
Prefață generală 





pe comentarii biblice de la Tyndale aveau ca scop acordarea 
unui ajutor general cititorului obişnuit al Bibliei. Ele se concentrau 
pe înțelegerea textului, fără a intra în amănunte scolastice. De aceea 
se urmărea evitarea a două extreme: să nu fie „nici prea tehnice — şi 
astfel, inutilizabile; dar nici prea scurte — şi astfel nesatisfăcătoare“. 
Drept urmare, majoritatea utilizatorilor acestor comentarii biblice au 
opinat că s-a reuşit într-o bună măsură atingerea scopului propus. 

Dar, vremurile se schimbă. Şi aşa se face că un ciclu de comentarii 
care şi-a dovedit eficiența o perioadă atât de lungă s-ar putea să nu 
mai fie astăzi la fel de relevant ca la începuturile sale. S-au adăugat 
elemente noi şi informații prețioase. Dezbaterile asupra unor chestiuni 
controversate s-au amplificat. Modul şi metodele de a citi Biblia s-au 
schimbat. În plus, cei mai mulți utilizatori ai comentariilor biblice 
din seria Tyndale apelau la Authorised Version (Versiunea Autorizată a 
Bibliei), iar comentariile erau concepute ca atare, situație care acum 
s-a schimbat. 

Decizia de a revizui şi actualiza întreaga serie de Comentarii 
Tyndale nu a fost uşor de luat şi nici realizată cu uşurinţă; însă, în 
cele din urmă, s-a considerat că aceasta este o necesitate pentru 
situația actuală. Există nevoi şi provocări noi, iar acestea vor putea fi 
întâmpinate corespunzător cu ajutorul unor scrieri noi sau printr-o 
actualizare completă a cărților vechi. Evident, scopul seriei inițiale 
rămâne neschimbat. Noile comentarii nu sunt nici prea minuscule, 
dar nici exagerat de lungi. Ele sunt mai degrabă exegetice decât 
homiletice. Deşi nu dezbat toate chestiunile controversate, totuşi 
niciunul nu este scris fără a se ține seama de anumite probleme care 

atrag atenţia cercetătorilor Noului Testament. Elementele considerate 
că ar merita să li se acorde neapărat o anumită atenţie sunt luate în 
discuţie fie în Introducere, fie în notele sau observaţiile suplimentare. 

Însă, principala abordare a acestor comentarii nu este una de ordin 
critic. Aceste cărți sunt scrise pentru a-l ajuta pe cititorul obişnuit 
să înțeleagă mai bine Biblia. Ele nu presupun cunoştinţe de limba 
greacă, fiindcă toate cuvintele în greacă discutate în comentariu sunt 
transliterate; însă, autorii au lucrat cu textul grecesc original în față. 
Pe de altă parte, deşi autorii au libertatea de a-şi alege una sau alta din 
versiunile biblice moderne, totuşi, li se cere să aibă în minte varietatea 
traducerilor aflate în uz curent. 

Noua serie a Comentariilor Tyndale face progrese, bucurându-se 
de apreciere aşa cum s-a întâmplat cu seria anterioară, cu speranța 
că Dumnezeu Îşi va revărsa harul şi binecuvântarea peste aceste cărți 
pentru a-l ajuta pe cititorul obişnuit să poată înţelege cât mai profund 
şi mai clar sensul Noului Testament. 


LEON MOoRRIs 


Mulţumiri 





A: dori să transmit mulțumirile mele: 

Studenţilor mei şi altor prieteni, care ani în şir nu mi-au dat 
pace, dorind să ştie când avea să fie finalizat comentariul. Sper că ei 
nu vor fi dezamăgiți. 

Organelor de conducere ale Bello Ahmadu University, Zaria, 
Nigeria, ale Tyndale House, Cambridge, şi ale London Bible College, 
unde, fiind angajat succesiv, am găsit necontenit oportunitatea şi 
încurajarea să duc la îndeplinire ceea ce uneori părea a fi o ţintă de 
neatins. 

Lui Ann Bradshaw, Brenda Fireman şi Mary Griffin, care au 
lucrat mult la corectarea manuscrisului şi pregătirea lui pentru tipar. 

Dar într-un mod cu totul aparte lui Matthew, pe care am ajuns 
să-l apreciez de-a lungul ultimilor zece ani atât ca artist versat în 
litere cât şi ca ucenic de o bogată iluminare teologică. Dacă cei care 
folosesc acest comentariu vor putea deveni părtaşi câtuşi de puțin 
acelei largi perspective biblice pe care el mi-a dăruit-o mie, am toate 
motivele să fiu mulțumit. 


Dick FRANCE 

Introducere 





I. MATEI PRINTRE CELELALTE EVANGHELII 


De obicei, cititorii de azi au o anumită preferință pentru una dintre 
cele patru Evanghelii. Astfel, unii sunt atraşi de Evanghelia după Ioan 
datorită prezentării într-un limbaj simplu şi explicit a adevărurilor 
profunde despre Isus; alții preferă naraţiunea vie şi plină de acțiune 
a lui Marcu; în fine, o a treia categorie se relaţionează cel mai uşor 
cu interesul aparte şi compasiunea profundă față de om manifestate 
de Luca. Dar oare câţi cititori se simt foarte comod în compania lui 
Matei? El începe cu o listă interminabilă de nume necunoscute şi se 
ocupă îndelung; de probleme referitoare la Legea mozaică şi tradițiile 
iudaice, de împlinirea Scripturilor evreieşti şi de confruntările lui 
Isus cu liderii iudei contemporani. Evanghelia după Matei pare să 
se distanțeze întrucâtva atât de cultura cât şi de preferințele literare 
ale cititorului modern. După opinia unui comentator modern, Matei 
este „o carte sinistră“.' Probabil, mulți sunt surprinşi s-o întâlnească 
tocmai la începutul Noului Testament, determinându-l astfel pe noul 
cititor, care nu se aşteaptă la una ca asta, să se arunce direct într-o 
serie de „rapoarte“ aparent irelevante! 

Dar atunci de ce au aşezat creştinii epocii primare la începutul 
Noului Testament Evanghelia după Matei? Fiindcă, lucru absolut 
remarcabil, printre diversele variante privind ordinea sub care apar 
Evangheliile în listele şi colecţiile timpurii, de fiecare dată Matei 
apare la început. 

Poate că principalul motiv l-a constituit convingerea că Evanghelia 


1 Beare, p. VIII. 

după Matei ar fi fost scrisă prima, convingere pe care foarte puțini 
specialişti ar mai susține-o astăzi. Vom mai reveni cu precizări pe această 
temă ceva mai târziu. Dar poate că merită amintit aici încă un element 
important. Spre deosebire de opinia generală a zilelor noastre, primii 
creştini erau conştienţi de faptul că rădăcinile credinței lor se aflau 
în iudaism. Relaţia dintre Biserica lui Cristos şi evrei rămâne pentru 
primii creştini o chestiune vitală, aceasta influențând atât înțelegerea 
propriei lor identități cât şi maniera de prezentare a lui Cristos în fața 
unei lumi necreştine. Or, Evanghelia după Matei este cea care oferă 
mai mult decât toate celelalte o perspectivă creştină asupra acestei 
probleme. Prin numeroasele sale aluzii la Vechiul Testament, prin 
puternicul ei parfum evreiesc, prin abordările explicite ale conflictului 
dintre Isus şi capii religiei iudaice, Evanghelia după Matei constituie 
o adevărată „punte de legătură“ între Vechiul şi Noul Testament, un 
veritabil monument menit să le aducă necurmat aminte creştinilor de 
„Stânca din care au fost ciopliți“.! 

De fapt, indiferent de motiv, Evanghelia după Matei a fost citată 
în scrierile creştine din sec. al II-lea mai mult decât oricare alta. 
Datorită structurii sale îngrijite, a fost considerată în special de către 
bisericile în plină expansiune foarte potrivită, atât pentru instruirea 
noilor convertiți cât şi pentru echiparea conducătorilor bisericii 
locale. În plus, expunerea pe larg a învățăturii Domnului Isus privind 
cerințele etice ale uceniciei creştine (cel mai evident exemplu, dar nu 
unul singular, în Predica de pe Munte) i-a asigurat oportunitatea de a 
se număra printre cele mai căutate dintre scrierile creştine timpurii. 

Însă, în ciuda preferinței acordate Evangheliei după Matei, 
creştinii au fost aproape unanim? de acord, chiar de la începutul sec. 
al II-lea, ca „Evanghelia“ să fie transmisă Bisericii nu numai într-o 
versiune, ci în patru versiuni, deopotrivă valabile. Chiar şi Evanghelia 
după Marcu, indiferent cât de putin va fi fost folosită în comparație 
cu versiunea mai completă a lui Matei, a fost acceptată în aceeaşi 
măsură. Multe alte „evanghelii“ au fost scrise în sec. al II-lea şi mai 


1 Aluzie la Isaia 51.1 (N.R.). 
2  Ereticul Marcion care a acceptat-o numai ca o „expurgaţie“ a versiunii 
lui Luca este o excepţie de la regulă! 

târziu; totuşi, niciuna dintre ele n-a fost acceptată alături de Matei, 
Marcu, Luca şi loan. 

Fiecare dintre cele patru Evanghelii are pentru noi un rol special 
în vederea cunoaşterii şi înțelegerii lui Isus. Scopul principal al 
acestei introduceri, precum şi una dintre preocupările majore ale 
comentariului ce urmează sunt acelea de a reliefa locul special al 
Evangheliei după Matei în contextul mărturiei totale despre Isus 
— atât prin selectarea materialului cât şi prin modul de prezentare. 
Aprofundarea Evangheliei sale întăreşte tot mai mult impresia că 
Matei a fost un scriitor talentat şi plin de imaginație, el fiind, pe de 
o parte, exponentul unor convingeri clare şi vrednice de transmis 
cititorilor, iar pe de altă parte, adeptul comunicării lor prin intermediul 
unui document scris. 

Prin urmare, avansând în studiul Evangheliei după Matei, 
urmărind mereu acelaşi scop — de care, de altfel, a fost condus autorul 
însuşi — anume de a învăța tot mai multe lucruri despre Domnul Isus 
prin descrierea vieţii şi învățăturii Lui, ar trebui să nu uităm că această 
scriere pe care o parcurgem este versiunea lui Matei; în consecință, ea 
nu va fi una şi aceeaşi cu a lui Marcu, Luca sau Ioan. Admiţând că 
Dumnezeu a intenţionat ca Biserica Lui să aibă patru Evanghelii, şi 
nu una singură, creştinii au recunoscut şi faptul că fiecare dintre ele are 
de spus despre Isus ceva diferit. Abia după ce am ascultat ceea ce are 
de spus fiecare în mod specific, vom putea spera să dobândim bogăția 
completă care decurge dintr-o percepție „stereoscopică“ a Domnului 
Isus, imaginea rezultată din suprapunerea a ceea ce au putut vedea 
patru perechi de ochi diferite! 


II. CÂTEVA CARACTERISTICI 
ALE EVANGHELIEI DUPĂ MATEI 


A. O Evanghelie pentru creştinii evrei 


Într-o secțiune viitoare, vom lua în calcul principalele preocupări 
teologice ale lui Matei. Toate acestea răspund aşteptărilor pe care 
le-ar avea cineva de la un creştin iudeu: Isus Cristos ca împlinire 
a speranțelor Vechiului Testament; aplicarea textelor Vechiului 

Testament la diverse aspecte ale lucrării Sale; atitudinea Lui față 
de Legea Vechiului Testament şi față de datinile şi învățăturile 
cărturarilor evrei; controversele Lui cu reprezentanții oficiali ai 
națiunii şi religiei evreieşti; natura Bisericii creştine vizavi de iudaism. 
Acestea sunt problemele care trebuie să fi ocupat un loc principal în 
mintea acelor iudei care-L recunoscuseră pe Isus ca Mesia şi care 
acum aveau nevoie, pe de o parte, să-şi evidenţieze propria identitate 
în raport cu rădăcinile lor evreieşti, iar pe de altă parte, să înveţe cum 
să prezinte şi să apere Evanghelia printre iudeii necreştini. 

Prin urmare, pare verosimil ca Evanghelia după Matei să fi fost 
scrisă de un creştin iudeu, iar procentajul creştinilor evrei printre 
cititorii vizați de el să fi fost unul foarte ridicat. O analiză mai detaliată 
a diferitelor trăsături ale acestei Evanghelii confirmă o asemenea 
părere. 

Fără îndoială, există o urmă „semitică“ în greaca lui Matei, pe 
care un cititor evreu de exemplu ar aprecia-o.! Termenii aramaici 
netraduşi ca raka (5.22, vezi RSV mg.) sau korbanas (tradus prin 
„comoară“, în 27.6) şi referirile la obiceiuri evreieşti neexplicate, 
cum ar fi datina spălării mâinilor (15.2; în contrast cu explicația 
dată de Marcu cititorilor lui din rândul neevreilor, Marcu 7.3-4) 
sau purtarea filacteriilor (23.5), ne sugerează că Matei se aştepta 
ca cititorii lui să fie familiarizați cu civilizația şi cultura evreiască. 
Descifrarea semnificației numelui „Isus“ (1.21) presupune că cititorii 
lui îi cunoşteau înțelesul evreiesc. Matei începe genealogia lui Isus 
de la Avraam, părintele rasei evreieşti (1.1-2) şi consemnează referiri 
frecvente la Isus ca „Fiu al lui David“. Matei foloseşte regulat expresia 
cu tentă evreiască „Împărăţia cerurilor“ pe când Marcu şi Luca recurg 
la „Împărăţia lui Dumnezeu“. Numai Matei ne spune că misiunea 
lui Isus (şi, inițial, cea a ucenicilor Lui) se limita la „oile pierdute 
ale casei lui Israel“ (10.5-6; 15.24); un alt aspect demn de remarcat 
este acela că interzicerea explicită de a merge printre samariteni în 
10.5 este singurul caz când samaritenii sunt menționați în această 
Evanghelie, în contrast cu atitudinea favorabilă față de samariteni 


| Vezi C.F.D. Moule, The Birth of the New Testament (Naşterea Noului 
Testament) (1981), p. 276-280. 

pe care o are Luca. Unul sau două pasaje sugerează o acceptare în 
principiu a autorității învățăturii cărturarilor evrei (23.3, 23), deşi, 
în contextul lărgit al Evangheliei după Matei acest fapt nu poate fi 
tratat ca o aprobare oarbă a tradiției împământenite (vezi comentarii 
ad loc.). Multe dintre problemele specifice puse în discuție de Matei 
ar prezenta un interes prioritar pentru cititorii evrei, precum postul 
(6.16-18), Sabatul (12.1-14), darurile aduse la Templu (5.23-24), 
taxele către Templu (17.24-27). 

Toate aceste detalii întăresc ipoteza că această Evanghelie ar fi 
direcționată în primă instanță către preocupările evreieşti. Din acest 
motiv s-a sugerat deseori că Evanghelia după Matei, alături de Epistola 
către Evrei, este cartea „cea mai evreiască“ din Noul Testament. Însă, 
aceasta nu este decât o față a monedei. 


B. O Evanghelie pentru toate națiunile 


Aceeaşi Evanghelie care consemnează o limitare inițială a misiunii 
creştine la „oile pierdute ale casei lui Israel“ se încheie cu un Isus care 
Îşi trimite triumfător cei unsprezece apostoli să facă ucenici din toate 
națiunile. De altfel, numeroase aluzii la acest ultim scop al misiunii 
Lui au apărut pe parcursul Evangheliei (vezi comentariul nostru la 
pasajul din 28.19 şi referințele aferente). Astfel, lucrarea lui Isus, cu 
rădăcinile ei iudaice şi împlinirea tuturor speranțelor şi a destinului 
poporului Israel, a depăşit hotarele iudaismului, iar prin aceasta a pus 
capăt privilegiilor exclusive ale evreilor ca popor al lui Dumnezeu. 

În cele ce urmează, vom discuta pe larg tema relației dintre Israel 
şi Biserică. Motivul pentru care a fost menţionată aici este acela că în 
prezentarea acestui aspect al lucrării lui Isus, Evanghelia după Matei 
nu pare uneori prea „evreiască“, ci mai degrabă „anti-evreiască, 
folosind un limbaj comparabil cu polemica susținută împotriva 
„iudeilor“ în Evanghelia după Ioan. Matei nu se mulţumeşte doar 
să afirme aspectul pozitiv, anume că Dumnezeu îi cheamă acum pe 
neevrei să se bucure de privilegiile lui Israel; el prezintă clar şi aspectul 
negativ, eşecul şi respingerea ulterioară a lui Israel — în special aşa cum 
sunt întruchipate acestea în personalitățile sale oficiale — şi înlocuirea 
lui de către Isus, care în Sine Însuşi cuprinde tot ceea ce Israel a 
fost menit să fie, şi de comunitatea acelora care, deopotrivă iudei sau 

Neamuri, prin răspunsul dat lucrării lui Cristos, au devenit acum 
poporul adevărat al lui Dumnezeu. 

Acest paradox, anume că Evanghelia „cea mai evreiască“ poate 
conține un asemenea limbaj aparent ostil în legătură cu națiunea 
iudaică, aşa cum se poate distinge în 8.10-12,; 21.43; 23.29-39,; 
27.24-25 etc., i-a determinat pe unii erudiți să sugereze că mai 
degrabă două elemente reciproc incompatibile ar fi fost asociate 
cât se poate de stângaci într-o singură carte. Astfel s-a sugerat că 
materialul original creştin-evreiesc ar fi fost revizuit şi dezvoltat de 
către un editor declarat antievreu, el însuşi probabil provenit dintre 
Neamuri.! 

Însă, în realitate, cu greu ne-am putea aştepta ca toți autorii 
creştini evrei să fie „proevrei“ şi toți creştinii dintre Neamuri să 
fie „antievrei“. Ceea ce vedem în Evanghelia după Matei este mai 
degrabă o tensiune stânjenitoare în mintea unuia care, fiind educat 
să valorifice şi să iubească tot ceea ce Israel însemna şi susținea, a 
ajuns la o concluzie neplăcută şi dureroasă, respectiv că o bună parte 
din poporul său a eşuat în a răspunde la chemarea pe care i-a 
adresat-o Dumnezeu şi că planul lui Dumnezeu este acum centrat 
pe o „rămăşiţă“, grupul minoritar care L-a urmat pe adevăratul 
Mesia al lui Israel. O asemenea concluzie implică recunoaşterea 
faptului că ceea ce contează pentru a face parte din adevăratul popor 
al lui Dumnezeu nu mai este identitatea naţională a unei persoane, 
ci răspunsul pe care aceasta îl dă lui Dumnezeu prin pocăință şi 
credință, un răspuns aşteptat deopotrivă din partea Neamurilor şi 
iudeilor. Tonul „antievreiesc“ al unui asemenea scriitor ar izvori 
atunci din recunoaşterea faptului că, după expresia unui alt creştin 
evreu, „nu toţi cei ce se coboară din Israel sunt Israel“ (Rom. 9.6). 
Atunci când urmaşii adevăratului Mesia al lui Israel sunt suspectați, 
persecutați şi ostracizaţi de către autoritățile oficiale ale lui Israel, 


1  Aşaopinează, de exemplu, dar cu nuanţe diferite: P. Nepper-Christensen, 
Das  Matthăusevangelium: ein  judenchristliches Evangelium? 
(Evanghelia după Matei: o Evanghelie iudeo-creştină?) (1958); G. 
Strecker, Der Weg der Gerechtigkeit (1962), S. Van Tilborg, The Jewish 
Leaders in Matthew (Liderii evrei în Evanghelia după Matei) (1972). 

nu-i surprinzător să apară o oarecare tentă de „antievreism; şi se 
poate ajunge chiar la o exprimare mai accentuată decât ar fi de 
aşteptat din partea unui creştin dintre Neamuri care n-a trăit o 
experiență atât de dureroasă. 


C. O Evanghelie pentru Biserică 


Evanghelia după Matei este uneori descrisă ca „Evanghelia 
eclesiastică“. Într-o oarecare măsură, aceasta se datorează faptului că 
este singura Evanghelie care conține termenul ekklēsia (16.18; 18.17). 
Folosirea acestui termen este menită să indice că autorul scria pentru 
o organizaţie creştină oficială (şi, prin urmare, probabil spre sfârşitul 
sec. I, când „Biserica“ devenea un corp mai organizat). 

Luat separat, acest argument este foarte slab. În 18.17 aluzia nu 
vizează un singur trup răspândit în lumea întreagă, ci „adunarea“ 
locală. În 16.18 „Biserica Mea“ se referă la comunitatea creştină în 
ansamblu. Însă, tot aşa de timpuriu, prin anul 50, Pavel, care adesea se 
adresa „bisericilor“ în sensul adunărilor locale, putea în acelaşi timp 
să se adreseze şi „Bisericii“ (de ex.: 1 Cor. 15.9; Gal. 1.13); iar când 
în contextul vechi-testamentar al termenului „biserică“ nu este deloc 
necesar să se citească în el toate ideile de mai târziu ale unei structuri 
„eclesiastice“ oficiale (vezi comentariul nostru la 16.18). 

Totuşi, este adevărat că în Evanghelia după Matei există multe 
lucruri care s-ar dovedi foarte utile liderilor bisericii, şi acestea poate 
chiar au fost destinate acestui scop, ele vizând atât instruirea în credință 
a turmei, cât şi determinarea propriului lor rol pastoral. Matei se mai 
ocupă şi de unele probleme practice, cum ar fi Sabatul (12.1-14) şi 
divorțul (5.31-32; 19.3-9; de reţinut în ambele cazuri recunoaşterea 
explicită, care nu apare în celelalte Evanghelii, că „imoralitatea“ face 
să înceteze o căsătorie; vezi comentariul nostru la 5.32). 

De o manieră generală, Evanghelia după Matei include şi o 
dezbatere amănunțită a temei privind aplicarea corectă a componentei 
etice din Legea Vechiului Testament (5.17-48), precum şi folosirea 
greşită a tradiției cărturarilor şi fariseilor (15.1-20), în timp ce 
atacurile rostite de Isus la adresa acestora în capitolul 23 vin să 
adauge unei ample prezentări, făcute prin intermediul metodei 
contrastului, ce implică o adevărată conducere religioasă. Capitolul 

10 tratează răspunsul Bisericii în fața persecuției, iar capitolul 18 se 
concentrează aproape în întregime pe relațiile din cadrul comunității 
creştine, cu acordarea unei atenții speciale procedurii adecvate pentru 
tratarea unui ofensator (18.15-20). Avertismente împotriva profeților 
mincinoşi şi a falşilor Mesia apar în 7.15-20 şi 24.4-5, 11, 23-26, 
şi există câteva elemente care amintesc nevoia de a face distincție 
între adevărații şi falşii ucenici în cadrul comunității de credincioşi 
declarați (7.6, 13-27, 13.24-30, 36-43, 47-50; 22.10-14). Toate 
acestea sugerează că Evanghelia după Matei îşi va fi dovedit valoarea 
şi eficienţa îndeosebi în rândul conducătorilor bisericilor, în vreme 
ce abundența de învățături despre natura şi condiţiile uceniciei, care 
au fost structurate cu multă grijă, s-ar preta de minune în catehizare. 
Desigur că o asemenea observaţie nu atrage după sine o structură 
eclesiastică dezvoltată, fiind de ajuns o comunitate creştină conştientă 
de identitatea şi rolul ei deosebite. 

Pe acest temei, Evanghelia după Matei a fost percepută ca un fel 
de „manual de disciplină“, asemănător Regulamentului Comunității 
din Qumran (1Q$).! Însă, admiterea unei interpretări de felul acesta 
ar însemna să exagerăm diferența dintre Matei şi celelalte Evanghelii. 
Chiar dacă suntem de acord că Matei şi-a conceput Evanghelia cu 
scopul de a avea o valoare practică în învățătura şi conducerea unei 
biserici, totuşi trebuie recunoscut faptul că ea redă în esență „viața lui 
Isus“, iar mare parte a conținutului ei, deşi valoroasă pentru învăţătură, 
nu este concepută direct ca material de catehism, şi cu atât mai puțin 
prezentată sub forma unui manual de instruire. 


D. O Evanghelie structurată cu mare grijă 


Vom considera structura Evangheliei la sfârşitul acestei introduceri 
şi voi propune atunci o analiză detaliată. În momentul de faţă este 
suficient doar să observăm că, indiferent de posibilele dezacorduri 
în stabilirea modelului structural dominant, toți cei care au studiat 
Evanghelia după Matei în detaliu au fost impresionați de grija, atenția 


1 Astfel îl percepe mai ales K. Stendahl, The School of St Matthew (Şcoala 
Sf. Matei) (1954). 

şi măiestria artistică implicate în alcătuirea ei.' Vom vedea că atât în 
structura de ansamblu a Evangheliei — cu dezvoltarea ei dramatică, 
secțiunile sale clar stabilite şi formularea repetată — cât şi în gruparea 
materialului într-un asemenea mod încât un episod îl clarifică pe 
altul, Matei şi-a dus la îndeplinire sarcina cu multă îndemânare. 
Grupurile simetrice ale secțiunilor de învățătură fac memorarea 
mai uşoară, iar uneori un efect dramatic uimitor este realizat prin 
echilibrarea sectiunilor contrastante. Vom observa din când în când 
asemenea trăsături în comentariul nostru. Printr-o abordare a 
Evangheliei după Matei ca o colecție întâmplătoare de povestiri şi 
zicale fără legătură între ele există riscul de a pierde mult din ceea ce 
Matei doreşte să comunice. 

Ca bun propovăduitor, Matei omite frecvent amănunte secundare 
pe care le consideră neesenţiale pentru atingerea scopului său. Astfel 
că, istorisiri care în Marcu sunt relatate într-un stil vioi şi expansiv, 
cu o mulțime de amănunte pitoreşti, în Evanghelia după Matei apar 
de regulă sub o formă mult mai concisă, reduse la aspectele esenţiale 
necesare transmiterii mesajului pe care Matei doreşte să-l evidențieze 
din istorisire. (De exemplu, relatările care compun cele 43 de versete 
din Marcu 5 ocupă doar 16 versete în Matei 8.28-34, 9.18-26). 
În consecință, chiar dacă Matei nu se remarcă drept un povestitor 
atractiv, impactul pe care cumularea celor mai tensionate narațiuni 
ale sale îl are în portretizarea autorității copleşitoare a Domnului Isus 
este foarte puternic. 


E. O Evanghelie fundamentată scriptural 


Toate cele patru Evanghelii conțin citate frecvente şi numeroase 
aluzii la Vechiul Testament, însă în cea scrisă de Matei această trăsătură 
este mai pronunţată. Vom aborda mai jos câteva dintre principalele 
caracteristici ale apelului lui Matei la Vechiul Testament, în special 
faimoasele lui „citate tip formulă“, şi le vom examina în contextul 
principalei sale preocupări teologice, respectiv aceea de a-L prezenta 


1  Subtitlul comentariului lui Gundry, A commentary on his Literary and 
Theological Art (Un comentariu asupra artei lui literare şi teologice), 
pune corect accentul pe acest aspect al Evangheliei după Matei. 

pe Isus ca împlinire a tuturor speranțelor lui Israel şi a tiparelor vechi- 
testamentare. Nimeni nu se poate îndoi de importanța acestei teme 
pentru Matei; dar în acelaşi timp cititorului atent nu poate să-i scape 
încântarea cu care evanghelistul îi atrage atenția, direct sau prin aluzii 
mai subtile, spre ceea ce, uncori, la prima impresie, ar putea părea simple 
conexiuni obscure între Isus şi Vechiul Testament. 

În ultimii ani, studiul asupra modului aparte în care apelează 
Matei la Vechiul Testament a condus la dezbateri foarte interesante. 
Lucrarea lui K. Stendahl, la care s-a făcut referire deja, a fost scrisă la 
începutul perioadei în care, ca urmare a descoperirilor de la Qumran, 
s-au făcut diverse aplicații studiilor asupra Noului Testament şi 
s-au realizat comparații amănunțite între tehnica lui Matei şi cea a 
„comentariilor“ de la Qumran asupra Vechiului Testament, în special 
asupra cărții lui Habacuc. K. Stendahl descrie Evanghelia după 
Matei ca produsul unei „şcoli exegetice“ de tipul Comunităţii de la 
Qumran, o şcoală care îşi crease metode şi principii hermeneutice 
specifice. Odată cu apariția criticismului redacţional, şi-a făcut loc 
o tendință crescândă de a considera Evanghelia după Matei mai 
degrabă un produs al unui singur autor, decât al unei şcoli, şi a fost 
recunoscut în general faptul că paralela literară dintre comentariile 
de la Qumran asupra textelor biblice şi comentariile biblice ale lui 
Matei, precum şi includerea pe parcursul naraţiunii a vieții lui Isus nu 
sunt nici pe departe convingătoare.! Totuşi, accentul pus de Stendahl 
pe particularităţile metodei lui Matei, în special libertatea cu care 
tratează el textul Vechiului Testament în „citatele tip formulă“, a avut 
o anumită importanță pentru cercetările ulterioare. 

R.H. Gundry i-a răspuns lui Stendahl în The Use of the Old 
Testament in St. Matthews Gospel (Folosirea Vechiului Testament 
în Evanghelia după Matei) (1967), reproşându-i în special omiterea 
numeroaselor referiri la Vechiul Testament, care trebuie să fie tratate 
împreună cu citatele mai formale într-o analiză a metodei lui Matei.? 
Gundry a observat că acea combinaţie text-formulă (adică recurgerea 


1 Vezi critica pe scurt la Hill, p 35-38. 
2 Vezi mai ales p 155-159 din Gundry, VOT pentru o interacţiune directă 
cu teza lui Stendahl. 

la o interpretare independentă şi liberă a limbii ebraice în locul sau 
alături de versiunea biblică Septuaginta) remarcată de Stendahl nu 
se limita la „citatele tip formulă“, ci era prezentă pe tot cuprinsul 
Evangheliei scrise de Matei, cu excepţia locurilor unde acesta preia 
citate formale din Evanghelia după Marcu (acestea provenind în 
majoritate din Septuaginta). El a argumentat că citarea de către 
Matei într-o interpretare liberă a textului Vechiului Testament era 
rezultatul unui studiu biblic bine chibzuit şi responsabil în mediul 
trilingv al Palestinei din primul secol d.Cr., uneori folosind variate 
tradiții textuale existente deja, alteori traducând liber din ebraică. 
Principiile interpretării folosite de Matei nu erau arbitrare sau 
neclare, ci parte a unei noi tradiţii hermeneutice care decurgea din 
convingerea împlinirii speranțelor mesianice ale lui Israel în persoana 
lui Isus Cristos. 

Un nou element important a fost adus în discuţie odată cu 
publicarea lucrării lui M.D. Goulder, intitulată Midrash and Lection in 
Matthew (1974). În parte, argumentul lui Goulder este o dezvoltare 
a ideii sugerate de G.D. Kilpatrick’ — potrivit căreia Evanghelia după 
Matei ar fi fost concepută pentru a fi folosită în cadrul unei lecturi 
liturgice regulate, structura sa permițându-i să răspundă cerințelor 
unui lecționar bisericesc. Goulder percepe Evanghelia după Matei ca 
pe o extindere a celei scrise de Marcu pentru a fi folosită ca un astfel 
de lecționar, având legătură cu lecturile festive specifice Vechiului 
Testament şi incluse în programul sinagogii. Acest punct de vedere 
al lui Goulder nu s-a bucurat de o largă acceptare?, dar aduce cu 
sine, totuşi, o altă perspectivă asupra metodei lui Matei care a dat 
naştere altor discuţii însuflețite. Singura sursă scrisă a lui Matei, crede 
Goulder, a fost Marcu. Tot materialul său suplimentar ar decurge 
nu din alte surse deja existente, ci din propria imaginație bogată 


1 G.D. Kilpatrick, The Origins of the Gospel according to St. Matthew 
(Originile Evangheliei după sf. Matei) (1946). 

2 Vezi revizuirea critică a acestei ipoteze şi a altor „lecţionare“ în lucrarea 
lui L. Morris intitulată „The Gospels and the Jewish Lectionaries“ 
(Evangheliile şi Lecţionarele Iudaice), publicată în GP III (1983), 
p. 129-156. 

a lui Matei, însuflețită mai ales de o bună cunoaştere a Vechiului 
Testament. Pornind de la lecturile Vechiului Testament prescrise în 
lecţionar, Matei ar fi compilat nişte tipare elaborate de material narat, 
printr-un proces pe care Goulder îl numeşte midrash. Acest proces 
ar fi condus la crearea unor istorisiri despre Isus şi a unor învățături 
atribuite Lui care nu derivă din vreo tradiție fundamentată istoric, 
ci dintr-o imaginație inspirată de textul biblic. Asemenea proceduri 
„midrashice“ erau binecunoscute şi acceptate în lumea evreiască, lume 
căreia îi aparținea Matei însuşi, iar întrebări sau probleme legate de 
istoricitatea faptelor narate nu i-ar fi preocupat — ca să nu mai spunem 
că poate nici nu le-ar fi trecut prin minte celor dintâi cititori ai săi. 

Desigur că nu este aici locul potrivit pentru a iniţia şi susține o 
dezbatere adecvată pe tema propunerii de a interpreta scrierea lui Matei 
ca un midrash.! Totuşi, ne vom permite patru scurte comentarii. 

1. Cuvântul „midrash“ este folosit cu sensuri mult diferite de 
cel care se aplică studiului Noului Testament, uneori într-un mod 
cu care specialiştii în literatura evreiască n-ar putea fi de acord. În 
scrierile evreieşti a devenit un termen tehnic pentru o compoziție 
literară care ia forma unui „comentariu“ extins, dezvoltat pe baza 
unui text din Vechiul Testament; luat în sensul acesta, este clar că un 
„midrash“ nu este o lucrare relevantă pentru înțelegerea Evangheliilor 
(exceptând cazul când cineva, împărtăşind opinia lui Goulder, 
consideră Evanghelia după Matei un „midrash“ asupra Evangheliei 
după Marcu, şi nu asupra unui text vechi-testamentar). Renunţând la 
folosirea sa ca termen tehnic, „midrash“ devine un termen imprecis, 
susceptibil să capete conotaţii străine, care nu au nimic comun cu 
literatura evreiască sau cu evenimentele relatate în Evanghelii.? 

2. Indiferent prin ce termen ar fi descrisă, este îndoielnic că practica 
elaborării de relatări istorice bazate pe texte din Vechiului Testament 
în care erau inserate detalii fictive era atât de larg răspândită printre 


1 Gospel Perspectives III (Perspectivele Evangheliei III) (1983) este în 
întregime consacrată acestei dezbateri. Vezi şi lucrarea mea cu referire 
specială la Matei 1-2 în GP II (1981), p. 239-266. 

2 Referitor la definirea termenului „midrash“, vezi, de exemplu: B.D. 
Chilton, GP III, p.. 9-32; Brown, p. 557-563. 

evreii din primul secol, încât să se fi lăsat pe seama acestei practici 
abordarea dominantă a Scripturii şi istoriei. În timp ce relatările 
Vechiului Testament au fost ornate din plin cu aspecte tradiționale, 
există prea puține dovezi pentru o tratare asemănătoare a istoriei 
recente. Este clar că nu se poate trage nicio paralelă între iudaismul 
primului secol şi o elaborare de genul acesta plasată în tradiția unui 
conducător religios la o generaţie sau două de la moartea lui. Dacă 
Matei şi-ar fi alcătuit Evanghelia aşa cum ne sugerează Goulder, 
el ar fi făcut un lucru absolut străin contextului său cultural, iar cât 
priveşte primii săi cititori este îndoielnic că aceştia i-ar fi recunoscut 
şi acceptat metoda. 

3. Chiar dacă metoda „comentariilor“ era o practică obişnuită în 
iudaismul necreştin, acesta nu poate fi nicidecum un indiciu că această 
practică şi-ar fi asumat-o şi Matei. Din contră, în loc să presupunem 
că textul lui Matei ne-ar conduce spre o metodă probabil practicată 
în mod curent în afara cercurilor creştine, ar trebui să-l considerăm un 
îndrumător către metodele şi scopurile lui Matei. În special, trebuie 
să luăm în considerare accentul pus de Matei asupra „împlinirii“. Un 
element pe care-l vom studia mai jos, şi care dă naştere următoarei 
întrebări: Ce sens ar mai putea avea conceptul împlinirii, în absența 
evenimentului istoric care confirmă acea împlinire? Cu alte cuvinte, 
cum se poate verifica împlinirea unei profeții biblice într-o istorisire 
concepută pur şi simplu pe baza pasajului în care aceasta a fost 
formulată? 

4. Ar trebui recunoscut fără şovăire că pasiunea de a trasa 
conexiuni biblice şi intenţia de a relata un fapt istoric nu se exclud, 
ci se completează reciproc. A concluziona că textul lui Matei este 
plin de referințe şi aluzii subtile la Vechiul Testament nu este ipso 
facto pentru a concluziona că istorisirile pe care le relatează sunt 
produsul imaginației. Comentariul care urmează va oferi o mulțime 
de dovezi asupra ingeniozității lui Matei în trasarea cadrului vechi- 


l Pentru o privire de ansamblu pe care mi-am exprimat-o asupra 
subiectului, vezi GP III, p. 99-127, iar pentru studii mai detaliate asupra 
specificului textelor evreieşti vezi volumul scris în colaborare de R.J. 
Bauckham (Pseudo-Philo) şi F.F. Bruce (Qumran literature). 


30 MATEI 


testamentar şi semnificaţia evenimentelor pe care le consemnează 
el; însă, în asemenea cazuri, este mai lesne de crezut că evenimentul 
sugera comentariul biblic decât că meditarea asupra textului vechi- 
testamentar inspira istorisirea. 

A caracteriza metoda lui Matei drept „midrash“ şi a presupune 
prin urmare că o bună parte din materialul său ar fi neistoric a fost 
o ipoteză preluată de Gundry în comentariul lui (1982). „Matei nu 
a scris exclusiv istorie sub formă de raport. Comparaţia cu literatura 
midrashică şi cea haggadică a erei lui sugerează că el nu a intenționat 
să facă aşa ceva“ (p. 629). Gundry nu recunoaşte că la Matei ar 
fi vorba despre o creativitate liberă — cum susține Goulder, atunci 
când admite că evanghelistul şi-a extras o bună parte a materialului 
său (inclusiv conţinutul capitolelor 1-2) dintr-o sursă „Q“ extinsă 
(vezi mai jos); iar în ce priveşte contribuția sa cu elemente neistorice 
o consideră mai degrabă înfrumusețare a tradiţiilor existente decât 
creare de istorisiri „angro“. Totuşi, el argumentează mai explicit 
decât Goulder că primii cititori ai lui Matei n-ar fi întâmpinat 
nicio dificultate în recunoaşterea metodei lui şi nu s-ar fi gândit 
să interpreteze istoric aportul „midrashic“ al lui Matei. „Istorie 
amestecată cu nonistorie este încă o modalitate de comunicare 
acceptată; ...înfrumusețarea textului prin adăugarea de elemente 
neistorice poate aduce alături de adevărul istoric un alt gen de 
adevăr care îi aparține“ (p. 631). Faptul că Gundry argumentează 
explicit ipoteza din perspectiva unui învățat evanghelic care susține 
credința în infailibilitatea Bibliei? a dus inevitabil la o dezbatere 
aprinsă, la data scrierii acestei cărți neexistând încă niciun indiciu 
de a i se pune capăt! 


] Acest argument este realizat mai complet în relaţie cu Matei 1 şi 2 în 
lucrarea mea din GP II, p. 239-266. 

2 Vezi Gundry, „Theological Postscript“, p. 623-640. 

3 Două revizuiri detaliate timpurii, respingând poziția lui Gundry, au fost 
realizate de către D.A. Carson, Trinity Journal 3 (1982), p. 71-91 şi P.B. 
Payne, GP III, p. 177-215. Gundry le-a răspuns în „Response“, care a 
circulat doar ca scrisoare deschisă, nefiind tipărit. Dezbaterea ulterioară 
cu D.J. Moo şi N.L. Geisler a avut loc în JETS 26 (1983), p. 31-115. 

Problemei istoricității n-ar trebui totuşi să i se îngăduie 
abaterea atenției de la modul fascinant şi subtil în care foloseşte 
Matei Vechiul Testament. Prin combinarea intereselor tradiționale 
„rabinice“ ale iudaismului cu metode care pun un accent total 
diferit, din perspectiva creştinismului, pe împlinirea revelaţiei vechi- 
testamentare în viața şi învățătura istorică a lui Isus din Nazaret, 
Matei se dovedeşte a fi o întruchipare a „gospodarului“ din pildă 
care „scoate din vistieria lui lucruri vechi şi lucruri noi“ (13.52) 
(De menţionat că pilda aceasta a fost considerată uneori ca fiind 
„autoportretul“ lui Matei). 


III. ORIGINEA EVANGHELIEI DUPĂ MATEI 


Am privit mai întâi la câteva dintre caracteristicile Evangheliei 
după Matei, fiindcă tocmai aceste trăsături trebuie să ne ajute în 
determinarea originii sale probabile. Dat fiind că acestea se numără 
printre trăsăturile ei principale, unde, când şi cine s-ar părea că a scris 
o asemenea lucrare? 


A. Locul scrierii 


Practic, caracteristicile pe care le-am menţionat certifică faptul 
că Evanghelia după Matei a fost adresată unei biserici ai cărei 
membri proveniţi din sânul iudaismului erau majoritari. Aceasta 
este opinia generală; însă, nu este exclusă nici posibilitatea ca 
numeroşi creştini evrei să fi fost răspândiți pe toată partea de răsărit 
a Imperiului Roman. De altfel, noi ştim din Faptele Apostolilor 
că, la începuturile sale, Biserica s-a răspândit în general printre 
coloniştii evrei, în toate locurile pe unde a călătorit Pavel în Asia 
Mică şi Grecia. 

Tradiţia Bisericii primare cel puțin de pe la mijlocul sec. al II-lea, 
susținea că Matei ar fi scris „printre evrei“. Totuşi, s-ar putea să nu 
fie vorba decât despre o presupunere întemeiată pe orientarea clar 
evreiască a scrierii. În plus, afirmația respectivă nu specifică nici /ocu/, 
din moment ce „evreii“ puteau fi găsiți în multe regiuni. 

Palestina ar putea părea locul cel mai potrivit unde să fi luat naştere 


=, 


o asemenea lucrare „evreiască“; însă, majoritatea învățaţilor moderni 

au fost impresionați de argumentele lui B.H. Streeter,! vizând atât 
anumite trăsături incidentale ale Evangheliei însăşi, cât şi influența 
pe care aceasta a avut-o asupra lui Ignaţiu şi Didache, care de fapt 
provin din Antiohia (o biserică în întregime evreiască la început, 
dar care a devenit ulterior scena unei dezbateri considerabile privind 
relația Bisericii cu iudaismul. Vezi F.A. 11.19-30; 14.24-15.35; Gal. 
2.11 şi urm.). 

Totuşi, pentru înțelegerea Evangheliei sale, contează mai puțin 
dacă Matei a scris-o în Palestina, în Siria (Antiohia) sau în altă 
parte a Mediteranei răsăritene, iar locaţia probabil că nu va putea 
fi niciodată demonstrată în mod hotărâtor. Ceea ce contează este 
recunoaşterea Evangheliei ca fiind scrisă în contextul şi orientată pe 
făgaşul preocupărilor unei biserici creştine, ai cărei membri numeroşi 
erau conştienţi, poate chiar prea mult, de rădăcinile lor iudaice şi care 
aveau nevoie să realizeze, ca o problemă de importanță existențială, 
care era adevărata relație dintre Isus Cristos şi Israel. 


B. Data 


Majoritatea învăţaţilor moderni au concluzionat că Evanghelia 
după Matei a fost scrisă în ultimii 20 ani ai primului secol. Motivul 
principal pentru datarea ei nu mai devreme de anul 80 se datorează 
în linii mari următoarelor aspecte: 

1. Dacă, aşa cum se presupune în general, Evanghelia după Marcu 
a fost scrisă nu mai devreme de anul 65, iar Matei s-a folosit de ea, 
atunci Evanghelia lui Matei trebuie datată semnificativ după 65. 

2. Distrugerea Ierusalimului în anul 70 se crede că ar fi trebuit să 
influențeze limbajul unor pasaje precum 22.7; 23.38 şi diferite părți 
ale capitolului 24. 

3. Tonul „antievreiesc“ se potriveşte mai degrabă perioadei din 
jurul anului 85, când creştinii erau efectiv excluşi din închinarea 
de la sinagogă prin inserarea unui blestem asupra „ereticilor şi 


CA 


nazarinenilor“ în liturghia sinagogii (aşa-numitul Birkat hpa-Minim), 


1 B.H. Streeter, The Four Gospels (Cele patru Evanghelii) (1924), 
p. 500-523. 
2 Vezi Bruce, p. 365-366. 

decât unei perioade mai timpurii — când liniile de demarcație încă nu 
fuseseră trasate aşa de clar. 

4. S-a spus că Evanghelia după Matei ar reflecta o situație prea 
„evoluată“ sub aspect teologic şi eclesiastic pentru o perioadă mai 
timpurie. 

Dar ca răspuns la asemenea argumente ar trebui să fie observate 
următoarele: 

(1) Presupunerea că Matei a folosit versiunea lui Marcu în forma 
ei finală nu este unanim acceptată (vezi mai jos notaţiile despre 
relațiile sinoptice). Nici datarea Evangheliei după Marcu pe la anul 
65 nu indică un moment definitiv. Cei mai mulți scriitori patristici 
au crezut că Marcu a scris după moartea lui Petru (64 d.Cr.?), însă 
Clement din Alexandria spunea că Evanghelia după Matei a apărut 
pe când Petru încă era în viaţă la Roma. În orice caz, din moment ce 
toți scriitorii patristici au presupus că Matei a scris înainte de Marcu, 
convingerile lor privind data Evangheliei după Marcu nu prea pot fi 
folosite pentru a sprijini o dată mai târzie pentru Matei. 

(2) Desigur, acest argument presupune că Domnul Isus n-ar fi 
menţionat evenimentele petrecute la anul 70 ca pe ceva de domeniul 
viitorului. Pe de altă parte, ar mai trebui observat faptul că nimic în 
formularea sau exprimarea lui Matei nu arată spre aceste evenimente 
ca fiind deja petrecute, iar cuvintele din 22.7 nu reflectă în mod direct 
ce s-a întâmplat atunci, aşa cum ştim de la Josephus.! 

(3) De fapt, ar fi o dezbatere lungă pe tema dacă relația cu 
iudaismul reflectată în Evanghelia după Matei este aceea a două 
comunități ostile şi diferite, aşa cum ar fi în mod necesar cazul după 
Birkat ba-Minim, sau aceea a unei dezbateri intra muros, între cei care 
reprezintă iudaismul tradițional şi evreii „nazarineni“ care susțin a fi 
Israelul adevărat, încă sperând ca restul evreilor să fie câştigaţi în 
a-L recunoaşte pe Isus ca Mesia. Aceasta este o problemă de impresie 
subiectivă, nu de demonstraţie; însă, este cel puțin argumentabil că 


1 Aceste argumente au fost dezvoltate de B. Reicke în D.E. Aune (ed.), 
Studies in New Testament and Early Christian Literature (Studii în 
Noul Testament şi literatura creştină timpurie) (1972), p. 121-134 şi de 
Robinson, capitolul 2. 

tensiunea neplăcută evidentă în Evanghelia după Matei este mai 
compatibilă cu perioada când Biserica şi Sinagoga erau încă în dialog 
apropiat şi nu în mod necesar ostil.! 

(4) Dacă argumentul precedent a fost o problemă de impresie 
subiectivă, acesta şi mai mult. Depinde în parte de identificarea în pasaje 
precum: 16.17-19; 18.15-20 a unei structuri ecleziastice oficiale care 
nu este cerută de text. Depinde şi de presupusul model de dezvoltare 
din gândirea creştină a primului secol care nu poate fi cu uşurinţă 
nici demonstrat, dar nici introdus într-o schemă cronologică. Este un 
învăţat curajos acela care poate declara cu certitudine o anumită dată 
înaintea căreia un anumit aspect al gândirii sau limbajului teologic 
n-ar fi putut să apară. 

Dacă argumentele pentru o dată posterioară anului 80 nu sunt 
nici pe departe concludente, există atunci vreun indiciu al unei origini 
mai timpurii? Desigur că există tradiția patristică, cea care datează 
Evanghelia după Matei înainte de a lui Marcu; astfel, Irineu o datează 
cu încredere pe vremea când Petru şi Pavel încă mai predicau în Roma 
(Adv. Haer. [Împotriva ereziilor] iii.1.1). Însă chiar şi Evanghelia 
conţine unele probe interne ca indicii ale unei date timpurii. De 
exemplu, aluziile la practicile legate de Templu (precum: 5.23-24; 
23.16-22) nu prea ar mai fi fost demne de inclus după ce Templul îşi 
înceta existența în anul 70; iar discuția despre taxa pentru Templul 
din Ierusalim din 17.24-27 ar fi fost în mod sigur o inducere în eroare 
după anul 70, când taxa era deturnată pentru întreținerea templului 
lui Jupiter din Roma. Atitudinea plină de respect față de funcția de 
cărturar (om al Legii mozaice) în 23.2-3 ar fi fost cu greu inclusă 
dacă Evanghelia după Matei exista deja când Biserica şi Sinagoga se 
aflau într-un conflict deschis, una față de alta. 

Şi alte indicii asemănătoare au fost colectate de Gundry? 
pentru a se regăsi într-o argumentație amănunțită şi convingătoare 
în favoarea unei date anterioare anului 70 pentru Evanghelia 


| Aşa apreciază, de exemplu, G. Bornkamm şi G. Barth în TIM; 
R. Hummel, Die Auseinandersetzung zwischen Kirche und Judentum 
im Matthâusevangelium (1963). 

2 Comentariu, p. 599-609. 

după Matei. Într-adevăr, Gundry merge mai departe şi, după ce 
argumentează că Luca — Faptele Apostolilor, volum pe care el îl 
datează în jurul anului 63, ar fi fost influențat de Evanghelia după 
Matei, concluzionează că aceasta din urmă ar fi apărut înainte de 
anul 63.! Indiferent dacă acest ultim punct a fost sau nu acordat, 
constituie un suport în alegerea anilor 60 ca dată finală pentru 
„publicarea“ Evangheliei după Matei. 

Trebuie recunoscut, totuşi, că toate aceste concluzii depind 
de datarea relativă a unor scrieri şi evenimente diverse şi că există 
câteva puncte fixe.? Comentariul nostru de mai jos privind relațiile 
între Evangheliile Sinoptice va sugera că avansarea oricărei „date a 
publicării“ nu poate fi decât o încercare. 


C. Autorul 


Tradiția patristică este unanimă în a susține că autorul acestei 
Evanghelii este Matei, şi nu este sugerat niciun alt „Matei“ decât 
ucenicul cu acest nume a cărui chemare este descrisă în 9.9. 

Cea mai timpurie dovadă cunoscută a acestei tradiții este declarația 
lui Papias, episcop de Ierapole (datată de obicei în jurul anului 140), 
care este citat de Eusebiu [H. E. (Istoria Ec/eziastică) 111.39.16] din 
care rezultă că 


„Matei compilează oracole în dialectul evreiesc şi fiecare le-a 


„i 


tradus cât de bine cu putință. 


Această afirmaţie, citată de Eusebiu fără indicarea contextului din 
care a fost extrasă (deşi este clar că Eusebiu gândea că Papias vorbea 
despre Evanghelia după Matei) este plină de ambiguități. Fiecare din 
cuvintele în italic pot fi traduse în diferite moduri, care le afectează 
substanţial înțelesul: 


1 Ibid., p. 608-609. 

2 Veziun rezumat util pe această temă, cu sprijin puternic în favoarea unei 
date anterioare anului 70 pentru Evanghelia după Matei, la J.M. Rist, 
On the Independence of Matthew and Mark (Cu privire la independența 
dintre Matei şi Marcu) (1978), p. 4-7. 

x, 


¢® compilează ar putea însemna „compune“ sau „aranjează“; 

0 evreiesc poate fi folosit fie pentru limba ebraică, fie pentru 
dialectul aramaic; 

Q dialect ar însemna în mod normal „limbaj“, dar s-a apreciat că 
poate avea şi semnificația de „stil“; 

0 zradus poate să însemne şi „interpretat“. 


Până acum este clar că Papias s-a referit fie la colectarea unui 
material deja existent (ca un „editor“), fie la o „compoziţie“ realizată 
de către un „autor“, iar în timp ce cuvintele lui ar sugera în mod 
normal că acest lucru se făcea într-unul din limbajele semitice, cu 
traducere ulterioară (în greacă, probabil), se mai poate argumenta 
şi că el se referea la o lucrare grecească realizată într-un „stil 
evreiesc“. 

Însă, ambiguitatea cea mai semnificativă este de departe cuvântul 
logia, tradus mai sus prin „oraco/e“. Sensul propriu al acestui termen 
este „cuvântări“ sau „pronunțării“. O sugestie, mai puțin agreată, este 
aceea că termenul se referă la o colecţie de mărturii (zestimonia) 
ale Vechiului Testament cu privire la Domnul Isus. Mai frecvent, 
s-a pus întrebarea dacă printr-un astfel de termen Papias s-ar fi 
putut referi la cartea cunoscută de noi sub numele de „Evanghelia 
după Matei“ sau dacă el trebuie să fi vorbit despre o colecţie de 
„Cuvântări ale lui Isus“, probabil încorporate ulterior în Evanghelia 
după Matei. 

Dacă aşa stau lucrurile, atunci percepţia lui Papias se dovedeşte a fi 
un fundament foarte nesigur şi instabil pentru convingerea patristică 
potrivit căreia prima Evanghelie a fost scrisă de Matei. Situaţia nu 
este îmbunătățită nici de punctul de vedere al lui Eusebiu conform 
căruia Papias era „un om cu foarte puţină inteligență, după cum reiese 
clar din cărțile lui“! 

Trei direcții de abordare a acestei probleme pot fi menţio- 
nate: | 

a) A aborda Jogia în sensul său propriu şi a concluziona că, indiferent 
de ceea ce credea Eusebiu, Papias nu vorbea despre Evanghelia după 
Matei, ci despre o colecţie a „Cuvântărilor lui Isus“ în aramaică (poate 
ceva asemănător cu acel „Q“ ipotetic, despre care vom discuta ceva 

mai târziu). În acest caz, citatul respectiv nu are nicio legătură directă 
cu autorul Evangheliei.’ 

b) A accepta percepția lui Eusebiu că Papias vorbea despre 
Evanghelia după Matei şi a concluziona că el a greşit pur şi simplu 
crezând că aceasta era scrisă într-un limbaj semitic? (probabil fiind 
condus la această supoziţie de nota referitoare la caracterul „evreiesc“ 
al Evangheliei’). 

c) A opta pentru înțelesul „într-un stil semitic“ şi a concluziona 
că Papias consemnează corect originea Evangheliei după Matei în 
greacă.” 

Unanimitatea scriitorilor patristici în a atribui Evanghelia în 
discuţie lui Matei este astfel slăbită de recunoaşterea faptului că nici 
pe departe nu putem fi siguri că mărturia considerată cea mai veche 
în sprijinul acestei tradiţii o şi susține cât de cât. Dacă n-ar fi exclus 
ca punctul de vedere al lui Eusebiu să se fi întemeiat pe o înțelegere 
greşită a lui Papias, atunci cât credit ar trebui acordat celorlalte 


| Această opţiune, ce reprezintă viziunea majorităţii, este prezentată, de 
exemplu, de către Hill, p. 22-27. 

2 De fapttoţi învățații sunt acum de acord că ceea ce numim noi Evanghelia 
după Matei s-a scris în greacă, şi nu este o simplă traducere dintr-un 
original în aramaică. C.C. Torrey şi-a asumat această abordare în 7he 
Four Gospels (Cele patru Evanghelii) (1933); dar ceea ce au sugerat 
ulterior majoritatea specialiştilor este că Evanghelia noastră în greacă 
se bazează pe o lucrare mai timpurie apărută în aramaică. Folosirea 
Septuagintei şi asemănările sale verbale cu Evanghelia după Marcu 
cer efectiv admiterea supoziţiei că ea a fost compusă în greacă. Vezi 
mai departe Guthrie, p. 46-47; Moule, The Birth of the New Testament 
(Naşterea Noului Testament) (1981), p. 276-280. 

3 Acest punct de vedere este agreat de Guthrie, p. 33-41. 

4 Gundry, p. 609-620. Analiza lui Gundry este neobişnuită atât în 
susţinerea — bazat pe scrierea lui Papias — unei date mai timpurii decât se 
admite de obicei (aprox. 100 d.Cr.?), cât şi pentru calitatea lui de ucenic 
direct al apostolului loan. Totuşi, nu prea mulți învăţaţi au acceptat că 
prin expresia Hebraidi dialectă trebuie să se înțeleagă „într-un stil 
evreiesc“. 

referințe patristice, care pot foarte bine să provină din aceleaşi tradiții 
pe care le-a consemnat Papias? 

Atunci în ce constă însăşi autenticitatea Evangheliei? Desigur, 
asemenea celorlalte Evanghelii, şi aceasta este o scriere anonimă, 
fiindcă textul ei nu include niciun indiciu cu privire la autorul ei. 
Autenticitatea ei o va indica mai degrabă genul de persoană care ar fi 
putut scrie o asemenea lucrare. 

Din caracteristicile Evangheliei pe care le-am menţionat deja am 
putea deduce în mod rezonabil că autorul ei a fost un creştin evreu 
cu o bună cunoaştere şi un mare interes față de Vechiul Testament, 
familiarizat deopotrivă cu tradițiile cărturarilor şi metodele dezbaterii 
rabinice, dar şi capabil de a scrie într-o greacă bună, deşi propriul său 
context cultural era în mod evident unul semitic. Mulţi dintre primii 
ucenici ai Domnului Isus, cunoscuți şi necunoscuți nouă, puteau să 
corespundă acestei descrieri, dat fiind numărul crescând al dovezilor 
conform cărora limba greacă era folosită pe scară largă în Palestina 
primului veac, mai ales în „Galileea Neamurilor“. Fără îndoială, Matei 
ar fi corespuns foarte bine descrierii, însă există vreun motiv de a-l 
vedea ca un candidat mai potrivit decât alții? 

Tot ce ştim despre Matei, diferit de ceilalți ucenici, este că el era un 
colector de taxe (vameş) şi că aparent purta şi numele de Levi (cf Mt. 
9.9 cu pasajele paralele din Marcu şi Luca). Ambele elemente au fost 
folosite pentru a sprijini dreptul lui de autor al primei Evanghelii. 

Un vameş, în virtutea funcției lui, trebuia în mod special să 
vorbească fluent limba greacă. De asemenea, trebuia să fie o persoană 
instruită şi obişnuită cu ţinerea unor registre. Gundry, urmându-l pe 
E.J. Goodspeed, s-a pronunțat pentru eventualitatea ca Matei să fi 
stăpânit şi abilitatea stenografiei, izbutind astfel să ia notițe în timpul 
învățăturilor lui Isus şi putând acționa astfel ca „grefier“ al grupului 
de ucenici.? Şi C.EF.D. Moule a argumentat pe aceeaşi linie că autorul 


1 Titlul According to Matthew (după Matei), privit probabil în primă 
instanţă ca o adăugire la cuvântul Evanghelie, a fost recunoscut ulterior 
în prima jumătate a sec. II. Referitor la aceste „titluri“, vezi Guthrie, 
p. 33. 

2 Gundry, VOT, p. 182-185. 

acestei Evanghelii a fost „un scriitor binecunoscut — un cărturar 
nu în sensul rabinic, ci în cel secular al cuvântului“, şi a sugerat că 
pasajul din 13.52 ar trebui înţeles în acest sens ca un autoportret al 
„vameşului transformat în ucenic“.! S-a mai sugerat că numeroasele 
aluzii la elemente de ordin monetar şi la vameşi care sunt specifice 
acestei Evanghelii ar fi un indiciu care arată spre autorul ei.? 

Numele Levi a fost considerat de unii cercetători a nu fi neapărat 
un nume personal, ci mai curând un nume tribal, indicând astfel că 
în definitiv Matei ar fi fost un levit. Ca atare, s-a sugerat că el ar fi 
fost familiarizat în mod special cu „rigorile“ religioase ale tradiției 
cărturarilor. În acelaşi timp, un levit devenit vameş se putea aştepta să 
aibă parte de disprețul deosebit al confraților săi leviți mai ortodocşi şi 
astfel să fie înclinat spre a consemna cu o intensitate sporită conflictele 
lui Isus cu „ortodoxia“; şi asta atât pentru propria sa apărare, cât şi 
pentru îndrumarea altor potenţiali convertiți. 

Pe asemenea temeiuri, subtile cum sunt, poate fi sugerat că Matei 
se potriveşte descrierii autorului acestei Evanghelii cel puțin la fel 
de bine ca orice altă persoană cunoscută nouă. Chiar şi faptul că 
Evanghelia cu pricina a fost atât de repede şi într-un mod unanim 
atribuită lui Matei, care nu era un membru proeminent al grupului 
de ucenici ai Domnului Isus, poate veni în sprijinul acestei concluzii, 
în cazul că el n-ar fi fost în mod evident persoana ce trebuia reținută 
ca autor al Evangheliei şi ar fi fost vorba pur şi simplu doar despre o 
supoziție sau despre un pronostic. 


1 În F.L. Cross (ed.), Studia Evangelica Il (1964), p. 90-99. Moule nu-l 
consideră totuşi, pe apostolul Matei ca fiind în mod necesar redactorul 
Evangheliei, ci mai degrabă furnizorul unei mari părți din conţinutul 
acesteia. 

2  Deex., Gundry, p. 620-621. 

3 Acest argument este dezvoltat de Albright şi Mann, 48, p. CLXXVII- 
CLXXXIV. 

4 Uneori s-a argumentat, pe baza presupunerii că Marcu ar fi fost o sursă 
folosită de prima Evanghelie, că un apostol n-ar fi făcut uz de o sursă 
neapostolică. Acest argument ciudat depinde însă, de: (a) conceptul 
modern de independenţă literară; (b) punerea deoparte a tradiţiei 

Totuşi, niciunul dintre aceste elemente nu adaugă o probă 
suplimentară în sprijinul confirmării lui Matei ca autor al acestei 
Evanghelii. Am putea spune cu siguranță că tradiția unanimă a 
Bisericii primare, cu toată originea ei incertă, ne oferă un candidat 
care pe baza altor indicii temeinice ar putea corespunde tipului de 
persoană schiţat de caracteristicile Evangheliei după Matei. Însă, 
nu există nicio îndoială că erau şi alți oameni de felul acesta printre 
primii ucenici ai lui Cristos. Şi chiar dacă asocierii patristice a numelui 
lui Matei cu Evanghelia îi este acordată valoare sau semnificație 
deplină, aceasta nu elimină posibilitatea existenței mai multor etape 
pregătitoare pentru alcătuirea cărții. Şi cu cât Evanghelia este datată 
mai târziu, cu atât mai probabil devine faptul că rolul lui Matei se 
înscrie într-un stadiu mai timpuriu decât „ediţia“ finală. 

Aşadar, dacă la urma urmei, nu cunoaştem cu deplină exactitate 
dimensiunea rolului pe care l-a îndeplinit apostolul Matei în alcătuirea 
primei Evanghelii, totuşi, tradiția Bisericii primare ne încurajează să 
credem că a fost una majoră. 


D. Evangheliile după Matei, Marcu şi Luca 


Aproximativ 45% din Evanghelia după Matei constă din material 
găsit sub o formă asemănătoare (uneori există chiar o identitate 
verbală) în Evanghelia după Marcu şi aproape în aceeaşi ordine; 
de asemenea, un alt procent de 20% sau pe aproape este împărtăşit 
cu Luca, şi iarăşi există o corespondență apropiată în aranjarea 
multor secțiuni comune!, chiar dacă nu şi în privinţa locului lor 
în structura generală a fiecărei Evanghelii. Aceasta lasă aportului 
exclusiv al lui Matei doar 35 de procente din Evanghelia sa, deşi, 
în mod evident, cea mai mare parte a materialului împărtăşit este 
prezentat de Matei deosebit de clar, până acolo că uneori este greu 
de spus dacă există sau nu o tradiție comună în spatele a două sau 


timpurii că Marcu a consemnat învățătura lui Petru şi ca atare epoca 
„apostolică “. 

1 Vezi W.G. Kümmel, Introduction to the New Testament (Introducere 
la Noul Testament) (1975), p. 65-66 pentru un tabel folositor al ordinii 
materialului „Q“ în Luca şi Matei. 


INTRODUCERE 4! 


mai multe relatări ale Evangheliei în legătură cu un incident sau o 
afirmație oarecare. 

Există câţiva factori care au ajuns să genereze „problema sinoptică“. 
Cum evaluăm domeniile largi de suprapunere? Şi-a preluat o 
Evanghelie materialul direct din alta? Au folosit evangheliştii surse 
comune? Dacă-i aşa, atunci ce tip de surse erau acestea: scrise sau 
orale? Şi au constat ele din nişte colecţii substanţiale sau erau doar 
fragmente izolate? 

Până relativ recent a existat o soluție pentru problema 
aceasta — acceptată larg, dar nu unanim. Formulată simplu, soluția 
suna astfel: Marcu a scris mai întâi, apoi şi Luca şi Matei au făcut uz 
direct de Evanghelia după Marcu şi, în fine, atât Matei cât şi Luca 
au avut acces la un document care s-a pierdut şi care, în mare parte, 
consta din afirmaţiile lui Isus colectate şi cunoscute învăţaților sub 
denumirea de „documentul Q“ (termen derivat poate din cuvântul 
german Quelle, care înseamnă sursă). Această soluție clasică, cu 
argumentele folosite în general pentru a o sprijini, este evidențiată 
corespunzător de către Leon Morris în partea de început a volumului 
său pe tema Evangheliei după Luca din cadrul acestei serii şi nu este 
necesar să repetăm aici acea prezentare. Concluzia lui Morris era 
că „nu este justificat nimic mai mult decât presupusa ipoteză“, iar 
dezbaterea ulterioară a arătat că această precauţie era bine plasată. 
Domeniile caracterizate printr-o incertitudine sporită pot fi rezumate 
corespunzător în următoarele trei rubrici: 


(î) Prioritatea lui Marcu pusă sub semnul întrebării 


Viziunea conform căreia Marcu ar fi fost prima dintre cele patru 
Evanghelii a fost conturată în prima jumătate a sec. al XIX-lea şi 
s-a impus nu la mult timp după mijlocul acestui secol. Anterior se 
crezuse că prima Evanghelie a fost cea scrisă de Matei. Acum mai 
vechiul punct de vedere va fi cu greu repus pe tapet. 

Viziunea clasică este „augustiniană“, reprezentată astăzi spre 
exemplu de B.C. Butler;! acesta susține că Evanghelia după Matei a 


1 B.C. Butler, The Originality of St. Matthew (Originalitatea Sf. Matei) 
(1951). 

fost folosită de Marcu şi că în schimb Luca le-a folosit pe amândouă. 
Totuşi, opinia mai larg promovată astăzi este aşa-numita „ipoteză 
Griesbach“,' sprijinită acum de un grup semnificativ de învăţaţi, 
adepţi ai unor tradiţii foarte variate. Aceasta înseamnă, în opinia lor, 
că Evanghelia după Matei a fost folosită de Luca şi că Marcu este 
condensarea deliberată a conținuturilor celor două într-o singură 
lucrare. 

Aceia care s-ar declara cu fermitate în favoarea priorității lui 
Matei pe temeiul oricăreia dintre aceste percepții sunt încă în 
minoritate, însă un număr mai mare de erudiţi au fost destul de 
afectaţi de argumentele lor pentru a şovăi să se angajeze cu fermitate 
în susținerea integrală a priorităţii lui Marcu. 


(îi) Îndoieli cu privire la „documentul Q“ 


Fiecare dintre punctele de vedere menţionate în ultimul paragraf 
fac ca „documentul Q“ să nu mai fie necesar; materialul comun, 
indiferent din ce sursă l-a preluat Matei, este luat de Luca direct din 
Matei, nu dintr-un al treilea document. Chiar printre cei care sprijină 
prioritatea lui Marcu au fost unii care n-au găsit necesar documentul 
„Q“; vezi, spre exemplu, percepția lui M. D. Goulder menţionată mai 
sus? conform căreia aşa-numitul „document Q“ este de fapt creația 
liberă a lui Matei, pe care mai apoi Luca l-a preluat de la Matei. 
Însă, acolo unde se consideră că Matei şi Luca au folosit independent 
materialul comun, „tendința de a fi mai puțin dogmatic cu privire la 
Q“ — pe care Morris a observat-o în 1974 — nu s-a diminuat în mod 
semnificativ. În timp ce unii specialişti continuă să scrie cărți despre 
teologia şi compoziţia lui „Q“, privit ca un singur document (deşi e 


1 Inițial adoptată de J.J. Griesbach în 1783, acum cel mai bine reprezentată 
de scrierile lui W.R. Farmer (în special The Synoptic Problem (Problema 
Sinoptică), (1976) şi de B. Orchard, Matthew, Luke and Mark (1976). 
Pentru o evaluare critică, vezi C.J. Tuckett, The Revival of the Griebach 
Hypothesis (Reluarea ipotezelor lui Grienbach) (1983). 

2 Vezi p. 26-27. Percepția lui Goulder era influențată de Austin Farrer, 
care a scris un faimos articol intitulat „On Dispensing with Q“ în 
1954. 

posibil să fi fost compus în „ediții“ diferite), mulți alții sunt pregătiţi 
să vorbească doar despre „documentul Q“, evidenţiat nu ca un singur 
document, ci ca un număr de fragmente diferite, unele scrise, altele 
orale, la care atât Matei cât şi Luca au avut acces. 


(iii) Dependenta literară directă pusă la îndoială 

S-ar putea vorbi doar despre un singur autor al Evangheliei care să 
fi „folosit“ sau „copiat“ lucrarea altuia? Ar trebui oare să presupunem 
ceva asemănător unui sistem modern de publicare şi distribuire de 
cărți care este cât se poate de străin procedeelor creştinismului din 
primul secol?! În timp ce acordul cuvânt cu cuvânt dintre Evanghelii 
pare să necesite existența unei anumite forme de dependenţă literară, 
ar trebui oare să presupunem că din textul finalizat al lui Marcu, să 
spunem aşa, ar fi extras Matei? A fost clasica „Ipoteză a celor două 
documente“ prea simplă pentru a fi considerată realistă? 

Diferiți specialişti au formulat asemenea întrebări şi, ca rezultat, 
alte abordări au fost oferite. Unii au pus în loc o schemă relațională 
mai complexă, însă nu şi mai clară, lansând ipoteza unor ediții 
succesive ale fiecărei Evanghelii cu linii de dependenţă în zig-zag 
între diferite tradiții asupra Evangheliei după Matei într-o încercare 
de a ține seama de multele inconsistenţe lăsate de schema simplă a 
celor două documente.? 

La cealaltă extremă, J.M. Rist* argumentează în favoarea 
independenţei literare a lui Matei şi Marcu, explicând suprapunerea 
dintre scrierile lor prin folosirea unor tradiţii comune, care probabil 
erau mai vaste decât s-a presupus în general, şi care erau în mare 


1 Acest aspect este argumentat cu fermitate de Albright şi Mann, AB, 
p. XXXVII-XLVIII. 

2 Vezi, spre exemplu, schema propusă de M-E. Boismard în Synopse 
des quatres évangiles en francais (Sinapsa celor patru Evanghelii în 
franceză), vol. II (cu P. Benoit, 1972). O prezentare diagramatică a 
schemei, cu comentarii, este disponibilă convenabil în JTS 25 (1974), 
p. 485 şi urm... 

3 J.M. Rist, On the Independence of Matthew and Mark (1978), de 
asemenea, AB, p. XXXVII-XLVIII. 

măsură orale, foarte probabil cuprinzând tradiții corespondente asupra 
unor evenimente şi învățături asemănătoare, dar separate. Atunci, 
pentru ca Rist să nege că Matei şi-a obținut materialul preluându-l 
de la Marcu nu are nevoie, aşa cum s-a presupus în general, de ipoteza 
că Marcu şi-ar fi preluat materialul de la Matei. Nicio „prioritate“ 
globală între cele două Evanghelii nu poate fi stabilită; nici accesul 
uneia la cealaltă. 

O poziționare undeva la mijloc între aceste două extreme pare mai 
plauzibilă. Clădind pe lucrarea lui E.P. Sanders,! J.A.T. Robinson? 
scoate în evidență originea Evangheliilor nu în termenii dependenței 
directe a unei Evanghelii de alta, nici în termenii independenței 
literare complete, ci în termenii dezvoltării paralele a diferitelor 
tradiţii ale Evangheliei (care s-au materializat în ultimă instanţă în 
cele patru Evanghelii canonice), cu o legătură între aceste tradiții 
care a continuat pe parcurs. Activitatea de „scriere a Evangheliilor“ 
de către diferite centre ale bisericii nu a fost fragmentată în nişte 
compartimente izolate. Când „proto-Evangheliile“ au apărut în 
diferite biserici, ele aveau să le fie disponibile altor creştini, astfel încât 
la vremea când Evangheliile — aşa cum le ştim noi — au fost scrise, un 
proces de „fertilizare încrucişată“ avusese loc, proces care presupune 
orice teorie a simplei dependențe unidirecționale a unei Evanghelii 
de alta ca fiind cât se poate de nerealistă. Din această perspectivă, 
alcătuirea Evangheliilor a fost un proces foarte complex şi „viu“ care 
avea să fie rezumat într-o diagramă a dependenței, complicat totuşi, 
iar simpla supoziţie că „Matei s-a folosit de Marcu“ nu poate exprima 
întregul adevăr (şi totuşi, mai puțin o descriere îngrijită a unui singur 
document „Q“). 

Dacă odată a fost posibilă folosirea clasicii „Ipoteze a celor două 
documente“ ca un cadru non-negociabil pentru studiul Evangheliilor, 
acel timp acum este depăşit. Însă, este dificil, dacă nu chiar imposibil, 
să se discute relația dintre pasajele paralele fără să se poată presupune 


1 Studiul de bază al lui Sanders, The Tendencies of the Synoptic Tradition 
(Tendintele în Tradițiile despre Sinoptice) (1969) este preluat ulterior 
într-un articol din NTS 19 (1972), p. 453-465. 

2 Robinson, p. 93-117; vezi în special sumarul de la p.107. 

în prealabil care dintre acestea ar fi cel original. În comentariul care 
urmează, în timp ce am în minte avertismentele salutare împotriva 
unei scheme generale simple, voi lucra pornind de la ipoteza că acolo 
unde Matei şi Marcu merg în paralel este mai probabil ca versiunea 
lui Marcu să fi fost scrisă prima, şi că prin urmare este posibil să 
discernem preocupările speciale ale lui Matei în diferențele dintre 
versiunea lui şi cea a lui Marcu, chiar dacă a vorbi cu îndrăzneală 
despre „alterarea textului lui Marcu“ ar fi mult prea simplist. În 
abordarea „documentului Q“, de vreme ce raţionamentele referitoare 
la „prioritate“ ar părea depăşite, scopul lui Matei ar putea fi identificat 
totuşi acolo unde diferă de versiunea lui Luca. Distincția poate fi 
percepută chiar şi acolo unde o dependenţă literară directă este mai 


puţin probabilă. 


IV. PRINCIPALELE ACCENTE TEOLOGICE ALE 
EVANGHELIEI DUPA MATEI 


A Împlinire 

Cheia esenţială a întregii teologii a lui Matei este aceea că toate 
planurile lui Dumnezeu şi-au găsit împlinirea în Domnul Isus 
Cristos. Desigur, acesta este un adevăr universal valabil cu privire 
la toată teologia Noului Testament, însă, el a fost subliniat într-un 
mod remarcabil în Evanghelia după Matei. Totul are aici legătură cu 
Domnul Isus. Vechiul Testament arată spre El; Legea lui Moise este 
„împlinită“ în învățătura lui Isus Cristos; El este adevăratul Israel 
prin care se materializează acum planurile lui Dumnezeu cu privire 
la poporul Său; şi nu numai prezentul, dar chiar şi viitorul trebuie să 
fie înţeles ca o valorificare a operei Domnului Isus. Istoria se învârte 
în jurul Lui, în sensul că venirea Lui este momentul decisiv în care 
epoca de pregătire încetează, făcând loc erei împlinirii. Matei nu 
lasă loc pentru nicio idee a împlinirii scopurilor lui Dumnezeu -— fie 
pentru Israel, fie în orice altă privință —, care să nu fie focalizată pe 
această temă a împlinirii în Isus Cristos. La prima Sa venire, a început 
o eră nouă; de acum încolo, nimic nu va mai fi vreodată aşa cum a 
fost înainte. 

Secţiunile care urmează vor trata diferite aspecte care au de-a face 
cu această temă atotcuprinzătoare a împlinirii. Dar mai întâi trebuie 
să observăm două moduri speciale ale lui Matei de a evidenția această 
subliniere. 


(î) „Citatele tip formulă . De zece ori găsim în Evanghelia după 
Matei următoarea formulare: „ca să se împlinească ce vestise Domnul 
/ ce fusese vestit prin proorocul care zice“ (sau „atunci s-a împlinit ce 
fusese vestit prin proorocul care zice“) după care urmează un citat 
dintr-un profet al Vechiului Testament (sau, într-un singur caz, un 
citat din Psalmi). Referințele sunt: 1.22-23, 2.15; 2.17-18, 2.23; 
4.14-16; 8.17; 12.17-21, 13.35; 21.4-5;,27.9-10. Exprimarea formulei 
diferă puţin, iar în cinci cazuri este indicat şi numele profetului. În 
alt caz (2.5-6) aşezarea citatului în narațiune determină modificarea 
formulării, ea devenind: „căci iată ce a fost scris prin proorocul“; însă, 
acest text este plasat alături de „citatele tip formulă“. Desigur, există 
multe alte citate cuvânt cu cuvânt din Vechiul Testament, dar acest 
grup iese în relief ca urmare a unei formulări stereotipe. Toate, cu 
o singură excepție, sunt citate doar în Matei. În fiecare caz, dacă 
citatul şi formularea lui erau înlăturate, istorisirea ar continua fără o 
întrerupere evidentă, care sugerează că ele sunt comentarii adăugate 
la relatările existente; şi totuşi, în fiecare caz, susținerea împlinirii 
Scripturii pare să fie principalul aspect scos în evidenţă de contextul 
în care apar citatele respective. 

Au avut loc multe dezbateri privind originea şi rolul acestor 
„citate tip formulă“.' Cei mai mulți învățați le consideră acum 
mai degrabă o contribuţie personală a lui Matei, decât elemente 
tradiționale vizând istoria lui Isus, iar analiza caracteristicilor lor 
textuale dezvăluie în spatele lor un studiu cât se poate de original 
şi sofisticat al Vechiului Testament pentru a descoperi elemente 


1 În afară de lucrările lui Stendahl şi Gundry deja menţionate, monografii 
de specialitate au fost scrise de către W. Rothfuchs, Die Erfii/lungszitate 
des Maltthăusevangeliums (1969) şi G.M. Soares Prabhu, The Formula 
Quotations in the Infancy Narrative of Matthew (Citatele tip formulă în 
începuturile narative ale lui Matei) (1976). 

de corespondență mult mai subtile decât împlinirea directă a unor 
clare preziceri profetice.! Uneori abilitatea respectivă rezultă într-o 
aplicare a textului vechi-testamentar care este, „pentru ochii noştri 
critici, vădit forțată, artificială şi neconvingătoare“; însă C.F.D. Moule, 
într-o dezbatere utilă din care sunt preluate aceste cuvinte?, continuă 
să argumenteze că această metodă de a folosi Sfânta Scriptură ca 
un „vehicul“ constituie „un simptom al descoperirii că, într-un mod 
profund organic, Domnul Isus era efectiv Împlinitorul a ceea ce este 
fundamental în toată Biblia“. Într-un articol? care se concentrează pe 
cele patru „citate tip formulă“ ale capitolului 2, am sugerat că ceea ce 
ni se poate părea nouă un mod jenant, obscur şi chiar iresponsabil 
de mânuire a Scripturii este de fapt evidenţierea trasării cu grijă a 
temelor biblice, care în moduri diferite arată spre Domnul Isus ca 
Împlinitorul nu numai al prezicerilor specifice, dar şi al tiparului mai 
extins al revelaţiei vechi-testamentare a lui Dumnezeu. 


(ii) Tipologie. Perceperea Domnului Isus de către Matei ca 
„Împlinitor“ al întregii țesături a Revelaţiei este evidenţiată în modul 
cel mai izbitor printr-un mare număr a ceea ce se pot numi „aluzii 
tipologice“ ale Vechiului Testament. Acestea apar atât în consemnările 
lui Matei privind afirmaţiile lui Isus, cât şi în propria-i formulare a 
narațiunilor şi comentariilor lor editoriale. Metoda tipologiei nu este 
specifică lui Matei, şi poate fi văzută realmente ca un element esențial 
în propria identitate a lui Isus.“ Totuşi, în Evanghelia după Matei 
aceasta este deosebit de pronunțată. 

Tipologia — cel puţin tipologia de care suntem preocupați aici aşa 


] Vezi mai sus argumentul lui Gundry că aceste caracteristici se găsesc 
şi în alte citate şi aluzii din Evanghelia după Matei care nu sunt parte a 
tradiţiei preluate de Marcu. 

2 C.FD. Moule, The Origin of Christology (Originile Cristologiei) 
(1977), capitolul 5, „The Fulfilment Theme in New Testament“ (Tema 
Împlinirii în Noul Testament). 

3 NTS 27 (1980), p. 233-251. 

4 Această temă este explorată în capitolul 3 al cărții mele Jesus and the 
Old Testament. 

cum apare în Evanghelii — poate fi definită ca o „recunoaştere a unei 
corespondențe între evenimentele Noului şi Vechiului Testament, 
întemeiată pe credința în caracterul neschimbător al principiilor 
lucrării lui Dumnezeu, precum şi pe înțelegerea şi descrierea ulterioară 
a unui eveniment nou-testamentar în termenii unui model vechi- 
testamentar“! — o excepţie fiind faptul că „evenimente“ reprezintă un 
cadru prea restrâns, din moment ce persoanele şi instituţiile Vechiului 
Testament (ca Templul sau Jegămintele) suportă aceeaşi tratare. Într-o 
formulare mai simplă, noi vorbim aici nu numai despre o „împlinire“ 
a prezicerilor Vechiului Testament, dar şi a istoriei şi religiei Vechiului 
Testament, cuprinzând evenimente şi instituţii care nu deţin în ele 
însele nicio referire explicită la viitor. În comentariul asupra pasajului 
din 5.17 vom remarca ideea despre Legea lui Moise arătând spre 
Domnul Isus, Cel despre care se poate spune aşadar că o „împlineşte“. 
În capitolul 2, printre alte diverse teme tipologice, Îl vom vedea pe 
Domnul Isus prezentat ca un „nou Moise“, iar în acelaşi capitol, ca 
„Fiu“ al lui Dumnezeu, El va fi pus pe picior de egalitate cu „fiul“ 
lui Dumnezeu, Israel (vezi comentariul nostru la 2.15). În 4.1-11 
întreaga istorisire a ispitirii lui Isus este învăluită de recunoaşterea 
unei corespondențe între experiența Lui şi ispitirea lui Israel, „fiul“ 
lui Dumnezeu, în pustie, aşa cum este ea consemnată în Deuteronom. 
Capitolul 12 va oferi o serie de „precedente“ vechi-testamentare ca 
justificare pentru asumarea de către Isus a autorităţii asupra Sabatului 
(vezi comentariul nostru la 12.3-8), concentrată în afirmaţia explicită 
că „aici este Unul mai mare decât Templul“ (12.6), urmată apoi în 
acelaşi capitol de aceeaşi formulare aplicată lui Iona şi lui Solomon 
(12.41-42) pe temeiul unei preziceri explicite că Isus avea să treacă 
printr-o experiență asemănătoare cu cea a lui Iona (12.40); vezi mai 
departe comentariul nostru la 12.41-42. Acestea sunt câteva din 
exemplele mai izbitoare ale unei convingeri care străbate întreaga 
Evanghelie, aceea că după cum Dumnezeu lucrase în vremurile 
Vechiului Testament, El a continuat să Se implice la fel în lucrarea 
lui Isus, folosindu-Se acum de „Unul mai mare“, ceea ce face din Isus 
Cristos „împlinirea“ întregii urzeli şi țesături a Vechiului Testament, 


1 Ibid., p. 40. 

nu doar a prezicerilor explicite ale profeților. Această tipologie nu este 
atât de mult o tehnică hermeneutică exprimată în diferite moduri ca 
o convingere teologică în prezentarea pe care o face Matei vieții şi 
învățăturii lui Isus Cristos; ci scopul ei este să-L arate pe Domnul 
Isus ca punctul de convergenţă a întregii diversităţi a relațiilor lui 
Dumnezeu cu poporul Său, atât de bogată în cuvinte şi fapte. Iată, 
deci, ce înseamnă pentru Matei „împlinire“. 

Acest accent pus pe împlinire va marca toată Evanghelia, dar 
va fi anunţat cu o anumită forță în prolog, capitolele 1-2, care este 
consacrat prezentării lui Isus în lumina tiparelor biblice şi ale profeției. 
Vezi în comentariul de față notele introductive asupra capitolelor 1 
— 2. Cadrul este creat astfel încât cititorii lui Matei vor sesiza îndată 
uşoarele nuanţe vechi-testamentare în istorisirea care urmează. Cu 
cât au o cunoaştere mai cuprinzătoare a Vechiului Testament, cu atât 
mai vastă va fi înțelegerea lor referitor la importanța Domnului Isus, 
aşa cum este El prezentat pe paginile Evangheliei după Matei. 


B. Cristologie 


Din ceea ce a fost spus deja rezultă că dimensiunea cristologică, 
explicația referitoare la cine esfe Isus, trebuie să fie esența misiunii 
teologice a lui Matei. Practic, orice aspect al teologiei Evangheliei ar 
putea fi rezumat sub acest titlu. Aici ne vom concentra atenţia asupra 
celor patru titluri ale lui Isus — proeminente în această Evanghe- 
lie — folosindu-le drept cadru în care să clădim o varietate de teme 
teologice ce par să fi avut o importanță specială pentru Matei. 


(î) Cristos. De obicei, când folosim termenul „Mesia“ (sau „Cristos“, 
corespondentul! său în greacă) ne gândim în termeni foarte generali 
la Unul prin care Dumnezeu avea să-Şi ducă la îndeplinire planul de 
mântuire pentru poporul Său, aşa cum a promis în Vechiul Testament. 
Prin urmare, este important să realizăm că dimensiunea semnificației 


1 AB (p. 194) consideră „de nescuzat“ transliterarea cuvântului grecesc 
Christos în Christ probabil pentru că familiarizarea cu „Christ (engl.)/ 
Cristos (rom.)“ ca un „nume“ virtual al lui Isus ne umbreşte percepţia 
că acesta este de fapt un titlu care îi corespunde evreiescului Mesia. 

pe care lipsa de previziune creştină o percepe în termenul „Cristos“ 
n-ar fi avut aceeaşi conotație pentru un evreu de pe vremea lui Isus. 
Diverse aspecte ale speranței Vechiului Testament erau rememorate 
şi evaluate diferit de grupuri diferite; însă, pentru majoritatea evreilor 
pare cât se poate de clar că titlul „Mesia“ arăta spre un rege care urma 
să vină din linia genealogică a lui David, pe care Dumnezeu avea să-L 
trimită pentru a reda poporului Său independenţa naţională şi rolul 
proeminent care i se cuvenea în calitate de popor al lui Dumnezeu. 
Spectrul larg de idei cu privire la „împlinire“ pe care-l avem indicat în 
secțiunea precedentă, oricât de natural s-ar potrivi ele în ideea noastră 
despre „Mesia“, nu acelaşi lucru este valabil în mod necesar în cazul 
unui evreu care nu învățase să le vadă şi să le înțeleagă pe toate aduse 
împreună în Isus. 

Aşadar, nu este surprinzătoare ezitarea din răspunsul lui Isus 
atunci când titlul „Cristos“ este folosit în această Evanghelie într- 
o discuţie despre misiunea lui (vezi comentariul nostru la: 16.16, 
20, 21-23; 26.63-64). Mare parte a Evangheliei după Matei va fi 
rezervată prezentării atitudinilor diferite ale iudeilor față de Isus, 
datorate cel puţin în parte aşteptărilor lor diferite față de „Cel ce avea 
să vină“. Nu s-ar putea nega că, parte a misiunii lui Isus, suferințele 
şi moartea Sa pentru iertarea păcatelor omenirii şi restabilirea relației 
lor cu Dumnezeu, care fusese destrămată, a făcut să existe cel puțin o 
nedumerire, dacă nu chiar o dezamăgire totală, pentru cei a căror idee 
despre Mesia era cât se poate de diferită. 

Astfel, deşi Matei însuşi nu are nicio ezitare în a-L descrie pe Isus 
ca Mesia (1.1, 16, 17, 18; 11.2; 16.20) şi nu se poate distinge nicio 
umbră de îndoială în privința perspectivei sale foarte largi asupra 
misiunii de „Împlinitor“ a lui Isus, totuşi, doar o singură dată (23.10) 
Îi prezintă pe Isus aplicându-Şi personal titlul „Cristosul“. Aparent, 
era un termen cu prea mare încărcătură pentru a fi încurajată în mod 
deschis rostirea lui. Numai în lumina mortii şi învierii Sale aveau 
să folosească urmaşii Domnului această titulatură, fără teama de a 
fi înteleşi greşit. Însă, chiar şi atunci, paradoxul unui Mesia al cărui 
rol a fost acela de a fi crucificat se va dovedi o permanentă piatră de 
poticnire pentru iudei (vezi 1 Cor. 1.23). 

În lumina celor spuse mai sus, este şi mai remarcabil faptul că 

Matei se simte mai liber decât ceilalți evanghelişti să consemneze cu 
referire la Isus un titlu cu o şi mai clară tentă naționalistă, şi anume 
acela de „Fiul lui David“ (din cele 9 menționări făcute de Matei, 
numai 20.30-31 este împărtăşit de celelalte Sinoptice). Pentru Matei 
şi cititorii lui evrei, termenului respectiv aveau să-i fie asociate o 
mulțime de conotaţii istorice şi teologice. Formula „Fiul lui David“ Îl 
leagă pe Isus chiar şi mai clar decât termenul „Cristos“ de împlinirea 
planurilor lui Dumnezeu față de Israel, poporul Său; iar accentul pus 
de Matei pe David în 1.1 şi genealogia care urmează (comp. şi cu 
1.20) arată cât de mult însemna pentru el titlul acesta. Însă, folosirea 
sa în timpul lucrării publice a lui Isus, cu referire în general la puterea 
Lui vindecătoare (9.27; 12.23; 15.22; 20.30-31; vezi comentariul 
nostru la 9.27), comporta o posibilitate reală de înțelegere greşită a 
misiunii Lui în termeni aşa-zişi politici; şi cel puțin în 21.9, 15 se pare 
că mulțimea îl percepea în acest sens. Probabil din acest motiv Matei, 
în ciuda faptului că lui îi plăcea titlul, consemnează şi comentariile lui 
Isus privind utilizarea improprie a acestuia 22.41-45. 

Printre extrem de variatele însemne cristologice menționate 
în prologul lui Matei (cap. 1 — 2) se numără şi o declaraţie foarte 
explicită a scopului misiunii lui Isus. „El va mântui pe poporul Lui 
de păcatele sale“ (1.21). Aici există un indicator clar care arată atât 
spre o misiune de eliberare (idee centrală a speranței mesianice 
evreieşti), cât şi dincolo de o interpretare politică a acestei idei. 
„Păcatele“ erau preocuparea misiunii lui loan Botezătorul (3.6); 
Isus pretindea că deţine autoritatea de a le ierta (9.1-8), iar Matei 
este singurul evanghelist care consemnează declaraţia Domnului 
Isus că scopul morţii Lui a fost „iertarea păcatelor“ (26.28). Prin 
urmare, în viziunea lui Matei, misiunea eliberatoare a lui Mesia se 
găsea la un nivel cât se poate de diferit față de nivelul aşteptărilor 
populare. 


(ii) Fiul omului. În Matei, ca în toate celelalte Evanghelii, titlul pe 
care-l foloseşte Isus pentru a-Şi descrie propria misiune este de obicei 
acela de „Fiul omului“. Dar modul în care consemnează Matei titlul 
acesta diferă puţin de maniera folosită de Marcu şi Luca. Niciunul 
dintre aceştia din urmă nu-l foloseşte în narațiune sau comentariu, 

dar toți sunt de acord că Isus l-a folosit frecvent, iar faptul cel mai 
remarcabil este că atunci când I s-a atribuit titlul de „Cristos“ El l-a 
substituit cu cel de „Fiu al omului“ (26.64). 

Nu este aici locul cel mai potrivit pentru a oferi o relatare completă 
a dezbaterii largi şi îndelungate desfăşurată pe marginea acestui 
titlu. Chiar şi abordarea lui drept „titlu“ este controversată, în timp 
ce expresia „fiu al omului“ în ebraică şi aramaică înseamnă, simplu, 
o ființă umană. Când Dumnezeu i Se adresează lui Ezechiel 
numindu-l frecvent „fiul omului“ (Ezec. 2.1, 3; 3.1 etc.), Ezechiel 
apare în postura de „om“ în contrast cu Dumnezeu, sensul fiind aici 
un fel de „omuleţ“! (comp. şi cu Ps. 8.4; 80.17). În aramaica târzie, o 
expresie asemănătoare a ajuns să fie folosită uneori, într-un context 
în care modestia sau prudenţa făceau afirmaţii directe nedorite, cu 
conotația de „unul“, când este vorba despre „cineva“ sau (ocazional) 
de „altcineva“. Însă expresia „Fiul omului“ pare să necesite un conținut 
mai aparte decât acesta, mai ales când se observă că Domnul Isus îi 
acordă un rol de prim-plan în discuţii despre natura misiunii Lui 
specifice, şi nu despre mulțimea oamenilor în general. 

Însă, nu există niciun indiciu clar că expresia „Fiul omului“ ar 
fi fost folosită în acest sens ca titlu în vreo specie literară evreiască 
anterior lui Isus.! Prin urmare, nu este exclus ca Isus Însuşi să fi extins 
această întrebuințare neobişnuită, poate în mod voit, cu scopul de a 
evita un titlu deja cunoscut (precum „Mesia“) care ar fi avut un sens 
specific bine determinat pentru ascultătorii Lui. 

Expresia în greacă zho hyios tou antbrăpou este o întrebuințare la fel 
de neobişnuită ca şi corespondentul ei în limba noastră; iar formularea 
aramaică bar-năiă” în mod normal n-ar fi folosită aşa cum a folosit-o 
mereu Isus, cu articolul hotărât. Pare foarte probabil că Domnul Isus 
a „făurit“ titlul „Fiul omului“ pe baza vedeniilor cu „unul ca un fiu al 


1 Este un titlu proeminent în apocrifa „The Similitudes of Enoch“ 
(1 Enoch 37-71), însă data apariţiei acestei scrieri încă este disputată. 
Chiar dacă a fost scrisă anterior lui Isus (lucru de care mulţi se îndoiesc 
acum), nu se ştie cât de mulţi ar fi cunoscut-o. Este de reținut şi faptul că 
în vreme ce alte părţi ale scrierilor lui Enoh au fost descoperite printre 
manuscrisele de la Qumran, acest volum lipseşte. 

omului“ din Daniel 7.13 (pasaj la care Isus S-a referit frecvent pentru 
explicarea misiunii Lui. Vezi comentariul nostru la: 10.23; 16.27-28; 
19.28; 24.30; 25.31; 26.64; 28.18). În cartea lui Daniel, acesta nu este 
deloc un titlu, ci pur şi simplu o descriere a unei fiinţe omeneşti (în 
antiteză cu cea a unui animal) într-o vedenie, iar articolul hotărât 
adăugat de Isus cuvântului „fiu“ funcționează practic ca un adjectiv 
demonstrativ, „ace/ Fiu al omului“, adică Cel descris în Daniel 7.13- 
14, pe care Isus l-a văzut în mod clar ca o prefigurare pentru propria 
Lui misiune.! 

Însă, în timp ce expresia provenea probabil din reflectarea asupra 
lui Daniel 7.13 şi urm., folosirea ei de Isus ca titlu pentru Sine trece 
de ceea ce sugerează acest pasaj. Dincolo de gloria şi triumful care 
aparţin viitorului descrise în Daniel 7.13-14, Isus foloseşte expresia 
mai ales legat de prezicerea privind respingerea, suferințele şi moartea 
Sa — o temă pe care Daniel 7 n-ar fi sugerat-o. Mai mult, Domnul 
foloseşte acest titlu pentru a ilustra lucrarea Lui pe pământ, atât sub 
aspectul umilinţei (de ex., 8.20) cât şi al autorității (de ex., 9.6; 12.8). 
Din acest punct de vedere, „fiul omului“ este un termen cu o largă 
conotație, al cărui sens este dat nu de vreun înţeles predeterminat ca 
titlu (fiindcă nu avea niciunul), ci de dimensiunea înţelegerii pe care 
Domnul Isus a dat-o misiunii Sale unice. 


(iii) Împărat. Titlul „Împăratul iudeilor“ va fi rostit la procesul 
lui Isus ca o acuzație împotriva Lui (27.11, 29, 37, 42); acolo s-a 
clarificat că Isus este împărat într-un sens foarte diferit de ceea ce 
le sugera titlul acesta fie guvernatorului roman şi soldaților săi, fie 
conducătorilor iudei. S-ar părea deci că regalitatea este o temă mai 
degrabă evitată în prezentarea misiunii lui Isus. Însă, Matei n-o poate 
pune deoparte. Pentru el, Isus esze Împăratul adevărat: în 2.2 el Îl 
prezintă ca adevăratul Împărat al iudeilor (în contrast cu Irod), iar 
în genealogia din 1.1-17 descendența regală a lui Isus este scoasă 
în evidență. În 20.21 ucenicii aşteaptă cu nerăbdare „Împărăţia“ lui 
Isus, iar în 21.4-5 Matei aplică explicit intrarea lui Isus în Ierusalim 


1 Pentru această semnificaţie a expresiei, vezi C.F.D. Moule, The Origin 
of Christology (Originile Cristologiei), (1977), p. 11-22. 

profeției lui Zaharia care îşi anunță poporul: „Iată, Împăratul tău.. 

In timp ce, asemenea celorlalte Evanghelii sinoptice, Matei vorbeste 
mult despre Împărăția lui Dumnezeu (sau „Împărăția cerurilor“), 
el include şi câteva cazuri când, referindu-Se la Sine Însuşi („Fiul 
omului“), Isus vorbeşte despre propria Lui Împărăţie (13.41; 16.28; 
19.28; 25.31, 34). În 25.31 şi urm., calitatea Sa regală este descrisă 
în termenii folosiți în Vechiul Testament pentru Dumnezeu Însuşi. 
Iar Evanghelia după Matei atinge punctul ei culminant în declararea 
suveranității universale a Domnului Isus (28.18). 

Aşadar, calitatea Domnului Isus de „împărat“ este o temă 
importantă pentru Matei. Instituţia monarhiei din Vechiul Testament 
îşi găseşte „împlinirea“ în Isus Cristos. El este „Fiul lui David“, „Unul 
mai mare decât Solomon“ (vezi comentariul nostru la 12.3-4, 42). 
Însă, chiar şi în Vechiul Testament, domnia aceasta era una delegată, 
fiindcă adevăratul Împărat este Dumnezeu Însuşi. Iar tema privind 
„domnia lui Dumnezeu“ (redată în greceşte în mod tradițional prin 
„Împărăţia“ lui Dumnezeu) este fundamentul întregii Evanghelii 
după Matei şi ocupă un loc central în lucrarea lui Isus, după cum, de 
altfel, o şi prezintă toate cele trei Evanghelii sinoptice. Misiunea lui 
Isus Cristos a fost să restabilească domnia lui Dumnezeu. Ca urmare, 
expresia „Împărăția lui Dumnezeu“ arată nu spre o situație sau un 
eveniment anume, ci spre un fapt concret, acela că „Dumnezeu Se 
află în control“, cu tot ce implică larga semnificaţie a acestei expresii. 
Încercările de a defini „Împărăţia lui Dumnezeu“ limitează inevitabil 
această dimensiune foarte vastă şi astfel cade în eroarea de a nu 
justifica diferitele forme sub care este ea folosită în Evanghelii. Spre 
exemplu, când pildele din Matei 13 ne spun cu „ce se aseamănă 
Împărăţia cerurilor“, ele descriu într-o varietate de contexte ce se 
întâmplă atunci când Dumnezeu este la locul Său, când voia Sa se 
face şi planul Său se împlineşte. Atunci când Domnul Isus le spune 
ucenicilor Săi: „Căutaţi mai întâi Împărăţia lui Dumnezeu“ (6.33), 
El le recomandă de fapt să-l acorde lui Dumnezeu primul loc, fără 
să le prescrie însă un anumit mod de acțiune; iar când El le spune 
să se roage „vie Împărăţia Ta“, semnificaţia acestor cuvinte nu are o 
aplicație mai restrânsă decât afirmaţia: „facă-se voia Ta“. Vom vedea 
în comentariu cât de important este să menţinem nealterată această 

largă perspectivă şi să nu adoptăm o gândire în cadrul căreia limbajul 
„Împărăției lui Dumnezeu“ să fie prematur limitat la o sferă specifică 
de aplicare.! 

În paragrafele precedente, am vorbit la general despre „Împărăția 
lui Dumnezeu“, pentru că aceasta este expresia pe care o găsim de 
obicei în Evanghelii. Însă, nu ne ia mult să citim în Matei pentru 
a descoperi că expresia pe care o găsim de obicei este „Împărăţia 
cerurilor“, o expresie total absentă din celelalte Evanghelii. Preferința 
lui Matei pentru această formă mai tipic evreiască (evitând folosirea 
directă a Numelui lui Dumnezeu printr-o perifrază — cf cu Dan. 4.26, 
„Stăpânirea Celui ce este în ceruri“) se datorează potenţialilor săi 
cititori, printre care evreii sunt majoritari.? În orice caz,o comparare a 
liniilor paralele sinoptice confirmă imediat că este vorba doar despre o 
trăsătură stilistică a lui Matei şi că nu există nicio diferenţă în înțeles. 
De câteva ori Matei păstrează forma „Împărăţia lui Dumnezeu“, 
probabil acolo unde există un accent pus pe un răspuns personal 
dat lui Dumnezeu (vezi comentariul nostru la: 12.28; 21.31, 43; 
acestea, împreună cu 19.24, sunt singurele cazuri când apare expresia 
„Împărăţia lui Dumnezeu“ în Matei; totuşi, compară „Împărăţia 
Tatălui Meu“ în 26.29 şi „Împărăţia Ta“ în 6.10 cu „Împărăţia lui 
Dumnezeu“ în 6.33). 

Dacă Isus este Împărat, atunci, aceasta se datorează faptului că 
domnia lui Dumnezeu a fost stabilită prin lucrarea Lui, astfel încât, 
aşa cum 28.18 declară cu referire la Daniel 7.14 — Dumnezeu I-a 
dat Lui toată autoritatea în cer şi pe pământ. Şi astfel, fiind părtaş 
cu Dumnezeu la scaunul Său de domnie, El este părtaş şi scaunului 
Său de Judecător (13.41; 16.27; 19.28; 25.31 şi urm.). lar criteriul pe 
care se va baza judecata oamenilor va fi modul în care ei I-au răspuns 
Lui (7.21-23; 25.34 şi urm.). Un asemenea limbaj ne duce dincolo de 
orice percepție despre mesianitatea lui Isus pe care ne-ar fi sugerat-o 
în mod normal titlul „Împăratul iudeilor“. 


1 Am dezvoltat mai pe larg acest argument în D.A. Carson (ed.), Biblical 
Interpretation (Interpretare biblică) (1984), p. 30-40. 

2 Schweizer (p. 47) adaugă sugestia că expresia este intenţionată să 
servească domniei lui Isus alături de cea a lui Dumnezeu. 

(iv) Fiul lui Dumnezeu. Limbajul folosit de Domnul Isus 
pentru a Se autodefini Fiul lui Dumnezeu, care ne este atât 
de familiar din cea de-a patra Evanghelie, nu este la fel de 
proeminent în Evangheliile Sinoptice. Însă, apare şi acolo, 
uneori uşor învăluit într-o parabolă (21.37-39), alteori explicit 
(11.25-27, vezi comentariul nostru la acest pasaj şi la 24.36). 
Totuşi, în general, limbajul despre Isus ca Fiu al lui Dumnezeu 
apare nu în propriile Lui cuvinte, ci în ceea ce au spus alții despre 
El. Dumnezeu Însuşi (3.17; 17.5); Satan, ca ecou al mărturiei 
rostite de Dumnezeu (4.3, 6); demonii, prin cunoaşterea lor 
supranaturală (8.29); ucenicii, pe măsură ce înțelegerea lor despre 
Isus începe să se adâncească (14.33, 16.16-17). În cele din urmă, 
titlul de Fiu al lui Dumnezeu avea să devină punctul central al 
confruntării dintre Isus şi liderii iudei (26.63; 27.40, 43); dar, în 
vreme ce aceştia Îl resping prin batjocuri, soldații dintre Neamuri 
percep adevărul (27.54). Câteva dintre aceste referințe îi sunt 
specifice lui Matei, iar importanța acestui titlu pentru latura 
sa cristologică este reliefată la fel ca la începutul Evangheliei 
în 2.15, unde Matei Îi aplică lui Isus expresia folosită de Osea 
referitor la poporul Israel, ca fiul lui Dumnezeu. Dar semnificaţia 
deplină este scoasă în evidenţă abia la sfârşitul Evangheliei, unde 
„Fiul“ stă alături de Tatăl şi Duhul Sfânt ca obiect al credinței şi 
devotamentului unui ucenic (28.19). 

Un asemenea limbaj depăşeşte cu mult cadrul unui Mesia evreu. 
Pentru că, în diferite moduri, Evanghelia continuă să facă aluzii la 
faptul că acest Isus care împlineşte speranțele Vechiului Testament 
este mai mult decât un om trimis de Dumnezeu. Venirea Sa este 
venirea Domnului (vezi 3.3). El este Cel care nu are nevoie să se 
pocăiască de păcat (3.14-15; de notat evitarea prudentă de către 
Matei în 19.16-17 a ceea ce implică faptul că Isus nu-Și atribuie 
bunătatea unică a lui Dumnezeu). El este Cel sub comanda căruia 
se află oştile cereşti (26.53-54). La moartea şi învierea Sa au loc 
semne supranaturale (27.51-54; 28.2-4). Chiar în timpul vieții Sale 
pământeşti se cuvine să I se aducă „închinare“, El fiind „Domnul“ 
(vezi mai ales 14.33 şi 2.2; 7.21; 8.2 etc. privind implicaţiile folosirii 


de către Matei a substantivului yrsos şi a verbului proskyneð; cu referire 

la Isus, kyrios apare de 44 de ori în Matei, comparativ cu numai de 
vreo 6 ori în Marcu.! 

Nivelul cel mai înalt al cristologiei lui Matei este practic rezumat 
în două versete care deseori sunt considerate ca un „şablon“ în care 
se încadrează Evanghelia. Astfel, chiar la început (1.23), Isus este 
identificat în cuvintele lui Isaia: „Dumnezeu cu noi“, în timp ce 
Evanghelia se încheie cu o asigurare din partea Fiului: „Eu sunt cu 
voi, în toate zilele, până la sfârşitul veacului“, iar numele Fiului stă 


alături de numele Tatălui şi al Duhului Sfânt (28.19-20). 


C. Legea 


Dacă Matei trebuie să-L prezinte pe Isus Cristos ca împlinirea 
speranțelor lui Israel, un subiect pe care nu-l poate neglija este relația 
Domnului Isus cu Legea Vechiului Testament. Israel se mândrea că 
era poporul căruia Dumnezeu îi dăduse Legea, ce avea să ocupe locul 
central în viața şi religia lor. Preocuparea față de Legea mozaică a fost 
factorul care i-a determinat pe cărturari să dezvolte într-o complexitate 
mereu sporită reguli detaliate pentru o viață şi o închinare corectă, 
reguli din care în cele din urmă a luat naştere Mishnah, principala 
trăsătură distinctivă a „cărturarilor şi fariseilor“ atât de proeminentă 
în Evanghelia după Matei. Cum se raportează atunci Isus la această 
Lege? În ce sens este El „împlinirea“ Legii, dacă se poate vorbi aici 
câtuşi de puţin despre aşa ceva? 

Reiese clar chiar din textul narativ al Evangheliei că aceasta 
era una dintre preocupările majore ale lui Matei. Îl vedem pe Isus 
dezbătând cu cărturarii şi cu alte persoane chestiuni referitoare 
la post, aşezarea la aceeaşi masă cu „păcătoşii“, ținerea Sabatului, 
obligaţiile față de părinţi, pervertirea rituală, datoria de a plăti taxa 
pentru Templu, temeiurile pentru divorţ, birul Cezarului, cea mai 
mare poruncă. Toate acestea erau probleme de interes rabinic, iar în 
astfel de controverse Isus Se prezintă în permanență ca Unul care 
nu Se mulţumeşte doar cu confirmarea interpretărilor existente ale 
Legii, ci cheamă la o ascultare mai radicală; ascultare care, deşi poate 
părea mai puțin literală, nu este niciodată mai puţin solicitantă. 


1 Vezi, mai departe, TIM, p. 41-43, 229. 

Spre exemplu, în 15.1-9, Domnul Isus atacă tradiția cărturarilor 
care, pe temeiul cazuisticii, le-ar permite oamenilor să scape de 
cerințele ascultării adevărate faţă de Lege. Aceasta este o apărare 
explicită a poruncii lui Dumnezeu împotriva tradiției oamenilor. 
Totodată, în versetele următoare, Domnul Isus enunță un principiu 
care va submina în ultimă instanță concepția despre pângărire — care 
era fundamentul prescriptiilor Vechiului Testament privind mâncarea. 
Însă, în timp ce Marcu 7.19b trage cu îndrăzneală această concluzie, 
Matei nu o face, şi s-a sugerat că Matei 15.20 prezintă un refuz 
semnificativ din partea lui Matei de a accepta implicațiile radicale ale 
învăţăturii lui Isus (vezi comentarii ad /oc.). 

Este atunci Matei mai precaut în acceptarea faptului că învățătura 
Domnului Isus slăbea într-un anume fel forța Legii Vechiului 
Testament? Îl socoteşte el mai degrabă ca un apărător al Legii 
împotriva interpretării eronate a cărturarilor? În adevăr, cineva ar 
putea merge şi mai departe şi să găsească în două pasaje specifice 
lui Matei (23.2-3, 23) nici mai mult nici mai puţin decât o întărire 
a tradiţiei cărturarilor, făcând din Matei un entuziast pentru păzirea 
legalistă. Eu cred că nu aceasta este forța versetelor de față (vezi 
comentariul ad loc); şi chiar cu privire la validitatea continuă a 
poruncilor Vechiului Testament, Isus al lui Matei nu este atât de 
„conservator“ cum s-a sugerat uneori. 

Principala dezbatere asupra acestui subiect are loc într-o secţiune 
lungă (5.17-48), al cărei cadru este caracteristic lui Matei, deşi parte 
a conținutului ei specific are paralele în Luca şi într-o măsură mai 
mică în Marcu. Acest pasaj ne oferă o imagine a Domnului Isus mult 
mai puțin „conservatoare“ decât cea sugerată mai sus. Ea începe cu 
un Isus care găseşte necesar să dovedească netemeinicia acuzaţiei 
că misiunea Lui era să anuleze Legea (5.17)! În respingerea acestei 
acuzații, versetele 18-19 ar părea la prima vedere că se întorc la 
susținerea legalismului rigid al cărturarilor; însă, studiul ulterior al 
pasajului dovedeşte tocmai contrariul. Mai degrabă această afirmare 
răsunătoare a autorităţii date de Dumnezeu Legii este stabilită în 
contextul „împlinirii“ sale de către Isus, iar acea împlinire arată nu spre 
o continuă respectare ad litteram a tuturor regulilor ei, ci mai degrabă 
spre o „neprihănire care întrece“ (v. 20), care se pronunţă cu claritate 

împotriva legalismului cărturarilor şi fariseilor şi care va culmina cu 
cea mai radicală cerință imaginabilă. „Voi fiti dar desăvârşiți, după 
cum şi Tatăl vostru cel ceresc este desăvârşit“ (v. 48). 

Exemplele referitoare la relația lui Isus cu Legea Vechiului 
Testament care conduc la această concluzie ce trezeşte îndoieli vor 
include cazuri în care El întăreşte autoritatea Legii, şi altele în care 
aparent face abstracţie de ea. Însă, ceea ce combate El în mod esenţial 
şi permanent este atitudinea persoanei care consideră că singurul rol 
al Legii este acela de asigurare a unor reguli care să fie respectate 
ad litteram — şi nimic mai mult! Chiar şi atunci când prescripţiile 
Lui sunt de aşa natură încât cărturarii le-ar fi apreciat ca o slăbire a 
aplicării ad litteram a Legii, de fapt rezultatul scontat de El este de a 
face ca o cerinţă etică să devină mai practică. În toate acestea, există 
o libertate suverană în bunăvoința lui Isus de a penetra adevărata 
voie a lui Dumnezeu care se află în spatele cerințelor Legii. Impactul 
primar al pasajului nu constă în termenii unei înțelegeri noi a Legii, 
ci în termenii semnificației date de Domnul Isus. 

„Prin urmare, devine vădit faptul că preocuparea lui Matei era nu 
atât de mult poziția sau atitudinea lui Isus față de Lege; intenţia lui 
este să arate raportul dintre Lege şi Isus, Cel care împlineşte Legea 
şi spre care toată atenţia trebuie să fie acum îndreptată... Adevărata 
soluţie se află în înțelegerea «împlinirii» în termenii unei afirmări a 
întregii Legi, însă numai prin transformarea Legii în învăţătura lui 
Cristos — care a fost ceva nou şi unic în comparaţie cu ea.“ 

Prezentarea legăturilor dintre Domnul Isus şi Legea mozaică 
este astfel parte a „împlinirii“ din cristologia lui Matei. Iar rezultatul 
este chiar unul care se opune legalismului. Pare incredibil că o astfel 
de etichetă a putut fi ataşată unui evanghelist care citează de două 
ori Osea 6.6 împotriva obiecţiilor fariseice (9.13; 12.7), pasaj care 
accentuează frecvent prioritatea dragostei față de simpla pietate 
exterioară (5.43 şi urm.; 7.12; 19.19, 22.35-40; 25.31 şi urm. , etc.) şi 


a cărei Evanghelie cere o neprihănire care o întrece pe cea a fariseilor 


1 Banks, p. 226, 234. Discuţia importantă a lui Banks va fi expusă în 
comentariul nostru la 5.17-48, care va fi în acord cu abordarea lui de 
bază, deşi eu aş ridica unele obiecţii privind anumite aspecte. 

şi cărturarilor, nu învingându-i în propriul joc, ci prin exemplificarea 
principiilor cu mult mai înalte şi învățate de Cel despre care „au 
proorocit toți proorocii şi Legea“ (11.13). 


D. Poporul lui Dumnezeu 


Fundamentală, aşa cum era Legea pentru cunoaşterea de sine a 
lui Israel, prezentarea de către Matei a împlinirii sale în Isus Cristos 
pătrunde încă şi mai adânc. El este şi „împlinirea“ lui Israel ca națiune. 
Venirea Lui a adus o schimbare decisivă a ceea ce înseamnă să fie 
poporul special al lui Dumnezeu. 

Am văzut mai sus că Matei scrie din punctul de vedere al unui 
evreu creştin, pentru care interesele evreieşti sunt importante, dar 
care totuşi se simte obligat să se distanțeze într-un mod decisiv de 
majoritatea celor din națiunea lui. În secțiunea ce urmează vom 
aborda această tensiune mai ales din punctul de vedere al cristologiei 
tratate aici. Desigur, aceasta nu este o preocupare specifică lui Matei. 
A fost în mod necesar un subiect central în lucrarea Celui ce S-a 
recomandat ca Mesia al iudeilor, dar pe care iudeii în general L-au 
respins. Toți cei patru evangheliști, chiar şi Luca — cel provenit dintre 
Neamuri, sunt în mod clar conştienţi de importanța şi dificultatea 
acestei probleme. loan o subliniază în special, însă, la Matei ni se 
prezintă mai intensificată. Câteva dintre cele mai grăitoare afirmaţii 
pe tema aceasta apar numai în Evanghelia lui. 


(i) Eșecul lui Israel. loan Botezătorul chema poporul Israel să se 
pocăiască în lumina judecății viitoare (vezi comentariul nostru la 3.1-12). 
Noul său tip de botez simboliza ceea ce el proclama explicit (3.7-10): 
că această judecată îi amenința pe „copiii lui Avraam“, ale căror fapte 
nu se ridicau la nivelul statutului lor privilegiat. Iar Matei are grijă să 
prezinte misiunea Domnului Isus ca o continuare directă a lucrării 
lui loan, Mântuitorul fiind „Cel ce botează cu Duhul Sfânt şi cu foc“, 
Cel care avea să implementeze judecata (3.11-12). 

Astfel, auzim repetându-se condamnarea lui Isus pentru „neamul 
acesta de oameni“ cauzată de eşecul de a-i recunoaşte pe mesagerii 
lui Dumnezeu şi de a răspunde chemării Lui (11.16-24, 12.38-45; 


16.4; 17.17), culminând cu avertismentul clar că acum răzvrătirea lui 

Israel a ajuns prea departe, iar timpul judecății vestite s-a apropiat 
(23.29-36); judecată care la rândul ei duce la prevestirea distrugerii 
Templului (23.37-39; 24.2 şi urm., deschid calea spre 24.34, „neamul 
acesta“). Nu-i de mirare că Isus era văzut de unii ca un al doilea 
Jeremia (vezi 16.14)! 

Desigur că Israel se mai confruntase odată cu judecata (inclusiv cu 
distrugerea Templului), pe vremea lui Ieremia. Însă, există o remarcă 
a finalității acestui timp care este pronunțată îndeosebi în scrierea 
lui Matei. Secţiunea ce scoate în evidență acest fapt o constitiue 
capitolele 21-23, unde Matei prezintă o varietate de afirmații şi 
incidente care luate ca întreg constituie respingerea clară a conducerii 
oficiale a lui Israel. Demonstrația de forță a Domnului Isus în Templu 
şi blestemarea simbolică a smochinului (Matei subliniază caracterul 
nemijlocit şi urgenza rezultatului), provocarea autorității lui Isus şi 
confirmarea deliberată din partea Sa a avertismentelor transmise prin 
misiunea desfăşurată de loan Botezătorul, succesiunea celor trei pilde 
polemice — care împreună constituie o acuzaţie tăioasă referitoare la 
eşecul naţiunii de a produce „roadă“ şi amenințarea înlocuirii cu „un 
alt neam“ — seria de dezbateri teologice în care Isus îşi înfrânge rând 
pe rând adversarii (22.46), după care ei rămân tăcuți pe tot parcursul 
capitolului 23 în timp ce El le atacă necruţător „fățărnicia“ şi exprimă 
respingerea de către Dumnezeu a închinării lor formale, avertizându-i 
că judecata prea mult amânată va trebui să se reverse acum — toate 
acestea conduc spre punctul culminant al confruntării care s-a clădit 
de-a lungul întregii Evanghelii. 

Criticile lui Isus sunt centrate asupra conducătorilor națiunii 
şi mai ales asupra liderilor ei religioşi („cărturari şi farisei“). Însă 
pildele incluse în secțiunea 21.28 — 22.14 vizează mai mult decât 
simpla înlocuire a conducătorilor, în 21.43 vorbindu-se explicit 
despre o nouă naţiune, „un neam care va aduce roadele cuvenite“; iar 
judecata iminentă care amenință Ierusalimul nu-i va afecta numai pe 
conducători. Strigătul îngrozitor scos de „tot norodul“ în 27.24-25 
arată foarte clar că Isus Cristos este respins de națiunea evreiască în 
general, nu doar de conducătorii săi, fapt subliniat prin întrebuințarea 
în acest pasaj nu a termenului oc//oi („mulțimi“) ci a cuvântului /20s 
(termen folosit îndeosebi pentru a exprima statutul privilegiat al lui 

Israel ca popor al lui Dumnezeu). Prin respingerea lui Isus, evreii 
au pierdut acel statut; Dumnezeu le va lua Împărăţia şi o va da altui 
„neam care va aduce roadele cuvenite“ (21.43). 

Această perspectivă este rezumată într-o afirmaţie a Domnului 
Isus pe care Matei a consemnat-o în contextul descrierii unui bărbat 
dintre Neamuri a cărui credință este mai mare decât a oricărui israelit: 
„Dar vă spun că vor veni mulți de la Răsărit şi de la Apus, şi vor 
sta la masă cu Avraam, Isaac şi Iacov în Împărăția cerurilor. Iar fiii 
Împărăției vor fi aruncați în întunericul de afară, unde va fi plânsul şi 
scrâşnirea dinţilor“ (8.11-12). Vorbind nu numai despre respingerea 
„fiilor Împărăției“, dar şi despre înlocuirea lor cu alții, această afirmaţie 
înclină balanţa lui Matei în favoarea abordării subiectului respectiv. 
Căci pierderea de către Israel a statutului de popor privilegiat nu este 
atât de mult un sfârşit, ci mai degrabă un nou început, creând astfel 
condiţiile apariţiei unui veritabil popor al lui Dumnezeu alcătuit 
deopotrivă din evrei şi ne-evrei, iar asta nu pe baza apartenenței lor 
naționale, ci pe temeiul răspunsului lor față de Domnul Isus. 


(ii) Adevăratul Israel. C.H. Dodd sugera că din perspectiva 
lui Isus, „Mesia nu este doar fondatorul şi conducătorul viitorului 
Israel, noul popor al lui Dumnezeu; El este «inclusiv reprezentantul 
lui». În definitiv, El este adevăratul Israel, ducând până la capăt — în 
propria Lui experiență — procesul prin care Israel fusese chemat la 
existență.“ 

Tot astfel, şi Matei pare să prezinte ideea că Isus Însuşi este 
adevăratul Israel. Probabil că ideea aceasta transpare deja din 
prezentarea lui Isus ca „Împărat al iudeilor“ (vezi mai sus), însă, se 
ajunge la o exprimare mai evidentă în unele referințe tipologice la 
Vechiul Testament. Folosirea pasajului din Osea 11.1 în Matei 2.15 
capătă sens numai dacă Isus, ca Fiu al lui Dumnezeu, este făcut 
— deopotrivă cu Israel — „fiu al lui Dumnezeu“. Aceeaşi tipologie 
subliniază referințele la Deuteronom 6-8 în relatarea ispitirii lui Isus 
în pustie (4.1-11; vezi comentariul ad loc.). Pilda care vorbeşte cel 


1 C.H. Dodd, The Founder of Christianity (Fondatorul creştinismului) 
(1971), p. 106 

mai clar despre eşecul şi înlocuirea lui Israel (21.33-43) se încheie cu 
aluzia Domnului Isus la Psalmul 118.22 — un pasaj despre reabilitarea 
neaşteptată a lui Israel, dar acum transferată lui Isus în apărarea Lui 
împotriva răzvrătirii lui Israel. 

În discuţia de mai sus asupra tipologiei lui Matei, am remarcat 
o concentrare frapantă în capitolul 12 a declaraţiilor lui Isus despre 
„Unul mai mare decât Lemplu//lona/Solomon“, rezultatul acestora 
fiind plasarea lui Isus în postura de „împlinitor“ al principalelor 
repere care jalonau viaţa instituțională a Israelului vechi-testamentar. 
Consecința este aceea că adevăratul Israel nu mai gravitează în jurul 
funcţiei de preot, profet sau împărat, locul central revenindu-l acum 
lui Isus. 

Însă tema „Isus — adevăratul Israel“ nu este una dominantă în 
Evanghelia după Matei, fiindcă rezultatul lucrării Mântuitorului a fost 
crearea unei comunități alcătuite din toţi cei ce răspundeau afirmativ 
mesajului Său. Există dovezi în Matei că nu doar în Isus Însuşi, ci 
şi în acest grup de ucenici foarte diferiți de Israelul necredincios, se 
putea vedea acum adevăratul popor al lui Dumnezeu. 

Isus pare să se fi gândit la ei ca la un fel de „rămăşiţă credincioasă“ 
a lui Israel, deseori menționată de profeți. Astfel în 13.10-17, Isus le 
vorbeşte majorității ascultătorilor Săi în parabole, ca o împlinire a unui 
citat din cartea lui Isaia privind atitudinea Israelului insensibil față de 
cuvintele Domnului; însă, El îi contrapune poporului pe ucenicii Săi, 
cărora le-a fost dat privilegiul înțelegerii tainelor lui Dumnezeu. Fi 
sunt cei „blânzi“ care în Psalmi îi reprezintă pe adevărații slujitorii ai 
lui Dumnezeu (5.5). Fi sunt chemaţi să împlinească acea chemare 
specială adresată odinioară copiilor lui Israel de a fi sfinți după cum 
şi Dumnezeu este sfânt (vezi comentariul nostru la 5.48). Ei sunt 
adevărata turmă a lui Dumnezeu aşa cum este descrisă în Zaharia 
(26.31). Ei vor constitui ekklēsia, un cuvânt proeminent al Vechiului 
Testament folosit pentru a indica adunarea poporului lui Dumnezeu 
(16.18). 

Centrul vieţii naţionale a lui Israel în Vechiul Testament fusese 
legământul încheiat la Sinai; însă, acum, sângele Domnului Isus va 
pecetlui un nou legământ, aşa cum vestise profetul Ieremia (26.28); 
iar un legământ nou înseamnă un nou fundament pe care să fie aşezat 

noul popor al lui Dumnezeu. Vorbind despre Templul distrus şi 
reconstruit (vezi 26.61, şi compară implicațiile afirmației din 12.6 şi 
repudierea închinării practicate la Templu în 21.12-13), Domnul Isus 
anticipa un nou fundament de închinare pentru adevăratul popor al 
lui Dumnezeu, un fundament care întrezărea distrugerea sigură a 
vechii ordini (24.2). 

Unor asemenea indicatori spre un nou popor al lui Dumnezeu 
le este dat ca temelie însăşi alegerea deliberată de către Isus a celor 
doisprezece apostoli ca lideri ai noii Sale comunități, iar implicaţia este 
reliefată în 19.28, unde ei sunt contemplați şezând pe „douăsprezece 
scaune de domnie“ şi judecând „cele douăsprezece seminţii ale lui 
Israel“. 

Matei nu consemnează nicio descriere explicită a ucenicilor văzuți 
ca „Israel“, „adevăratul Israel“ sau ceva analog; însă, indiciile listate 
mai sus arată evident spre această idee, aşa cum o fac numeroasele 
pasaje în care unele profeţii ale Vechiului Testament care-l privesc 
pe Israel sunt aplicate ucenicilor lui Isus (vezi comentariul nostru la: 
8.11; 24.31). 

Prin respingerea ultimului apel al lui Dumnezeu, națiunea 
evreiască şi-a pierdut ca atare dreptul de a fi poporul lui Dumnezeu. 
Isus reprezintă acum tot ceea ce Israel ar fi trebuit să fie, iar în aceia 
care Îi aparțin Lui, planurile lui Dumnezeu pentru Israel şi-au aflat 
împlinirea. 


(iii) Natura noii comunități. Atât loan Botezătorul cât şi Isus l-au 
chemat pe Israel să se pocăiască (3.2; 4.17), să recunoască faptul 
că simpla calitate de membru al națiunii iudaice nu era suficient 
înaintea lui Dumnezeu. Obstacolul îl reprezentau „păcatele“ (3.6), 
iar Isus a venit tocmai pentru a aduce iertarea păcatelor (1.21; 9.6; 
26.28). Persoanele care răspundeau acestui mesaj deveneau astfel 
comunitatea celor iertați (fapt care trebuie să stea şi la baza relației 
lor reciproce: 6.14-15; 18.21-35). Viaţa lor ar deveni în mod necesar 
şi vădit diferită de viaţa celor din jur (5.3-16 etc.), astfel că ei, spre 
deosebire de naţiune în general, vor aduce „roada“ pe care o aştepta 
Dumnezeu de la poporul Său (vezi comentariul nostru asupra celor 


trei pilde din 21.28 — 22.14). 


INTRODUCERE 65 


Aşadar, calitatea de membru al poporului lui Dumnezeu nu mai 
este o problemă de apartenență la grupul etnic sau social adecvat. 
Ceea ce contează este răspunsul la mesajul Domnului Isus (7.24-27; 
12.41-42), stabilirea unei relaţii corecte cu El (7.21-23, 25.31-46). 
Iar acest răspuns poate fi dat atât de neevrei cât şi de evrei, chiar 
dacă la momentul respectiv apelul Lui trebuia să fie adresat către 
„oile pierdute ale casei lui Israel“ (15.24). Credinţa sutaşului roman 
este, prin urmare, semnificativă, nu doar pentru că era mai mare 
decât a oricărui israelit contemporan, ci fiindcă este un indicator 
care arată spre venirea multora de la Răsărit şi de la Apus pentru a 
se alătura patriarhilor israeliți la ospăţul mesianic (8.11-12); aşadar, 
cei ce împărtăşesc credința sutaşului sunt nu doar nişte oameni 
mântuiţi pe lângă Israel — ei devin parte a Israelului adevărat. Prin 
urmare, nu mai poate fi vorba despre o entitate națională. Astfel, 
misiunea universală din 28.19 este în mod necesar rezultatul întregii 
fundamentări a calităţii de membru al poporului lui Dumnezeu 
care se reliefează de-a lungul Evangheliei după Matei. În Persoana 
Domnului Isus, adevăratul Israel, poporul lui Dumnezeu îşi află 
acum coeziunea. 

Dar, simpla recunoaştere a faptului că Matei consemnează 
apariția unei comunități create de Isus nu presupune şi posibilitatea 
de a descoperi în această Evanghelie toată bogăția de semnificații 
instituționale pe care cuvântul „biserică“ tinde să ni le sugereze. 
Într-adevăr, când această Evanghelie este comparată cu Epistolele lui 
Pavel, majoritatea scrise anterior celei mai timpurii datări sugerate 
pentru Evanghelia după Matei, este de remarcat puţinătatea ideilor 
transmise aici prin cuvântul „biserică“. Nu sunt deloc menționați 
slujitorii bisericii, nici chiar în 23.8-10 care ar putea părea că invită 
la o aplicaţie specifică. „Nimeni nu citeşte vreodată în Matei: tu eşti 
«adevăratul Israel», «sfinții», «aleşii», «Biserica Noului Legământ»“.! 
Impresia pe care şi-o poate face un cititor al Evangheliei după 
Matei este că Isus o anticipa, iar Matei deja scrie către o comunitate 
conştientă de propria ei identitate şi de chemarea sa deosebită 


1 G. Bornkamm, TIM, p. 39. El vede în Evanghelia după Matei „doar cele 
mai firave începuturi ale unei eclesiologii reale“. 

ca popor al lui Mesia, dar nestructurată încă formal ca instituție. 
Este o comunitate conştientă de ceea ce o deosebeşte de Israelul 
necredincios şi, de asemenea, conştientă de potenţiala sa anvergură 
universală, dar încă departe de a dori să-şi nege rădăcinile sale vechi- 
testamentare, este nerăbdătoare să afirme că în Isus şi în poporul 
Său destinul lui Israel a fost împlinit. 


`: V. STRUCTURA EVANGHELIEI DUPĂ MATEI 


Voi propune în următoarea secțiune o analiză a conţinutului 
Fvangheliei care va constitui temeiul comentariului care urmează. 
Însă, trebuie să menţionez că nu sunt doi comentatori măcar care 
să cadă de acord asupra modului cel mai potrivit de a analiza 
textul în detaliu, chiar dacă ei sunt de acord asupra diviziunilor 
principale. În cazul lui Matei, înseşi diviziunile principale sunt 
încă dezbătute. 

Aceasta ar putea sugera că Evanghelia după Matei este un 
amestec dezorganizat şi ilogic de elemente disparate. Însă, cei mai 
mulți cititori au fost impresionați de aranjamentul îngrijit al cel puțin 
câtorva secțiuni ale cărţii, iar noi vom vedea că dezacordul asupra 
structurii de ansamblu este mai degrabă rezultatul faptului că se 
apelează la prea mulți indicatori. 

Dintre tiparele structurale cele mai detaliate, dintre care cele mai 
multe sunt specifice lui Matei (excepţiile sunt marcate cu *), am putea 
enumera: 


trei grupuri de câte paisprezece generații (1.1-17) 
trei ispite cu citate ca răspuns (4.1-11)* 

opt fericiri (5.3-10) 

şase „antiteze“ (5.21-47) 

trei tipuri de ritual religios (6.1-6, 16-18) 

trei acţiuni simbolice (21.1-22)* 

trei pilde polemice (21.28 — 22.14) 

şapte vaiuri asupra cărturarilor şi fariseilor (23.13-36) 
trei rugăciuni şi readormirea ucenicilor (26.36-46)* 


trei tăgăduiri ale lui Petru (26.69-75).* 


+ 2 + 2 0 2 0 00 

Cele mai multe dintre acestea sunt marcate de expresii clar repetate 
sau de o corespondență formală mai extinsă între secțiuni, iar scopul 
lor este de a le face mai uşor de memorat. Îndeosebi grupurile de câte 
trei lucruri sunt frecvente şi pot fi identificate deseori în Evanghelia 
după Matei chiar şi acolo unde nu există nicio corespondență formală 
a membrilor.! Expresii repetate cum ar fi. „Nu vă temeți“ în 10.26, 28, 
31, „nu este vrednic de Mine“ în 10.37-38, „neînsemnați“ în 18.6, 10, 
14 şi asemenea afirmaţii memorabil structurate precum: 5.22; 7.7-8, 
13-14, 24-27 sunt menite să înlesnească memorarea. Fără îndoială, 
toate metodele acestea reflectă măiestria lui Isus ca învățător, dar 
este o măiestrie pe care se pare că şi-a însuşit-o şi Matei într-o mare 
măsură. 

Pe o scară mai largă, cei mai mulți comentatori sunt de acord 
că există dovezi clare privind o formulare îngrijită a cel puțin 
câtorva secţiuni majore ale acestei Evanghelii, deşi o analiză 
rațională precisă a structurii nu este unanim acceptată. Astfel, cele 
cinci citate tip formulă din 1.18 — 2.23 slujesc drept cadru pentru 
această întreagă secțiune; capitolele 8—9 relatează zece minuni, care 
sunt deseori privite ca o structură alcătuită din trei grupuri de câte 
trei elemente?, capitolul 13 se constituie într-o secvență de pilde 
aranjată cu atenţie şi presărată cu comentarii şi interpretări;* iar 
introducerea unei stranii repetări vizând străjerii de la mormântul 
lui Isus sugerează prezența unei intenţionate structuri de chiasm în 
27.57 — 28.20. 

Desigur că tentativa de a discerne asemenea tipare structurale 
deschide un orizont nelimitat comentatorului care dispune de o 
imaginaţie bogată, astfel încât acesta „descoperă“ tipare despre care 
textul nu oferă niciun indiciu şi care se află mai degrabă în mintea 
cititorului modern cu preferința lui pentru un „sumar“ organizat decât 
în mintea lui Matei. În analiza ce urmează, sunt câteva secțiuni în care, 


1 Pentru o listă mult mai lungă a unor asemenea grupări, în principal de 
câte trei, vezi JCC, p. Ixv. 

2 Vezi comentariul nostru 183-184, pentru detalii. 

Vezi comentariul nostru 264, pentru detalii. 

4 Vezi comentariul nostru 487, pentru detalii. 

în timp ce o temă generală a secțiunii ar putea fi sugerată în termeni 
foarte generali, părțile sale componente nici nu se potrivesc într-un 
tipar structural clar, nici nu au legătură între ele în cadrul temei. 
Însă, în timp ce deducţia respectivă a fost făcută de pe premisa că 
Matei nu s-ar fi simţit obligat să potrivească fiecare secţiune în ordine 
în cadrul unei scheme generale, există suficiente dovezi în sprijinul 
unui aranjament îngrijit — atât în detaliu cât şi în schița de ansamblu 
— pentru a-l evidenția pe Matei mai degrabă ca pe un compilator 
organizat decât ca pe un culegător ocazional de fragmente de tradiţie 
fără legătură între ele. 

Revenind acum la structura generală a Evangheliei după Matei, 
trebuie să ținem seama de cel puțin trei moduri diferite de abordare: 


(i) „Schita lui Marcu“. Această abordare se sprijină mai mult pe 
subiect decât pe „aspectele marcante“ din cadrul textului. Remarcă 
faptul că progresia istorisirii o urmează în mod esenţial pe cea a 
Evangheliei după Marcu. Aceasta ar putea fi aranjată într-un mod 
brut după cum urmează: 


INTRODUCERE Marcu 1.1-3 Matei 1.1 — 4.11 
LUCRAREA ÎN GALILEEA Marcu 1.14- 6.13 Matei 4.12 — 13.58 
LUCRARE MAI AMPLĂ 

ÎN NORDUL ȚĂRII Marcu 6.14 — 8.26 Matei 14.1 — 16.12 
ÎN DRUM SPRE 

IERUSALIM Marcu 8.27 — 10.52 Matei 16.13 — 20.34 
CONFRUNTAREA 

DIN IERUSALIM Marcu 11.1 — 13.37 Matei 21.1 — 25.46 
PATIMILE, MOARTEA 

SI INVIEREA Marcu 14.1 — 16.8 Matei 26.1 — 28.20 


Această structură ar putea fi înțeleasă în două moduri. Mai întâi, este 
un itinerar geografic clar, din Galileea la Ierusalim, cele două faze fiind 


1 Vezi, de exemplu, secţiunile IIG, IIA, IVA în schema din Analiză. În 
fiecare dintre acestea, în timp ce se observă o legătură între unele 
subdiviziuni, altele par să nu aibă nicio legătură evidentă cu contextul 
lor. 


INTRODUCERE 69 


absolut separate în Evanghelia după Matei (în contrast cu Evanghelia 
lui Ioan care înregistrează vizite frecvente la lerusalim).! Însă, în al doilea 
rând, paralel cu mişcarea geografică are loc o dezvoltare dramatică de 
la entuziasmul mulțimilor din Galileea la ostilitatea autorităților din 
Ierusalim, care duce inevitabil la deznodământul dramatic al relatării 
patimilor Mântuitorului. În această dezvoltare, episodul de la Cezareea 
lui Filip (Mc. 8.27 şi urm.; Mt. 16.13 şi urm.) constituie un punct de 
cotitură vital, fiindcă aici diversele răspunsuri referitoare la prezența lui 
Isus în Galileea ajung la un punct culminant, atât în recunoaşterea lui 
Isus de către Petru ca Mesia, cât şi în descoperirea ulterioară pe care o 
face Isus, şi anume că misiunea Lui va fi una caracterizată de respingere 
şi moarte. După acest episod, întregul ton al învățăturii Lui se schimbă, 
iar evoluţia către cruce capătă amploare şi iminență asemeni unui râu 
deasupra unei cascade. 

Fără îndoială, această structură foarte dramatică este cel puţin în 
parte planul lui Matei pentru Evanghelia lui. Prezenţa ocazională în 
text a unor indicii nu numai că împarte această structură cu Marcu, 
dar a şi reliefat-o într-un mod intenţionat. Vezi, spre exemplu, notarea 
unor detalii geografice şi mențiunile privind „retragerile lui Isus“ 
în 4.12-16; 4.23-25; 14.13; 15.21; 16.13; 16.21; 17.22; 19.1; 21.1. 
Oricare ar fi concluziile referitoare la structura literară a Evangheliei 
după Matei, „schița lui Marcu“ trebuie să constituie o parte esențială 
a înțelegerii noastre despre planul lucrării lui. 


(îi) „De atunci încolo Isus a început...“ Clădind pe o mai veche 
sugestie a lui N.B. Stonehouse, J.D. Kingsbury a argumentat” că 
Matei a oferit un indiciu mai specific privind principalele secțiuni ale 
Evangheliei lui prin repetarea în 4.17 şi 16.21 a expresiei „De atunci 
încolo Isus a început...“. În fiecare caz, această expresie indică o nouă 
fază decisivă a lucrării lui Isus: în 4.17 — începutul propovăduirii 
publice în Galileea, iar în 16.21 — începutul instruirii private a 


1 Vezi, mai jos, comentariul nostru la 28.7, legat de sugestia privind 
existenţa unui simbolism teologic în acest tipar geografic. 

2 Vezi comentariul nostru la 4.12 

3 Kingsbury, p. 7-25. 

ucenicilor privind adevărata natură a misiunii Lui şi sfârşitul acesteia, 
adică moartea Lui la Ierusalim. Pe acest fundament, Kingsbury a 
propus următoarea schemă generală: 


1.1 — 4.16 Persoana lui Isus Mesia 
4.17 — 16.20 Proclamarea lui Isus Mesia 
16.21 — 28.20 Patimile, moartea şi învierea lui Isus Mesia 


Într-o anumită măsură, aceasta este o observaţie valoroasă care 
are avantajul de a se centra în jurul a ceea ce arată ca o formulă de 
tranziţie bine gândită. Însă, aceste trei secțiuni n-ar trebui considerate 
fără legătură şi/sau conferind o unitate tematică completă în privința 
întregului material din cadrul fiecărei secțiuni. Îndeosebi ultima 
acoperă o bună parte a materialului şi conţine pasaje precum 19.1 şi 
26.1 — care par să arate la fel de clar spre o nouă fază a narațiunii ca 
formularea din 4.17 şi 16.21. 

În plus, este demn de remarcat faptul că elementele de legătură 
dintre secțiuni în schema lui Kingsbury sunt practic identice cu 
două din cele observate în „schița lui Marcu“, ceea ce înseamnă 
că această formulare serveşte spre a indica două evoluţii majore în 
relatarea care oricum poate fi percepută în generic. Cu alte cuvinte, 
schema propusă de Kingsbury nu este în competiție, ci mai degrabă 
serveşte ca o prelucrare ulterioară a tiparului structural regăsit şi la 
Marcu. 


(iii) „Când a sfârșit Isus cuvântările acestea... “. Observaţia lui 
Kingsbury privind o formulă de tranziție către o altă secțiune în 
4.17 şi 16.21 a fost făcută intenţionat în contrast cu modul deja 
tradițional de structurare a Evangheliei după Matei. Aceasta s-a 
bazat pe o formulare aproape identică, repetată de cinci ori, care 
sună cam aşa: „După ce a sfârşit Isus aceste cuvântări, s-a întâmplat 
că ...“, şi naraţiunea continuă cu o nouă fază (7.28; 11.1; 13.53; 
19.1; 26.1). Modalitatea formulării este neobişnuită în Matei 
(fiindcă expresia introductivă specific semitică „şi s-a întâmplat 
că“ urmată de un verb la diateza activă apare numai în 9.10, iar 
verbul ze/e6, „a sfârşi/a isprăvi“, doar în 10.23; vezi şi comentariul 


INTRODUCERE 71 


nostru la 7.28) şi forma ei standard, mai expresivă în greacă decât 
în versiunea biblică RSV, indică un aspect structural marcat cu 
intenție. În fiecare caz, formula respectivă încheie o secțiune 
principală a învățăturii lui Isus, după care narațiunea este reluată; 
drept urmare, aceste secțiuni au fost identificate ca cele 5 cuvântări 
principale din Evanghelia după Matei. Fiecare constituie o dovadă 
a efortului editorial depus de Matei pentru colectarea diferitelor 
cuvântări ale Domnului Isus pe o anumită temă (în fiecare caz, pe 
baza unei secțiuni mai scurte de învățătură păstrată în Marcu sau 
Luca),! iar rezultatul este o tematică clar definită pentru fiecare 
cuvântare, după cum urmează: 


Capitolele 5 — 7 Învățătura lui Isus despre ucenicie 

Capitolul 10 Învățătura lui Isus despre misiune 

Capitolul 13 Învățătura lui Isus în pilde (subiectul general 
fiind „Împărăţia cerurilor“) 

Capitolul 18 Învățătura lui Isus despre relaţiile dintre ucenici 

Capitolele 24-25 Învățătura lui Isus despre viitor. 


(Pentru fiecare dintre acestea, vezi notele introductive în 
comentariul ad /oc). 

Totuşi, observaţia în sine că Matei a inclus în Evanghelia 
lui cinci cuvântări principale nu determină tiparul structural 
de ansamblu al Evangheliei lui. Acest pas înainte a fost făcut 
remarcabil de B.W. Bacon, care a definit Evanghelia după Matei 
prin expresia „Cele cinci cărți ale lui Matei față în față cu evreii“, un 
„Pentateuh creştin“ destinat să înlocuiască Pentateuhul lui Moise. 
Fiecare „carte“ constă dintr-o secţiune a narațiunii succedată de o 
cuvântare. Structura rezultantă este după cum urmează.’ 


1 Acestea sunt, după cum urmează: pentru cap. 5-7, Luca 6:20-49; pentru 
cap. 10, Marcu 6.7-13; pentru cap. 13, Marcu 4.1-34; pentru cap. 18, 
Marcu 9.35-48; pentru cap. 24-25, Marcu 13. 

2 B.W. Bacon, Studies in Matthew (Studii asupra lui Matei) (1930). 

3 Pentru o altă analiză păstrând aceleaşi linii „„pentateuhale“, vezi şi Hill, 
p. 44-48. 

Capitole 

PREAMBUL 1-2 
CARTEA UNU: UCENICIE 

Naraţiune 3-4 

Cuvântare 5-7 
CARTEA DOI: APOSTOLIE 

Naraţiune 8-9 

Cuvântare 10 
CARTEA TREI:  TĂINUIREA REVELAȚIEI 

Naraţiune 11-12 

Cuvântare 13 
CARTEA PATRU: ADMINISTRAREA BISERICII 

Naratiune 14-17 

Cuvântare 18 
CARTEA CINCI: JUDECATA 

Naraţiune 19 — 22 

Cuvântare 23 — 25 
EPILOG 26 — 28 


Analiza lui Bacon a fost frecvent discutată, îndeosebi de Davies 
(p. 14-25). Printre obiecțiile aduse de el, se numără îndeosebi 
următoarele: (a) coerenţa internă a fiecărei „cărți“ alcătuită, potrivit 
sugestiei, dintr-o naraţiune şi o cuvântare, nu este întotdeauna 
evidentă; (b) împărţirea pe capitole prezentată mai sus impune unele 
decizii penibile, cum ar fi plasarea într-un loc nepotrivit a capitolului 
23;! (c) formula utilizată conduce în mod explicit la o colecţie de 
cuvântări, nu la o „carte“ care include o narațiune; (d) tratarea întregii 
narațiuni a patimilor Mântuitorului ca un „epilog, aspect neprevăzut 
în structura principală a Evangheliei, cu greu se potriveşte funcției 
sale actuale — aceea de punct culminant al întregii istorisiri! 

Un articol recent scris de D.W. Gooding? a modificat teoria 
lui Bacon prin respingerea divizării fiecărei „cărți“ în narațiune 
+ cuvântare, autorul articolului văzând formula mai degrabă ca o 
concluzie generală la secțiunea precedentă, nu doar cuvântarea, şi 
mai ales prin constatarea că formula serveşte nu numai pentru a 
concluziona secţiunea curentă, dar şi spre a o prezenta pe cea care 


1 Vezi comentariul nostru la 24.1 — 25.46. 
2 Revue Biblique 85 (1978), p. 227-252. 

urmează; adică nu este vorba despre o formulă de încheiere, ci despre 
una de tranziție. 

În mod clar, o analiză a Evangheliei după Matei pe baza acestei 
formule va produce o schemă diferită de cea propusă de Kingsbury. 
Însă, întrebarea-cheie este următoarea: care dintre cele două scheme 
expune mai eficient evoluţia istorisirii, iar din acest punct de vedere 
faptul că formularea din 4.17 şi 16.21 corespunde mai direct schiţei 
lui Marcu este în favoarea ei. Ca urmare, este preferabil a se înțelege 
formularea din 7.28 etc. este de preferat a fi înțeleasă nu ca un 
indiciu al structurii generale a acestei Evanghelii, ci mai degrabă 
ca o precizare privind sfârşitul „interludiilor“ în cadrul învățăturilor 
Domnului Isus colectate de Matei, după care narațiunea este reluată. 
Prin urmare „cuvântările“ se potrivesc în cadrul structurii narative 
generale a Evangheliei, însă nu o determină. 

Analiza care urmează încearcă să ţină seama de observaţiile privind 
structura Evangheliei după Matei care au fost discutate mai sus. În 
multe privinţe, sunt cât se poate de convins că acestea reflectă scopul 
conştient al lui Matei în aranjarea materialului în modul în care el a 
făcut-o. Însă, referitor la titlurile şi subtitlurile mele, trebuie subliniat 
că acestea nu au mai multă autoritate decât împărțirile tradiționale în 
capitole şi versete. Ele sunt pur şi simplu încercări de a-l îndruma pe 
cititor de-a lungul unui text care nu conține asemenea indicaţii ale 
secțiunilor şi care, probabil, era destinat în primă instanță să fie citit 
adunării cu voce tare, foarte posibil în secțiuni cu mult mai extinse 
decât o sugerează analiza mea. Într-adevăr, poate cel mai bun mod 
de a aprecia structura unei Evanghelii nu constă atât de mult în a o 
analiza în detaliu, ci mai degrabă de a o citi ca un întreg (sau mai bine 
s-o asculți citită), dacă este posibil la o întrunire, şi astfel să-i îngădui 
să aibă asupra ta propriul ei impact, aşa după cum a dorit-o autorul 
ei. 


Analiză 





AA 


I. NAȘTEREA ŞI PREGĂTIREA LUI ISUS (1.1 — 4.16) 


A. NAŞTEREA ŞI COPILĂRIA LUI ISUS 
(1.1 — 2.23) 
(i) Genealogia lui Isus Mesia (1.1-17) 
(îi) Originea şi numele lui Isus Mesia (1.18-25) 
(iii) Vizita magilor (2.1-12) 
(iv) Fuga în Egipt şi întoarcerea (2.13-23) 


B. PREGĂTIREA LUI ISUS PENTRU LUCRAREA PUBLICĂ 
(3.1 -— 4.16) 


(i) Lucrarea lui loan Botezătorul (3.1-12) 

(îi) Botezul lui Isus (3.13-17) 

(iii) Testarea lui Isus (4.1-11) 

(iv) Retragerea Domnului Isus în Galileea (4.12-16) 


II. LUCRAREA PUBLICĂ A DOMNULUI ISUS ÎN 
GALILEEA ŞI ÎN ÎMPREJURIMI (4.17 — 16.20) 


A. ÎNCEPUTUL LUCRĂRII PUBLICE A DOMNULUI ISUS 
(4.17-25) 
(i) Un rezumat al propovăduirii Domnului Isus (4.17) 
(îi) Chemarea primilor patru ucenici (4.13-22) 
(iii) Un rezumat al lucrării publice a Domnului Isus (4.23-25) 

B. ÎNVĂŢĂTURA DOMNULUI ISUS DESPRE UCENICIE 
(5.1 — 7.29) 


(î) Introducere (5.1-2) 

(îi) Avantajele uceniciei (5.3-10) 

(iii) Caracterul distinct al ucenicului (5.11-16) 

(iv) Atitudinea Domnului Isus fată de Vechiul Testament (5.17-20) 
(v) Exemple ale eticii radicale a Domnului Isus (5.21-48) 

(vi)  Învățături despre unele practici religioase (6.1-13) 

(vii) Atitudinea ucenicului fată de posesiunile materiale (6.19-34) 
(viii) Atitudinea ucenicilor unii fată de altii (7.1-6) 

(ix) Atitudinea ucenicului fată de Dumnezeu (7.7-11) 

(x) Sumar al eticii lui Isus (7.12) 

(xi) Avertismente împotriva unei false ucenicii (7.13-27) 

(xii) Concluzie (7.28-29) 


C. O SELECŢIE A MINUNILOR DOMNULUI ISUS (8.1 — 9.34) 
(i)  Leprosul (8.1-4) 
(ii) Robul sutaşului (8.5-13) 
(iii) Soacra lui Petru (8.14-15) 
(iv) Un rezumat al lucrării de vindecare săvârşită de Domnul Isus 
(8.16-17) 
(v) Doi pretinşi ucenici (8.18-22) 
(vi) Potolirea furtunii (8.23-27) 
(vii) Îndrăcitii din Gadara (8.28-34) 
(viii) Paraliticul (9.1-8) 
(ix) Chemarea lui Matei (9.9-13) 
(x) Întrebarea despre post (9.14-17) 
(xi) Fiica fruntaşului sinagogii și femeia cu hemoragie (9.18-26) 
(xii) Doi oameni orbi (9.27-31) 
(xiii) Un om mut (9.32-34) 


D. LUCRAREA PARALELĂ A APOSTOLILOR (9.35 — 11.1) 


(i) Sumar şi introducere (9.35-38) 
(ii) Cei doisprezece apostoli (10.1-4) 
(iii) Instructiuni pentru misiunea apostolilor (10.5-16) 

(iu) Avertismente cu privire la conflict şi persecuție (10.17-39) 
(v) Statutul privilegiat al ucenicului (10.40-42) 
(vi) Concluzie (11.1) 


E. DIFERITE REACȚII FAŢĂ DE ACTIVITATEA 
MESIANICĂ A DOMNULUI ISUS (11.2 — 12.50) 


(i) Toan Botezătorul (11.2-19) 

(îi) Cetăți care au respins chemarea lui Isus (11.20-24) 

(iii) Răspunsul corect la chemarea lui Isus (11.25-30) 

(iv)  Obiecții fată de atitudinea suverană a lui Isus cu privire la Sabat 
(12.1-14) 

(v) Reactia Domnului Isus în fata opozitiei (12.15-21) 

(vi)  Acuzaria de complicitate cu Diavolul adusă Domnului Isus şi 
răspunsul Lui (12.22-37) 

(vii) Verdictul lui Isus asupra „acestei generații“ (12.38-45) 

(viii) Adevărata familie a lui Isus (12.46-50) 


F. ÎNVĂŢĂTURA DOMNULUI ISUS ÎN PILDE (13.1-53) 
(i) Semănătorul (13.1-9) 
(îi) Scopul pildelor (13.10-17) 
(iii) Interpretarea pildei semănătorului (13.13-23) 
(iv) Trei pilde despre creștere: neghina, grăuntele de muștar și 
aluatul (13.24-33) 
(v) Scopul pildelor (13.34-35) 
(vi)  Tălcuirea pildei neghinei (13.36-43) 
(vii) Alte trei pilde: comoara, mărgăritarul şi năvodul (13.44-50) 
(viii) O pildă de încheiere: Pilda gospodarului (13.51-53) 


G. DIVERSE REACŢII FAŢĂ DE ÎNVĂŢĂTURA ŞI 
MINUNILE DOMNULUI ISUS (13.54 — 16.20) 
(i)  Nazaretul Îl respinge pe Isus (13.54-58) 
(ii) Irod Antipa crede că Isus este Ioan Botezătorul înviat (14.1-12) 
(iii) Isus hrăneşte o mare multime de oameni (14.13-21) 
(iv) Isus merge pe apă (14.22-33) 
(v) Popularitatea lui Isus ca vindecător (14.34-36) 

(vi) Disputa cu fariseii şi cărturarii pe tema pângăririi rituale 
(15.1-20) 

(vii) Credinta unei femei dintre Neamuri (15.21-28) 

(viii) Lucrarea de vindecare printre Neamuri (15.29-31) 

(ix) A doua hrănire a unei multimi (15.32-39) 

(x) Tsus îi respinge pe farisei și saducbei (16.1-12) 

(xi) Isus este Mesia (16.13-20) 


III. LUCRAREA PRIVATĂ ÎN GALILEEA: PREGĂTIREA 
UCENICILOR (16.21 — 18.35) 


A. ÎNVĂŢĂTURA PRIVIND MISIUNEA LUI ISUS 
(16.21 — 17.27) 
(i) Primul anung al suferintei şi morţii lui Isus (16.21-23) 
(ii)  Ucenicia va implica şi suferință (16.24-28) 
(iii) O viziune a gloriei lui Isus (17.1-13) 
(iv) Puterea credinței (17.14-20) 
(v)  Aldoilea anunţ al suferinței şi morții Domnului Isus (17.22-23) 
(vi) Întrebarea despre taxa pentru Templu (17.24-27) 


B. ÎNVĂŢĂTURA DESPRE RELAŢIILE DINTRE UCENICI 
(18.1-35) 
(i) Adevărata mărire (18.1-5) 
(îi) Despre pietrele de poticnire (18.6-9) 
(iii) Grija pentru „cei micuți“ (18.10-14) 
(ivu) „Dacă fratele tău păcătuieşte...“ (18.15-20) 
(v)  Lertarea ofenselor personale (18.21-35) 


IV. LUCRAREA ÎN IUDEEA (19.1 — 25.46) 


A. ÎN DRUM SPRE IERUSALIM (19.1 — 20.34) 
(i) Introducere (19.1-2) 
(ii)  Învătătura despre divort și căsătorie (19.3-12) 
(iii) Binecuvântarea copiilor (19.13-15) 

(iv) Tânărul bogat (19.16-22) 

(v)  Bogăție şi răsplată (19.23-30) 

(vi) Pilda plăţilor egale pentru muncă inegală (20.1-16) 

(vii) Al treilea anunț al suferintei şi morţii lui Isus (20.17-19) 
(viii) Iacov şi loan: măretie în slujire (20.20-28) 

(ix) Doi oameni orbi (20.29-34) 


. SOSIREA LA IERUSALIM (21.1-22) 


(i) Intrarea lui Isus în Ierusalim (21.1-11) 
(ii) O demonstratie a autorității lui Isus la Templu (21.12-17) 
(iii) Lectia smochinului (21.18-22) 


. CONTROVERSE CU LIDERII IUDEILOR (21.23 — 23.39) 


(i) Întrebarea despre autoritate (21.23-27) 

(ii) Trei pilde polemice: cei doi fii, vierii şi petrecerea de nuntă 
(21.28 — 22.14) 

(iii) Întrebarea despre taxele imperiale (22.15-22) 

(iv) Întrebarea despre înviere (22.23-33) 

(v) Cea mai mare poruncă (22.34-40) 

(vi) Mesia, Fiul lui David (22.41-46) 

(vii) Eșecul cărturarilor şi fariseilor (23.1-36) 

(viii) Soarta Ierusalimului (23.37-39) 


. ÎNVĂŢĂTURA DOMNULUI ISUS DESPRE VIITOR 


(24.1 — 25.46) 


(i) Isus prezice distrugerea Templului (24.1-2) 

(îi) Avertisment împotriva așteptării premature (24.3-14) 

(iii) Criza iminentă în Iudeea (24.15-28) 

(iv) Apogeul crizei în cadrul „acestei generații“ (24.29-35) 

(v) Revenirea (parousia) neașteptată a Fiului omului 
(24.36 — 25.13) 

(vi) Pilda talantilor (25.14-30) 

(vii) Judecata finală (25.3 1-46) 

V. MOARTEA ȘI ÎNVIEREA DOMNULUI ISUS 
(26.1 — 28.20) 


A. PREGĂTIREA PENTRU PĂTIMIRE (26.1-46) 


(i) Introducere (26.1-2) 

(ii) Uneltirea împotriva lui Isus (26.3-5) 

(iii) Ungerea cu mir la Betania (26.6-13) 

(iv) Tuda se alătură uneltirii (26.14-16) 

(v) Ultima cină (26.17-30) 

(vi) Isus prezice lepădarea lui Petru (26.31-35) 
(vii) Rugăciunea lui Isus în Ghetsimani (26.36-46) 


B. ARESTAREA ŞI PROCESUL LUI ISUS (26.47 — 27.26) 


(i) Arestarea (26.47-56) 

(ii) „Procesul“ evreiesc (26.57-68) 

(iii) Esecul lui Petru (26.69-75) 

(iv) Isus este transferat guvernatorului roman (27.1-2) 
(v) Moartea lui Iuda (27.3-10) 

(vi) Procesul roman (27.11-26) 


C. RĂSTIGNIREA LUI ISUS (27.27-56) 


(i)  Batjocura din partea soldaţilor (27.27-31) 
(îi) Răstignirea (27.32-44) 
(îii) Moartea lui Isus (27.45-56) 


D. ÎNGROPAREA ŞI ÎNVIEREA LUI ISUS (27.57 — 28.20) 
(i) Isus mort şi îngropat (27.57-61) 
(ii) Punerea străjerilor (27.62-66) 
(iii) Mormântul gol şi Domnul înviat (28.1-10) 
(iv) Raportul străjerilor (28.11-15) 
(vu) Isus viu şi suveran (28.16-20) 


Comentariu 





I. NAŞTEREA ŞI PREGĂTIREA LUI ISUS (1.1 — 4.16) 


Analiza Evangheliei după Matei oferită mai sus ne-a arătat că 
4.17 marchează începutul primei faze principale a lucrării publice a 
lui Isus. În textul anterior acestui verset, Matei Îl prezintă pe Isus, a 
cărui lucrare urmează s-o descrie. Cine este acest Isus şi de unde vine? 
Aşadar, capitolele 1-2 explică originea Lui, iar 3.1 — 4.16 descrie în 
linii generale pregătirea Lui imediat premergătoare apariției Sale în 
public. 

În toate acestea, principala preocupare a lui Matei este să-L arate 
pe Isus ca Acela în care speranțele Vechiului Testament îşi găsesc 
împlinirea. De şase ori în aceste capitole găsim următoarea formulare 
„ca să se împlinească ce spusese Domnul prin proorocul“ sau ceva 
asemănător, devenite astfel „citatele tip formulă“ (despre care am 
vorbit în Inzroducere, p. 45-47) care reprezintă o trăsătură specială 
a Evangheliei după Matei; de menționat că aceste citate nu sunt 
legate de anumite lucrări ale Domnului Isus, ci de caracteristici mai 
generale, cum sunt numele şi naşterea Lui (1.22-23), locul naşterii 
Lui, copilăria şi lucrarea Sa (2.5-6, 15, 17-18, 23; 4.14-16). Matei 
demonstrează astfel că şi cadrul general al pregătirii lui Isus pentru 
lucrarea Sa corespunde tiparului evidenţiat în Vechiul Testament. Mai 
mult decât atât — aspect pe care comentariul nostru îl va reliefa cu 
claritate — fiecare porțiune din aceste pasaje, indiferent dacă include 
sau nu un citat tip formulă, este menită să arate că pregătirea lui Isus 
este conformă cu tiparul Vechiului Testament. 

La această preocupare foarte intensă de a-L prezenta pe Isus ca 

împlinire a Vechiului Testament se adaugă o notă superioară: Isus 
este Fiul lui Dumnezeu. Acest fapt, care de altfel constituie una din 
principalele teme ale Evangheliei după Matei în ansamblu, reiese 
clar din accentul pus de evanghelist pe concepţia lui Isus prin Duhul 
Sfânt (1.18, 20) şi din numele Emanuel, „Dumnezeu cu noi“ (1.23). 
Devenită şi mai explicită în 2.15 şi 3.17, originea divină a lui Isus va 
fi preluată din aceste versete pentru a deveni tema centrală a ispitirii 
Sale în 4.1-11. 

Aşadar, în momentul când cititorul ajunge la 4.17, el este deja bine 
pregătit să vadă în acest Isus nu doar un predicator al mesajului lui 
Dumnezeu, ci pe Mesia, Cel spre care arăta toată revelația Vechiului 
Testament; şi chiar mai mult decât atât, să vadă în El pe Însuşi Fiul 
lui Dumnezeu. Nu există niciun suspans literar în aceste capitole 
introductive. Matei îşi pune cărțile lui teologice pe masă şi aşteaptă 
ca cititorul să ajungă la expunerea lucrării lui Isus cu această orientare 
deja stabilită. 


A. NAŞTEREA ŞI COPILĂRIA LUI ISUS (1.1 — 2.23) 


Subiectul acestor capitole este, după cum o indică şi titlul de mai 
sus, începutul vieţii lui Isus. Însă, o descriere mai bună a scopului 
şi conținutului lor ar fi „dovezi biblice ale mesianității lui Isus“. 
Genealogia se concentrează asupra descendenței lui Isus din David, 
al cărui „fiu“ avea să fie Mesia, şi astfel să-L încadreze deplin în 
desfăşurarea planului de mântuire al lui Dumnezeu din Vechiul 
Testament. Apoi, cele 31 de versete care rămân, tratând naşterea 
şi copilăria lui Isus, conţin nu mai puţin de 5 din cele 11 citate tip 
formulă ale lui Matei, pentru a trasa o paralelă între cele petrecute în 
prima etapă a vieții lui Isus şi cea a lui Moise, precum şi unele aluzii 
la alte pasaje vechi-testamentare. 

Orientarea cu premeditare a lui Matei către Scripturile Vechiului 
Testament devine evidentă în aceste capitole atunci când ele sunt 
comparate cu episoadele copilăriei redate de Luca (1 — 2). Luca ne 
relatează istorisiri plăcute, cu personaje dinamice, care în mod clar 
stârnesc interes şi simpatie. El fixează cadrul propice, pentru ca viața 
lui Isus să curgă în ritmul istoriei şi al aşteptărilor poporului evreu, ne 
procură un fragment privitor la originile familiei Lui, oferindu-ne câteva 

informaţii în legătură cu creşterea Copilului Isus. Spre deosebire 
de Luca, Matei consemnează doar principalele evenimente care au 
de-a face cu naşterea lui Isus, vizita magilor şi deplasarea familiei 
în Egipt — atât cât este necesar pentru a arăta aplicarea istorică a 
textelor sale preferate din Vechiul Testament. De fapt, chiar şi vizita 
magilor, relatarea cea mai elaborată a lui Matei, aşa după cum vom 
vedea, a fost prezentată cu grijă pentru a evidenția tema împlinirii în 
Domnul Isus a profeţiilor mesianice. Accentul izbitor pus de Matei 
pe locurile geografice în capitolul 2 conduce în fiecare caz direct la un 
text corespunzător din Vechiul Testament.! 

Atât de evidentă este preocuparea lui Matei de împlinirea 
Scripturii în aceste capitole încât s-a sugerat uneori că „faptele“ 
pe care le relatează el ar fi produsul studiului său imaginar asupra 
Scripturilor (iar, în accepțiunea lui Gundry, o adaptare liberă a unei 
variante mai timpurii a istorisirilor din Luca 1-2), astfel că naşterea 
din fecioară, magii, fuga în Egipt şi uciderea pruncilor ar fi nişte 
ficțiuni induse imaginaţiei bogate a lui Matei de textele în jurul 
cărora le-ar fi conceput. Acest fapt pare mai plauzibil când se observă 
că niciunul din evenimentele relatate în capitolul 2 al Evangheliei 
după Matei nu este menţionat în restul Noului Testament (numai 
dacă Gundry are dreptate în derivarea lor din istorisirile lui Luca) 
sau oriunde altundeva, dacă se ignoră naşterea lui Isus în Betleem, 
reşedinţa Sa ulterioară în Nazaret şi datarea istorică fundamentală a 
succesiunii lui Arhelau în locul tatălui său, Irod cel Mare. 

Totuşi, nu se poate susține că ar plana vreun sâmbure de îndoială în 
trăsăturile fundamentale ale acestor relatări în lumina circumstanțelor 
istorice ale vremii. Ceea ce ştim despre cultul astrologiei, caracterul 
lui Irod şi vulnerabilitatea lui politică, precum şi despre domnia 
lui Arhelau se potriveşte bine cu narațiunea lui Matei, iar alegerea 
Egiptului ca loc de refugiu de către o familie evreiască suspectă este 


1 Acest aspect al capitolului 2 este bine rezumat în importantul articol al 
lui K. Stendahl în W. Eltester (ed.), Judentum, Urchristentum, Kirche 
(1960), p. 94-105. Titlul articolului este „Quis et Unde?“ argumentul 
fiind acela că de fapt capitolul 1 este conceput să dovedească din Scripturi 
cine este Mesia (Quis?), iar capitolul 2 de unde vine El (Unde?). 

un element foarte verosimil. Faptul că istoricii au de întâmpinat 
eventuale dificultăţi se datorează unor detalii cum ar fi deplasarea unei 
stele sau înştiințările îngerilor, şi nu provin din domeniul relatărilor. 

Sugestia că Matei ar fi conceput aceste istorisiri pe baza textelor 
Vechiului Testament în jurul cărora ele sunt întrețesute nu este uşor 
de susținut când se observă că unele din textele Vechiului Testament 
explicit citate nu sunt cele care ar fi fost asociate în mod natural cu 
împlinirea profeţiilor mesianice. Într-adevăr, caracterul lor este de 
aşa natură încât este greu de identificat motivul pentru care acestea 
ar trebui incluse într-o relatare creştină despre originea lui Isus dacă 
faptele ca atare nu le sugerau. În mod deosebit Osea 11.1 şi Ieremia 
31.15 (citate în Matei 2.15, 18) nu conţin nicio referire clară la Isus 
şi nu avem niciun indiciu că vreunul din aceste versete ar fi fost 
interpretat ca profeție mesianică la vremea respectivă; iar „citatul“ 
din Matei 2.23 nu apare deloc în Vechiul Testament! Singurul motiv 
plauzibil pentru prezentarea acestor texte este faptul că era deja 
ştiut că Isus a mers în Egipt, că a avut loc un masacru al copiilor şi 
că locuința lui Isus a fost în Nazaret, iar acea justificare biblică era 
de dorit pentru aceste elemente referitoare la originea pământească 
a lui Isus. 

De fapt, scopul citatelor tip formulă din capitolul 2 pare să fie 
în primul rând unul apologetic, explicând câteva din trăsăturile 
neaşteptate menţionate în contextul uman al Domnului Isus, 
îndeosebi cele de ordin geografic. Ar fi un apologet ciudat acela care 
ar inventa „fapte“ doar pentru a le apăra sau susține! 


(i) Genealogia lui Isus Mesia (1.1-17) 


Pentru noi, o genealogie poate părea un mod foarte plictisitor 
de a începe o carte şi o risipă de spaţiu. Pentru lumea iudaică însă, 
căreia Matei însuşi îi aparținea, era un subiect de mare importanță, 
lucru foarte clar la o privire aruncată către numeroasele genealogii 
din Vechiul Testament. Însă, Matei nu se conformează doar practicii 
literare evreieşti. Prin modul în care prezintă genealogia lui Isus, 


1 Eu am comentat mai detaliat valoarea istorică a acestor două capitole în 
GP II, p. 239-266. 

Matei reuşeşte să pună în evidență câteva trăsături importante în 
prezentarea lui Isus ca Mesia. 

(1) ÎI plasează pe Isus în linie directă cu istoria lui Israel din Vechiul 
Testament, pe măsură ce nume celebre se succed prin fața cititorului 
amintindu-i de evoluţia planului de mântuire al lui Dumnezeu. 

(2) Prin organizarea acestei istorii într-o schemă ordonată a trei 
grupe de câte 14 generații (vezi comentariul nostru la 1.17), se indică 
faptul că timpul pregătirii s-a încheiat acum, iar împlinirea vremii a 
devenit posibilă în Isus. 

(3) Prin stabilirea descendenţei lui Isus din spița regală a lui 
Iuda, se justifică pretenţia Lui la titlul de „Împărat al iudeilor“ (vezi 
Introducere p. 53). 

(4) Matei stabileşte statutul lui Isus ca „Fiu al lui David“, nu 
numai prin precizarea locului lui David în cadrul genealogiei (vezi 
comentariul nostru la 1.6), dar probabil şi printr-un joc al numelui 
lui David în folosirea numărului paisprezece (vezi comentariul nostru 
la 1.17). 

(5) Menţionarea unor „neregularități“ în ascendența liniei regale a 
lui Iuda slujeşte la contracararea obiecțiilor privind maniera naşterii 
lui Isus (vezi comentariul nostru la 11.3-6). Genealogia este astfel 
o parte vitală în alcătuirea secțiunii introductive a Evangheliei 
după Matei. Este un „rezumat al istoriei mântuirii, al planului lui 
Dumnezeu față de poporul Israel“. 

Versiunea lui Luca privind genealogia lui Isus (Luca 3.23-38) 
diferă considerabil de cea a lui Matei, nu numai prin faptul că merge 
mult mai departe către origini (până la „Adam, fiul lui Dumnezeu“, 
plasându-L astfel pe Isus nu doar în contextul naţiunii evreieşti, ci 
al întregii rase umane), dar şi prin numele pe care le include. De la 
Avraam la David există o linie comună; însă de la David cele două 
liste se deosebesc: în timp ce Matei urmează linia succesiunii la 
tronul lui Iuda de la Solomon, lista lui Luca trece prin Natan, alt fiu 
al lui David, şi este convergentă cu cea a lui Matei doar prin două 
nume — Salatiel şi Zorobabel — până se ajunge la Iosif. Supoziția 
conform căreia Matei sau Luca ar fi inventat pur şi simplu numele 


1 W.B. Tatum, JBL 96 (1977), p. 527. 

pe care le consemnează nu corespunde preocupării lor cunoscute 
pentru detaliu, şi nici nu există vreun motiv clar în favoarea ei. Nu 
ştim ce sursă a folosit Matei pentru perioada de după Zorobabel, 
nici Luca pentru întreaga perioadă de la David la Iosif; putem doar 
presupune că familia păstrase consemnările sau cel puțin amintiri ale 
strămoşilor ei.! Totuşi, cum puteau consemnările de familie să ofere 
două genealogii atât de diferite? 

Sugestia că lista lui Luca este de fapt genealogia Mariei, adevăratul 
părinte uman al lui Isus, este puțin probabilă. Nu numai că Luca nu 
afirmă foarte clar că el oferă genealogia lui Iosif, așa-zisul „tată“ al lui 
Isus (3.23), dar nu exista pe atunci practica de a stabili o genealogie 
pe linia feminină (chiar dacă ocazional numele mamei putea fi 
menţionat într-o genealogie pe linie paternă). O explicație mai 
probabilă a diferenței este că în timp ce Luca înregistrează genealogia 
fizică actuală a lui Iosif, Matei consemnează linia succesiunii la tron, 
genealogia „oficială“? Aceasta n-ar trece în mod necesar de la tată 
la fiu, ci ar rămâne în cadrul familiei. | Verbul întrebuințat de Luca 
pentru „a da naştere“ (gennaâ) este folosit cu privire la o relație care 
nu este genetică în 1 Cor. 4.15; Filimon 10, şi de aceeaşi metaforă se 
făcea uz pentru a indica relația dintre un rabin şi elevul său. Cf și cu 
Ps. 2.7]. Cu certitudine, nu este imposibil ca liniile să fie convergente 
în două puncte (Salatiel şi Iosif) într-o perioadă de 1.000 de ani, dar 
orice soluție propusă pentru rezolvarea problemei trebuie socotită 
provizorie.” 

1. Cartea neamului (genealogiei) (biblos geneseos) avea să-i 
aducă aminte cititorului evreu de Geneza 2.4; 5.1, unde aceeaşi 
expresie este folosită în Vechiul Testament în greacă. [O expresie 


l Pentru maxima probabilitate a unor asemenea consemnări, vezi M.D. 
Johnson, The Purpose of the Biblical Genealogies (Scopul genealogiilor 
biblice) (1969), p. 99-108. Josephus şi-a trasat propria genealogie în 
„Registrele publice“ (Vita 6). 

2 În privinţa probabilității ca o asemenea listă să fie disponibilă, vezi 
Brown, p. 87-88. 

3 Vezi şi articolul „Genealogy of Jesus Christ“ (Genealogia lui Isus 
Cristos) în NBD, p. 410-411. 

asemănătoare „lată spita neamului lui...“ sau „Acestea sunt 
generaţiile (geneseis) lui...“ mai apare în Gen. 6.9; 10.1; 11.10, 
27 etc. Pasajele respective prezintă atât genealogiile formale cât 
şi anumite istorisiri]. Prin urmare, folosirea de către Matei a 
termenului genesis va sugera faptul că venirea lui Isus este un nou 
început, o nouă creație.! Expresia serveşte aici pentru introducerea 
v. 2-16. Versetele 1 şi 17 (care scot din nou în evidență cele trei 
nume-cheie: Avraam, David şi Cristos) creează astfel un cadru 
formal pentru genealogie, subliniind relevanța ei principală. Isus 
este fiul lui Avraam, deci un evreu adevărat; El este fiul lui David 
(vezi comentariul nostru la 9.27) şi ca atare El este Cristosul (vezi 
Introducere, p. 49-51; în acest context al prezentării lui Isus ca 
„împlinirea“ speranţelor Vechiului Testament, termenul „Cristos“ 
trebuie să dețină sensul teologic deplin: „Mesia“). Este posibil ca, 
asemenea unor expresii similare folosite în Geneza, Matei 1.1 să fi 
fost formulat astfel în intenţia de a prezenta nu numai genealogia 
formală, ci şi naraţiunea care urmează, precum 1.25, 2.23 sau chiar 
4.16.Uneori Matei 1.1 este considerat (desigur, mai puțin plauzibil) 
ca un subtitlu al întregii Evanghelii. Însă, funcţia sa principală este 
ca împreună cu v. 17 să creeze un cadru pentru genealogie. În v. 18 
relatarea este corect introdusă cu acelaşi cuvânt genesis (acum cu alt 
sens, acela de „origine“), folosit pentru a face legătura cu intrarea 
formală din v. 1. 

2. Până la v. 6a lista o urmează pe cea din 1 Cronici 1.34; 2.1-15. 
(Cf cu Rut 4.18-22). Fratii lui Iuda sunt menționați probabil pentru 
a arăta solidaritatea lui Isus cu cei 12 patriarhi ai lui Israel. 

3-6. Menţionarea unei mame alături de un tată apare şi în 
genealogiile Vechiului Testament; (cf cu 1 Cronici 1.32; 2.17-21, 24, 
26 etc.) Menţiunea care o vizează pe Tamar, ca fiind mama lui Perez 
şi Zerah, este de fapt derivată direct din 1 Cronici 2.4, iar mențiunea 
referitoare la Batşeba în v. 6 ne trimite direct la 1 Cronici 3.5. Însă, 
cele patru mame selectate pentru a fi menționate în genealogia lui 
Isus alcătuiesc un grup uimitor. Probabil că toate patru erau neevreice 
(Tamar era o fată de prin partea locului, pesemne o canaanită, 


1 Vezi Davies, p. 67-73. 

Geneza 38.11, 13-14; Batşeba era soția unui hetit), amănunt care 
indică interesul lui Matei de a releva caracterul universal al venirii 
lui Isus pe pământ (compară cu menţiunea magilor din 2.1-12); 
de asemenea, în fiecare din cele patru cazuri existau suspiciuni ale 
unei forme de neregularitate maritală, deşi ulterior toate cele patru 
mame au fost îndreptătite prin binecuvântarea lui Dumnezeu. Ele 
reprezintă un precedent impresionant pentru naşterea lui Isus dintr-o 
mamă necăsătorită cu o proveniență obscură. Pe de altă parte, Rahab 
nu ne este cunoscută ca fiind mama lui Boaz; probabil că în mintea 
lui Matei se afla prostituata din Ierihon (Ios. 2.1 etc.), deşi această 
identificare pune o problemă de ordin cronologic. 

6. Statutul lui David de rege, cel în care familia a dobândit mai 
întâi regalitatea, este accentuat. (Cf cu v. 1 şi 17 pentru accentul pus 
pe David ca figură-cheie în genealogia lui Isus). 

7-12. Lista urmează 1 Cronici 3.10-17 şi Ezra 3.2. Trei regi sunt 
omişi în v. 8, probabil Ahazia, Ioas şi Amaţia, deşi aceeaşi formă 
grecească (Ozeias) este folosită în unele manuscrise ale Vechiului 
Testament în greacă pentru amândoi Ahazia şi Uzia (=Azaria). 
Confuzia bazată pe asemănarea numelor ar putea fi luată în calcul 
ca o cauză a omisiunii, însă schema lui Matei care cuprinde de trei 
ori câte 14 generaţii (v. 17) sugerează totuşi că omisiunea a fost un 
act deliberat. În orice caz, listele trebuiau să fie în mod intenţionat 
selective, asemenea multor genealogii din Vechiul Testament (care la 
fel folosesc verbul „a da naştere“, aici tradus a fost tatăl lui); Loiachim 
este omis între Iosia şi loiachin (Jeconia), iar următorii 600 de ani 
sunt acoperiți de numai 13 generaţii. Matei are doar 27 de generaţii 
după David, în comparaţie cu 42 ale lui Luca. 

16. Tatăl lui Josif conform cu Luca 3.23 a fost Eli. Iacov a fost 
pesemne tatăl său adoptiv, sau, dacă este corect să privim lista lui 
Matei ca lista succesiunii la tron, o rudă căreia Iosif i-a „succedat“ 
în absența unui fiu propriu. După Iosif, formularea obişnuită „a 
da naştere“ (egennesen) dispare, iar Iosif este listat simplu ca sozu/ 
Mariei, din care (genul pronumelui folosit în greacă este în mod clar 
feminin) Isus S-a născut (egennetbe, reflexiv). Această nouă frazeologie 
clarifică faptul că Matei nu-L consideră pe Isus ca fiind fiul lui Iosif 
din punct de vedere fizic, iar v. 18-25 vor explica aceasta în mare 

măsură. Astfel, fără niciun dubiu, genealogia este gândită să fie una 
a originii sau descendenței „legale“ a lui Isus, şi nu a descendenței 
Sale fizice. Această interpretare a textului este atestată practic de 
toate manuscrisele greceşti. Câteva manuscrise şi versiuni redau o 
lectură tardivă destinată să ducă ceva mai departe accentul pus pe 
naşterea din fecioară. „Iosif, cu care fiind logodită fecioara Maria a 
dat naştere lui Isus“ (egennesen = a da naştere, poate fi folosit foarte 
bine cu privire la mamă). Doar un singur manuscris al vechii versiuni 
siriace permite următoarea lectură. „şi Iosif, cu care fecioara Maria era 
logodită, a dat naştere lui Isus...“. Aceasta este de fapt în mod verbal 
foarte aproape de interpretarea anterioară, iar în absenţa altui suport 
este acum considerată în general ca o denaturare a sa.! Ar fi prea mare 
îndrăzneală să se admită că aceste cuvinte puteau fi scrise de Matei, 
cel care a continuat să scrie v. 18-25! 

17. Aici este prima dovadă a tendinței lui Matei de a-şi aranja 
materialul în grupe, de obicei de trei sau şapte elemente (vezi 
Introducere, p. 66-68). Genealogia este aranjată în trei grupe de câte 
14 (2 x 7). (De fapt prima şi ultima grupă conţin numai 13 şi nu 
14 generaţii, observaţia pe care o face aici Matei este mai degrabă 
teologică decât statistică!) Unul dintre scopurile sale este cu 
certitudine acela de a evidenția două momente cruciale ale istoriei lui 
Israel şi a liniei davidice: ascensiunea lui David pe tron şi pierderea 
tronului de către urmaşii lui odată cu exilul babilonian; acum, prin 
venirea lui Isus, Fiul lui David, împărăţia îşi va atinge țelul stabilit. 
Simetria rotunjită a schemei indică faptul că perioada de pregătire 
s-a încheiat. Însă, poate exista foarte bine o nuanță ulterioară în aceea 
că însumând valoarea numerică a literelor evreieşti care alcătuiesc 
numele lui David ne dă numărul 14 (D= 4, W= 6, D= 4). Apocalipsa 
13.17-18 este singurul corespondent clar din Noul Testament pentru 
această metodă de calcul, cunoscută sub denumirea de Gematria (dar 
vezi şi Epistola lui Barnaba 9.8, o lucrare creştină foarte timpurie), 
însă, este bine atestată în cercurile rabinice, iar accentul clar pus pe 
David prin genealogie sugerează că Matei s-ar fi putut gândi la ea. 


1 Vezi B.M. Metzger în Supplement to NovT 33 (1972), p. 16-24; Brown, 
p. 61-64. 

Dacă el nu a făcut-o deliberat, ar fi fost probabil încântat să-i fie 
arătat sau evidențiat acest fapt! 


(îi) Originea și numele lui Isus Mesia (1.18-25) 

Aceste versete nu relatează nașterea lui Isus, dar explică originea 
(concepţia din fecioară) şi numele Lui în relaţie cu o profetie specifică 
a Vechiului Testament. Ele se concentrează în totalitate mai degrabă 
asupra experiențelor lui Iosif decât ale Mariei (ca şi 2.13-23). Însăși 
concepția miraculoasă a lui Isus este relatată numai pe măsură ce 
descoperirea ei l-a afectat pe Iosif. Această remarcabilă concentrare, 
comparativ cu tăcerea deplină a lui Iosif în altă parte, poate indica 
faptul că materialul lui Matei despre prima copilărie (cu excepţia lui 
2.1-12, unde Iosif este vizibil absent din v. 11) provine în special din 
tradiţii care-l au la origine pe Iosif (pe când relatarea foarte diferită 
a lui Luca este vizibil dependentă de amintirile Mariei). Ar putea fi 
şi un rezultat al preocupării lui Matei de a stabili ascendenta legală a 
lui Isus prin Iosif, adică să explice în ce mod genealogia precedentă se 
aplică lui Isus, fiul Mariei. 

Conceperea lui Isus într-o fată fecioară, fără participarea lui 
Iosif, este afirmată clar de-a lungul acestei secțiuni şi constituie 
fundamentul pentru inserarea citatului profetic în v. 22-23. Nu 
este atât de mult argumentat sau descris, ci presupus ca un fapt 
cunoscut. S-ar putea să existe un element de apologetică în accentul 
pus de Matei pe surpriza lui Iosif, abstinența lui de la relația sexuală, 
explicația îngerului privind originea divină a lui Isus şi temeiul 
scriptural pentru o naştere din fecioară, probabil datorită unei 
forme incipiente a acuzației evreieşti de mai târziu că naşterea lui 
Isus ar fi fost nelegitimă ?. Însă, la început, relatarea se prezintă ca şi 
cum ar fi fost destinată unor cititori creştini, care doreau să ştie mai 
precis în ce mod căsătoria Mariei cu Iosif este asociată concepţiei 
miraculoase a lui Isus şi care avea să împărtăşească bucuria pe care a 


l Vezi, mai departe, Davies, p. 74-77. Am făcut referire la alte sugestii 
de semnificaţie simbolică în cele trei grupe de paisprezece în GP II, p. 
263-264, n. 23. 

2 Vezi Brown, p. 534-542. 

trăit-o Matei când a constatat în această concepţie împlinirea în cel 
mai mic detaliu a profeţiei. 

O eventuală sugestie conform căreia tradiția naşterii din 
fecioară ar fi o născocire izvorâtă din închipuirea lui Matei sau a 
predecesorilor săi pe baza lui Isaia 7.14, este preîntâmpinată nu 
numai prin aceea că este presupusă în narațiunea lui Matei ca un 
fapt cunoscut de toată lumea, dar şi prin apariția ei într-o formă 
complet diferită în Luca 1.26-56; 2.5. În plus, Matei 1.22-23, unde 
este citat Isaia 7.14, constituie în mod clar o adăugire explicativă la 
conținutul naraţiunii, care lipsită de aceasta ar curge fără întrerupere 
de la v. 21 la v. 24, dar şi fără o inspirație divină. Sugestii cum că 
tradiția naşterii lui Isus ar proveni din istorisiri păgâne despre zei 
care au relații fizice cu femei ignoră deopotrivă tonul cum nu se 
poate mai diferit al unor asemenea povestiri, dar şi imposibilitatea 
ca ele să fie acceptate într-un context evreiesc palestinian; şi totuşi, 
relatările Evangheliei după Matei sunt profund evreieşti atât prin 
conținut, cât şi prin exprimare. 

18. Lectura oferită în RSV mg., care omite numele Isus, este foarte 
probabil conformă cu originalul. (Aceasta derivă din versiunile timpurii 
în latină şi siriacă; înlocuirea mai familiară a titlului „Isus Cristos“ în 
manuscrisele greceşti pare mai naturală). Titlul respectiv subliniază 
mesianitatea Celui a cărui „origine“ (genesis) o consemnează acum 
Matei. Zămislirea lui Isus a avut loc atunci când Maria era logodită 
cu Iosif. În legea evreiască, logodna, care dura aproape un an, avea 
o semnificație foarte diferită de logodna din zilele noastre. Era un 
contract cu caracter de obligativitate, limitat în timp doar de moarte 
(care lăsa pe cel logodit „văduv“) sau de divorț, şi era echivalată cu o 
căsătorie deja încheiată. Bărbatul era deja sozu/ (v. 19), însă femeia 
rămânea în casa tatălui ei. Căsătoria era încheiată atunci când soțul 
o lua pe logodnică în casa lui în cadrul unei ceremonii publice (v. 24; 
cf. cu 25.1-13); astfel mirii ajungeau să locuiască împreună, iar relația 
sexuală putea începe. Faptul că Duhul Sfânt a fost agentul în concepția 
lui Isus (cf. cu v. 20) este evidențiat şi de Luca (1.35). În Vechiul 
Testament, Duhul Domnului Se manifestă ca agentul lucrativ al lui 
Dumnezeu, în special în a crea şi a da viață (Gen. 1.2; Ezec. 37.1-14 
etc.), aşadar, inițiativa divină este clar evidenţiată. De asemenea, este 

avut în vedere rolul Duhului Sfânt în instaurarea erei mesianice 
(Is. 11.2; 42.1; 61.1; Ioel 2.28 etc.). 

19. În Legea Vechiului Testament, pedeapsa pentru infidelitate 
sau imoralitate înainte de căsătorie era lapidarea, împroşcarea cu 
pietre (Deut. 22.13-21), dar pe vremea aceasta divorțul, întemeiat 
pe Deuteronom 24.1, era regula (vezi şi comentariul nostru la 5.32; 
19.3 şi urm.). Fiind un om nepribănit (adică împlinitor al Legii!), Iosif 
putea — şi probabil ar fi trebuit — să procedeze astfel printr-o acuzație 
de adulter ce rezulta într-un proces public, însă şovăirea lui de a o face 
de rușine (acelaşi cuvânt grecesc mai rar folosit apare şi în Col. 2.15, 
unde ni se spune că Domnul Isus a dezbrăcat domniile şi stăpânirile 
„făcând un spectacol public“ (NEB, NIV} l-a determinat pe Iosif 
să ia în calcul alternativa permisă a unui divorț privat în fața a doi 
martori (Mishnah, Sotah 1.1, 5).5 

20. Ca fiu al lui David, era necesar ca Iosif s-o ia pe Maria 
(în casa lui, adică în căsătorie deplină) pentru a stabili descendența 
davidică legală a lui Isus. În mod asemănător, să-L numească Isus 
(v. 21, 25) însemna ca Isus să fie recunoscut ca fiul legal al lui 
Iosif şi, implicit, ca „Fiul lui David“.* Transmiterea instrucțiunilor 
lui Dumnezeu într-un vis este o trăsătură izbitoare a istorisirilor 
despre pruncia lui Isus (vezi şi 2.12, 13, 19, 22; toate, cu o singură 
excepție, sunt legate de Iosif), situaţie cu atât mai frapantă cu cât 
cealaltă unică apariție de acest tip în Evanghelia după Matei o 
vizează pe nevasta lui Pilat, la 27.19). În plus, trei dintre aceste vise 
implică un înger al Domnului (cf. cu 2.13, 19), expresie care apare din 
nou doar la 28.2. Însă, nu există în această Evanghelie nicio urmă a 
unei angelologii elaborate şi a descoperirilor senzaţionale ale unui 
iudaism contemporan; noi suntem aici în lumea pietății Vechiului 
Testament, unde un „înger al Domnului“ transmitea în mod frecvent 


1 Brown (p. 125-128) argumentează convingător pentru această 
semnificaţie. 
„Le-a făcut de ocară înaintea lumii“ în vers. Cornilescu, 1923. N.R. 

3 Vezi, totuşi, Gundry (p. 21-22) privind ipoteza că Iosif ar fi intenționat 
să renunţe la orice martor. 

4 Brown, p. 138-139. 

instrucţiunile lui Dumnezeu poporului Său (Gen. 16.7 şi urm.; 
22.11 şi urm.; 31.11 şi urm. etc.). Semnificaţia originală a cuvântului 
grecesc angelos era aceea de „mesager“ (spre exemplu, în Mt. 11.10; 
Lc. 7.24; 9.52) şi de vreme ce îngerul pe care l-a văzut Iosif era 
pesemne o ființă spirituală, funcţia lui era aceea de mesager al lui 
Dumnezeu. Această coordonare a mişcărilor lui Iosif prin revelaţie 
directă scoate în evidenţă controlul lui Dumnezeu asupra naşterii 
şi copilăriei lui Isus, cu scopul de a le conforma tiparului scriptural, 
care se află în centrul gândirii lui Matei în aceste capitole. 

21. Limbajul întrebuințat aici ne aduce aminte de revelații 
asemănătoare în Vechiul Testament (Gen. 16.11; 17.19 etc.), precum şi 
de Isaia 7.14, care va fi citat de îndată. Numele, îndeosebi cele acordate 
pe baza unei revelații divine, sunt pline de semnificații, iar acest fapt 
este dezvăluit de un joc de cuvinte care nu-i necesar să corespundă 
etimologiei actuale a numelui. În cazul lui Isus (forma grecească a 
ebraicului Josua sau Ieshua, un nume obişnuit; vezi comentariul nostru 
la 27.16) atât pronunția (cf cu numele ebraic yâiia, care înseamnă 
„el va mântui“), cât şi etimologia probabilă („Iahve este mântuire“, 
sau „Oh, mântuieşte, lahve!“) contribuie la explicarea sintagmei E/ 
va mântui pe poporul Lui de păcatele sale. În primă instanță, poporul 
Lui vizează evreii (Matei foloseşte acest termen /aos îndeosebi 
pentru poporul ales); însă autorul care a scris Matei 28.19 trebuie să 
se fi aşteptat în ultimă instanță la o aplicare mai extinsă a expresiei 
poporul Lui. Mântuirea de păcate este o parte a aşteptărilor Vechiului 
Testament (vezi, de ex.: Is. 53; ler. 31.31-34; Ezech. 36.24-31) şi, 
de asemenea, un obiectiv al speranţelor mesianice ulterioare (Psalmii 
lui Solomon 17.28-29, 41; etc.), însă nu cel predominant. Localizarea 
ei aici avertizează cititorul să nu aştepte ca acest Mesia să răspundă 
acelei speranțe care se bucura de multă popularitate referitor la 
apariția unui eliberator național, şi creează cadrul pentru înțelegerea 
misiunii Domnului Isus dezvăluită în Evanghelie. 

22-23. Vezi primele trei pagini din Inzrogucere p. 46-47 pentru 
citatele tip formulă, dintre care acesta este primul exemplu. 
Probabil că Luca 1.31 face aluzie la acelaşi verset (Is. 7.14), ceea 
ce indică faptul că nu numai Matei a văzut şi a înțeles relevanța 
lui pentru naşterea lui Isus; pe la mijlocul sec. al II-lea (potrivit 

lui Justinian); pasajul respectiv a fost folosit de creştini ca o armă 
importantă întru apărarea tradiţiei naşterii Domnului dintr-o 
fecioară. Însă, relevanta profeţiei lui Isaia este deseori disputată 
pe două planuri: 

a) Mai întâi, se argumentează că Matei este dependent de cuvântul 
grecesc parthenos (fecioară), pe când în ebraică ‘almåâ înseamnă doar 
„tânără femeie“. De altfel, “a/mâ este folosit numai de 7 ori în Vechiul 
Testament, cu referire la fete sau femei tinere, dintre care cel puţin 
două sunt necăsătorite (Gen. 24.43; Ex. 2.8). Pe de altă parte, nu este 
întrebuințat altundeva în legătură cu naşterea de copii (sau chiar legat 
de căsătorie), aşa că folosirea lui în Isaia 7.14 este de remarcat, câtă 
vreme “îstâ („femeie“, „soţie“) ar fi fost termenul obişnuit. Probabil, 
varianta aleasă constituie un indiciu că Isaia se gândea la o naştere 
în afara tiparului normal al naşterii de copii în cadrul căsătoriei, ceea 
ce i-a determinat pe traducătorii Septuagintei să apeleze la cuvântul 

_parthenos. Este o traducere rezonabilă, dacă nu chiar necesară. 

b) A doua obiecţie este aceea că Isaia 7.14 promite un semn, 
referindu-se îndeosebi la contextul istoric imediat în timpul domniei 
lui Ahaz, şi nu la un viitor îndepărtat (mesianic). Referinţa istorică 
imediată este clară în v. 14-17, dar este limpede şi în contextul mai 
lărgit al gândirii profetice; deseori, în Vechiul Testament, profeția 
nu se limitează la o referință inițială. Reluarea sintagmei „Emanuel“ 
în Isaia 8.8, 10 şi tema repetată privind naşterea unui copil care va 
avea rolul de eliberator (9.6-7; 11.1 şi urm.), indică faptul că Isaia 
7.14 trebuie văzut ca începutul pregătirii drumului pentru o temă 
mesianică dezvoltată în cadrul acestei secțiuni din cartea lui Isaia. 
Reiese clar, din însăşi folosirea izbitoare a cuvântului par/henos, că 
autorii Septuagintei au înțeles că proorocia lui Isaia se referă mai 
curând la o naştere neobişnuită, iar alegerea termenului '2/mâ în 
ebraică precum şi numele simbolic „Emanuel“ sugerează că au avut 
dreptate.! 

Isaia 7.14 este văzut ca un fapt împlinit nu doar numindu-l 
pe Isus „Emanuel“ (v. 21), ci în toată relatarea privind naşterea şi 
numirea Lui în v. 18 şi urm. (De reţinut expresia „toate aceste lucruri“ 


| Vezi, mai departe, Gundry, UOT, p. 226-227. 

din v. 22). Aspectul esenţial nu este dacă Isus a purtat vreodată în 
mod efectiv numele Emanuel, ci faptul că numele acesta indică rolul 
Său: aducerea prezenței lui Dumnezeu în preajma omului. Această 
semnificaţie este legată de sensul actual al numelui Isus, prin aceea 
că păcatul este cel care separă omul de prezenţa lui Dumnezeu, astfel 
că mântuirea din păcat se realizează prin „Dumnezeu cu noi“. Însă, 
accentul pus de Matei pe semnificaţia numelor (de remarcat că el oferă 
traduceri explicite ale unor termeni doar în 27.33, 46) sugerează că 
evanghelistul a văzut în numele respectiv un indiciu privind persoana 
lui Isus, precum şi lucrarea Lui. Isus era El Însuşi „Dumnezeu cu 
noi“; iar garantarea prezenţei permanente a lui Isus în preajma alor 
Săi menţionată în 28.20 asigură împreună cu acest verset un cadru 
teologic pentru Evanghelia după Matei. 

24-25. Căsătoria era astfel încheiată oficial, dar nu şi consumată 
înaintea naşterii lui Isus. Corespondentul în greacă pentru n-a 
cunoscut-o până ar sugera în mod normal că relația sexuală a avut loc 
după încheierea acestei perioade şi că, prin urmare „frații“ lui Isus 
(12.46 etc.) s-au născut ulterior dintr-o relație normală între Iosif şi 
Maria. Nu există nicio garanție sau justificare biblică pentru tradiția 
virginității „perpetue“ (veşnice) a Mariei. 


(iii) Vizita magilor (2.1-12) 

Această relatare, specifică Evangheliei după Matei, subliniază 
câteva teme în prezentarea făcută de Matei lui Isus Mesia. Se face 
din nou o referire explicită la împlinirea detaliată a Scripturii, prin 
precizarea locului naşterii Domnului (v. 5-6), precum şi prin aluzia la 
un alt pasaj mesianic (Num. 24.17). Relatarea lui Matei Il prezintă pe 
Isus ca adevăratul „Împărat al iudeilor“ (v.2) în contrast cu nevrednicul 
rege Irod. Apoi începe să traseze o paralelă între Moise şi Isus care va fi 
dezvoltată mai departe în restul capitolului (vezi comentariul nostru la 
2.12-23). De asemenea, acest pasaj ÎL arată pe Isus ca Mesia al tuturor 
națiunilor, Cel căruia I s-a opus conducătorul națiunii evreieşti, dar 
care va fi recunoscut ca fiind împlinirea speranțelor Neamurilor; şi 
acest obiectiv este văzut în lumina aşteptărilor Vechiului Testament 
(vezi comentariul nostru la v. 11). Întregul episod evocă relatarea 
din 1 Împărați 10.1-13 despre vizita, omagiile și darurile aduse de 

un demnitar străin fiului lui David, regele iudeilor, o temă care va fi 
preluată mai explicit în 12.42.! 

Obiecţiile referitoare la istoricitatea acestei relatări au fost ridicate 
în principal pe două temeiuri: 

a) Narațiunea despre vizita magilor este socotită (aparent ca 
întregul pasaj 1.18 — 2.23) o construcţie artificială în jurul unor texte 
selectate din Vechiul Testament. Însă, în timp ce câteva pasaje ale 
Vechiului Testament se aflau aparent în mintea evanghelistului, unul 
este citat în mod explicit, şi aceasta în ceea ce pare să fie o inserare 
în narațiune (fragmentul 5b-6 poate fi îndepărtat fără să genereze 
întreruperea cursului povestirii!), sugerând că citatul respectiv s-ar 
potrivi mai degrabă în istorisirea deja existentă decât în relatarea din 
care a fost derivat. 

b) S-a spus că istorisirea poartă toate indiciile unei legende pioase. 
Dar, de fapt, cu excepția stelei călătoare din v. 9, nu există nimic 
improbabil din punct de vedere istoric în relatare (vezi comentariile 
detaliate de mai jos), iar evocarea unei vizite asemănătoare făcută de 
nişte magi răsăriteni lui Nero în 66 d.Cr. (Dio Cassius 63.7; Suetonius, 
Nero 13) mai degrabă susţine probabilitatea acestei istorisiri decât s-o 
infirme. Poate că ar trebui adăugat şi un argument logic: o biserică 
aflată până de curând într-un conflict serios cu astrologia nu se poate 
să fi inventat o istorisire care pare s-o favorizeze. 

1. Isus S-a născut înainte de moartea lui Irod cel Mare, care 
probabil ar trebui să fie datată în anul 4 î.Cr; data exactă a naşterii 
lui Isus este necunoscută.” Diferite indicii existente în acest capitol 
sugerează că vizita magilor a avut loc la câtva timp după naşterea lui 
Isus. El este acum un „copil“ (v. 9, 11), şi nu un „prunc“ (Luca 2.12, 
16, deşi cuvântul „copil“ a fost folosit în Luca 2.27 cu referire la Isus 
la 40 de zile de la naşterea Sa); v. 7 sugerează că apariţia stelei şi prin 
urmare naşterea, avusese loc cu câtva timp în urmă; iar pragul de 


| Vezi, mai departe, J.E. Bruns, CBQO 23 (1961), p. 51-54. 
2 Vezi, totuşi, E.L. Martin, The Birth of Christ Recalculated! (Data 
naşterii lui Isus revizuită) (1978) pentru o încercare de a data moartea 


lui Irod în anul | î.Cr. şi naşterea lui Isus mai târziu, în vara anului 
2 î.Cr. 

doi ani pentru masacrarea la porunca lui Irod a tuturor copiilor sub 
această limită (v. 16) nu prea ar fi fost necesar dacă se ştia că naşterea 
lui Isus era de dată foarte recentă. Sintagma oameni înfelepti poate 
fi redată mai corect prin cuvântul „magi“, care la origine desemna o 
castă preoțească persană; mai târziu însă, termenul a fost folosit pe 
scară largă pentru magicieni şi astrologi (cf. cu F.A. 13.6), o grupare 
numeroasă în majoritatea țărilor din Asia Occidentală la timpul 
respectiv.! Astrologia luase o mare amploare transformându-se 
într-o ştiinţă sofisticată mai ales în Babilon; dar există dovezi privind 
influenţa ei şi în Palestina.? Din ce parte a Răsăritului veneau aceşti 
magi poate fi doar presupus; darurile lor (v. 11) sunt cel mai probabil 
de origine arabă; totuşi, ele aveau să fie disponibile şi folosite de 
magii din Babilon, iar acesta este poate şi locul de origine cel mai 
plauzibil al acestor magi. Referirea lor la Împăratul iudeilor şi nevoia 
de a se informa cu privire la locul naşterii lui Mesia, implică faptul că 
magii proveneau dintre Neamuri, având totuşi o oarecare cunoaştere 
a iudaismului (care era bine stabilit în Babilon).S 

2. Există câteva consemnări străvechi, păgâne şi evreieşti, cu 
referire la stele vestitoare ale naşterii oamenilor mari.“ Însă, probabil 
că Matei a avut în minte mai ales profeția lui Balaam despre ridicarea 
unei stele din Iacov (Num. 24.17), imagine percepută ca o aluzie la 
eliberatorul care urma să vină.” Magii au văzut steaua „la răsărirea ei“ 
(aceasta este aproape sigur traducerea corectă a sintagmei en fe anatolē, 


1 Vezi, mai departe, Brown, p. 167-168. 

2 Vezi AB,p. 14 

3 Referitor la interesul pentru astrologie în „Ținuturile vestice“ (Palestina 
şi Fenicia) vezi ICC, p. 11. 

4 Vezi Brown, p. 170-171. 

5 Brown (p. 193-196) argumentează că o mare parte a istorisirii lui Matei 
s-a dorit să fie ecoul relatării lui Balaam, nu doar profeția lui despre 
stea. Pentru interpretarea mesianică a celor consemnate în Numeri 
24:17, vezi Gundry, VOT, p. 128-129; cf. şi cu „mesianicul“ Simon 
Ben-Kosiba, liderul gherilelor israelite, care a adoptat titlul de 
Bar-Kokhba, „fiul unei stele“. Testamentul lui Levi 18.3 prezice apariţia 
stelei lui Mesia pe cer. 


MATEI 2.2 97 


pe care RSV o traduce /a Răsărit aici şi în v. 9;! substantivul 
anatole, „răsărit/ridicare/înăltare“, face o aluzie verbală la Num. 
24.17). 

Încercările de a identifica „steaua“ ca pe un fenomen astronomic 
normal s-au concentrat în general pe trei posibilități: 

a) O conjunctie planetară (a lui Saturn şi Jupiter) în anul 7 î.Cr.? 

b) O cometă, de obicei a lui Halley, care din păcate a apărut prea 
devreme, în 12/11 î.Cr. 

c) O nova (o stea, care datorită unei explozii, apare temporar 
cu o strălucire extraordinară).’ Însă, nu există dovezi despre nicio 
înregistrare a unui fenomen astronomic cunoscut pentru deplasarea 
unei stele cum este cel descris în v. 9,* iar aceasta indică faptul 
că fenomenul descris de Matei fusese determinat de o apariție 
miraculoasă, chiar dacă interesul initial al magilor ar fi fost stârnit de 
o nova (sau o conjunctie planetară — sau ambele!).5 

Verbul a se închina (proskyne6) nu înseamnă nimic mai mult decât 
a aduce omagii unui demnitar uman; însă, Matei îl foloseşte frecvent 
în contextele în care statutul lui Isus de Fiu al lui Dumnezeu este 
recunoscut (de ex.: 14.33, 28.9, 17), ceea ce n-ar fi deloc exclus şi în 
acest caz. Pentru titlul de Împăratul iudeilor, vezi mai sus pag. 53-55 
precum şi comentariul nostru la 27.11. 


| Vezi BAGD, p. 62a. 

2 De exemplu, E. Stauffer, Jesus and his Story (Isus şi istoria Lui) (1960), 
p. 36-38; R.A. Rosenberg, Biblica 53 (1972), p. 105-109; Brown, p. 
172-173. E.L. Martin (op. cit.) o datează în 3/2 î.Cr. 

3 Astfel, în Quarterly Journal of the Royal Astronomical Society 18 
(1977), p. 443-449 se relatează că trei astronomi au identificat-o ca o 
nova pe care astronomii chinezi au observat-o timp de 70 de zile între 
anii 5-4 î.Cr. [acelaşi fenomen fusese deja observat de F. Münter, Der 
Stern der Weisen (1827), p. 29 şi de alții de atunci încoace: vezi Finegan, 
p. 246-248]. 

4 Deşi teoria lui E.L. Martin menționată mai sus include o încercare 
de înregistrare a unui asemenea fenomen în termenii „deplasării“ şi 
„staţionării“ lui Jupiter. 

5 Vezi, mai departe, Finegan, p. 238-248. 

3-4. Preocuparea lui Irod este de înţeles: ca edomit (cf. cu Mal. 
1.4) şi ca rege numit de romani, el era vulnerabil în fața pretențiilor 
unui rege valid aparţinând dinastiei davidice. Anii lui de mai târziu 
au fost tulburați de teama rivalilor. Expresia preotii cei mai de seamă 
şi cărturarii norodului sugerează o întâlnire ad-hoc, nu o întrunire 
oficială a Sanhedrinului (cu care Irod nu se afla în relaţii prea bune). 
La această adunare sporadică erau de față şi bătrâni laici. Tulburarea 
întregului Ierusalim, determinată probabil de eventualitatea unei 
nefericite experiențe în care putea antrena poporul un rege ca 
Irod, sub imperiul fricii de un rival, poate fi privită şi ca preludiul 
respingerii de mai târziu de către locuitorii Ierusalimului a 
adevăratului „Împărat al iudeilor“ (vezi, de ex.: 23.37 şi comentariul 
nostru la 28.7). 

5-6. Răspunsul la întrebarea lui Irod era binecunoscut; cf cu 
loan 7.41-42. Matei include aici cel de-al doilea dintre citatele 
tip formulă inserate în textul său (vezi Introducere p. 46-47 pentru 
citatele tip formulă; absența expresiei „ca să se împlinească“ se 
datorează inserării citatului mai degrabă în răspunsul conducătorilor 
iudei decât în naraţiunea naşterii în Betleem). Textul citat diferă 
considerabil de versiunea în ebraică şi de alte versiuni cunoscute ale 
lui Mica 5.2. Numele străvechi de Bez/eem-Efraza este înlocuit de 
un termen recunoscut în mod curent, în tinutul lui Iuda (pentru a se 
distinge de Betleemul din Galileea, Ios. 19.5; însă, menţionarea lui 
Iuda subliniază şi mai mult apartenența lui Isus la seminţia regală). 
Afirmația lui Mica despre lipsa de însemnătate a Betleemului este 
inversată de adăugarea cuvântului nicidecuzn, iar „cetățile de căpetenie“ 
(sau familiile/clanurile) lui Iuda devin căpeteniile lui Iuda. Descrierea 
în continuare a unei Căpetenii care va îeși/veni este o parafrazare 
a pasajului rămas din Mica 5.2, căreia i se adaugă o aluzie la tema 
păstorului din v. 4 (poimaină, redat prin govern în RSV, înseamnă 
„a păstori“); însă, cuvintele lor sunt extrase din 2 Samuel 5.2, pasaj 
care conţine descrierea rolului lui David ca păstor al lui Israel. 
Nu toate aceste schimbări implică mare diferență în ebraică („a fi 
neînsemnată“ poate deveni nu eşti nicidecum cea mai neînsemnată prin 


] Vezi analiza mea în NovT 21 (1979), p. 114-116. 

înlocuirea lui /'Pyyz cu /hyw4, iar căpetenii este o traducere legitimă a 
cuvântului ebraic redat prin „cetăți de căpetenie“ dar care în ebraică 
are aceleaşi consoane, respectiv '/py); însă, luate împreună, ele arată 
clar că Matei citează liber, pentru a evidenția aplicaţia textului. 
Adăugarea cuvântului foruși/căci după căpereniile lui Iuda arată ce a 
însemnat, din perspectiva lui Matei, naşterea lui Isus în Betleem: 
acordă importanță acestei cetăți în contrast cu lipsa ei de însemnătate 
pe vremea lui Mica; de aici trecerea la nicidecum cea mai neînsemnată. 
(Desigur, această inversare a şanselor constituia aspectul esențial al 
referirii lui Mica la lipsa de importanță a Betleemului; Matei doar a 
făcut-o explicită). lar prezentarea cuvintelor din 2 Samuel 5.2 face 
mai clar statutul lui Isus ca Fiu al lui David, născut în cetatea lui 
David şi rânduit să păstorească poporul lui Dumnezeu asemenea lui 
David. 

7-8. S-a spus uneori că Irod cel cunoscut din istorie era un om prea 
viclean şi nemilos pentru a accepta să depindă de cooperarea cu străinii 
şi că, drept urmare, şi-ar fi trimis trupele să-i escorteze. Dar, pe de o 
parte, el n-avea niciun motiv să se îndoiască de întoarcerea magilor cu 
informaţiile solicitate; iar, pe de altă parte, prezența soldaţilor alături 
de magi le-ar fi putut periclita şansele de a găsi copilul. Motivația 
ascunsă din spatele dorinței lui Irod de a se informa despre Copilul 
Isus nu le-ar fi scăpat probabil supuşilor săi, dar le-ar fi putut scăpa 
acestor străini. 

9-10. Mergea înaintea lor (proâgen) poate însemna că „i-a condus“ 
fără a se mişca, însă sensul literal al expresiei a ajuns la odihnă este „a 
venit şi s-a oprit“, şi poate însemna că steaua însăşi s-a mişcat pentru 
a-i îndruma pe magi. Nu se spune că scopul urmărit fusese să le indice 
exact casa, ci Jocul (general) unde era Copilul. Cum s-au petrecut efectiv 
lucrurile poate fi lăsat pe seama imaginației, iar cercetarea pentru a 
găsi alte fenomene astronomice asemănătoare privind o comunicare 
divină nu ni se pare nicidecum utilă (vezi comentariul nostru la 
v. 2). Cât despre magi, faptul în sine nu le-a produs nicio stânjeneală, 
dimpotrivă o mare bucurie! 

11. Pentru Copi/u//Pruncul, vezi comentariul nostru la v. 1, iar 
pentru expresia I s-au închinat, vezi comentariul la v. 2. Omagiile 
aduse de aceşti oameni învățați, proveniți dintre Neamuri, sunt 


100 MATEI 2.11-12; 13-23 


menționate intenționat spre a indica împlinirea unor pasaje precum 
Psalmul 72.10 şi urm.; Isaia 60.1 şi urm. (Pasajele respective contează 
probabil pentru tradiția creştină de mai târziu care susține că aceşti 
magi erau „regi“), iar două dintre darurile lor au fost menționate 
specific în Psalmul 72.15 (aur); Isaia 60.6 (aur şi tămâie). Ele sunt 
daruri potrivite pentru un rege, aşa cum este şi smirna (Ps. 45.8; Cânt. 
3.6) şi amintesc cititorului de omagiile aduse fiului lui David de 
către împărăteasa din Şeba, de darurile ei constând în mirodenii 
şi aur (1 Împ. 10.2). Folosirea smirnei la răstignirea (Mc. 15.23) şi 
îngroparea (loan 19.39) lui Isus a condus la formarea unei opinii 
tradiționale potrivit căreia smirna simbolizează suferinţa Lui; însă, în 
Vechiul Testament, smirna este mai degrabă un simbol al bucuriei şi 
sărbătorii (vezi referinţele de mai sus şi Prov. 7.17; Cânt. 5.5). 

12. Pentru vis, vezi comentariul nostru la 1.20. Descoperirea 
transmisă prin vise era o trăsătură obişnuită în cultura căreia îi 
aparțineau aceşti magi. Faptul că Dumnezeu a uzitat de formarea 
lor culturală şi astrologică pentru a le comunica un mesaj nu implică 
faptul că El aprobă practicarea astrologiei, ci indică preocuparea 
Lui de a Se întâlni cu persoanele individuale acolo unde se află 
ele. 


(iv) Fuga în Egipt şi întoarcerea (2.13-23) 

Această secțiune constă din trei naraţiuni scurte, fiecare 
conducând la un „citat tip formulă“ (vezi p. 46 - 47 pentru citatele 
tip formulă). Fiecare narațiune este prezentată concis pentru a 
explica relevanța citatului, iar accentul principal este pus exclusiv pe 
împlinirea Scripturii, mai ales în punctele geografice ale copilăriei 
lui Isus." 

Însă, de-a lungul acestei teme, o alta — deja indicată în v. 1-12 — se 
evidenţiază clar aici: o paralelă între copilăria lui Isus şi experiențele 
lui Moise. Această temă are trăsăturile unei intrigi secundare, care 
se evidențiază în detaliile narațiunii, dar nu şi în citatele explicite 
(care se focalizează asupra lui Isus prezentat ca adevăratul Israel şi 


] Vezi mai sus p. 81 — 83, pentru această accentuare de-a lungul capitolului 
2. Vezi, de asemenea, articolul meu în NTS 27 (1980/1), p. 233-251. 

davidicul Mesia). Deşi Moise ca tipologie a lui Isus nu constituie o 
temă prezentată pe larg în Evanghelia după Matei luată în ansamblu, 
totuşi, aici, în descrierea primilor ani ai vieţii lui Isus, tipologia 
respectivă este clar sugerată, mai ales cititorilor familiarizați cu 
tradițiile evreieşti extrabiblice despre Moise. Josephus (Anz. ii. 205 şi 
urm.; vezi şi Exodus Rabbah 1.18) consemnează o tradiţie în care un 
„scrib sacru“ (=astrolog?) i-a prezis faraonului naşterea eliberatorului 
lui Israel;! alertat, faraonul a poruncit omorârea tuturor copiilor de 
parte bărbătească; totuşi, tatălui lui Moise i s-a spus într-un vis că 
fiul său era cel destinat să elibereze pe Israel, şi astfel el l-a salvat de 
la moarte. Un cititor evreu, conştient de această extindere a tradiţiei 
Exodului, avea să-L vadă imediat pe Isus în naraţiunile capitolului 2 
ca pe un al doilea Moise. Însă, Matei face aluzie şi la textul Exodului: 
în v. 13-14, la Exodul 2.15; iar în v. 20-21, la Exodul 4.19-20; aluziile 
respective vizează nu naşterea lui Moise, ci fuga lui ulterioară de furia 
faraonului şi apoi întoarcerea sa în Egipt. Aceste aluzii, cu menționarea 
Egiptului şi a masacrului copiilor, ar fi de ajuns să-l alerteze pe cititor. 
Nu există o corespondență exactă, ci mai degrabă o serie de ecouri 
de-a lungul capitolului care clădesc o descriere deliberată a lui Isus 
ca noul Moise.’ 

13-14. Pentru vis, vezi comentariul nostru la 1.20. Rezultatul 
este o nouă accentuare a intervenției lui Dumnezeu în detaliile 
originii sau provenienței lui Isus. Alegerea Egiptului ca loc de 
refugiu era ceva natural; Egiptul fusese locul de refugiu şi pentru 
alti israeliți confruntaţi cu situaţii de ordin politic în vremurile 
Vechiului Testament (vezi, de ex.: 1 Împ. 11.40; 2 Împ. 25.26; ler. 
26.21), dar şi mai târziu,” iar acum era un loc sigur aflându-se în 
afara jurisdicției lui Irod. Însă, pentru Matei avea o semnificație 


1 Conform cu Targum Pseudo-Jonathan privind Exod 1:15 „magicienii“ 
lane şi lambre au dat această interpretare visului faraonului. 

2 Vezi analiza mea privind această tipologie în NovT 21 (1979), p. 105-111. 
Aspectele ulterioare ale comparaţiei sunt bine reliefate în Brown, 
p. 112-116. (Pentru propunerea alternativă a lui Daube privind tipologia 
lacov-Laban, vezi comentariile mele în NovT 21, p. 106-107). 

3 Vezi Bruce, p. 5. 

suplimentară, fiind însuşi locul unde a început istoria lui Israel ca 
popor al lui Dumnezeu 

15. În Egipt, deci, Dumnezeu Îşi ținea acum Fiul în siguranță, 
după cum ocrotise acolo pe Israel cu mult timp în urmă; şi avea să-L 
cheme curând afară din Egipt la lucrarea Sa de răscumpărare, la fel 
cum izbăvise pe Israel din Egipt, care avea să-şi împlinească rolul de 
popor al Său — într-adevăr, aşa cum precizase în Osea 11.1, ca fu al 
Său. Cuvintele lui Osea nu sunt o prevestire, ci o estimare a originii 
lui Israel. Citatul lui Matei depinde astfel, în privinţa validității sale, 
de recunoaşterea lui Isus ca adevăratul Israel, o temă tipologică peste 
care dăm şi în alte cărți ale Noului Testament, dar cea mai evidentă 
paralelă apare în Matei prin folosirea de către Domnul Isus cu prilejul 
ispitirii în pustie a unor texte evreieşti (vezi comentariul nostru la 4.1- 
11); şi în pustia aceea, Isus este pus pe picior de egalitate cu Israel ca 
fu al lui Dumnezeu. Ieșirea lui Israel din Egipt a fost deja tratată de 
profeţii Vechiului Testament ca o prefigurare a mântuirii mesianice 
finale, iar citatul preluat aici de Matei întăreşte astfel prezentarea 
istoriei copilăriei lui Isus ca începutul erei mesianice. 

16. Cruzimea lui Irod în ultimii ani de domnie, mai ales când s-a 
pus problema unui potențial rival, este bine cunoscută din documente 
de epocă; printre victime s-au numărat şi trei dintre proprii săi fii 
(Josephus, Ant. xvi. 392-394; xvii. 182-187), precum şi câteva grupuri 
mari de conspiratori şi suspecți (4nz. xvi. 393-394, xvii. 42-44, 167), 
într-unul din cazuri având de pătimit şi familiile lor (4nz. xv. 289- 
290). Aşa că nu este deloc incredibil ca teama lui de un potențial 
rival să-l fi condus la omorârea câtorva prunci în Betleem. (Numărul 
băieţilor sub doi ani, dacă populaţia Betleemului era în jur de 1.000 
de persoane — iar AB, p. 19, o estimează doar la 300 — n-ar fi fost 
mai mare de douăzeci). A fost un incident minor într-o perioadă 
plină de atrocități, iar absența unor consemnări precise ale altor surse 
independente în istoria seculară nu este surprinzătoare.” 


1 Gundry (VOT, p. 93-94) vede această apărare mai degrabă ca punctul 
esenţial al citatului lui Matei decât exodul. 

2 Vezi analiza mea privind credibilitatea istorică a evenimentului în Vov7 
21 (1979), p. 114-119. 

17-18. Dar şi aici Matei vede împlinirea unui tipar biblic. Asta nu 
înseamnă că Dumnezeu sau profeţiile Scripturii ar trebui considerate 
responsabile pentru acțiunea lui Irod. Formularea lui Matei nu 
include ca în alte pasaje o conjunctie conclusivă (hina sau hopõs, 
echivalând cu locuţiunea conjuncţională „ca să“), ci (la fel ca în 27.9, 
unde iarăşi o acțiune greşită este văzută ca împlinire a unei profeții), 
este vorba despre o formulare neutră, atunci s-a împlinit. Citatul este 
o traducere uşor prescurtată, dar corectă (diferită de Septuaginta) a 
altei profeții (ler. 31.15). Continuarea profeției lui Ieremia caută s- 
o asigure pe Rahela că fiii săi „care nu mai erau“ (referirea se face 
la prizonierii de război strămutați la Babilon) se vor întoarce, aşa 
că „este nădejde pentru urmaşii tăi“ (sau „există speranță pentru 
viitorul tău“). Probabil că Matei doreşte ca noi să vedem şi în jalea 
Betleemului o tristeţe temporară, pe care Dumnezeu o va preschimba 
în bucurie şi eliberare prin Mesia din Betleem întors dintr-un ţinut 
străin; evident, nu avem o corespondență precizată în context, dar 
ea devine relevantă prin intermediul percepției unui Dumnezeu care 
transformă dezastrul în binecuvântare şi cheamă din moarte la viață. 
Este posibil ca tradiția de mai târziu a îngropării RaPe/ei aproape de 
Betleem! să-l fi influențat pe Matei în alegerea acestui text; însă, cu 
certitudine, faptul că textul localizează explicit jalea Rahelei la Rama 
(în Beniamin, aşezarea tradiţională mai timpurie a mormântului 
Rahelei şi locul unde exilaţii, inclusiv Ieremia, s-au adunat pentru 
marşul spre Babilon în 586 î.Cr., Ier. 40.1), nu reprezintă aspectul 
principal. Accentul nu este pus pe Rama sau pe Rahela (Betleemul 
nu se afla pe teritoriul uneia dintre seminţiile „Rahelei“), ci pe jale şi 
durere ca preludiu al binecuvântării.? 

19-21. Irod a murit (potrivit cronologiei moderne, aceasta s-a 
produs în anul 4 î.Cr.). Timpul cât au locuit în Egipt Iosif şi familia 
lui nu poate fi decât presupus. Fuga din Ţara Sfântă şi întoarcerea lor 
din Egipt, precum şi stabilirea la Nazaret (vezi Mt. 2.22 şi Lc. 3.29) 


] Geneza 35:16-20 şi 48:7 afirmă că ea a fost îngropată pe drumul spre 
Efrata (Betleem), dar din 1 Samuel 10:2 rezultă că aşezarea actuală era 
în ţinutul lui Beniamin. 

2 Am discutat alte nuanţe posibile în NTS 27 (1980/1), p. 244-246. 

au loc pe baza descoperirilor ce le-au avut în vis (vezi comentariul 
nostru la 1.20). Conţinutul v. 20 a fost modelat pe baza textului din 
Exodul 4.19 (vezi notele introductive la secțiunea 2.12-23), chiar 
până la păstrarea formei de plural, căci au murit cei ce căutau să ia viața 
Pruncului, formulare care, desigur, nu se aplică strict lui Irod. 

22. Arhelau a moştenit doar partea de sud a împărăției tatălui 
său, iar caracterul lui s-a dovedit în scurt timp a nu fi mai bun decât 
al tatălui său, până când a fost detronat pentru proastă guvernare 
în anul 6 d.Cr. Galileea, condusă de Irod Antipa, fratele său vitreg, 
părea un loc mai sigur pentru creşterea lui Mesia (Galileea 
avea să-şi câştige cu timpul reputaţia de sursă fertilă a mişcării de 
eliberare „mesianică“). 

23. Potrivit specificului său de a evita detaliile care nu i se par 
necesare, Matei nu menţionează că Nazaretul fusese deja reşedinţa 
familiei înainte de naşterea lui Isus (Lc. 1.26; 2.4). Ceea ce îl 
interesează pe Matei este semnificaţia alegerii Nazaretului în lumina 
Scripturii. Mesia era aşteptat să vină din Betleem (2.4-6), iar venirea 
lui Isus din Nazaret, un sat neînsemnat cu o populație parțial 
ne-evreiască şi o perspectivă către Neamuri, putea fi foarte bine un 
impediment (cf. cu loan 1.46; 7.41-42, 52); deci aşezarea la Nazaret 
trebuia apărată cu argumente biblice. Dar cum Nazaretul nu este 
menţionat în Vechiul Testament (sau în vreo altă scriere evreiască 
de pe vremea lui Matei), iar cuvintele E/ va fi chemat Nazarinean! nu 
apar în Vechiul Testament, se naşte următoarea întrebare: În ce mod 
creşterea lui Isus în Nazaret face să se împlinească ce fusese vestit prin 
prooroci? Matei nu oferă nicio explicație acestui fapt, astfel că s-au 
emis diverse ipoteze.? Două dintre cele mai preferate pasaje vechi- 
testamentare sunt Isaia 11.1, unde Mesia este descris ca un „vlăstar“ 
(nēser) ieşit din rădăcina lui Iese (o imagine similară, deşi nu apare şi 
cuvântul neșer, este folosită în alte pasaje mesianice, cum ar fi: 


] Cuvântul grecesc este Vazoraios, titlul curent în Noul Testament pentru 
Isus ca omul provenit din Nazaret; Marcu foloseşte Nazarenos, de unde 
a provenit anglicismul Nazarene (Şi termenul românesc Nazarinean. 
N.R.); vezi NBD, p. 818-819. 

2 Vezi Gundry, VOT, p. 97-104. 

Is. 4.2; 53.2; ler.23.5; 33.15; Zah. 3.8; 6.12) şi Jud. 13.5, unde Samson 
este prezentat ca nazireu (în ebr., n'zír; în Septuaginta, naziraios). 
Dezavantajul primului pasaj este că jocul de cuvinte nu este evident 
în ebraică şi ar fi complet pierdut în greacă; iar deficiența celuilalt 
pasaj provine din faptul că Matei foloseşte termenul Nazõraios, nu 
naziraios, iar Isus n-a fost niciodată un nazireu. Niciun pasaj nu oferă 
formularea actuală a lui Matei. (Cuvintele „va fi“ din Jud. 13.5 s-ar 
potrivi foarte bine aici; faptul că Matei a scris „va fi numit“ sugerează 
că nu aceasta fusese sursa lui). Totuşi, ar trebui remarcat că formularea 
care introduce citatul diferă de tiparul obişnuit (vezi p. 45 — 46 mai 
sus) prin două elemente: se referă nu la un singur profet, ci la prooroci 
şi concluzia este introdusă nu prin verbul „spunând“ (/egonos) ci 
prin conjuncția „că“ (boti). Aceasta sugerează că evanghelistul n-a 
intenţionat să insereze un anumit citat profetic, ci să redea sumarul 
unei teme de aşteptare profetică. Drept urmare, s-a sugerat că Matei 
ar fi văzut în obscuritatea Nazaretului împlinirea indiciilor Vechiului 
Testament referitoare la un Mesia umil şi respins; eventualitatea ca 
Isus să fie recunoscut prin epitetul derogatoriu Nazõraios (cf. cu loan 
1.46) nu era compatibilă cu aşteptările poporului ca Mesia să-Şi 
asume demnitatea regală, şi astfel se împlineau pasaje ca: Psalmul 22; 
Isaia 53; Zaharia 11.4-14. Gundry! evidenţiază faptul că şi un joc de 
cuvinte pe seama termenului ebraic nēşer din Isaia 11.1 ar transmite 
acelaşi mesaj, aşa după cum vlăstarul din trunchiul tăiat este un simbol 
al originii umile (cf. şi cu imaginea plantei dispreţuite din Is. 53.2), şi 
a fost înțeles în consecinţă în iudaismul contemporan.? 


B. PREGĂTIREA LUI ISUS PENTRU LUCRAREA PUBLICĂ 
(3.1 — 4.6) 


(i) Lucrarea lui loan Botezătorul (3.1-12) 


Titlul lui loan, acela de „Botezătorul“, ar putea pune în umbră 
ceea ce a fost de fapt principala misiune a lucrării lui, şi anume o 
vestire a iminentei judecăţi a lui Dumnezeu şi un anunț al venirii 
„Unuia mai mare“ decât el însuşi. În lumina acestei aşteptări, loan 


l Vezi Gundry, VOT, p. 103-104. 
2 Am dezvoltat acest argument în NTS 27 (1980/1), p. 246-249. 

a chemat oamenii la pocăință, ca să-i pregătească pentru testul care 
urma, iar ca semn al acestei pocăințe el administra botezul. 

În dreptul său, Ioan a fost o figură importantă. Propovăduirea lui a 
produs o amplă mişcare de trezire (vezi comentariul nostru la v. 5), iar 
urmaşii lui au constituit un grup semnificativ în cadrul iudaismului 
care şi-a menținut existența lui separată dincolo de perioada Noului 
Testament. Lucrarea lui loan este consemnată de Josephus (Ant. 
xviii. 116-119) mai pe larg decât lucrarea lui Isus. Însă, pentru Matei, 
rostul lui Ioan se manifestă doar în relație cu Isus, iar consemnarea 
lui despre Ioan pune accentul pe legătura respectivă (vezi comentariul 
nostru la v. 2). Oriunde este menţionat loan în Evanghelie se aruncă o 
lumină asupra misiunii Domnului Isus. Aici predicarea lui pregăteşte 
calea pentru lucrarea Domnului Isus şi oferă cadrul pentru lansarea 
misiunii Sale. 

1. În vremea aceea are legătură directă cu 2.23, timpul locuirii 
lui Isus în Nazaret. Este o expresie vagă (comparativ cu datarea 
precisă a lui Luca, 3.1) şi acoperă o distanță de vreo 30 de ani de 
la evenimentele relatate în capitolul 2. Un biograf modern n-ar 
putea trece tacit cu vederea parcursul vieții subiectului său, însă 
Matei se grăbeşte înadins spre adevăratul lui subiect: lucrarea 
publică, moartea şi învierea lui Mesia. Ioan este prezentat abrupt, 
distins prin titlul său obişnuit, Botezătorul (la fel şi de către Marcu, 
Luca şi Josephus), din moment ce se pare că el a fost primul care 
boteza pe alții (botezul prozelit şi „botezurile“ de la Qumran erau 
autoadministrate). Puszia Iudeii este ținutul care coboară abrupt de 
la poala dealurilor Iudeii către Marea Moartă, şi nu este în întregime 
„deşert“, deşi oferă numai ierburi; valea mai joasă a Iordanului se 
învecinează convenabil cu pustia. În această zonă, loan ar fi avut 
probabil unele contacte cu secta eseniană, grupul restrâns monastic 
de la Qumran, iar viaţa lui ascetică, precum şi propovăduirea lui 
escatologică (vezi şi comentariul nostru la v. 8, 11) şi botezul lui 
(vezi comentariul nostru la v. 6) le-a sugerat unor cercetători că 
Ioan ar fi fost format ca membru al sectei eseniene (cf cu Lc. 1.80). 
Dacă este aşa (deşi nu poate fi vorba decât despre o presupunere), 
nu încape nicio îndoială că loan s-a desprins de esenieni pe vremea 
lucrării lui profetice, când îi chema la pocăință pe toți oamenii, 

şi nu se limita să recruteze adepți pentru o comunitate închisă şi 
constrânsă de ritualuri; iar lucrul acesta îl făcea să considere deja 
atins punctul culminant al escatologiei la care încă mai visau 
esenienii. 

2. Matei (singur) rezumă propovăduirea lui loan şi a Domnului 
Isus în aceleaşi cuvinte (4.17, vezi şi esența mesajului apostolilor în 
10.7). Pentru alte paralele vezi comentariul nostru la v. 7, 8, 9,10 şi 
12. Prin urmare, pentru Matei, loan nu este un rival al lui Isus 
(cf. cu loan 3.22-26; 4.1) ci un predicator al aceluiaşi mesaj. Pocăinză 
înseamnă mai mult decât „părere de rău“ sau chiar „schimbarea 
mentalității; aici pocăința este ecoul frecventelor apeluri adresate 
de profeţii Vechiului Testament poporului Israel, chemându-l „să 
se întoarcă“ la Dumnezeu, să-şi abandoneze răzvrătirea şi să revină 
la ascultarea cerută de legământul Domnului. Această convertire 
radicală este necesară în lumina venirii Împărăției cerurilor (vezi 
p. 53 — 54 mai sus), care aici are sensul de instaurarea cuvenitei 
suveranități a lui Dumnezeu prin judecată şi mântuire, adică epoca 
mesianică. Acest timp a venit acum. Expresia este aproape justifică 
folosirea formei verbale de perfect compus a verbului engiză, căci ad 
litteram ar trebui citit astfel: „a ajuns aproape“. Perfectul compus este 
folosit şi în 26.45-46 (cf. cu Lc. 21.8, 20) şi prezintă o stare de lucruri 
care deja începe şi care necesită o reacție imediată. Chiar sintagma 
„se apropie repede“ din Anchor Bib/e este prea îndepărtată. Chemarea 
lui loan Botezătorul este urgentă: timpul pentru luarea unei decizii 
a sosit deja. 

3. Deşi nu este strict un „citat tip formulă“ (vezi p. 46 — 47) fiindcă 
este împărtăşit cu Marcu şi Luca şi îi lipseşte terminologia „ca să se 
împlinească“, acest citat din Isaia 40.3 are, totuşi, o funcție similară. 
Prezența lui loan în pustie se leagă imediat de o referință biblică, 
dar ceea ce îl interesează cel mai mult pe Matei este funcţia lui de 
„pregătitor al căii lui Mesia“. În Isaia, „glasul“ striga înaintea venirii lui 
Dumnezeu; aici expresia nefeziți-] cărările, aşezată în locul sintagmei 
lui Isaia „o cale pentru Dumnezeul nostru“, îi permite cititorului 
să-L vadă în Domnul din Vechiul Testament pe Isus din Nazaret. 
Este unul dintre cele câteva texte ale Evangheliei după Matei (şi de-a 
lungul întregului Nou Testament) unde pasaje din Vechiul Testament 

despre venirea lui Dumnezeu sunt văzute ca împlinite în Isus.! Inițial, 
pasajul se referea la izbăvirea lui Israel din robie; în Matei este aplicat 
unei izbăviri superioare, unui act de mântuire. (Membrii sectei de la 
Qumran au văzut în acelaşi pasaj un plan detaliat pentru propria lor 
retragere în pustie în vederea pregătirii pentru venirea lui Dumnezeu: 
1Q$ 8.12-14; 9.19-20). 

4. Îmbrăcămintea ascetică a lui loan este modelată după aceea 
a lui Ilie (2 Împ. 1.8), profet cu care loan se mai aseamănă prin 
următoarele elemente: o apariţie pe neaşteptate, o viață solitară, un 
mesaj integru, fără compromisuri şi un eventual conflict cu „regele“ şi 
soţia lui. (Implicaţiile vor fi reliefate când vom comenta următoarele 
texte: 11.14; 17.12-13). Dieta lui loan, deși limitată, era nutritivă şi 
lesne de asigurat în pustie. Lăcustele încă sunt folosite în alimentația 
locuitorilor Orientului Mijlociu.? 

5-6. Botezul lui loan era o noutate. Printre practicile relativ 
apropiate ale vremii sale trebuie menționate: botezul autoadministrat 
practicat de un neevreu pentru a deveni prozelit al iudaismului, 
precum şi spălarea rituală repetată (de asemenea autoadministrată) 
care se desfăşurau la Qumran. Dar niciuna dintre aceste practici nu 
este identică cu botezul lui Ioan, care aparent era un ritual săvârşit o 
singură dată, administrat de loan în Iordan şi aplicat iudeilor (pentru 
acest ultim aspect vezi comentariul nostru la v. 9); de asemenea, niciun 
alt ritual nu includea conotaţia unei pregătiri urgente pentru criza care 
se apropia şi care, de fapt, reprezenta aspectul principal al botezului lui 
Ioan. „Convertiţii“ lui loan nu urmăreau o purificare ceremonială, ci 
„fugeau de mânia viitoare“ (v. 7). Botezul lor era un semn al pocăinței 
(vezi comentariul nostru la v. 2), implicând mărturisirea păcatelor. 
Totuşi, Matei nu spune (ca Marcu şi Luca) despre botezul pocăinței 
că acesta era „pentru iertarea păcatelor“; această iertare el o atribuie 
doar mortii lui Isus (26.28). 

7. Fariseii şi saducbeii sunt menționați acționând iarăşi împreună 
doar în 16.1. Ei sunt mai bine cunoscuți pentru ostilitatea lor 
mutuală şi sunt menţionaţi aici nu ca un front unit, ci ca fiind cele 


l Vezi, de exemplu, lucrarea mea JOT, p. 150-159. 
2 Vezi, pentru îndrumări culinare, Bonnard, p. 34! 

mai prestigioase două grupuri dintre diferitele grupuri care veneau la 
loan. Ei au venit „la botez“ (nu ca să fie botezați, cum apare în unele 
versiuni printre care se numără şi RSV), dar nu ni se spune dacă 
pentru a se boteza ei înşişi, sau doar pentru a vedea ce se întâmpla 
acolo; comentariile ironice ale lui Ioan indică faptul că el se îndoia 
de autenticitatea convertirii lor, iar 21.25, 32 arată că autoritățile 
preoțești pe ansamblu l-au respins pe Ioan. Sintagma pui de năpârci 
(care cu greu ar putea fi privită ca o formulă de bun-venit pentru 
potenţialii convertiți!) n-ar fi exclus să-i fi fost sugerată lui loan 
de leremia 46.22, care descrie Egiptul ca un şarpe ce reuşeşte să se 
sustragă unor tăietori de copaci (cf. cu v. 10). Isus Însuşi va adopta 
mai târziu această imagine în cadrul propriilor atacuri îndreptate 
împotriva fariseilor (12.34; 23.33). 

8. Cf cu 7.16-20 pentru folosirea de către Isus a metaforei roadă. 
loan atacă în mod consecvent încrederea pusă în ceremonii sau în 
propriul statut (v. 9) şi insistă pentru o pocăință personală veritabilă 
şi profundă. Un accent puternic pus pe acelaşi aspect s-a găsit la 
Qumran (1Q$ 2.25-3.12), cu referire la ritualul spălării. 

9. Ceea ce atacă loan aici nu este încrederea pusă în rasă (şi 
neevreii au devenit copii ai lui Avraam când s-au făcut prozeliți), ci 
bizuirea pe statutul de membru al comunității legământului (cf cu 
loan 8.33, 39), în cadrul căreia meritele lui Avraam erau considerate o 
garanţie a binecuvântării lui Dumnezeu. Domnul Isus a atacat aceeași 
falsă siguranță (vezi 8.11-12), iar apostolul Pavel concluzionează că 
„nu toţi cei ce se coboară din Israel, sunt Israel; şi, măcar că sunt 
sămânţa lui Avraam, nu toţi sunt copiii lui Avraam“, ci numai cei care 
împărtăşesc credința lui Avraam (Rom. 9.6-8; cf. cu Rom. 2.17-29; 
4.16-25; Gal. 3.7-29). Isaia se referea la Avraam ca la „stânca din 
care ați fost ciopliți“ (Is. 51.1-2), însă loan spune că orice alte pietre 
ar sluji scopului lui Dumnezeu. Asemănarea apropiată a cuvintelor 
evreieşti pentru pietre şi copii realizează un joc de cuvinte devastator. 

10. Cf cu 7.19 pentru folosirea de către Isus a aceleiași metafore, 
în aceleaşi cuvinte. 

11. Venirea după mine nu se referă la cineva care vine mai „târziu“ 
(opisă, „în spate“, nu este folosit cu privire la timp nicăieri în Noul 
Testament), ci este o descriere obişnuită a unui ucenic. (Cuvântul 

opisă este folosit cu acest sens, de exemplu, în 4.19; 10.38; 16.24; Lc. 
21.8; loan 12.19, deşi acest lucru nu este evident în RSV). Isus S-a 
arătat la început ca unul care îl urma pe loan atunci când a venit la 
el ca să fie botezat, însă loan ştia deja că de fapt Isus era mai puternic 
şi că el însuşi nu era vrednic să îndeplinească nici măcar cea mai 
umilitoare sarcină a unui sclav față de acest „ucenic“. Era de aşteptat ca 
ucenicul unui rabin să acţioneze efectiv ca sclavul stăpânului său, însă 
a-i duce încăltămintele („a duce“ implică şi conotaţia de a le „scoate“!) 
era o sarcină prea umilitoare chiar şi pentru un ucenic (Ketuboth 
96a). Botezul pregătitor şi simbolic al lui loan urma să facă loc în 
curând unui Zozez efectiv (verbul bapiză, în afara practicării ritualice, 
semnifică o „scufundare“ sau o „udare deplină“; în sens metaforic, 
presupune o „inundare“) cu Duh Sfânt şi cu foc (lit.). Profeţii aşteptau 
cu nerăbdare o „revărsare“ purificatoare a Duhului lui Dumnezeu în 
epoca mesianică (Is. 32.15; 44.3; Ezec. 36.26-27, 39.29; Ioel 2.28-29); 
esenienii de la Qumran aşteptau şi ei cu nerăbdare purificarea pe 
care urma s-o facă Solul Domnului prin „stropirea“ cu un „duh al 
sfinţeniei“ şi un „duh al adevărului“ (1Q$ 4.20-22). Purificarea prin 
foc era şi o speranță profetică (Is. 4.4; Zah. 13.9; Mal. 3.2; cf. cu 
Is. 1.25). Prin urmare, loan prezice o curăţire adevărată, în contrast cu 
simplul ei semn exterior. Dacă ne oprim la acest verset, abordându-l 
în propriul context şi nu în lumina folosirii de mai târziu a unui 
asemenea limbaj, aflăm astfel că „revărsarea deplină“ promisă de Ioan 
nu este un ritual sau o experiență specifică (şi cu atât mai puțin un 
punct culminant atins după convertire). Mai degrabă, el arată spre 
efectul purificator al lucrării lui Mesia, făcând efectivă acea întoarcere 
la sfințenia poporului lui Dumnezeu pe care botezul cu apă al lui loan 
putea doar s-o simbolizeze. 

12. Focul care purifică este cel care va şi distruge tot ce este fără 
valoare. Domnul Isus vorbeşte la fel despre acest element distructiv în 
misiunea Lui, folosind cuvinte foarte asemănătoare (13.30). Judecata 
este în ambele pasaje selectivă. Grâu/ este separat în timp ce este 
vânturat cu /opaza pentru ca vântul să îndepărteze pleava, care este 
strânsă apoi şi arsă în foc, în focul care nu se stinge, fiindcă vâltoarea 


1 Vezi MM, s. v. bastază. 

lui va arde tot ce se aruncă în el (sintagma „care nu se stinge“ nu 
conține şi nu implică neapărat în acest pasaj adjectivul „veşnic“, care 
nu s-ar potrivi aici imaginii unei arii de treierat). Teama de judecată 
era, aşadar, un element proeminent al propovăduirii lui Ioan care ar 
fi trebuit să-i conducă pe ascultătorii lui la pocăință (v. 7). Însă, atât 
judecata, cât şi mântuirea ce se întrezărea, sunt focalizate în Persoana 
Domnului Isus. 


(îi) Botezul lui Isus (3.13-17) 


13. Relatarea lui Matei se centrează pe întâlnirea dintre Isus şi 
Ioan, şi pe experiența personală a lui Isus, astfel încât ar putea sugera 
un botez exclusiv privat. Însă, cadrul descris iniţial (vezi comentariul 
nostru la v. 5-6), precum şi relatarea lui Luca (Lc. 3.21) indică 
faptul că Isus a fost unul dintre cei mulţi care au fost botezați de 
Ioan, fie printr-un act al său personal, fie prin autocufundare, dar sub 
îndrumarea lui loan.! Expresia ca să fie botezat sugerează că Isus a ales 
înadins să accepte botezul lui Ioan, iar v. 14-15 vor accentua şi mai 
mult acest aspect. Domnul Isus intenționa astfel să Se autoidentifice 
cu mesajul lui Ioan şi cu mişcarea de trezire iniţiată de el, să Se 
înroleze ca membru al poporului purificat şi pregătit de Dumnezeu. 
Aceasta este mai degrabă ceea ce L-a făcut să Se alăture mulțimii, 
decât o nevoie de iertare (pe care, de altfel, Matei n-a menţionat-o 
intenţionat ca scop al botezului lui Ioan; vezi comentariul nostru la 
v. 6). 

14. Matei nu explică modul în care L-a recunoscut loan Botezătorul 
pe Isus ca fiind diferit de restul mulţimii, însă Luca (cap. 1) relatează 
descoperirile care aveau să fie parte a tradiţiilor de familie comune, 
în vreme ce evanghelistul Ioan (loan 1.31, 33) pare să indice că loan 
Botezătorul încă nu înțelegea perfect „natura“ misiunii lui Isus. Şi dacă 
Ioan Îl vedea pe Isus la un nivel mai înalt față de el însuşi, probabil că 
aceasta se datora nu unei comparații sub aspectul moralității, ci mai 
degrabă pentru că aprecia superioritatea statutului şi autorităţii Sale. 
Acesta a fost, în opinia lui Bornkamm, motivul ezitării lui loan:? el nu 


| Vezi Jeremias, NTT, p. 51. 
2 Vezi Bornkamm, TIM, p. 36. 

poate fi de acord cu această umilire voluntară a celui „mai puternic“ 
pe care-L prezisese (v. 11), iar cuvintele lui, în lumina v. 11, ar putea 
fi înţelese astfel: „Eu am nevoie de botezul Tău cu Duhul Sfânt şi cu 
foc, nu Tu de botezul meu cu apă“. loan recunoaşte că Isus aduce o 
situație nouă, care umbreşte lucrarea sa pregătitoare. 

15. Răspunsul lui Isus arată că El acceptă punctul de vedere al 
lui loan, dar insistă că acum, la momentul respectiv, se cuvine ca Isus 
să accepte locul mai de jos, pentru că în acest mod El şi loan (noi) 
vor împlini toată neprihănirea (într-o altă formulare: tot ce trebuie 
implinit). Această explicație uimitoare foloseşte două cuvinte care sunt 
predominante în Evanghelia după Matei: împlinire şi neprihănire 
A împlini este folosit îndeosebi referitor la relația lui Isus cu prezicerile 
şi tiparele Vechiului Testament (vezi comentariul nostru la 5.17). 
Expresii ca: „a duce la îndeplinire“ sau „a realiza“ indică pentru Matei 
sensul esenţial al acestui cuvânt. Apoi, neprihănire, în Evanghelia 
după Matei, nu înseamnă atât de mult „a fi bun“, chiar şi printr-o mai 
redusă respectare a Legii lui Moise, ci mai degrabă este un sinonim 
pentru viața creştină, văzută ca o relație cu Dumnezeu centrată pe 
ascultare. Această relație este tocmai legătura pe care o necesita 
botezul lui Ioan (cf. cu 21.32) şi care Îi cere acum lui Isus, care Se află 
la Iordan, să Se identifice cu poporul pocăit al lui Dumnezeu pentru 
a-Şi împlini misiunea. Aşadar, Isus consideră botezul Său în mijlocul 
Israelului pocăit ca un pas pretins Lui Însuşi pentru împlinirea 
planului de mântuire al lui Dumnezeu. Unii au văzut aici un ecou al 
chipului Robului Domnului din profeția lui Isaia, care îl reprezintă 
pe poporul Lui şi poartă păcatele sale. Acest aspect nu este afirmat 
explicit, dar poate fi dedus din semnificația proeminentă pe care o are 
cuvântul neprihănit în Isaia 53.11, îndeosebi prin ecoul său în Matei 
3.17 — unde este introdusă în mod clar tema Robului Domnului. 

16. Experienţa care urmează botezului lui Isus a reprezentat 
un moment crucial pentru viitoarea Sa misiune, fiind echivalentul 
„chemării“ la slujire a multora dintre profeţii Vechiului Testament. 
Relatarea lui Marcu şi într-o mai mică măsură cea a lui Luca, 
sugerează că a fost o experiență exclusiv privată; evanghelistul 
loan (1.32-34) arată că cel putin loan (Botezătorul) a văzut Duhul 
pogorându-Se ca un porumbel, deşi descoperirea făcută proorocului 

în aceleaşi momente nu a coincis cu declaraţia divină consemnată 
în Evangheliile Sinoptice. Relatarea lui Matei este asemănătoare cu 
cea a lui Marcu (în special dacă varianta „I s-au deschis“, găsită în 
multe manuscrise de mai târziu, este originală, deşi acest lucru nu 
este absolut cert). Formularea proclamării la persoana a treia („Acesta 
este Fiul Meu“, şi nu „Tu eşti Fiul Meu“) în Matei 3.17 sugerează o 
descoperire publică; totuşi, este greu de împăcat această percepţie cu 
faptul că statutul mesianic al lui Isus nu a fost niciodată declarat public 
pe parcursul întregii Sale lucrări! şi a fost doar înțeles de ucenicii Lui 
cei mai apropiați mult mai târziu (16.13-20); prin urmare, în timp ce 
Matei apropie cuvintele rostite la Iordan de cele spuse când a avut 
Joc Schimbarea la faţă (17.5), intenționează probabil să dea de înțeles 
că ele I-au fost adresate numai lui Isus. Trebuie remarcat că accentul 
principal al întregii relatări este îndreptat asupra „împuternicirii“ lui 
Isus, şi nu asupra unei mărturii publice privind misiunea Lui. 

Cerurile s-au deschis... Acest episod este ecoul vedeniei inaugurale a 
lui Ezechiel (Ezec.1.1), care îi este dată proorocului tot pe malul unui 
râu (cf. şi cu Ezec. 2.2 pentru venirea Duhului). Coborârea Duhului 
lui Dumnezeu peste Isus ar putea fi privit şi ca un indiciu al revenirii 
darului inspirației profetice care fusese retras pentru o foarte lungă 
perioadă de timp; însă, este vorba despre un lucru şi mai evident, 
indicându-se astfel darul care Îi fusese promis lui Mesia (vezi, de 
exemplu: Is. 11.2; 42.1; 61.1). Nu trebuie să ne închipuim că Domnul 
Isus n-ar mai fi avut vreo experienţă anterioară a Duhului; această 
viziune simboliza împuternicirea pentru lucrarea Sa mesianică, şi 
nicidecum un nou statut spiritual. Porumbelul ca simbol al Duhului 
Sfânt (precizarea „în chip trupesc, ca un porumbel“ din Luca 3.22, 
este menită să indice „aspectul“ vizibil al vedeniei, nu modul blând 
de coborâre a Duhului) nu era ceva obişnuit pe atunci în gândirea 
evreiască, dar apare în unele scrieri evreieşti ulterioare, întemeiate 
probabil pe mențiunea din Geneza 1.2 privind „planarea“ Duhului 
deasupra apelor. 


1 În Evanghelia după Matei, pentru că la loan mai are loc o revelaţie a 
cărei destinaţie este indicată de Mântuitorul Însuşi. Vezi Ioan 12.30 şi 
contextul. N.R. 

17. Glasul din cer (adică de la Dumnezeu) se adresează la persoana 
a doua (Tu eşti...) în Marcu şi Luca, iar MSS Apusean păstrează 
aceeaşi variantă şi aici; însă, este mai probabil ca modificarea să fi fost 
făcută de scribii care au copiat manuscrisul pentru a se armoniza cu 
textele paralele din Evangheliile Sinoptice, şi nu ca să se conformeze 
cu 17.5. În cazul acesta, aparent, Matei a pus declarația la persoana a 
treia ca să le amintească cititorilor lui de afirmaţia paralelă din 17.5. 
În general, aceste cuvinte sunt înțelese ca un ecou al declarației din 
Psalmul 2.7, care se adresează regelui davidic ca fiu al lui Dumnezeu, 
declaraţie apreciată a fi fost destinată lui Mesia; un text asemănător 
este cel din Isaia 42.1, care-L prezintă pe Robul Domnului ca 
Alesul lui Dumnezeu peste care El Şi-a revărsat Duhul.! (RSV mg., 
care este mai literală, face aluzii mai clare). (Preaiubit, termen în 
care interpretează Matei cuvântul „ales“ din Is. 42.1 atât aici, cât 
şi în 12.18, sugerează ideea de „un singur“ fiu. Cf cu Gen. 22.2 în 
Septuaginta, un alt pasaj recomandat uneori a fi luat în discuţie pe 
această temă). 

Prin urmare, misiunea mesianică a lui Isus deja simbolizată în 
vedenia din v. 16, este evidenţiată în jurul a trei concepte-cheie: 
El este Mesia cel davidic, Fiul lui Dumnezeu şi Robul Domnului 
a cărui misiune este să poarte păcatele poporului Său. Şi încă o 
dată, ar fi o enormă eroare să-şi închipuie cineva că Domnul Isus 
a „devenit“ la botezul Său ceea ce a fost dintotdeauna: Fiul lui 
Dumnezeu. Pogorârea Duhului Sfânt asupra Lui a fost o experiență 
fundamentală, nu prin aceea că L-ar fi făcut pe Isus ceva ce El nu 
era deja, ci prin faptul că L-a lansat în misiunea pentru care El Se 
pregătise mult timp şi a definit acea misiune în termenii aşteptării 
Vechiului Testament. 


l1 O referire doar la Isaia 42.1 este argumentată de Jeremias (NTT, 
p. 53-55), iar forma lui Matei la persoana a treia reduce cu siguranţă 
asemănarea cu Psalmul 2.7; însă, Gundry (VOT, p. 29-31) apără în mod 
convingător referinţa combinată; vezi şi I.H. Marshall, NTS 15 (1968/9), 
p. 326-336. 

2 Şi pentru ecourile posibile ale temei Exodului în aceste versete 
(cf. p. 100 — 101) vezi, cu atenţie, Davies, p. 35-45. 

(iii) Testarea lui Isus (4.1-11) 


A ne referi la acest episod ca la o ispitire a lui Isus pentru a face 
rău înseamnă să comitem o dublă eroare. În primul rând, verbul 
grecesc peirază (folosit în v. 1 şi 3) în Evanghelia după Matei exprimă 
întotdeauna ideea de testare (iar din cele 36 de întrebuințări ale 
sale în Noul Testament nu indică în mod clar sensul de ispitire 
pentru a face rău decât în 1 Cor. 7.5 şi Iac. 1.13-14; vezi şi Ioan 6.6; 
2 Cor. 13.5 pentru unele exemple clare ale acestui sens primar). Fără 
îndoială, intenția lui Satan era să-L determine pe Isus să eşueze; însă, 
inițiativa acestei testări I-a aparținut lui Dumnezeu (vezi comentariul 
nostru la v. 1), iar tot accentul relatării este pus pe testarea reacției lui 
Isus în raport cu vocaţia Sa mesianică de Fiu al lui Dumnezeu. În al 
doilea rând, a vorbi despre ispitire folosind formularea „ispitirea“, ca 
şi cum aceasta ar fi fost singura, induce în eroare pentru că Matei nu 
sugerează iar Luca chiar neagă (vezi Lc. 4.13, „până la o vreme“, adică 
până la momentul oportun) că aceasta ar fi însumarea luptei lui Isus 
împotriva sugestiilor satanice (cf. cu Evr, 4.15); aici este vorba mai 
degrabă despre o examinare specifică a relației nou-descoperite a lui 
Isus cu Dumnezeu. Adevăratul sens al pasajului respectiv este bine 
rezumat în titlul monografiei lui B. Gerhardsson, The Testing of God's 
Son (Testarea Fiului lui Dumnezeu). 

Sursa acestei relatări (cât şi a experienţei trăite la botezul Său) 
nu poate fi decât Isus Însuși. Consemnarea episodului în Matei 
şi Luca diferă doar în câteva detalii şi în ordinea aşezării celei 
de-a doua şi a treia tentaţii. Explicaţiile de natură literară, dar şi 
teologică, privind diferența ordinii prezentate de evangheliști, sunt 
la fel de numeroase ca şi comentatorii, dar toate sunt ipotetice; însă, 
majoritatea cercetătorilor sunt de acord că ordinea indicată de Matei, 
cel a cărui relatare este centrată pe tema „Isus — Fiul lui Dumnezeu“ 
(v. 3, 6), după care Satan „îşi dă jos masca“ (Schweizer) pentru a-şi 
dezvălui adevăratul scop, pare să fie cea originală. În definitiv, este 
vădit că pentru evanghelişti nu ordinea cronologică era punctul cel 
mai important al acestui episod. 

Aspectul central al relatării lui Matei, ca de altfel al fiecărei 
părți a secțiunii sale introductive, vizează Vechiul Testament. Există 

asemănări subînțelese între experiențele lui Isus şi cele ale lui Moise 
(vezi comentariul nostru la v. 2, 8) şi ale lui Ilie (vezi comentariul 
nostru la v. 2, 11); iar Psalmul 91, citat de Satan în v. 6, îşi are probabil 
ecoul în v. 11, pe când tema psalmului — aşteptarea într-o atitudine 
de smerenie a protecției lui Dumnezeu — stă la baza unei mari părți 
a întregii istorisiri. Însă, accentul principal este pus pe Deuteronom 
6 — 8, de trei ori citat de Isus ca răspuns la sugestiile lui Satan (v. 4 = 
Dt. 8.3; v. 7 = Dt. 6.16; v. 10 = Dt. 6.13). Este o descriere a lecţiilor 
pe care Dumnezeu le-a pus în faţa israeliților în pustie înainte de 
încredințarea misiunii de a cuceri Ţara promisă, când El i-a testat 
(Dt. 8.2) aşa cum un om își disciplinează fiul (Dt. 8.5). Israel a 
dat greş în învăţarea acestor lecţii, însă acum adevăratul Fiu al lui 
Dumnezeu, la începutul misiunii Lui, înfruntă în pustie aceleaşi teste 
şi izbândeşte. Concepţia despre Isus ca adevăratul Israel, deja afirmată 
în Matei 2.15, atinge aici exprimarea deplină.! 

1. Atunci, un cuvânt de legătură preferat de Matei, nu transmite 
întotdeauna o legătură cronologică definită şi nici chiar logică. 
Totuşi, aici marchează o secvență importantă, asigurând trecerea 
de la confirmarea statutului şi misiunii lui Isus cu ocazia botezului 
Său, către testarea răspunsului dat în fața acelei experiențe. Matei 
accentuează faptul că El a fost dus de Duhul (cf. cu 3.16) cu intenția 
clară de a fi testat (compară expresiile: „ca să fie ispitit“ şi „ca să fie 
botezat“ din 3.13). Diavolul a fost unealta folosită pentru testarea 
Fiului lui Dumnezeu; el apare în Matei ca un rival real şi puternic, 
a cărui autoritate este amenințată în clipa în care Domnul Isus 
inaugurează Împărăția cerurilor (12.24-29; 13.19, 39; 16.23).2 Însă, 
intenția ostilă a Diavolului este arătată aici ca fiind pusă în slujba 
planului deliberat al lui Dumnezeu de testare/încercare a Fiului Său. 
Testarea în pustie deja evocă experienţa lui Israel (Dt. 8.2). 


| Vezi, mai departe, lucrarea mea, JOT, p. 50-53; J.A.T. Robinson, 
Twelve New Testament Studies (Douăsprezece studii noi asupra Noului 
Testament) (1962), p. 53-60. 

2 Vezi Kingsbury, p. 149-152. 

3 Pentru pustie, ca locul aşteptat al debutului lui Mesia, vezi J.A. Kirk, EQ 
44 (1972), p. 17-21. Articolul lui Kirk propune o interpretare a ispitirii 

2. Postul lui Isus timp de patruzeci de zile și patruzeci de nopti ne 
aduce aminte de postul lui Moise la Sinai (Exod. 34.28; Dt. 9.9, 18) 
şi de postul lui Ilie în drum spre Horeb (1 Împ. 19.8), menţiunea 
muntelui în Matei 4.8 pare să confirme aceste aluzii. Însă, în 
perspectiva referinței explicite la experiențele din pustie ale lui Israel 
de-a lungul naraţiunii, probabil că cei 40 de ani în care Israel a suferit 
şi de foame (cf cu Dt. 8.2-3) ne vin mai repede în minte. Nu avem 
niciun indiciu dacă postul lui Isus a fost o abstinență totală de la 
mâncare sau doar o trăire în privaţiune, apelându-se la putinul care 
se putea procura în pustie; oricum, postul a fost suficient de serios 
pentru a cauza o foame reală. Fiul lui Dumnezeu nu a fost scutit de 
nevoile fizice ale naturii umane. 

3-4. Însă, Fiul lui Dumnezeu nu are nevoie să fie flămând, 
sugerează Diavolul. (Dacă nu exprimă neapărat o îndoială, ci reia 
descoperirea divină din 3.17 şi examinează implicaţiile ei). Ca 
Fiu al lui Dumnezeu, El are puterea de a satisface o nevoie fizică 
prin mijloace miraculoase. Minunile de mai târziu vor dovedi că o 
asemenea aserțiune corespunde realităţii (vezi 14.15-21; 15.32-38). 
Aşadar, actul în sine nu era greşit. Dar Isus recunoștea în foamea 
Lui o experiență rânduită de Dumnezeu pentru a-L învăța lecţia din 
Deuteronom 8.3. Misiunea Lui avea să fie caracterizată de lipsuri 
permanente, de dragul lucrării de propovăduire a Cuvântului lui 
Dumnezeu; aşa că o preocupare pentru propriul Său confort material 
ar fi putut s-o pericliteze. Ca Fiu al lui Dumnezeu, El trebuia să 
înveţe o lecţie pe care Israel nu reuşise să și-o însușească, şi anume 
disponibilitatea de a acorda prioritate lucrurilor cu adevărat de primă 
importanță. Or, aceasta presupune o ascultare fără crâcnire față de 
planul Tatălui ceresc. De remarcat că nici propunerile Diavolului, 
dar nici răspunsurile pe care i le dă Isus nu conțin vreo aluzie la 
eventualitatea ca Fiul lui Dumnezeu să Se prezinte oamenilor ca un 
„Mesia economic“. Accentul este pus exclusiv pe relația Lui personală 
cu Dumnezeu. 

5-7. Dacă Diavolul L-a dus, aici şi în v. 8, în fapt sau numai într-o 


ca fiind îndreptată mai mult spre activitatea mesianică a Domnului Isus 
decât spre poziția Lui ca Fiu al lui Dumnezeu. 

vedenie, nu este clar specificat. Imposibilitatea fizică a unui munte de 
a permite o privire de ansamblu asupra întregii lumi (v. 8) ar sugera-o 
pe cea din urmă (cf cu „vizita“ vizionară a lui Ezechiel la Templul din 
Ierusalim pe când el se afla în Babilon: Ezec. 8.1-3; 11.24). Szreajina 
(literal „aripioara“) Templului ar fi o prelungire exterioară a edificiilor 
din componența Templului; clădirea principală avea o înălțime de 
cca 58 m. Sugestia lui Satan (şi răspunsul lui Isus) nu fac nicio referire 
la efectele acestui salt spectaculos asupra eventualilor martori, 
oferindu-I lui Isus imediat şansa de a Se prezenta ca „Mesia“. Mai 
degrabă, aspectul central vizează iarăşi relația Lui cu Dumnezeu. Ca 
Fiu al lui Dumnezeu, Domnul Isus putea într-adevăr să pretindă cu 
încredere absolută protecţia fizică pe care Dumnezeu o promite în 
Psalmul 91.11-12 (ca de altfel în întregul context al acestui psalm) 
celor care se încred în El. Aşadar, de ce să nu încerce şi Isus acest lucru, 
forțând mâna lui Dumnezeu (şi astfel să reducă la tăcere orice îndoieli 
persistente privind relaţia Lui cu Dumnezeu)? Dar o acţiune de acest 
fel ar fi însemnat să-L ispifească pe Dumnezeu (vezi la începutul 
acestei subdiviziuni remarcile noastre referitoare la verbul a ispiti), 
lucru pe care poporul Israel l-a făcut în pustie la Masa (Dt. 6.16), când 
ei „L-au pus pe Domnul la încercare, spunând: «Este Domnul printre 
noi sau nu?“ (Exod. 17.2-7). Fiul lui Dumnezeu poate trăi doar într-o 
relație de încredere, care nu are nevoie de niciun test. Creştinii care 
sunt nedumeriți de linia de demarcație, aparent foarte subțire, dintre 
„rugăciunea credinţei“ şi „punerea lui Dumnezeu la un test“ ar trebui 
să observe că sugestia Diavolului a fost de natură să creeze o criză 
artificială, şi nu dovada unui act de încredere în Dumnezeu în situații 
rezultate dintr-o slujire bazată pe ascultare. 

8-10. Priveliştea văzută de pe muntele înalt aminteşte de perspectiva 
asupra Țării Făgăduinței pe care a avut-o Moise de pe muntele Nebo 
(Dt. 34.1-4). Stăpânirea Diavolului peste toată lumea, implicată în 
Matei 4.9 şi afirmată explicit în Luca 4.6, este menţionată şi în loan 
12.31 (cf cu 2 Cor. 4.4; 1 Ioan 5.19). Dar tocmai această stăpânire 
venise Domnul Isus să i-o conteste Satanei, iar lupta avea să fie aprigă. 
Evitarea acelei cumplite confruntări prin acceptarea unui compromis 
cu Diavolul nu era o ispită foarte subtilă, ci un test crucial al loialității 
lui Isus față de Tatăl Său: ceea ce I se cerea era să renunţe la obținerea 

unui rezultat pe calea uşoară a compromisului unde scopul scuză 
mijloacele. (La urma urmei, misiunea Domnului Isus viza obţinerea 
stăpânirii universale: cf Dan. 7.14 cu Mt.28.18). Israeliții falimentaseră 
în mod repetat în faţa acestei ispite şi renunțaseră la loialitatea lor 
exclusivă faţă de Dumnezeu de dragul unor avantaje politice. La 
intrarea în Țara Făgăduinței, ispita i-a întâmpinat într-o formă acută 
(vezi Dt. 6.10-15; răspunsul lui Isus citează v. 13). Însă, adevăratul 
Fiu al lui Dumnezeu nu-Şi poate trăda loialitatea față de Tatăl, de 
aceea îl respinge cu asprime pe Diavolul, folosind acum pentru prima 
dată cuvântul Sazan, „potrivnicul“, numele care dezvăluie adevărata 
lui preocupare: să acționeze ca duşman al lui Dumnezeu şi al planului 
Său de mântuire. 

11. Ajutorul îngerilor menţionat în Psalmul 91.11, la care Domnul 
Isus refuză să apeleze în mod nelegitim (v. 6-7), Îi este acum oferit 
aşa cum se cuvine. S/ujirea implică mai ales asigurarea hranei, şi 
încă o dată pare să fie evocată experiența lui Ilie (1 Împ. 19.5-8). 
Lecţiile perioadei de înfometare au fost bine învăţate, iar mesagerii 
lui Dumnezeu întrerup postul pe care Isus Însuşi nu l-ar întrerupe 


(v. 3-4). 


(iv) Retragerea Domnului Isus în Galileea (4.12-16) 


Această secțiune, ca şi 2.13-23, dezvăluie interesul special al lui 
Matei față de deplasările geografice ale lui Isus şi de justificarea lor 
biblică. Se realizează o punte de legătură între experienţele trăite de 
Domnul Isus în valea Iordanului şi în pustie (3.13 — 4.11) şi începutul 
lucrării Sale publice în Galileea. Evanghelia după loan consemnează 
începuturile activității lui Isus (atât în Iudeea cât şi în Galileea) în timp 
ce loan Botezătorul încă era activ (loan 1.35 — 4.42; Nota bene 3.24). 
Dacă se doreşte aranjarea acestei activități într-o ordine cronologică 
în loan, atunci probabil că trebuie să se potrivească lui Matei 4.11, 
fiindcă „retragerii“ menționate în Matei 4.12 îi corespunde cea din 
loan 4.3. 

12. Întemniţarea lui loan (vezi, mai departe, 14.3 şi urm.) asigură 
nu numai Ocazia, ci şi motivul pentru „retragerea tactică“ a lui Isus 
în Galileea (referitor la această retragere sau schimbare a direcţiei, 


cf. cu: 2.12, 14, 22, 12.15; 14.13; 15.21, toate acestea fiind efectul 

ostilităţii diferitelor oficialități). Deplasarea lui Isus dintr-un punct 
în altul atrăgea după sine nu doar o schimbare a locului în care Se 
aflase până atunci, dar şi o modificare a stilului Său de lucru, de la 
o simplă mişcare spre a fi botezat la Iordan (loan 3.22 şi urm.; 4.1- 
2) la propovăduirea itinerantă şi vindecările miraculoase (v. 23-25), 
probabil relativ diferite de Evanghelia după Ioan. 

13. Dacă cetatea Capernaum este menţionată în celelalte Evanghelii 
ca o scenă a lucrării Domnului Isus, numai Matei spune clar că Isus 
Şi-a stabilit acolo reşedinţa (cf. cu: 9.1; 17.24-25; dar vezi şi 8.20, care 
sugerează că localitatea aceasta nu era decât un „cartier general“ unde 
Domnul Isus şi ucenicii Lui se întorceau din când în când din lucrarea 
lor itinerantă). Motivul pentru care a menţionat Matei acest fapt ar 
putea fi însăşi legătura sa cu cetatea Capernaum, 9.9 (evident, dacă 
apostolul Matei este autorul acestei Evanghelii; vezi p. 35-40); ori 
s-ar putea datora unui alt motiv, unul de natură teologică, şi anume: 
sublinierea oportunității unice oferite acestei localități, dar care a 
eşuat în privința credinței (11.23-24). Capernaumul, o aşezare situată 
pe malul Lacului Galileii şi cu o populație numeroasă, dispunea 
de o audiență mai largă pentru învățătura lui Isus decât Nazaretul; 
cuvintele a părăsit Nazaretul pot reflecta şi respingerea lui Isus de 
propriul Său popor consemnată în Luca 4.16-30. 

14-16. Detaliile geografice oferite în v. 13 asigură cadrul pentru un 
citat din Isaia 9.1-2 (8.23 — 9.1, în Scripturile ebraice). În v. 15, Matei 
oferă propria lui traducere, prescurtând textul astfel încât să scoată în 
evidență doar trăsăturile geografice ca o listă fără legătură din punct 
de vedere gramatical cu ceea ce urmează. În cartea lui Isaia, fraza 
înspre mare, dincolo de Iordan, Galileea Neamurilor descrie Galileea 
din perspectiva invadatorului asirian, ca fiind ţinutul la vest de râu. 
Expresia Galileea Neamurilor era acum o descriere şi mai adecvată 
decât în zilele lui Isaia, de vreme ce mişcările succesive de populație 
au făcut ca majoritatea locuitorilor să provină dintre Neamuri; 
cu timpul, o politică iudaică adoptată deliberat de conducătorii 
hasmoniţi a rezultat într-o populație amestecată în întregime. Faptul 
că o asemenea zonă ar trebui să fie locul descoperirii lui Mesia al 
evreilor trebuia justificat (cf cu 2.23), iar justificarea aceasta Matei 
o găseşte în prezicerea lui Isaia referitoare la o nouă lumină care 

răsare în Galileea după devastarea cauzată de invazia asiriană. Faptul 
că Isaia însuşi se gândea la aceste lucruri, ca de altfel şi în vers. 14 
al cap. 7 (vezi şi comentariul nostru la 1.23), mai mult decât la un 
context istoric imediat, se vede clar din însăși lecturarea versetelor 
imediat următoare, unde lumina care răsare face referire directă 
la naşterea Copilului divin prezentată în Isaia 9.6-7. Galileea, 
atât de des oprimată atât în şansele politice cât şi în ochii religiei 
evreieşti oficiale, era de fapt destinată să joace un rol crucial în 
desfăşurarea planului de mântuire al lui Dumnezeu. (De remarcat 
magii din Răsărit şi femeile menţionate în Matei 1.3, 5-6, ca dovadă a 
interesului manifestat de acest evanghelist față de locul celor aflați „în 
afara“ planului lui Dumnezeu; vezi şi comentariul nostru la 2.23.) 





„IL. LUCRAREA PUBLICĂ A DOMNULUI ISUS 
ÎN GALILEEA ŞI ÎN ÎMPREJURIMI (4.17 - 16.20) 


Această vastă secţiune descrie ceea ce Matei consideră a fi 
principala perioadă a lucrării publice a Domnului Isus, începând 
de la prima Lui apariţie ca predicator până la recunoaşterea de 
către ucenici a statutului şi misiunii Sale unice. Această întreagă 
perioadă vizează Galileea şi regiunea imediat învecinată: lucrarea 
în Iudeea va veni ceva mai târziu, reprezentând punctul culminant 
al misiunii lui Isus. Niciun indiciu nu este dat în legătură cu 
intervalul de timp cuprins de această perioadă de lucrare, şi nici 
materialul nu este prezentat într-o ordine cronologică strictă. 
Mai degrabă este aranjat tematic, iar subdiviziunile de mai 
jos încearcă să separe secţiunile principale (vezi p. 74-77 din 
Analiză). Unele subdiviziuni sunt clare, precum: învățătura despre 
ucenicie (cap. 5 — 7, „Predica de pe Munte“), cele două capitole 
referitoare la minuni (cap. 8 — 9), misiunea ucenicilor (cap. 10) şi 
colecția de pilde (cap. 13). Memento (subdiviziunile E şi G) nu 
se încadrează atât de clar în secțiunile construite pe o tematică 
unică, ci deseori intervine o progresie logică între diversele sale 
componente, iar interesul de-a lungul acestor secțiuni mai puțin 
omogene se concentrează pe răspunsul variat dat lui Isus de către 
diverse grupuri, în paralel cu credința crescândă a ucenicilor şi cu 
ostilitatea sporită a autorităților religioase — pe măsură ce două 
intrigi secundare contrastante se dezvoltă pe tot parcursul relatării 
evanghelice. Aşadar, în timp ce n-ar fi corect să se insiste de fiecare 

dată pe nişte conexiuni logice stabilite cu intenţie, trebuie remarcat 
că Matei a fost conştient de nevoia creării unui cadru coerent, iar 
aranjarea materialului său este foarte rar — dacă nu chiar niciodată 
— întâmplătoare. Rezultatul este crearea unei imagini cuprinzătoare 
a caracteristicilor lucrării publice a Domnului Isus, lucrare care a 
condus în final la un conflict ireconciliabil cu autoritățile religioase 
evreieşti. 


A. ÎNCEPUTUL LUCRĂRII PUBLICE 
A DOMNULUI ISUS (4.17-25) 


(î) Un rezumat al propovăduirii lui Isus (4.17) 


Cuvintele de atunci încolo indică un început proaspăt, o fază 
nouă a activităţii Domnului Isus (vezi p. 69-70 pentru importanţa 
acestui verset în structura Evangheliei). În centrul acestei noi 
lucrări se înscrie proclamarea unui mesaj identic cu cel vestit de 
Ioan Botezătorul (3.2), iar mai târziu repetat de cei 12 apostoli 
(10.7). Domnul Isus cere un răspuns (vezi comentariul nostru la 
3.2 privind apelul la pocăință) în fața unei situații noi: apariția în 
lucrarea Lui a Împărăției cerurilor (vezi comentariul nostru la 3.2 şi 


p. 53-55). | 


(îi) Chemarea primilor patru ucenici (4.18-22) 


Includerea acestei scurte naraţiuni în introducerea la lucrarea 
din Galileea este motivată nu numai de intenţia de a le oferi 
primilor săi destinatari pregătirea necesară pentru învățătura din 
capitolele 5 — 7 (vezi comentariul nostru la 5.1-2), dar şi de faptul că 
ucenicii reprezintă un element esenţial în multe domenii ale lucrării 
Domnului Isus, lucrare care urmează să fie descrisă în capitolele 
următoare. Numai chemarea lui Matei este separat descrisă ceva 
mai târziu (9.9); de altfel, evanghelistul a urmărit să-i introducă pe 
aceşti patru ucenici ca un nucleu reprezentativ pentru toată ceata 
apostolică. Într-adevăr, trei dintre ei aveau să formeze „grupul-cheie“ 
care urma să împărtăşească unele experiențe intime cu Domnul Isus 
(17.1; 26.37; Mc. 5.37; 13.3). Luca 5.1-11 istoriseşte mai pe larg 


şi de o manieră independentă acest eveniment, în timp ce Matei, 

potrivit stilului său specific, ne oferă doar detaliile care corespund 
scopului său imediat.! 

18. Marea Galileii (cf. cu 15.29), numită de Matei în altă parte pur 
şi simplu „marea“, este mai corect indicată de Luca prin cuvântul „lac“: 
ea are o lungime de numai 13 mile şi o lățime de 7 mile (o suprafață de 
aproximativ 230 km.p.). Pescuitul era o profesie prosperă, iar pescarii 
nu erau neapărat săraci (familia lui Zebedei avea muncitori angajați, 
Mc. 1.20). Simon şi Andrei erau originari din Betsaida (loan 1.44), dar 
ei se stabiliseră în Capernaum (Mt. 8.5, 14). Numele lui Simon este 
evreiesc, însă Andrei (ca şi Filip, provenit tot din Betsaida, Ioan 1.44; 
cf. cu loan 12.20-22) este un nume grecesc, ceea ce reflecta cultura 
mixtă a galileenilor. De asemenea şi Perrz, un supranume al lui Simon, 
provine tot din greacă, dar în textul original reflectă termenul aramaic 
Kepă”, „piatră“ (loan 1.42; 1 Cor. 9.5; Gal. 2.9 etc.); numele acesta i 
l-a dat Domnul Isus (Mc. 3.16; loan 1.42). 

19. Urmează-Mă (literal: „vino după Mine“) ne duce imediat cu 
gândul la relația dintre un rabin şi ucenicii lui”, care efectiv îl urmau 
îndeaproape ca să-şi însuşească învățătura lui; numai că nu rabinul 
îşi alegea ucenicii, ci invers. Era de aşteptat ca un bun învățător să 
aibă un grup de asemenea „discipoli“. Cât despre Domnul Isus, El Îşi 
cheamă ucenicii nu doar să-L asculte şi să învețe, ci să-şi asume un 
rol activ: ca pescari de oameni. Ieremia 16.16 vorbise despre o pescuire 
de oameni, însă era vorba despre oameni „prinşi“ pentru judecată 
(cf. cu Amos 4.2); Isus Cristos, „Pescarul de oameni”, va scăpa pe 
oameni de judecată. 

20. Răspunsul dat imediat de către „pescarii de oameni“ aici şi în 
v. 22 indică autoritatea chemării Domnului Isus. Nu a fost prima lor 
întâlnire cu El (loan 1.35-42; cf. cu Lc. 5.3), însă era pentru prima 
dată când Isus le ceruse să-şi părăsească literalmente casa pentru a ] se 
alătura în lucrarea Lui itinerantă. Dar aceasta nu implica detașarea de 
casă şi avere sau o destrămare a relaţiilor familiale (vezi, de exemplu: 


] Vezi, totuşi, L. Morris, Tyndale Commentary on Luke (1974), p. 112, 
referitor la percepţia conform căreia Luca ar fi consemnat un incident 
separat. 

2 Vezi Davies, p. 422-423. 

8.14; loan 21.3), ci avea să aducă o ruptură completă în modul lor 
obişnuit de viață (cf cu 19.27-29). 

21-22. Iacov şi loan erau parteneri cu ceilalți doi pescari (Lc. 
5.10); s-ar părea că loan fusese unul dintre aceia care-L întâlniseră 
deja pe Isus lângă Iordan (probabil că el este ucenicul căruia nu i se dă 
numele în Ioan 1.35-40). Adăugând cuvântul imediat şi menţionând 
că cei doi viitori ucenici au lăsat corabia și pe tată! lor (cf. cu Mc. 1.20), 
Matei subliniază dimensiunea şi promptitudinea renunțării lor. 


(iii) Un rezumat al lucrării publice a Domnului Isus (4.23-25) 


Rezumatele scurte sunt o trăsătură a Evangheliei după Matei. 
(Cf. 4.23 cu 9.35, unde exprimarea este aproape identică; vezi, de 
asemenea: 8.16; 12.15; 14.35-36; 15.30-31; 19.1-2) Acest rezumat 
ceva mai lung ca de obicei stabileşte tiparul general al activității 
Domnului Isus în care vor fi încadrate evenimentele consemnate în 
capitolele ce urmează. De asemenea, arată încă o dată preocuparea 
lui Matei față de extinderea pe plan geografic a activităţii lui Isus, ! 
reliefând aria de desfăşurare a lucrării Sale actuale (v. 23), creşterea 
reputației Lui (v. 24) şi sfera geografică tot mai largă din care veneau 
mulțimile la El (v. 25). 

23. Potrivit lui Matei, activitatea Domnului Isus din această 
perioadă era limitată la Ga/ileea (cu câteva excepții: 8.28; 15.21; 
16.13). Menţionarea sinagogilor şi a norodului (evrei) (vezi 
comentariul nostru la 1.21) sugerează că activitatea Domnului era 
concentrată asupra componentei evreieşti a populației amestecate 
din Galileea (cf cu 10.5-6; 15.24); relatarea a două cazuri de 
vindecare ai căror beneficiari au fost neevrei în această secțiune 
subliniază iarăşi caracterul excepțional al evenimentului (vezi 
comentariul nostru la: 8.5-13;, 15.21-28). Lucrarea Domnului 
Isus este rezumată sub trei aspecte: învăzarea în sinagogi (adică 
expuneri biblice ca, de exemplu, în Lc. 4.16 şi urm.), propovăduirea 
Evangheliei Împărăției (adică proclamare publică, precum în 4.17) 
şi vindecarea bolnavilor, prin care puterile Împărăției cerurilor erau 
realmente puse la lucru (cf. cu 12.28); loan Botezătorul predicase 


1 Cf 2.13-23;4.12-16 şi vezi articolul meu în NTS 27 (1980/1), p. 237-240. 

acelaşi mesaj, dar ceea ce pentru Ioan fusese o chestiune de viitor, în 
lucrarea Domnului Isus a devenit actualitate, fiindcă Împărăţia lui 
Dumnezeu era acum o realitate. Evanghelie înseamnă „Veste Bună“, 
iar sintagma „Evanghelia Împărăției“ este folosită de Matei aici şi 
în 9.35; 24.14 (cf. cu 26.13) ca un rezumat al mesajului transmis 
de Domnul Isus şi apostolii Lui, o confirmare a faptului că prin El 
Împărăţia cerurilor deja venise.! 

24. În timp ce Isus lucra în Galileea, reputația Lui s-a extins în 
toată Siria (probabil această expresie trebuie înțeleasă din perspectiva 
Vechiului Testament, însemnând regiunile învecinate cu Israel la 
nord şi nord-est, şi nu provincia romană, mult mai întinsă, a Siriei). 
Varietatea vindecărilor menționate nominal în Evanghelii justifică 
din plin această listă de felurite boli. Exorcizarea îndrăcitilor, o acţiune 
de obicei diferită de vindecarea fizică (vezi comentariul nostru la 
8.16), este inclusă aici ca un argument al efectului practic al venirii 
Împărăției cerurilor. 

25. Noroadele care mergeau după Domnul Isus proveneau nu 
numai din Galileea, regiunea în care Îşi desfăşura El acum activitatea, 
ci şi din Iudeea la sud, şi Decapole (o confederație a celor 10 cetăți 
locuită majoritar de Neamuri) la est, precum şi de dincolo de lordan 
(adică Pereea, aici în sensul evreiesc al denumirii, în contrast cu 4.15), 
ținuturi care împreună acopereau Galaadul Vechiului Testament. 
Astfel toată străvechea „Țară Sfântă“ (cu excepţia Samariei, pe care 
Matei n-o menţionează decât o singură dată, iar atunci cu titlu de 
excludere; vezi comentariul nostru la 10.5) a răspuns venirii lui 


Mesia. 


B. ÎNVĂŢĂTURA DOMNULUI ISUS DESPRE UCENICIE 
(5.1 — 7.29) 


„Predica de pe Munte“ este o colecţie a învățăturii Domnului 
Isus care scoate în evidenţă sub diferite forme tema uceniciei. O 
bună parte a acestei cuvântări se găseşte doar în Matei, însă, abia 
o jumătate din ea deţine pasaje corespondente în Luca, care sunt 
localizate în părți diferite ale Evangheliei lui. Unele dintre acestea 


1 Vezi Kingsbury, p. 128 şi urm. 

sunt identice ca vocabular; altele diferă radical în formulare, dar 
păstrează acelaşi sens; în sfârşit, există şi pasaje aparent asemănătoare 
ca formă, dar diferite ca mesaj. Toate acestea sugerează că aceste 
capitole nu reprezintă o predică rostită în contextul actual. Însă, 
cuvântarea înregistrată în Luca 6.20-49, deşi cu mult mai scurtă 
decât predica din Matei 5 — 7, corespunde în cea mai mare măsură 
cu aceste capitole, o mare parte a sa respectând aceeaşi ordine; 
fiecare „predică“ începe cu un set de „fericiri“ (deşi cu o orientare 
foarte diferită, după cum vom vedea mai târziu) şi fiecare se încheie 
cu pilda celor doi constructori de casă (deşi forma şi prezentarea 
pildelor este izbitor diferită). Prin urmare, este probabil ca şi colecția 
lui Matei să fi fost structurată în jurul unei „schițe“ de predică ştiută 
şi de Luca (numai că fiecare dintre celelalte „discursuri“ este o 
extindere a unei secţiuni mai scurte de învățătură inclusă în Marcu). 
Pentru colecțiile majore ale învățăturii lui Isus prezentate de Matei, 
vezi p. 69-71. 

Pe temeiul acestei înțelegeri a naturii „predicii“, învățătura Îi 
aparține în întregime Domnului Isus, însă mare parte din structură 
provine de la Matei. Prin urmare, pot fi învățate multe lucruri din 
accentul special pus de Matei, precum şi din felul său de a înțelege 
învățătura lui Isus, iar aceasta prin studierea modului în care a îmbinat 
el diferitele cuvântări ale lui Isus. 

Tema acestei compilaţii — cea mai lungă şi mai bine structurată 
colecție a învățăturilor Domnului Isus prezentată de Matei — este 
indicată chiar de audiența căreia îi fusese adresată „Predica de pe 
Munte“ (vezi comentariul nostru la 5.1-2); ea vizează caracterul, 
îndatoririle, atitudinile şi pericolele ucenicului creştin. Este un 
manifest sau o proclamaţie care evidențiază trăsăturile vieții trăite în 
Împărăţia cerurilor. 

Astfel că predica nu ridică pretenţia de a prezenta o etică 
valabilă pentru toți oamenii; într-adevăr, o mare parte a sa n-ar 
avea niciun sens dacă ar fi socotită un cod universal. „Predica de pe 
Munte“ nu este preocupată de etică în general, sau de un anumit 
tip de societate umană, ci de ucenicizarea omului, de ascultarea şi 
devotamentul său față de Dumnezeu. A o interpreta într-un spirit 
legalist, ca pe un set de reguli etice, ar însemna să pierdem din vedere 

însuşi aspectul său esențial, cuvântarea Domnului Isus prezintă o 
cerință mai radicală decât tot ce ar putea concepe un legislator, 
trecând dincolo de ceea ce natura umană poate realiza sau atinge: 
cerința unei vieți perfecte (5.48). lar esența acestei cerințe este 
însăşi persoana Domnului Isus: de dragul Lui şi pentru El ucenicii 
vor fi persecutați (5.11); El le-a pus înainte propria interpretare 
a voii lui Dumnezeu (5.17-48: „Dar Eu vă spun...“); destinul lor 
veşnic atârnă de relaţia lor cu El (7.21-23) şi de răspunsul lor la 
învățătura Lui (7.24-27). Astfel, departe de a fi doar o colecţie de 
precepte morale, „Predica de pe Munte“ este tocmai cerința radicală 
a lui Isus Mesia, şi ea se adresează tuturor celor ce răspund pozitiv 
Evangheliei Împărăției lui Dumnezeu vestită de Mântuitorul. 
„Predica de pe Munte ne determină să întrebăm cine este Cel care 
rosteşte aceste cuvinte. | 


(i) Introducere (5.1-2) 


Muntele nu este un loc specific, ci un termen general, precum 
am spune „pe dealuri“ (cf. cu: 14.23; 15.29; 28.16; niciunul dintre 
aceste pasaje nu specifică locul exact; prin contrast, în 4.8 şi 17.1, 
„un munte înalt“ indică o culme specifică, totuşi neidentificată). 
Aici cuvântul munte se referă la înăltimea abruptă din partea de 
vest a Lacului Galileii. Asemenea „retrageri“ în liniştea dealurilor, 
pentru rugăciune şi învățătură, sunt o trăsătură obişnuită a lucrării 
Domnului Isus. Prin urmare, este puţin probabil ca vreo aluzie de 
aici să vizeze suirea lui Moise pe un munte al cărui nume a fost 
specificat (Sinai) pentru a primi Legea, fiind astfel un prototip 
pentru Isus ca un nou „dătător al legii“. Paralelele trasate între 
Domnul Isus şi Moise în Matei 2 şi probabil în 4.1-11, şi apoi 
menţiunea privind prezența lui Moise pe „un munte înalt“ în 17.3, 
arată că paralela între Isus şi Moise era la frecventă, asta legat de 
calitatea lui de eliberator şi profet, fiind astfel un model al lui Mesia. 
„Predica de pe Munte“ va demonstra însă că Domnul Isus este cu 
mult mai mult decât un alt legiuitor, iar comparația explicită a 


l Davies, p. 435. Pentru natura şi scopul acestor capitole vezi, mai 
departe, Guelich, p. 27-33. 

învățăturii Sale cu Legea mozaică va accentua deopotrivă noutatea 
şi continuitatea (5.17-48).! 

Matei precizează că Isus a sezut jos (este postura corectă pentru 
o învățătură formală; cf. cu: 13.2; 23.2; 24.3; 26.55; Lc. 4.20), fiind 
înconjurat de ucenicii Lui. De data aceasta, s-ar părea că mulțimile 
sunt lăsate undeva mai în spate, dar în 7.28-29 le găsim ascultând 
şi ele învățăturile Domnului Isus; totuşi, ar putea fi vorba despre o 
audiență mai îndepărtată, fiindcă pasaje precum 5.11-16 sunt în mod 
clar adresate doar ucenicilor. Probabil o distincţie rigidă între ucenici 
şi mulțime n-ar trebui să fie impusă: au existat diferite niveluri de 
implicare. Însă, evident, audiența principală este reprezentată de „cei 
dinăuntru. 


(ii) Avantajele uceniciei (5.3-10) 

„Fericirile“ (adică afirmaţiile de genul „Ferice de cel/cei...“) apar 
în câteva locuri în Matei (11.6; 13.16; 16.17; 24.46) şi, mai frecvent, 
în Luca. În cărţile poetice ale Vechiului Testament, fericirile sunt 
întemeiate pe o formă comună de exprimare (de exemplu: Ps. 1.1; 
32.1-2; 40.4; 119. 1-2; 128.1), însă, nicăieri în Vechiul Testament 
sau într-o altă scriere evreiască nu există o serie atât de lungă şi de 
bine structurată ca aici. (Eclesiasticul 25.7-9 este paralela cea mai 
apropiată, dar nu se potriveşte cu forma structurală a acestui pasaj). 
Psalmul 15, listând calităţile cerute pentru admiterea „pe muntele 
Domnului“, este oarecum asemănător în ce priveşte conceptele, dar 
nu şi sub aspectul formei. Structura bine echilibrată a acestor opt 
ziceri este unul din cele mai bune exemple ale modului în care Şi-a 
conceput Domnul Isus învăţăturile pentru o memorare cât mai uşoară 
(observați structura ritmică şi corespondenţa propoziției subordonate 
în prima şi ultima fericire). Un element de aliteraţie în greacă (toate 
primele patru calități încep cu p) trebuie pesemne să fie atribuite celui 
care a tradus Evanghelia după Matei din aramaică, în textul original 
neputând fi refăcută o asemenea aliterație. 

Fericirile din Luca 6.20-22 au fost deseori privite ca o variantă 


1 Vezi Davies, p. 25-93, cu sumarul de la p. 92 şi urm.; Banks, p. 229- 
235. 

a aceleiaşi cuvântări originale. Dar în Luca sunt menţionate numai 
patru fericiri, iar acestea au fost echilibrate prin patru „vaiuri“ care 
nu se găsesc în Matei. De asemenea, în Luca fericirile sunt exprimate 
prin recurgerea la persoana a doua, spre deosebire de Matei şi pasajele 
corespunzătoare din Vechiul Testament care folosesc persoana a treia. 
Mai mult, chiar dacă fericirile din Luca seamănă la prima vedere, din 
punct de vedere al formei cu prima, a doua, a patra şi a opta fericire 
din Matei, totuşi ele sunt destul de diferite prin accent, fiindcă în 
Luca fericirile (şi „vaiurile“) se concentrează pe suferința materială 
a ucenicilor lui Isus la un moment dat („voi“), pe când Matei este 
preocupat de calitățile spirituale ale tuturor celor ce intră în Împărăția 
cerurilor. Luând în calcul numeroasele precedente create în Vechiul 
Testament, nu există niciun motiv de îndoială că Domnul Isus a 
folosit formularea „Ferice de...“ cu diferite ocazii şi diverse motivatii. 
Evident, niciunuia dintre aceste seturi distincte de fericiri nu i se 
face un serviciu interpretându-l ca o variantă a celuilalt, este clar că 
scopurile cu care au fost rostite diferă. 

„Binecuvântat“ este o traducere eronată a termenului makarios, 
care nu denotă persoana pe care Dumnezeu o binecuvântează 
(cuvântul potrivit pentru acest sens ar fi eulogētos, care corespunde 
termenului ebraic Zârzk), ci redă termenul ebraic “zirg, „fericit“ şi este 
folosit ca “are aproape de fiecare dată pentru formularea unei fericiri. 
„Makarios“ indică persoana care urmează a fi felicitată, cineva al cărui 
loc în viață este unul de invidiat. „Fericit“ este mult mai potrivit decât 
„binecuvântat“, cu condiţia să se aplice nu unei stări sufleteşti, ci unor 
condiţii de viață. „Prosper“ sau „bine situat“ este mai puțin ambiguu. 
Nu este o descriere psihologică, ci o recomandare. 

Aşadar fericirile prezintă în linii generale atitudinea ucenicului 
adevărat, cel care a acceptat cerințele Împărăției lui Dumnezeu, în 
contrast cu atitudinea „omului lumesc“;, şi ele prezintă realitatea 
aceasta ca cel mai bun mod de viață — nu numai prin bunătatea 
lui intrinsecă, dar şi prin rezultatele lui. Drept urmare, răsplătirile 
uceniciei sunt evidenţiate în cea de-a doua parte a fiecărui verset. 
Timpul verbelor este viitorul — excepţie făcând primul şi ultimul — 
indicând astfel că binele suprem vine la urmă, atunci când Împărăţia lui 
Dumnezeu va fi în sfârşit stabilită, iar subiecţii ei intră în moştenirea 

lor. Însă, folosirea timpului prezent în v. 3 şi 10 ne avertizează contra 
unei interpretări exclusiv viitoare, fiindcă Dumnezeu răsplăteşte 
progresiv aceste atitudini cu rezultatele lor respective în experiența 
ucenicului. Accentul nu este pus atât de mult pe timp — prezent sau 
viitor — cât mai ales pe certitudinea faptului că ucenicia nu va rămâne 
nerăsplătită. 

3. Expresia săraci în duh ne avertizează din capul locului că 
sărăcia despre care este vorba aici nu vizează (ca în Lc. 6.20) o stare 
materială. Expresia face aluzie la tema Vechiului Testament pe care 
se întemeiază toate fericirile, aceea a celor „săraci“ sau „blânzi“ (“äni 
sau “4nâw), o temă care apare frecvent în Psalmi şi în alte părți (Nota 
bene: Is. 61.1-2, la care se face aluzie în v. 4, şi Ps. 37, la care se face 
aluzie în v. 5), persoanele care se încred în Dumnezeu cu umilință, 
chiar dacă loialitatea lor are ca rezultat oprimarea şi dezavantajul 
material, în contrast cu cei „răi“ care se ridică cu aroganță împotriva 
lui Dumnezeu şi persecută poporul Lui. Accentul este pus pe evlavie 
şi răbdare, şi pe dependența de Dumnezeu, nu pe sărăcia materială 
ca atare. În scrierile evreieşti de mai târziu, îndeosebi Psalmii lui 
Solomon şi Manuscrisele de la Qumran („săraci în duh“ apare în 
1QM 14.7), cuvântul „săraci“ continuă să indice poporul credincios şi 
persecutat al lui Dumnezeu, pe care El îl va apăra. Această atitudine 
„nelumească“, de umilință, a credinciosului care-şi pune încrederea 
numai în Dumnezeu! este trăsătura distinctă a ucenicului; Împărăţia 
cerurilor aparține unor (sau poate, mai degrabă „constă din“) asemenea 
oameni. Ei formează poporul lui Dumnezeu. 

4. Aceia care plâng nu sunt în mod necesar oamenii îndurerați, şi 
nici chiar cei care varsă lacrimi de pocăință. Sunt oameni ai durerii 
şi suferinţei, cei a căror viață, din punct de vedere lumesc, este una 
nefericită, şi mai ales cei care suferă datorită credincioşiei lor faţă de 
Dumnezeu (vezi comentariul nostru la v. 3). Versetul este un ecou al 
lui Isaia 61.2, care promite mângâiere ca parte a lucrării lui Mesia. 
În mântuirea lui Dumnezeu ei vor găsi o fericire care transcende 
condiția lor pământească. Folosirea diatezei pasive ei vor fi mângâiari 


1 Vezi G. Barth, TIM, p. 123-124, care foloseşte expresia „goi înaintea lui 
Dumnezeu“. 

este o expresie idiomatică semită pentru ceea ce Dumnezeu Însuşi va 
face. Aceeaşi situaţie se întâlneşte şi în v. 6, 7,9. 

5. Cei blânzi este ecoul aceleiaşi idei vechi-testamentare: „săraci 
în duh“. Aceştia sunt oamenii care nu-şi aruncă povara cât colo, ci se 
sprijină pe Dumnezeu pentru a le da ce li se cuvine. Blândețea, ca o 
caracteristică a lucrării Domnului Isus, este reliefată de Matei (11.29; 
12.15-21; 21.5). Promisiunea făcută celor blânzi şi smeriţi este un 
citat din Psalmul 37.11 (un psalm al cărui autor este foarte preocupat 
să prezinte atitudinea şi destinul celor „blânzi şi smeriți“ în contrast 
cu al celor „răi“). În Psalmul 37, moştenirea „pământului“ se referea 
îndeosebi la Palestina, deşi ideea este mai generală, fiind vorba despre 
înlocuirea celor răi de către cei blânzi. Domnul Isus o aplică nu sub 
aspect geografic, ci în termenii răzbunării şi reabilitării finale a celor 
blânzi şi smeriți. Dumnezeu îi va aşeza într-o poziţie înaltă la care ei 
n-ar putea ajunge prin eforturi proprii. 

6. Pentru foame și sete spirituală, vezi Psalmul 42.1-2 şi Isaia 
55.1-2. Pentru neprihănire în Matei, vezi comentariul nostru la 3.15; 
semnificația acestui pasaj este aceea că singura lor dorință vizează 
o relație de ascultare şi încredere în Dumnezeu. Aşadar, se are în 
vedere o aspirație personală, şi nu o dorință după dreptate socială. 
În Vechiul Testament, cuvântul tradus prin „neprihănire“ exprimă 
ideea de „reabilitare/dezvinovăţire“ (un sens obişnuit al termenului 
ebraic ș'dâgâ), iar în Noul Testament prin „neprihănire“ (dikaiosynā, 
în greacă) se înţelege „justificare/îndreptățire“; deseori are acest 
sens pentru apostolul Pavel, dar probabil nu şi pentru evanghelistul 
Matei). Semnificaţia acestui termen în percepția lui Matei poate fi 
implicată în promisiunea că cei flămânzi şi însetați după neprihănire 
vor fi săturați; această dorință le va fi satisfăcută; însă, în mod prioritar 
este avută în vedere satisfacția finală a unei relaţii cu Dumnezeu, o 
relație neumbrită de neascultare. 

7. Importanța 7ni/ei şi natura ei reciprocă este mereu accentuată 
în Evanghelia după Matei (6.12, 14-15; 9.13, 12.7, 18.21-35; 23.23). 
Pentru principiul reciprocității cf cu Psalmul 18.25-26; pentru 
reversul medaliei, vezi: lov 22.9-10; Prov.21.13 etc. Pentru caracterul 
practic al milei vezi comentariul nostru la 9.27. 

8. Cf. cu Psalmul 24.3-4. Noţiunea de inimă curată n-ar trebui 

limitată la domeniul moral al purității, şi cu atât mai puţin la cel 
sexual; curăția inimii caracterizează persoana care-L iubeşte pe 
Dumnezeu cu toată inima sa (Dt. 6.5), cu o loialitate neîmpărțită şi a 
cărei natură lăuntrică este în armonie cu profesiunea lui exterioară 
(cf. cu Is. 29.13). „lată partea de moştenire a celor ce-L cheamă, a 
celor ce caută Faţa Ta, Dumnezeul lui Iacov“! (Ps. 24.6); „moştenirea“ 
lor este făgăduinţa că Î/ vor vedea pe Dumnezeu. Împlinirea perfectă 
a acestei promisiuni va avea loc doar în cer, când “Îl vom vedea aşa 
cum este“ (1 Ioan 3.2); atunci „vom fi ca EI“, iar dorințele noastre 
arzătoare, foamea şi setea din Matei 5. 6, vor fi în sfârşit împlinite. Însă, 
într-un sens mai restrâns, oportunitatea de a-L vedea pe Dumnezeu 
este deja experiența celor care-L iubesc cu adevărat de aici de pe 
pământ, care perseverează în slujirea Lui „ca şi cum ar fi văzut pe Cel 
ce este nevăzut“ (Evr. 11.27). 

9. Într-o lume caracterizată de conflicte şi rivalități, un om care 
păstrează pacea este rar, iar un împăciuitor chiar şi mai rar. Lipsa unei 
ambiții egoiste care a marcat fericirile menţionate anterior oferă 
singurul fundament pentru această calitate deosebit de plăcută lui 
Dumnezeu (Ps. 34.14-15). Dumnezeu este Împăciuitorul suprem 
(cf. cu Ef. 2.14-18; Col. 1.20), iar această calitate îi evidențiază pe 
ucenici ca fii ai Lui, pentru că fiii împărtăşesc trăsăturile tatălui. 

10. Neprihănire, cuvânt care apare şi în v. 6, semnifică şi aici ceva 
mai mult decât „a fi bun“. Indică o direcționare radicală a vieții 
spre Dumnezeu şi voia Lui. O asemenea viaţă este vizibilă (cf cu 
v. 14-16) şi, în consecinţă, cei ce trăiesc astfel îşi vor atrage asupra 
lor persecuția, după cum o vor explica în continuare v. 11-12. 
Fraza căci a lor este Împărăția cerurilor repetă v. 3, încheind astfel 
ciclul şi desemnându-l ca pe o entitate de sine stătătoare, şi nu ca 
o listă de adăugiri opţionale. Toate aceste virtuţi care se regăsesc în 
caracterul lui Dumnezeu, în totalitatea sa, ar trebui să fie văzute, 
într-un mod progresiv, în toți ucenicii adevărați, fiindcă doar acolo 
unde este prezentă Împărăria cerurilor, suveranitatea lui Dumnezeu 
se manifestă cu vitalitate. 


1 În versiunea englezească: „Aşa este generaţia celor care-L caută pe El“. 
N.R. 

(iii) Caracterul distinct al ucenicului (5.11-16) 


În acest moment, Domnul Isus schimbă direcția predicii Sale 
trecând de la o descriere generală a caracterului ucenicului, la o 
abordare directă a ucenicilor Lui, şi indică efectul pe care trebuie să-l 
aibă caracterul în viața şi mărturia lor.! 

11-12. Cele spuse acum se deosebesc sub aspect formal de fericiri, 
deşi cuvântul makarioi apare iarăşi la început. Este o dezvoltare 
(întemeiată poate pe Is. 51.7) a ideii persecuției specifică ultimei 
fericiri, numai că acum ideea aceasta le este aplicată direct ucenicilor 
care-L, ascultau, iar contrastul dintre ei şi restul lumii reprezintă 
însăşi tema v. 13-16. Insulta şi defăimarea sunt forme sub care s-a 
materializat de timpuriu persecuția declanșată contra creştinilor (vezi, 
de exemplu: 10.24-25; 1 Pet. 3.16; 4.4, 14-16). Din moment ce Isus 
Însuşi a fost maltratat şi defăimat, n-ar trebui să surprindă pe nimeni 
dacă şi discipolii Săi vor avea parte de acelaşi tratament din pricina 
Sa (cf. cu 10.18; 24.9). Într-adevăr, ar trebui să-i determine să se 
bucure (de remarcat folosirea aceluiaşi verb în 1 Pet. 1.6; 4.13), fiindcă 
prigoana demonstrează că ei aparţin cu adevărat şirului de slujitori 
credincioşi ai lui Dumnezeu. (Referitor la problema persecuției 
proorocilor, vezi 23.29-37 şi cf. cu: 13.57; 17.12; Le. 13.33); evident 
că prin cele afirmate în v. 12, Domnul Isus nu-i aşază 
apostolii în tabăra profeților, ci îi include împreună cu El Însuşi 
printre cei care datorită mărturiei lor pentru Dumnezeu şi-au 
atras ostilitatea lumii. Răsp/a4a? este o altă idee întâlnită frecvent în 
învățătura Domnului Isus (a fost deja implicită în 5.3-10), dar nu în 
sensul unei plăţi câştigate (abordare exclusă clar, de exemplu în Lc. 
17.10) ci ca o recompensă pe care Stăpânul o va acorda de bunăvoie 
apreciind slujirea în ansamblul ei (19.29; 25.21, 23). Expresia în 
ceruri nu înseamnă atât de mult „după moarte“ cât mai ales locul 
unde „vom fi cu Dumnezeu“. 

13. Sarea serveşte în principal pentru a da gust şi a împiedica 


1 Vezi Davies, p. 249-251, 289-290, pentru posibilitatea prezentării 
deliberate a unui contrast clar între creştinism şi iudaism prin 
portretizarea ucenicilor ca Israelul adevărat. 

2 Pentru răsplată, vezi Jeremias, NTT, p. 215-217. 

alterarea. Dacă ucenicii rămân fideli vocației lor, ei vor face ca 
pământul să fie un loc mai curat şi mai plăcut. Însă, ei pot realiza acest 
obiectiv numai atâta timp cât îşi păstrează caracterul lor distinct: 
sarea care nu sărează nu mai are nicio valoare. Strict vorbind, sarea 
pură nu-şi poate pierde salinitatea; dar „sarea“ impură extrasă de 
pe țărmurile Mării Moarte, cu timpul, putea deveni nesărată pe 
măsură ce clorura de sodiu se dizolva.! Cu siguranță că Domnul 
Isus nu le preda chimie ascultătorilor Săi, ci folosea o imagine 
proverbială (repetată în Bekhoroth 8b). Rabinii utilizau în mod 
obişnuit exemplul cu sarea ca un simbol pentru înţelepciune 
(cf. cu Col. 4.6), care poate explica de ce cuvântul grecesc redat prin 
sintagma a-și pierde gustul înseamnă de fapt „a deveni nesăbuit“. 
(Termenul aramaic żāpēl, care transmite ambele înțelesuri, a fost 
fără îndoială cuvântul folosit de Isus.) Un ucenic nesăbuit nu are 
nicio influenţă asupra lumii. 

14-16. Lumina, la fel ca sarea, se distinge de mediul în care este 
prezentă şi îl afectează. Ucenicul care este vizibil diferit de alți oameni 
va avea un impact asupra lor. Însă, scopul faptelor bune nu este ca 
cineva să-şi etaleze propriile virtuți, ci acela de a îndrepta atenția spre 
Dumnezeu care le-a inspirat. Procedând astfel, ucenicul va fi lumina 
care luminează tuturor celor din casă, va da lumină tuturor (ef: cu Filip. 
2.15). Domnul Isus este cu precădere Lumina lumii (loan 8.12), aşa 
după cum proorocise Isaia despre Robul Domnului (Is. 42.6; 49.6), 
însă acest rol a fost transferat ucenicilor Săi (cf. cu F.A. 13.47). Cetatea 
așezată pe un munte, o inserare stranie printre afirmaţiile despre 
lumină, întăreşte importanţa de a fi în mod evident diferit.? Probabil 
că un obroc (baniță, un vas special cu capacitatea de circa 9 litri folosit 
ca unitate de măsură pentru cereale) pus deasupra unei lămpi cu ulei 
o va stinge; semnificația acestei ilustrații ar putea fi aceea că o lampă 


1 Vezi Jeremias, PJ, p. 168-169; J.R.W. Stott, Christian Counter-Culture 
(1978), p. 60. 

2 G. von Rad, The Problem of the Hexateuch (Problema Hexateuhului) 
(1966), p. 232-242, descoperă aici strălucirea cetății escatologice a lui 
Dumnezeu pe Muntele Sionului, însă prin aceasta el nu face decât să 
complice o ilustrație foarte simplă. 

nu este aprinsă doar pentru a fi stinsă;' însă, în acest pasaj, accentul 
este pus pe netăinuire (cf cu: Mc. 4.21; Lc. 8.16, „sub pat“); de aceea, 
iată încă o dată că implicaţia „ştiinţifică“ nu trebuie forțată. Un 
ucenic ascuns nu este de mai mult folos în lume decât unul care şi-a 
pierdut caracterul distinct (v. 13). Tatăl vostru care este în ceruri este o 
expresie preferată în Matei (cf cu: 5.45; 6.1, 9; 7.11 etc.) şi reflectă o 
subliniere majoră în învățătura Domnului Isus. În gândirea evreiască 
timpurie, Dumnezeu era privit mai degrabă ca Tatăl poporului Israel 
în general decât al individului, dar expresia va căpăta această din urmă 
dimensiune odată cu primul secol al erei creştine.” 


(iv) Atitudinea Domnului Isus față de Vechiul Testament (5.17-20) 


Acest pasaj controversat este o relatare generală despre atitudinea 
lui Isus față de Vechiul Testament, în special (dar nu numai: vezi 
comentariul nostru la v. 17) în privinţa unor clauze legale menite 
să prezinte detaliat în v. 21-48 (şi, evident, în multe privințe pe tot 
parcursul Evangheliei) câteva mostre din învățătura etică a Domnului 
Isus în legătură cu Legea Vechiului Testament. Controversa se 
centrează fie pe faptul că aceste cuvinte afirmă permanenta validitate 
„cu valoare normativă“, până în cele mai mici detalii, a Legii Vechiului 
Testament, fie pe faptul că ele exprimă de o manieră mai generală 
autoritatea acordată de Dumnezeu Vechiului Testament, fără a face 
însă specificaţii concrete asupra modului în care Legea mozaică este 
aplicabilă în noua situaţie creată prin venirea lui Isus pe pământ. 
Ne vom întoarce la acest aspect central după o exegeză detaliată a 
textului. 

17. Nu este exclus ca iudeii mai habotnici, scandalizați de 
atitudinea radicală a lui Isus față de Sabat, spre exemplu, sau față 
de legile referitoare la necurăție, să-L fi acuzat că Se erija în cineva 
decis să szrice Legea și Proorocii. Acuzația şi combaterea ei ar merita 
să fie consemnate mai ales dacă în bisericile cărora le scria Matei 
se aflau creştini care, asemenea ereticului Marcion din sec. al II-lea 
(şi a unora dintre contemporanii noştri), discreditau sau respingeau 


] Vezi Jeremias, PJ, p. 120-121. 
2 Vezi ICC, p. 44. 

complet Vechiul Testament. Însă, accentul afirmației este pus nu 
pe aspectul negativ, ci pe cel pozitiv (cf. cu 10.34 pentru o structură 
retorică asemănătoare). Isus a venit să împlinească Legea și Proorocii. 
Printre numeroasele nuanţe sugerate pentru termenul grecesc p/zrâsai, 
„a împlini“, principalele opțiuni sunt următoarele: (a) a împlini, a 
asculta; (b) a reliefa înțelesul deplin; (c) a finaliza (aducerea Legii 
la finalul care-i fusese destinat’), oferind revelaţia finală a voii lui 
Dumnezeu spre care Vechiul Testament arăta şi căruia îi este acum 
superioară (cf cu înțelesul dublu al următoarei expresii din Rom. 
10.4: „Cristos este sfârșitul Legii“. El o finalizează şi îi este superior). 
Este greu de definit dacă vreo traducere sau chiar o parafrazare ar 
putea să-i facă dreptate deplină cuvântului grecesc 2/zrăsai folosit aici, 
însă (c) arată în direcția corectă; (a) poate fi imediat respins, fiindcă 
nu este un sens normal al verbului; cu greu s-ar putea vorbi despre 
o împlinire a „proorocilor“; şi aceasta nici n-ar contrazice ideea de 
abolire sau desființare, care era o problemă de învățătură, nu 
de acțiune; (b) este adevărat cu privire la ce va face Isus în v. 21 
şi urm., dar este inadecvat ca traducere a termenului //zrâsai, care 
este întrebuințat în mod normal în Evanghelia după Matei (ca şi în 
Septuaginta) cu privire la materializarea promisiunilor mesianice. 
Folosirea cu această semnificaţie a termenului p/zrăsai de către Matei, 
vizibilă îndeosebi în formularea introductivă a citatelor tip formulă 
(vezi p. 46-47 şi comentariul nostru la 26.54, 56), trebuie privită ca 
absolut decisivă asupra întrebuințării sale în acest pasaj. Este un fapt 
întărit prin menționarea profeților, ale căror scrieri sunt „împlinite“ 
atunci când ceea ce au anticipat ei devine realitate. Legea și Proorocii 
este o denumire evreiască obişnuită pentru întregul Vechi Testament 
(cf. cu: 7.12; 22.40; F.A. 24.14, 28.23; Rom. 3.21) şi apare din nou în 
11.13, însoţită de verbul „a prooroci“. Astfel întreg Vechiul Testament 
— atât Legea cât şi Proorocii — au arătat spre viitor la ceea ce acum 
Isus Mesia făcea să devină realitate. Lucrarea Lui atinge punctul 
culminant sau „umple măsura“ (cf cu semnificația termenului înrudit 
pleroă folosit în 23.32), oferind revelația finală a voii lui Dumnezeu?. 


| Vezi Davies, p. 100. 
2 Vezi Jeremias, NTT, p. 84-85. 

În context, poate fi vorba despre speranța evreiască (întemeiată, de 
exemplu, pe Is. 2.3; ler. 31.31 şi urm.) conform căreia rolul lui Mesia 
avea să includă şi o expunere finală a Legii, uneori ajungându-se 
practic la promulgarea unei noi legi.! Aşadar, acest complex de idei 
se află în spatele cuvântului p/trâsai. Domnul Isus aduce cu Sine ceea 
ce Vechiul Testament anticipa; învățătura Lui va transcende revelația 
Vechiului Testament, însă, departe de a însemna abolirea/desființţarea 
ei, reprezintă în mod intenționat punctul său culminant.? 

18. Adevărat (Amen în greacă) vă spun este semnătura proprie 
a Domnului Isus. Nu mai este cunoscut un alt învățător care să fi 
folosit această expresie. Matei o consemnează de 31 de ori, loan (cu 
un dublu 47nen) de 25 de ori. Slujeşte, la fel ca sintagma profeților 
„Aşa vorbeşte Domnul“, pentru a sublinia caracterul important şi 
autoritar al unei declaraţii care îi succedă. Declaraţia introdusă astfel 
este asemănătoare cu Luca 16.17 şi afirmă că Legea (în lumina v. 17, 
este posibil să însemne tot Vechiul Testament, deşi în v. 19 va vorbi 
specific despre „porunci“) va rămâne intactă până când cerul şi pământul 
vor trece. (Cuvintele Domnului Isus vor dăinui şi mai mult: 24.35! 
Însă, probabil că această formulare este mai degrabă o notă specifică 
timpului decât o expresie idiomatică pentru ceva de neconceput). 
Iota (litera yâd) este cel mai mic semn al alfabetului ebraic şi scrierea 
sa nu este absolut obligatorie. Apoi frânrura de slovă (în ebr., keraia, 
„corn“) ar putea indica fie semnul grafic wãw, o literă asemănătoare 
(de asemenea opţională în ortografierea unui text), fie acel „cârlig“ 
sau picioruş care contribuie la distingerea unor litere asemănătoare 
din alfabetul ebraic. Rabinii au discutat îndelung asupra efectelor 
distructive ale unor asemenea modificări de detaliu într-o singură 
literă a Legii (Leviticus Rabbah 19.2). Înainte ca să se fi întâmplat toate 
lucrurile: o sintagmă ieşită din comun, fiindcă era de neconceput că 
Legea ar putea fi modificată „până când va fi în întregime împlinită“. 
Trei interpretări sunt posibile: (a) „până la sfârşitul lumii“, însă, 
aceasta ar fi o folosire unică a expresiei şi doar ar repeta partea de 
început a versetului; (b) „până când toate cerințele ei sunt împlinite“; 


l Vezi Davies, p. 183-190. 
2 Vezi, în continuare, Barth, TIM, p. 67-69; Banks, p. 208-210. 

însă sunt împlinite (genētai) înseamnă literalmente „se întâmplă“ şi se 
folosea cu referire la evenimente, nu la lucruri care să fie „înfăptuite“; 
(c) „până când apare ceea ce anticipă“, această interpretare justifică 
termenul genezai (Nota bene: 24.34, unde aceeaşi stipulaţie are practic 
acest înțeles) şi leagă acest verset de ideea din v. 17 (iar conjuncția 
căci cu care începe necesită o astfel de legătură). Într-o asemenea 
eventualitate, faptul avut aici în vedere este tocmai „împlinirea“ de 
către Isus Mesia a Vechiului Testament. Legea rămâne valabilă până 
când este atins punctul culminant care îi fusese trasat; iar lucrul acesta 
se înfăptuieşte acum în lucrarea şi învățătura Domnului Isus.! Prin 
urmare, acest verset nu declară, aşa cum este câteodată interpretat, că 
orice prescripţie din Legea Vechiului Testament rămâne obligatorie 
după venirea lui Isus în lume. Legea este neschimbată, însă aceasta nu 
justifică aplicarea ei dincolo de scopul pentru care a fost concepută. 
19. Ca şi cele două versete precedente, acesta avertizează ucenicii 
împotriva alterării sau a înlăturării vreunei porțiuni cât de mici din 
Lege. (A strica provine din aceeaşi rădăcină cu a aboli din v. 17 şi 
înseamnă mai degrabă „a da la o parte“ sau „a învăța împotriva“ unei 
porunci, decât a o „încălca“; acelaşi termen a fost redat prin „a dezlega“ 
în 16.19 şi 18.18. Prin urmare, traducerea sa prin „a încălca“ în NIV 
este inadecvată.) Faptul că aici avem învățătura transmisă de Domnul 
Isus propriilor Săi ucenici, şi nu un discurs evreiesc tradițional, o 
dovedeşte prezența sintagmei Împărăția cerurilor. un creştin care ar 
manifesta lipsă de respect față de Vechiul Testament ar fi vrednic 
de compătimit. (Expresia cel mai mic este folosită cu preponderență 
pentru efectul său retoric ca ecou al celei mai mici porunci, deşi este 
evident că în Împărăţia cerurilor există credincioşi care sunt mai 
mult sau mai puțin consecvenți şi eficienți în ucenicizarea lor, ideea 


1 W.D. Davies argumentează în Mélanges Bibligues rédigés en ľ honneur 
de Andre Robert (Combinații biblice redactate în onoarea lui André 
Robert) (1957), p. 428-456, că această împlinire specifică a avut loc la 
moartea Domnului Isus. 

2 Versiunea Cornilescu, 1923, a redat ambele verbe prin a strica, în vers. 
19 adăugând nuanţa „şi va învăţa pe oameni aşa“ ceea ce corespunde 
opiniei lui R.T. France. N. Red. 


140 MATEI 5.19 - 20 


transmisă aici vizează calitatea uceniciei, şi nu răsplătirile finale.) 
Ucenicul bun va împlini şi va învăța poruncile: el va trece dincolo de 
slujirea cu buzele la a fi călăuzit de ele în viaţa şi învățătura lui. Dar 
aceasta înseamnă oare păzirea cuvânt cu cuvânt a unei reguli? Nu, 
dacă judecăm după v. 21-48 şi luăm în calcul, de exemplu, atitudinea 
Domnului Isus față de legile privind necurăţia (15.1-20; cf cu Mc. 
7.19). Chestiunea privind interpretarea şi aplicarea rămâne deschisă; 
atitudinea de respect şi ascultare este ceea ce contează, iar într-un 
asemenea context nicio poruncă nu poate fi exceptată. Banks! evită 
legalismul aparent al versetului interpretând aceste porunci drept 
învățătura Domnului Isus, şi nu Legea Vechiului Testament; dar 
grecescul ento/g, „porunca“, întrebuințat în altă parte de către Matei 
se referă întotdeauna la Legea Vechiului Testament, iar cea mai 
mică dintre aceste porunci ar trebui cu certitudine înțeleasă astfel aici, 
mergând pe linia sugerată de aluzia la detaliile Legii în v. 18 care este 
legat de acest verset printr-un așa că). 

20. Acest verset înlătură orice suspiciune de legalism pe care ar fi 
putut-o ridica v. 19. Cărzurarii (cercetători profesionişti şi învățători 
ai Legii) şi fariseii (membri ai unei largi mişcări laice devotată păzirii 
scrupuloase atât a Legii Vechiului Testament cât şi a tradițiilor inspirate 
din Lege care continuau să se dezvolte), care deşi se străduiau să țină 
fără reproş până şi „cea mai neînsemnată dintre aceste porunci“, nu se 
calificau nici pe departe pentru Împărăția cerurilor (pe când ucenicul 


2 
A 


care neglijează poruncile, aparține Împărăției cerurilor, deşi ca „cel 
mai mic“). Ceea ce i se cere ucenicului din partea Domnului este o 
nepribănire superioară (care o întrece pe a celor menţionaţi mai sus) (vezi 
comentariul nostru la: 3.15; 5.6, 10), o relaţie de dragoste şi ascultare 
față de Dumnezeu care este mai mult decât o păzire literală a preceptelor 
legale. Este o „neprihănire“ care „împlineşte Legea şi Proorocii“ (v. 17) 
şi care va fi ilustrată în v. 21-48 (în contrast cu legalismul cărturarilor) 
şi în 6.1-18 (în contrast cu „pietatea“ superficială a fariseilor). 

Principalele puncte ale învățăturilor redate în v. 17-20 ar putea fi 
parafrazate astfel: 

„Nu am venit să pun deoparte Vechiul Testament, ci să aduc 


| Vezi Banks, p. 220-223. 

împlinirea spre care arăta el. '5Căci nici o parte a lui nu poate fi 
vreodată pusă deoparte, ci totul trebuie să se împlinească (aşa cum 
este acum împlinit în lucrarea şi învățătura Mea). Aşadar, creştinul 
care respinge vreo parte a Vechiului Testament este un creştin inferior; 
dar creştinul consecvent va fi călăuzit de Vechiul Testament şi va 
învăţa pe alţii în felul acesta. Însă, atitudinea unui creştin adevărat 
nu este legalismul cărturarilor şi fariseilor, ci o dedicare mai mare 
pentru a împlini voia lui Dumnezeu, aşa cum se va vedea în v. 21 şi 
următoarele.“ 

Prin urmare, acest pasaj nu afirmă că orice prescripţie a Vechiului 
Testament este valabilă pentru eternitate. Această perspectivă nu 
se găseşte nicăieri în Noul Testament, care în permanență ÎL vede 
pe Isus Cristos ca Acela care a venit să instaureze o nouă ordine, 
ale cărei pregătiri le-a făcut însăşi Legea lui Moise (Gal. 3.24), 
Lege căreia totuşi Noul Legământ îi este superior. În centru se 
află acum Persoana şi învățătura Domnului Isus, iar valabilitatea 
regulilor sau prescripţiilor Vechiului Testament trebuie examinată 
tocmai în această lumină. Se va putea constata că unele dintre 
acestea şi-au aflat deja împlinirea şi, ca urmare, nu mai sunt de 
actualitate (vezi în special ce spune Epistola către Evrei despre 
legea ceremonială, precum şi învățătura lui Isus despre necurăția 
rituală, Mc. 7.19), iar alte precepte legale vor fi reinterpretate. 
Matei 5.21 şi următoarele se va ocupa de această reinterpretare, iar 
v. 17-20 pot fi înțelese cu adevărat numai ca o introducere la v. 21 
şi următoarele. A susţine, în spiritul acestor versete, că orice detaliu 
al Vechiului Testament este dat de Dumnezeu şi de neschimbat, nu 
înseamnă că vom lipsi un principiu de cuvenita lui aplicaţie. Dacă 
Legea arăta spre o nouă ordine, acum instaurată, această problemă 
se pune de o manieră şi mai presantă, iar v. 21 şi urm. vor continua 
să indice câteva răspunsuri la această chestiune. Răspunsurile lor 
vor fi contrariul legalismului (care constă într-o aplicare literală şi 
invariabilă a rânduielilor cuprinse în Lege), aşa după cum am văzut 


deja la v. 20. 


v) Exemple ale eticii radicale a Domnului Isus (5.21-48) 


Această secțiune mare trebuie analizată în mod clar ca întreg, fiind 

alcătuită din şase fragmente de învățătură. Fiecare dintre acestea este 
introdus prin cuvintele: „Aţi auzit că s-a zis... Dar Eu vă spun...“ şi 
se încheie cu un rezumat al cerinţei etice a lui Isus în versetul 48. 
Fragmentul în cauză nu reprezintă un cod etic complet, sau o declarație 
teologică cu privire la anumite principii etice generale, ci se constituie 
ca o serie de exemple ale modului în care principiile lui Isus enunțate 
în versetele 17-20 sunt puse în practică. lar aceste exemple practice 
sunt puse explicit în contrast cu regulile etice acceptate anterior: în 
fiecare dintre cazuri, etica lui Isus este mai exigentă, are o aplicabilitate 
mai vastă şi este într-o puternică discrepanţă cu etica omului fără 
Dumnezeu; ea are în vedere mai degrabă motivațiile şi atitudinile 
individului, decât conformarea literală a acestuia la nişte reguli. Din 
acest punct de vedere, etica Domnului Isus este una radicală. 

În literatura rabinică „eu (pot să) aud“ este o formulă introductivă 
pentru o interpretare literală, dar greşită a Legii, la care se opune 
aşadar ceea ce trebuie să „spui“, o interpretare mai puţin literală, dar 
mai adevărată (vezi Daube, p. 55-62). Cf cu loan 12.34, unde noi 
am auzit este o formulă introductivă pentru o temă de învățătură 
scripturală. Expresia „s-a zis“ (erre/he) nu mai este folosită în niciun 
alt loc în Noul Testament ca formulă de citare (decât în Rom. 9:12, 
unde slujeşte ca element introductiv pentru o vorbire directă din 
Vechiul Testament, însemnând „Dumnezeu a zis”), însă participiul 
rheten („ce s-a spus“) introduce „citatele tip formulă“ ale lui Matei, iar 
formula „s-a zis” este folosită în general ca element introductiv pentru 
citatele biblice în literatura rabinică. De trei ori (v. 21, 27, 33) este 
specificat că cei cărora li s-a zis erau /cei/ din vechime, iar din moment 
ce în v. 21 apare imediat un citat direct din Decalog, referirea nu poate 
fi decât la cei care au primit Legea la Muntele Sinai. Cu siguranță 
nu poate fi vorba de contemporanii Domnului Isus. Astfel, formula 
repetată a lui Isus, folosită doar în acest pasaj, pare să fie un element 
introductiv pentru o interpretare literală a Legii Vechiului Testament. 
Isus pune în contrast această interpretare cu exegeza Sa, care este 
mai pătrunzătoare: dar Eu vă spun (cf. cu terminologia rabinică 
menționată mai sus). Utilizarea accentuată şi repetată a pronumelui 
Eu este izbitoare şi este privită pe bună dreptate ca un semn că Isus 
sugera că autoritatea Sa o depăşea pe cea a cărturarilor. Aceasta nu 

este o nouă contribuţie la dezbaterile exegetice, ci o declarare fermă a 
voii lui Dumnezeu. Fa cere (şi primeşte, 7.28-29) replica: „Cine este 
acesta?“ Astfel, acest pasaj ne oferă o nouă perspectivă asupra lui Isus 
ca Mesia, ceea ce reprezintă de fapt scopul principal al Evangheliei 
după Matei. 

Deseori se ridică întrebarea dacă Domnul Isus aici doar 
reinterpretează Legea Vechiului Testament (subliniind implicaţiile ei 
fundamentale, în contrast cu aplicarea legalistă a ei din acea vreme) sau 
merge până acolo încât să o abroge (acest lucru este sugerat în special 
cu privire la versetele 31-32, 38 şi urm.). Problema va fi discutată în 
exegeza detaliată, însă nu trebuie să ne aşteptăm la un răspuns simplu 
pentru această întrebare atât de generală, provenită din şase fragmente 
de învăţătură destul de variate. Formula introductivă este folosită 
uneori pentru un citat literal din Vechiul Testament, alteori pentru 
un rezumat sau o parafrază sau chiar o aparentă pervertire a uneia 
din legile Vechiului Testament. Felul în care este tratată problema 
variază de la o intensificare radicală a legilor împotriva omuciderii şi 
a adulterului, dar fără vreo sugestie de diminuare a forţei lor literale 
(v. 21 şi urm., 27 şi urm.), la o aparentă anulare a legii răsplătirii 
cu aceeaşi monedă, în favoarea renunțării la drepturile legale (v. 
38 şi urm.). Prin urmare, nu mai trebuie să discernem niciun tipar 
consecvent de interpretare, în afară de contrastul formal dintre etica 
radicală a Domnului Isus şi învăţătura existentă până atunci. Accentul 
este pus mai degrabă pe învăţătura lui Isus decât pe relaţia Sa fie cu 
Legea Vechiului Testament, fie cu tradiţia cărturarilor. El Îşi afirmă 
opoziţia faţă de legalism ca principiu, nu faţă de un anumit cod de 
legi. Aşadar, ne putem aştepta ca legătura dintre această atitudine şi 
aplicarea prescripţiilor Vechiului Testament să varieze de la un caz 
la altul, aşa cum vom vedea că se întâmplă de fapt. Etica radicală a 
Domnului Isus are ca punct de plecare Legea Vechiului Testament, 
însă ea nu atât de mult o confirmă sau o abrogă, cât o transcende pe 
aceasta. (Cf. cu concluziile asupra 5.17-20 de mai sus, p. 139-140.) 


(a) Despre omucidere şi mânie (5.21-26). 21. Interzicerea omorului 
(Exod. 20.13; termenul a omori este inadecvat pentru a traduce 
verbul phoneuă care, asemenea corespondentului său ebraic, se referă 

la omorul deosebit de grav) este extinsă printr-o clauză, provenită 
nu chiar din Vechiul Testament, care rezumă învățătura Vechiului 
Testament despre pedeapsa pentru omucidere (vezi, de exemplu: 
Gen. 9.6; Exod. 21.12-14;, Num. 35.16-34). Prin urmare, expresia 
va fi supus judecății/va cădea sub pedeapsa judecății ar putea implica 
numai pedeapsa cu moartea; însă, termenul judecată este folosit 
probabil pentru a diferenţia hotărârea judecătorească de fapta pe care 
o incriminează. Probabil că referința respectivă vine în lumina unui 
context vechi-testamentar vizând judecata săvârşită de o instanță 
umană; însă, versetul următor va trece dincolo de aceasta, ajungând 
la judecata divină. 

22. Domnul Isus pătrunde în spatele faptei incriminate ca 
omucidere, pentru a declara că mânia şi ura pe care le stârneşte, deşi 
nu pot fi examinate într-o instanță de judecată omenească, nu sunt 
mai puţin condamnabile în ochii lui Dumnezeu. Validitatea continuă 
a poruncii a şasea este asumată; însă, o interpretare legalistă care 
limitează aplicarea ei doar la actul propriu-zis este respinsă. Cele 
trei afirmaţii paralele din v. 22 — prima parte a fiecăreia indicând 
atitudinea pe care Domnul Isus o condamnă, iar a doua pedeapsa 
cuvenită (fiecare fiind în mod deliberat un ecou al v. 21: va cădea 
sub...) — scot în evidență acelaşi aspect în diferite moduri, şi de aceea 
n-ar trebui să ne închipuim că ele vizează păcate diferite. Mânia 
împotriva unui frate! era deja condamnată în vechime, de exemplu 
în Leviticul 19.17-18 („aproapele“ despre care se vorbeşte acolo era 
un confrate israelit; în Noul Testament, cuvântul fraze indică deseori 
un frate de credință, un confrate; însă, potrivit cu Lc. 10.29 şi urm., 
Domnul Isus nu încuraja „loialitatea parohială“). Mânia se exprimă 
în cuvinte foarte insultătoare cum ar fi Raca (literal, „a-i zice cuiva 
Raca“ înseamnă a-l insulta; Raca, cuvânt care ad litteram înseamnă 
„gol“, este un termen aramaic jignitor: „prost/idiot“) şi zu, nebunule! 
Cele două cuvinte nu sunt ieşite din comun sau deosebit de vulgare 
(Isus Însuşi l-a folosit pe cel din urmă în 23.17; cf. cu Iac. 2.20), dar 


ele sugerează o atitudine de dispreț plin de mânie. Această atitudine 


l Expresia fără motiv prezentă în RSV mg., este aparent o inserţie timpurie 
pentru a înmuia condamnarea foarte dură formulată de Domnul Isus. 

face ca persoana care o adoptă să cadă sub pedeapsa judecății (aici, 
judecata lui Dumnezeu; este un cuvânt preferat de Matei în acest 
sens şi nu se referă în altă parte la o instanță omenească de judecată, 
cu excepţia v. 21 — unde este ecoul limbajului vechi-testamentar); suġ 
pedeapsa sinedriului (grecescul synedrion poate indica fie Sanhedrinul 
sau Sinedriul, conciliul suprem al iudeilor, fie un tribunal local, cf cu 
10.17; însă, în acest context, a fost folosit probabil pentru a simboliza 
mai mult judecata de apoi) şi sub pedeapsa focului gheenei (gehenna, 
numele locului unde erau arse gunoaiele Ierusalimului, folosit în 
mod regulat de Isus, precum şi de scriitorii evrei, pentru a indica 
locul pedepsei finale). Aşadar, în contrast cu verdictul unei instanțe 
de judecată omeneşti într-un caz de omucidere menţionat în v. 21, 
aici Domnul Isus amenință cu judecata divină finală asupra mâniei, 
exprimată chiar în insultele de fiecare zi. Potrivit obiceiului Său, 
Isus recurge şi aici la hiperbolă pentru a reliefa elementul esenţial. 
Mânia era condamnată în Vechiul Testament, dar niciodată nu era 
egalată cu omorul; Isus o socoteşte la fel de rea! Limbajul insultător 
era pedepsit la Qumran cu perioade de penitență (1QS 6.25 — 7.9), 
însă, Domnul Isus spune că insulta merită Iadul. Aceasta nu este o 
injoncțiune rostită doar pentru a fi evitate anumite expresii abuzive 
(care ar fi o altă formă de legalism), ci scopul ei este de a ne supune 
gândurile noastre despre alți oameni, precum şi cuvintele cărora le 
dau ele naştere, examinării atente şi penetrante a lui Dumnezeu. 
23-24. Dacă Dumnezeu va pedepsi mânia, noi nu ne putem 
închina Lui cu animozităţi nerezolvate. Profetii au vorbit mult despre 
zădărnicia închinării fără o curăţie corespunzătoare a vieții (vezi, de 
exemplu: Is. 1.10-17, ler. 7.8-11; Amos 5.21-24, Mica 6.6-8; cf. cu 
Ps. 24.3-4). În altă parte, Domnul Isus cere o atitudine iertătoare 
din partea celor care au obţinut iertarea lui Dumnezeu (6.14-15; 
18.21-35). Aici închinătorul însuşi este cel aflat în greşeală, şi 
căruia prin urmare îi stă în putință să îndrepte lucrurile. Numai aşa 
închinarea lui este plăcută şi acceptată. Darul este pesemne o jertfă de 
animal prin oferirea căreia îi era îngăduit unui om de rând să intre în 
curtea preoţilor unde se afla altarul. Învățătura lui Isus de a întrerupe 
ritualul prilejuit de o asemenea ocazie solemnă indică importanţa 
cerinței. Aplicația ei este desigur cu mult mai semnificativă decât 

ocazia specifică aducerii unei jertfe la Templul din Ierusalim, care 
avea să fie o experiență foarte rară şi prin urmare foarte importantă 
pentru ascultătorii Lui din Galileea. 

25-26. O ilustrație suplimentară subliniază urgenţa reconcilierii. O 
nedreptate nerezolvată poate conduce, în termeni umani, la tribunal 
şi la închisoare. Însă, în acest context, este puțin probabil că Domnul 
Isus S-ar fi mărginit să dea un sfat la prudență. Solemnul Adevärat 
vă spun (vezi comentariul nostru la 5.18) sugerează o intenție mai 
puțin trivială; paralela în Luca 12.58-59 este plasată în contextul 
urgenței escatologice, iar cealaltă pildă a datoriei şi închisorii 
(Mt. 18.23-35) abordează în acelaşi fel pedeapsa lui Dumnezeu faţă 
de cel nemilostiv. Urmărind accentul pus pe judecata lui Dumnezeu 
asupra mâniei în v. 22, această pildă scurtă (n-ar trebui să fie tratată 
ca o alegorie detaliată) avertizează că supărările neglijate pot avea 
urmări irevocabile, iar timpul poate fi scurt. Cel din urmă bănut 
(guadrans, moneda romană cea mai mică) indică faptul că judecata 
lui Dumnezeu, dacă nu este îndepărtată prin pocăință şi reconciliere, 
nu cunoaşte jumătăți de măsură. 


(b) Despre adulter (5.27-30) 27-28. Porunca a şaptea este tratată 
asemenea celei de-a şasea: nu numai actul adulterului, dar şi pofta 
care-l cauzează este condamnată. Cuvântul femeie (gyne) este 
folosit aproape întotdeauna cu referire la femei căsătorite şi deseori 
înseamnă „soţie“; prin urmare, intenția Domnului Isus nu este aceea 
de a interzice atracţia sexuală naturală, ci alimentarea intenționată a 
dorinței pentru o relație ilicită. (Ca s-o poftească înseamnă literalmente 
„ca s-o dorească“, termenul „dorință“ fiind folosit în general cu referire 
la dorința pentru ceva interzis). Exodul 20.17 condamnase faptul de 
a pofti soția altui bărbat; ceea ce subliniază Domnul Isus aici este că 
o asemenea poftire constituie nu numai un furt implicit (Exod. 20.17 
include soţia printre alte elemente de pe o listă a proprietăţii!), dar şi 
un act de adulter implicit. Şi alți învățători evrei au făcut declaraţii 
asemănătoare atât înainte, cât şi după lIsus!, dar ei n-au egalat 
severitatea versetelor care urmează. 


| Vezi Banks, p. 190. 

29-30. Aşadar, ochiul, mădular care ar trebui să ne prevină de la 
împiedicare, tocmai el ne poate face să fim prinşi în cursă, ze face să 
cazi în păcat (înțelesul fundamental al verbului grecesc skandalizð 
este acela de „a pricinui păcatul“, şi este un termen folosit frecvent 
cu sens figurat în Noul Testament). Declaraţia paralelă despre mâna 
dreaptă este inclusă mai degrabă pentru accentuarea ideii decât 
pentru a introduce un alt subiect (o afirmaţie foarte asemănătoare în 
18.8-9 include şi piciorul). La fel ca în v. 22, Domnul Isus reliefează 
memorabil aspectul esențial al problemei cu ajutorul hiperbolei; 
automutilarea nu trebuie percepută ad litteram, ci indică faptul că 
evitarea ispitei poate implica sacrificii drastice (mâna dreaptă este mai 
valoroasă), care poate include distanțarea, întreruperea unei relații 
umane sau chiar renunțarea la anumite activităţi preferate. Alternativa 
este să-ți fie aruncat tot trupul (adică toată persoana) în gheenă (vezi 
comentariul nostru asupra cuvântului gehenna la v. 22 şi 10.28). 


(c) Despre divorț (5.31-32) Întrebarea referitoare la divorț se repetă 
în 19.3-9, iar comentariul de acolo ar trebui şi el consultat. 

31. Cuvintele se bazează pe Deuteronom 24.1, dar nu este vorba 
despre o citare exactă. În Deuteronom 24.1-4, clauza principală nu 
este atinsă până la v. 4: interzicerea reunificării unui cuplu divorțat 
după ce femeia s-a recăsătorit şi cea de-a doua căsătorie a ei s-a sfârşit 
(prin divorț sau prin moartea soțului). Divorțul iniţial, cu certificatul 
lui oficial (v. 1), este doar presupus, dar nici aici şi nici altundeva în 
Vechiul Testament divorțul nu este aprobat în mod explicit. Totuşi, 
acest pasaj era acceptat în mod universal printre contemporanii lui 
Isus ca o permisiune acordată unui soț să divorţeze de soţia lui (nu 
viceversa); 19.7 arată că nu numai certificatul (ca aici), dar însuşi 
divorțul era considerat ca fiind „poruncit“ de Moise. Această întărire 
a acceptării mozaice a divorțului ca un fapt printr-un precept era 
o deducere logică, legalistă dar nu legitimă. Lemeiurile permisive 
pentru divorț erau dezbătute; astfel, în timp ce „Școala lui Şamai“ 
limita oarecum „indecenţa“ din Deuteronom 24.1 admiţându-se doar 
un delict sexual confirmat de martori, practica actuală, reglementată 
de „Şcoala lui Hilel“, potrivit opiniei generale, admitea orice motiv 
pentru formularea unei plângeri, inclusiv afumarea mâncării (Mishnah 


148 MATEI 5.31 - 32 


Gittin 9.10). Nicio hotărâre judecătorească nu era necesară, fiind 
suficientă doar o acţiune unilaterală din partea soțului. 

32. Contrar atât practicii curente admise de cărturari, cât şi 
permisiunii implicate de Deuteronom 24.1-2, Domnul Isus consideră 
recăsătorirea unei femei divorțate? ca un act de adulter de care se 
face responsabilă atât ea, cât şi noul ei soț. Observaţi că vina pentru 
acest adulter este pusă cu fermitate asupra bărbatului care a cauzat-o, 
nu asupra femeii. Matei 19.9 va adăuga un element suplimentar: şi 
recăsătorirea primului bărbat este tot un act de adulter. Acest refuz 
radical de a recunoaşte validitatea divorțului va fi întemeiat în 19.3-9 
pe scopul original al lui Dumnezeu la creaţie: căsătoria este pentru 
totdeauna. 

Înţelesul de bază al cuvântului grecesc porneia, tradus prin 
infidelitate! este „curvie“, dar el este folosit în sens mai lărgit, astfel 
încât ar putea include imoralitatea premaritală, descoperită ulterior. 
Semnificația mai explicabilă a folosirii sale aici este adulter din partea 
soţiei, iar cuvântul este utilizat în acest sens, de exemplu în Eclesiastic 
23.23, Hermas, Mandate iv. 1.5. 

Afară numai de pricină de curvie, sau cu excepția unui temei de 
imoralitate (cf cu 19.9, „afară de pricină de curvie“), califică ceea ce 
este de altfel o interdicţie absolută, iar acest fapt — împreună cu absența 
unei asemenea calificări în celelalte relatări ale învățăturii Domnului 


Isus despre divorț din Marcu 10.11; Luca 16.18; 1 Corinteni 7.10-11 


] Pentru practica propriu-zisă, vezi Josephus, Ant. iv. 253; Vita 426. 

2 Ji dă prilej să preacurvească implică recăsătorirea ei, pentru că acesta 
era deseori singurul mod în care o soţie divorțată putea supravieţui; 
Deuteronomul 24.2 aşteaptă ca divorţul să fie urmat de recăsătorirea 
femeii. 

3 Doar în unele versiuni. De exemplu, versiunea Cornilescu, 1923, l-a 
redat prin „curvie“, opinie împărtăşită şi de autorul cărții de față. N.R. 

4  Porneia nu s-ar referi în mod natural, aşa cum argumentează Bonnard 
(p. 68-70), la căsătorie în limitele interzise evidenţiate în Leviticul 18.6 
şi urm.; în 1 Corinteni 5.1, aparent acest termen vizează nu o căsătorie 
în limitele interzise, ci o relaţie sexuală care, dacă tatăl bărbatului încă 
trăia, era de fapt un act de adulter. 

— este considerat în general să indice că excepția în ambele pasaje din 
Matei este o adăugare legislativă la idealul absolut al lui Isus, cu scopul 
adaptării lui la realitățile aspre ale lumii reale. Dar dacă, aşa cum a fost 
argumentat, înfidelitate/imoralitate înseamnă aici adulter din partea 
soţiei, stipulaţia din Matei reliefează doar ceea ce era considerat de la 
sine înțeles în gândirea curentă şi prin urmare este asumat în celelalte 
versiuni: şi anume faptul că adulterul anulează automat o căsătorie prin 
stabilirea unei noi uniri sexuale în locul ei. De fapt, Legea evreiască 
propriu-zisă (de exemplu: Mishnah Yebamoth 2.8; Sotah 5.1) cerea 
încetarea unei căsătorii dacă se descoperea că aceasta fusese lovită 
de imoralitate premaritală sau de adulter (vezi comentariul nostru 
la 1.19); pe vremea Vechiului Testament, în ambele situații trebuia 
aplicată pedeapsa cu moartea (Dt. 22.20-22), dar sub stăpânirea 
romană aceasta nu putea fi impusă. (Cf. cu 1 Corinteni 6.15 şi urm., 
pentru ideea, întemeiată pe Geneza 2.24, că unirea sexuală creează 
o legătură permanentă). Prin urmare, repudierea unei soţii după ce 
ea comisese adulter nu era decât o recunoaştere a faptului că acea 
căsătorie a luat deja sfârşit prin crearea unei noi uniri conjugale, şi ca 
atare era obligatorie. Însă, „divorțul“ din proprie iniţiativă, ruperea 
unei căsătorii care este încă intactă, este interzis în mod categoric. 
Prin urmare, stipulația de excepţie din Matei nu prezintă o nouă 
dispoziţie, ci clarifică ceea ce oricare cititor evreu ar fi considerat de 
la sine înțeles atunci când Domnul Isus a făcut declaraţiile aparent 
de neconceput din Marcu 10.9-12. Aplicarea acestui ideal radical 
într-o societate care consideră divorțul ca un lucru normal, va 
ridica inevitabil probleme pastorale serioase și va necesita o mare 
sensibilitate. Însă, problemele nu trebuie să fie evitate prin neglijarea 
de a lua în serios declarația categorică pe care o face Domnul Isus 
referitor la voia lui Dumnezeu — căsătorie intactă „până când moartea 
ne va despărți. 


(d) Despre jurământ (5.33-37) În Vechiul Testament, jurămintele 
şi promisiunile erau nu doar permise ci, în anumite circumstanțe, 
poruncite (vezi, de exemplu, Num. 5.19 şi urm.). Discuţiile asupra 
validității relative a diferitelor forme de jurământ şi promisiune i-au 
preocupat pe rabini într-o aşa măsură încât au umplut câteva tratate 

din Mishnah. Însă, un jurământ este necesar numai atunci când 
cuvântul unei singure persoane nu este demn de încredere; constituie 
o admitere a eşecului în ce priveşte buna-credinţă sau veridicitatea 
afirmațiilor unei persoane. Prin urmare, Domnul Isus pătrunde în 
culisele întregii structuri de legislaţie privind jurămintele pentru a 
ajunge la idealul care o înlocuieşte. În timp ce la prima vedere pasajul 
respectiv se ocupă de problema jurământului, în esență este o discuţie 
referitoare la buna-credință (veridicitate), concentrându-se mai 
degrabă asupra v. 37 decât asupra v. 34a.! Ca şi în cazul divorțului, 
adaptarea legislaţiei, atât în Vechiul Testament cât şi în iudaismul de 
mai târziu, este trecută cu vederea pentru reîntoarcerea la idealul care 
o face să fie inutilă. 

33. Cele două afirmaţii mai degrabă rezumă învăţătura Vechiului 
Testament decât s-o citeze cu exactitate. Să nu juri strâmb este ecoul 
celor spuse în Leviticul 19.12 (şi Exod. 20.7 ne-ar mai putea veni în 
minte); sintagma să împlineşti fată de Domnul jurămintele tale preia 
învățătura din următoarele texte: Numeri 30.2 (v. 3, în Scripturile 
ebraice); Deuteronom 23.21 (v. 22, în Scripturile ebraice); Psalmul 
50.14; Eclesiastul 5.4 (v. 3, în Scripturile ebraice). Toate acestea se 
ocupă de juruințe; însă, Numeri 30.2 menționează jurămintele ca 
atare, iar distincția dintre jurământ şi juruință, în general, nu era făcută 
foarte clar’. Aşadar, Vechiul Testament interzicea atât jurământul 
strâmb (fals), cât şi juruințele neîmplinite. 

34-36. Respingerea totală de către Domnul Isus a jurămintelor 
(să 74... nici pe... nici pe...) nu este egalată nici chiar de Manuscrisele 
de la Qumran, oricât de stricte au fost ele pe tema aceasta”, şi se află 
într-un contrast absolut cu cazuistica rabinică pe care El continuă să 
o expună în aceste versete (cf. cu 23.16-22). Că acest ideal n-ar trebui 
să fie tratat ca o regulă rigidă, şi anume cu referire la jurămintele de 
la tribunal, este sugerat de propriul răspuns al lui Isus, atunci când 
marele preot L-a pus să jure (26.63-64), precum şi de „jurămintele“ 
menționate ocazional în Noul Testament (2 Cor. 1.23; Gal. 1.20; cf cu 


| Vezi Jeremias, NTT, p. 220. 
2 Vezi Davies, p. 240. 
3 Vezi Davies, p. 241-244. 

1 Tes. 5.27); chiar Dumnezeu poate recurge la un jurământ (Evr. 6.13- 
17). Însă, Domnul Isus merge mai departe pentru a respinge folosirea 
jurămintelor „de mâna a doua“ care evită Numele lui Dumnezeu (și, 
prin urmare, nu sunt obligatorii). În primul rând, ele nu-L exclud 
nicidecum pe Dumnezeu, după cum cerul, pământul şi lerusalimul sunt 
toate inseparabil legate de Dumnezeu [ne-o demonstrează Domnul 
Isus referindu-Se la Is. 66.1 şi Ps. 48.2 (v. 3, în Scripturile ebraice)] 
şi chiar capul tău este creația lui Dumnezeu şi sub controlul Său. Iar 
în al doilea rând, după cum arată v. 37, jurămintele n-ar trebui să fie 
necesare. 

37. Simplu „Da“ sau „Nu“ tradus literal este: „Da, da; nu, nu”. 
Repetarea nu este o formulare nouă, ci un mod specific popoarelor 
semite de a indica faptul că „da“ şi “„nu“ trebuie să fie folosite 
(singure) de fiecare dată. (Cf cu „doi câte doi“ în Mc. 6.7 pentru „doi 
o dată“.) Iacov 5.12 care, cu siguranță, se bazează pe acest pasaj, a 
interpretat corect înţelesul formulării: „«Da» al vostru să fie «da», şi 
«nu» al vostru să fie «nu»“. Orice cuvânt rostit este un angajament, 
iar cuvântul creştinului n-ar trebui să aibă nevoie de nicio susținere. 
Orice adăugire vine de la Cel Rău (RSV mg.): aici, ca şi în alte locuri, 
genitivul grecesc pontrou ar putea fi masculin sau neutru, ceea ce 
îngreunează într-o oarecare măsură înțelegerea expresiei, însă nevoia 
de precauţie împotriva falsităţii rămâne, indiferent dacă ea s-ar datora 
răutăţii omului în general sau „tatălui minciunii“. 


(e) Despre drepturi legitime (5.38-42) 38. Principiul retribuirii 
proporţionate (legea talionului) (citat aici din Exod. 21.24-25; Lev. 
24.20; Dt. 19.21) era mai vechi şi recunoscut pe scară mai largă 
decât Legea mozaică, fiind deja inclus în Codul lui Hammurabi 
(sec. al XVIII-lea î.Cr.) cu aceleaşi exemple referitoare la ochi şi 
dinte. Intenţia lui nu era de a încuraja răzbunarea, ci de a preveni 
excesele de ură (dușmănie ancestrală) prin declararea faptului că 
pedeapsa legală nu trebuie să depăşească crima. Pe vremea lui Isus 
pedepsele fizice fuseseră în general înlocuite prin daune financiare. 
Prin urmare, ceea ce combate aici Domnul Isus nu este brutalitatea, 


1 Chiar aşa traduce vers. Cornilescu, 1923. N.R. 

şi nici chiar revanşa fizică, ci însuşi principiul insistenței asupra 
aplicării unei pedepse legitime. 

39. Să nu vă împorriviți este mai cuprinzător decât „să nu vă 
răzbunați “; sfatul acesta implică acceptarea maltratării şi, după cum 
va reieşi din exemplele care urmează, chiar o consimţire binevoitoare. 
Verbul grecesc anthistēmi este folosit uneori cu sensul de „a iniția 
o acțiune juridică (împotriva cuiva)“. Aşadar, aceste versete nu sunt 
un sfat pentru o împotrivire nonviolentă (aşa cum sunt deseori 
interpretate), ci recomandarea de a renunţa la orice fel de împotrivire, 
chiar şi cea bazată pe mijloace legitime. O comparare a formulării 
versetelor 39-40 cu Luca 6.29-30 ne arată că Matei este preocupat 
mai degrabă de cazurile de litigiu decât de violență, iar v. 41 vizează 
tot anumite drepturi legitime. Toate exemplele se ocupă de reacția 
unor indivizi față de acțiunile altor indivizi (celui ce vă face rău, sau 
poate mai corect celui care este rău repetă aceeaşi expresie ambiguă 
din v. 37; însă, contextul de aici, cu şirul de oricui, oricărui care îi 
succedă, sugerează că RSV are dreptate să-l trateze mai degrabă ca 
pe un răufăcător individual decât ca pe un principiu al „răului“, totuşi 
mai mic decât Diavolul care este „Cel Rău“, întruchiparea răului) 
şi nu există nicio garanţie pentru aplicarea acestor principii în etica 
socială, şi încă mai puţin în politică. Bunăvoinţa cuiva de a renunța 
la drepturile personale şi de a permite să fie insultat şi înşelat, nu este 
ceva incompatibil cu o poziție fermă față de aspectele de principiu 
şi pentru drepturile altora (cf. cu atitudinea lui Pavel în F.A. 16.37; 
22.25; 25.8-12). Într-adevăr, principiul dreptei retribuiri nu este 
aici atât de mult abrogat cât mai ales trecut cu vederea, în favoarea 
atitudinii cuiva care refuză să insiste asupra drepturilor sale, drepturi 
care sunt totuşi legitime. Isus nu revizuieşte codul penal, ci solicită o 
atitudine detaşată față de drepturile personale. Versetele 39b-42 sunt 
ilustrații ale acestei atitudini, nu reguli care să fie aplicate într-un 
mod legalist. 

A lovi peste obrazul drept era „o lovitură cu dosul mâinii, care încă 
şi astăzi în Orient exprimă disprețul cel mai mare posibil şi abuz 
extrem“; ca atare era de pedepsit printr-o amendă foarte mare 


| Vezi Jeremias, NTT, p. 239. 

(Mishnah BK 8.6). Situația contemplată este aşadar mai degrabă una 
de insultă decât de violență fizică, şi este posibil să fie văzută ca un 
aspect al persecuției religioase!. Acelaşi verb este folosit în 26.67 cu 
referire la maltratarea lui Isus acuzat de blasfemie, iar acest verset 
evocă cele scrise la Isaia 50.6, acceptarea de către Robul Domnului 
a insultei sau a maltratării. O asemenea acceptare o cere Domnul 
Isus din partea ucenicilor Săi, socotind-o preferabilă recurgerii la 
răzbunare sau la justiţie. 

40. Drept răspuns la litigiul declanşat de oponentul său, ucenicul 
lui Isus ar trebui nu numai să accepte benevol să i se ia cămașa 
(veşmânt purtat sub alte haine), ci să adauge ca bonus şi haina 
(veşmântul mai valoros de deasupra), în ciuda faptului că, din 
rațiuni umanitare (Exod. 22.25-27), Legea interzicea confiscarea 
ei. Principiul relevat aici nu este în primul rând evitarea unui apel 
către instanța de judecată (ca în 1 Cor. 6.1-8, unde v. 7 pare a fi 
fundamentat pe acest pasaj), ci o atitudine radical dezinteresată faţă 
de bunurile şi drepturile cuiva. 

41. Te sileşte să mergi (corespondentul cuv. gr. angareuă) este 
un termen care specifica procedeul ostaşului roman de „recrutare“ 
a unui lucrător civil într-o țară ocupată. (Este folosit cu aceeaşi 
semnificație în 27.32). În versetul acesta, o muncă forțată ca a 
unui hamal este privită cu admiraţie. Evreii se simțeau extrem de 
ofensați de impunerea unor asemenea corvoade, iar prin alegerea 
unui exemplu ca acesta, Domnul Isus Se disocia categoric de 
naționaliștii militanţi. În loc să se împotrivească sau cel puţin să se 
simtă ofensat, ucenicul ar trebui să se ofere voluntar pentru încă o 
milă (echivalentul a 1.000 de paşi; mila romană era ceva mai mică 
decât mila englezească). 

42. Această atitudine de renunțare liber consimţită față de anumite 
drepturi legitime se aplică şi în domeniul proprietății. Versiunea lui 
Luca (6.30) este mai cuprinzătoare. „Oricui îţi cere, dă-i“ (aici timpul 
verbului a da este imperativul prezent). Matei are în vedere un caz 
specific (dă este la imperativul aorist, ceea ce presupune săvârşirea 
unui singur act). Aplicarea întocmai a acestui verset ca o regulă 


1 Jeremias, loc. cit. 

de viață ar fi sortită eșecului: „în curând ar exista o clasă de săraci 
sfinți, care nu posedă nimic, şi o alta de leneşi şi hoți prosperi“.! Însă, 
principiul desprins de aici este că nevoia altora are prioritate faţă de 
comoditatea mea (cf. cu Dt. 15.7-11). Sugestia că a cere ar însemna 
„cererea unui împrumut“ (Hill) sau reconstituirea versetului într-un 
atac contra cămătarilor (ceea ce ar necesita inserarea unei negații 
pentru care nu există nicio autoritate textuală; 4B) nu se justifică, 
dacă spusele lui Isus constituie nu o regulă pragmatică ci o expresie 
radicală a preocupării dezinteresate pe care o manifestă ucenicul față 
de semenii lui. 


(f) Despre iubire (5.43-47) 


43. Să iubeşti pe aproapele tău provine din Leviticul 19.18, pe care 
Isus îl citează într-o formă mai completă la Matei 19.19 şi 22.39. 
Proeminenţța poruncii de a iubi în învățătura lui Isus şi mai ales în 
prezentarea ei de către Matei? este binecunoscută. Aici întrebarea 
priveşte dimensiunea aplicării ei (ca în Lc. 10.25-37, unde Pilda 
samariteanului milostiv este prezentată tot ca un comentariu la Lev. 
19.18). Aproapele din Leviticul 19.18 era confratele israelit, însă o 
atitudine foarte diferită era necesară față de cei dintr-o comunitate 
ostilă (Dt. 23.3-6; cf cu Ps. 139.21-22), deşi un duşman personal 
trebuia tratat cu consideraţie (Exod. 23.4-5; 1 Sam. 24.19; Pv. 25.21), 
iar un neevreu trebuia acceptat cu bunăvoință (Lev. 19.34; Dt. 10.19). 
Să urăşti pe vrăjmaşul tău nu este un citat din Vechiul Testament şi 
este greu să-l considerăm ca un rezumat al Vechiului Testament doar 
pe temeiul unor pasaje ca Deuteronom 23.3-6. Însă, este o concluzie 
uşor de tras din diferența clară pe care o face Vechiul Testament 
între atitudinea cerută față de confrații israeliți şi cea față de străini, 
diferență care apare în mod ferm în Manualul de la Qumran (1Q$ 
1.3-4, 9-10; 19.21-22, „ca ei să iubească pe toți fiii luminii... şi să 
urască pe toți fiii întunericului“. Cf cu Josephus, BJ ii. 139, referitor 
la atitudinea esenienilor). Cuvintele lui Isus nu sunt atât de mult un 
atac direct împotriva Qumranului, cât mai ales contra unei atitudini 


1 L. Morris, Tyndale Commentary on Luke (1974), p. 130. 
2 Vezi TIM, p. 75-85. 

populare pe care ei o împărtăşeau şi probabil o intensificau.! Totuşi, 
trebuie amintit faptul că „să urăşti“, în multe situaţii are sensul de 
„nu iubi“ sau „iubeşte mai puțin“ (Mt. 6.24; Rom. 9.13; Lc. 14.26 şi 
Mt. 10.37, Gen. 29.31-31) şi nu este nevoie să denote o ură pozitivă; 
astfel că Jeremias traduce fraza cu pricina în felul următor: „Să-ţi 
iubeşti compatriotul, dar nu e nevoie să-ți iubeşti adversarul“? Cu 
certitudine, Vechiul Testament şi iudaismul în general aşteptau o 
dragoste mai mare pentru membrii poporului lui Dumnezeu decât 
pentru cei dinafară. 

44. Domnul Isus respinge efectuarea unei asemenea distincţii 
pronunțându-Se în favoarea unei iubiri nediscriminatorii. Vräjmaşul 
va fi mai cu seamă cel care este în afară şi se opune comunităţii 
poporului lui Dumnezeu (vezi comentariul nostru la v. 43 şi referința 
în acest verset la cei care persecută, precum şi despre frați în comentariul 
nostru la v. 47). Atitudinea ucenicului față de persecuția religioasă 
trebuie să treacă dincolo de lipsa răzbunării spre a ajunge la o iubire 
pozitivă. Însă, o aplicare exclusivă la cazurile clare de persecuție 
religioasă ar introduce chiar legalismul pe care Isus îl respingea; nu 
există niciun om pe care ucenicul n-ar trebui să-l iubească. Dragostea 
cerută de Domnul Isus din partea unui ucenic al Său este caracterizată 
printr-o universalitate cuprinzătoare, şi nu are niciun corespondent în 
literatura evreiască.” ar această iubire se va exprima şi prin rugăciune 
pentru prigonitori; nu este doar o emoție trecătoare, ci o dorinţă 
sinceră pentru binele lor. 

45. Dragostea care nu face nicio discriminare îi va evidenția pe 
ucenici ca fii ai Tatălui nostru care este în ceruri, fiindcă fiul împărtăşeşte 
caracterul tatălui, şi este o caracteristică a lui Dumnezeu acordarea 
binecuvântărilor Sale naturale deopotrivă peste toți oamenii. Desigur, 


Vezi şi Davies, p. 245-249. 
Vezi Jeremias, NTT, p. 213 nr. 3. 
Vezi Banks, p. 200-201. 
Cf. cu Luca 6.27: „Faceţi bine celor ce vă urăsc“; aceasta şi alte expresii 
dintr-o paralelă mai completă în Luca au fost descoperite în multe 
manuscrise biblice, şi prin urmare în AB, dar nu apar în manuscrisele 
mai vechi ale Evangheliei după Matei. 

aici nu se spune nimic despre binecuvântări spirituale; pe de altă parte, 
versetul nu oferă nicio bază pentru o credință în mântuirea întregii 
omeniri. Nu există nicio incompatibilitate între admiterea faptului 
că unii sunt mântuiţi iar alții pierduţi şi manifestarea unei bunătăți 
practice ce-i are în vedere pe toți oamenii, chiar şi pe persecutori. 

46-47. Un provincialism local este caracteristic lumii. Dacă un 
ucenic vrea să-şi găsească răsplata (vezi comentariul nostru la 5.12), 
el nu trebuie să fie la acelaşi nivel cu alți oameni; trebuie să facă mai 
mult, să facă lucruri neobişnuite (cf. cu v. 20, unde este folosită aceeaşi 
rădăcină — perisson, iar finalizarea acestui mai mult este în termenul 
desăvârșit din v. 48). Vameşii şi Neamurile/păgânii (vezi comentariul 
nostru la 6.32) apar iarăşi împreună în 18.17. Vameşii (evrei), ca o 
minoritate marginalizată (vezi comentariul nostru la 9.9-11), formau 
un grup unit. Atitudinea pozitivă pe care Şi-o manifestă Isus într-un 
alt context față de vameşi (9.9-13; 11.19; 21.31-32) şi Neamuri 
(8.10-11) contrastează cu folosirea peiorativă a celor doi termeni 
aici şi în 18.17; prin urmare, întrebuințarea lor ca expresii colocviale, 
deja înțelese în societatea evreiască curentă, pentru „străini“ sau 
„indezirabili“ nu poate fi luată ca argument pentru susţinerea unui 
tip de discriminare pe care acest pasaj tocmai tinde s-o condamne. 
Sintagma fratii voştri, ca şi în alte locuri ale Evangheliei după Matei, 
vizează în acest context îndeosebi frații de credință, ceata confraților 
ucenici, iar dragostea pe care Isus o aşteaptă din partea lor depăşeşte 
hotarele „grupului“, ajungând la oponenții lor. 


(2) Rezumat (5.48) 


„Neprihănirea care întrece“ pe care Domnul Isus o ceruse în v. 20 
a fost ilustrată în v. 21 şi următoarele, iar aici este rezumată într-o 
cerință atotcuprinzătoare: voi dar fiti desăvârșiți. Prin urmare, cerința 
este aceea că ucenicii (pronumele vo; este categoric în contrast cu 
vameşii şi Neamurile din v. 46-47 şi cărturarii şi fariseii din v. 20) 
trebuie să fie Jesăvârșifi (releioi, în greceşte). Desăvârşirea aceasta 
reprezintă tocmai acele „lucruri neobişnuite“ care au fost cerute în 
v. 47. (Cf. cu 19.20-21 unde grecescul ze/eios, un alt termen înrudit 
cu Ze/eioi utilizat în Matei indică cerința lui Dumnezeu care merge 
dincolo de o împlinire formală a prescriptiilor Legii. (Chiar şi Lev. 

19.18 este înlocuit prin această cerință mai radicală). Te/eios înseamnă 
mai mult decât perfecțiune morală: indică o „desăvârşire totală“, 
„integritate deplină“ (cf cu folosirea termenului de către Pavel referitor 
la cei maturi „duhovniceşte“ în 1 Cor. 2.6; 14.20; Filip. 3.15), o viață 
total integrată voii lui Dumnezeu şi reflectând astfel caracterul Lui. 
Probabil că această sintagmă este derivată din Deuteronom 18.13 în 
Septuaginta, care preluând o formulă repetată în Leviticul 11.44-45; 
19.2; 20.26 („Voi să fiti sfinți, căci Eu sunt sfânt“), apare des în 
cuvintele lui Isus. Conformarea cu caracterul divin, obiectiv pus în 
fața copiilor lui Israel în calitatea lor de popor ales al lui Dumnezeu 
(vezi mai ales Lev. 20.26), este reafirmat acum ca țintă a ucenicilor lui 
Isus. Este un ideal aşezat înaintea tuturor ucenicilor, şi nu un statut 
special al celor care pretind că ar fi atins o „perfecțiune fără de păcat“ 
în această viață; nici în Matei 5.48 şi nici în 19.20-21 nu există vreun 
indiciu privind o etică bidimensională, cu un nivel pentru ucenicul 
obişnuit şi un altul pentru cel „desăvârşit“. 


(vi) Învățături despre unele practici religioase (6.1-18) 

„Neprihănirea care întrece pe cea a cărturarilor şi a fariseilor“ 
(5.20) va fi privită nu numai printr-o abordare nouă şi mai radicală 
a problemelor de ordin etic şi legal care-i preocupau pe cărturari 
(5.21-48), dar şi cu o atitudine nouă față de respectarea scrupuloasă 
a îndatoririlor religioase, care era semnul distinctiv al fariseilor (6.1-18). 
Atitudinea nouă constă nu în respingerea aspectelor principale ale 
pietății evreieşti, ci în evitarea afişării unei atitudini ostentative în 
îndeplinirea ei. Respectarea îndatoririlor religioase trebuie să fie 
direcționată spre Dumnezeu, nu spre câştigarea aprecierii oamenilor. 

Milostenia, rugăciunea şi postul sunt selectate ca exemple de 
practicare a evlaviei. Acestea trei erau (şi sunt) cele mai proeminente 
practici cerute unei persoane pioase în cadrul principalului curent 
al iudaismului.? Aceleaşi trei activități, cărora li se adaugă cerințele 
islamice specifice ale lui Hajj şi recitarea crezului, constituie cei cinci 
piloni ai islamului. 


1 Cf. cu TIM, p. 96-97. 
2 Vezi Davies, p. 307-315. 

Domnul Isus acceptă milostenia, rugăciunea şi postul ca fiind 
lucruri esenţiale şi pentru viața de credință a ucenicilor Lui. Ele sunt 
tratate în trei pasaje paralele cu o structură bine închegată (v. 2-4, 5-6, 
16-18), care se deschide printr-o introducere generală (v. 1); apoi, 
o lungă digresiune pe tema rugăciunii (v. 7-15) întrerupe această 
structură echilibrată, digresiune probabil inserată de Matei şi alcătuită 
din extrase rostite de Isus cu diverse prilejuri şi aranjate aici într-un 
tot unitar menit să permită memorarea învăţăturii Domnului. 

1. Tema generală a secțiunii este declarată simplu, în cuvinte care la 
prima impresie par să intre în conflict cu 5.16. Însă, faptul condamnat 
aici este lăudăroşenia, îndeosebi în practicarea îndatoririlor religioase. 
(Pietate este o traducere bună pentru grecescul dikaiosynë care, de 
regulă, este redat prin „neprihănire “; în acest context, el preia conceptul 
de „neprihănire“ din 5.20, dar cu o aplicaţie specială mai degrabă din 
perspectiva respectării îndatoririlor religioase decât etice, şi astfel 
operează ca un termen generic pentru a acoperi referirile specifice 
la milostenie, rugăciune şi post care urmează). Viaţa ucenicului este, 
inevitabil şi pe bună dreptate o trăire publică; însă, acest lucru nu-i 
dă dreptul unui ucenic să-şi etaleze devoțiunea lui religioasă; este o 
mare diferenţă între trăirea unei vieți curate şi evlavioase, demnă de a 
fi remarcată (5.13-16), şi strădania de a câştiga o reputație personală 
prin practicarea evlaviei. Diferența constă nu numai în motivație, dar 
şi în rezultat: cea dintâi aduce glorie lui Dumnezeu, cealaltă doar 
celui care se afişează. 

Există o diferență şi în ceea ce priveşte răsplata. Vezi 5.12 pentru 
conceptul de răsplătire, care se repetă de două ori în fiecare din cele 
trei subdiviziuni (v. 2, 4, 5, 6, 16, 18). Lăudărosul primeşte ceea ce 
el însuşi a câştigat: aprobarea oamenilor, şi astfel pierde răsplata 
adevărată care vine doar de la Tatăl nostru care este în ceruri (vezi 
comentariul nostru la 5.16; această perspectivă a lui Dumnezeu 
domină mai ales cap. 6). 

2. Milostenia era în sânul iudaismului o îndatorire religioasă, şi nu 
o opţiune filantropică (cf. cu Dt. 15.7-11; Ps. 112.9), iar în sec. I d.Cr., 
ajutorarea săracilor pe baza unei asemenea practicări a milosteniei 
funcţiona de o manieră impresionantă. Domnul Isus aşteaptă ca 
ucenicii Lui să dăruiască în mod generos; însă, nu cu scopul de a 

se face remarcați. Din moment ce nu avem nicio dovadă privind 
folosirea trâmbitelor în legătură cu practicarea milosteniei, sintagma 
nu suna din trâmbită este probabil o exprimare metaforică al cărei sens, 
întâlnit şi în alte scrieri vechi, este atragerea atenţiei spre sine însuşi. 
Făftarnic (ipocrit) este un cuvânt preferat în Evanghelia după Matei, 
folosit mai ales, ca aici şi în v. 5, 16, pentru a-i caracteriza pe farisei în 
pietatea lor ostentativă. În capitolul 23, cuvântul „făţarnic“ a devenit 
un epitet stereotip pentru cărturari şi farisei. Iniţial, acest cuvânt 
grecesc a avut sensul de „actor“, iar aici acest sens nu este departe de 
realitate: fariseii îşi etalează meritele pentru o audiență. Aceasta ar fi 
mai degrabă semnificaţia avută în vedere aici a cuvântului „fățarnic 
“ decât o nesinceritate conştientă, deşi în altă parte redă viclenia 
(22.18), sau cel puţin inconsistenţa dintre cuvinte şi fapte (7.5, 15.7). 
Scopul unei asemenea apariții publice este cz ei să fie ludati de oameni, 
iar această laudă reprezintă deja o răsplată deplină (literal, misthos 
înseamnă o „plată“ care a fost câştigată). Și-au luat (grecescul apechă 
este un termen comercial, care defineşte o încasare completă; şi, prin 
urmare, implică faptul că nu mai este nimic de adăugat, vezi folosirea 
lui în Lc. 6.24 şi a altui termen înrudit, apo/ambană, în Lc. 16.25). 

3-4. Prin contrast, discreţia sau tăinuirea milosteniei ucenicului va 
avea ca rezultat o răsplată (nu o remunerație câştigată, ci recompensa 
fără măsură a harului lui Dumnezeu; vezi comentariul nostru la 5.12), 
nu de la oameni, ci de la Tatăl nostru care (numai El) vede în ascuns. 
Aici accentul este pus nu pe maniera dărniciei, „în public“, aşa cum 
o interpretare ulterioară avea s-o reflecte în AV, ci pe sursa (şi prin 
urmare pe calitatea) răsplătirii în comparaţie cu „câştigul“ ipocritului. 
Textul mai vechi nu indica faptul că răsplata Tatălui este publică sau 
chiar pământească. 

5-6. Structura acestui pasaj se înrudeşte îndeaproape cu aceea a 
v. 2-4 şi foloseşte aceleaşi cuvinte şi expresii-cheie despre care am 
mai vorbit. Rugăciunile în sinagogi erau conduse de un membru 
care stătea în față; probabil că invitaţia de a face lucrul acesta era 
un semn al distincţiei în congregație. Rugăciunea nu era practicată 
în mod normal /a colturile ulitelor, ci Jeremias sugerează că persoana 
care respecta cu strictețe ora de după-amiază a rugăciunii îşi putea 
„cronometra“ mişcările pentru a ajunge în locul cel mai populat 

la timpul potrivit!! Prin constrast, ucenicul trebuie să se roage în 
„odăiță“ (în grecește: zameion; cf. cu Le. 12.24). Odăița era o cameră 
interioară, izolată, probabil fără ferestre şi posibil cu o singura uşă care 
se încuia pe dinăuntru; şi astfel a devenit proverbială pentru a indica 
un loc secret, tainic (Lc. 12.3; cf cu Mt. 24.26). Propozitia aceasta 
este modelată după Isaia 26.20 (pasaj care, în Septuaginta, conține 
termenul zameion), ca o recomandare pentru refugierea într-un loc 
ascuns. Domnul Isus nu interzice aici rugăciunea publică sau în 
comun ca atare, ci lăudăroşenia către care este prea uşor înclinată. 
Esenta rugăciunii este comuniunea ucenicului cu Tatăl său ceresc. 

7-8. Subiectul rugăciunii este extins cu extrase din alte cuvântări — 
o avertizare împotriva rugăciunii mecanice (v. 7-8), rugăciunea „Tatăl 
nostru“ (v. 9-13) şi un comentariu asupra acesteia (v. 14-15) — înaintea 
celei de-a treia părți a învățăturii despre practicarea pietăţii în v. 16-18. 
Primele cuvinte sunt direcționate acum nu împotriva „ipocriților“, ci 
contra rugăciunii ce/or ce bo/borosesc aceleaşi vorbe ca păgânii/Neamurile. 
Rugăciunea în lumea neiudaică era deseori caracterizată mai ales de 
invocări formale şi incantații magice, în care o repetare corectă conta 
mai mult decât atitudinea sau intenția închinătorului. Expresia a 
bolborosi aceleaşi vorbe (vorbe goale) traduce grecescul battalogeð, un 
cuvânt de altfel necunoscut în literatura acelor vremuri, dar probabil 
inventat pentru a reda onomatopeic o vorbire mecanică, vorbe goale, 
o „bolborosire“; asemănarea acestui cuvânt cu termenul ebraic Pâze/ 
(deşert, zadarnic, inutil) ar intensifica aspectul avut în vedere. Se pare 
că aici Domnul pune accentul mai degrabă pe calitatea rostirii decât 
pe cantitatea ei. Dar aceasta nu constituie o interdicţie a repetițiilor 
făcute în rugăciune (traducerea „repetări inutile“ în AV nu este 
fundamentată; pentru că Isus Însuşi a repetat aceleaşi cuvinte, 
Mt. 26.44) şi nici a a unor rugăciuni cu formă fixă (v. 9-13 continuă 
să ne ofere una!), ci a rugăciunii mecanice, fără participarea gândului 
şi a sentimentelor. Nu multe cuvinte asigură un răspuns din partea lui 
Dumnezeu, ci o atitudine de totală supunere în rugăciune. 

9-13. Rugăciunea „Tatăl nostru“ apare într-o formă mai scurtă în 
Luca 11.2-4; s-a presupus în general că versiunea lui Matei reprezintă 


| Vezi Jeremias NTT, p. 187. 

primul stadiu al extinderii ei în vederea utilizării în liturghia creştină, 
urmând a fi completată ulterior prin adăugarea doxologiei (vezi 
comentariul nostru la v. 13), deşi nu există niciun motiv pentru a 
respinge opinia lui Lohmeyer care susținea că Domnul Isus i-ar fi 
învăţat pe apostoli rugăciunea aceasta sub forme diferite cu două 
ocazii diferite; în Luca, este menţionată în contextul unei cereri 
specifice pentru instruire în privința modului de a se ruga, pe când în 
Matei este parte a unui discurs mai general despre natura rugăciunii. 

A devenit la modă, în interpretarea recentă, tratarea rugăciunii 
„Tatăl nostru“, chiar şi în versiunea lui Luca, îndeosebi ca o rugăciune 
cu caracter escatologic, ea ocupându-se atât de înflăcărarea dorinţei 
ucenicului după instaurarea deplină şi definitivă a Împărăției lui 
Dumnezeu, cât şi de pregătire a lui în această privinţă. Practic, fiecare 
dintre clauzele sale ar putea fi interpretată în acest mod. Însă, faptul 
că rugăciunea aceasta a fost folosită de creştini de-a lungul veacurilor, 
fără a i se atribui în mod specific o tentă escatologică, dovedeşte că ea 
are şi o aplicație practică asupra vieții cotidiene a ucenicului Domnului 
Isus (care, desigur, ar trebui să „includă“ anticiparea triumfului lui 
Dumnezeu), chiar dacă această aplicaţie este una principală. 

Este o rugăciune pentru ucenici, aceştia fiind singurele persoane 
care-L pot numi pe Dumnezeu „Tată“. Dar este şi o rugăciune pentru 
ucenici ca „adunare“ (deoarece toate pronumele de persoana întâi 
sunt la plural). Această caracteristică, alături de asemănarea ei vădită 
cu câteva rugăciuni liturgice evreieşti de pe vremea aceea, sugerează 
că măcar parțial unul dintre scopurile rugăciunii „Tatăl nostru“ a fost 
folosirea sa liturgică în închinarea Bisericii creştine. Totuşi, aceasta 
nu exclude utilizarea ei şi ca un rezumat sau ca model pentru propria 
noastră rugăciune, atât în comun cât și în particular, iar întrebuințarea 
ei în acest mod i-a ferit pe mulți creştini de o abordare centrată pe 
propria persoană cu nevoile sale, unde s-ar fi ajuns foarte uşor fără un 
asemenea model de rugăciune. 

9. Iată dar cum trebuie să vă rugați... Aceste cuvinte indică faptul 
că rugăciunea care urmează este o dovadă de grijă părintească şi 
dragoste înțelegătoare din partea lui Dumnezeu care au fost afirmate 


1 Vezi, de exemplu, McNeile, p. 77. 

în v. 8, în contrast cu practica „păgânilor“ (v. 7); un accentuat „voi“ 
în greacă reliefează contrastul. Apelativul „lată“, prin care este 
redat termenul aramaic „Abba“ (Ava) folosit în versiunea lui Luca, 
corespunde unei exprimări directe şi pline de îndrăzneală, aceasta 
fiind una din trăsăturile intimității unice dintre Dumnezeu-Fiul şi 
Dumnezeu-Tatăl (Mc. 14.36).: Aceeaşi îndrăzneală directă şi sinceră 
este exprimată în Matei prin cuvintele: Tatăl nostru care ești în ceruri; 
o formulă ceva mai respectuoasă (diferită de simplul „Ava“) putea fi 
întâlnită în unele rugăciuni evreieşti. Totuşi, această adresare exprimă 
cu multă forță tensiunea în atitudinea ucenicilor față de Dumnezeu 
— Cel care deşi domneşte în ceruri, ca un Dumnezeu transcendent, 
atotputernic, Stăpân al universului, este în acelaşi timp Tatăl nostru, 
preocupat de nevoile fiecărui ucenic şi intrând într-o relație intimă 
cu el. 

Urmează trei clauze paralele, primele două fiind îndeaproape ecoul 
uneia dintre rugăciunile sinagogii cunoscută sub denumirea de Qaddish 
şi care sună astfel: „Înălțat şi sfințit fie Numele Lui măreț în lumea pe 
care El a creat-o după voia Sa! Fie ca Împărăţia Lui să domnească în 
timpul vieții voastre, cât mai repede cu putință!“ Sfinrească-se Numele 
Tău cere mai mult decât o vorbire respectuoasă. A sfinţi înseamnă „a 
face sfânt“, sau şi mai bine „a trata (pe cineva) ca sfânt, cu reverență“.? 
Numele ÎI reprezintă pe Dumnezeu Însuşi, revelat oamenilor (cuvânt 
extrem de frecvent în Vechiul Testament; de exemplu: Dt. 28.58; 
Is. 30.27). Aşadar, această cerere poate exprima atât dorința de 
a-L vedea pe Dumnezeu onorat cu adevărat ca Dumnezeu în lumea 
de azi, cât şi o dorință escatologică înflăcărată după ziua când toți 
oamenii Îl vor recunoaşte pe Dumnezeu ca Stăpân suprem. 

10. Vie Împărăția Ta este cererea cu cea mai clară tentă escatologică 
în rugăciunea „Tatăl nostru“. Ea include cel puţin aspirația pentru 
stabilirea finală a domniei lui Dumnezeu peste toată creaţia Sa (vezi 
p. 53-54 pentru conceptul „Împărăția lui Dumnezeu/cerurilor“). Însă, 


1 Vezi, în special, J. Jeremias, „The Prayers of Jesus“ (Rugăciunile lui 
Isus) (1967), p. 11-65; pentru o tratare mai sumară, vezi NTT, p. 
62-68, 197. 

2 Vezi BAGD, p. 9a. 

într-un anumit sens, Împărăţia lui Dumnezeu deja venise în lucrarea 
Domnului Isus (vezi comentariul nostru la 3.2); dar stabilirea ei 
progresivă şi cu atât mai mult instituirea ei finală şi deplină ar trebui 
să fie preocuparea constantă a ucenicilor lui Isus. În mod asemănător, 
sintagma facă-se voia Ta poate fi aplicată atât ascultării oamenilor față 
de voia lui Dumnezeu în lumea de astăzi (cf. cu folosirea aceleiaşi 
expresii de Isus Însuşi în 26.42), cât şi împlinirii finale a planului lui 
Dumnezeu pentru lume. A percepe aceste trei clauze sau cerințe ca 
fiind doar escatologice înseamnă a dezamorsa una dintre cele mai 
solicitante rugăciuni pe care ucenicii pot fi chemaţi s-o înalțe, cu 
urmări mult mai vaste pentru conduita zilnică a vieții lor; a percepe 
aceste consecințe ca fiind doar de natură etică înseamnă a ignora 
„speranța binecuvântată“ care este cauza esenţială a uceniciei Noului 
Testament. Cele trei clauze sunt completate de expresia precum în 
cer, așa şi pe pământ care, având în vedere echilibrul atent al celor trei 
cereri precedente, ar trebui tratată probabil mai degrabă ca un numitor 
comun al tuturor decât ca o extensie a celei din urmă. De asemenea, 
expresia precum în cer, așa şi pe pământ permite o dublă aplicație a 
acestor cereri, care îşi află împlinirea nu numai în închinarea şi 
armonia celor din ceruri, dar şi pe pământ, într-un mod progresiv în 
timpul abordărilor desăvârşirii finale, iar de o manieră deplină atunci 
când se vor manifesta vizibil. Rugăciunea cuprinde întreaga sferă a 
acestei manifestări vizibile a planului lui Dumnezeu; însă, ea nu este 
focalizată pe timp (prezent sau viitor), ci pe Dumnezeu Însuşi, Acela 
a cărui glorie trebuie să fie primordială şi cea mai mare preocupare a 
ucenicilor, înainte ca ei să-şi ia în calcul propriile nevoi. 

11. Cele trei clauze ale rugăciunii pentru gloria lui Dumnezeu 
sunt acum echilibrate de trei cereri privitoare la nevoile ucenicilor. 
Necesităţile materiale sunt reprezentate aici prin pâinea noastră cea de 
toate zilele, dar înțelesul expresiei „de toate zilele“ este incert. Epiousios, 
termenul grecesc din care derivă, nu apare decât poate întâmplător 
în vreun fragment dintr-un registru contabil egiptean, publicat 
în ultimul secol, dar dispărut de atunci! Dintre multele traduceri 
sugerate, fundamentate pe diferite etimologii speculative, trei par 
posibile: (a) „pentru ziua (aflată în discuţie)“; deci, cu sensul de zi/nic, 
care ar putea fi o amintire a manei asigurate zi de zi copiilor lui Israel 

în pustie; (b) „necesară“ pentru supravieţuire; cf cu Proverbe 30.8: 
„dă-mi pâinea care-mi trebuie“; în registrele contabile menționate se 
referea probabil la o „portie“ zilnică; (c) „pentru ziua ce vine“, care 
este în mod curent cea mai preferată traducere, sprijinită de o relatare 
a lui Ieronim privind această interpretare într-o versiune aramaică 
timpurie a Evangheliei. (a) şi (b) conduc, în bună măsură la aceeaşi 
concluzie: o rugăciune care cere să fie satisfăcute nevoile materiale ale 
zilei. (c) ar putea avea fie un înțeles asemănător, cerându-se ca hrana 
zilei de mâine să fie asigurată, fie un sens escatologic „hrană pentru 
Ziua Viitoare“, deci ca o aluzie la ospăţul mesianic aşteptat (vezi 
comentariul nostru la 8.11). Dacă întreaga rugăciune este abordată 
dintr-o perspectivă escatologică, atunci probabil că acest ultim înțeles 
este cel care s-ar potrivi.! Dar, faptul că această pâine este cerută 
astăzi (mai mult, versiunea lui Luca o cere pentru „fiecare zi“) ar lăsa 
să se înțeleagă că cel care rosteşte rugăciunea se gândeşte la asigurarea 
pâinii zilnice; iar dacă aşa stau lucrurile, atunci nu-i mare diferență 
dacă cererea este pentru pâinea de astăzi sau de mâine. O asemenea 
cerere nu este în conflict nici cu v. 25 şi urm., ştiut fiind că aceste 
nevoi au fost adresate lui Dumnezeu prin rugăciune, ceea ce face ca 
neliniştea sau anxietatea să nu-şi mai aibă rostul. 

12. Cuvântul datorii redă un termen aramaic folosit de regulă 
pentru a denumi păcatul, care literalmente indică o datorie bănească, 
iar în originalul grecesc exact acesta este sensul (Luca foloseşte un 
cuvânt obişnuit pentru păcat în primul termen al paralelismului 
sinonimic, dar în cel de-al doilea retine şi el ideea datoriei). În general, 
comentatorii se gândesc la păcate, având în vedere clarificările aduse 
de explicaţia consemnată în v. 14-15, unde este utilizat termenul foarte 
general de greșeală (ad litteram „pas fals“, adică greşit). Ne iartă pare în 
mod clar să fie traducerea corectă în Matei, deşi multe manuscrise au 
înlocuit timpul prezent (folosit aici de Luca) pentru a evita implicația 
că iertarea pe care ne-o acordă Dumnezeu ar fi condiționată de iertarea 
pe care o acordăm noi în prealabil altora. De fapt, perfectul aramaic, 
care probabil se află în spatele timpului aorist al lui Matei, putea fi 
folosit şi cu un sens pentru prezent („precum erewith iertăm şi noi 


1 Vezi Jeremias, NTT, p. 199-201. 

datornicilor/greşiților noştri“)! astfel că prezentul lui Luca este mai 
corect din punct de vedere idiomatic, iar aoristul lui Matei mai corect 
din perspectivă semitică. Aspectul esenţial nu ține de corespondența 
timpului, ci după cum se explică în v. 14-15, de nesinceritatea unei 
rugăciuni pentru iertare rostită de un ucenic neiertător. 

13. După asigurare materială şi iertarea păcatelor din trecut vine 
o rugăciune, cu două cereri referitoare la o viitoare protecţie față 
de păcat. În loc de ispită (peirasmos) ar fi de preferat „testare“ (vezi 
nota introductivă a comentariului nostru la 4.1-11). În timp ce El 
nu „ispiteşte“ oamenii să facă rău (Iac. 1.13), Dumnezeu le îngăduie 
copiilor Lui să treacă prin vremuri de încercare. Însă, ucenicii,conştienți 
de slăbiciunea lor, n-ar trebui să dorească o asemenea testare şi ar 
trebui să se roage Domnului să-i cruțe de confruntarea cu situaţii în 
care ei sunt vulnerabili. Totuşi, dacă ei ajung într-o asemenea situaţie, 
trebuie să se roage să fie izbăviţi de rău (sau de „Cel Rău“, ca în 5.37; 
oricare din aceste două traduceri este posibilă, iar sensul nu este prea 
afectat de alegerea făcută). În ambele clauze accentul este pus pe 
vulnerabilitatea ucenicilor şi pe dependenţa lor de Dumnezeu pentru 
evitarea păcatului, deşi amenințarea ultimă a conflictului escatologic 
nu poate fi exclusă din perspectiva rugăciunii. 

Doxologia bine cunoscută, deşi absentă din toate copiile 
Evangheliei după Luca, apare în forme uşor diferite într-un mare 
număr de manuscrise timpurii şi de variante asupra acestui punct ale 
Evangheliei după Matei; însă, faptul că ea lipseşte din câteva prime 
mărturii dintre cele mai importante care conţin textul lui Matei aflat în 
uz în diverse părți ale Bisericii creştine din sec. al II-lea, i-a determinat 
pe majoritatea exegeților să creadă că această doxologie nu s-a aflat 
în textul original (deşi era în uz foarte devreme şi pe o scară destul de 
largă). S-ar putea ca iniţial rugăciunea „Tatăl nostru“ să le fi fost dată 
apostolilor fără această frază care, deşi nescrisă, era totuşi un răspuns 
dat de congregaţie printr-o doxologie finală (element esenţial în 
majoritatea rugăciunilor evreieşti). Forma pe care o cunoaştem acum 
(modelată oare după 1 Cron. 29.11-12?) a ajuns omologată treptat, în 
cursul sec. al II-lea, ca parte integrantă a Rugăciunii Domneşti. Dacă 


| Vezi Jeremias, NTT, p. 201. 

formularea aceasta, sau altceva asemănător, ne duce până în zilele 
vieții pământeşti ale Domnului Isus nu putem şti sigur.! 

14-15. Acest comentariu asupra v. 12 mai adaugă ceva la ceea ce era 
subînțeles în rugăciunea „Tatăl nostru“. În schimb, această adăugire 
poate fi interpretată din 18.23-35, unde legătura dintre iertarea care 
ne-a fost acordată şi iertarea pe care, la rândul nostru, le-o acordăm 
altora, este prezentată într-un mod foarte expresiv. Aspectul central 
nu este atât de mult faptul că iertarea altora reprezintă o condiţie 
prealabilă pentru a fi şi noi iertaţi, ci ideea că iertarea nu poate fi 
un proces unidirecțional. Ca toate darurile lui Dumnezeu, şi iertarea 
implică responsabilitate: trebuie să fie transmisă mai departe. A cere 
iertare pe orice alt temei este ipocrizie. Desigur, nu e nicio îndoială că 
iertarea noastră față de alte persoane este proporțională cu ceea ce ni 
s-a iertat, lucru expus cu multă claritate în 18.23-35. 

16-18. După divagaţia pe tema rugăciunii, al treilea exemplu de 
respectare a îndatoririlor religioase este prezentat cu aceeaşi structură 
şi aceleaşi cuvinte-cheie ca în v. 2-4 şi 5-6 (vezi comentariul nostru la 
v. 2-4). Postul era un element proeminent în viaţa religioasă evreiască, 
atât în vremurile prevăzute de Lege (Ziua Ispăşirii şi alte posturi 
prescrise cu semnificaţie istorică) cât şi, ocazional fie prin hotărâre 
individuală sau corporativă.? Fariseii habotnici posteau cel puțin 
de două ori pe săptămână (Lc. 18.12) şi se asigurau că alţii o ştiau. 
Echivalentul grecesc pentru a lua o înfăzișare posomorâză (grecescul 
apbaniză poate fi tradus şi prin „a se desfigura“) înseamnă literalmente 
„a se face nevăzut“ (acelaşi termen apare şi în v. 19-20, unde a fost 
tradus prin „a mânca“), o expresie foarte sugestivă pentru a face pe 
cineva de nerecunoscut, prin acoperirea capului sau prin murdărirea 
cu cenușă şi noroi. Prin contrast, ucenicul care posteşte trebuie să 
arate cât se poate de normal, curat şi fericit (uleiul folosit pentru 
ungerea capului era un preparat cosmetic obişnuit, şi nu neapărat 
semnul unui eveniment festiv; afişarea unei veselii de excepţie ar fi 
la fel de condamnabilă ca lăudăroşenia „ipocriţilor“!). Domnul Isus 


] Pentru o estimare pozitivă mai aparte a acestei chestiuni, vezi Davies, 
p. 451-453. 
2 Vezi fastine în NBD, p. 373. 

admite faptul că postul va continua să fie practicat printre ucenicii Săi, 
aşa cum s-a şi întâmplat efectiv după moartea Sa (vezi comentariul 


nostru la 9.14-15; cf cu F.A. 13.2-3, 14.23). 


(vii) Atitudinea ucenicului fată de posesiunile materiale (6.19-34) 


Ultimele două secţiuni destul de ample au prezentat învățătura 
Domnului Isus în mare măsură în contrast cu învățătura și practica 
fariseilor şi cărturarilor. Acum în 6.19 — 7.12 avem o prezentare mai 
directă şi pozitivă a atitudinii ucenicului adevărat, acea „neprihănire care 
întrece neprihănirea cărturarilor şi fariseilor“ şi care îl va face remarcabil 
printre alţi oameni. Mai întâi, Matei ne oferă câteva extrase din diferite 
cuvântări ale lui Isus, fragmente aparent independente iniţial (pasajele 
paralele sunt: Lc. 12.33-34; 11.34-35; 16.13, 12.22-31) sunt foarte 
frumos îmbinate pentru a reda o cerere impresionantă adresată de Isus 
ucenicilor Săi referitor la detaşarea de preocupările materiale pentru a 
se face loc unei credincioşii prioritare faţă de Dumnezeu. 

19-20. Contrastul dintre răsplata pământească şi răsplătirea 
cerească în v. 1-18 duce în mod foarte natural la această memorabilă 
cuvântare poetică în care sunt prezentate prin contrast comorile 
cereşti şi cele pământeşti. Folosirea unui limbaj asemănător în 19.21 
ar putea sugera că ideea avută în vedere este însăşi milostenia (cf cu 
Lc. 16.9 privitor la folosirea banilor cu gândul la răsplata cerească); 
însă, aici tema poate fi şi mai extinsă. Comori în cer sunt „strânse“ prin 
ascultarea de Dumnezeu în toate sferele vieţii; ele sunt răsplătirea 
acordată ucenicului care-L pune pe Dumnezeu pe primul loc. Comorile 
de pe pământ nu oferă nicio siguranță sau satisfacție permanentă; ele 
pot fi distruse de polii şi de alți dăunători (grecescul brõsis, un termen 
generic pentru „mâncat“, s-ar putea referi la daunele cauzate de carii, 
şobolani etc., mai degrabă decât la rugină [în greacă ios] şi pot fi o 
pradă pentru /ozi. 

21. Nu atât de mult averea ucenicului, cât mai ales credincioşia lui 
este ceea ce-L preocupă pe Isus. Aşa cum v. 24 o va scoate în evidență 
cu claritate, materialismul se află în conflict direct cu loialitatea 
credinciosului fată de Dumnezeu. Iar pericolul posesiunilor acumulate 
este că tocmai acea comoară va comanda loialitatea ucenicului, acea 
afluență materială va genera materialism. 

22-23. Această afirmaţie enigmatică este inclusă aici pentru a întări 
atât mesajul v. 19-21, cât şi pe cel al v. 24: chemarea la o credincioşie 
neîmpărțită fată de Dumnezeu. Ochiul este lumina trupului fie în sensul 
că este „fereastra“ prin care lumina pătrunde trupul (acestei interpretări 
i se datorează prezenţa în RSV a sintagmelor p/in de lumină şi plin de 
întuneric, pentru substantivele „lumină“ şi „întuneric“) fie, lucru mai 
probabil, în sensul că oferă trupului posibilitatea de a-şi găsi drumul. 
În orice caz, eficacitatea ei atârnă de a fi sănătos (în gr., baplous). 
Literal, cuvântul Paplous înseamnă „singur“, dar în Septuaginta este 
folosit pentru a traduce rădăcina 77, „întreg, „desăvârşit“, cuvânt 
utilizat deseori cu referire la o „loialitate“ neîmpărțită. Astfel „ochiul 
singur“ este în primul rând o metaforă pentru o viață total dedicată 
slujirii lui Dumnezeu. Însă, termenul /ap/ozâ este folosit şi în Noul 
Testament cu o conotaţie de generozitate (Rom. 12.8; 2 Cor. 8.2; 
9.11, 13; cf cu Iac. 1.5) şi o asemenea nuanță este sugerată aici prin 
punerea în contrast cu ceea ce s-a numit „ochi rău“ (în RSV, nesănăzos), 
o expresie curentă nu numai pentru gelozie, dar şi pentru zgârcenie 
(de exemplu: Dt. 15.9; Pv. 22.9; Mt. 20.15 şi deseori în literatura 
evreiască). Probabil că s-a recurs înadins la o expresie echivocă aici, cu 
un Paplous care preia nu numai tema unei loialități neîmpărțite, dar şi 
aceea a detaşării de lucrurile materiale, ca efect al generozităţii. Cele 
două teme se împletesc de-a lungul acestei secțiuni. 

Rezultatul unui asemenea ochi sănătos este un trup bine iluminat. 
Trupul reprezintă aici omul în întregime, şi dacă ideea transmisă prin 
lumină era aceea de a da posibilitatea trupului să-şi găsească drumul, 
aplicația vizează o viață cu un scop bine determinat, orientată spre 
adevăratul ei țel. Alternativa este o viață în întuneric, traiul unui om 
orb, pentru că „ochiul rău“ al materialismului egoist nu asigură lumina 
necesară pentru a găsi drumul. 

24. Verbul a sluji înseamnă literalmente „a fi sclavul (cuiva); un 
om ar putea avea două locuri de muncă, dar nicidecum doi stăpâni. 
Aşadar, aceeaşi temă a loialității neîmpărțite este subliniată din 
nou. Termenul a urî are şi aici, ca în multe alte locuri în Biblie, 
un sens comparativ, nu neapărat acela de a comite o neplăcere, cât 
mai ales sensul înlocuirii unei loialităţi cu o alta şi mai mare (vezi 
comentariul nostru la 5.43). Stăpânul rival este mamona, în aramaică 

mâmână, un substantiv comun care înseamnă în principal „bogății. 
Nu era un substantiv propriu (aşa cum îl prezintă Milton, schiţând 
„personificarea“ lui în acest pasaj). Uneori, pentru a reda conotaţia de 
avere sau bogăţie dobândită în mod ilicit, de obicei în Targumuri!, se 
adăuga termenului mâmână locuţiunea di“ gar („pe nedrept“; cf cu 
Lc. 16.9, 11). Când nu este însoţit de un cuvânt care să-l determine, 
mămână este neutru; de exemplu, într-un Targum al Proverbelor 
lui Solomon: „Cinsteşte pe Domnul cu mamonul tău“ (Pv. 3.9) sau 
în Targumurile palestiniene la Deuteronom 6.5: „Să-L iubeşti pe 
Yahve, Dumnezeul tău, cu ...tot mamonul tău“. Aceeaşi conotație 
neutră apare în Manuscrisele de la Qumran şi în Mishnah. Atunci, 
rivalul credincioşiei față de Dumnezeu nu sunt câştigurile nedrepte, 
ci posesiunile materiale ca atare, chiar şi legitime. Ele pot fi folosite 
pentru a-L sluji pe Dumnezeu,darpotşi să pretindă devotamentul unui 
om. Prin urmare, mamona reprezintă aici principiul materialismului, 
iar acesta este în conflict direct cu loialitatea față de Dumnezeu. 

25. Restul capitolului se ocupă de „anxietate“ sau „îngrijorări. 
Grecescul merimnað („a fi neliniștit“) se referă în principal la o stare a 
minții („a fi preocupat peste măsură de“, 4B). Aceasta se va manifesta 
fără îndoială printr-o activitate frenetică; însă, obiectivul central al 
lui Isus vizează în primul rând atitudinea şi ulterior manifestarea ei 
practică,” fiindcă la nivel de atitudine apare conflictul cu credința. 
A interzice neliniştea sau îngrijorarea din viaţa unui credincios nu 
exclude o preocupare responsabilă din partea lui pentru problemele 
vieții şi asigurarea satisfacerii nevoilor proprii sau ale altora; nici nu 
ne interzice Domnul Isus aici să lucrăm (vezi comentariul nostru la 
v. 26). Preocuparea Lui, la fel ca în versetele precedente, este legată 
de priorități, iar mesajul esențial al acestui pasaj este următorul: „Să 
începem cu ceea ce este cel mai important!“ Iar aceasta nu înseamnă 
decât că „Dumnezeu are prioritate!'. Dată fiind această accentuare 
prioritară, preocuparea pentru nevoile materiale nu se va instalala 


1 „Targum“, termen de origine asiriană cu sensul de a vorbi, purtat în 
literatura iudaică de o traducere în aramaică a unei părți mai mici sau 
mai mari din Vechiul Testament. N.R.. 

2 Adică mersul sau umblarea. Vezi Jeremias, PJ, p. 214-215. 

definitiv pe primul loc, pe care reuşeşte să-l acapareze prea adesea în 
viaţa unui ucenic. Obiectele neliniştii noastre — mâncare, băutură şi 
îmbrăcăminte, trebuie să fie socotite mai puțin importante decât viaza 
şi zrupul pe care le alimentează, iar versetele ulterioare ne vor ajuta să 
tragem concluzia că, din moment ce Dumnezeu ne asigură satisfacerea 
nevoilor noastre fundamentale, ne putem baza pe El şi în privinţa 
trebuințelor secundare. Cele două pricini de îngrijorare menţionate în 
acest verset — mâncarea şi îmbrăcămintea — vor fi reluate cu prilejul 
ilustraţiilor din natură consemnate în v. 26 şi 28. 

26. Dacă această ilustrație a unei inimi fără griji ar fi preluată prea 
literal ar putea sugera că ucenicul nu are deloc nevoie să semene şi să 
secere pentru a-şi procura hrana. Dar principiul esenţial desprins de 
aici este că Dumnezeu, care asigură hrana până şi păsărilor cerului, 
nu-l va putea uita cu niciun chip pe un ucenic al Fiului Său — care 
este cu mult mai valoros decât o pasăre. Ce este interzis aici sunt 
îngrijorările, nu munca. Chiar şi păsările trebuie să consume multă 
energie pentru a-şi procura hrana; însă, aspectul esențial este că 
aceasta există. Şi este asigurată de Tazăl nostru cel ceresc; o înțelegere 
reală şi corectă a acestei expresii este antidotul final pentru anxietate 
sau îngrijorare. 

27. În definitiv, neliniştea sau îngrijorarea nu duce la niciun rezultat 
pozitiv. Nu poate lungi nici măcar cu un ceas viața noastră. (Cel mult 
poate s-o scurteze!) Semnificaţia obişnuită a grecescului Pe/ikia este 
„vârstă“, „lungime a vieţii“. În Luca 19.3 are sensul de „înălțime“, iar 
cum cotul este o unitate de măsură pentru lungimi, pare să sprijine 
sensul atribuit aici (aşa cum o interpretează AV, RV, NEB şi alte câteva 
versiuni englezeşti). Numai că un cot (cca 46 cm) n-ar fi o adăugare 
uşoară (sau măcar de dorit?) la înălțimea unui om, aşa cum pare 
s-o ceară aici contextul, iar Luca 12.26 o pune sub semnul întrebării. 
Pentru o măsură liniară asemănătoare aplicată lungimii vieții, cf cu 
Psalmul 39.5: într-adevăr, viața omenească este „cât un lat de mână“. 

28-30. Această a doua ilustrație asemănătoare celei din v. 26 nu 
trebuie să fie nici ea interpretată forțat prin a fi luată ca un îndemn la 
pasivitate şi lenevie, ci este un alt argument „de la miniatural la mai 
mare“ pentru a indica grija lui Dumnezeu față de copiii Săi. Crinii 
n-ar trebui probabil identificați cu o singură specie, de vreme ce 

în v. 30 acest termen este reluat prin cuvântul iarbă, buruienile uscate 
care erau folosite drept combustibil fiind arse într-un cuptor. Vegetaţia 
sălbatică în general este aceea care arată dărnicia îmbelşugată asigurată 
de Dumnezeu pentru împodobirea creaţiei Sale, şi astfel constituie 
pentru noi o interdicție de a ne îngrijora cu privire la propria noastră 
îmbrăcăminte. O asemenea îngrijorare nepermisă indică puzină 
credință, expresie folosită şi cu alte prilejuri în Evanghelia după Matei 
la adresa apostolilor, atunci când confruntati cu o situație critică, ei 
au eşuat în a se încrede în Domnul Isus (8.26; 14.31; 16.8; 17.20). 
Pentru Matei, credința este o încredere foarte practică în grija şi 
puterea Tatălui ceresc şi a Fiului Său (cf. cu 8.8-10; 9.2, 21-22, 
28-29 etc.). Ca urmare, anxietatea sau îngrijorările reprezintă opusul 
credinţei şi n-au ce căuta în viața unui ucenic. 

31-32. O preocupare prioritară pentru nevoile materiale este 
caracteristică Neamurilor. La fel ca în 5.47 şi 6.7, se pare că acest 
cuvânt este folosit pentru a face o distincţie sub aspect religios, şi nu 
rasial; Neamurile (păgânii) sunt oameni fără Dumnezeu. Asemenea 
persoane nu au nicio cunoaștere a Tatăl ceresc şi, drept urmare, 
nu dispun de niciun antidot contra neliniştii, îngrijorărilor şi a 
materialismului ulterior în concepția lor. Prin contrast, ucenicul este 
deplin conştient că Tatăl lui șzie că aveți trebuintă de ele, iar credința 
îi dă certitudinea că Dumnezeu poate satisface nevoile sale şi că 
va face lucrul acesta. La fel ca în v. 7-8, această conştientizare este 
fundamentul acelei atitudini care-l aşază într-un contrast categoric 
cu „Neamurile“, care nu numai că se îngrijorează ei înşişi, dar îşi 
îngrijorează şi proprii dumnezei prin rugăciunea lor agresivă şi plină 
de necredință. 

33. Acest verset este punctul culminant al v. 25-33. În loc să 
sublinieze negația („Nu vă îngrijoraţi“), el scoate în evidență acum 
atitudinea pozitivă cerută din partea ucenicilor, în lipsa căreia aceştia 
vor fi inevitabil supuşi îngrijorărilor. Ei trebuie să-şi îndrepte atenția 
în permanență (verbul cãutati este la imperativ prezent, implicând o 
obligaţie continuă) către Împărăția lui Dumnezeul şi nepribănirea Lui. 


1 Multe manuscrise biblice specifică faptul că este vorba despre Impărăția 
„lui Dumnezeu“, nuanță oricum de la sine înţeleasă. 

(Pentru „Împărăţia lui Dumnezeu/cerurilor“, vezi p. 53-55). În acest 
verset, accentul principal este pus pe supunere în fața suveranității lui 
Dumnezeu aici şi acum, adică ascultarea de voia Lui, deşi nu poate 
fi exclusă nici ideea aşteptării cu nerăbdare a acţiunilor menite să 
ducă la stabilirea finală a Împărăției Lui. La fel stau lucrurile şi cu 
neprihănirea Lui (care nu este menționată în textul paralel din Luca 
12.31, dar serveşte aici pentru a focaliza preocuparea specială a lui 
Matei față de ucenicia practică), aşadar, această neprihănire se va 
referi, la fel ca în 5.6, 10, 20, la acel tip de viață pe care Dumnezeu 
o vrea trăită în prezent, nu doar atunci când va avea loc actul Său 
final de „îndreptățire“, „justificare“ sau „mântuire“. Prin urmare, ceea 
ce se cere în acest verset este un angajament personal, al cărui scop 
este de a afla şi a împlini voia lui Dumnezeu, de a se alinia întrutotul 
planului Său. lar acest angajament trebuie să aibă prioritate: căutați 
mai întâi, iar îndeplinirea lui trebuie să nu fie împiedicată de 
preocupările materiale. În plus, suntem asiguraţi că dacă Îl punem 
astfel pe Dumnezeu pe primul loc, nevoile noastre materiale (zoate 
aceste lucruri, expresie repetată; vezi v. 32) vor fi asigurate. Prin urmare, 
preocuparea pentru cele materiale nu numai că înseamnă o distragere 
a atenției, dar este chiar inutilă. 

Acest punct culminant pozitiv arată clar că v.25 şi urm. nu prescriu 
un optimism iresponsabil şi nepăsător sau o acceptare fatalistă a 
situației existente, nici nu spun că trupul omenesc şi preocupările 
lui ar fi josnice şi nedemne de atenția noastră. Versetele respective 
cheamă ucenicul să urmărească necontenit îndeplinirea adevăratei 
sale meniri, căreia preocupările mai puţin importante (deşi legitime) 
trebuie să-i facă loc; în fine, textul respectiv îl asigură pe ucenicul 
Domnului Isus că dacă el va acorda prioritate lucrurilor de prim rang, 
Dumnezeu va avea grijă de toate celelalte. 

34. În timp ce chemarea de a nu ne îngrijora leagă acest verset de 
ceea ce-l precede, tema lui este mai degrabă una diferită prin aceea 
că se ocupă de necaz în viitor, pe când v. 25-33 contemplau asigurarea 
deplină şi nu necazurile. Este benefic să ne amintim că în timp ce 
Dumnezeu garantează ferm satisfacerea nevoilor noastre, El nu ne 
promite nicidecum o viață fără probleme. Însă, desigur că problemele 
nu trebuie să fie amplificate prin îngrijorare din pricina lor înainte ca 

ele să apară; Dumnezeu le cunoaşte cu anticipație şi putem conta pe 
El cu toată încrederea, fiind convinşi că Domnul Se va ocupa de ele 
la momentul oportun. (Cf cu Iacov 4.13-15). 


(viii) Atitudinea ucenicilor unii fată de alții (7.1-6) 

1-2.4 judeca (în gr., krină) are de obicei conotația de „a condamna“, 
şi cu acest sens este folosit aici. Folosirea facultăților noastre critice 
în emiterea unor judecăţi de valoare este frecvent solicitată în Noul 
Testament ca, de pildă, în v. 6 şi 15-20 ale acestui capitol. Poate 
fi loc pentru o mustrare verbală şi chiar măsuri mai ferme (vezi 
18.15-17). Totuşi, acest pasaj se ocupă de găsirea greşeli, atitudinea 
de condamnare a celorlalți — care este atât de des combinată cu o 
orbire față de eşecurile proprii. Tratamentul la care s-ar putea aştepta 
cel mai puțin persoana care adoptă o asemenea atitudine este să fe 
judecată de către altcineva cu aceeaşi asprime. Dar diateza pasivă la 
care sunt puse numeroase verbe, îndeosebi în Evanghelia după Matei, 
pare să indice că în spatele scenei Se. află Dumnezeu Însuşi care 
va acţiona în consecință. Astfel, în vreme ce va ierta pe cei ce iartă 
(6.14-15), El îi va condamna pe cei care-i condamnă pe alții. Pilda 
datornicului neiertător (18.23-35) ilustrează cu claritate acest principiu 
fundamental. (Cf cu Rom. 2.1, 21-23; Iac. 4.11-12). Celebra zicală, 
Cu ce măsură măsurați, vi se va măsura, apare şi în Marcu 4.24, dar 
aici cu o altă semnificaţie, referindu-se la grija cu care trebuie primite 
învățăturile Domnului Isus, iar în Luca 6.38 vizează probabil spiritul 
de generozitate al credinciosului. Această zicală apare şi în literatura 
evreiască, de obicei pentru a indica răsplătirea divină (de exemplu, 
Mishnah Sora 1.7). Şi aici este exprimat principiul reciprocității în 
domeniul judecății, fiind astfel întărită clauza precedentă.! 

3-5. Această ilustrație grotescă, preluată din atelierul tâmplarului, 


1 De asemenea, ideea pe care o au scriitorii evrei referitor la cele două 
„măsuri“ cu care operează Dumnezeu — mila şi judecata — ar putea fi 
avută în vedere (vezi Jeremias, PJ, p. 213-214); în aceste condiţii, zicala 
cu pricina le-ar recomanda ucenicilor să se poarte cu milă la rândul lor, 
dacă au beneficiat deja de această „măsură“ din partea lui Dumnezeu. 
Însă, respectiva zicală nu se rezumă la această interpretare. 

redă foarte sugestiv ipocrizia genului de criticism condamnat în 
v. 1-2. Paiul (grecescul karphos indică deopotrivă o aşchiuță de lemn 
sau un pai; cuvântul este folosit în greaca seculară ca metaforă pentru 
un obiect minuscul) şi Zârna (mai precis o grindă sau un căprior) 
în ochi este o imagine prezentă şi în două zicale rabinice, probabil 
derivate din ilustraţia lui Isus (4rakhin 16b; BB 15b). Făzarnic (ipocrit) 
(vezi comentariul nostru la 6.2) este doar aici aplicat mai degrabă 
unui ucenic decât oponenților evrei ai lui Isus. 4B traduce aici acest 
termen prin „cazuist“(!), însă folosirea în engleză (şi în română, 7.77.) 
a cuvântului „făţarnic“ nu este departe de sensul inconsecvenței avut 
în vedere aici de Domnul Isus. Concluzia unei vinovății a fratelui ar 
fi desprinsă din text numai dacă v. 5 ar fi interpretat sarcastic (când 
bârna este îndepărtată, se va constata că paiul fusese doar imaginar); 
ideea enunțată aici este că eroarea îpocrizului nu constă în diagnosticul 
prognozat de el, ci în eşecul de a-şi aplica lui însuşi criticile pe care le 
aplică atât de meticulos fratelui său. 

6. Acest dicton enigmatic este singular, însă el se potriveşte foarte 
bine aici validând interdicţia din v. 1 de a-i „judeca“ pe alții, aparent 
un fapt prohibit cu desăvârşire. Sintagma /ucrurile sfinte se referă 
probabil la mâncarea consacrată, pe care aveau dreptul s-o consume 
numai preoții şi familiile lor (Exod. 29.33-34; Lev. 22.10-16; Num. 
18.8-19); a o da câinilor, care erau incluşi pe lista animalelor necurate 
şi care trebuiau hrăniţi cu mâncare necurată (Exod. 22.31) era ceva 
de neconceput.! Tot aşa de absurd ar fi ca lucruri la fel de preţioase 
cum sunt mărgăritarele să fie date porcilor, porcul fiind un alt animal 
necurat (cf cu 2 Pet. 2.22, pentru o altă afinitate insolentă a câinilor 
şi porcilor). Folosirea cuvântului câini într-un context rasial în 15.26, 
deşi aici avem un cuvânt diferit (căţei), a fost luată ca o sugestie pentru 
o tonalitate înaltă a exclusivismului evreiesc; însă, contextul nu indică 
aşa ceva. Lucrurile sfinte şi valoroase (probabil că aluzia vizează în 
principal învățătura Domnului) trebuie să fie date doar celor care 


| Sugestia că lucrurile sfinte ar fi o traducere greşită a termenului aramaic 
g'dăsă”, care înseamnă „inel“, (vezi Black, p. 200 şi urm.) oferă o 
paralelă atractivă termenului mărgăritare, însă face inoportună aluzia 
la câini. 


MATEI 7.7 - 11 175 


sunt în stare să le aprecieze. (Cf. cu 1 Cor. 2.13-16, unde apostolul 
Pavel subliniază că numai cei „duhovniceşti“ pot înțelege învățătura 
spirituală). Darurile lui Dumnezeu trebuie să nu fie expuse abuzului, 
adevărul Său nu trebuie încredinţat batjocoritorilor. Descoperim în 
acest pasaj o discriminare adecvată, diferită de judecata severă din 
v. 1-2. Vechea semnificaţie acordată acestui dicton de creştinii care 
l-au aplicat disciplinei euharistice (cf cu Didache 9.5) este o definiție 
prea limitată a unui principiu general. 


(ix) Atitudinea ucenicului fată de Dumnezeu (7.7-11) 


7-8. Celor trei clauze echilibrate în fiecare din aceste versete li 
se adaugă un îndemn puternic privitor la stăruința în rugăciune. 
Căutaţi şi bateti sunt metafore pentru rugăciune, nu nişte îndemnuri 
separate („bătutul“, ca o metaforă pentru rugăciune, este menţionat 
şi în zicalele rabinice). Toate cele trei imperative din v. 7 sunt la 
timpul prezent, ceea ce implică rugăciunea stăruitoare, necurmată. 
Aceasta este rugăciunea care va găsi răspuns (cf. cu pildele Domnului 
Isus din Lc. 11.5-8; 18.1-8). Aceasta este ceea ce Jeremias numeşte 
„înțelepciunea cerşetorului“.! El scrie: „Dacă cerşetorul deşi respins 
cu asprime la început, ştie că până la urmă apelurile lui stăruitoare 
vor deschide mâinile semenilor săi cu inima împietrită, cu cât mai 
sigur ar trebui să ştiţi voi că stăruința voastră în rugăciune va deschide 
mâinile Tatălui vostru ceresc.“ 

9-10. Motivul pentru această încredere este explicat prin luarea în 
considerare a paternității. Un tată uman nu va veni în întâmpinarea 
nevoilor fiului său care-i cere de mâncare (pâinea şi peştele erau 
mâncarea cea mai obişnuită în apropierea Lacului Galileii; cf cu 
14.17) cu surogate nefolositoare sau chiar dăunătoare. (Pâinea 
rotundă nu s-ar deosebi prea mult de o piatră, iar un şarpe ar putea fi 
luat drept peşte, mai ales pisica-de-mare care seamănă cu țiparul din 
Galileea, Clarias lazera). 

11. Cu toate că taţii umani sunt răi (un cuvânt greu, acelaşi ca 
pentru „Cel Rău“ în 6.13 etc.) — păcătoşenia fundamentală a naturii 
omeneşti este subințeleasă aici, totuşi revendicarea drepturilor 


1 Vezi Jeremias, PJ, p. 159-160. 

paternității adevărate prevalează chiar şi asupra acesteia. Deci, cu atât 
mai mult, este de aşteptat ca Tatăl nostru care este în ceruri (expresia 
care constituie cheia acestui pasaj) să le asigure copiilor Săi tot ce este 
mai bun. Aşadar, orice sugestie de şovăire din partea lui Dumnezeu 
care ar putea decurge din îndemnul la stăruință consemnat în v. 7-8 
este înlăturată, iar ucenicul poate veni la Tatăl său cu încredere deplină 
privind bunăvoința lui de a răspunde. Lucrurile bune sunt menţionate 
mai specific în pasajul paralel din Luca (11.13); este vorba despre 
„Duhul Sfânt“, adică sursa binecuvântării în viaţa ucenicului (vezi 
Rom. 8). Formularea lui Matei ar include această temă, însă este mai 
generală, iar poziția acestor versete sugerează că asigurarea materială 
din 6.25-34 este şi ea avută în vedere. Nu există nicio justificare pentru 
a susține că aceste expresii fac referire doar la binecuvântările veacului 
care va să vină, aşa cum argumentează Jeremias.! 


(x) Un sumar al eticii lui Isus (7.12) 


Versetele 13-27 vor constitui o concluzie generală la cerințele 
uceniciei. Prin urmare, învăţătura etică specifică a „Predicii de pe 
Munte“ atinge punctul său culminant în acest verset. Conjuncţia deci 
leagă acest verset nu de cele imediat precedente, ci de toată învățătura 
de până aici a „Predicii de pe Munte; şi asta în timp ce se raportează la 
atitudinea noastră față de alți oameni, iar regula care urmează prezintă 
rezumativ „neprihănirea care întrece“ neprihănirea cărturarilor şi 
fariseilor, respectiv atitudinea şi comportamentul care sunt de dorit 
din partea unui ucenic al Domnului Isus Cristos. Această „regulă de 
aur“ (se spune că împăratul Alexander Severus o avea inscripționată 
în aur pe un perete — ceea ce nu este deloc un exemplu rău de urmat!) 
a fost adesea exprimată prin reversul ei (Ce ție nu-ţi place, altuia 
nu-i face!), principiu întâlnit într-o foarte diversă gamă de scrieri 
clasice, de la atenianul Isocrate la rabinul Hillel (Sabbath 31a; cf 
cu Tobit 4.15). În această formă a pătruns în învățătura creştină pe 
la începutul sec. II şi apare în unele manuscrise mai vechi la Faptele 
Apostolilor 15.29. Câteva maxime evreieşti mai timpurii (Eclesiastic 
31.15; Scrisoarea lui Aristeas 207) arată spre o formă pozitivă mai 


] Vezi Jeremias, PJ, p. 145. 

comprehensivă a regulii; dar s-ar părea că Domnul Isus era primul 
care avea s-o formuleze într-un mod explicit, iar El o ridică pe un alt 
plan, acordându-i o nouă semnificație: în aceasta sunt cuprinse Legea şi 
Proorocii, devenind astfel un rezumat al voii revelate a lui Dumnezeu. 
O formulare asemănătoare este folosită în 22.40 cu privire la porunca 
dublă de a iubi, iar Matei intenționează fără îndoială să ne facă să 
înțelegem această regulă ca un şablon a ceea ce înseamnă „să-ţi 
iubeşti aproapele ca pe tine însuţi“. Este interesant că Hillel a făcut 
o afirmaţie asemănătoare în propria sa versiune care include şi o 
negatie: „Aceasta este întreaga Lege; orice altceva este comentariu“ 
(Shabbath 31a). Ca principiu general care să ne îndrume în luarea 
unor decizii etice specifice, Regula de aur nu a fost îmbunătățită. În 
forma pozitivă propusă de Domnul Isus, formulează o cerință foarte 
amplă pentru o dragoste altruistă în acțiune. 


(xi) Avertismente împotriva unei false ucenicii (7.13-27) 


Cerinţele radicale ale Domnului Isus au fost evidenţiate în 
partea principală a „Predicii de pe Munte“, culminând în principiul 
atotcuprinzător din 7.12. În încheiere, acestei predici îi vor fi adăugate 
un număr de patru secţiuni scurte (v. 13-14, 15-20, 21-23, 24-27), 
fiecare dintre acestea având o corespondență cel puţin parțială în 
Evanghelia după Luca, ultimele trei fiind grupate în mod similar la 
sfârşitul predicii în Luca 6.20-49. Împreună, ele constituie o chemare 
remarcabilă la autenticitate în răspunsul ucenicului la cerințele lui 
Isus. Fiecare dintre secţiunile respective prezintă un contrast între 
vrednic şi fals, iar această autenticitate se află nu în mărturisirea sau 
declarația ucenicului, ci în trăirea sau împlinirea cu fapta a învățăturii 
primite. O adeziune declarată față de Isus şi învățătura Lui poate fi 
foarte impresionantă, până acolo încât să-i înşele pe alții; mai mult 
decât atât, un pretins ucenic ar putea să se amăgească chiar pe sine 
însuşi. Însă, Domnul Isus Îşi avertizează aici ascultătorii că nimeni 
nu-L va putea înşela pe Dumnezeu, care caută rezultate practice. 
Învățătura transmisă prin „Predica de pe Munte“ nu are menirea de a 
stârni admirație, ci scopul ei este acela de a fi ascultată şi împlinită. 

13-14. Evident, viaza la care Se referă Domnul aici este viaţa 
veşnică (un corespondent al ideii de a intra în această viață este intrarea 

în Împărăția cerurilor menţionată în v. 21), iar aceasta nu poate fi 
aflată alăturându-se mulțimilor, ci prin luarea unei decizii îndrăzneţe 
şi costisitoare. O metaforă asemănătoare este folosită în Luca 13.24, 
„Nevoiţi-vă (străduiţi-vă) să intrați pe uşa cea strâmtă“, ca răspuns la 
întrebarea: „Oare puţini sunt cei ce sunt pe calea mântuirii?“ Imaginea 
din Matei este diferită şi mai elaborată, dar mesajul esenţial este 
acelaşi. Adevărata ucenicie este o religie minoritară. Imaginea de aici a 
unei porți înguste este extinsă pentru a cuprinde şi învățătura evreiască 
obişnuită despre cele două căi: una care duce la viață, şi o alta care 
duce la moarte (cf. cu Ier. 21.8; această doctrină a fost tratată pe larg 
în „Didache“, un manual creştin timpuriu). Cum anume trebuie să 
fie legate cele două imagini nu este destul de clar — „poarta strâmtă“ 
se află la începutul sau la sfârşitul „drumului anevoios/greu“? Iar 
drumul cel dificil nu cumva trebuie să fie văzut ca însăşi trecerea prin 
această poartă, astfel încât cele două imagini să se suprapună? A doua 
interpretare ni se pare mai probabilă dacă acceptăm (aşa cum credem 
noi că ar fi corect) traducerea din RSV mg. în v. 13: „Căci calea este 
largă şi uşoară“, traducere care implică o cale largă fără nicio poartă 
(deci nu trebuie luată nicio decizie) de pe care este necesar să păşeşti 
alături printr-o poartă îngustă pentru a ajunge la viață. (Introducerea 
la o dată ulterioară a imaginii unei porți pe calea cea largă ar fi o 
„îmbunătăţire“ firească pentru a echilibra structura versetelor). Ușoară 
şi grea nu reprezintă cea mai potrivită traducere a termenilor greceşti 
euruchõros şi tetblimmene, care mai degrabă accentuează ideea exprimată 
anterior prin cuvintele „largă“ şi „strâmtă“ decât să introducă o idee 
nouă; „spațioasă“ şi „restrictivă“ ar fi termeni mai adecvaţi, fiindcă ar 
contrapune mai degrabă popularitatea sau disponibilitatea celor două 
căi decât uşurinţa de a călători pe ele; însă, şi a doua idee ar putea 
fi inclusă în v. 14, din moment ce substantive provenite din aceleaşi 
rădăcini ca „îngust“ şi „greu“ sunt folosite împreună în Romani 2.9; 
8.35 pentru „necaz şi strâmtorare. 

15. A doua secțiune (v. 15-20) se focalizează pe proorocii mincinoși, 
un fenomen deja binecunoscut în Vechiul Testament (vezi, de 
exemplu: Dt. 13.1-5; ler. 23.9-32), dar tot mai frecvent în Biserica 
Noului Testament, în sânul căreia darul proorociei era o carismă 


apreciată (F.A 11.27-28; 21.9-11,; 1 Cor. 12.10, 28; 14.1 şi urm. etc.). 

Auzim despre profeţi falşi în 2 Petru 2.1; 1 loan 4.1-3; Apocalipsa 
2.20, precum şi în avertismentele date de Domnul Isus în Matei 
24.11, 24. Pe la sfârşitul primului secol, proorocii mincinoşi erau deja 
o problemă serioasă (Didache 11.8-12). Prin stabilirea unei conexiuni 
între ideile desprinse din v. 15 şi v. 13-14 se poate trage următoarea 
concluzie: asemenea profeților falşi din Vechiul Testament (ler. 6.13- 
14; Ezec. 13.1-16) proorocii mincinoşi infiltrați în Biserica Noului 
Testament propuneau o alternativă mai uşoară pentru calea îngustă a 
uceniciei creştine.! Învățătura lor ar putea să pară plauzibilă, oferind 
oamenilor posibilitatea de a trece drept ucenici adevăraţi (0), însă, 
în realitate, consecințele vor fi distructive (cf. cu F.A. 20.29-30, unde 
cuvântul /upi este folosit pentru a desemna învățătorii falşi din cadrul 
congregaţiei). 

16-18. Caracterul plauzibil al acestei învățături false necesită 
efectuarea unui test (cf cu 1 Ioan 4.1-3). Aici Domnul Isus propune 
nu un test doctrinar, ci unul etic: îi vezi cunoaște după roadele lor. Chiar 
dacă roadele nu sunt specificate, ideea este cât se poate de clară: o 
mărturisire de credință trebuie să fie demonstrată în viaţa practică. 
Imaginea respectivă derivă probabil din parabola viei Domnului din 
Isaia 5.1-7 care, în loc de struguri buni, a făcut struguri sălbatici (cf. 
cu er. 2.21). În Matei 12.33 aceeaşi imagine le este aplicată fariseilor. 
Aici are legătură în special cu profeții falși, însă principiul se poate 
aplica la fel oricărei mărturisiri de credinţă creştină. Mărturisirea este 
uşor de făcut, şi chiar purtarea creştină poate fi falsificată, însă ceea 
ce un om este cu adevărat se va arăta inevitabil prin modul în care el 
trăieşte. Metafora n-ar trebui să fie forțată până la punctul negării că 
o persoană s-ar putea schimba; însă, pentru ca schimbarea să fie reală, 
atunci trebuie să fie radicală, rezultatul fiind o făptură nouă, nu doar 
o declaraţie nouă sau un tipar comportamental. 

19-20. Principiul enunțat în v. 16a (şi repetat în v. 20) va determina 
destinul final al oamenilor. Declarația verbală a uceniciei nu va asigura 
nimănui o protecție împotriva judecății viitoare. Domnul Isus reia şi 
accentuează aici atacul lui loan Botezătorul la adresa unei pocăinţe 
superficiale (v. 19 este o repetare cuvânt cu cuvânt a celor spuse de 


1 G. Barth, în7/M, p. 73-75, i-a identificat cu antinomienii. 

Ioan în 3.10). Această Evanghelie subliniază frecvent pericolul unei 
ucenicii doar cu numele şi avertizează că vor exista şi pretinşi ucenici 
care vor fi în final respinşi (cf cu 7.21-23, 24-27, 13.37-43, 49-50; 
25.31-46). 

21. A treia secţiune (v. 21-23) lămureşte aspectul esenţial din 
v. 19, şi anume: respingerea finală a celor care n-au dovedit decât 
o ucenicie foarte superficială, formală. Aceasta se aplică nu numai 
proorocilor mincinoşi amintiți în v. 15, dar şi mărturisirii de credință 
a oricărui ucenic fals. Criteriul pentru intrarea în Împărăția cerurilor 
(cf. cu „intrarea în viață“ menţionată în v. 13-14) este, după cum o 
arată v. 16 şi următoarele, o ascultare practică, şi nu doar un apel către 
Isus ca Domn, fie el cât de presant (cf cu 25.11 pentru o repetare la 
fel de presantă şi de zadarnică). În timp ce uneori, în Evanghelii, 
grecescul kyrie (Domn) nu este mai mult decât o formulă de politețe 
(„domnule“, de exemplu, în: 13.27; 21.30; 25.20), totuşi, în Matei 
este folosit în general în contexte care indică un înțeles religios şi mai 
adânc, recunoscând prin utilizarea acestui termen autoritatea lui Isus 
şi statutul Său superior; aşadar, este forma caracteristică de adresare 
către Isus folosită de ucenici (deseori în pasajele paralele cu celelalte 
Evanghelii Sinoptice, Matei înlocuieşte titlul de „Învăţătorul/ 
Învăţătorule“ (sau „Rabuni“) cu „Domnul/Doamne“.! Aici avem, prin 
urmare, o afirmare intenționată a relației stăpân/ucenic: o mărturisire 
de credință explicită. Nu există nicio sugestie în v. 21-23 că respectiva 
confesiune de credință ar fi nesinceră; pretinşii ucenici descriși aici 
sunt nişte autoînşelați, oameni inconştienți (asemenea „caprelor“ din 
25.44), astfel că ucenicia lor nu se încadrează în criteriul de ascultare 
fată de Domnul Isus (v. 21) şi lipseşte o relație personală cu El 
(v. 23). 

22. Tema judecății devine mai explicită prin cuvintele în ziua aceea 
(o expresie standard pentru ziua judecății de apoi; vezi 24.36; Lc. 
10.12; 17.31; 21.34; cf cu sintagma „ziua Domnului“ din Vechiul 
Testament). Nu numai mărturisirea de credință (declaraţia uceniciei), 
dar chiar şi săvârşirea unor minuni în Numele lui Isus nu este suficientă 
pentru legitimarea unui ucenic autentic. (Referitor la folosirea 


1 Vezi TIM, p. 41-42. 

Numelui lui Isus de către exorciştii din afara grupului apostolic, cf. cu 
Mc. 9.38; F.A. 19.13 şi urm.) Profeţia, exorcismul şi miracolele pot fi 
false. O activitate „carismatică“ nu poate fi nicidecum un substituent 
al ascultării de Cuvântul lui Dumnezeu şi înlocuitorul unei relații 
personale cu Domnul Isus. Această apreciere este valabilă, de asemenea, 
şi cu privire la alte „fapte bune“. De remarcat comentariul minuţios al 
lui Bengel pe acest verset: „Şi în plus, noi am scris comentarii şi note 
exegetice pe baza cărților şi pasajelor Vechiului şi Noului Testament, 
am ținut predici bune etc.“ 

23. Observaţi că în v. 21-23 Domnul Isus Se prezintă pe Sine 
Însuşi ca judecător în „ziua aceea“, în vreme ce ascultătorii Lui s-ar fi 
aşteptat ca Dumnezeu să fie menţionat în această postură. Afirmația 
este tot mai remarcabilă pentru a fi asumată, nu argumentată. În plus, 
criteriul judecății este relația oamenilor cu £/. Referitor la sintagma 
Eu niciodată nu v-am cunoscut — ca o formulă de respingere, vezi şi 
25.12 şi compară aceste cuvinte cu lepădarea lui Petru în 26.70, 72, 
74. Depărtaţi-vă de la Mine, voi, lucrătorii fărădelegii este un citat din 
Psalmul 6.8, unde cuvintele sunt adresate de către cel evlavios care 
suferă persecutorului său. 

24-27. Pilda binecunoscută a celor doi constructori, care constituie 
secțiunea finală a „Predicii de pe Munte“, apare în Luca în termeni 
total diferiți şi sub o altă formă (diferența fiind dată de adâncimea 
fundațiilor, nu, ca aici, de alegerea amplasamentului), dar cu aceeaşi 
motivație: sublinierea importanței răspunsului ascultătorului la 
Predică. Ambii constructori îi reprezintă pe cei care au aceste cuvinte ale 
Mele (observați încă o evocare ocazională a importantului rol final pe 
care-l va juca Isus, ca în v. 21-23); diferența dintre cele două categorii 
de ascultători ai Săi o dă acţiunile lor. (Grecescul poieð, „a face“, este 
un cuvânt-cheie în fiecare dintre secțiunile 15-20, 21-23, 24-27). De 
acest răspuns practic (care este cu totul străin profesiunii de credinţă, 
entuziastă însă superficială, din v. 21-23) depinde abilitatea ucenicului 
de a supraviețui pofopu/ui şi vânturilor, care probabil simbolizează 
mai întâi presiunile vieții în această lume, dar mai ales, în legătură cu 
v. 21-23, testul final al judecății lui Dumnezeu [cf cu Isaia 28.14-19 
pentru judecata lui Dumnezeu ca un potop, căreia numai o temelie 
fundamentată de Dumnezeu (v. 16) îi poate rezista; vezi şi Ezec. 

13.10-16]. Rezultatul unei ucenicii superficiale sau false va fi o 
prăbuşire totală — ambele versiuni ale pildei (şi, prin urmare, „Predica 
de pe Munte“) se încheie prin cuvintele: „şi prăbuşirea (acestei case) 
i-a fost mare“; acesta nu este un avertisment care să poată fi tratat cu 
uşurinţă sau nebăgare de seamă. 


(xii) Concluzie (7.28-29) 

Cuvintele cu care începe v. 28 (ad litteram, „Şi s-a întâmplat când 
Isus încheiase că...“) sunt repetate textual în: 11.1; 13.53; 19.1 şi 26.1, 
în fiecare caz cu o aluzie la învățătura tocmai concluzionată. Această 
clauză foloseşte un limbaj vechi-testamentar (vezi, de exemplu: Ios. 
4.11; 1 Sam. 13.10 în Septuaginta) care nu este utilizat altundeva în 
Evanghelia după Matei şi care pare a fi o formulă de tranziție aleasă 
înadins pentru a marca sfârşitul celor cinci mari colecţii de învățături 
în Matei şi a ne duce iarăşi la naraţiune (cf cu formulările din Num. 
16.31; Ier. 26.8, care în Scripturile ebraice — nu şi în Septuaginta! 
— se aseamănă mult cu formularea lui Matei). (Referitor la folosirea 
formulării ca indiciu al unei structuri de bază a Evangheliei compuse 
din cinci părți, vezi p. 53-55) Chiar şi fără confirmarea acestei 
perspective, formularea prezintă importanță, slujind ca indicator 
în dezvoltarea temei lui Matei.! Învățătura pe tema uceniciei fiind 
încheiată, vom trece la Matei 8.1, pentru a relua istorisirea privind 
prima fază a lucrării publice a Domnului Isus începută în 4.17 şi 
prezentată pe scurt în 4.23-25. 

Însă, mai întâi, Matei constată reacţia noroadelor față de învățătura 
lui Isus. (Pentru multimi ca o audiență secundară a învățăturii adresate 
de Domnul Isus ucenicilor Săi, vezi comentariul nostru la 5.1-2). 
Uimirea ascultătorilor (cf cu 13.54; 22.33) nu se datora atât de mult 
conținutului învățăturilor Lui, cât mai ales puterii sau autorității cu 
care vorbea El (putere/autoritate este un termen foarte important, 
aplicat deopotrivă faptelor şi cuvintelor Domnului Isus; cf. cu: 8.9; 
9.6-8; 10.1; 21.23 şi urm.; 28.18). În contrast cu evaluarea foarte 
minuțioasă a autorității Legii oferită de cărturari, Isus a interpretat-o 
(şi chiar a mers mai departe) pe baza propriei autorități izvorâtă 


| Vezi Kingsbury, p. 2-7. 

dintr-o percepţie personală şi directă a voii lui Dumnezeu. De aceea 
şi avea El autoritatea de a face din felul de a răspunde cuvintelor 
Lui un criteriu de judecată (v. 24-27). Cărturarii erau învăţători ai 
Legii, dar Isus Cristos era mult mai mult decât un învăţător al Legii. 
„Cărturarii /or“ ar putea să indice sesizarea de către Matei a unei 
ostilități crescânde între biserică şi sinagogă la data când el îşi scria 
Evanghelia (cf. cu „sinagogile /or“, 4.23; 9.35 etc.); totuşi, ar putea fi 
vorba mai curând despre nevoia de a face o distincție între cărturarii 
aceia şi „cărturarii“ creştini care apar în 13.52; 23.34. 


C. O SELECTIE A MINUNILOR DOMNULUI ISUS (8.1 — 9.34) 


Secţiunea precedentă (capitolele 5 — 7) a prezentat cititorului 
învățătura lui Isus Cristos, care a impresionat mulțimile prin puzerea 
(autoritatea) Lui (7.29). Acum această autoritate este în continuare 
expusă în faptele Lui. O selecție îngrijită a învăţăturii Domnului 
inclusă în cele trei capitole anterioare este echilibrată printr-o selecție 
de narațiuni, la fel de bine gândită şi realizată, concentrată mai ales pe 
minunile de vindecare săvârşite de Domnul Isus. Întregul ansamblu 
al capitolelor 5 — 9 alcătuieşte astfel o „antologie“ impresionantă care 
ilustrează modelul de lucrare evidenţiat în 4.23 şi repetat la sfârşitul 
secțiunii în 9.35, respectiv învățătura, predicarea şi vindecarea. 
Impresia dominantă de ansamblu este neasemuita autoritate a lui 
Isus Mesia.! 

Secţiunea cuprinde zece minuni (toate, cu o singură excepţie, 
fiind acte de vindecare sau exorcism), toate cu excepția uneia având 
corespondente în locuri diferite în Marcu, şi toate, fără nicio excepție, 
regăsindu-se şi în Luca; însă aici sunt aranjate într-un mod specific lui 
Matei. Primele trei vindecări sunt grupate înadins pentru a constitui 
un corp distinct care să conducă spre rezumatul din 8.16-17 (vezi 
comentariul nostru la acel pasaj), fapt care i-a determinat pe mulți 
cercetători să vadă întreaga secțiune ca fiind concepută în trei grupuri 
a câte trei minuni fiecare (două minuni fiind împletite într-o singură 
istorisire în 9.18-26 şi de aceea socotită ca una singură), divizate de 
două incidente legate de ucenicie în 8.18-22 şi 9.9-17. Unii exegeți 


1 Vezi Davies, p. 90-91. 

au sugerat teme comune pentru cele trei grupuri. Astfel, Guthrie! 
de exemplu, face următoarea clasificare: trei minuni de vindecare 
(8.1-17), trei minuni de putere (8.23 — 9.8), trei minuni de restaurare 
(9.18-34). O altă propunere aparține lui Green, care sugerează 
următoarea schemă: trei vindecări de persoane excluse (8.1-17), trei 
semne de putere (8.23 — 9.8), trei vindecări duble (9.18-34). Însă, cel 
puţin ultimele două seturi de miracole nu sugerează asemenea teme 
în mod natural, iar structura compusă din trei elemente nu reiese în 
mod obligatoriu din 8.1-17. Mai degrabă în această „antologie“ luată 
ca întreg; decât ca o structură detaliată ar trebui să discernem scopul 
pe care l-a urmărit Matei. 

O comparaţie cu relatările aceloraşi evenimente în Marcu şi Luca 
arată că versiunile lui Matei sunt semnificativ mai scurte. Matei a 
realizat acest lucru şi aici, ca de altfel pe tot cuprinsul Evangheliei lui, 
prin eliminarea multor amănunte narative care i s-au părut mai puțin 
importante (deşi interesante) consemnate de Marcu; iar aceasta cu 
scopul de a concentra atenția asupra minunii în sine şi mai ales asupra 
cuvintelor lui Isus. Rezultatul este o intensificare a accentului pus pe 
unicitatea Domnului Isus aşa cum rezultă ea din autoritatea cu care 
acționează El asupra bolii, a fortelor naturii şi a puterilor spirituale, 
precum şi asupra oamenilor ca persoane şi ca destin. În felul acesta, 
exclamaţia mulțimilor menționată în 9.33 face ca această secțiune să 
atingă un punct culminant. 


(i) Leprosul (8.1-4) 

1. Referitor la munte şi noroade, vezi comentariul nostru la 5.1-2. 
Mulțimile care au fost impresionate de autoritatea cuvintelor lui Isus 
(7.28-29) vor fi acum martore şi la faptele Lui (sf cu 9.8, 33). 

2. Leprosulera un proscris,o persoană marginalizată într-o societate 
obişnuită. Probabil că termenul „lepră“ utilizat în Biblie acoperea o 
gamă variată de boli ale pielii, dar şi „adevărata“ lepră (numită de greci 
elephantiasis)?, care era mult mai gravă. Nu toate bolile dermatologice 


1 Vezi Guthrie, ICC, p. 32. 
2 Vezi S.G. Browne, Leprosy in the Bible (Lepra în Biblie) (1979), 
îndeosebi p. 13-15. 

acelea erau la fel de grave sau contagioase, însă toate erau cumulate 
sub acest diagnostic, generic iar persoanele afectate se aflau sub 
incidenţa regulilor stricte de „carantină“ din Leviticul 13 — 14. Cel 
care suferea era privit nu doar ca un potențial pericol pentru sănătatea 
altora, ci probabil şi ca o persoană dizgrațioasă sub aspect fizic; în 
plus, leprosul era socotit necurat din punct de vedere al ritualului 
religios. În Noul Testament, în timp ce alte boli sunt „vindecate“, un 
lepros este „curăţit“ (vezi, de exemplu, 10.8), iar autorităţile religioase 
sunt cele care trebuie să certifice acest fapt. Lepra era considerată o 
boală incurabilă (2 Împ. 5.7). Aşadar, apropierea leprosului de Isus 
cu convingerea că Acesta din urmă îl poate ajuta este un indiciu al 
conştientizării sale asupra autorităţii lui Isus, la fel ca în cazul sutaşului 
(vezi v. 8-9). Prin urmare, folosirea de către Matei a celor doi termeni 
semnificativi a îngenuncheat (proskyneă, de regulă tradus prin „a se 
închina“; vezi comentariul nostru la 2.2) şi Doamne (kyrie, care nu 
trebuie neapărat să însemne ceva mai mult decât „domnule“; dar vezi 
comentariul nostru la 7.21) poate indica faptul că evanghelistul vede 
în toate acestea mai mult decât un gest politicos. Pe de altă parte, 
omiterea în versetele următoare a oricărei aluzii la emoţiile lui Isus 
(cf. cu: Mc. 1.41 — „I s-a făcut milă“, 1.43 — „i-a poruncit cu tot 
dinadinsul“, cuvinte care implică indignarea) focalizează atenţia mai 
degrabă asupra puterii lui Isus decât asupra caracterului Său uman. 

3. Isus a atins în mod frecvent pe cei pe care i-a vindecat (8.15; 
9.25, 29 etc.), însă, expresia suplimentară prezentă aici Și-a întins 
mâna focalizează atenţia asupra actului vindecării, care este deosebit 
de semnificativ în cazul unui lepros. Atingerea unei persoane 
necurate însemna contaminarea proprie (Lev. 5.3); faptul că Domnul 
Isus ignoră acest aspect ceremonial ar trebui să fie înțeles în lumina 
atitudinii Lui față de Legea lui Moise în 5.17-48 şi, de asemenea, 
a unor pasaje ca: 12.1-14 (despre păzirea Sabatului) şi 15.1-20 
(despre pângărirea rituală). Este clar că în cazul de față misiunea lui 
Isus şi cerințele dragostei au avut prioritate. Caracterul nemijlocit al 
vindecării reliefează şi mai mult autoritatea lui Isus (în contrast cu 
Num. 12.9-15). 

4. Porunca lui Isus: Vezi, să nu spui la nimeni (care sugerează 
că mulțimile — despre care se vorbeşte în capitolul 1 că au fost 

martore la întreaga serie de minuni — nu erau prezente de această 
dată) îşi găseşte paralela în 9.30; 12.16; 16.20; 17.9 şi mai frecvent 
în Marcu. Motivul principal al acestei tăinuiri poate fi mai bine 
înțeles când este privit ca un pericol real, în sensul că Isus putea 
dobândi o popularitate nedorită doar ca făcător de minuni sau, încă 
şi mai rău, ca un eliberator național, şi astfel favorizând o înțelegere 
greşită a adevăratei naturi a misiunii Lui. (Vezi şi comentariul nostru 
la 16.20-21). Prin îndrumarea omului de a se prezenta la preotul 
din Ierusalim, cu jertfa prescrisă (Lev. 14.10 şi urm.), Isus aplica 
prevederile legii de curăţire din Leviticul 14. Cu privire la expresia 
ca o dovadă înaintea oamenilor (ad litteram: „ca mărturie pentru ei“) 
folosită aici sunt posibile câteva interpretări: (a) prin acest act va fi 
oferită publicului dovada că leprosul este vindecat, şi drept urmare el 
se poate întoarce în sânul societăţii; (b) le va dovedi preoților (pesemne 
deja ostili) că Isus Cristos respectă Legea Vechiului Testament (cf. 
cu 5.17); (c) este o mărturie pentru misiunea mesianică a lui Isus, 
Cel care are autoritate şi asupra bolilor (cf cu 11.5 pentru această 
implicaţie a vindecării leprei). Aceeaşi expresie se repetă în Matei 
10.18 şi Marcu 6.11 (cf. cu Mt. 24.14), astfel încât are o aplicație mai 
extinsă (exceptând acest incident singular unde nu se prea potriveşte 
după porunca de a nu spune nimănui nimic), iar aceasta favorizează 
cea de-a treia perspectivă. Matei vede clar cazul de față ca pe un prilej 
semnificativ de a înţelege corect cine este Isus. „Mărturia“ acestei 
minuni poate fi atât negativă (o mărturie împotriva celor care-L 
resping pe Domnul Isus; vezi, de exemplu, Mc. 6.11) cât şi pozitivă 
(o chemare la credință; vezi 24.14 şi probabil 10.18). 


(îi) Robul sutaşului (8.5-13) 


5. După lepros, exclus din congregație din cauza condiţiei lui fizice, 
vine sutaşul, exclus din cauza originii sale rasiale. Cetatea Capernaum 
devenise acum localitatea de reşedinţă a lui Isus (vezi comentariul 
nostru la 4.13) şi reprezintă cadrul în care se desfăşoară o mare parte 


| Exact aşa a fost redată expresia respectivă în vers. Cornilescu, 1923. 
N.R. 
2 Vezişi Banks, p. 103-104. 

a faptelor istorisite în capitolele 8 şi 9. (Relatarea asemănătoare din 
Ioan 4.46-54 are legătură cu un „demnitar“ regal din Capernaum, însă 
este localizată la Cana; probabil că se referă la un alt caz şi provine cu 
siguranță dintr-o sursă independentă’). Suzașul (centurionul) era un 
ofiţer de rang inferior în forțele armate auxiliare aflate sub comanda 
lui Irod Antipa, care erau neevreieşti, provenite în mare parte din 
Liban şi Siria. Prin urmare, simpatia sutaşului pentru religia evreiască 
(Lc. 7.3-5) era aceea a unui vecin interesat. Luca ne spune că el L-a 
abordat pe Isus prin prietenii lui evrei; Matei, conform stilului său 
specific, omite acest detaliu pe care-l consideră neesenţial relatării 
sale şi ne prezintă sutaşul abordându-L prima dată pe Isus în mod 
direct. Elementul rasial în acea confruntare este astfel mai evident în 
versiunea lui Matei.? 

6. Apelativul Doamne, la fel ca în v. 2, n-ar trebui în mod obligatoriu 
să însemne ceva mai mult decât „domnule“; însă, probabil că pentru 
Matei indica o conştientizare a autorităţii unice a lui Isus, evidențiată 
şi mai mult în cuvintele sutaşului consemnate în v. 8-9. Robul era 
probabil un servitor personal. Luca menționează că stăpânul „ţinea 
foarte mult la el“; sau, într-o altă traducere, îi era „drag“. Dar cuvântul 
pais în greacă ar putea însemna şi „copil“ şi este utilizat în loan 4.51 
(de altfel, în acest pasaj apare cuvântul folosit în mod obişnuit pentru 
„fiu“). Drept urmare, unii cercetători au sugerat în lumina lui loan 
4.46 şi urm., că această istorisire se referea inițial la fu? sutaşului. 
Însă Luca, deşi întrebuințează cuvântul pais în 7.7, îl numeşte fără 
echivoc „rob“ în v. 2, 4 şi 10; înțelesul obişnuit al cuvântului pais 
în Noul Testament este „slujitor“, şi nicăieri în afară de Ioan 4.51 
nu denumeşte un „fiu“ pentru a-l deosebi de „copil“ (când acesta 
nu este înrudit cu vorbitorul). (Vezi mai sus explicația cu privire la 
independenţa acestui incident de cel din loan 4.46-54). 


| Vezi lista diferenţelor la L. Morris, The Gospel according to John 
(Evanghelia după loan), (1971), p. 288. 

2 Vezi în plus în I.H. Marshall (ed.), New Testament Interpretation 
(Interpretarea Noului Testament) (1977), p. 254-255. Mare parte a 
detaliului care urmează este mai amplu prezentat în exegeza mea la 
8.5-13, ibid., p. 253-264. 

7. Răspunsul lui Isus, folosind într-un mod neobişnuit de 
emfatic pronumele personal la persoana întâi, ar trebui probabil să 
fie interpretat ca întrebare (NEB mg.: „Lrebuie să vin Eu şi să-l 
vindec?“). Cum versetul 6 nu conţinea nicio cerere explicită, Isus o 
provoacă extrăgând astfel implicaţiile care decurg de aici. Accentul 
cade pe pronumele personal „Eu“. Fiindcă abordarea de către un 
ofițer neevreu a unui rabin evreu era ceva cel puțin neobişnuit. Dacă 
întrebarea lui Isus care pare să dea la iveală „indignarea sau poate 
mirarea“! nu exprimă totuşi şovăirea reală de a diminua pângărirea 
rituală prin intrarea în casa unui om dintre Neamuri (nu există nicio 
consemnare că El ar fi intrat vreodată în casa unui neevreu, sau 
că ar fi vindecat o asemenea persoană altfel decât de la distanță, 
printr-un cuvânt), atunci cel puțin ea probează autenticitatea 
credinței ofițerului. Realizează el ce anume cere? S-ar putea trage o 
paralelă între răspunsul dat de Isus sutaşului şi răspunsul survenit 
ca urmare a cererii de vindecare adresată de o altă persoană străină 
în 15.23-26. Într-adevăr, cele două cazuri corespund în multe 
privințe, amândouă incluzând încercarea şi apoi triumful credinței 
unei persoane provenite dintre Neamuri. Cuvintele Domnului Isus 
consemnate în v. 10-12 vor evidenția clar faptul că El nu recunoaşte 
nicio barieră rasială în fața credinței; iar întrebarea pusă de El aici 
este menită să scoată în relief recunoaşterea de către sutaş a aceluiaşi 
adevăr. 

8. Sutaşul nu pune în discuție problema dacă un evreu ar trebui 
sau nu să intre în casa lui: pur şi simplu el o tratează ca irelevantă. 
Sfiala sau modestia lui se bazează nu pe rațiuni de ordin rasial, ci pe 
un sentiment personal de nevrednicie în fața unuia a cărui autoritate 
o recunoaşte net superioară în comparaţie cu a lui. În definitiv, o 
vizită personală nici n-ar fi neapărat necesară. Credința lui merge 
mai departe decât cea a leprosului, aşteptându-se la o vindecare de la 
distanță, doar printr-un cuvânt. 

9. Concepţia lui despre puterea lui Isus asupra bolii este exprimată 
în termenii de autoritate indiscutabilă a unui ordin militar. Nu există 
niciun motiv de a forța comparația până la a ne întreba sub a cui 


1 Vezi Held, TIM, p. 194-195. 

autoritate era Isus Însuşi.! Elementul esenţial este simplu: pe baza 
analogiei cu experiența lui de militar, sutaşul este încrezător că ceea 
ce va spune Isus va fi înfăptuit. 

10. Acest verset este cheia întregii întâmplări. Credinta acestui om 
dintre Neamuri este superioară credinței oricărui israelit, într-o aşa 
de mare măsură încât Isus S-a minunat, un termen plin de dinamism 
folosit cu referire la Isus doar aici şi în Marcu 6.6 (unde cauza a 
fost tocmai reversul medaliei: o //psă de credință printre oamenii din 
propriul Său popor!). Adevărat vă spun (vezi comentariul nostru la 
5.18) este expresia care atrage atenţia asupra semnificației verdictului. 
Formularea din Matei, „cu niciunul în Israel“? subliniază mai mult 
decât cea din Luca — neputinţa totală a lui Israel de a atinge acest 
standard. Cuvântul credință n-ar trebui să fie interpretat aici în 
lumina discuţiei teologice de mai târziu; ci este definită de v. 8-9 ca o 
încredere practică absolută în puterea lui Isus. 

11. Matei scoate în evidenţă acum implicaţiile acestui eveniment 
adăugând în v. 11-12 o afirmaţie a Domnului Isus despre calitatea de 
cetăţean al Împărăției cerurilor; aparent, afirmaţia respectivă fusese 
făcută inițial într-un context diferit, din moment ce aceasta apare 
într-o formă asemănătoare în Luca 13.28-29, însă nu în relatarea lui 
Luca despre sutaş. Afirmația subliniază în termeni foarte expresivi că 
Împărăţia cerurilor nu este un domeniu evreiesc, ci le este deschisă 
şi Neamurilor, cum a fost cazul cu acest sutaş; şi mai mult decât atât, 
evreii se vor pomeni efectiv excluşi. Aşadar, credința, nu rasa, este 
criteriul stabilit de Dumnezeu pentru obţinerea calității de cetățean 
al Împărăției lui Dumnezeu. 

Expresia a sza la masă redă cuvântul grecesc care are sensul de a se 
„apleca“, aceasta reprezentând poziţia obişnuită când se stătea la masă, 
îndeosebi la mesele oficiale (cf cu loan 13.23). Imaginea sugerată în 


1 Probabil că această întrebare a fost cea care a condus la modificarea 
textului în unele versiuni timpurii, înlocuindu-se expresia „sub 
stăpânire“ prin sintagma „cu autoritate“ şi eliminând astfel declaraţia 
sutaşului referitoare la statutul său de subordonat. 

2 Vezi RSV mg.; nici chiar, aceste cuvinte mai familiare în text, care apar 
în multe manuscrise biblice, sunt în mod evident preluate din Luca. 

text este aceea a ospățului mesianic (cf. cu 26.29; Lc. 14.15; 22.30), 
o temă proeminentă în contextul speranţelor escatologice evreieşti, 
preluată din Isaia 25.6 (Nota bene: „tuturor popoarelor“), însă redusă 
atât în scrierile apocaliptice cât şi în cele rabinice la o binecuvântare 
exclusiv israelită, sub cârmuirea patriarhilor evrei, Avraam, Isaac şi 
Iacov. Cei mulți care vor lua parte la ospăţul mesianic nu sunt numiţi 
în mod explicit Neamuri, dar se află în contrast evident cu „fiii 
Împărăției“ în v. 12, aceştia din urmă fiind cu certitudine evrei. Pentru 
un evreu a sta la masă cu un străin însemna o ignorare a pângăririi 
rituale; şi totuşi, Domnul Isus îi contemplă aici pe patriarhii înşişi 
stând la masă cu indivizi proveniţi dintre Neamuri, invitați şi ei la 
ospăț. Dar, lucru şi mai dureros pentru „fiii Împărăției“, în descrierea 
venirii neevreilor de la Răsărit şi de la Apus, Domnul Isus foloseşte 
cuvinte care în Vechiul Testament au legătură cu aducerea acasă a lui 
Israel de la cele patru margini ale pământului (Ps. 107.3, Is. 43.5-6; 
49.12). 

12. Afrontul adus exclusivismului evreiesc în v. 11 este foarte izbitor. 
Acum este prezentată o situație şocantă, total nefavorabilă: chiar 
evreilor înşişi nu le este asigurat un loc la ospățul mesianic. Sintagma 
fiii Împărăției îi desemnează pe aceia cărora Împărăţia le aparține de 
drept, fiind prin naştere moştenitorii acesteia (cf. cu expresia rabinică 
„fiii veacului care va veni“ repetat de Luca în 16.8; 20.34-35). „Era 
credința curentă că niciun descendent al lui Avraam nu se putea 
pierde“. Însă, Isus Cristos afirmă contrariul; evident, acest lucru nu se 
va întâmpla cu tot poporul evreu, câtă vreme cel puţin Avraam, Isaac 
şi Iacov vor fi acolo; dar aspectul esențial este că dreptul de cetăţean al 
Împărăției cerurilor nu va fi atribuit pe baza rasei, fiindcă Neamurile 
credincioase vor lua locul iudeilor necredincioşi. Întunericul de afară, 
plânsul şi scrâșnirea dinților, care erau descrieri evreieşti simbolice 
ale destinului „celor nelegiuiți “, vor ajunge să fie, în mod incredibil, 
experiențe trăite de „fii Împărăției“. Cu greu s-ar putea găsi o declarație 


] Vezi lucrarea mea, JOT, p. 63. 

2 J. Jeremias, Jesus 'Promise to the Nations (Promisiunea lui Isus pentru 
naţiuni), (1958), p. 48. 

3 Vezi ICC, p. 78. 

mai radicală referitoare la schimbarea intervenită în planul de mântuire 
al lui Dumnezeu inaugurat prin misiunea Domnului Isus Cristos. 

13. După afirmaţia inserată, Matei concluzionează imediat 
relatarea întâmplării. Cuvântul de vindecare pe care sutaşul îl ceruse 
este consemnat şi reia tema centrală a credinței din v. 10. O asemenea 
credință este incontestabilă, iar vindecarea, deşi de la distanță, este 
imediată (cf cu v. 3; 9.22). 

Aşadar, întâmplarea cu sutaşul a reliefat credinţa ca fiind „singurul 
lucru necesar“. Este o credinţă practică, o credinţă care se aşteaptă la 
rezultate deosebite, pe care le şi obține. Ea face ca tradiția şi ereditatea 
să fie lipsite de sens, iar cât despre oamenii care au o asemenea 
credință, Domnul spune că „Împărăţia lui Dumnezeu este a unora ca 
ei“. Schweizer extrage din relatarea experienţei sutaşului o concluzie 
de-a dreptul jenantă: „Avertizarea dată de această întâmplare poate 
fi urgentă, mai ales într-o vreme când africanii şi asiaticii din 
comunitatea lui Isus ar putea foarte bine să fie chemati să arate unei 
Europe «creştine» cum se prezintă o adevărată viața creştină.“ ! 


(iii) Soacra lui Petru (8.14-15) 


Cea de-a treia „persoană exclusă“ vindecată de Domnul Isus este 
o femeie. S-a sugerat chiar că prin atingerea mâinii acestei femei, Isus 
ar fi încălcat Legea?, însă nu există dovezi certe că această singură 
tradiție păstrată într-o colecţie târzie (Kalah 50b) reprezenta o 
regulă unanim acceptată pe timpul lui Isus. Vindecarea este relatată 
cu un minimum de amănunte (relatarea alcătuită din 44 de cuvinte 
în Marcu este redusă la doar 30 în Matei!); chiar ucenicii sunt omişi 
în versiunea lui Matei. Fera/frigurile se poate să fi fost malarie, însă 
diferitele cauze ale febrei nu erau diferențiate pe vremea aceea. Petru 
era originar din Betsaida (loan 1.44), dar locuia în Capernaum (cam 
la două mile depărtare) în timpul lucrării lui Isus (cf cu 17.24-25); 
casa lui Petru era probabil locuința în care stătea Isus în Capernaum, 
aceasta fiind un amplasament potrivit pentru învățătură şi vindecare 


totodată (cf cu: 9.10, 28; 13.1, 36; Mc. 2.1 şi urm.; 9.33). Printre 


| Vezi Schweizer, p. 216. 
2 Vezi Hill, p. 160, citând SB, I, p. 299. 

coproprietarii acestui aşezământ spațios, se numărau Andrei (Mc. 
1.29) şi soacra lui Petru. Faptul că Petru a păstrat această casă (aparent 
şi echipamentul de pescuit: 17.27; loan 21.3) este un indiciu că cerința 
din 19.21, Luca 12.33 etc., nu se aplica ad litteram tuturor ucenicilor. 
Într-adevăr, ospitalitatea unor asemenea case (cf. cu Lc. 10.38-42) 
era o condiție esențială pentru modul de viață al lui Isus care nu avea 
niciun adăpost (v. 20); verbul a sluji (cf. cu 4.11, unde apare acelaşi 
cuvânt) indică şi aici asigurarea propriu-zisă a hranei etc. 


(iv) Un rezumat al lucrării de vindecare săvârșită de Domnul Isus 


(8.16-17) 


Aceste versete sunt apogeul pasajului din 8.1-17, o secțiune 
alcătuită cu grijă! în care minunile de vindecare conduc la un sumar 
general; un rezumat care se va încheia cu un citat din Vechiul 
Testament referitor la lucrarea de vindecare a Domnului Isus în 
general. Cele trei vindecări dezvăluie compasiunea cu care El vine în 
întâmpinarea nevoilor oamenilor disprețuiți şi marginalizați, iar mai 
presus de toate autoritatea Lui de a vindeca imediat trei bolnavi care 
sufereau de maladii serioase total diferite. 

16. Rezumatul respectiv lărgeşte perspectiva pentru a include Zozi 
bolnavii (cf. cu 4.24, unde se face o specificaţie mai cuprinzătoare) şi 
de asemenea pe cei posedaţi de demoni: multi îndrăciti; primul caz 
specific din această ultimă categorie va fi consemnat ceva mai jos 
(8.28 şi urm.). Aici, conform uzanțelor evanghelice (aspect foarte clar 
în textul paralel din Mc. 1.32-34), se face distincție între o boală fizică 
şi o posesiune demonică, diferite fiind şi remediile utilizate. Astfel, 
duburile necurate sunt scoase afară pur şi simplu printr-un cuvânt 
(niciodată printr-o atingere fizică) şi fără participarea conştientă a 
„victimei“, pe când bolnavii sunt zămăduizi, deseori printr-o atingere 
şi aproape întotdeauna ca răspuns la credința pacientului. Scena 
însuflețită redată de Marcu privind vasta operațiune desfăşurată 
la finalul unei zile de Sabat are o cu totul altă conotație la Matei, 
descrierea fiind din nou redusă drastic la un sumar general, menit 
îndeosebi să ducă la punctul culminant din v. 17. 


| Vezi Held, TIM, p. 253-255. 

17. Scopul principal urmărit de Matei prin istorisirea minunilor 
de vindecare constă în revelarea unui aspect al misiunii mesianice 
a Domnului Isus. Ele sunt împlinirea textului din Isaia 53.4, 
citat aici de Matei în ceea ce pare a fi propria lui traducere din 
ebraică, el vorbind despre „neputințe“ şi „boli“ (vezi RSV mg. la Is. 
53.4), pe când Septuaginta (şi Targumul aramaic) spiritualizează 
înțelesul în „păcate“. Versetele posterioare acestui pasaj din Isaia 
53 tratează de fapt eliberarea spirituală prin suferințele Robului 
Domnului, făcând aluzii repetate la „păcate“, „fărădelegi“, 
„nelegiuiri“, „greşeli“ etc., şi probabil s-a intenționat ca „durerile“ 
şi „suferințele“ din v. 3-4 să fie percepute în această lumină, aşa 
cum gândirea creştină (şi traducerea lui Matei) au făcut-o mereu. 
În gândirea evreiască, suferinţa fizică şi păcatul se aflau mereu într- 
o conexiune apropiată. Matei era foarte conştient de rolul Robului 
Domnului proorocit în Isaia 53, El având de suportat o suferință 
răscumpărătoare (vezi comentariul nostru la 20.28), şi cu această 
semnificație era folosit de regulă textul respectiv în cercurile 
creştine.! Însă aceasta nu l-a împiedicat pe Matei să constate că 
aplicarea literală a lui Isaia 53.4 la lucrarea de vindecare săvârşită 
de Domnul Isus adăuga o nouă dimensiune lucrării Sale, care 
era astfel o împlinire a misiunii Robului Domnului (cf. cu 12.18 
şi urm., pentru o altă aplicaţie referitoare la misiunea Robului 
Domnului redată într-un pasaj care iarăşi nu vizează lucrarea 
Sa de răscumpărare). Prin prezentarea unei viziuni de ansamblu 
asupra vieții şi lucrării Domnului Isus, şi nu doar sub aspectul său 
răscumpărător, Matei este încântat să poată trasa împlinirea în 
viața Lui a modelului scriptural.” 


|] Vezi lucrarea mea, JOT, p. 110-132, pentru originea acestei interpretări 
dată de Isus Însuşi. 

2 Cuvintele din greacă redate prin a luat şi a purtat s-ar putea referi fie la 
suportarea lor de Isus Însuşi (sensul primar în ebraică), fie la îndepărtarea 
lor (pesemne acesta este şi gândul lui Matei: el nu sugerează că Isus ar 
fi ajuns vreodată bolnav; ci la fel ca în Isaia 53, conceptul de ansamblu 
este de îndepărtare a necazurilor şi problemelor oamenilor prin suferinţa 
Robului Domnului, ambiguitatea este justificată. 

(v) Doi pretinși ucenici (8.18-22) 

18. Pentru a introduce minunea potolirii furtunii şi cea a vindecării 
îndrăcitului din Gadara (pe țărmul estic al Lacului Tiberiada), Matei 
menționează hotărârea lui Isus de a părăsi Capernaumul, aparent pentru 
a Se sustrage din mijlocul mulțimilor aflate într-o continuă creştere 
(o necesitate frecventă în cursul lucrării lui Isus în Galileea). Această 
decizie are ca rezultat inevitabil separarea adevăraţilor Săi ucenici, care 
Îl vor însoţi, de unii susţinători mai puţin dedicați; şi astfel Matei 
prezintă în v. 19-22 două studii de caz ilustrând condiţiile adevăratei 
ucenicii. Aceleaşi incidente vor fi relatate ceva mai târziu în narațiunea 
lui Luca (9.57-60) şi le va fi adăugat un al treilea exemplu asemănător 
(v. 61-62). Ele sunt prezentate nu pentru că aceşti doi indivizi ar fi 
manifestat vreun interes pentru a deveni ucenici consacraţi (de altfel, 
răspunsul lor la provocarea lui Isus nici nu este măcar menţionat), ci ca 
o lecţie ilustrativă, iar repetarea cuvintelor-cheie „ucenici“ şi „au mers 
după El“ în v. 23 sugerează că narațiunea care urmează ar trebui să 
fie văzută şi ca o lecție despre ucenicie.! Aşadar, accentul general pus 
pe autoritatea cu care se desfăşoară activitatea mesianică a lui Isus în 
capitolele 8-9 (vezi şi verbul a porunci folosit aici) se dovedeşte a avea 
o consecință logică în răspunsul necesar al uceniciei. 

19. Primul exemplu este un cărturar, o vreme, luați în ansamblu 
ca o categorie distinctă, cărturarii sunt de regulă menționați ca 
oponenți ai lui Isus, însă, ca persoane individuale ei erau potenţiali 
ucenici. Expresia „un altul dintre ucenici“ folosită în v. 21 ar putea 
permite să se creadă că acest cărturar era deja un ucenic; însă, dacă 
lucrurile stăteau astfel, atunci el era un ucenic superficial, având nişte 
idei foarte vagi sau destul de generale despre ucenicie, din moment 
ce I se adresează lui Isus cu apelativul Învăzătorule (termen folosit 
în Evanghelia după Matei doar de cei din afară;? vezi, prin contrast 
cuvântul Doamne, utilizat în v. 21) şi pare să considere ucenicia ca pe 
o iniţiativă benevolă a unui om de a urma un rabin în calitate de elev 
al său (vezi comentariul nostru la 4.19). Sensul literal al sintagmei 
oriunde vei merge Tu este „oriunde ai pleca“, şi probabil se referă 


1 Vezi TIM, p. 54-55, 201-203. 
2 Vezi TIM, p. 41. 

doar la prezumtiva traversare iminentă a Lacului Galileii, şi nu la un 
angajament ferm pe toată viața. Cărturarul respectiv este un ucenic 
amator, un diletant academic. 

20. Răspunsul lui Isus arată că El nu este un rabin obişnuit şi că 
a merge pe urmele Sale nu-i deloc o treabă uşoară. Stilul de viaţă pe 
care Şi l-a ales El este unul al insecurității şi al lipsei de adăpost (multe 
case, cum a fost casa lui Petru, Îi erau deschise lui Isus, însă niciuna nu 
I-a aparţinut), iar ucenicii Săi erau chemaţi să împărtăşească acelaşi 
stil de viață. Aceasta era o problemă de alegere, nu de necesitate, de 
vreme ce familia lui Isus nu era una bogată, ci făcea parte probabil 
din „clasa mijlocie“. (Referitor la expresia Fiul omului, folosită aici 
pentru prima dată, vezi p. 51-53). Sugestia unor comentatori potrivit 
căreia sintagma Fiul omului s-ar referi în acest pasaj la „om“ în general 
nu are niciun sens, fiindcă v. 20 reprezintă răspunsul dat promisiunii 
făcute în v. 19; în adevăr, aici este relevată insecuritatea lui Isus, şi 
nu a omenirii (şi, la urma urmei, s-ar putea atribui afirmația lui Isus 
umanității în ansamblu?).? 

21. Dacă situația „voluntarului“ precedent a fost incertă, acesta este 
în mod explicit un ucenic (observați folosirea de către el a apelativului 
Doamne; vezi comentariul nostru la 7.21). Ce s-ar putea pune la 
îndoială este dimensiunea angajamentului acestui om. Dacă tatăl lui 
deja murise, atunci cererea sa era una firească, prioritară chiar. Morții 
trebuiau să fie îngropaţi în 24 de ore (deşi ceremoniile ulterioare 
puteau dura şi o săptămână), iar această obligație revenea fiului (Gen. 
50.5; Tobit 4.3; 6.14). Era atât de importantă încât avea prioritate 
în fața îndatoririlor religioase esenţiale (Mishnah Berakoth 3.1), 
asigurându-le chiar şi preoților o minimalizare a pângăririi rituale 
(Lev. 21.2). Totuşi, s-a emis şi ipoteza că tatăl acestui om încă trăia, 
astfel că cererea sa însemna o amânare pe o durată nedefinită.’ 


] Vezi articolul meu în EQ 51 (1979), p. 6-7. 

2 Pentru un posibil punct de vedere politic faţă de această afirmaţie, 
care-L pune pe Isus în contrast cu romanii („păsări“) şi marionetele lor 
(„vulpi“), vezi K.E. Bailey, Through Peasant Eyes (Privind prin ochii 
ţăranului) (1980), p. 24-25. 

3 K.E. Bailey (ibid, p. 26-27) ne oferă o amplă argumentaţie pentru a 

22. Cererea rezonabilă întâmpină un refuz decisiv. A merge după 
Isus este un act care are prioritate chiar şi în fața obligațiilor familiale 
(cf cu: 10.35-39; 12.46-50; 19.29). Dacă, potrivit Legii lui Moise, 
consacrarea unui nazireu sau a unui mare preot nu-i îngăduia să 
participe nici măcar la înmormântarea tatălui său (Num. 6.6-7. Lev. 
21.11), cererea lui Isus nu este mai puţin categorică. Urgenţa uceniciei 
va fi subliniată mai departe în 10.5 şi urm. Cuvântul mortii s-ar putea 
referi doar la cei din afara grupului de ucenici, cărora le lipsea viața 
spirituală şi care în absența unei chemări mai înalte pot fi lăsați să se 
ocupe de lucrurile lumeşti. Replica pare absolut rigidă, chiar ofensivă. 
Drept urmare, Black! sugerează următoarea formulare în textul 
original aramaic: „Cei şovăie/nici să-şi îngroape morţii lor“, cuvintele 
„şovăielnici“ şi „morţi“ având o pronunție foarte asemănătoare. Dar 
chiar şi aşa refuzul lui Isus nu ar fi mai puţin categoric, iar folosirea 
cuvântului „morţi“ pentru cei nelegiuiți aparține mai degrabă 
literaturii iudaice ulterioare”. Forma epigramatică a afirmației ca atare 
este tipică terapiei de şoc cu ajutorul căreia Îşi prezenta Domnul Isus 
cerințele Sale.’ 


(vi) Potolirea furtunii (3.23-27) 


Dovezile evidente privind autoritatea unică a Domnului Isus 
Cristos sunt acum duse mai departe de prima consemnare a unui 
„miracol asupra naturii“. De data aceasta, „Îl ascultă chiar şi vânturile 
şi marea“ (v. 27). Tocmai aceasta trebuie să fie pentru Matei, în 
contextul capitolelor 8 — 9, semnificația principală a acestui incident, 
Iar relatarea întâmplării — potrivit stilului său specific prin eliminarea 


demonstra că expresia „a îngropa“ era folosită în mod familiar cu sensul 
de „a purta de grijă până la moarte“, ceea ce reprezenta datoria clară a 
unui fiu faţă de tatăl lui. A nu-ţi duce la îndeplinire o asemenea obligaţie 
ar fi însemnat să te sustragi din faţa aşteptărilor societății. 

| Vezi Black p. 207-208. 

2 Vezi SB, I, p. 489. 

3 Vezi Banks, p. 97-98; vezi şi o altă lucrare mai completă: M. Hengel, 
The Charismatic Leader and his Followers (Liderul carismatic şi 
ucenicii Lui) (1981), mai ales p. 3-15. 

multor amănunte neesenţiale astfel încât autoritatea calmă dezvăluită 
de Isus duce fără întrerupere la apogeul din v. 27 — face clar acest 
aspect. După apariţia faimosului articol scris de Bornkamm în anul 
1948,! s-a acceptat în general că plasarea acestui incident după 
v. 19-22, împreună cu alte detalii în formularea lui, arată că pentru 
Matei aceasta era „o paradigmă kerygmatică a pericolelor şi gloriei 
uceniciei“. Dacă acest fapt pare foarte verosimil, mai puţin certă 
este o supoziţie pe care ar implica-o în opinia unora, şi anume aceea 
că Matei ar fi prezentat în mod intenționat corabia ca o alegorie a 
Bisericii, iar furtuna ca o imagine a conflictelor sale escatologice. 
Totuşi, cel puţin putem fi siguri că pentru Matei, la fel ca pentru 
Marcu şi Luca, minunea potolirii furtunii era încă o dovadă a puterii 
supranaturale a lui Isus Cristos, însoțită de punerea la încercare a 
credinței ucenicilor ca o intrigă secundară [cf cu Vindecarea robului 
sutaşului (8.5-13) pentru o combinare similară a temelor]. 

23-24. Vezi mai sus comentariul nostru la v. 18 pentru legătura 
dintre acest pasaj şi v. 18-22. Cuvântul grecesc pentru furtună 
înseamnă de obicei „cutremur de pământ“ — ad litteram „cutremur“; 
folosirea surprinzătoare de către Matei a acestui termen este menită 
să evidenţieze mai degrabă seriozitatea pericolului fizic decât să 
sugereze o referire la tumultul escatologic (ca în 24.7; Apoc. 6.12 etc.). 
Lacul Tiberiada este notoriu pentru rafalele furtunoase, instantanee 
sau neaşteptate. Faptul că Isus dormea totuşi, chiar în timpul unei 
călătorii care în mod obişnuit ar fi durat numai o oră sau două, arată 
clar că asemenea celorlalți oameni şi El putea fi epuizat de o activitate 
susținută; contrastul cu neliniştea ucenicilor scoate în relief controlul 
Său calm asupra situaţiei. 

25. Contrastul este accentuat de cuvintele în care ucenicii şi-au 
formulat cererea lor, care în Matei ia forma unei rugăciuni, cele două 
cuvinte Doamne (vezi comentariul nostru la 7.21 şi notează repetarea 
frecventă a termenului respectiv în acest capitol, v. 2, 6, 8, 21, 25) şi 
scapă-ne fiind la fel de adecvate închinării creştine ca şi situației în 
care se aflau ucenicii pe marea Galileii. 

26. Mustrarea adresată de Isus ucenicilor (chiar înainte ca El să 


1 Vezi TIM, p. 52-57. 

acționeze; în Marcu şi Luca El acţionează mai întâi) subliniază mai 
mult faptul că ucenicia implică o credinză care este o încredere practică 
(vezi şi comentariul nostru asupra v. 8-10) şi care exclude neliniştea 
(cf. cu 6.25 şi urm.). Expresia pufin credincioșilor (ceva mai îngăduitoare 
decât cea din Evanghelia după Marcu: „Nu aveţi credință?“) este 
preferată de Matei în asemenea situații (vezi comentariul nostru 
la 6.30). Verbul a certa (a certat marea) indică expresiv autoritatea 
personală a lui Isus, ca Stăpân asupra creaţiei. 

27. Această autoritate este recunoscută de oameni; termenul indică 
„oamenii“ în general, iar folosirea sa de către Matei este probabil 
determinată de intenţia de a indica reacția unui grup mai mare 
decât acela al ucenicilor care erau prezenți. În Vechiul Testament 
supunerea mării la porunca Domnului era un semn al suveranității 
lui Dumnezeu Însuşi (Iov 38.8-11; Ps. 65.5-8; 89.8-9 etc.); un pasaj 
ca Psalmul 107.23-32 trebuie să se fi aflat cu siguranță în mintea 
lui Matei în timp ce el relata această întâmplare şi consemna reacția 
asistenței uimite care a recunoscut autoritatea Domnului Isus. Matei 
nu evidențiază explicit implicația acestei minuni, dar în lumina 
pasajelor din Vechiul Testament menţionate mai sus este în mod clar 
una revoluționară. Isus este revelat progresiv ca Mesia — şi chiar mai 
mult. 


(vii) Îndrăciții din Gadara (8.28-34) 

28. Gadara era un oraş din Decapole, situat la 10 km sud-est de 
Lacul Galileii, însă teritoriu de control către țărmul lacului la est de gura 
Iordanului (Josephus, Viza 42). Toate cele trei Evanghelii Sinoptice 
prezintă variante de traducere. Marcu şi Luca au scris „Ghenezaret“, 
referindu-se poate mai degrabă la moderna localitate Kursi, pe țărmul 
de răsărit, decât la cetatea romană Gerasa, situată la peste 30 de mile 
(50 km) de lac.! Probabil că zinutul gadarenilor este varianta originală a 
lui Matei. Nu este cazul de a hotărî dacă amplasamentul incidentului 
era aproape de vărsarea Iordanului (Matei) sau pe țărmul răsăritean 


1 Aparent, varianta „Ghenezaret“ a fost introdusă de Origen pentru că nici 
Gadara, nici cetatea romană Gerasa nu se aflau în apropierea Lacului 
Tiberiada. 

(Marcu/Luca). La marginea ambelor aşezări exista câte o râpă, „un 
țărm abrupt“ (v. 32), şi în amândouă trăia o populație preponderent 
neevreiască, explicabilă şi prin prezenţa unei mari turme de porci. 
„Cetatea“ din v. 33 nu trebuie neapărat să fie Gadara ca atare, ci poate 
fi vorba despre un cătun situat lângă lac şi care aparținea ținutului 
gadarenilor. Matei menţionează doi îndrăciți, pe când Marcu şi Luca 
vorbesc doar despre unul singur. [Pentru alte „dubluri“ asemănătoare 
consemnate de Matei vezi 20.30 (cf cu 9.27); vezi, de asemenea, 
al doilea animal menţionat în 21.1 şi urm., precum şi specificarea 
celor doi martori mincinoşi în 26.60]. Nicio explicaţie referitoare la 
aceste diferențe nu pare satisfăcătoare, poate că nici nu este vorba 
în fiecare Evanghelie despre acelaşi caz (vezi comentariul nostru la 
21.2; 26.60). Aici şi în 20.30, este sugerat că acesta ar fi la Matei un 
mod de compensare pentru omiterea unui alt caz de exorcizare (Mc. 
1.23 şi urm.) şi respectiv a vindecării unui orb (Mc. 8.22 şi urm.). 
Dar acceptarea acestei ipoteze nu numai că ar presupune un stil 
incredibil de mecanic în alcătuirea Evangheliei, dar trece cu vederea 
consemnarea unei alte vindecări duble în 9.27. R. Bultmann! 
mai menţionează că prezentarea celor doi demoniaci s-ar fi făcut de 
dragul simetriei ca un „laitmotiv popular“; însă nici aici, nici în 20.30 
nu este atins un asemenea obiectiv. Atunci să presupunem că Matei ar 
fi dublat numărul bolnavilor pentru a amplifica măreţia minunii sau 
pentru a indica o lucrare mai generală de exorcism? Sau pur şi simplu 
el a avut la dispoziție o altă sursă tradițională a acestui eveniment care 
amintea de un al doilea demoniac, mai puţin remarcat, pe care Marcu 
şi Luca l-au ignorat? Nu există o soluţie acceptată unanim pentru 
această problemă; însă, o sugestie? interesantă este că cei vindecaţi în 
8.28 şi urm.; 9.27 şi urm.; 20.30 şi urm., în fiecare caz mărturisesc pe 
Isus ca Fiu al lui Dumnezeu sau ca Fiu al lui David, şi din moment 
ce Legea evreiască solicita goi martori, Matei confirmă această 
mărturie prin menţionarea a doi martori (aceasta ar sincroniza atunci 
specificarea lui Matei a doi martori în 26.60). Acest verset rezumă 


1 R. Bultman, The History of the Synoptic Tradition (storia tradiţiei 
sinoptice) (1963), p. 314-316. 
2 J.M. Gibbs, NTS 10 (1963/4), p. 456-457. 

nu mai puțin de 5 versete ale descrierii lui Marcu, iar spaţiul alocat 
de Matei pentru relatarea întregii întâmplări este mai puţin decât 
jumătatea lungimii lui în Marcu. Scopul lui Matei rămâne şi aici 
acela de a dovedi autoritatea mesianică a lui Isus Cristos, şi astfel 
evanghelistul se concentrează asupra confruntării Lui cu demonii, nu 
asupra oamenilor care erau câmpul de bătălie; detaliile personale sunt 
omise aproape în întregime. 

29. Literal, întrebarea demonilor sună astfel: „Ce legătură este 
între noi şi Tine?“ Ei nu doresc să aibă nimic de-a face cu Fiul lui 
Dumnezeu, o expresie limitată în general la aceia care-şi mărturisesc 
credinţa lor în Isus, însă aceste cuvinte sunt folosite şi de Diavolul (4.3, 
6) şi acoliţii lui; astfel, ei Îi recunosc lui Isus autoritatea pe care totuşi 
nu vor s-o accepte. Chinul lor final (cf cu: Apoc. 14.10; 20.10) era 
considerat a fi rezervat pentru timpul judecății finale (aspect amintit 
foarte frecvent în literatura apocaliptică evreiască; de exemplu, în 
1 Enoh 12 — 16; Jubilee 5.5-10; 10.1-13), însă prezența lui Isus chiar 
aici (în teritoriul Neamurilor), arată că este vorba deja despre un început 
înainte de vreme (cf. cu 12.28). În 26.18, grecescul kairos care înseamnă 
timp sau vreme este folosit ca o aluzie la răstignire, momentul decisiv 
al conflictului lui Isus cu lumea; însă, în acest context, cuvântul vreme 
se referă probabil la aşteptările generale ale națiunii israelite. 

30-31. Matei nu menţionează dialogul din Marcu 5.8-10, ci 
merge direct la punctul principal, exorcizarea ca atare. Totuşi, porcii 
joacă şi aici un rol proeminent, pentru că tocmai comportamentul lor 
reliefează natura spectaculoasă a actului de exorcizare, după cum o 
face probabil şi amănuntul adăugat de Matei: departe de ei era o turmă 
mare de porci care păşteau. Se subînțelege porunca de a ieşi afară 
adresată de Isus demonilor (vezi Mc. 5.8); conjuncţia dacă nu este aici 
expresia unei certitudini, sensul fiind „de vreme ce“. Odată izgoniți, 
demonii vor avea nevoie de o „casă“ (vezi 12.43 şi urm.), iar porcii, ca 
animale necurate, corespund în mod clar. 

32. Panica produsă este o dovadă vizibilă a impactului pe care-l 
are un act de exorcizare asupra martorilor [observați că ei au istorisit 
locuitorilor cetăţii despre „cele întâmplate cu îndrăciţii“ (v. 33), nu 
cu „porcii“!] şi chiar asupra persoanelor posedate. Confirmări vizibile 
asemănătoare sunt consemnate în cazul unor acte de exorcizare 

săvârşite atât în context evreiesc (Josephus, Ænz. viii. 48) cât şi păgân 
(Philostratus, Vita Apoll. iv. 20). Însă, acestea erau în mod deliberat 
desemnate ca dovezi, pe când în acest incident sau în formularea lui 
Matei nimic nu sugerează că apariția unei asemenea reacții ar fi fost 
urmărită de Isus. Exprimarea lui Matei analizată gramatical ar putea 
indica o înțelegere diferită a incidentului — turma s-a repezit (singular), 
iar „ei au pierit“ (plural). Ar însemna că demonii au fost distruși astfel? 
(În Marcu şi Luca este clar că turma este subiectul verbului „s-au 
înecat“). Nicio atenţie nu este acordată moralității economice, şi cu 
atât mai puțin omeniei gestului de a distruge o mare turmă de porci; 
însă, putem presupune că pentru Isus eliberarea a doi oameni a fost 
mult mai importantă decât asemenea considerente. 

33-34. Reacţia locuitorilor este absolut explicabilă: Isus nu 
era o persoană în apropierea căreia să te poți simți confortabil! 
Comentariul lui L.L. Levertoff cu privire la motivele lor este grăitor, 
chiar dacă destul de cinic: „De-a lungul veacurilor, lumea L-a refuzat 
pe Isus fiindcă ea preferă porcii ei.“! Spre deosebire de Marcu (vezi 
Mc. 5.18-20), Matei nu face nicio mențiune referitoare la oamenii 
vindecați şi la misiunea pe care urmau ei s-o îndeplinească în mijlocul 
propriului lor popor; Matei este interesat mai degrabă de misiunea 
printre Neamuri ca o desfăşurare extinsă după învierea Domnului 
(vezi comentariul nostru la 10.5-6). Incidentul a fost consemnat doar 
pentru a reliefa autoritatea Domnului Isus chiar şi asupra puterilor 
supranaturale. 


(viii) Parahiticul (9.1-8) 

1-2. Cetatea Sa este Capernaum (vezi comentariul nostru la 4.13), 
scena minunilor consemnate anterior în 8.5-17. Versetul 8 va dezvălui 
din nou prezența unei mari mulțimi de oameni, iar Marcu 2.1-2 o 
descrie în termeni foarte expresivi; însă, Matei omite iarăşi detaliile 
descriptive, chiar şi imaginea de neuitat a spărturii făcute în acoperiş 
(Mc. 2.4). Totuşi, de data aceasta, nu minunea în sine este cea spre 
care îşi îndreaptă Matei atenţia, ci (la fel ca în 8.5-13) dialogul care 
o însoţeşte şi din care va reieşi un aspect nou al autorității lui Isus. 


1 P.P. Levertoff, St. Matthew (1940), p. 26. 

Aşadar, chiar la început avem declarația Lui: Păcatele îți sunt iertate! 
Pentru noi, fraza aceasta nu prea are vreo relevanță într-un caz de 
paralizie, însă într-o cultură unde boala era un indiciu al prezenței 
păcatului (vezi loan 9.2) alta era situaţia. Domnul Isus nu declară 
personal nici aici, nici în altă parte că o oarecare boală este rezultatul 
păcatului (cf loan 9.3); însă, pentru un bolnav asigurarea iertării era 
o cauză reală de curaj sau îndrăzneală (cf cu v. 22, în ambele cazuri 
doar Matei include acest cuvânt). Referitor la reacția lui Isus față de 
credința altora decât a bolnavului însuşi (credinza lor), cf. cu: 8.5-13; 
15.22-28. 

3. Aceasta este prima dată când menţionează Matei opoziția 
iudeilor față de Isus şi ea va fi o temă repetată pe viitor. De data 
aceasta, împotrivirea provine din partea unor cărturari, văzuți acum 
(spre deosebire de situaţia consemnată în 8.19) în rolul lor specific 
de reprezentanți ai religiei oficiale care se opuneau cu îndărătnicie 
pretențiilor radicale ridicate de Isus. Matei n-a socotit necesar să 
arate ce i-a determinat pe cărturari să declare că Isus huleste (aşa 
cum s-a întâmplat în Mc. 2.7). Practicile religioase evreieşti de pe 
vremea aceea nu lăsau loc niciunei declarații personale de iertare, şi 
cu atât mai puţin ca aceasta să fie rostită de un simplu om, pe temeiul 
propriei lui autorități. 

4-5. Referitor la faptul că Isus le cunoștea gândurile cf. cu 12.25; 
22.18. În timp ce acordarea iertării efective nu este o problemă uşoară, 
cu siguranță este mai uşor a spune „Păcatele îți sunt iertate!“ decât a 
spune „Scoală-te şi umblă!“, de vreme ce prima frază nu necesită un 
rezultat vizibil pe când cea din urmă va expune ridicolului persoana în 
cauză în absenţa rezultatului scontat. Prin urmare, dacă cuvintele lui 
Isus se adeveresc pentru cea de-a doua variantă, atunci interlocutorii 
Săi pot admite faptul că Isus nu i-a amăgit nici în legătură cu prima 
afirmaţie. Dacă se credea că boala era rezultatul păcatului (vezi 
comentariul nostru la v. 2), atunci conexiunea logică a vindecării cu 
iertarea era desigur chiar mai directă. Termenul grecesc eukopõteron 
(„mai lesne“) pentru un argument a fortiori apare doar în afirmațiile 
lui Isus (cf cu: 19.24 şi textele paralele; Lc. 16.17). 

6. Porunca adresată paraliticului arată mai mult decât că păcatele 
îi erau iertate; indică puterea sau autoritatea lertătorului. (Pentru 

sintagma Fiul omului, vezi p. 51-53). Aici, la fel ca în 8.20, ar fi un 
nonsens să-i atribuim acestei expresii semnificația de „om“ în general; 
Isus nu afirmă că oricine ar putea pronunţa o astfel de iertare (nici 
actul Său de vindecare nu indică în vreun fel posibilitatea aceasta), ci 
că El Însuşi deține această autoritate specială. Expresia „Fiul omului“ 
ar putea ea însăşi să transmită ideea aceasta, chiar dacă implică şi o 
conotaţie mesianică, fiindcă aşteptările națiunii israelite nu includeau 
şi acordarea iertării păcatelor printre atribuţiile lui Mesia. Iertarea 
era mai degrabă o parte a binecuvântărilor escatologice ale lui 
Dumnezeu (vezi, de exemplu: Is. 33.24; Ier. 31.34; Mica 7.18-19). 
Totuşi, Isus declară că are această autoritate aici pe pământ. (Cf. cu: 
16.19 şi 18.18 pentru iertarea acordată „pe pământ“ ca o extensie a 
autorităţii lui Dumnezeu „în Cer“). Ca urmare, Domnul Isus aduce 
pe pământ autoritatea lui Dumnezeu (cf; cu 12.28 pentru această idee 
a „escatologiei realizate“). 

7-8. Vindecarea, ca întotdeauna în Matei, are loc imediat şi de 
data aceasta. Teama mulțimii (Marcu şi Luca menționează în acest 
caz numai o reacție de uimire) indică impactul supranatural pe care-l 
avea Isus asupra ei,ca în 17.6; 27.54 (cf cu Mc. 4.41; 5.15; 10.32; 16.8). 
Accentul este pus din nou pe autoritatea Domnului Isus, manifestată 
deja prin învățătura Lui (7.28-29); prin puterea asupra bolilor de tot 
felul ca: lepra, paralizia şi frigurile (8.1-17); prin pretinderea unei 
loialităţi neîmpărțite (8.18-22); prin controlul exercitat de El asupra 
forțelor naturii (8.23-27) sau asupra puterilor supranaturale (8.28-34), 
iar acum prin dreptul Său de a pronunța iertarea lui Dumnezeu. În 
toate acestea, Isus Se evidențiază, distingându-Se net de toți ceilalți 
oameni. În consecință, cuvântul oameni folosit pentru lume este pur şi 
simplu surprinzător aici în v. 8. Poate fi un termen generic (surpriza 
lor era că Isus, ca om, avea o asemenea autoritate); sau poate anticipa 
extinderea autorităţii Sale prin împuternicirea apostolilor în 16.19; 


18.18. 


(îx) Chemarea lui Matei (9.9-13) 


9. Matei, mai târziu el însuşi va fi inclus între cei doisprezece 
(10.3), este numit Levi în pasajele corespondente din Marcu şi Luca. 
Nu există dubii că este vizată una şi aceeaşi persoană (cf. cu Simon 

şi Chifa, două nume semitice acordate aceluiaşi individ). Oficiul 
vamal de la Capernaum se ocupa de taxarea traficului de mărfuri 
care tranzitau frontiera tetrarhului Antipa, fie de-a lungul țărmului 
Lacului Galileii dinspre Decapole, fie peste Iordan de la tetrarhul 
Filip. Aşadar, Matei era probabil un funcţionar vamal în slujba lui 
Irod Antipa, mai degrabă decât un perceptor de taxe directe; totuşi 
cele două ocupații deşi distincte!, sunt denumite prin acelaşi termen 
grecesc fe/ânes şi în general, în scrierile ebraice, exista o conexiune 
între ele; deseori vameşii erau incluşi în aceeaşi categorie cu hoţii şi 
„păcătoşii“. Ambele ocupaţii erau desconsiderate, socotite nepatriotice 
şi implicând inevitabil contactul cu necurăția rituală, ca să nu mai 
vorbim despre practica extorcării, care era rezultatul inevitabil al unui 
sistem economic corupt. Nu dispunem de nicio dovadă referitoare la 
un contact direct anterior între Matei şi Isus (vezi comentariul nostru 
la 4.20); însă, Isus era de acum foarte cunoscut în Capernaum. Faptul 
că un „rabin“ care se bucura de o asemenea popularitate (cf cu 8.19) 
ar fi luat iniţiativa de a chema un proscris să fie ucenicul Său era un 
semn de acceptare la care este de la sine înțeles că Matei a răspuns 
imediat. 

10. Pentru propoziția a șezur la masă, vezi comentariul nostru 
la 8.11. Luca specifică faptul că ospățul avea loc în casa lui Levi. 
Aspectul principal este că Isus era pregătit să stea la masă cu păcătoşii, 
un termen care se putea aplica lui am Paăreș, evrei obişnuiţi, care nu 
puteau sau n-ar fi păzit prescripţiile Legii referitoare la zeciuială şi 
puritate rituală (printre aceste persoane, vazeșii ocupau un loc de 
frunte), însă este folosit într-o mai mare măsură cu referire la oamenii 
imorali (Lc. 7.37 şi urm.), eretici (loan 9.16 şi urm.) şi Neamuri (Gal. 
2.15), precum şi cu privire la vameşi. La evrei, a lua masa împreună 
era un semn de intimitate, iar bunăvoința notorie a lui Isus de a Se 
identifica cu persoanele indezirabile este o trăsătură dominantă a 
relatării Evangheliei (vezi mai ales Lc. 15.1-2; 19.1-10). 

11. Reacţia celor din jur era inevitabilă. După obiecţia cărturarilor 
faţă de ceea ce ei considerau a fi o „hulă“ din partea lui Isus, vine acum 
reacția fariseilor faţă de comportamentul Său, fiindcă păzirea practică 


1 Vezi Jeremias, NTT, p. 110-111. 

a Legii era preocuparea principală a fariseismului. A fi oaspetele unui 
“am baăreş te descalifica de la a fi un Bâber, o persoană recunoscută ca 
păzitor al tuturor regulilor privitoare la zeciuială şi puritate rituală 
(Mishnah Demai 2.2-3). În timp ce funcţionarul de la vamă ca atare 
nu era probabil necurat din punct de vedere ceremonial (deşi vameșzu/ 
era şi făcea necurată orice casă în care intra, Mishnah Tohoroth 7.6), 
această adunare a păcăroși/or ar implica în mod sigur o încălcare chiar 
şi a prescriptiilor legale detaliate privind mâncarea. Din punctul de 
vedere al fariseilor, Isus era fără îndoială greşit, după cum rezultă din 
însăşi întrebarea lor. 

12. Însă, Domnul Isus le răspunde printr-o afirmație proverbială; 
afirmații asemănătoare care portretizează filozoful ca vindecător, apar 
în câteva scrieri greceşti.! (Cf. cu Lc. 4.23). Diferenţa dintre Isus şi 
farisei constă în concepţia privind prioritățile voii lui Dumnezeu: 
pentru farisei, prima prioritate este respectarea regulilor, pentru Isus o 
misiune în folosul oamenilor. Un vindecător trebuie să-şi murdărească 
mâinile. 

13. Două alte afirmaţii întăresc această diferență de percepție. 
Prima este un citat din Osea 6.6, introdus de o manieră specifică 
printr-o formulare rabinică, Duceri-vă de învătați ce înseamnă aceasta. 
Este o chemare la reflecţie, fiindcă Isus nu trimite la o înțelegere 
superficială a textului (validarea „jertfei“ nu este aspectul central 
nici aici şi nici altundeva în învățătura lui Isus; cf. cu 5.23-24), ci 
spre preocuparea fundamentală a lui Osea: pericolul de a îmbrățişa 
o religie exclusiv formalistă, exterioară în cadrul căreia cerințele 
rituale au luat locul dragostei (cuvântul milă redă termenul ebraic 
hesed, care în mod normal şi adecvat a fost tradus în RSV prin 
„dragoste statornică“). Părtăşia lui Isus la masă cu păcătoşii, o practică 
împotriva căreia obiectează fariseii, este de fapt împlinirea supremă 
a dorintei lui Dumnezeu, pe când în indiferența lor critică se poate 
vedea o renaştere a religiei superficiale deplânsă de Osea. A doua 
afirmatie a lui Isus se întoarce mai direct la situaţia prezentă şi are 
acelaşi efect şocant ca 8.11-12; cei ce vor fi chemati (nu numai la 
această masă, dar şi la ospățul mesianic) ar trebui să fie cu siguranță 


l Vezi H.B. Swete, Mark, p. 42; M.J. Lagrange, Marc, p. 44. 

oameni neprihăniți, însă Domnul Isus inversează standardele religiei 
formaliste şi îi invită doar pe cei descalificați. Cuvântul neprihănizi 
nu este utilizat aici exclusiv cu tentă ironică: în sensul dat de farisei 
acestui termen, ei erau „neprihăniți“ (cf cu Filip. 3.6), însă tocmai 
adecvarea unei asemenea neprihăniri este cea pe care Isus o pune la 
îndoială în permanență (vezi comentariul nostru la: 5.20; 3.15; 5.6, 
10). Păcăroșii care „flămânzesc şi însetează după neprihănire“ sunt mai 
aproape de adevărata neprihănire decât cei mulțumiți de ei înşişi. 


(x) Întrebarea despre post (9.14-17) 


14. După cercetarea ostilă din partea cărturarilor (v. 3) şi a 
fariseilor (v. 11), îşi face apariţia acum un al treilea grup care îşi 
manifestă opoziţia față de practicile lui Isus, şi anume ucenicii 
lui Ioan. (Cf. cu: 11.2, 14.12; Le. 11.1 pentru ucenicii lui loan; de 
asemenea, vezi F.A. 18.25; 19.3 referitor la continuarea existenței 
unei comunități a ucenicilor lui Ioan Botezătorul). Din loan 3.25 şi 
urm.; 4.1 s-ar putea deduce că ei L-au văzut pe Isus şi pe ucenicii Săi 
ca rivali. Pentru postul evreiesc, vezi comentariul nostru la 6.16-18. 
Probabil că ucenicii lui Ioan li s-au alăturat fariseilor în păzirea nu 
doar a unicului post poruncit în Legea Vechiului Testament (legat de 
Ziua Ispăşirii) şi a altor posturi de natură comemorativă prescrise, dar 
şi în păzirea săptămânală a postului ca o practică obişnuită. Adăugarea 
probabilă a cuvântului mult (RSV mg.) întăreşte aspectul acesta. 
(Cf. cu 11.18 pentru ascetismul lui loan). Referitor la atitudinea lui 
Isus față de post, nu avem nicio evidenţă în afară de 6.16-18 şi de acest 
pasaj; însă, v. 15 şi 6.16-18 alături de practicarea continuă a postului 
în Faptele Apostolilor 13.2-3; 14.23 (pentru scopuri speciale, nu ca 
o rutină) arată că El nu a respins postul ca atare, pe când acest verset 
indică faptul că practica Lui nu era riguroasă. Probabil că El păzea 
cel putin rânduielile legate de Ziua Ispăşirii, dar nu şi rutina fariseică. 
Din Marcu 2.18 s-ar putea deduce că ocazia menționată aici era un 
post fariseic regulat; însă, nu este clar dacă întrebarea ucenicilor lui 
Ioan viza practica generală a lui Isus sau masa din v. 10. 

15. O nunză este un timp de bucurie, nu de ascetism. Că Isus a 
văzut lucrarea Lui în această lumină poate reflecta ideea ospățului 
mesianic (vezi comentariul nostru la 8.11), deja anticipat în părtăşia 

Lui la masă cu păcătoşii (9.10). Referitor la postura lui Isus ca mire, 
Acela care este centrul şi cauza bucuriei ucenicilor Lui, cf cu 25.11 
şi urm. Ucenicii lui Ioan îşi pierduseră „mirele“, care era deja în 
închisoare (4.12), aşa că ei aveau motiv să jelească. Un lucru care avea 
să fie valabil la o dată viitoare şi pentru ucenicii lui Isus. În timp 
ce afirmația respectivă nu trebuie să însemne decât că Isus nu va fi 
mereu prezent, cuvântul /uaz (poate că trebuie găsit aici un ecou al lui 
Is. 53.8) sugerează un sfârșit violent, iar începutul opoziției oficiale în 
acest capitol va oferi o notificare timpurie a acestui eventual rezultat. 
Isus şi iudaismul oficial erau cu greu compatibili, aşa cum vor continua 
s-o indice v. 16-17. 

16-17. Aceste versete nu au o legătură directă cu situația din v. 14-15, 
şi erau probabil o afirmaţie independentă, referindu-se la tradiția 
evreiască în general şi nu în mod specific la ucenicii lui Isus. Însă ele 
exprimă un adevăr de însemnătate generală în cadrul căruia întrebarea 
despre post era un exemplu specific. Isus a adus ceva nou, iar ritualurile 
şi tradițiile iudaismului oficial nu-l pot cuprinde. Exuberanța explozivă 
a erei noi! trebuie să elimine îngrădirile legalismului şi ascetismului. 
Termenul grecesc redat aici prin ruptură este schisma, şi el fiind folosit 
metaforic; o combinaţie între diverse atitudini religioase este o reţetă 
pentru schismă. Ce formă vor lua burdufurile noi nu este precizat, 
însă ceea ce indică ele este faptul că Domnul Isus Se pronunța cel 
puțin pentru o ordine solidă în religie şi nu pentru anarhie. „Gândirea 
«liberă» care nu recunoaşte niciun control autoritar asupra sa, este 
la fel de inutilă ca vinul vărsat“ (McNeile). Expresia se păstrează 
amândouă este probabil doar concluzia „parabolei“ cu burdufurile, şi 
nicidecum o prescripţie deliberată pentru perpetuarea iudaismului 
nereformat alături de viața nouă a Împărăției cerurilor. 


(xi) Fiica fruntașului sinagogii şi femeia cu hemoragie (9.18-26) 
18-19. Această relatare a unei duble vindecări este una dintre 


prescurtările cele mai spectaculoase ale lui Matei: aceste 9 versete ale 
lui corespund celor 23 din Marcu. Detaliile descriptive, personajele 


1 Pentru nuntă, haină şi vin — toate acestea văzute ca simboluri ale 
mântuirii din perspectivă escatologică, vezi Jeremias, PJ, p. 117-118. 

suplimentare şi intrigile secundare sunt înlăturate necruţător, iar 
cele două vindecări sunt relatate în forma cea mai simplă posibilă. 
Tatăl (lair în Marcu) nu este numit şi este doar un fruntaş (un 
termen general pentru a defini o persoană oficială sau importantă, nu 
neapărat un politician, şi prin urmare adecvat pentru un conducător 
de sinagogă, aşa cum precizează Marcu). Mai important, reunirea de 
către Matei a celor două stadii ale relatării (mai întâi apelul lui Iair, 
apoi vestea morţii fiicei lui, după care apelul nu este retras) rezultă 
într-un apel făcut atunci când fata este deja moartă, nu doar pe 
moarte. Ca urmare, este vorba din capul locului despre ceea ce se 
va semnala în ultimă instanță, respectiv un apel pentru o înviere din 
morți, un act de credință mult mai uimitor decât o cerere după ajutor 
in extremis. Faptul că fata era realmente moartă, şi nu doar aparent 
aşa cum sugerează v. 24, este evidenţiat clar de Luca (8.53, 55) şi se 
poate presupune că inclusiv această minune a învierii este menționată 
în 11.5. Deşi credința nu este menționată explicit în această relatare, 
încrederea practică a fruntaşului în puterea de vindecare a lui Isus 
este strâns legată de „credința“ descrisă în 8.8-9 sau în 9.2. Pentru 
grecescul prosekynei redat prin I s-a închinat, vezi comentariul nostru 
la 2.2; 8.2. 

20-21. Hemoragia (o tulburare menstruală) o făcea pe femeia 
aceasta şi, de asemenea, tot ce atingea ea, necurat din punct de vedere 
ceremonial (Lev. 15.25 şi urm.); poate tocmai acesta a fost motivul 
pentru care ea s-a apropiat de Isus pe dinapoi şi s-a atins doar de 
poala bainei Lui, deşi chiar şi un asemenea lucru l-ar fi făcut pe un 
evreu pios să se dea înapoi cu groază. Însă, hotărârea şi convingerea ei 
privind puterea de vindecare a lui Isus au făcut-o să-şi asume riscul. 
Speranţa femeii de a fi vindecată printr-o simplă atingere a hainelor 
lui Isus (cf cu 14.36) poate sugera mai degrabă o concepție „magică“ 
despre rolul Său vindecător, pe care totuşi El nu i-a reproşat-o. În ceea 
ce priveşte purtarea de ciucuri sau franjuri la poala hainelor, Isus era 
credincios Legii Vechiului Testament (Num. 15.38-39; Dt. 22.12); 
totuşi, obiecția formulată în 23.5 este cauzată de folosirea greşită a 
ciucurilor, determinată de lăudăroşenie. 

22. Matei (spre deosebire de Marcu şi Luca) prezintă vindecarea 
mai degrabă ca un rezultat direct al cuvântului lui Isus, decât al unei 

atingeri prealabile; orice impresie de element „magic“ în vindecare 
este astfel înlăturată (pe linia omisiunilor lui Matei, mai trebuie 
remarcată aici şi precizarea lui Marcu: „Isus a cunoscut îndată că o 
putere ieşise din El“, Mc. 5.30). Ca de fiecare dată, şi aici cheia este 
credința, o credință practică de acelaşi tip ca în 8.8-9; 9.2 (cf cu: 9.29; 
15.28). Aparent, declarația răsunătoare „Credinţa ta te-a tămăduit!“ 
(în greceşte: hë pistis sou sesõken se) era o pronuntare preferată de Isus 
(cf cu Mc. 10.52; Le. 7.50; 17.19), nelăsând astfel nicio îndoială cu 
privire la condiția lucrării Lui de vindecare. Îndemnul îndrăznește 
(vezi comentariul nostru la 9.2) i se potrivea într-un mod cu totul 
special unei persoane care avea un motiv foarte solid de a ezita să se 
apropie de Isus. 

23-24. Bocitorii profesionişti erau angajați chiar şi de către cele 
mai sărace familii (Mishnah Kezuboz/ 4.4 specifică „nu mai puțin 
decât două flaute şi o femeie bocitoare“);! adăugarea de către Matei 
a acestei atingeri neobişnuite în consemnarea lui prescurtată este 
demnă de remarcat. Fraza n-a murit, ci doarme trebuie interpretată 
probabil în sensul că moartea ei (reală) nu va fi permanentă. 
Grecescul katheudð, „somn“, este folosit în Noul Testament atât 
în sens literal, cât şi metaforic pentru apatie spirituală, nu moarte 
(în contrast cu /oimaomai, care literal înseamnă tot „somn“, dar se 
referă în mod obişnuit la moarte) astfel încât cuvintele lui Isus ar 
trebui să sugereze că fata era doar în comă. Însă, vezi comentariul 
nostru la v. 18 pentru realitatea morții ei şi Daniel 12.2 (probabil 
şi 1 Tes. 5.10) pentru acest sens al lui katheudð. Fără îndoială, ei 
își băteau joc de El pentru că luaseră în sens literal cuvintele Lui, şi 
ştiau că nu puteau fi adevărate (la fel stau lucrurile în Evanghelia 
după Luca). 

25-26. Prezenţa lui Petru, Iacov şi loan (consemnată de Marcu şi 
Luca) nu este menționată de Matei, astfel că în varianta lui s-ar părea 
că Isus S-a aflat singur cu trupul neînsuflețit, ca Ilie (1 Împ. 17.19 şi 
urm.) şi Elisei (2 Împ. 4.32 şi urm.). Notaţia în tot tinutul acela (cf. 
cu v. 31) ne pregăteşte pentru punctul culminant din v. 33 şi pentru 
concluzia firească formulată în 11.2-5. 


l Pentru cântăreți din fluier, vezi Josephus, BJ, iii. 437. 

(xii) Doi oameni orbi (9.27-3.1) 


Matei ne oferă două consemnări foarte asemănătoare referitoare 
la vindecarea a doi oameni orbi. Celălalt caz, prezentat în 20.29-34, 
este corespondentul relatării despre Bartimeu din Marcu 10.46-52. 
Însă, cazul de aici nu are nicio paralelă într-o altă Evanghelie (cealaltă 
vindecare a orbului din Marcu 8.22-26 este complet diferită şi nu este 
relatată de Matei). Dacă nu-i putem imputa lui Matei o duplicare a 
propriei lui relatări — în definitiv, nu ar fi existat niciun motiv viabil 
pentru ca el să facă una ca asta, şi cele două cazuri nici nu se potrivesc 
în detalii — atunci trebuie să presupunem că el relatează aici un 
incident separat, folosind idei obişnuite şi o terminologie standard 
specifice relatării unor asemenea minuni. Narațiunea este ca de obicei 
concisă, fără să trădeze o preocupare pentru detalii personale [totuşi, 
afirmaţia lui Wellhausen „nicht mit Liebe“, (fără dragoste) a fost un 
pic cam dură!] 

27. Pentru numeralul doi, vezi comentariul nostru la 8.28. Apelul 
la mila (în greceşte, eleēson) lui Isus este repetat în 15.22; 17.15; 
20.30-31, în fiecare caz cerându-se un ajutor concret; (cf. cu 
18.33 şi vezi, de asemenea, întrebuințarea regulată a termenului 
eleemosyne pentru „milostenie“). Mila nu este o emoție, ci un 
răspuns practic la o nevoie reală. Faptul că nu numai aici, dar şi 
în 15.22; 20.30-31 solicitarea milei este legată de Fiul lui David 
(vezi p. 51) sugerează că o asemenea „milă“ era de aşteptat să-L 
caracterizeze pe davidicul Mesia, iar 11.4-5, cu folosirea a două 
texte din Isaia (35.5-6 şi 61.1), dovedeşte că în conştiinţa populară 
nu era suficient de clar rolul de vindecător al lui Mesia pentru a se 
justifica acest apel explicit. 

28. Pesemne casa menționată aici este cea din 9.10, la Capernaum. 
Se pare că Isus nu a răspuns primei lor cereri. Cf cu 15.23 pentru 
o întârziere asemănătoare a răspunsului, tăcere al cărei rezultat 
final a fost o ilustrare uimitoare a unei credințe stăruitoare (vezi şi 
comentariul nostru la 8.7). Şi în cazul acestor doi nevăzători credința 
este supusă unui test, fiind efectiv pusă sub semnul întrebării, astfel 
încât, exact aşa cum au făcut leprosul, sutaşul, fruntaşul sinagogii şi 
femeia cu hemoragie, ei trebuie s-o mărturisească explicit. Și încă 

o dată, ca pe tot parcursul acestor două capitole, credința omului se 
manifestă ca o încredere practică în puterea lui Isus. 

29. Cele două elemente obişnuite — atingerea fizică şi cuvântul 
vindecător — apar împreună, însă principalul rol revine acestuia din 
urmă (vezi comentariul nostru la v. 22). Cuvintele rostite sunt aceleaşi 
ca în 8.13 (cf şi cu 15.28), iar efectul lor, asemenea celui determinat 
de declarația corespunzătoare din v. 22, este să accentueze credința ca 
singura condiţie esenţială cerută de lucrarea de vindecare a lui Isus. 
Facă-vi-se după (credinţa voastră) nu înseamnă „în aceeaşi măsură 
cu“, ci implică mai degrabă sensul de „ca răspuns la“; credința şi fapta 
se armonizează. 

30-31. Referitor la dorinţa lui Isus de a se păstra tăcerea asupra 
acestei minuni, vezi comentariul nostru la 8.4. Sintagma /e-a poruncit 
cu tot dinadinsul redă un termen emoţional care implică o atitudine 
potrivnică foarte energică. Domnul Isus era foarte preocupat să evite 
entuziasmul acela care poate induce în eroare, însă interdicția Lui 
vehementă a fost ignorată; în definitiv, ar fi foarte greu pentru nişte 
oameni care au fost orbi înainte să-şi ascundă vindecarea! Minunile 
de vindecare săvârşite de Domnul Isus, deşi nu urmăreau cu niciun 
chip stârnirea curiozității, erau totuşi prea spectaculoase pentru a 
putea trece neobservate (cf. cu v. 26). 


(xiii) Un om mut (9.32-34) 

Minunea în sine este doar un element minor în aceste versete; 
ea se prezintă ca „urzeala textuală“ în jurul căreia Matei va țese un 
paragraf concludent pentru a trasa astfel semnificaţia colecţiei de 
minuni prezentate în capitolele 8 — 9. Demonstrația sub diverse 
forme a autorității unice a Domnului Isus în aceste capitole provoacă 
fie un sentiment de uimire, fie o reacție de împotrivire, în funcție 
de punctul de vedere al spectatorului. Întregul paragraf corespunde 
îndeaproape cu 12.22-24, cu deosebirea că bolnavul al doilea suferă şi 
de orbire, iar reacția mulțimii este mai explicit în favoarea mesianității 
lui Isus. Relaţia dintre Matei 9.32-34 şi 12.22-24 are o paralelă în 
raportul dintre 9.27-31 şi 20.29-34 (vezi notaţiile de la paragraful 
precedent). 

32. Grecescul kõphos înseamnă atât „surd“ cât şi „mut“, ambele 

suferințe fiind îngemănate. În cazul de față, potrivit v. 33, accentul 
cade îndeosebi pe muţenie, la fel ca în 12.22; 15.31. În contextul 
distincției făcute cu atenţie şi în mod corect între boală şi posesiunea 
demonică (vezi comentariul nostru la 8.16), este surprinzător că aici 
şi în 12.22 o suferință fizică este atribuită influenţei demonice. (Cf şi 
cu Mc. 9.17 şi urm., o alta şi singura dovadă de acest tip, tot într-un 
caz de muţenie). Faptul că limbajul utilizat în redarea cazului de față 
este exclusiv unul de exorcizare [este vorba despre scoaterea dracului, 
fără nicio referință la credința bolnavului sau la atingerea trupului său 
de mâna lui Isus, pe când în altă parte surzii şi muţii sunt vindecaţi 
în mod normal (15.30-31; Marcu 7.32 şi urm.) dar vezi 12.22, unde 
orbul şi surdul demonizat este „vindecat“ ] arată lămurit că acest caz 
era considerat în primul rând unul de posesiune demonică, muţenia 
fiind privită ca un „efect secundar“. 

33. Pentru notația în Israel, cf. cu 8.10; fraza rostită de noroade 
implică din nou că sub conducerea sa oficială, națiunea evreiască a dat 
greş. Autoritatea inerentă faptelor lui Isus, evidenţiată cumulativ într-o 
varietate de sfere în capitolele 8 — 9 (vezi comentariul nostru la 9.8), 
oferea, asemenea autorității cuvintelor Lui în capitolele 5 — 7 (vezi 
şi comentariul nostru la 7.28-29), un contrast izbitor cu conducerea 
existentă, iar oamenii l-au observat. „Cărturarii învățau oamenii, dar 
nimic nu se întâmpla. Isus vorbea şi demonii fugeau, furtunile erau 
potolite, morții erau înviaţi, păcatele iertate ...Autoritatea Lui în 
fapte şi cuvinte nu era cu nimic mai puţin decât prezența Împărăției 
lui Dumnezeu'.! 

34. În mod previzibil, această reacție populară nu era primită 
favorabil de către farisei. Acuzaţia va fi repetată în 12.24 (vezi 
comentariul nostru în acest loc), iar acesta ar putea fi motivul pentru 
care acest verset este omis de câteva manuscrise biblice importante. 
Însă, plasarea sa foarte potrivită deoarece exprimă apogeul opoziției 
crescânde față de Isus manifestată în acest capitol (vezi v. 3, 11, 14 şi 
cf. cu respingerea de către Isus în v. 16-17 a unei religii formaliste şi 
învechite) sprijină autenticitatea ei. În plus, trebuie observat că nu 
face notă discordantă cu v. 33, care, în mod simetric, prezintă punctul 


1 Citat din Ladd, p. 166. 

culminant al celeilalte fețe a lucrurilor prin exprimarea impactului 
autorității lui Isus asupra noroadelor. 


D. LUCRAREA PARALELĂ A UCENICILOR (9.35 — 11.1) 


Autoritatea manifestată de Isus în cuvinte şi fapte (capitolele 5 — 9) 
este acum extinsă asupra ucenicilor Săi (vezi comentariul nostru la 
9.35-38 şi 10.1); lucrarea lor este prezentată cu grijă ca fiind derivată 
din lucrarea lui Isus şi o paralelă a ei în cadrul acestei a doua colecţii 
a învățăturii lui Isus (vezi notele noastre introductive la capitolele 5 
— 7, precum şi p. 53-55). Aproape tot materialul inclus de Matei în 
capitolul 10 dispune de o paralelă în Marcu şi/sau Luca (excepţie fac 
v. 5-8, 16b, 40-41), însă apare în cele două Evanghelii Sinoptice într- 
o uimitoare varietate de contexte. Totul se leagă de tema misiunii şi 
suferinței ulterioare a ucenicilor, şi astfel, asemenea capitolelor 5 — 7, 
poartă semnele unei colecții alcătuite de Matei în mod intenționat din 
entități separate ale învăţăturii lui Isus pe această temă. Fundamentul 
ei este încredințarea misiunii consemnată în Marcu 6.7-13 şi Luca 
9.1-6, însă, cuvintele adăugate acestei sublinieri promovează urgenţa 
misiunii lor şi certitudinea persecuției pentru cei angajați în ea. 


(î) Sumar şi introducere (9.35-38) 


Aceste versete îndeplinesc un rol dublu, atât ca un rezumat al 
unei fracțiuni din lucrarea Domnului Isus în capitolele 5 — 9, cât 
şi ca o introducere la misiunea paralelă a ucenicilor în capitolul 10. 
Formularea este concepută cu grijă pentru a privi deopotrivă înapoi 
şi înainte, dar şi pentru a sublinia continuitatea între aceste două 
secțiuni ale cărții. 

35. Cuvintele sunt aproape identice cu 4.23 (vezi remarcile de 
acolo). Capitolele 5 — 9 sunt astfel cuprinse într-un cadru care scoate 
în evidență întreita natură a lucrării Domnului Isus dezvăluită în ele, 
o lucrare de învățătură, predicare şi vindecare. În acelaşi timp, repetarea 
cuvintelor vindecând orice fel de boală şi orice fel de neputinră în 10.1, 
cu referire la însărcinarea dată ucenicilor, arată că autoritatea revelată 
în lucrarea lui Isus din capitolele 5 — 9 (vezi comentariul nostru la 
9.33) le este transmisă şi lor. Acest verset conţine o notă referitoare la 
o activitate neîntreruptă, care va fi reluată în 10.5 şi urm. Referința la 

toate cetățile şi satele confirmă faptul că activitatea din capitolele 8 — 9, 
care în general se limita la Capernaum, a fost doar o selecție tipică a 
lucrării lui Isus, nu o consemnare exhaustivă a acesteia. 

36. Cauza activității neîntrerupte a lui Isus este dată de compasiunea 
Lui fată de multimi. Verbul foarte grăitor redat prin locuţiunea „a i se 
face milă“ (sensul literal indică o reacție bruscă, „a te tăia la inimă“!) 
este mereu aplicat în Noul Testament lui Isus Însuşi (excepție făcând 
trei pilde consemnate în 18.27; Lc. 10.33; 15.22), este pasiunea 
„milei“ Sale (vezi comentariul nostru la 9.27) în permanență scoasă 
în evidenţă în plină acţiune şi gata să vină în întâmpinarea nevoii 
evocate. Aici, această nevoie este exprimată în limbajul metaforic al 
Vechiului Testament oi fără păstor, o expresie care se referea îndeosebi 
la lipsa conducerii politice (Num. 27.17; 1 Împ. 22.17, Ezec. 34.5), 
dar care aici denotă pesemne şi o lipsă a grijii şi călăuzirii spirituale 
(cf. cu Zah. 10.2-3). Expresia necăjite şi risipite, ca niște oi fără păstor 
literal înseamnă „sfâşiate şi aruncate jos“, continuând astfel metafora 
oilor neprotejate de primejdii sau chiar suferind din partea unor 
păstori fără scrupule (cf cu Zah. 11.16). Israeliţii obişnuiţi sunt nişte 
„Oi rătăcite“ (10.6; 15.24) aşteptându-L pe Păstorul mesianic (Ezech. 
34.23; Mica 5.4; Zah. 11.4 şi urm. etc.). 

37-38. Dacă nevoia lui Israel este una care pretindea o soluționare 
urgentă, altele sunt oportunităţile momentului. Secerișu/ este mare 
şi este copt.! Cuvântul seceriș este folosit în Vechiul Testament ca 
un simbol al judecății viitoare (Is. 27.12; Os. 6.11; Ioel 3.13); loan 
Botezătorul a preluat imaginea aceasta (3.12), iar Isus face la fel 
într-o altă împrejurare (13.39-40; cf cu Mc. 4.29). Totuşi, aici, 
la fel ca în loan 4.35, gândul Lui este mai degrabă la pregătirea 
oamenilor pentru a răspunde urgent chemării Evangheliei, „fugind 
de mânia viitoare“. Contextul arată că lucrătorii despre care este 
vorba aici nu sunt îngerii trimişi să execute judecata finală asupra 
națiunilor, aşa cum s-ar fi putut aştepta evreii care-L ascultau, ci 


1 Schimbarea bruscă a imaginii prin trecerea la o altă metaforă sugerează 
că aceste versete nu erau legate inițial cu v. 36; în Luca 10.2 ele apar 
ca parte a mesajului rostit cu prilejul trimiterii în misiune a celor 70 de 
ucenici. 

oameni trimişi să-i salveze pe alții ge judecată, iar aceasta începând 
chiar cu poporul Israel (10.5-6). Pentru îndeplinirea unei asemenea 
sarcini, ucenicii erau şi au fost mereu prea pużini, iar porunca de a-L 
ruga pe Domnul secerișului (probabil expresia aceasta redă un termen 
aramaic cu sensul de „secerătorul principal“;' însă, desigur, persoana 
avută în vedere este Dumnezeu Însuşi) să trimită forțe noi n-a fost 
niciodată înlocuită. Lucrarea de misiune Îi aparține lui Dumnezeu 
şi se află mereu sub controlul Său. Capitolul 10 va arăta care este 
această misiune şi ce va implica ea pentru cei care sunt „trimişii“ 
Domnului. 


(îi) Cei doisprezece apostoli (10.1-4) 

1. Ca o soluție practică imediată la nevoia de lucrători (9.37-38), 
Isus îi cheamă acum pe cei doisprezece ucenici ai Săi. Aceasta nu este 
o consemnare privind alegerea lor (ca în Mc. 3.13-15; Le. 6.13, 
caz care nu are nicio corespondenţă în Evanghelia după Matei), ci 
vizează trimiterea lor să vestească Evanghelia Împărăției. Ei apar 
aici pentru prima dată ca un grup deja închegat, al cărui rol evident 
era acela de misiune (cf. cu apostoli, v. 2), deşi în 19.28 este avut în 
vedere şi un rol de conducere continuă. În acest pasaj se indică şi 
faptul că numărul doisprezece a fost ales ca o aluzie deliberată la 
cele douăsprezece semințţii ale lui Israel, şi acest indiciu împreună 
cu alte câteva asemenea par să inducă ideea că Isus vedea în acest 
cerc restrâns al discipolilor Săi o imagine a adevăratului popor al lui 
Dumnezeu. Referitor la putere/autoritate, vezi mai sus comentariul 
nostru la 9.6-8 (şi cf. cu 7.29; 8.9); puterea sau autoritatea manifestată 
în cazurile menţionate era autoritatea lui Isus Însuşi, iar cuvântul 
descria un aspect central al lucrării Lui. Acum, această autoritate El 
o investeşte în ucenicii Lui, a căror misiune de vindecare este descrisă 
în aceleaşi cuvinte folosite pentru misiunea Lui în 4.32 şi 9.35. (Vezi 
comentariul nostru la 10.7-8 pentru o paralelă foarte apropiată între 
misiunea Domnului Isus şi misiunea ucenicilor Lui). Prin urmare, 
aici li s-a acordat ucenicilor purere/auzoritate pentru misiune, nu 
pentru conducere instituțională. În Evanghelia după Matei, duhurile 


| Vezi AB, p. 114. 

necurate (cf. cu 12.43) de obicei sunt numite „draci“ (cf. cu 9.32-34), 
iar ocazional doar „duhuri“ (12.45). 

2. Apostoli apare doar aici în Matei; în alte locuri, el vorbeşte 
despre „cei doisprezece (ucenici)“: 11.1; 20.17, 26.14, 20, 47. În timp 
ce Luca (la fel ca Pavel) foloseşte cuvântul „apostol“ cu referire la o 
anumită slujbă, celelalte Evanghelii îl întrebuinţează, aşa cum face 
şi Matei aici, doar într-un context al misiunii. Sensul acestui cuvânt 
este acela de „trimis“ (în v. 5, avem verbul „i-a trimis“, provenit din 
aceeaşi rădăcină). [Referitor la Simon şi Andrei (şi pentru Filip, v. 3), 
vezi comentariul nostru la 4.18]. Expresia ce/ dintâi a fost aleasă pur şi 
simplu pentru a consemna începutul unei liste, şi indică proeminenta 
lui Petru în grup, care va fi scoasă în evidență mai explicit în 16.16-19; 
toate cele patru Evanghelii corespund în prezentarea lui Petru ca lider 
al ucenicilor; el şi cei doi fii ai /ui Zebedei formau un grup intim care 
se bucura de o încredere specială (17.1; 26.37; cf. cu Mc. 5.37; 13.3). 

3-4. Se cunosc prea puţine lucruri despre ceilalți membri ai 
grupului „celor doisprezece“, cu excepția lui Iuda Iscarioteanul. 
Potrivit tradiţiei creştine, Bartolomeu este identificat cu Natanael, 
care apare doar în Evanghelia după loan, însă despre Natanael nu 
se spune nicăieri că fusese unul dintre „cei doisprezece“. Ocupația 
lui Matei este menţionată pentru a fi identificat cu vameşul a cărui 
chemare a fost deja descrisă (vezi comentariul nostru la 9.9), 4/feu, 
tatăl lui Iacov şi canaanitul (porecla lui Simon) au fost utilizate pentru 
a-i distinge de omonimii lor mai cunoscuți, amintiţi în v. 2. Tadeu nu 
este menţionat nicăieri în afara listelor lui Matei şi Marcu; Luca (6.16 
şi F.A. 1.13) înlocuieşte numele Tadeu cu „Iuda, fiul lui Iacov“ (cf. cu 
Iuda, nu Iscarioteanul, din loan 14.22); în schimb, unele manuscrise 
biblice în Matei şi Marcu l-au tradus prin „Libeus“. Cazurile lui 
Matei şi Petru (vezi comentariul nostru la 4.18) arată că un om putea 
fi cunoscut după mai multe nume; însă, este posibil ca nici calitatea 
de membru al cercului intim să nu fi fost încă stabilită definitiv, sau 
să fi existat o anumită incertitudine cu privire la identitatea celui 
de-al doisprezecelea membru obscur al grupului. Pentru adjectivul 
canaanitul Luca are „zelotul“, denumire care ar putea reda termenul 
aramaic pentru zelot, ganana. Deşi pe vremea lui Isus acest cuvânt 
încă nu era folosit ca un termen tehnic pentru partidul politic 

revoluţionar al zeloților, totuşi Matei şi Luca l-ar fi putut cunoaşte ca 
atare. Probabil porecla lui Simon provenea de la un anumit „zel“ față 
de Legea mozaică (cf. cu folosirea de către Pavel a termenului „zelot“ 
în acest sens în F.A. 22.3-5; Gal. 1.14; Filip. 3.6), însă, râvna aceasta 
l-ar face probabil foarte înțelegător față de idealurile partidului 
zeloţilor de mai târziu. Includerea acestui om alături de Matei, un 
slujbaş guvernamental, în grupul ucenicilor lui Isus este o dovadă 
pentru dimensiunea vastă a apelului Său. Semnificaţia atribuită de 
regulă cuvântului Iscarioteanul este aceea de „locuitor din Keriot“ (un 
oraş din sudul Iudeii), însă, termenul a fost interpretat și cu sensul 
de „trădător“, „asasin“, „purtător al tolbei din piele“ sau „cel cu părul 
roşu“. 


(iii) Instructiuni privitoare la misiunea apostolilor (10.5-16) 


Această primă parte a colecţiei de învățături ale Domnului Isus 
din capitolul 10 vizează direct misiunea imediată a ucenicilor trimişi 
de El în timpul lucrării Lui în Galileea, pe când a doua parte a 
capitolului tratează la general natura misiunii creştine în lume. 

5-6. Această impresionantă restricționare a misiunii ucenicilor 
la poporul Israel apare numai în Evanghelia după Matei, unde este 
sincronizată cu o afirmaţie la fel de restrictivă a propriei misiuni 
a lui Isus (15.24). Și totuşi, aceeaşi Evanghelie nu numai că va 
recunoaște desfăşurarea unei campanii misionare printre Neamuri la 
o dată ulterioară, după învierea Domnului (28.19-20; cf. cu 24.14), 
dar include şi cuvântările lui Isus care cuprind alte națiuni în planul 
lui Dumnezeu de mântuire (8.11-12, 21.43; 25.32), iar în capitolele 
studiate deja am constatat un interes clar din partea evanghelistului 
fată de ceea ce înseamnă Isus Mesia pentru Neamuri (2.1-12; 
4.14-16, 24-25).! Prin urmare, Matei nu poate fi acuzat aici de o 
tendință naționalistă. În schimb, această afirmaţie reflectă un fapt 
istoric, şi anume: cu numai câteva excepţii (8.5-13 se ocupă de cazul 
unui neevreu aflat pe teritoriul evreiesc; 15.21-28 este în mod clar 
prezentat ca un alt caz excepţional), înainte de înviere, atât misiunea 
lui Isus cât şi a ucenicilor Săi erau efectiv limitate la poporul Israel; 


1 Vezi articolul meu în NTS 27 (1980/81), p. 237-240. 

vremea pentru evanghelizarea națiunilor avea să vină ceva mai târziu.! 
Accentul afirmației se pune nu atât de mult pe interdicția unei 
misiuni mai vaste, cât mai ales pe prioritatea misiunii printre evrei. 
Chemarea lui Israel la pocăință era aspectul central al lucrării lui 
Isus; chemarea era urgentă şi necesita o concentrare totală 
(cf. cu 10.23). Ei erau oile rătăcite, o exprimare metaforică frecventă în 
Vechiul Testament (Ier. 50.6; Ezec. 34.1-16; cf cu Is. 53.6); probabil 
că referinţa respectivă, ca şi în aceste pasaje din Vechiul Testament, îl 
vizează pe Israel ca întreg, nu doar ca pe un grup specific. Cuvintele 
să nu mergeti din v. 5 înseamnă literal „să plecați cât mai departe“, 
adică a face o digresiune; în situația istorică a misiunii galileene, 
porunca aceasta efectiv restricționa lucrarea apostolilor la Galileea, 
care era complet înconjurată de Neamuri şi de teritoriul samaritean. 
Aceasta este singura referință a lui Matei la samariteni (4.25 chiar îi 
omite intenţionat). Prin contrast, Luca îi menţionează de trei ori în 
Evanghelia sa (9.52 şi urm.; 10.29 şi urm.; 17.11 şi urm.), de fiecare 
dată într-un mod care se opune ostilităţii evreieşti tradiționale față de 
ei (cf. şi cu: loan 4.4-42; F.A. 1.8; 8.5-25); aparent, Evanghelia după 
Matei reflectă mai mult o perspectivă evreiască tradițională. 

7-8. Misiunea apostolilor constă deopotrivă în predicare şi 
vindecare; cele două merg împreună ca aspecte complementare ale 
propovăduirii Împărăției cerurilor (la fel ca în Is. 61.1-2, care a fost 
citat în Mt. 11.5 şi Lc. 4.18-19 cu referire la propria misiune a lui 
Isus) şi fiecare confirmă validitatea celeilalte. Activitatea de vindecare 
desfăşurată de Domnul Isus şi de ucenicii Săi era mai mult decât 
bunătate; era în sine o parte a proclamării Împărăției lui Dumnezeu 
(cf. cu 12.28). 

Există o corespondență uimitoare între misiunea ucenicilor 
şi misiunea lui Isus Însuşi (vezi comentariul nostru la 9.35 şi, de 
asemenea, corespondenţa dintre 10.5-6 şi 15.24). Cuvintele pe care 
trebuie să le propovăduiască apostolii sunt aceleași ca şi ale lui Isus 
în 4.17, iar actele de vindecare listate în v. 8 acoperă practic toate 


| Vezi dezbaterea lui M.D. Hooker, Exp7 82 (1970/1), p. 361-365; de 
asemenea J. Jeremias, Jesus’ Promise to the Nations (Promisiunea lui 
Isus pentru națiuni). 

tipurile de vindecări pe care le-a săvârşit Domnul Isus în capitolele 8 
şi 9. (Cf; şi cu descrierea lucrării lui Isus în 11.51). Misiunea ucenicilor 
este o extensie a misiunii Învăţătorului, pentru care ei sunt investiţi 
cu autoritatea Lui. Porunca înviazi morții este prezentată într-un 
mod atât de prozaic încât unii comentatori s-au îndoit dacă trebuie 
să fie luată literal, în ciuda celor două consemnări ulterioare despre 
săvârşirea unor asemenea minuni de către ucenici (F.A. 9.36 şi urm; 
20.7 şi urm.); făcând uz de o pretinsă folosire metaforică a cuvântului 
„morţi“ în 8.22, comentatorii respectivi au văzut în cuvintele „înviați 
morţii“ porunca de a-i aduce la viață pe cei indiferenți din punct de 
vedere spiritual.? Dar o asemenea înțelegere ar fi plauzibilă numai 
dacă şi celelalte porunci consemnate în acest verset sunt tratate tot 
metaforic (aşa cum ne propune Fenton în privința învierii morților), 
iar în lumina minunilor reale menţionate în capitolelor 8 — 9 aceasta 
pare imposibil. Este mai corect față de text, deşi cu siguranță necesită 
o credință mai îndrăzneață, a se accepta că Domnul Isus nu a exclus 
învierea morţilor de către apostoli atunci când i-a făcut părtaşi 
propriei Sale puteri de a vindeca. 

Lucrarea apostolilor trebuia să fie fără plată, spre deosebire de cea 
a profeților mercenari care au torturat Biserica pe la sfârşitul primului 
secol (Didache 11-12). Statutul de apostoli ai Domnului Isus şi 
autoritatea lor de a vindeca erau un dar, nu un bun cumpărat sau 
câştigat, şi trebuia să fie exercitate în acelaşi spirit. Pavel a dezbătut 
mult acest principiu (1 Cor. 9.18; 2 Cor. 11.7). Însă, vezi mai departe 
comentariul nostru la v. 10b. 

9-10. Formula să nu luati semnifică literalmente „să nu obţineţi ; 
iar în (brâiele voastre) ar fi redat mai corect prin „la“ sau „pentru“. O 
asemenea afirmație, specifică stilului concis al evanghelistului Matei, 
nu insistă atât de mult asupra echipamentului adecvat pentru călătorie, 
ci mai degrabă îi asigură pe ucenici că nicio strângere prealabilă de 
fonduri nu este necesară, şi nici nu este nevoie să fie achiziționat un 
echipament special. Ei pot merge exact aşa cum sunt, iar misiunea lor 


| Vezi şi Held, TIM, p. 250-251. 
2 Printre adepţii acestei ipoteze se numără mai ales J.C. Fenton, ExpT 80 
(1968/1969), p. 50-51. 

este urgentă. Principiul este cel din 6.25 şi urm.; ei pot lăsa liniștiți 
problema aprovizionării pe seama lui Dumnezeu. Aceasta nu este o 
chemare la ascetism, fiindcă partea cuvenită de hrană şi locuință le 
va fi asigurată (vezi v. 10b-11 şi cf cu 6.30-33); chemarea lor este 
să acorde prioritate lucrurilor principale. Acest spirit de a trata cu 
uşurinţă problema bunurilor materiale era binevenit atât pentru a 
i se insufla ucenicului o atitudine degajată în cadrul misiunii sale, 
în timp ce el îşi pune încrederea în Dumnezeu pentru satisfacerea 
trebuințelor sale materiale, cât şi pentru credibilitatea lui într-o eră 
conştientă de posibilitatea folosirii religiei pentru profit." 

Unei biserici ai cărei membri sunt preocupaţi de lucrurile 
materiale i se va părea totuşi greu să convingă lumea că ar trebui 
să-L ia pe Dumnezeu în serios. Traista ar putea fi una pentru 
ducerea hranei (nu era nevoie, aşadar, nici de un prânz la pachet), 
sau traista cerşetorului, aşa cum purtau predicatorii itineranți;? 
cea dintâi variantă privind traista pare mai potrivită recomandării 
anterioare de a nu fi luată nicio provizie. Cea de-a doua haină 
se poate să fi fost una de rezervă sau destinată unei încălziri 
suplimentare într-o noapte petrecută sub cerul liber (şi prin urmare 
nu era necesară, vezi v. 11). Sandale/e şi toiagul erau în mod normal 
esenţiale pentru călătorie (vezi, de exemplu, Exod. 12.11); a doua 
pereche de încălțăminte interzisă era probabil, ca şi a doua tunică, 
o pereche de rezervă procurată pentru călătorie (Mc. 6.9 le permite 
apostolilor să se încalte cu sandale, iar gestul poruncit în Mt. 10.14 
presupune un fel de încălțăminte în care putea pătrunde praful). 
Discrepanţa binecunoscută în privința foiagu/ui (îndeosebi Mc. 6.8 
le îngăduie să poarte unul) poate proveni din diferenţa privitoare 
la verbe: versiunea lui Matei interzice achiziţionarea unui toiag 
pentru călătorie, în timp ce Marcu le îngăduie să-l ia (numai) pe 
cel pe care deja îl deţin. În mod clar există o variaţie în detaliile 
diferitelor versiuni ale cuvântărilor relevante (Luca indică faptul 
că existau cel puțin două asemenea dispoziţii separate: 9.3 şi 10.4; 
cf. cu 22.35-36), însă tema esenţială a unei misiuni urgente care nu 


| Vezi, de exemplu, Mishnah Aboth 1.3; Bekhoroth 4.6. 
2 Vezi BAGD, p. 656b. 

solicită sau nu permite nici chiar procurarea unor provizii sumare 
nu este afectată. Aceste dispoziţii sau porunci au presupus că 
ucenicilor li se vor asigura cele necesare într-un alt mod, iar această 
presupunere este preluată în următoarea afirmaţie: căci vrednic este 
lucrătorul de hrana lui. El o merită şi îi va fi asigurată (iar v. 11 
va explica cum anume); prin urmare, lucrătorul n-are nevoie să-şi 
asigure hrana pentru sine însuşi. Acest principiu, atât de important 
pentru gândirea creştină de mai târziu (1 Cor. 9.14; 1 Tim. 5.17-18; 
etc.) nu este în conflict cu v. 8b: principiul lucrătorului creştin care- 
şi merită hrana şi acceptă ospitalitatea nu este acelaşi lucru cu a 
cere o „plată pentru serviciile oferite“, oricât de dificil ar fi să le 
separăm în viața practică. 

11. Cuvântul vrednic ne sugerează un test de caracter, însă acesta 
nu exprimă aici esența înţelesului acestui termen (4B îl traduce prin 
„potrivit“). Apostolii trebuie să caute pe cineva capabil şi binevoitor 
să-i găzduiască, iar în mod normal o asemenea persoană ar fi cineva 
deschis la mesajul lor, deşi nu în mod necesar dedicat deja cauzei 
lor. Aşteptarea unei ospitalități gratuite — atitudine percepută ca 
o mare îndrăzneală în cultura noastră — este în acord cu tradiția 
orientală, unde oaspetele, care putea fi totalmente un străin, are în 
mod neîndoielnic dreptul la hrană şi protecție (cf cu: Gen. 18.1-8; 
19.1-8; Jud. 19.15-24). 

12-13. Salutul (pace încă este şi azi salutul standard pentru 
evrei şi arabi deopotrivă) nu constituia o simplă formalitate. Cf cu 
binecuvântarea acordată de Isaac, care o dată rostită avea o forță eficace 
(Gen. 27.33-38), şi cu alte declaraţii vechi-testamentare privind 
eficacitatea acestui cuvânt (Ps. 147.15, 18; Is. 9.8; 45.23, 55.10-11 
etc.). Pacea pe care apostolii le-o urau locuitorilor unei case era rostită 
şi era eficace; însă, desigur, nu într-un mod automat, iar o atitudine 
greşită în cel căruia i se adresa urarea avea ca rezultat întoarcerea ei, 
asemenea unui cec neîncasat. 

14-15. Isus Se aştepta ca mesajul Său şi mesagerii Săi să fie 
întâmpinați de unii cu refuz, iar de alții cu bunăvoință (v. 17-39). 
Rezultatul avea să fie o divizare între oameni, despre care apostolii 
nu trebuiau să comenteze, ci mai degrabă s-o sublinieze: să scuturati 
praful de pe picioarele voastre, un gest dramatic de respingere încă 

practicat în Orientul Mijlociu. Casa sau cetatea care este identificată 
astfel prin gestul apostolilor că se împotriveşte mesajului lui Isus va 
avea parte de o judecată mai severă chiar şi decât aceea care a lovit 
Sodoma şi Gomora, cele mai notorii centre ale nelegiuirii din Vechiul 
Testament, distruse prin foc şi pucioasă (Gen. 19.24 şi urm.; cf. cu 
Lc. 17.28-30). Pedeapsa mai aspră se datorează faptului că cetăţile 
lui Israel au beneficiat de o chemare mai clară la pocăință, care este 
ultimul cuvânt al lui Dumnezeu, şi astfel vina pentru eşecul lor de a 
răspunde favorabil apelului divin este mai mare. Schweizer a spus: 
„Omul «evanghelizat» este unul diferit de păgânul la care Cuvântul 
lui Isus încă n-a ajuns.“ 

16. Acest verset care în mod evident este adecvat pentru trimiterea 
inițială a ucenicilor, slujeşte şi la introducerea temei persecuției 
care va domina secțiunea următoare. Oile în mijlocul lupilor sunt în 
pericol permanent, şi nu au nicio şansă în autoapărare, ci depind 
exclusiv de păstor (cf. cu Ioan 10.12-15). Probabil că inițial /upii 
aveau să fie mai ales grupul fariseilor; însă, principiul este relevant 
pentru creştinii din toate veacurile care trebuie să trăiască şi să 
depună mărturie pentru Dumnezeu într-o lume ostilă. Domnul 
Isus nu a prevăzut ca poporul Său să fie o armată puternică. Însă, ei 
nu trebuie să se comporte ca o turmă de oi. Poziţia lor vulnerabilă 
cere ca ei să fie înze/epri (grecescul phronimos are mai degrabă sensul 
de „rațional“, „prudent; este cuvântul folosit în Septuaginta pentru 
„şiretenia“ șarpelui în Gen. 3.1). Cf. cu Luca 16.1-8 unde Domnul 
recomandă „prudența“ (iarăşi este folosit cuvântul phronimos) 
ispravnicului. Creştinii nu trebuie să fie stupizi, creduli. Dar nici nu 
trebuie să fie escroci. Semnificaţia literală a cuvântului grecesc redat 
prin fără răutate este „neamestecat“, adică pur, curat, transparent; 
Domnul nu ne cere naivitate, ci onestitate ireproşabilă. Echilibrul 
dintre prudență şi puritate le va da creştinilor posibilitatea de a 


1 G. Dalman, Arbeit und Sitte in Palästina, |, p. 522. Percepția evreiască 
de mai târziu potrivit căreia într-un ţinut păgân chiar şi pământul este o 
sursă de pângărire (Shabbath 15b; Nedarim 53b) poate fi inclusă în acest 
cadru, însă, principalul sens al acestui gest simbolic este repudierea. 

2 Vezi Schweizer, p. 240-241. 

supraviețui, dar şi aceea de a-şi aduce la îndeplinire misiunea lor în 
mijlocul lumii. 


(iv) Avertismente cu privire la conflict şi persecurie (10.17-39) 


Această colecţie de fragmente din cuvântările Domnului Isus se 
centrează pe o singură temă, dar pentru a înlesni înțelegerea poate fi 
împărțită în câteva subdiviziuni. 


(a) Persecuţie prezisă (10.17-23) Cadrul este misiunea celor 
doisprezece în Galileea, dar principiile sunt unele generale şi 
relevante pentru creştinii care înfruntă persecuția în orice situație; 
de la v. 23 în continuare contextul imediat se pierde tot mai mult din 
vedere. Domnul Isus presupune că vestitorii Săi vor fi întâmpinați cu 
respingere şi persecuție. Aşa că le dă învățături cum să reacționeze 
atunci când vor întâmpina opoziție, însă, nu şi pentru tratarea 
convertiților unei misiuni reuşite! 

17. În timp ce preocuparea imediată este persecuția din partea 
iudeilor, creştinul se poate aştepta la opoziţie din partea oamenilor 
în general (cf. cu 16.13 pentru acest sens general). Cartea Faptele 
Apostolilor arată varietatea grupurilor care s-au opus efectiv misiunii 
creştine. Cuvântul soZoaree (literal, „sanhedrinele“) s-ar putea referi 
la conciliile alcătuite din 23 de membri în responsabilitatea cărora se 
afla aplicarea disciplinei în sinagoga locală; însă, cuvântul s-ar putea 
aplica oricărui grup oficial.! Băzaia în sinagogi (cf. cu: 23.34; F.A. 5.40; 
22.19; 2 Cor. 11.24) era o pedeapsă mai degrabă pentru neascultare 
sau destrămarea păcii (prin predicarea unui mesaj nepopular) decât 
pentru erezie ca atare. 

18. Menţiunea Zregărorilor şi împăraților sugerează un plan mult 
mai vast decât misiunea israelită din v. 5-6, 23. Prefecţii romani din 
Iudeea (acelaşi cuvânt pentru „dregător“ este folosit în 27.2, 11, 14) şi 
„împăratul“ Irod al Galileii cu succesorii săi de mai târziu, s-ar potrivi 
descrierii. Trăiau şi Neamuri în Palestina, dar o menţiune expresă 
a Nearnurilor sugerează că Domnul avea în vedere şi misiunea mai 


1 Cf. cu Hare, p. 102-104. 
2 Vezi Hare, p. 43-46, 105. 

extinsă de după învierea Lui. Cartea Faptele Apostolilor ne oferă 
câteva exemple de creştini prezentați înaintea autorităților Neamurilor 
de către conaţionalii lor ostili (17.5-7; 18.12-17, 24.1-9, 25.1 şi 
urm.). Sintagma din pricina Mea nu implică neapărat că acuzația 
respectivă se referea explicit la faptul de a merge pe urmele lui Isus, 
ci faptul că aceasta rezulta din ascultarea lor de creştini. Judecarea 
lor avea să se transforme astfel într-un prilej de a depune o mărturie 
(acesta este sensul literal al cuvântului folosit şi în discuţia din 8.4) 
pentru Evanghelie, prin confruntarea autorităților şi a Neamurilor în 
general cu adevărurile pe care le susțineau, aşa cum propriul proces a 
fost pentru Isus prilejul de a-l confrunta pe Pilat cu adevărul (loan 
18.33-38). 

19-20. Fireşte, perspectiva unui proces înaintea dregătorilor şi 
împăraților avea să-l îngrozească pe ucenicul umil. Însă, şi această 
situație este acoperită de îndemnul nu vă îngrijorați din 6.25-34. În 
ambele cazuri, Dumnezeu va asigura ceea ce este necesar (în acest caz 
cuvintele, în cap. 6 era vorba despre nevoile materiale, dar principiul 
este acelaşi); aici li s-a mai promis ceva apostolilor: Duhul Tatălui 
vostru (o expresie unică în Noul Testament) „va vorbi în voi“. În alte 
pasaje din Evanghelia după Matei activitatea Duhului Sfânt este 
raportată la Isus Însuşi; dar aici, unde ucenicul ÎL reprezintă public 
pe Isus, Duhul Său este activ şi pentru el. Probabil că gândul fuge la 
profeția lui Ioel despre vorbirea inspirată de Duhul Sfânt poporului 
lui Dumnezeu (Ioel 2.28-29; cf. cu F.A. 2.15-21). 

21. Textul acestui verset reflectă cuvintele din Mica 7.6, care vor fi 
mai explicit amintite în v. 35-36; însă, dezbinările din familie care în 
Mica indicau doar destrămarea ordinii sociale, presupun aici un înțeles 
mai profund; este vorba despre o persecuție radicală („din pricina 
Numelui Meu“, v. 22) care se va extinde aşa de mult încât „fratele 
va da la moarte pe fratele său“, astfel că până şi cele mai apropiate 
legături de familie vor ceda. Aici gândul Domnului Isus trece dincolo 
de contextul galileean imediat, unde martirajul provenit din mâinile 
rudelor apropiate încă nu era un lucru iminent, la opoziția pătimaşă 
şi atotdistructivă pe care loialitatea față de cauza Lui a evocat-o de 
atunci încolo pe tot parcursul secolelor. 

22. Întrucât această ură este, cum spunea Domnul Isus, din pricina 

Numelui Meu (vezi comentariul nostru lav. 18),diferenţiază prevestirea 
Lui de aşteptarea apocaliptică generală a tulburărilor sociale din zilele 
de pe urmă;! ca atare, ucenicii lui Isus sunt aceia care vor întâmpina o 
respingere generală, din partea tuturor: vezi fi urâti de tori. Locuţiunea 
adverbială eis ze/os, tradusă prin până la sfârșit nu este o aluzie 
specifică la realizarea deplină escatologică, ci are sensul de „până la 
capăt“.? O promisiune identică apare în 24.13, tot într-un context de 
persecuție şi misiune. Natura acestei mântuiri promise nu este scoasă 
în evidenţă aici, însă, în mod clar nu există nicio posibilitate de a se 
evita persecuția; mai degrabă izbăvirea aceasta făgăduită depinde de 
suportarea prigonirii rezistând cu credincioşie pe tot parcursul ei. 
23. Acest verset este miezul unei controverse.” Orice exegeză 
adecvată trebuie să-l trateze în contextul lui: reacția misionarului 
creştin față de persecuția evreiască trebuie să fie continuarea activității 
lui, fiindcă mereu se va deschide un nou şi mai larg orizont pentru 
misiunea lui în Israel — până când va veni Fiul omului. Ca urmare, 
accentul este pus pe orizontul nelimitat al misiunii în cetățile lui Israel; 
şi în lumina aceasta creştinul nu trebuie să se lase intimidat, renunțând 
la misiunea lui, şi nici nu trebuie să-şi piardă timpul „bătând apa în 
piuă“. Porunca dată ucenicului de a merge mai departe atunci când 
întâmpină împotrivire constituie o reflectare a celor spuse în v. 14 
(cf. şi cu principiul enunțat în 7.6); cartea Faptele Apostolilor arată 
cum contribuie aplicarea acestui principiu la răspândirea rapidă a 
Evangheliei. Limitarea misiunii despre care se vorbeşte aici la poporul 
Israel reflectă cele spuse în 10.5-6 (vezi comentariul nostru ad Joc.). 
Oare se întrezărea în acest verset „parousia“ (revenirea Domnului) 
în timpul vieții ascultătorilor Lui (sau, după cum credea Schweitzer‘, 
chiar în timpul misiunii celor doisprezece în Galileea, o speranță al 
cărei eşec L-ar fi dezamăgit pe Isus Însuşi)? Două întrebări se nasc 


1 Vezi ICC, p. 106. 

2 Vezi BADG, p. 812a. 

3 Pentru o privire sumară recentă asupra diverselor interpretări, vezi 
L. Sabourin, BTB7 (1977), p. 5-11. 

4 A. Schweitzer, The Quest of the Historical Jesus (În căutarea lui Isus 
cel istoric) (1911), p. 357-358. 

de aici: ce înseamnă „nu veţi isprăvi de străbătut cetăţile lui Israel“ şi 
la ce se referă „venirea Fiului omului“? 

Cetătile lui Israel este o expresie geografică şi ne vine greu să 
credem că ea s-ar referi la „toate comunităţile evreieşti“ (inclusiv 
Diaspora); în acest context al misiunii apostolilor în Galileea pare să 
însemne toată Palestina. Dar nu este clar ce înseamnă „a isprăvi de 
străbătut“ toate aceste cetăți. S-au sugerat diverse înțelesuri, cum ar fi: 
predicarea Evangheliei în fiecare cetate, convertirea „întregului Israel“ 
(ca în Rom. 11.26) sau epuizarea tuturor posibilităților de refugiu în 
cetăţile israelite pentru a scăpa de furia persecuției. Interpretarea dată 
de noi mai sus o presupune pe prima dintre variantele acestea. 

Cuvintele până va veni Fiul omului sunt un ecou al limbajului din 
Daniel 7.13 care nu vorbeşte despre o venire pe pământ a „Fiului 
omului“, ci mai degrabă vizează venirea Lui înaintea lui Dumnezeu 
pentru a primi autoritate, iar folosirea frecventă de către Isus a unui 
asemenea limbaj arată că El îl aplica propriei Sale glorii viitoare în 
momente şi situații care variau de la proslăvirea Lui după înviere 
(26.64, cf. cu 28.18, ecou al lui Dan. 7.14) până la judecata finală 
(25.31; cf cu 19.28). Vezi în plus, mai jos, comentariul nostru la 
16.28; 24.31.1 Anchor Bible: vede această afirmaţie ca referindu-se 
la „înălţarea lui Mesia în puterea învierii“, în timp ce alții o văd ca 
un indiciu către un moment mai îndepărtat, respectiv manifestarea 
autorităţii Lui în evenimentele culminante din anul 70 d.Cr. În 
sfârşit, Sabourin* opinează că poate ar fi preferabil să ne gândim 
la împlinirea viziunii din Daniel 7.13-14 în autoritatea acordată 
lui Isus, dar fără a ne referi la un moment specific. În orice caz, un 
lucru cum nu se poate mai clar este acela că aici s-a făcut în mod 
intenționat o aluzie la revenirea Domnului. Cu siguranță, contextul 
nu este preocupat de preziceri cronologice, ci de continuarea misiunii 


l Vezi dezbaterea acestei teme şi în lucrarea mea, JOT, p. 139-148, mai 
ales p. 145 secțiunea 2. 

2 Vezi AB, p. 125. 

3 Referitor la această interpretare, vezi din nou lucrarea mea, JOT, p. 
140. 

4 Vezi Sabourin, BTB 7, p. 9-10. 

apostolice şi de pomenirea prerogativelor viitoare ale Domnului Isus 
ca un imbold pentru propovăduirea lor. 


(b) Ca Stăpânul său așa este şi slujitorul (10.24-25) Principiul 
enunțat în v. 24-25a se repetă în Luca 6.40; Ioan 13.16; 15.20, în 
ultimul caz referindu-se din nou la persecuție. Este exprimat ca un 
adevăr general, însă, aplicarea lui de Isus la proprii Săi ucenici este 
evidentă. Ucenicul care are privilegiul de a împărtăşi lucrarea lui Isus 
şi de a-L reprezenta (vezi mai jos, comentariul nostru la v. 40) trebuie 
să se aştepte să fie părtaş şi lipsei Sale de popularitate. Mai specific, 
ucenicii vor fi ținta aceloraşi insulte. Beelzebul va apărea şi în 12.24, 
27, el fiind numele stăpânului demonului a cărui putere duşmanii 
lui Isus au apreciat-o drept sursa minunilor Lui. Aici termenul este 
aplicat lui Isus Însuşi ca o insultă (aşa cum şi El l-a numit pe Petru 
„Satan“, 16.23-24!). Numele de Beelzebul provine probabil de la zeul 
cananit, menţionat în 2 Împ. 1.2 sub forma de Baal-Zebub („domn 
al muştelor“), al cărui titlu oficial se poate să fi fost Baal-Zebul, „Baal 
prințul“, sau poate „Domnul înălțimilor“ sau al „locuinţelor“; dar în 
vorbirea populară evreiască devenise numele unui demon senior; 
12.24 şi urm. arată că putea fi folosit ca un sinonim al lui Satan. 
Şi astfel reprezintă o insultă care include un indiciu al acuzaţiei de 
inspirație satanică adusă în 9.34 şi 12.24, o acuzaţie pe care creştinii 
înşişi n-au întârziat s-o arunce altor creştini de care ei se deosebeau. 


(c) De cine să te temi (10.26-33) „Frică“ este cuvântul-cheie 
al acestei secțiuni (vezi v. 26, 28, 31). Există temeri îndreptățite şi 
temeri greşite ale ucenicilor lui Isus, iar adevărata ucenicie atârnă de 
distingerea lor. 

26-27. Frica stârnită în mod natural de genul de condiţii descrise 
în v. 17-25 putea să pună capăt misiunii ucenicilor. Drept urmare, 
aceste versete subliniază cât de esenţială şi, în ultimă instanță, chiar 
inevitabilă, este îndatorirea lor de a mărturisi ceea ce au văzut şi auzit; 
această datorie trebuie să nu ţină seama de şovăirea lor firească de a 
se expune ostilității oamenilor. Ideea consemnată în v. 26 conform 
căreia totul trebuie să vină la lumină, apare nu numai în textul paralel 
din Luca 12.2, dar şi în cadrul discursului despre candela pusă sub 

obroc în Marcu 4.22 şi Luca 8.17. În fiecare caz contextul arată că 
aceste cuvinte constituie mai degrabă o declaraţie a datoriei de a 
depune mărturie decât o observaţie cu caracter general (care în orice 
caz ar fi greu de justificat). Versetul 27 pune aceeaşi îndatorire într-o 
poruncă explicită: învăţătura transmisă de Isus în particular trebuie 
proclamată public (acoperișurile plate ale caselor orientale reprezintă 
o platformă potrivită pentru a transmite un anunț public). Potrivit 
formulării acestei idei în textul paralel din Luca 12.3, este imposibil 
de evitat faptul ca învățătura lui Isus să devină publică; în Matei acest 
lucru este lăsat la discreţia ucenicului. 

28. Două tipuri de frică sunt puse aici în contrast: frica de oameni 
şi frica de Dumnezeu. Prima este expresia laşităţii unei persoane 
egocentrice; însă, frica de Dumnezeu este un răspuns sănătos de 
venerație şi ascultare față de Cel Atotputernic, o atitudine pozitivă 
recomandată peste tot în Biblie.! Grecescul psychë tradus aici prin suflet, 
înseamnă şi „viață“. Intenția nu este de a secționa omul în două părți, 
„trup“ şi „suflet“, ci de a scoate în evidență faptul că în cazul omului 
este vorba despre ceva mai mult decât existența lui animală; oamenii 
pot distruge trupul, însă, nu pot atinge sinele lui real. Dar Dumnezeu, 
care le-a făcut, poate să piardă şi sufletul şi trupul în Iad (gheenă, vezi 
comentariul nostru la 5.22). „Sufletul“ şi „trupul“ încă o dată nu 
sunt două părți separate ale omului; fiecare în parte, şi amândouă 
împreună, pot fi folosite pentru a indica întreaga persoană. Aici 
accentul este pus pe distrugerea totală şi finală în Iad, spre deosebire 
de natura limitată a simplei morți fizice. Grecescul zpo/esai redat prin 
a pierde are conotaţia de „pierdere“ şi „ruină“,, precum şi aceea de 
distrugere propriu-zisă, aşa că expresia nu implică în mod necesar, 
chiar dacă s-ar putea, perspectiva unei anihilări a celor nepocăiți ca 
o contrapondere a pedepsei eterne? În comparație cu soarta care-i 


1 Că sintagma Cel ce poate să piardă şi sufletul şi trupul trebuie să se 
refere aici la Dumnezeu este acum un fapt în mod general acceptat; vezi 
LH. Marshall, ExpT 81 (1969/70), p. 278. Nicăieri în Biblie o asemenea 
putere nu este atribuită lui Satan, şi niciodată nu i se cere creştinului să 
se teamă de Diavolul. 

2 Vezi ICC, p. 109, pentru credinţele evreieşti despre Iad. 

aşteaptă pe cei neascultători şi apostați, martirajul este cu mult mai 
puţin o perspectivă de temut. 

29-31. Dacă argumentul din v. 28 împotriva fricii de persecuție a 
fost unul de rău augur (alternativa este mai rea!), versetele următoare 
prezintă un motiv mai atractiv: Dumnezeul care poate pierde sufletul 
omenesc în lad este şi Dumnezeul care poartă de grijă unei vrăbii. 
În mâinile Lui nu există nimic de temut. Vrăzii/e (sau păsări micuţe 
— specia precisă nu este importantă) erau o hrană ieftină pentru cei 
săraci (deşi păsări preferate pentru cei bogați; Catullus, Carmina ii, 
iii); într-un document juridic datând din sec. III d.Cr., vrăbiile sunt 
listate ca fiind cele mai ieftine dintre păsările vândute pentru hrană." 
Moneda de un Ban menţionată aici valorează o şaisprezecime dintr-un 
dinar (vezi comentariul nostru la 20.2). Şi totuşi nici chiar moartea 
unei vrăbii nu se petrece fără voia Tatălui nostru? nimic în lumea 
lui Dumnezeu nu este în afara preocupării sau controlului Său. Cu 
toate acestea, şi vrăbiile, şi creştinii mor. Aceste cuvinte ale Domnului 
Isus nu promit scutirea de moarte, şi nici chiar de suferință, dar ne 
garantează că momentul venirii suferinţei sau al morții este în mâinile 
Tatălui nostru, ale Cărui cunoaştere intimă şi preocupare pentru copiii 
Săi sunt scoase în evidență în v. 30-31. 

32-33. Frica de oameni care, abordată din trei unghiuri diferite, 
alcătuieşte subiectul versetelor 26-27, 28 şi 29-31, l-ar fi putut 
determina pe un ucenic să dea greş în a-L recunoaște pe Isus înaintea 
oamenilor, ceea ce ar fi însemnat de fapt să se Jepede de el. Aceste 
versete întăresc avertizarea din v. 28 că există o soartă mai rea decât 
persecuția umană, şi anume să fii respins de Isus Însuşi înaintea 
Tatălui ceresc. „Recunoaşterea“ sau mărturisirea este reciprocă 
— fie că ne referim la mărturisirea lui Isus de către un ucenic, fie 
că vorbim despre mărturisirea numelui unui ucenic de către Isus 
— „noi ne aparținem unul altuia“. A fi negat înseamnă a fi exclus din 
această părtăşie. Poziţia unui om înaintea lui Dumnezeu este astfel 


l Vezi A. Deissmann, Light from the Ancient East (Lumină din Orientul 
antic) (1927), p. 272-275. 

2 Cuvântul voie nu apare în originalul grecesc, dar probabil că este 
interpretarea corectă. 


230 MATEI 10.33 - 34 


concepută încât să depindă de relația lui cu Isus Cristos, iar El, în 
calitate de Judecător, va decide soarta finală a fiecărui om.! Este de-a 
dreptul izbitor „egocentrismul“ care caracterizează această formulare 
a învățăturii lui Isus. Jeremias afirmă că „aceasta nu cunoaşte o 
paralelă în lumea afirmațiilor lui Isus“.? Dar iată un aspect şi mai 
remarcabil: această declaraţie este concepută pe baza afirmației din 
1 Samuel 2.30, unde cel onorat sau disprețuit este Dumnezeu Însuşi.” 
În consecință, implicaţiile cristologice ale acestei declarații sunt foarte 
importante, Isus identificându-Se aici cu Dumnezeu Însuşi. Aşadar, 
ucenicul trebuie să aleagă ce solidaritate preferă: să se identifice cu 
oamenii în această viață, sau cu Domnul Isus înzinzea Tatălui Său care 
este în ceruri. Imposibilitatea de a evita această alegere domină restul 
capitolului până la v. 39. 


(d) Misiunea lui Isus de separare (10.34-36). 34. Oricine a 
recunoscut misiunea lui Isus ca fiind una mesianică ar putea, pe 
bună dreptate, să-şi închipuie că El a venit să aducă pace pe pământ, 
iar aceasta pe temeiul unor profeții ca Isaia 9.5-7; Zaharia 9.9-10 etc. 
Aceasta era misiunea lui Mesia, după cum Luca 2.14 o declară şi 
mesajul apostolilor (cf cu v. 13) urma s-o prezinte. Însă, pacea pe 
care o aduce Mesia este cu mult mai mult decât absența luptei, 
situație pe care oamenii o cinstesc sub numele de „pace“; pacea lui 
Isus este reconciliere cu Dumnezeu, restabilirea legăturilor cu El. 
Şi prin aducerea unei asemenea „păci“, în mod paradoxal, conflictul 


1 În Luca 12.8 subiectul celei de-a doua „mărturisiri“ (recunoaşterea în 
faţa îngerilor) este „Fiul omului“; însă, forțarea textului pentru a-l face 
să se refere la altcineva decât la persoana care se exprimă prin pronumele 
„Mine“ (Isus Cristos) şi care este obiectul primei „mărturisiri“, nu 
numai că ar contraveni întrebuinţării obişnuite de către Isus a expresiei 
„Fiul omului“ cu referire la Sine Însuşi, dar ar distruge şi echilibrul 
acestei „mărturisiri“ reciproce care stă la baza spuselor Domnului Isus 
şi care este scoasă în evidenţă cu şi mai multă forță în versiunea lui 
Matei; c/.cu Marcu 8.38. 

2 Vezi Jeremias, NTT, p. 250-255. 

3 Vezi Gundry, UOT, p. 77, 209. 

este inevitabil, de vreme ce nu toți o vor accepta. Sabia adusă aici de 
Domnul Isus nu înseamnă nicidecum un conflict militar, ci aşa cum 
reiese din v. 35-36, este o dezbinare socială accentuată care va destrăma 
cele mai intime legături de familie. [Pentru această folosire figurată a 
sabiei, cf. cu Lc. 2.35; (probabil şi 22.36); termenul echivalent pentru 
„sabie“ în Evanghelia după Luca (12.51) este „dezbinare“.] Vremurile 
mesianice aşteptate de evrei includeau deseori o perioadă de conflict 
înaintea triumfului lui Mesia; însă, în Matei 10, Domnul Isus vorbeşte 
mai mult despre o despărţire a oamenilor din perspectiva reacției 
lor față de El Însuşi. Atâta timp cât unii oameni refuză domnia lui 
Dumnezeu, Împărăția Lui, faptul de a-L urma pe Prințul păcii va fi 
mereu o sursă de conflicte. 

35-36. Aceste versete parafrazează pasajul din Mica 7.6, deja 
indicat în v. 21 (vezi comentariul nostru ad loc); însă, ceea ce era 
în Mica o prezicere generală a dezbinării sociale, iar în v. 21 era 
aplicată persecuției religioase, se prezintă acum ca rezultatul direct 
(şi intenţionat) al propriei misiuni a lui Isus. Verbul tradus prin 
a fi împotrivă ar trebui redat mai curând prin „a despărți“. Isus Mesia 
nu vine să otrăvească relaţiile de familie, ci mai degrabă El aduce o 
despărțire, regretabilă dar inevitabilă, între cei care răspund mesajului 
Său şi cei care îl resping. Experiența creştină de-a lungul veacurilor 
confirmă că ataşamentul şi împlinirea autentică a poruncii a cincea 
din Legea mozaică nu elimină posibilitatea alegerii reflectate în v. 37 
şi a divizării ulterioare a familiei. 


(e) Costul uceniciei (10.37-39) Versetul 37 scoate în evidenţă ce 
semnifică pentru un ucenic prețul dezbinării prevăzute în v. 34-36, iar 
v. 38-39 continuă să adauge alte elemente consemnate în rubrica debit 
a fişei de cont a uceniciei. Astfel, un urmaş al lui Isus se angajează pe 
calea Lui în deplină cunoştinţă de cauză. 

37. Datorită despărțirii pe care o provoacă învățătura lui Isus 
în cadrul familiei (v. 34-36), adevărata ucenicie poate declanşa un 
conflict de loialitate, iar în acest caz, a merge pe urmele lui Isus 
trebuie să aibă prioritate față de iubirea firească pentru membrii 
familiei (cuvântul folosit aici în greacă este phileð, afecțiune naturală, 
nu agapað, angajamentul unei iubiri profunde care este o caracteristică 

a creştinismului). S-ar putea ca un creştin să fie pus în situaţia de 
a-şi părăsi familia (19.29). Pasajul paralel din Luca (Lc. 14.26) ne 
cheamă la „a ne urî“ familia, însă, versiunea lui Matei interpretează 
corect această expresie idiomatică semitică (cf cu: Gen. 29.31; Dt. 
21.5; Mal. 1.2-3) mai degrabă ca expresie a unei loialități prioritare 
sau a unei alegeri anterioare decât în sensul de a-i deveni antipatic 
cineva din familie. Domnul Isus nu ne cheamă la o atitudine lipsită 
de iubire față de cei dragi, ci la o decizie benevolă de a-L pune pe El 
pe primul loc într-o situaţie concretă când chemările lui Isus şi ale 
familiei se suprapun. Şi în cazul rabinilor, pretenţiile învățătorului 
aveau prioritate față de ale tatălui (Mishnah BM 2.11). Pentru vrednic, 
vezi comentariul nostru la v. 11; „nu este vrednic de Mine“ înseamnă 
„nu-i tipul de om care să poată fi ucenicul Meu“. | 

38. Lucru şi mai rău, ucenicul va.afla că pentru a-L urma pe 
Domnul Isus el trebuie să-și ia crucea lui (cf. cu 16.24 pentru o 
poruncă pozitivă de a face astfel). După răstignirea lui Isus, înțelesul 
acestor cuvinte ar fi fost evident — defăimarea publică a mersului prin 
Ierusalim spre Golgota şi moartea dureroasă şi nedreaptă, dacă ele 
nu erau soarta propriu-zisă a ucenicului, ilustrau în mod grăitor la ce 
se putea aştepta din partea „oamenilor“ — la fel ca Stăpânul, aşa este 
şi slujitorul Său (cf cu v. 24-25). Dar oare ar fi putut ucenicii Lui să 
înțeleagă aceste lucruri în timpul lucrării Sale? El încă nu-i instruise 
cu privire la moartea Lui, dar împotrivirea deja suportată şi opoziția 
prezisă o făceau posibilă. Iar răstignirea ca atare nu era o perspectivă 
neobişnuită în Palestina aflată sub ocupație romană; expresia „a-şi 
duce crucea“ ar fi avut un înțeles destul de clar, chiar înainte ca ei să 
realizeze modul concret în care avea s-o exemplifice El Însuşi. 

39. Paradoxul acestui verset reapare frecvent în Evanghelii sub 
forme uşor variabile (16.25; Mc. 8.35; Lc. 9.24; 17.33; loan 12.25); 
în mod clar era o idee fundamentală a chemării lui Isus la ucenicie. 
Verbul a găsi, antonim pentru a pierde, ambele folosite aici, îşi are 
corespondent în pasajele paralele în cuvintele „a mântui“ „a căuta să 
câştige“, „a iubi“ ; pentru viază (psyche) vezi comentariul nostru la 
v. 28. Versiunea The Anchor Bible! traduce într-un mod folositor: „se 


1 Vezi AB p. 129. 

înțelege pe sine ...se respinge pe sine“. Viaţa adevărată, împlinirea 
reală nu se găseşte nici la limita celei mai mici rezistențe, dar nici 
printr-o afirmare de sine agresivă. Însă, această afirmaţie a Domnului 
Isus nu este o maximă filozofică generală; este însăşi pierderea vieții 
(nu neapărat în sens literal, deşi nici această variantă nu este exclusă), 
de dragul lui Isus, cea care conduce la atingerea țintei. Ucenicul ÎI 
pune pe Domnul Isus mai presus de înclinațiile şi interesele lui fireşti, 
precum şi ale familiei sale. Ca pe tot parcursul acestui pasaj, cerința 
lui Isus se centrează pe loialitatea ucenicului față de Învățătorul lui 
(vezi comentariul nostru la v. 32-33), în conştientizarea deplină a 
conflictului pe care aceasta îl poate atrage după sine. 


(v) Statutul privilegiat al ucenicului (10.40-42) 


Rubrica debit a fişei de cont a uceniciei a dominat v. 17-39. Însă, 
există şi o rubrică de credit, care scoate în evidenţă privilegiul de a fi 
recunoscut ca reprezentant al lui Isus. 

40. A primi (în primul rând, în casa cuiva, ca în v. 11-14; însă, şi 
acceptarea învăţăturii lor este implicată aici) pe ucenicul căruia i s-a 
încredinţat autoritatea de a face lucrarea lui Isus (v. 1 etc.) înseamnă 
a-L primi pe Isus Însuşi, fiindcă în mentalitatea evreiască „trimisul 
unui om este asemenea lui însuşi“ (Mishnah, Berzko4 5.51). Davies? 
vede în acest verset conceptul echivalent pentru următoarea expresie 
a lui Pavel: „în Cristos“; ucenicul este identificat cu Isus. Însă, gândul 
exprimat în acest verset merge şi mai departe (cf cu loan 13.20): a-L 
primi pe Isus înseamnă să-L primeşti pe Cel care L-a trimis pe El, 
adică Tatăl ceresc. Astfel că Jeremias scrie: „Dumnezeu Însuşi intră în 
casă cu mesagerii lui Isus. Ce declarație!“ Aşadar, primirea rezervată 
ucenicilor lui Isus devine testul relaţiei unui om cu Dumnezeu, aşa 
cum se va arăta mai pe larg în 25.31-46. 

41. Aceia care trec acest test vor primi o răsplată (vezi comentariul 
nostru la 5.12). Expresia răsplata unui prooroc (precum şi răsplata unui 
om nepribănit) poate însemna fie o răsplată dată de prooroc, fie una 


1 Cf cu TDNT, I, p. 414 şi urm. 
2 Vezi Davies p. 97-98. 
3 Vezi Jeremias, NTT, p. 239. 

echivalentă celei pe care o primeşte un prooroc; sau mai probabil 
o răsplată direct proporţională cu importanţa unui prooroc. (CF cu 
răsplătirile acordate celor care „au primit prooroci“ în 1 Împărați 17.8- 
24; 2 Împărați 4.8-37). Proorocul şi omul nepribhănit sunt reprezentanți 
ai lui Dumnezeu, aşa cum a explicat-o v. 40, indiferent dacă ei 
aparţin Vechiului Testament (cf cu 13.17) sau dacă este vorba despre 
proorocul creştin şi omul fără prihană care reflectă neprihănirea scoasă 
în evidență de Domnul Isus în 5.20; 6.1-18. Aici se pare că avem mai 
degrabă un corespondent pentru cuvântul „voi“ din v. 40, decât o 
distincţie a unor categorii specifice de oameni ai lui Dumnezeu. 

42. În Orient, a da un pahar de apă rece unei persoane însetate era şi 
încă este un gest important de curtoazie şi o dovadă de ospitalitate. O 
asemenea faptă este considerată ceva de la sine înțeles şi nu pretinde 
nicio compensație. Totuşi, chiar şi acest gest de acceptare va primi o 
răsplată, răsplățile lui Dumnezeu merg dincolo de meritele noastre 
(vezi comentariul nostru la 5.12). Încă o dată, nu o anumită filantropie 
este ceea ce se are în vedere aici, ci primirea unui ucenic pentru că el 
este ucenic (din nou apare expresia care literal sună astfel: „în numele 
unui ucenic“). Referitor la acesti micuti, vezi comentariul nostru la 
18.6, 10, 14 (şi cf cu „cel mai neînsemnat“ din 25.40, 45). Chiar dacă 
această expresie i-ar putea include pe copii, aşa cum se poate vedea 
clar în 18.1-6, totuşi ea desemnează probabil poporul special al lui 
Dumnezeu în general, adică ucenicii.! 

Aşadar, aceste versete plasează ucenicul în poziţia privilegiată 
a unuia care, reprezentându-L pe Domnul Isus, Îl reprezintă şi pe 
Dumnezeu, iar a cărui primire este prin urmare testul atitudinii unui 
om față de Dumnezeu Însuşi, conducând fie la câştigarea unei răsplăti, 
fie la pierderea ei. Aceasta este o consolare temeinică pentru cei care 
află că lumea le este potrivnică din pricină că ei aparţin lui Isus. 


(vi) Concluzie (11.1) 


Concluzia explicită (pentru care vezi comentariul nostru la 
7.28-29) operează din nou ca o tranziţie de la colecția de extrase 
din cuvântările lui Isus, specificată aici ca o instruire a apostolilor 


1 Vezi E. Schweizer, NTS 16 (1969/70), p. 222-223. 

(„după ce a isprăvit de dat învărături la cei doisprezece ucenici ai 
Săi“, 11.1), la o reluare a povestirii privind lucrarea itinerantă 
de învăţare şi propovăduire a Domnului Isus (comparând acest 
verset cu formularea din 4.23 şi 9.35, remarcăm că cea de-a treia 
componentă a lucrării lui Isus despre care se vorbeşte în aceste două 
texte, respectiv vindecarea — menţionată de data aceasta nu în acelaşi 
verset, ci în v.2-5). 


E. DIFERITE REACȚII FAŢĂ DE ACTIVITATEA 
MESIANICĂ A DOMNULUI ISUS (11.2 — 12.50) 


„Lucrările lui Cristos“ (11.2), care au fost scoase în evidență în 
capitolele 5 — 10, au provocat reacții diferite din partea diverselor 
grupuri de oameni. Aceste reacții care, în marea lor majoritate, 
au reprezentat o înţelegere greşită dacă nu chiar o respingere pe 
față, vor fi examinate în capitolele 11 — 12 şi apoi explicate în 
pildele din capitolul 13. Alte reacții ulterioare față de Domnul 
Isus vor fi exemplificate şi în capitolele 14 — 16, ele fiind urmate 
de reacția corectă, de răspunsul adecvat care va fi materializat 
în mărturisirea lui Petru din 16.13-20, mărturisire care o va 
conduce pe cea de-a doua parte principală a Evangheliei la 
punctul ei culminant. lată deci firul care străbate aceste capitole 
cu selecția lor de incidente aparent amestecate. Prin toate acestea 
suntem conduşi de la constatarea diferitelor perspective din care 
era privit Isus Cristos, la mărturisirea mesianităţii Lui adevărate, 
mărturisire care-i îndepărta pe cei mai mulți dintre contemporanii 
Lui, care erau condiționaţi de numeroase idei false sau incorecte 


despre Mesia. 


(i) Ioan Botezătorul (11.2-19) 


Premergătorul, a cărui proclamare deschide prezentarea de către 
Matei a lui Mesia (3.1-12), este recunoscut ca prima persoană care 
să depună mărturie despre semnificaţia lucrării Lui. Răspunsul 
lui loan este ambiguu, pozitiv dar incert, iar comentariile lui Isus 
asupra rolului său continuă să sublinieze contrastul dintre rolul său 
pregătitor şi momentul real al împlinirii. loan rămâne unul care 
arată înainte. 

(a) Întrebarea lui loan (11.2-6). 2-3. Arestarea lui loan a fost 
menționată în 4.12; relatarea completă a întemnițării lui va aştepta 
până la 14.3-12. Fără îndoială, loan Botezătorul urmărise cu ardoare 
cariera Celui pe care-L recunoscuse superior (3.14-15), pe care 
probabil ÎI tratase ca fiind „mai puternic“ decât el şi a cărui venire o 
pregătise (3.11-12). Cristosul este termenul prin care Matei Îl descrie 
aici pe Isus şi rezumă impresia pe care el a intenţionat s-o transmită în 
capitolele 5 — 10 (folosirea cuvântului Cristos în narațiunea lui Matei 
este ceva foarte neobişnuit — 1.17 este singura paralelă aproximativă în 
Matei — şi vădit deliberată); loan, aşa cum reiese din însăşi întrebarea 
lui, nu era încă pregătit să fie atât de pozitiv, deşi el ar fi dorit să 
fie. Ezitarea lui era probabil datorată (aşa cum sugerează v. 6) unei 
discrepanțe între ceea ce aşteptase el din partea „Celui care urma să 
vină“ (adică Cel pe care el Îl anunţase în 3.11; „Cel care va veni“ nu 
era un titlu mesianic recunoscut în iudaism) şi ceea ce el auzea de 
fapt despre Isus. Lucrarea lui Cristos, atât cât i s-a adus la cunoștință, 
nu se potriveşte aşteptărilor sale din 3.11-12, iar minunile care sunt 
trăsătura ei cea mai evidentă nu se încadrau în ceea ce aşteptau evreii 
din partea lui Mesia. S-ar mai putea ca lui loan să i se fi părut dificilă 
acceptarea unui „Mesia“ evreu care nu Se prea sinchisise să postească 
aşa cum o făceau şi proprii Lui discipoli (9.14 şi urm.) şi care Îşi 
păstra o asemenea companie pe care orice bun evreu ar fi evitat-o 
(9.9 şi urm.). 

4-5. Dovezile la care apelează Isus nu sunt imediat concludente, şi 
nici nu se cam potrivesc cu ideea pe care o aveau evreii în general (şi 
probabil Ioan însuşi) despre cum trebuia să arate lucrarea lui Mesia. 
Insă, aceste cuvinte sunt o aluzie clară la pasajele din Isaia care descriu 
lucrarea de mântuire a lui Dumnezeu (Is. 35.5-6; cf. cu 29.18) şi 
misiunea Unsului Domnului (Is. 61.1). Dacă evreii în general şi loan 
în special încă nu aveau asemenea aşteptări din partea lui Mesia, ar 
fi trebuit să le aibă. În percepţia lui Isus cu privire la propria Sa 
misiune, Isaia 61.1-2 are o vastă semnificaţie (vezi Lc. 4.18 
şi urm.; vezi şi comentariul nostru la 5.3-4). Alinarea suferinței, 
literalmente împlinită în minunile Lui de vindecare consemnate în 
capitolele 8 — 9 (deşi cei şchiopi şi surzi nu sunt cuprinși aici), îşi 
atinge punctul culminant în faptul că săracilor li se vestește Evanghelia, 

săracii aceştia reprezentând minoritatea evlavioasă descrisă în fericirile 
din capitolul 5 (vezi comentariul nostru la 5.3 pentru conceptul de 
angwim, datorită căruia versiunea AB se vede îndreptățită să traducă 
aici cuvântul „săraci“ prin „umili“). Dacă în viziunea lui Ioan despre 
Mesia, misiunea aceasta este prea blândă sau paşnică, atunci el a 
pierdut modelul biblic pe care s-a întemeiat misiunea lui Isus. 

6. A fi prilej de poticnire este acelaşi verb folosit în 5.29-30, „a face 
să cazi“. Mulţi se „poticneau“ de Isus, atunci când observau că felul 
Său de a lucra nu se potrivea deloc aşteptărilor pe care le aveau ei, 
ba chiar aducea atingere unor convenţii larg acceptate. „Evanghelia 
propovăduită săracilor“ era o ofensă la adresa adepților standardelor 
deja stabilite, iar pe de altă parte o misiune de uşurare a suferinței şi 
de reabilitare a păcătoşilor avea să fie în cel mai bun caz irelevantă 
în opinia celor care luptau pentru eliberare naţională. Era nevoie de 
discernământ spiritual pentru a nu te „poticni“ de Isus, iar o asemenea 
percepţie era de invidiat (pentru expresia ferice de/binecuvântat să fie, 
vezi comentariul nostru la 5.3-10). De vreme ce se aplică direct stării 
de incertitudine a lui Ioan, această fericire este şi o cheie pentru tema 
acestei secțiuni a Evangheliei după Matei, care va prezenta numeroase 
persoane cărora li se părea că Isus ar fi greu de acceptat. 


(b) Verdictul lui Isus cu privire la loan Botezătorul (11.7-15) 7-9. 
Propovăduirea lui loan făcuse senzaţie (vezi 3.5), iar mişcarea 
declanşată în pustie fusese un fenomen remarcabil. Isus examinează 
acum motivele ei, pentru a arăta adevăratul rol al lui Ioan. Seria celor 
trei întrebări şi răspunsuri (a căror punctuație nu este sigură, vezi RSV 
mg; însă sensul nu este afectat) sugerează motive din ce în ce mai 
apropiate de o înțelegere adecvată a lui Ioan. Sintagma zresfie clătinată 
de vânt ar putea însemna literal: Tu nu te-ai dus doar pentru scenariu!, 
însă în context este mai probabil să fie o metaforă pentru o persoană 
slabă, care cedează; loan nu era o asemenea persoană, iar răspunsul 
implicat este „Desigur că nu“. Apoi temperamentul independent, 
personalitatea dură, atitudinea neînduplecată a lui loan impuneau o 


1 Vezi o explicaţie excelentă a v. 6 în lumina caracteristicilor lucrării lui 
Isus prezentată de către C.L. Mitton în Exp7 82 (1970/1), p. 170-172. 

continuare a caracterizării. Nici nu era el un bărbat îmbrăcat în Paine 
moi; nici pe departe, după cum aflăm din Matei 3.4. loan acela care 
atrăgea mulțimile era un om separat în mod remarcabil de ordinea 
existentă (casele împăraților). (Aceste cuvinte puteau fi şi o aluzie 
ironică la reşedinţa lui actuală în „casa unui rege“ — ca prizonier de 
conştiinţă în fortăreața lui Irod!) Îmbrăcămintea grosolană a lui loan 
arăta de fapt spre adevăratul său rol, acela de prooroc (vezi comentariul 
nostru la 3.4), iar mulțimile ar fi acceptat cu bucurie această descriere 
a lui Ioan. Însă, nici lucrul acesta nu este suficient. 

10. Ioan nu este doar un profet oarecare, ci însuşi solul din 
Maleahi 3.1. În acest verset, Domnul îl numeşte „solul Meu“, care 
„va pregăti calea înaintea Mea, rolul lui Ioan fiind aşadar acela de 
a pregăti venirea Domnului pentru judecată. Aplicând textul acesta 
relației Sale cu Ioan, Isus dezvăluie că propria Lui venire în lume 
pe care loan tocmai o pregătise, este venirea Domnului Însuşi, O 
implicaţie cu atât mai uluitoare cu cât este aşa de calm asumată.! 
Însă, formularea este adaptată după modelul din Exodul 23.20, 
astfel încât prin înlocuirea persoanei întâi cu persoana a doua, să 
înlesnească înțelegerea referinței la loan ca mesager al lui Dumnezeu 
trimis să-L preceadă pe Isus. Acelaşi citat îmbinat este folosit şi de 
Marcu în descrierea sumară pe care i-o face lui loan Botezătorul 
(Mc. 1.2-3) şi probabil că el a fost un zesfimonium binecunoscut în 
Biserica primară. 

11. loan este, aşadar, cel mai mare dintre profeţi, ba chiar cel mai 
mare dintre toţi înaintaşii lui. Evident, calificativul mare vizează locul 
său în planul lui Dumnezeu, şi nu neapărat valoarea sa personală. 
Însă, acest plan conducea la o nouă ordine, Împărăția cerurilor (vezi 
Introducere, p. 53-55), căreia loan nu-i fusese decât crainicul, o 
împărăție care este încununarea a tot ce o precedase. A fi în această 
Împărăţie, chiar şi ca cel mai mic, înseamnă a fi mai mare (în acelaşi 
sens) decât omul cel mare care a proclamat venirea ei, rămânând 


1 Vezi şi lucrarea mea, JOT, p. 91-92, 155. 

2 Cuvântul ebraic redat prin „înger“ în Exodul 23.20 este acelaşi tradus 
prin „sol“ în Maleahi 3.1; se pare că cele două pasaje erau tratate 
împreună în exegeza evreiască: vezi Stendahl, p. 49-50. 

totuşi în afara ei. (În legătură cu expresia ce/ mai mic, opusă calculelor 
lumeşti privind statutul de cetăţean al Împărăției lui Dumnezeu, vezi 
5.19, precum şi avertismentele din 18.1-4 şi 20.25-28.) 

Deci, în calitatea lui de premergător al lui Mesia, loan Botezătorul 
este văzut ca unul care nu aparține Împărăției cerurilor. El este 
ultimul personaj din vechea ordine, statut pe care-l va exprima clar 
identificarea sa ulterioară cu Ilie (v. 14). Zi/ele lui Ioan (v. 12) semnifică 
timpul când Împărăția lui Dumnezeu începe să fie o realitate, dar 
locul lui este mai degrabă în legătură cu Vechiul Testament (v. 13). 
Nu i-a fost rezervat lui Ioan privilegiul de a se implica în lucrarea 
lui Isus, cu noua ei perspectivă şi dinamică. Dar a vorbi despre el ca 
unul care se afla „în afara Împărăției cerurilor“ nu înseamnă desigur 
a ne pronunţa asupra mântuirii lui personale (care nu se deosebeşte 
cu nimic de mântuirea oricăruia dintre sfinții Vechiului Testament), 
ci expresia aceasta vizează rolul său în desfăşurarea planului lui 
Dumnezeu. 

Versetul 11 sugerează un aspect care va fi şi mai puternic scos în 
evidență în versetul următor: prin lucrarea actuală a lui Isus, Împărăția 
cerurilor pe care loan a proclamat-o devine deja o realitate. Ordinea 
veche a fost înlocuită cu noua ordine. 

12. Venirea lui loan a precipitat o situație nouă, descrisă aici în 
termenii unui comportament violent. Însă „oameni ai violenței“ , nu 
este un termen biblic uzual, fiindcă el are întotdeauna o conotaţie 
negativă. Aceasta face RSV mg. foarte neverosimilă, de vreme ce 
presupune un sens pozitiv pentru un verb analog (afirmația similară 
din Lc. 16.16 conţine acelaşi verb în sensul de „apariție cu violență“; 
dar acolo subiectul este cu referire la „oameni“, şi nu la „Împărăția 
cerurilor“). Probabil că aici verbul trebuie citit nu la diateza activă, 
ci la diateza pasivă, pentru că se referă la violența cauzată Împărăției 
lui Dumnezeu, violență pe care Isus o condamnă (grecescul Parpază 
tradus prin a lua cu forza înseamnă în mod normal „a prăda“ sau 
„a apuca“). Această violență s-a declanşat în momentul începerii 
propovăduirii lui loan Botezătorul, fiindcă acesta a fost momentul în 
care Împărăţia cerurilor a început să fie proclamată, chiar dacă Ioan 
însuşi, după cum am văzut mai sus, nu se afla „în“ această împărăție. 
Aşadar, afirmaţia nu vizează violența în general, ci numai o violență 

specifică direcţionată spre „Împărăţia cerurilor“. Dintre numeroasele 
sugestii de interpretare a acestei „violențe“, am reținut două care ni 
se par mai probabile decât altele: (a) P.W. Barnett argumentează! că 
Isus Se referă la activiştii politici care, strecurați printre ucenicii Săi 
(şi ai lui loan), au încercat să schimbe cursul misiunii Lui într-unul al 
eliberării naționale, o mişcare al cărei punct a fost atins după hrănirea 
celor 5.000 de bărbaţi (vezi mai ales Ioan 6.14-15, unde a fost folosit 
acelaşi verb Parpază). Totuşi, nu este clar de ce această problemă 
ar trebui să fie prezentată aici, dacă (şi aceasta trebuie să fie o altă 
speculație) ucenicii lui loan nu se mutaseră progresiv într-o direcţie 
politică, determinându-L pe Isus, în timp ce confirma mesajul lui 
Joan, să se disocieze de urmaşii Lui „violenți“. (b) Într-un mod mai 
obişnuit, Isus este perceput că S-ar fi referit la opoziția violentă 
întâmpinată de „Împărăţia cerurilor“, deja văzută în arestarea şi 
întemnițarea lui Ioan, vestitorul acesteia, şi anticipată într-o creştere 
mai amenințătoare a opoziției oficiale faţă de Isus Însuşi. În contextul 
întrebării lui Ioan din închisoare acesta pare sensul mai relevant. 

Aşadar, de vreme ce loan era ultimul prooroc din vechea ordine, 
soarta lui era anticipată de conflictele care deja începuseră să afecteze 
noua ordine. Aici, din nou, Împărăția lui Dumnezeu este clar văzută 
ca fiind deja prezentă, ca o forță suficient de dinamică pentru a 
provoca o reacţie violentă. 

13. Statutul lui Ioan ca ultimul dintre profeţii Vechiului Testament 
este întărit. Conjuncția până l-ar putea include sau exclude pe Ioan; 
însă, versetul următor va face clară această includere a lui printre 
prooroci, tot aşa după cum v. 11 arăta excluderea lui din viitoarea 
Impărăţie a cerurilor. El aparține epocii profetice a Vechiului 
Testament. Aici proorocii sunt menționați (într-un mod neobişnuit) 
anterior Legii mozaice, dar se consideră că întreg Vechiul Testament 
arată înainte spre Împărăţia cerurilor. (Vezi comentariul nostru la 
5.17). 

14. În timp ce Marcu se mulţumeşte să-l lase neidentificat pe 
Ilie care se întoarce (Mc. 9.11-13), Luca înregistrează identificarea 
doar într-o revelaţie privată a tatălui lui Ioan Botezătorul (Lc. 1.17), 


1 Vezi Reformed Theological Review 36 (1977), p. 65-70. 

iar evanghelistul loan îl prezintă pe Botezătorul respingând această 
identificare (loan 1.21). Matei, aici şi în 17.12-13, consemnează o 
declarație clară a Domnului Isus care-l identifică pe Ioan cu Ilie 
afirmând că acesta a avut aceeaşi soartă ca înaintașul său. Speranţa 
întoarcerii lui Ilie ca să pregătească drumul pentru venirea Domnului 
a fost trezită de Maleahi 4.5-6 (3.23-24, în Scripturile ebraice) şi 
se dezvoltase într-o aşteptare populară pe vremea lui Isus.! loan a 
fost identificat cu „solul“ din Maleahi 3.1 (vezi comentariul 
nostru la v. 10). Dacă loan împlineşte acest rol ca vestitor al venirii 
Domnului, el este într-adevăr „mai mult decât un prooroc“. Însă, în 
ciuda asemănării lui exterioare cu Ilie (vezi comentariul nostru la 
3.4), lucrarea lui loan nu a corespuns în toate privințele aşteptărilor 
populare; rolul său, la fel ca rolul Celui care venea după el, era intuit 
numai de cei „dornici să-l accepte“. 

15. Această formulare este folosită de Isus după afirmaţii care 
necesită o iluminare specială (vezi 13.9, 43; Mc. 4.23, Lc. 14.35). 
Este o chemare pentru mai mult decât o înțelegere superficială; este o 
invitație de a explora implicațiile a ceea ce a fost spus. 


(c) Reactiile israeliților fată de loan Botezătorul şi fată de Isus 
(11.16-19) 16-17. Lipsa de reacţie la vocea lui Dumnezeu este 
caracteristică acestui neam (vezi comentariul nostru la 12.39) şi va 
conduce la prăbuşirea sa (vezi mai ales 23.29-36). Acuzaţia din 
v. 19 este cea pe care mai degrabă liderii religioşi decât mulțimile 
au îndreptat-o împotriva lui Isus, şi mai degrabă ei decât mulțimile 
din v. 7 sunt cei descrişi în jocul copiilor la nunți şi înmormântări. 
Isus şi loan sunt cei care fuieră şi je/esc, însă nici muzica de dans, 
nici cea de jale nu a provocat o reacţie, un răspuns, ci doar un refuz 
îmbufnat. 

18-19. Fiecare în stilul său specific, atât loan cât şi Isus, erau uimitor 
de neconvenţionali. Aşadar, ascultătorii lor atribuiau ascetismul aspru 
al lui Ioan şi predicarea judecății viitoare influenței demonice; însă, 
nu erau mai puţin scandalizați de amestecul neîngrădit al lui Isus 
cu oamenii nerespectabili (vezi 9.9-13). Ei nu erau dispuşi să audă 


1 Vezi TDNT, II, p. 931-934. 

vocea lui Dumnezeu sub nicio formă — sobră sau plină de bucurie, în 
judecată sau îndurare — dacă aceasta nu era în acord cu convențiile lor. 
Nu le era deloc pe plac. 

Declaraţia finală îi pune pe liderii religioşi la locul lor. Îngelepciunea 
îndreptățită din lucrările ei este înțelepciunea lui Dumnezeu, aproape 
o perifrază pentru Dumnezeu Însuşi. „Dumnezeu este propriul 
Său interpret“, şi în înțelepciunea Lui superioară, amândouă aceste 
apeluri contrastante — apelul lui Ioan şi apelul Domnului Isus — îşi au 
locul lor bine determinat. Înţelepciunea Lui este îndrepzăziză de înseși 
lucrările! care-i scandalizează pe cei ce nu vor răspunde (cf. cu v. 6). 
Pomul se cunoaşte după roade. 


(ii) Cetăfi care au respins chemarea lui Isus (11.20-24) 


20. Eşecul acestei generații („neam“, în alte versiuni, N.R.) de 
a răspunde apelului lui Isus (v. 16-19) se îngemănează cu eşecul 
cetăților (orăşelele situate de-a lungul Lacului Galileii) de a reacționa 
la /ucrările Lui pline de putere. Chiar şi acestea, în absența unui 
mesaj verbal, ar fi fost suficiente pentru a demonstra că Dumnezeu 
era la lucru (aşa cum Isus îi indicase lui loan, v. 4-6) şi astfel i-ar 
fi determinat pe locuitori să se pocăiască, adică să se întoarcă de la 
atitudinea lor răzvrătită la Dumnezeu. Cuvântul atunci, ca de obicei 
în Evanghelia după Matei, este destinat să consemneze nu atât de 
mult o linie cronologică (în Luca acelaşi pasaj apare într-un context 
diferit, 10.12-15), cât mai ales una logică; acesta este un alt exemplu al 
respingerii lucrării lui Isus care este tema capitolelor 11 — 12. Ce/e mai 
multe dintre (minunile Lui) ar putea însemna probabil „foarte multe“, 
dar principalul cadru în care s-au desfăşurat majoritatea lucrărilor 
din Galileea a fost cetatea Capernaum (vezi comentariul nostru la 
4.13) şi prin urmare a avut o ocazie excepţională să se pocăiască. (În 
legătură cu pocăința unei întregi comunități, cf. cu Iona 3). Persoane 


1 Traducerea de către RSV mg. a cuvântului grecesc prin copii are un 
suport mai timpuriu, dar de obicei se presupune că s-ar datora asimilării 
afirmației din Luca 7.35. În aceste condiţii, cuvântul copii i-ar desemna 
pe aceia care, spre deosebire de „această generaţie“, sunt receptivi la 
înţelepciunea lui Dumnezeu şi astfel dovedesc ai cui copii sunt. 

individuale au răspuns chemării lui Isus, dar nu s-a produs o schimbare 
generală de atitudine. 

21-22. Horazin şi Betsaida nu erau nişte oraşe deosebit de 
importante. În definitiv, Matei nici nu consemnează vreo minune 
săvârşită de Isus în aceste localităţi (însă, pentru Betsaida, vezi 
Mc. 8.22 şi urm.; Lc. 9.10 şi urm), fapt care subliniază cât de selective 
sunt Evangheliile în consemnarea lucrării lui Isus (pentru un rezumat 
general care acoperă această lucrare mai vastă, cf. cu 4.23; 9.35). 
Cetățile Tir și Sidon au fost atacate de profeţii Vechiului Testament 
pentru că L-au respins pe Dumnezeu şi voia Lui (Is. 23; Ezec. 26 
— 28; Am. 1.9-10 etc.) şi simbolizau aroganța lumii păgâne. Însă, 
eşecul locuitorilor cetăților din Galileea de a reacționa pozitiv la 
apelul direct al lui Isus şi față de lucrările Lui pline de putere era 
mai grav chiar şi decât păgânismul Tirului şi Sidonului. Cetățile 
galileene nu puteau beneficia de scuza ignoranței. (Vezi comentariul 
nostru la 10.15, unde ziua judecății a fost menţionată într-un context 
asemănător). 

23-24. Capernaumul este denunţat în cuvinte care sunt un ecou 
a] profeției lui Isaia împotriva împăratului Babilonului (Is. 14.13-15); 
autosuficiența sa arogantă, asemenea celei manifestate de marele 
duşman de odinioară al lui Israel, va duce la prăbuşirea sa. Şi dacă 
faptul de a fi comparat cu Babilonul nu este suficient de ofensiv 
pentru mândria evreiască, atunci Isus va aşeza la un nivel superior 
locuitorilor din propria Lui cetate însăşi Sodoma (vezi comentariul 
nostru la 10.15). Aroganța şi imoralitatea vor fi pedepsite, dar nu 
atât de sever ca respingerea chemării directe al lui Dumnezeu. „Doar 


« ] 


respingerea iertării este de neiertat“. 


(iii) Răspunsul corect la chemarea lui Isus (11.25-30) 


În contrast cu înţelegerea greşită şi respingerea care au dominat 
acest capitol până acum, aceste versete ne arată cine poate aprecia cu 
adevărat misiunea lui Isus şi oferta Sa. 

25-26. Cuvintele în vremea aceea, asemenea lui „atunci“ din v. 20, 
sunt menite să stabilească o legătură apropiată cu pasajul precedent. 


|] Jeremias, NTT, p. 150. 

Avem aici răspunsul lui Isus — a luat cuvântul şi a zis (traducerea 
literală ar fi „a răspuns“) — la respingerea Lui. Răspunsul Său îi vizează 
îndeosebi pe liderii religioşi, cei îngelepti şi pricepuți, care, dacă ar fi 
trăit la înălțimea reputației şi responsabilităţi lor, ar fi fost primele 
persoane capabile să recunoască aceste lucruri, adică semnificația 
misiunii lui Isus Mesia. În schimb, pruncii, adică oamenii simpli, 
neinstruiți, umili, au fost cei care înțelegeau lucrurile acestea (cf cu 
21.15-16). Aici, ca şi în altă parte, Isus foloseşte copiii ca o paradigmă 
a celor pe care lumea îi socotește neînsemnați; însă, în acest context, 
copiii îi reprezintă pe cei care fiind eliberați de prejudecăți şi opinii 
greşite, sunt deschişi pentru noua lumină duhovnicească ce le-a fost 
acum revelată. Mai degrabă asemenea oameni, şi nu teologii, au fost 
cei care au devenit ucenici ai lui Isus. Totuşi, acesta nu era produsul 
unei legi naturale; era voia milostivului Tată care așa a găsit El cu cale, 
care a ascuns de unii şi le-a descoperit altora; şi tocmai această voie 
revelatoare a lui Dumnezeu (nu doar neînțelegerea celor înţelepţi) 
este aceea care stârneşte mulțumirile spontane ale lui Isus, exprimarea 
dependenței şi desfătării Lui în voia Tatălui ceresc. (Referitor la 
apelativul special Tażă, cu care I Se adresează Isus, vezi comentariul 
nostru la 6.9.) Opusul standardelor lumii exprimat aici este ecoul lui 
Isaia 29.14, „înţelepciunea înțelepţilor lor va pieri“ şi este reluat în 1 
Corinteni 1.18 şi urm. Priceperea lucrurilor duhovniceşti nu atârnă 
de nivelul echipării sau de statutul uman al unei persoane. Este darul 
lui Dumnezeu, iar darul acesta le este acordat ca atare celor în care 
El Îşi găseşte plăcerea (verbul grecesc redat în 3.17 prin „a-Şi găsi 
plăcerea“ provine din aceeaşi rădăcină cu cel tradus aici prin „a găsi 
cu cale“, sensul literal făcând trimitere la ceea ce în engleză s-a tradus 
prin „voia îndurătoare“ a Tatălui ceresc). Totul a depins de scopul 
suveran al Domnului cerului şi pământului, iar alegerea Lui îi vizează 
pe aceia la care lumea nu s-ar aştepta niciodată. 

27. Acest verset scoate în evidenţă o declaraţie asupra relației 
lui Isus cu Tatăl mai explicită decât oricare alta în Evangheliile 
Sinoptice. Ca urmare, numeroase persoane au susținut că declaraţia 
aceasta ar proveni din Evanghelia după loan, cu implicația că ar fi 
fost cu neputinţă ca Isus Însuşi să fi rostit aceste cuvinte. Însă, aşa 
cum remarcă Hill de o manieră rezonabilă, „oare este un criteriu 

legitim al criticii textelor pe baza căruia să se poată susține că oricare 
dintre afirmaţiile sinoptice care are un corespondent în Evanghelia 
după loan trebuie ipso facto să fie falsă? ...Fără asemenea puncte de 
plecare în tradiția sinoptică, ar rămâne o taină eternă cum ar mai fi 
fost vreodată posibil să apară teologia lui Ioan!“ Mai ales că un text 
ca acesta în care Isus Se prezintă pur şi simplu în calitate de Fiu al lui 
Dumnezeu îşi are o paralelă în 24.36, iar ideea că Isus Cristos este 
Fiul lui Dumnezeu constituie însuşi miezul acestei Evanghelii (vezi, 
de exemplu: 2.15; 3.17; 4.3; 6.8,29; 14.33; 16.16-17, 17.5; 21.37 etc.), în 
timp ce adresarea către Dumnezeu cu apelativul „Ava! Tată“, adresare 
apreciată ca o caracteristică unică a lui Isus, atestă că această relație 
ocupa un loc fundamental în propria Lui conștiință.” 

Relaţia cu „Tatăl“ implicată în v. 25 este scoasă în evidenţă aici. 
Nu există niciun secret între Tatăl şi Fiul (vezi totuşi o aparentă 
excepţie în 24.36). Toate lucrurile se referă aici (în lumina v. 25-26) 
la cunoaşterea pe care Tatăl şi Fiul o împărtăşesc; în 28.18 va fi o 
pretenţie asemănătoare în ce priveşte autoritatea. Timpul trecut al 
expresiei Mi-au fost date ar putea fi o aluzie la relația eternă dintre 
Tatăl şi Fiul înainte de întruparea Lui, deşi acest lucru nu este 
exprimat clar aici. Restul versetului vizează cunoaşterea mutuală a 
Tatălui şi Fiului. În Vechiul Testament, prin cunoaştere, se înțelege 
cu mult mai mult decât o cunoştinţă mentală: este o relație intimă. 
Comuniunea exclusivă între Tatăl şi Fiul se referă la esenţa relaţiei Lor. 
Totuşi, pentru orice altă persoană, părtăşia la o astfel de cunoaştere 
este o problemă de revelaţie, şi ca atare nu este un drept natural, 
ci o problemă de alegere divină. Aşadar, inițiativa suverană a lui 
Dumnezeu în revelaţie, prezentată în v. 25-26, este aplicată specific 
cunoaşterii lui Dumnezeu de către noi: nu vine în mod natural (pentru 
o dezbatere mai amplă a acestei teme, vezi 1 Cor. 2.6-16). Depinde de 
alegerea lui Dumnezeu sau, şi mai specific, de alegerea Fiului. Aşadar, 
Isus Se descrie fără echivoc pe Sine Însuşi şi voia Lui ca mijloc al 


1 Vezi Hill, p. 205. 

2 Pentru o apărare mai completă a autenticității declaratiei, vezi A.M. 
Hunter, NTS 8 (1961/1962), p. 244-245; Jeremias, NTT, p. 56-59; Dunn, 
p. 27-34. 

apropierii omului de Tatăl ceresc: nu există niciun alt mijlocitor între 
Dumnezeu şi oameni.! 

28. Ultimele trei versete ale capitolului conțin multe ecouri ale 
invitației lui Isus Ben Sira în anexa cărții lui de înțelepciune (Eclesiastic 
51.23-27; cf. şi cu Eclesiastic 6.24-31) care cheamă oamenii să vină 
şi să învețe de la el şi să ia jugul înțelepciunii, pentru a găsi odihnă. 
Nici o îndoială că Isus şi ascultătorii Lui cunoşteau şi apreciau această 
carte, însă, invitația lui Isus dezvăluie o autoritate superioară: este 
propriul Său jug cel pe care El îl oferă şi El Însuşi dăruieşte odihna pe 
care Ben Sira a fi trebuit s-o dobândească prin „umilele lui eforturi“. 

Domnul Isus le adresează o invitație żułturor celor truditi şi 
îimpovărati. Ultimul cuvânt este neobişnuit şi ne aminteşte de 23.4, 
unde cărturarii şi fariseii sunt acuzaţi de faptul că-i determinau 
pe oameni, prin cerințele lor legaliste, să ducă „sarcini grele şi cu 
anevoie de purtat“. Religia cărturarilor avea ca ţintă să-L onoreze 
pe Dumnezeu, însă, rezultatul ei era acela de a-l condamna pe 
evreul obişnuit la trudă grea. Odihna pe care o promite Domnul Isus 
în schimbul purtării „jugului“ Său nu este o despovărare de orice 
obligaţie; din contră, 5.20 arată că cerințele Lui sunt mai mari. Însă, 
ca urmare a ceea ce este El (v. 29), cerințele Lui sunt de o asemenea 
manieră că, a le răspunde pozitiv, înseamnă odihnă („uşurare“ ar fi un 
alt cuvânt tot aşa de bun). Chiar dacă la fel ca în cazul fericirilor din 
5.3-10, promisiunea inclusă în acest verset are şi o tentă escatologică 
(cf cu „odihna“ din Evrei 4.1-10); a o interpreta exclusiv dintr-o astfel 
de perspectivă ar însemna s-o lipsim de valoarea sa practică pentru 


1 Jeremias (NTT, p. 59-61) a argumentat că articolul hotărât al 
substantivelor „Tatăl“ şi „Fiul“ ar trebui citit doar ca un generic (remarcat 
doar pentru a indica genul), făcând astfel ca declaraţia aceasta să ne 
îndrepte atenţia asupra relațiilor umane — numai între tată şi fiu există o 
cunoaştere reciproc adevărată. Din punct de vedere lingvistic, acest lucru 
este posibil, deşi realismul acestei remarci poate fi pus la îndoială. Însă, 
dacă totuşi aşa stau lucrurile, atunci aspectul esenţial al unei asemenea 
observaţii în acest context ar putea fi doar să ilustreze cunoaşterea 
reciprocă dintre Domnul Isus şi Tatăl ceresc. Implicaţiile cristologice 
ale afirmației rămân aceleaşi, deşi mai parabolic exprimate. 

cei care sunt împovăraţi de legalism. Chiar aici şi acum ucenicia lui 
Isus, cu toate cerinţele ei riguroase, este odihnă în comparaţie cu orice 
religie omenească. 

29-30. În Vechiul Testament, jugul era uneori un simbol al 
opresiunii (Is. 9.4; 58.6; ler. 27-28), însă, era folosit şi într-un sens 
pozitiv, ca simbol al slujirii lui Dumnezeu (Ier. 2.20; Plâng. 3.27). Mai 
târziu a ajuns să fie folosit de obicei în scrierile evreieşti pentru a indica 
ascultarea față de Lege — „jugul Legii“ este unul de care orice evreu 
care-l poartă ar trebui să fie mândru.! Un asemenea jug n-ar trebui 
să fie asupritor, fiindcă la urma urmei funcția unui jug (de genul celui 
purtat de oameni) este de-a face o sarcină mai uşor de purtat. Însă, 
prin „cerinţele arbitrare ale legalismului fariseic şi incertitudinile de 
jurisprudență mereu prolifice“,? Legea însăşi devenise o povară, iar un 
jug nou era necesar pentru a uşura sarcina.” Jugul Domnului Isus este 
bun (grecescul chrëstos în mod normal înseamnă „bun“, „prietenos“, 
„blând“), nu fiindcă uşurează cerințele divine, ci pentru că reprezintă 
intrarea într-o relație de ucenicie (învăzai de la Mine) cu Cineva care 
este blând și smerit cu inima (cf. cu 2 Cor. 10.1 ca dovadă că acestea 
sunt calități ale Domnului Isus recunoscute). Cuvintele sunt ecoul 
descrierii Robului Domnului din Isaia 4.2-3; 53.1-2, şi mai ales al 
cuvintelor profetice din Zaharia 9.9 pe care Matei le va relua în 21.4-5; 
ele exprimă şi caracterul pe care Domnul Isus îl formează în ucenicii 
Lui şi apoi îl aşteaptă de la ei (5.3 şi urm.). Acest aspect atrăgător 
al lui Isus este o compensație vitală pentru latura mai riguroasă a 
învățăturilor Sale relevată în 7.13-27;, 10.34-39 etc. A evidenția pe 
oricare dintre ele cu scopul eliminării celeilalte înseamnă a-L pierde 
din vedere pe adevăratul Isus. Vezi găsi odihnă pentru sufletele voastre este 
un ecou al textului ebraic din Ieremia 6.16 (Septuaginta prezintă unele 
diferențe), unde este oferta lui Dumnezeu pentru cei care urmează 
calea Lui; Domnul Isus face acum aceeaşi invitație în nume propriu! 


1 De exemplu, Mishnah Aboth 3:5; Berakoth 2:2; vezi şi M. Maher, NTS 
22 (1975/1976), p. 97-103. 

2 Vezi AB, p. 146. 

3 Despre semnificația cuvântului „jug“ în iudaism şi în acest verset, vezi 
mai ales NIDNTT, III, p. 1161-1164. 

(iv) Obiecţii faţă de atitudinea suverană a lui Isus cu privire la Sabat 
(12.1-14) 


Reacţiile nefavorabile față de lucrarea lui Isus (vezi, mai sus, 
notele introductive la secțiunea E) sunt acum focalizate în cap. 12 
asupra fariseilor. Aceasta survine într-un mod adecvat după 11.28-30, 
punând în evidenţă „odihna“ obținută prin asumarea „jugului bun“ al 
Domnului Isus în contrast cu legalismul fariseic. Opoziția cărturarilor 
şi fariseilor faţă de Isus Cristos a ieşit deja la lumină (9.3, 11, 34); 
dar acum abordările lor opuse voii lui Dumnezeu sunt mai intens 
dezvăluite în întrebarea despre Sabat, care era pentru evrei nu doar o 
regulă ceremonială, ci o mărturie a creaţiei lui Dumnezeu, un semn 
al relaţiei speciale pe bază de legământ a lui Israel cu Dumnezeu; un 
dar dumnezeiesc care să-l facă pe Israel mai sfânt şi o promisiune a 
bucuriilor unei lumi viitoare. Era, aşadar, în teorie, o binecuvântare, 
şi nu o povară. Preocuparea fariseilor pentru respectarea detaliată a 
îndatoririlor religioase era amenințată totuşi, de punerea regulilor 
înaintea scopului bun pentru care ele au fost date. Regula referitoare 
a activitățile îngăduite în zilele de Sabat a atins curând punctul în care 
necesita o erudiție considerabilă pentru a şti ce era permis şi ce nu era 
permis, astfel că practic nimic nu era lăsat la discreția unei aprecieri 
individuale.! Dedesubtul conflictului din acest pasaj asupra interpretării 
poruncii Sabatului este întrebarea mai profundă referitoare la cine are 
autoritatea de a o interpreta; etica este centrată pe cristologie. 

1-2. 4 smulge spice de grâu nu era în sine ceva ilegal (vezi Dt. 23.25), 
dar culesul era una din cele 39 de activități explicit interzise în 
timpul Sabatului conform cu Mishnah Sabbath 7.2. Isus nu contestă 
nicidecum faptul că, din perspectiva fariseilor, fapta apostolilor ar 
fi neîngăduită. Unii au sugerat că precizarea lui Matei referitoare la 
faptul că apostolii erau flămânzi ar fi urmărit legitimarea acțiunii pe 
temeiul nevoii. Dar singura nevoie care putea depăşi regulile Sabatului 
era pericolul de moarte; ori despre aşa ceva nu poate fi vorba în acest 
caz. Menţiunea privind foamea ucenicilor serveşte mai degrabă să 
pregătească terenul pentru evocarea acțiunii lui David în v. 3. 


1 Vezi Mishnah Shabbath şi 'Erubin pentru regulile sec. al II-lea, multe 
dintre ele întorcându-se la vremea lui Isus. 

3-4. Acest incident, care constituie primul din cele patru argumente 
folosite de Isus împotriva atitudinii fariseilor, a fost consemnat în 
1 Samuel 21.1-6, dar nu se spune că lucrurile s-ar fi petrecut într-o 
zi de Sabat, deşi mai târziu exegeza evreiască presupunea această 
eventualitate, fiindcă aceea era ziua când pâinea pusă înaintea 
Domnului era schimbată (1 Sam. 21.6; cf cu Lev. 24.8). Această 
posibilitate şi elementul foamei nu sunt suficiente, totuşi, pentru a 
face două acțiuni semnificativ asemănătoare; „încălcarea Legii“ de 
către David avea un caracter diferit. Dacă argumentul nu era pur şi 
simplu acela că de vreme ce Legea a putut fi încălcată o dată, ea poate 
fi încălcată iarăşi — şi, culmea, câteva persoane au fost satisfăcute de 
o asemenea interpretare — forța ei trebuie să rezide în persoanele 
implicate. S-a presupus că David putea încălca Legea fiindcă el 
era David (!), iar „aici se afla Unul mai mare decât David“ (pentru 
acest argument într-o formă mai explicită, cf. cu v. 6, 41, 42). Acestui 
argument îi lipseşte orice tărie dacă el nu se bazează pe pretenția 
unei autorități mesianice care să fie cel puţin egală cu autoritatea lui 
David.! 

5-6. Al doilea argument este mai direct, de vreme ce se preocupă 
de încălcarea propriu-zisă a legii Sabatului pe care însuşi Vechiul 
Testament o sancţiona. Se presupune de obicei că lucrarea preoților 
avută aici în vedere este oferirea jertfelor de Sabat (Num. 28.9-10) şi 
probabil inclusiv schimbarea pâinii care se punea înaintea Domnului 
(Lev. 24.8). De fapt, mai erau şi alte îndatoriri îndeplinite de preoți 
la Templu fără a fi considerate încălcări ale rânduielii Sabatului (vezi 
Mishnah ‘Erubin 10.11-15;, Pesahim 6.1-2). E. Levine? a argumentat 
că o acțiune corespunzătoare mai clară ar fi strângerea primelor spice 
ca pârgă, o ofrandă pe care fariseii, contrar opiniei saducheilor, o 
considerau a fi cerută în timpul Sabatului (Mishnah Menahoth 10.3,9). 
Recurgerea la unul din punctele-forte ale fariseilor ar fi cu siguranță 
un puternic argumentum ad hominem, însă, nici în acest caz forța 
argumentului nu rezidă atât de mult în existența unui precedent 
care să justifice acțiunea ucenicilor cât mai ales într-o problemă de 


1 Vezi lucrarea mea, JOT, p. 46-47. 
2 NTS 22 (1975/6), p. 480-483. 

autoritate. Dacă slujirea la Templu putea fi considerată o „lucrare“ 
sabatică legitimă, cu cât mai mult atunci când ar fi vorba despre ceva 
mai mare decât Templul? În limba greacă, termenul redat prin ceva 
este neutru, şi acesta nu trebuie să fie văzut neapărat ca un „lucru“ 
impersonal (de exemplu, Împărăția lui Dumnezeu); de ce nu ar putea 
fi vorba despre Isus Însuşi, câtă vreme în formularea paralelă din 
12.41-42 genul neutru este folosit pentru a-L compara cu o persoană 
din Vechiul Testament. În Isus Cristos a început o nouă lucrare a 
lui Dumnezeu, care transcende ritualul Templului vechi-testamentar. 
După cum Templul era centrul prezenței lui Dumnezeu în poporul 
Său, la fel acum în Isus şi în noua Sa comunitate Dumnezeu Îşi va 
face simțită prezenţa." Astfel de comparații tipologice sunt o trăsătură 
a acestui capitol şi sunt dezvoltate în Epistola către Evrei. Ceea ce 
implică afirmaţia lui Isus nu este atât de mult o respingere a Templului 
din Ierusalim, cât mai ales rolul său de anticipație, arătând spre o mai 
măreață prezenţă a lui Dumnezeu realizată prin întruparea lui Mesia 
(al cărui rol includea şi restaurarea Templului; vezi comentariul nostru 
la 21.12-13, 26.61). 

7. Cel de-al treilea argument repetă apelul lui Osea 6.6 deja citat 
în Matei 9.13. Scopul lui nu este, mai mult decât în Osea, să înlăture 
respectarea ceremoniilor, ci să stabilească ordinea priorităților din 
perspectiva lui Dumnezeu. Domnul nu poate fi invocat să sprijine o 
atitudine care condamnă înainte de a înţelege situaţia, care formulează 
cerințe înainte de a evalua lucrurile. „Dumnezeu nu mai este perceput 
în primul rând ca Unul care cere mereu, ci ca Dumnezeu îndurător 
şi milostiv“.2 Acest argument scriptural are, aşadar, în Matei acelaşi 
rezultat ca declaraţia „Sabatul a fost făcut pentru om, nu omul pentru 
Sabat“ (Mc. 2.27), care îl înlocuieşte. Ucenicii erau socotiți de Isus 
nevinovați nu pentru că încălcaseră regulile cărturarilor, ci prin faptul 
că ei acționaseră astfel pe baza autorității Stăpânului lor; de aici şi 
cuvântul căci cu care începe următorul verset. 

8. Al patrulea argument scoate în evidență implicaţiile primului 


| Vezi B. Gärtner, The Temple and the Community (Templul şi 
Comunitatea) (1965), p. 114-116. 
2 Vezi TIM, p. 83. 

şi celui de-al doilea: Isus, în calitate de Mesia, are autoritate asupra 
Sabatului, (referitor la titlul „Fiul omului“, vezi Introducere, p. 51-53). 
Acest element cristologic este complet înlăturat prin sugestia celor 
care susțin că termenul redat aici prin Fiul omului s-ar referi de fapt la 
„om“ în general, şi nu la Domnul Isus, ceea ce ar face ca sensul acestui 
verset să se apropie mai mult de Marcu 2.27, însă, ar distruge complet 
consistenţa argumentului respectiv aici în Matei. Ca Fiu al omului, 
Domnul Isus nu abrogă legea Sabatului, ci Îşi revendică dreptul de a 
o interpreta într-un mod care practic subminează legalismul fariseic. 

9-10. Al doilea conflict este localizat în sinagoga lor, folosirea 
cuvântului /or (cf. 4.23; 9.35; cu: 10.17; 13.54; 23.34) slujeşte pentru 
a evidenția prăpastia tot mai mare care se căscase între Isus şi ordinea 
evreiască existentă. Mâna uscată adică fără viață, probabil paralizată; 
prin urmare, omul nu era în pericol iminent de moarte, aceasta 
fiind singura situație care justifica un tratament în timpul Sabatului 
conform cu Mishnah Yoma 8.6. El putea fi la fel de bine vindecat în 
ziua următoare. Ca urmare, fariseii folosesc acest om pentru a-L testa 
pe Isus, iar Matei consemnează întrebarea lor ca o provocare directă 
în termeni generali (aceasta contrastează cu variantele lui Marcu şi 
Luca, unde problema nu este adusă în public până când Isus nu le dă 
în vileag gândurile lor nerostite). În termenii legii fariseice, răspunsul 
nu putea fi decât unul singur. 

11-12. Răspunsul lui Isus de data aceasta nu reprezintă o încercare 
de a-Şi confirma în mod direct propria Lui autoritate; nici nu citează 
vreun exemplu din Vechiul Testament, ci pur şi simplu indică 
inconsecvența lor în viața practică. Ei erau stricți în interzicerea 
vindecării unui om, însă, nu şi atunci când proprietatea lor era 
amenințată. Secta de la Qumran interzicea în mod specific scoaterea 
afară în ziua de Sabat a unui animal căzut într-o groapă (Cf 11.13- 
14), dar în mod clar practica generală la vremea respectivă era mai 
îngăduitoare. La o dată ulterioară, rabinii discutau aprins pe marginea 
acestei probleme: unii îngăduiau să fie aruncate în groapă obiecte care 
să permită animalului respectiv să iasă singur afară; alții spuneau că ar 
trebui să fie hrănit până a doua zi când putea fi scos afară fără probleme. 
Însă, Talmudul concluzionează că evitarea suferinței unui animal ar 
trebui să nu ţină seama de reguli (Shabbath 128b). Totuşi, fariseii nu 

puteau anula regulile pentru un om! (Cf. cu 6.26; 10.31 unde Domnul 
Isus evaluează valoarea unui om în comparaţie cu viețuitoarele!) 
Referitor la principiul exprimat printr-o concluzie la întrebarea: Este 
îngăduit să faci bine în ziua de Sabat? Bonnard’ consideră că „este 
tulburător, fiindcă dacă este generalizat, face imposibilă viața unei 
biserici organizate, existând întotdeauna posibilitatea de a face un 
lucru «bun» cu precădere pentru o îndatorire religioasă“. Însă, dacă 
putem evita o asemenea generalizare convenabilă, atunci principiul 
întruchipează bine mesajul din Osea 6.6. Este mai bine să greşeşti de 
partea „bunătăţii“ decât să fii ataşat strict şi fără inimă de respectarea 
regulilor. 

13. Vindecarea este aproape incidentală în ce priveşte aspectul 
central al relatării; însă, porunca dată omului de a-şi întinde mâna 
paralizată ilustrează fidel o credință corelată cu puterea vindecătoare 
a lui Isus. 

14. O singură încălcare a regulilor impuse de cărturari nu prea era 
suficientă pentru a garanta lichidarea lui Isus Cristos; însă, toate aceste 
incidente au ilustrat diferenţa ireconciliabilă dintre modul radical în 
care aborda Domnul Isus problema ascultării de voia lui Dumnezeu 
şi ordinea bazată pe regulile unei religii restrictive. Această primă 
mențiune privind planurile fariseilor de a-L anihila pe Isus arată că 
ruptura va fi de acum încolo ireparabilă. 


(v) Reactia Domnului Isus în fata opoziției (12.15-21) 

Cel mai lung citat vechi-testamentar al lui Matei este redat 
aici şi este destinat să sublinieze contrastul dintre opoziția violentă 
a fariseilor şi blândeţea Robului Domnului descrisă în Isaia 42. 
Totuşi, prin smerenia şi preocuparea Lui pentru cei neajutorați este 
manifestată adevărata autoritate a Alesului Domnului, Cel căruia Îi 
va fi garantat triumful final. 

15-16. Referitor la „retragerile strategice“ ale Domnului Isus, vezi 
comentariul nostru la 4.12. Aici cauza este conştientizarea Lui asupra 
intrigilor fariseilor, pe care doar Matei le menţionează în contextul 
vindecării omului cu mâna uscată, probabil tocmai pentru a sublinia 


l Vezi Bonnard p. 175. 

controlul lui Isus asupra situației, în ciuda atitudinii Lui lipsite de 
orice agresivitate (v. 19). Versetele 15b-16 sunt o prescurtare drastică 
a rezumatului prezentat de Marcu privind lucrarea de vindecare a lui 
Isus (vezi Mc. 3.7-12), deşi înlocuirea cu żoźi a cuvântului multi din 
Marcu subliniază puterea lui Isus. Cererea Lui de a se păstra tăcere 
reprezintă o aluzie la citatul din Isaia, care serveşte drept explicație 
pentru „tăinuirea mesianică“ (despre aceasta vezi comentariul 
nostru la 8.4) nu ca un rezultat al slăbiciunii şi timidității, ci ca o 
împlinire conştientă şi autoritară (verbul X-a poruncit exprimă tăria 
avertismentului sau asprimea mustrării Sale) a rolului de Rob al 
Domnului. 

17. La fel ca în 8.16-17 un rezumat al lucrării de vindecare săvârşită 
de Domnul Isus introduce un citat tip formulă preluat din portretul 
Robului Domnului alcătuit de Isaia. (Vezi comentariul nostru la 
8.16-17 pentru această neobişnuită apelare la tema Robului). Însă, 
dacă mai înainte împlinirea era văzută în vindecările săvârşite, aici ea 
este concretizată mai degrabă în caracterul Vindecătorului (smerenie, 
v. 19; blândețe, v. 20), precum şi în scopul ultim al lucrării Lui 
(„dreptate pentru Neamuri“, v. 18d, 20c, 21). Textul citatului diferă 
de toate versiunile cunoscute şi pare să fie o traducere independentă 
din ebraică, cuvintele fiind adaptate tocmai pentru a sublinia modul 
în care lucrarea lui Isus împlinea spiritul misiunii Robului Domnului, 
conturat inițial în Isaia 42.1-4. 

18. Isus mai este descris ca Ro? al lui Dumnezeu doar în Faptele 
Apostolilor 3.13,26; 4.27, 30, deşi ideea că în El şi-au aflat împlinirea 
profeţiile din Isaia 42 şi 53 este comună în tot Noul Testament. 
Varianta în care a redat Matei rândul al doilea, Preaiubitul Meu în 
care sufletul Meu își găsește plăcerea, este un ecou clar al cuvintelor 
rostite la botezul lui Isus (vezi comentariul nostru la 3.17 şi cf cu 
17.5), iar menţiunea inclusă în următorul rând privind acordarea 
Duhului Domnului (cf. cu 3.16) întăreşte aducerea aminte. Misiunea 
inaugurată atunci este împlinită acum. 

19. Majoritatea verbelor din v. 19-20 se află la forma negativă. 
Într-adevăr, nu în ceea ce a făcut Isus Cristos, ci în ceea ce El nu a 
făcut s-a putut vedea mai clar deosebirea dintre misiunea Lui reală 
şi aceea a unui Mesia agresiv spre care ținteau aşteptările poporului 

evreu. Caracterul modest al lucrării lui Isus este în deplină armonie 
cu propria Sa descriere din 11.29 unde El Se recomandă ca fiind 
„blând şi smerit cu inima“. A se lua la ceartă este interpretarea pe care 
Matei o face unui verb ebraic care literal înseamnă „a se plânge cu 
glas tare“, folosit deseori ca trimitere la o plângere formulată contra 
nedreptății. Domnul Isus nu „S-a luat la ceartă“ cu fariseii când ei au 
complotat împotriva Lui. 

20. Cei slabi şi vulnerabili (un fitil care fumegă este în pericol de a 
se stinge) sunt obiectul special al misiunii lui Isus Cristos, iar El Se 
ocupă de ei cu toată blândeţea oferită celor împovărați în 11.28-30. 
Departe de a-i lăsa să fie zdrobiți şi să se stingă, El îi va conduce la 
biruință, căci în El ei îşi vor afla dreptatea, un cuvânt al cărui orizont 
în Vechiul Testament este mai vast decât o simplă reabilitare sau 
justificare legală, denotând mai degrabă îndreptarea a tot ce nu este 
aşa cum ar trebui să fie, „stabilirea deplină a voii lui Dumnezeu“. 
Biruinta judecății pe care în mod paradoxal o va realiza Robul blând 
şi smerit este pusă în lumină de parafraza lui Matei (care include şi 
ideea din Isaia 42.4a-b, „nu va slăbi, nici nu Se va lăsa“, cuvinte pe 
care totuşi Matei le omite). 

21. Formularea lui Isaia 42.4c în Septuaginta slujeşte la 
dezvăluirea scopului universal al misiunii Robului Domnului, deja 
indicat în v. 18.2 


(vi) Acuzatia de complicitate cu Diavolul adusă Domnului Isus şi 
răspunsul Lui (12.22-37) 


Versetele precedente L-au arătat pe Isus ca Vindecătorul divin 
a cărui misiune este împuternicită de Duhul lui Dumnezeu (v. 8). 
Paragraful arată cum a fost interpretată de observatori această 
activitate la vremea respectivă şi subliniază semnificația lucrării 
Duhului în misiunea lui Isus. Legătura acestui pasaj cu materialul 
din Marcu şi Luca este una complexă, şi s-ar părea că aceasta este 
o colecție de fragmente din cuvântările Domnului Isus care au fost 


1 Vezi TIM, p. 141. 
2 Referitor la accentul pus de Matei asupra unei Evanghelii pentru 
Neamuri, vezi Davies, p. 327 şi urm. 

adunate laolaltă fiindcă toate vorbesc despre exorcism și despre Duhul 
Sfânt. Ca atare, ele formează o unitate de sine stătătoare, astfel că 
este important să interpretăm părțile în relație cu întregul. Îndeosebi, 
a trata v. 31-32 scoase din contextul în care Matei le-a consemnat 
înseamnă a aluneca spre o înțelegere greşită şi periculoasă. 

22. Relatarea vindecării şi reacția pe care a determinat-o (v. 22-24) 
este îndeaproape corespondentă cu 9.32-34; vezi notele respective, 
îndeosebi legătura neobişnuită dintre posedarea demonică şi o 
durere fizică. Aici, spre deosebire de 9.33, remediul este descris ca o 
„vindecare“, şi nu ca o „scoatere afară a demonului“; însă, explicația 
imediată constituie fundamentul dialogului ulterior (v. 24-28), astfel 
că în timp ce efectul vizibil era vindecarea fizică, principala cauză era 
percepută clar atât de Isus cât şi de privitori ca fiind una de natură 
demonică. 

23. Cuvântul miraze, referitor la noroade şi folosit de Matei doar 
aici, este un cuvânt mai puternic decât termenul mai convențional 
tradus prin „s-au minunat“ în 9.33 şi sugerează o reacție publică față 
de gestul autoritar al lui Isus, suficient de puternic pentru a necesita 
o explicaţie alternativă (găsită în v. 24) de la cei care nu-L puteau 
accepta pe El ca Fiu al lui David. În timp ce o gândire mai populară 
s-ar concentra pe rolul Fiului lui David ca regele ideal şi eliberatorul 
lui Israel (vezi Inzrogucere, p. 49-51), Matei indică şi rolul Său de 
Vindecător (vezi comentariul nostru la 9.27). Deşi Isus Şi-a asumat 
acest rol, totuşi El nu a fost în mod vizibil acel Mesia aşteptat de 
popor care să cucerească toate inimile şi să domnească asupra tuturor; 
de aici şi uimirea mulțimii exprimată printr-o întrebare care este 
introdusă prin grecescul zei (nu cumva), un termen care în mod 
formal sugerează răspunsul „Nu“; însă, lasă uşa deschisă şi pentru 
cealaltă alternativă: „Da“ (vezi folosirea acestui termen în 26.22, 25; 
loan 4.29). 

24. Realitatea puterii lui Isus era evidentă, astfel că în 9.34 nu 
această putere ci sursa ei este aspectul pus la îndoială. Fariseii ÎI 
învinuiesc pe Isus de vrăjitorie, învinuire care a continuat să-l fie 
adusă în polemica iudaică de mai târziu. A fost o acuzaţie serioasă, 
fiindcă vrăjitoria era o ofensă capitală (Mishnah Sanhedrin 7.4). 
Pentru Beelzebul, vezi comentariul nostru la 10.25, unde acest nume 

este aplicat direct lui Isus Însuşi, fără îndoială cu aceeaşi implicaţie 
ca aici. În acest context (vezi v. 26-27), este folosit aparent ca un 
sinonim pentru Satan. În Marcu 3.22, acuzaţia care I se aduce lui Isus 
este că întrucât ar fi posedat El Însuşi de Beelzebul, poate exorciza 
prin puterea lui; Matei a reținut acuzaţia, dar probabil a considerat 
explicaţia prea ofensatoare ca s-o repete. 

25-26. Acuzaţia nu era doar ofensatoare, ci şi ridicolă, după 
cum remarcă Isus Însuşi. Presupunând că Sazan (vezi comentariul 
nostru la 4.10) şi ceilalți demoni formează un front unit împotriva 
lui Dumnezeu, înfrângerea unui demon este o lovitură dată puterii 
lui Satan, şi prin urmare aceasta nu ar putea fi opera Diavolului. Ca 
subiect de dezbatere, este eficient; însă, Isus face o mare dezvăluire 
pentru a-i conştientiza asupra realității şi puterii coordonate a forțelor 
spirituale ale răului, un caz individual de posesiune demonică nefiind 
decât o slabă manifestare locală a acestor forțe. Există o împărăție a 
lui Satan, precum şi o Împărăţie a lui Dumnezeu, iar din acest pasaj 
aflăm că, în lucrarea lui Isus, între cele două împărății se dă o luptă 
pe viață şi pe moarte. Fariseii nu puteau comite o eroare mai gravă 
ca asta! 

27. Un al doilea aspect de dezbatere îi vizează pe exorciştii evrei 
(expresia fii voştri se aplică în general la „propriul vostru popor“), 
despre care avem unele notații ca, de exemplu: Faptele Apostolilor 
19.13 (cf cu Mc. 9.38); Josephus, Ant. viii. 46-48; BJ vii. 185 
(cf. cu Tobit 6.7, 16-17; 8.2-3).! Argumentul lui Isus presupune că 
exorcismul practicat de evrei era real şi eficace, şi de aceea acceptat de 
farisei. Versetul următor va pretinde o semnificaţie unică pentru actele 
de exorcizare săvârşite de Isus, acestea erau înfăptuite într-un mod 
diferit, fără tehnicile de incantaţie magică întrebuințate în general 
şi dependente de o simplă autoritate irezistibilă; pe de altă parte, 
concentrarea actelor de exorcizare în lucrarea lui Isus contrastează cu 
insuficiența referințelor la exorcism în literatura evreiască necreştină. 
Însă, de vreme ce exorcismul ca atare era acceptat în societatea 
evreiască, atunci de ce ar trebui suspectată practica lui Isus? 

28. Caracterul unic al actelor de exorcizare înfăptuite de Domnul 


1 Vermes (p. 63-68) ne oferă alte exemple. 

Isus (vezi comentariul asupra ultimului verset) trebuie să fie atribuit 
de martori Duhului lui Dumnezeu, şi nu vreunui spirit demonic.! În 
lucrarea Lui de eliberare, fariseii puteau vedea biruinţa lui Dumnezeu 
asupra lui Satan. Folosirea de către Matei a unei expresii neobişnuite 
pentru Evanghelia sa, respectiv Împărăția lui Dumnezeu (în loc de 
„Împărăţia cerurilor“ ca, de obicei) nu numai că slujeşte ca un ecou 
pentru „Duhul lui Dumnezeu“, dar scoate în evidență şi contrastul 
cu „împărăţia lui Satan“ (vezi comentariul nostru la v. 26). Aşadar, 
Isus pretinde apariția în lucrarea Lui a ceea ce anticipaseră Vechiul 
Testament şi iudaismul. Împărăţia lui Dumnezeu este deja prezentă 
(grecescul ephthasen, „a venit“ este o evocare a termenului Engiken 
utilizat în 3.2; 4.17; 10.7; (vezi comentariul nostru la 3.2); însă, 
caracterul acestei Împărăţii nu corespunde aşteptărilor mesianice ale 
poporului evreu; aici este vorba despre o biruință în lumea spirituală, 
şi nu despre o victorie pe plan naţional sau politic — duşmanul este 
Satan, nu Roma. S-ar părea că termenul ephthasen sugerează o venire 
care i-a prins pe israeliți nepregătiți (cf. cu 1 Tes. 2.16). Aşadar, fariseii 
au dat greş prin faptul că nu au recunoscut începutul unei ere noi, care 
îi provoacă deja punându-i în fața unei decizii personale. Tocmai de 
aceea Isus îi avertizează aici în legătură cu gravitatea poziției pe care 
ei o adoptă; iar v. 31-32 vor evidenția consecințele.? 

29. Astfel, Domnul Isus distruge împărăția lui Satan nu din 
interior, aşa cum susțineau fariseii (vezi v. 25-26), ci printr-un asalt 
direct asupra omului puternic. Este posibil ca imaginea aceasta să 
fi fost preluată din Isaia 49.24-26, unde „prada“ salvată este însuşi 
poporul lui Dumnezeu; aşadar, bunurile din gospodărie jefuite aici 
pot reprezenta poporul aflat sub puterea lui Satan, dar nu-i deloc 
exclus ca evreii să fie priviţi doar ca parte a limbajului metaforic 


1 Luca foloseşte un limbaj mai expresiv: „degetul lui Dumnezeu“ 
(11.20), care este ecoul celor spuse în Exodul 8.19, un alt caz evident 
de manifestare a unor puteri supranaturale. Vezi R.G. Hamerton-Kelly, 
NTS 11 (1964/5), p. 167-169, pentru o relaţie strânsă între „mâna“şi 
„Duhul“ lui Dumnezeu în Vechiul Testament. 

2 Vezi Ladd, p. 139-145, pentru o discuţie temeinică asupra acestui 
verset-cheie. 

despre cucerire şi jaf. „Legarea lui Satan“ era un aspect al aşteptărilor 
evreieşti pentru vremurile apocaliptice (Testamentul lui Levi 18.21; 
cf. cu 1 Enoh 54.3-5; 69.27-28) şi a devenit la fel parte a escatologiei 
creştine (Apoc. 20.1-3). Expresia mai întâi s-ar putea referi la un 
moment din trecut când a avut loc o primă legare realizată de Isus 
(de exemplu, înfrângerea lui Satan în 4.1 şi urm.), dar mai probabil 
se înscrie într-o exprimare metaforică generală. Satan este fără nicio 
putere în fața incursiunii victorioase a Împărăției lui Dumnezeu în 
lucrarea de eliberare a lui Isus. 

30. În acest conflict, neutralitatea este imposibilă. A fi împorriva lui 
Isus (atitudine adoptată de farisei) înseamnă a fi de partea lui Satan. 
Verbele a strânge şi a risipi nu reprezintă aici acțiuni specifice (cum 
ar fi — în opinia lui Bonnard — strângerea poporului lui Dumnezeu), 
ci constituie o ilustrație vie pentru a întări „sloganul“ primei jumătăți 
a versetului. Şi forma inversată a acestui slogan în Marcu 9.40 (deşi 
efectul lui, în context, este mai puțin polemic) exclude o a treia 
alternativă: nu există cale de mijloc. 

31-32. Matei a îmbinat aici două afirmaţii apropiate şi uimitoare 
aflate în Marcu 3.28-29 şi în Luca 12.10, astfel că interpretarea 
fiecăreia este guvernată de cealaltă. Afirmația din Marcu contrapune 
bula împotriva Duhului Sfânt (care este de neiertat) tuturor păcatelor 
şi blasfemiilor (care pot fi iertate); în Luca, blasfemia care poate fi 
iertată este specificată ca o rostire a unui cuvânt împotriva Fiului 
omului. Hula împotriva Duhului Sfânt (adică împotriva unei acțiuni 
evidente a lui Dumnezeu, aşa cum este cea văzută în v. 28) este mai 
gravă decât alte forme de defăimare şi abuz (în Septuaginta, prin 
hulă sau blasfemie se înțelege de obicei, o vorbire împotriva lui 
Dumnezeu, dar în greaca vulgară termenul acesta este folosit şi cu 
privire la defăimare în general; la fel şi în Rom. 3.8; 1 Cor.10.30); 
hula indică un refuz deliberat de a recunoaşte puterea lui Dumnezeu, 
o orientare total pervertită, asemenea celei din Isaia 5.20 („cei care 
numesc răul bine şi binele rău“). Aceasta era ceea ce făceau şi fariseii 
prin atribuirea vindecărilor lui Isus puterii satanice. Se află atunci 
Fiul omului pe un nivel inferior? Este El mai puţin divin decât 
Duhul Sfânt, încât poate fi defăimat fără ca făptaşul să fie pasibil 
de pedeapsă? Mai degrabă caracterul „incognito“ al lucrării lui Isus 


MATEI 12.32 - 35 259 


explică eşecul de a-L recunoaşte şi acordă circumstanțe atenuante 
ignorantului (cf cu F.A. 3.17); chiar şi Petru „a vorbit împotriva“ lui 
Isus (26.69-75), şi a fost iertat. Atunci diferența constă între eşecul de 
a recunoaşte lumina şi a o refuza categoric odată recunoscută; pentru a 
face distincţie între blasfemia de neiertat şi păcatul fără voie, compară 
în Numeri 15 versetele 30-31 cu v. 27-29. La Qumran defăimarea 
unui semen era iertată după penitență, dar defăimarea comunității 
ducea la expulzarea definitivă din cadrul ei (1Q$ 7.15-17). Însă, 
pedeapsa pentru hula împotriva Duhului Sfânt nu se acordă doar pe 
pământ, ci se extinde la veacul viitor; indică o împietrire împotriva lui 
Dumnezeu care este deliberată şi ireversibilă. 

O veche interpretare creştină trata blasfemia împotriva Fiului 
omului ca pe o atitudine specifică celui necredincios, dar socotea hula 
împotriva Duhului Sfânt o atitudine a celui credincios — de aici ideea 
că păcatul după botez este de neiertat. Însă, o astfel de interpretare este 
prea rigidă, iar textul nu face o asemenea distincție. La urma urmei, 
fariseii cu greu ar putea fi considerați credincioşi, totuşi hula rostită 
de ei împotriva Duhului Sfânt este blasfemia condamnată aici. Aceste 
versete au fost temeiul unor mari şi inutile temeri pentru creştinii 
hipersensibili al căror „păcat de neiertat“ nu avea nimic în comun cu 
atitudinea premeditată adoptată de aceşti farisei.! În definitiv, numai 
Dumnezeu poate şti când poziția unui individ față de lucrarea Lui a 
atins acest stadiu al unei respingeri ireversibile. 

33-35. Aceste versete folosesc diferite metafore pentru a evidenția 
acelaşi aspect esenţial, şi anume că ceea ce spui şi faci depinde şi 
dezvăluie ceea ce eşti. Prin urmare, ultrajul împotriva lui Isus comis 
de farisei nu putea fi tratat ca o remarcă trecătoare negândită; ci 
replica lor le dădea în vileag adevărata natură. În termenii diviziunii 
radicale din v. 30, fariseii sunt arătați ca fiind mai degrabă contra 
decât pentru. Aceeaşi separare radicală între ine şi rău, este ilustrată 
în metafora pomului şi roadei din 7.16-20 (vezi notaţiile noastre la 
acest pasaj); cuvintele faceti... ori faceti nu reprezintă o poruncă pentru 
o acţiune concretă, ci sunt o manieră idiomatică de prezentare a unei 


] Pentru un exemplu grăitor, vezi George Borrow, Lavengro, capitolele LXXV- 
LXXVII. 

situaţii, este ca şi cum am spune: „să presupunem că...“ Sintagma 
pui de năpârci folosită inițial de loan Botezătorul (cf cu 3.7 şi vezi 
comentariul nostru la 3.2 pentru corelarea atentă făcută de Matei 
între predicarea lui Isus şi cea a lui loan) este reluată aici de Domnul 
Isus pentru a indica orientarea fundamental greşită a fariseilor; 
(cf. cu 15.17-20 referitor la tema că sursa cuvintelor şi a faptelor rele 
trebuie căutată în însăşi natura coruptă a fiinţei omeneşti). De aceea 
principiul care stă la baza acestui pasaj este vechea zicală: „răul de la 
cei răi vine“. Valoarea practică a acestui principiu nu este de a sugera 
că nimeni nu poate fi schimbat, ci că atâta timp cât inima unui om nu 
se schimbă, nici cuvintele şi purtarea lui nu vor fi schimbate. 

36-37. Principiul exprimat în cele trei versete precedente explică 
de ce sunt cuvintele noastre o bază solidă pentru judecată: ele dezvăluie 
ce suntem noi realmente. De aceea judecata aspră din v. 31-32 poate 
fi pronunţată pe temeiul felului în care fariseii au abuzat de limbajul 
lor, dovedindu-se astfel în mod fundamental potrivnici scopului lui 
Dumnezeu. Grecescul argon (redat prin „fără grijă“ în engleză şi prin 
„nefolositor“ în româneşte. N.R.) înseamnă ad litteram „fără muncă“ 
(vezi, de exemplu, 20.3, 6).! Cuvântul respectiv poate reda conotația 
de „ineficient“ (cf: cu credința „moartă“ din Iacov 2.20); ca urmare, este 
„un cuvânt neglijent care, din cauza lipsei lui de valoare, era mai bine 
dacă n-ar fi fost rostit“.2 Poate include şi nuanța de „neadevărat“; însă, 
aspectul esențial este că ceea ce poate părea un sarcasm fără rost şi, 
prin urmare, ceva foarte inofensiv, poate fi, datorită a ceea ce dezvăluie 
despre persoana care-l rosteşte, temeiul pentru o condamnare severă. 
Referința la v. 24 este clară, dar aplicația principiului este mult mai 
vastă. 


1 G.B. Caird [The Language and Imagery of the Bible (Limbajul şi 
imaginile în Biblie) (1980), p. 22] spune că acestea „nu sunt ...cuvinte 
«negândite), cum ar fi o glumă proastă, ci seamănă cu o persoană inactivă, 
trândavă care trebuie trezită şi atenţionată cu privire la ceea ce spune, 
cuvintele respective sunt promisiuni încălcate, juruinţe neîmplinite cum 
a fost aceea a fiului care a zis: «Mă duc...y, dar niciodată nu s-a dus“. 

2 Vezi BAGD, p. 104b. 

3 De exemplu, Jeremias, NTT, p. 220; cf. JB, „neîntemeiat“. 

(vii) Verdictul lui Isus asupra „acestei generații“ (12.38-45) 


Expresia această generație care apare în v. 41,42, 45 şi este pregătită 
de sintagma o generație vicleană şi preacurvară în v. 39 susține 
această secțiune împreună ca o condamnare a atitudinii negative a 
contemporanilor lui Isus şi îndeosebi a liderilor lor religioşi, pe care 
versetele anterioare i-au scos în evidență. 

38-39. Acest schimb de cuvinte cu liderii religioşi reapare într-o 
formă extinsă în 16.1-4. Semnul pe care ei îl cer este o autentificare a 
mesajului lui Isus şi El le va acorda o confirmare mai impresionantă 
decât vindecările şi actele de exorcizare pe care le-au văzut şi le-au 
respins (vezi v.24). În 16.1 ei cer un semn „din cer“, adică unul care este 
în mod clar lucrarea lui Dumnezeu. (Pentru scene asemănătoare, cf. 
cu: Exod. 4.8-9; Is. 7.11; 38.7-8); astfel de semne erau cerute pentru a 
stabili autenticitatea unor rabini conform cu Baba Mezzia 59b (Rabbi 
Eliezer, aprox. 90 d.Cr.) şi Sanhedrin 98a (Rabbi Jose ben Kisma, 
aprox. 110 d.Cr.). Ca învăzăzor (vezi comentariul nostru la 8.19) 
Isus Se putea aştepta atunci la o asemenea cerere. Această cercetare 
sceptică după ce avuseseră deja dovezi palpabile este respinsă de Isus, 
căci „cererea unui semn demonstrează sfârşitul credinței“ (Schweizer). 
Aşadar, cererea liderilor indică o generazie care, în loc să răspundă cu 
umilință chemării lui Dumnezeu, se dovedeşte a fi un neam viclean 
și preacurvar (un limbaj metaforic întrebuințat frecvent în Vechiul 
Testament pentru a indica răzvrătirea împotriva lui Dumnezeu). 
Condamnarea de către Domnul Isus a „acestei generaţii“ este o 
temă proeminentă în Evanghelia după Matei (vezi, în afară de acest 
pasaj: 11.16-19; 16.4; 17.17, 24.34 şi mai ales 23.29-36, care arată 
că Isus Se referea la contemporanii Săi — nu la toți iudeii sau la toată 
lumea în general — ca unii în care răzvrătirea îndelungată a lui Israel 
a atins punctul culminant şi peste care, drept urmare, trebuia să se 
reverse judecata lui Dumnezeu. În Marcu 8.12 refuzul unui semn 
este categoric. Excepția din Matei 12, semnul profetului Iona, este, aşa 
cum o va arăta cu claritate v. 40, unul rezervat pentru viitor, atunci 
când lucrarea lui Isus va fi încheiată; dar până atunci nu va fi acordat 
niciun alt semn. 

40. Potrivit unei aserțiuni generale, „semnul lui Iona“ ar fi 

predicarea lui Isus. Această exegeză poate fi susținută doar prin 
îndepărtarea v. 40 ca o interpolare de mai târziu care dă un sens 
nou şi incompatibil expresiei.! Interesul evreilor față de cartea lui 
Iona se concentra asupra episodului cu peştele din capitolele 1 — 2, 
şi nu asupra propovăduirii adresate de profet locuitorilor Ninivei în 
capitolele 3 — 4 (aspect reluat în v. 41). Astfel că „semnul lui Iona“ va fi 
interpretat corect, aşa cum o cere acest verset [cf cu Iona 1.17 (2.1, în 
Scripturile ebraice) |, în termenii izbăvirii lui Iona, chiar şi acolo unde, 
ca în Luca 11.30, paralela nu este trasată.? Atunci, aspectul esențial 
este că Isus, asemenea lui Iona, va trece printr-o experiență care va 
fi un „semn“ al misiunii Sale divine; predicatorii Bisericii primare au 
tras la timp această concluzie din înviere (F.A. 2.22-36; 4.10-11 etc.). 
Trei zile şi trei nopti era un idiom evreiesc folosit pentru definirea 
unei perioade care acoperea doar două nopți.” Inima pământului se 
referă probabil la Sheol, Locuinţa morţilor (cf. cu Iona 2.2, „mijlocul 
Locuinţei morţilor“ — Iona a fost izbăvit din perspectiva morții, Isus 
chiar din ghearele morții). 

41-42. Un aspect separat, deşi implicându-l din nou pe Tona, pune 
în contrast scepticismul ascultătorilor lui Isus cu răspunsul păgânilor 
față de oamenii lui Dumnezeu în trecut. Nici oamenii din Ninive, nici 
împărătesei de la miazăzi (adică din Şeba, în Arabia Saudită — vezi 1 
Împ. 10.1-3) nu li se putea cere să ia în serios cuvintele unui israelit. 
Dar pentru că au făcut-o, răspunsul lor, prin contrast, condamnă 
„această generație (evreiască)“. (Cf. cu contrastele puse în evidență 
în 10.15; 11.21-24, din nou în lumina zilei judecății). Contrastul nu 
este doar că păgânii au răspuns mesagerului lui Dumnezeu în timp ce 
„această generație“ nu a făcut-o; marea sa greşeală constă în faptul că 


1 Împotriva acestei perspective vezi lucrarea mea, JOT, p. 80-82 iar 
împotriva probabilității că semnul constă în predicare, ibid. p. 44. 

2 Bonnard argumentează că versiunea lu: Matei se referă mai degrabă la 
întemniţare decât la izbăvire, mai degrabă la cruce decât la înviere; însă, 
menţiunea referitoare la cele trei zile şi trei nopţi arată spre sfârşitul 
chinului, şi niciun cititor evreu nu putea asculta Iona 1.17 fără să se 
gândească la 2.10. 

3 Vezi lucrarea mea, JOT, p. 81, n°. 2. 

liderii evrei resping pe Cineva mai mare decât un profet al Vechiului 
Testament, un om înțelept sau un rege. (Pentru această expresie 
repetată, vezi comentariul nostru la v. 6, unde realitatea superioară 
a Vechiului Testament era Templul, şi preoția lui). Luând cele trei 
versete împreună, Îl vedem pe Domnul Isus ca fiind mai mare decât 
Templul (preoţia), mai mare decât Iona (profeţii) şi mai mare decât 
Solomon (regele înțelept), o listă completă a celor prin care mesajul lui 
Dumnezeu a venit în Vechiul Testament. Aşadar, avem o consemnare 
remarcabilă a finalităţii privind folosirea acestei formule; Acela în care 
toate acestea sunt depășite este cu siguranță punctul final al revelației 
divine. Nu înseamnă că Isus a fost în mod vizibil mai impresionant 
decât Templul, Iona sau Solomon, ci că în rolul Său mesianic El a 
adus realitatea spre care arăta totul. 

43-45. Această scurtă pildă preia câteva aspecte din versetele 
precedente: scena exorcizării este ecoul v. 22-29, aplicaţia în v. 45 preia 
sintagma „această generație“ din v. 39, 41-42, iar aspectul esenţial al 
pildei poate fi rezumat în cuvintele din v. 30 — nu există loc pentru 
neutralitate. Finalul v. 45 ne arată că în acest pasaj Isus a spus o pildă, 
nu a prezentat o observaţie psihiatrică obiectivă. El ne avertizează cu 
privire la pericolul unei pocăințe doar cu o jumătate de inimă: această 
generație rea poate fi „curăţită“ prin lucrarea lui Isus în mijlocul ei, 
dar, o pocăință care nu duce la o nouă supunere lasă un gol pe care 
Diavolul îl va exploata; cine nu este în mod categoric de partea lui 
Isus va sfârşi inevitabil prin a fi împotriva Lui. 

Pilda ne oferă în mod grăitor o relatare comică a experiențelor 
şi tacticilor duhului necurat alungat; însă, aspectul ei central stă în 
condiția casei. Versetul 44 nu este o declaraţie referitoare la rezultatul 
inevitabil al exorcismului; există un „dacă“ implicat aici — dacă duhul 
găseşte casa goa/ă se va întoarce; prin urmare, nu trebuie să fie lăsată 
goală. Celelalte şapte duhuri (şapte este numărul perfecțiunii!) sunt 
necesare să-l ajute să-şi facă intrarea în teritoriul neospitalier pentru 
el al unei „case“ curate şi s-o murdărească îndeajuns pentru a locui 
iarăşi în ea! 


(viii) Adevărata familie a lui Isus (12.46-50) 
46. Spre deosebire de Marcu (vezi Mc. 3.21), Matei nu ne spune 

cum a răspuns familia lui Isus la învățătura Sa; însă, faptul că ei au 
stat afară spre deosebire de cercul apropiat al „adevăratei“ Sale familii 
sugerează lipsa unui răspuns cu toată inima! din partea lor. 

48-49. Cuvintele lui Isus consemnate aici au fost considerate ca o 
lipsă de respect față de mama Sa; însă, vedeți remarcile Lui pe tema 
aceasta în 15.3-6. Aici, la fel ca în 10.34-37, aspectul principal este 
existenţa unei legături şi mai intime decât cea familială: legătura cu 
Dumnezeu. 

50. Ucenicii Săi (v. 49) care se bucură de un asemenea privilegiu 
sunt descrişi prin expresia oricine face voia lui Dumnezeu. La fel ca în 
7.15-27, accentul principal este pus nu pe o adeziune intelectuală, ci 
pe o ascultare practică; aceasta este esenţa uceniciei, iar aici, la fel ca 
în 7.21-23, ascultarea reprezintă testul unei relații reale cu Domnul 
Isus. 

Astfel că, în contrast cu diferitele reacţii greşite față de Isus 
prezentate în capitolele 11 — 12, aici avem tocmai răspunsul pe care-l 
aştepta El, iar secţiunea se încheie cu un Isus respins de majoritatea 
celor care fac parte din „această generaţie“, dar înconjurat de grupul 
select al adevăratei familii a Tazălui ceresc. 


F. ÎNVĂŢĂTURA DOMNULUI ISUS ÎN PILDE (13.1-53) 


x 


Cuvântul „pildă“ n-a apărut până acum în Evanghelia după Matei, 
deşi câteva fragmente din cuvântările Lui sunt de fapt nişte pilde 
scurte (vezi, de exemplu: 5.25-26; 11.16-19; 12.43-45). Acum Matei 
asamblează opt pilde, cărora le adaugă o interpretare detaliată a trei 
dintre ele şi o învățătură asupra scopului pildelor, pentru a concepe 
astfel cea de-a treia dintre principalele sale colecţii care transmit 
învățăturile Domnului Isus (vezi Introducere, p. 69-71). Este o colecţie 
mai variată decât cea din Marcu 4, cu pildele referitoare la creştere, 
însă, se poate observa o legătură clară atât în privinţa ideilor exprimate 
în diferitele secțiuni, cât şi în structura îngrijită a capitolului. 


1  Adăugirea din v. 47 în cele mai multe manuscrise de mai târziu s-a 
datorat aparent dorinţei pedante de a oferi un antecedent „celui ce-l 
adusese ştirea“, v. 48, şi prezenței unei declaraţii asemănătoare în 
Marcu şi Luca; nu schimbă deloc conţinutul pasajului. 

Capitolele 11 — 12 au ilustrat accentuarea divizării oamenilor 
în privinţa atitudinii lor față de Domnul Isus, totul culminând în 
12.46-50 prin contrastul bine definit dintre ucenicii adevărați şi toți 
ceilalți. Această divizare precum şi modul în care unii au respins 
mesajul lui Isus în timp ce alții i-au răspuns pozitiv, constituie temele 
fundamentale ale acestui capitol. Aşadar, pildele asigură o explicație a 
atitudinilor dezvăluite în narațiunea precedentă. 

Divizarea este observată în structura capitolului. Pilda 
semănătorului este rostită în public fiind ascultată de o multime 
de noroade (v. 1-3), însă, de interpretarea acestei parabole şi de 
învățătura privind rostul vorbirii în pilde beneficiază numai ucenicii 
(v. 10-11). Apoi, câteva pilde sunt rostite în auzul noroadelor 
(v. 34), după care mulțimile sunt din nou lăsate în spate (v. 36), iar 
cea de-a doua tălmăcire şi pildele ulterioare sunt rostite în cercul 
ucenicilor în casă (este vorba despre casa din care Isus plecase 
în v. 1). Mulţimile apatice sunt astfel clar delimitate de ucenicii 
cărora le sunt oferite explicaţiile de rigoare, iar această distincție 
este subliniată în v. 11-17. 

De asemenea, divizarea şi contrastul dintre oameni sunt reliefate 
chiar şi în conținutul acestor pilde. Deseori se face referire la aceste 
parabole, fiind cunoscute sub denumirea de „Pildele Împărăției“, Şi 
într-adevăr toate vorbesc explicit despre „Împărăția cerurilor“ (vezi, 
în acest sens, Inzroducere, p. 53-55). Insă, tema pildelor este reacția 
oamenilor față de propovăduirea Împărăției lui Dumnezeu, iar în 
funcţie de această reacție se remarcă două categorii distincte: solul 
roditor şi cel neproductiv, grâul bun şi neghina, peştii buni şi cei 
răi, pe când persoanele care găsesc comoara şi mărgăritarul sunt 
remarcabile tocmai pentru că acționează atât de diferit de ceilalți 
oameni, iar cărturarul din v. 52 se distinge de alți gospodari care pot 
produce doar ce este vechi. Împărăţia cerurilor, pentru toată puterea 
ei de creştere (v. 31-33), este o „taină“ (v. 11), iar taina este un secret 
numai dacă n-o cunosc toţi. O revelație atât de crucială este oferită 
oamenilor şi un agent atât de puternic este la lucru, şi totuşi sunt 
unii care rămân apatici şi neafectați — acesta este marele mister pe 
care Isus intenţionează să-l explice prin aceste parabole. Pildele sunt 
grupate astfel: 

O pildă introductivă: semănătorul (1-9) 
Un interludiu: scopul pildelor (10-17) 
Interpretarea pildei semănătorului (18-23) 
Trei pilde ale creşterii: 
- neghina (24-30) 
- grăuntele de muştar (31-32) 
- aluatul (33) 
Un interludiu: scopul pildelor (34-35) 
Interpretarea pildei cu neghina (36-43) 
Alte trei pilde: 
- comoara (44) 
- mărgăritarul (45-46) 
- năvodul (47-50) 
O pildă de încheiere: gospodarul (51-53) 


(i) şi (iii) Semănătorul (13.1-9 şi 18-23) 

Interpretarea pildei nu-i succedă imediat, ci este precedată de 
v. 10-17 care precizează de ce este necesară o explicaţie şi cui poate fi 
acordată ea într-un mod adecvat. Deoarece această ordine este perfect 
logică (şi este repetată în cazul Pildei neghinei, v. 24-30 şi 36-43), 
studiul nostru va fi simplificat dacă în fiecare caz vom trata împreună 
pilda şi interpretarea ei. 

S-a argumentat deseori că intenţia originală a pildei a fost diferită 
de cea scoasă în evidență în v. 18-23 şi că, prin urmare, explicația n-ar 
proveni de la Isus, ci dintr-o reaplicare creştină mai târzie a acestei 
relatări. Prin natura lor, în fiecare caz, parabolele Domnului sunt 
susceptibile de a fi aplicate în moduri diferite, dar multe dintre pildele 
respective sunt însoțite în Evanghelii de un indiciu privind scopul cu 
care au fost rostite, fie în însăşi formularea lor, fie în modul în care 
sunt prezentate, cu excepția celor trei pilde din acest capitol cărora li 
s-au ataşat explicații detaliate.! Şi Matei prezintă cât se poate de clar 
faptul că Isus i-a ajutat pe ucenici să înţeleagă pildele Lui (13.10-18, 36, 
51; 15.15 şi urm.). 


] Vezi P.B. Payne, GP 1, p. 171-172. 

Autenticitatea acestei tâlcuiri aparte este apărată în detaliu de 
P.B. Payne.! Desigur că o tălmăcire poate fi atribuită lui Isus numai 
dacă ea este consecventă cu înțelesul aparent al pildei, şi aceasta va fi 
preocuparea noastră în următoarele exegeze. Totuşi, am putea observa 
aici concluzia demonstrată cu grijă a lui B. Gerhardsson,? care afirmă 
că „pilda şi interpretarea se potrivesc una cu cealaltă ca mâna cu 
mănuşa“. 

Uneori interpretarea pildelor a fost văzută ca o „alegorie“. Însă, 
unii specialişti mai recenți s-au îndepărtat de interpretarea lui Jülicher 
care susține cu insistență că doar un singur punct principal ar trebui 
căutat în fiecare pildă, şi astfel acum s-a acceptat opinia că uneori şi 
detaliile pot avea o semnificație implicită. Şi dacă vreo pildă a fost 
gândită astfel, atunci cu siguranță aceea este Pilda semănătorului, 
fiindcă structurarea sa în patru părți pune accentul pe soarta diferită 
a seminţei, nu doar pe contrastul dintre roditor şi neroditor. În 
evidenţierea semnificației acestor medalioane trasate cu intenție, 
v. 19-23 nu caută în mod arbitrar oportunități alegorice (unui material 
promiţător ca acela al semănatului şi seceratului nu i se acordă nicio 
identificare), ci repetă structura pildei ca atare. 

Scopul general al pildei va putea fi discutat cel mai bine după ce 
vom lua în considerare câteva detalii. 

1-2. Casa (pesemne cea din 8.14; 9.10, 28) slujeşte aici şi în 
v. 36 pentru a se putea face o distincție clară între învățătura rostită 
în public care urmează, interpretarea pildei în particular şi învățătura 
ulterioară (vezi introducerea la acest capitol). Scena impresionantă, 
cu Isus care stătea jos pentru a învăţa (vezi comentariul nostru la 
5.1-2) şi multimile mari de pe țărm erau probabil ceva caracteristic 
pentru această fază a lucrării lui Isus, şi arată expresiv autoritatea Lui 
care era recunoscută de evreii obişnuiţi din afara grupului ucenicilor 
(cf. cu 7.28-29). 

3-8. Nu există nimic anormal cu privire la condiţiile pe care le-a 
întâmpinat semănătorul, şi totul se poate să fi avut loc pe acelaşi ogor; 


l Vezi PB. Payne, GP I, p. 163-207. 
2 Vezi B. Gerhardsson, NTS 14 (1967/8), p. 165-193. 
3 Vezi Jeremias, PJ, p. 11-12. 

rata de pierdere aparent înaltă (deşi nu se spune că aceeaşi cantitate 
de sămânță ar fi fost aruncată pe fiecare dintre cele patru tipuri de 
sol!) poate fi totuşi exagerată în mod intenţionat tocmai pentru a 
reliefa elementul central al pildei. Un lucru care poate fi adevărat şi în 
privinţa procentelor de productivitate ale seminței prospere; opiniile 
cercetătorilor diferă cu privire la ce era o recoltă tipică, depinzând de 
metoda de calcul,! dar aspectul esențial al pildei nu se află în mărimea 
recoltei, ci în varietatea implicată în soarta seminţei. Aceasta nu este 
o descriere generală a agriculturii palestiniene, ci o relatare menită să 
ne învețe o lecţie specifică. 

9. Vezi comentariul nostru la 11-15. Aici, ca şi în alte locuri, 
formularea transmite o provocare adresată nu numai înțelegerii, dar 
şi vieţii. 

18. „Titlul“ pildei poate să inducă în eroare. Semănătorul însuşi nu 
se află în centrul atenției, şi nici nu este identificat în ceea ce urmează. 
Sămânţa şi tipurile de sol sunt cele care alcătuiesc subiectul. 

19-23. Există o oarecare dificultate în pronunțarea aplicaţiei. 
Aceasta provine nu dintr-o diferență de focalizare a atenţiei între 
pildă şi interpretarea ei, ci în cadrul formulării interpretării ca atare. 
Descrierea celor patru tipuri de sol se focalizează — aşa cum Isus a 
intenționat spunând pilda aceasta — asupra receptivității diferite 
a mesajului: Toți aud acelaşi Cuvânt, totuşi, fiecare tip de sol este 
identificat prin ceea ce a fost semănat într-un anumit loc (adică, în 
mod aparent în funcţie de sămânță, nu de solul care a primit-o). 
Această frază introductivă (sau concluzie, în primul caz) serveşte 
în primul rând pentru a ne aminti pe scurt de scena adecvată din 
relatare, şi nu neapărat pentru a fi integrată logic în interpretare.? 


1 Jeremias (PJ, p. 150), urmându-l pe Dalman, vede 30% ca un rezultat 
anormal, „depăşind orice măsură omenească“, în timp ce P.B. Payne (GP 
I, p. 181-186) argumentează că acest procent nu era „deloc fantastic“, ci 
„sugera binecuvântarea lui Dumnezeu“; cf cu Gen. 26.12. 

2 Participiul pasiv „semănat“ ar putea fi aplicat solului pe care cade 
sămânţa, deşi acest lucru nu este normal în greacă; vezi, de asemenea, 
J.B şi PB. Payne (GP 1, p. 172-177) pentru un argument în favoarea 
acestui sens în originalul aramaic. 


MATEI 13.19 - 23 269 


Însă, această dificultate nu eclipsează aplicația, care în orice caz se 
sprijină pe interacţiunea seminţei care nu se schimbă în funcţie de 
diferitele tipuri de sol. 

19. Referitor la Cuvântul privitor la Împărăție, o expresie folosită 
doar aici de Matei, vezi comentariul nostru despre „Evanghelia 
Împărăției“ (4.23). A întelege este mai mult decât o înțelegere 
intelectuală a mesajului (cf cu contrastul dintre auzirea şi „împlinirea“ 
Cuvântului, în 7.24 şi urm.). Cuvântul care este doar auzit este o 
pradă uşoară pentru Cel Rău. Nu poate fi comparat cu o persoană care 
porneşte la drum. 

20-21. Însă, a porni nu înseamnă neapărat că ai şi ajuns la țintă. 
Aici Cuvântul este primit (nu „înţeles“) cu bucurie, dar bucuria fără 
înțelegere şi angajament nu poate dura. Literal, formularea zine până 
la o vreme înseamnă „este temporară“. Necaz este un termen general 
pentru suferința care vine dinafară; prigonirea este un lucru cauzat 
intenţionat, şi de obicei implică un motiv religios. Se /ezpădă înseamnă 
literalmente „este prins în greşeală“ (cf cu 5.29-30); nu este vorba despre 
o scădere treptată a interesului, ci despre o prăbuşire sub presiune. 

22. De data aceasta solul este bun, dar sămânța este deja înăbușită. 
Lumea (în greceşte aiân, epoca actuală, preocupările seculare ale 
pământului în opoziţie cu Împărăția lui Dumnezeu) oferă atât grijuri 

(cf. cu 6.25-34, unde apare cuvântul „îngrijorări“ provenit din aceeaşi 
rădăcină), cât şi gesfărare (în greceşte, apară; dar înțelesul normal al 
acestui cuvânt este „înşelăciune“;' RSV a preferat un termen care are 
sensul de „plăcere“, dar fiecare sens sugerează efectul seducător al 
bogăției, pentru că ceea ce oferă bogăția nu poate izbăvi); însă, ambele 
sensuri pot fi la fel de captivante. 

23. Acum, în sfârşit, auzirea se potriveşte cu înfe/egerea (vezi 
comentariul nostru la v. 19). Roada nu este specificată în mod concret, 
dar probabil că aceasta vizează acea acceptare practică a suveranității lui 
Dumnezeu care este scopul propovăduirii „Cuvântului Împărăției“ 

În contextul lucrării Domnului Isus, scopul pildei este să explice de 
ce „Evanghelia Împărăției“ este întâmpinată prin reacții aşa de variate 


| Aşa a fost redat şi în vers. Cornilescu, 1923: înșelăciunea şi nu 
desfătarea bogățiilor. N.R. 

după cum am văzut în capitolele 11 — 12, de la o acceptare entuziastă 
la respingere fățişă. Deficiența nu se află în mesaj, ci în cei care-l aud. 
Oamenii sunt, pe de o parte, incapabili în ei înşişi pentru a reacționa 
aşa cum o cere „Cuvântul Împărăției“ (solul bătătorit şi cel lipsit de 
adâncime), iar pe de altă parte ei sunt expuşi unor presiuni exterioare 
competitive (necaz şi prigonire, îngrijorările şi desfătările lumeşti, 
iar în spatele tuturor acestor lucruri se află Satan însuşi). Mirarea nu 
este că unii nu produc roadă, ci faptul că alții o aduc. Însă, tocmai 
aici se află încurajarea pildei adresată atât celor care-L urmau atunci 
pe Domnul Isus, cât şi celor care aveau să predice ulterior aceeaşi 
Evanghelie; nu toți vor reacționa pozitiv, dar vor fi şi unii care vor 
răspunde afirmativ, iar secerişul va fi bogat. Aşadar, tema este strâns 
legată de cea a versetelor care separă pilda de interpretarea ei, respectiv 
separarea celor cărora „tainele Împărăției cerurilor“ le sunt descoperite 
de cei care, deşi ascultă acelaşi mesaj, nu-l vor înțelege niciodată. 

Totuşi, probabil că pilda este folosită mai frecvent ca o chemare 
adresată membrilor Bisericii de a se autoexamina în privința reacției 
lor față de Cuvântul lui Dumnezeu. Cu certitudine, deşi secundară, 
şi această aplicaţie a fost avută în vedere de Domnul Isus când a 
rostit pilda aceasta, fiindcă, fără îndoială, o precizare a cauzelor 
eşecului seminței nu este un simplu scenariu. Lipsa de receptivitate, 
superficialitatea, preocuparea față de cele lumeşti nu sunt greşeli 
limitate doar la „cei dinafară“, şi nici separarea pe care o face pilda 
între cei roditori şi cei neroditori nu corespunde în mod necesar 
limitelor calității de membru al Bisericii. 


(îi) Scopul pildelor (13.10-17) 

În timp ce sub aspectul formei aceste versete sunt un interludiu 
între prima pildă şi interpretarea ei, ele sunt cruciale în accepțiunea 
capitolului ca întreg, pe măsură ce scot în evidenţă linia de demarcație 
dintre ucenicii iluminați şi mulțimea insensibilă, despărțire care 
constituie aspectul central atât al structurii capitolului, cât şi al unei 
bune părți din conținutul său. 

10. Spre deosebire de pilda care le precedă, aceste versete redau 
o conversaţie particulară; probabil Matei a vrut să ne sugereze că 
discuția respectivă a avut loc în corabie, departe de mulțimea rămasă 

pe țărm; însă, ceea ce contează este caracterul tainic al conversaţiei, 
și nu locul unde s-a desfăşurat aceasta. Întrebarea ucenicilor se 
datorează nu numai faptului că Isus tocmai Se adresase mulțimilor 
într-o pildă, dar chiar şi conținutului acestei pilde, care arată că Isus 
ştia că unii dintre ascultătorii Lui nu vor fi în stare să-l înțeleagă 
mesajul; şi atunci de ce a mai folosit El această metodă de învățare 
tainică şi obscură în locul unei declarații clare? Nu este o problemă 
care priveşte numai semănătorul, ci şi noua metodă de învăţare care 
se vesteşte. Versetul 34 va evidenția un procedeu a cărui utilizare 
va fi confirmată de restul Evangheliei după Matei, şi anume că din 
acest moment, chiar dacă mulțimile de oameni vor continua să-L 
urmeze pe Isus, El nu le va mai da învățături decât în pilde (Singura 
excepţie semnificativă este capitolul 23, din conţinutul căruia o bună 
parte este „învățătură“ grea!). De acum încolo, învățături lămurite 
le vor fi date numai ucenicilor, iar aceasta într-o măsură tot mai 
mare. 

Semnificația cuvântului grecesc parabole este mai largă decât a ceea 
ce noi numim o „pildă“; în Septuaginta, îi corespunde termenul mâsâ/, 
care include proverbe, ghicitori şi zicale înțelepte, precum şi pilde. 
Matei îl foloseşte spre exemplu pentru explicaţia despre pângărire, pe 
care mulțimea n-a înțeles-o (15.10-11, 15), precum şi în 24.32 (unde 
are sensul de „lecție“ şi indică o comparaţie). Prin urmare, vorbirea în 
pilde este una enigmatică, şi cere o interpretare atentă. 

11. A cunoaşte adevărul despre Împărăția cerurilor înseamnă a 
cunoaşte nişte secrete sau taine. Grecescul mysfzrion, folosit doar 
aici în Evanghelii, a devenit important pentru Pavel spre a indica 
faptul că adevărul lui Dumnezeu vine doar prin descoperire, nu prin 
intuiție naturală. Acesta este şi sensul de aici — numai cei cărora /e-a 
fost dat (de Dumnezeu) pot înțelege natura Împărăției lui Dumnezeu 
proclamată de Domnul Isus, şi ca urmare realităţile despre creşterea ei, 
apartenența, cerințele şi privilegiile Împărăției — pe care ni le transmit 
aceste pilde. Pilde, care pentru cei ostili sau doar curioşi erau simple 
povestiri, vor aduce bogăţiile lor numai în cadrul acestui context, 
pentru cei care cunosc tainele. Aşadar există o separare inevitabilă între 
voi (ucenicii) şi ei (specificat în versiunea lui Marcu prin expresia „cei 
dinafară“). Structura antitetică a acestui verset, alcătuită cu grijă, la fel 

ca aceea a versetelor 12 şi 13-16, consolidează divizarea oamenilor în 
două grupuri. 

12. Legile economiei capitaliste (capitalul creşte venitul; lipsa de 
capital implică ruină) ne slujesc ca o „pildă“ a iluminării duhovniceşti. 
„Tainele“ Împărăției lui Dumnezeu pot fi înţelese doar de cei care 
deja au capacitatea duhovnicească de a le primi, adică ucenicii, 
spre deosebire de „cei dinafară“. Aşadar, despărțirea din v. 11 este 
consolidată aici. Logic, ceea ce nu are cineva nu poate să-i fie luat, 
dar paradoxul este clar şi efectiv. Este probabil o lipsă de înţelepciune 
să fii prea specific în aplicarea detaliilor unei maxime de felul acesta 
care apare în contexte diferite (cf. cu 25.29 şi poziţionarea sa diferită 
în Mc. 4 şi Lc. 8); dar probabil că „luarea“ se referă aici la inutilitatea 
finală a „religiei“ care nu este cea a Împărăției cerurilor. 

13. Partea din urmă a versetului este o aluzie la Isaia 6.9-10, care 
descrie eşecul Israelului de a răspunde pozitiv mesajului profetului. 
Isus Se vede pe Sine Însuşi într-un rol profetic asemănător, 
întâmpinând o lipsă de sensibilitate asemănătoare din partea acelora 
dintre ascultătorii Săi care nu sunt ucenici, iar această situaţie face ca 
pildele să fie o metodă adecvată de învăţare. În termenii despărțirii 
din v. 11 şi 12, este posibil ca aceeaşi exprimare să le dezvăluie „taine 
celor cărora le-a fost dat“, dar să nu le transmită decât nişte simple 
enigme sau povestiri banale celor cărora „nu le-a fost dat“. Natura 
adecvată a pildelor pentru această situație o reprezintă aspectul central 
al acestui verset (la fel şi v. 11-17 în ansamblu); nu scoate în evidență 
nici scopul şi nici rezultatul lor. Aşadar, percepția comună conform 
căreia Matei cu acest de aceea al său ar „înmuia“ deliberat declarația de 
scop a lui Marcu („pentru ca“, cf 4.12), făcând din pilde mai degrabă 
un mijloc de a-şi depăşi lipsa lor de sensibilitate decât cauza acesteia," 
se situează în afara ideii centrale. Doar v. 13 ar putea fi citit în acest 
sens, dar în contextul paragrafului ca întreg acest lucru este imposibil: 
discrepanța dintre iluminarea ucenicilor şi întunecarea mulțimilor 
este mereu afirmată şi subliniată ca esență a privilegiilor ucenicului, 
iar pildele sunt explicate ca o reflectare a acestei situaţii (să aibă oare 
o afinitate cu principiul enunțat în 7.62), şi nu ca un mijloc menit s-o 


l Referitor la această chestiune, vezi Gundry, VOT, p. 33-34. 

schimbe. În legătură cu verbul a înțelege întrebuințat aici şi în v. 14, 
15, vezi comentariul nostru la v. 19: de auzit, poate auzi oricine, însă 
doar un ucenic poate înze/ege. 

14-15. Acelaşi pasaj din Isaia care a inspirat v. 13 este citat acum 
integral în Septuaginta. Argumentele deseori avansate cum că 
aceste versete ar fi fost adăugate mai târziu textului din Matei sunt 
neconvingătoare.! Probabil că ele sunt o adăugire proprie a lui Matei 
la citatele tip formulă (vezi Introducere, p. 46-47), pentru a sublinia 
aluzia din cuvintele lui Isus. Formularea prin care a fost introdus citatul 
tip formulă nu este cea folosită de obicei, ci transmite aceeaşi idee a 
împlinirii profeției. De fapt, Isaia 6.9-10 nu era o prezicere care viza un 
viitor îndepărtat, ci mai degrabă ceva care ținea de experiența proprie 
a lui Isaia; însă, această experiență construia un tipar tipologic care 
este împlinit acum când Domnul Isus reconstituie rolul profetului din 
Vechiul Testament. Probabil că este folosită mai degrabă o declarație de 
fapt, cu privire la ei se împlinește proorocia, decât clauza de scop obişnuită 
pentru a arăta că situația în care învăța Isus era mai degrabă una de 
întuneric spiritual decât însuşi produsul învățăturii Lui. Tot astfel, este 
de remarcat faptul că în Septuaginta, în v. 15, care urmează aici, se 
înlocuieşte imperativul celor trei verbe evreieşti („a se îngrăşa“, „a se 
îngreuna“, „a închide“) cu un pasiv („s-a îngrăşat“) şi două active (în 
greacă se citeşte literalmente: „cu urechile lor ei aud greu şi ochii lor 
şi i-au închis“), făcând astfel ca vina să cadă nu asupra profetului (aici 
Isus), ci pe lipsa lor de sensibilitate, asupra oamenilor înşişi. Aşadar, 
după cum am văzut în v. 13, accentul nu este pus pe scopul sau pe 
rezultatul vorbirii lui Isus în pilde, ci mai degrabă pe situația existentă 
în cadrul căreia avea loc. 

16-17. Versetul 16 formează o pereche izbitoare cu v. 13, punând 
în evidență contrastul dintre „voi“ şi „ei“. (Aşa cum este cazul şi cu 
alte citate tip formulă ale lui Matei, v. 14-15 ar putea fi îndepărtate 
fără să ducă la întreruperea firului cugetării; ele sunt comentariul 
evanghelistului). Această fericire (pentru termenul acesta, vezi 
comentariul nostru la 5.3-10) este consemnată în Luca 10.23-24 după 


1 Vezi Gundry, VOT, p. 116-118; nu există nicio dovadă textuală pentru 
absenţa acestor versete. 

ce ucenicii îşi exprimă profunda recunoştinţă pentru descoperirea 
specială care li s-a făcut (= Mt. 11.25-27). Ambele contexte subliniază 
aceeaşi temă a unei separări între ucenicii iluminaţi şi ceilalți oameni. 
Ucenicii sunt astfel privilegiați (a fi binecuvântat/fericit = a fi felicitat, 
congratulat; vezi comentariul nostru la 5.3-10) față de contemporanii 
lor necredincioşi, dar v. 17 adaugă o altă dimensiune: nici chiar 
oamenii lui Dumnezeu din Vechiul Testament (prooroci și oameni 
nepribăniţi, fiind opuşi celor care refuzau mesajul profetic) n-au 
împărtăşit privilegiul de a vedea ce vedeti voi. Astfel, Domnul Isus 
afirmă din nou că în lucrarea Lui vremea împlinirii speranțelor lui 
Israel deja venise. 

Tema revelaţiei tainice în v. 11-17 este uneori calificată drept 
„predestinaţie“. Însă, pasajul descrie o divizare existentă (una care era 
o trăsătură constantă a lucrării lui Isus, după cum este ea consemnată 
în această Evanghelie) şi explică de ce vorbirea în pilde este potrivită 
în această situaţie. Nu discută modul în care cineva devine ucenic, 
adică felul cum poate să treacă cineva dintr-o parte a acestei diviziuni 
în cealaltă. Cu atât mai puțin spune că un asemenea transfer este 
imposibil — la urma urmei, este de presupus că ucenicii înşişi fuseseră 
odinioară „pe dinafară“. Ceea ce reliefează cu claritate că iluminarea 
naturală nu este suficientă; iluminarea duhovnicească este ceva dat 
(v. 11). Însă, cum şi cui îi este acordat un asemenea dar nu constituie 
tema acestor versete. 


(iii) Interpretarea Pildei semănătorului (13. 18-23) 
Vezi mai sus, la (i) Semănătorul (13.1-9) 


(iv) şi (vi) Trei pilde despre creștere; și interpretarea Pildei neghinei 
(13.24-33 și 36-43) 

Aşa cum am procedat cu Pilda semănătorului, la fel vom trata 

acum cea de-a doua pildă împreună cu explicaţia sa lărgită, deşi din 

nou parabola şi interpretarea sunt separate în text printr-o declaraţie 


despre scopul pildelor. 


(a) Neghina (13.24-30, 36-43) Referitor la întrebarea privind 
autenticitatea explicaţiilor date în acest capitol, vezi mai sus, 

comentariul nostru lav. 18-23. Interpretarea Pildei neghinei, asemenea 
Pildei semănătorului, preia detaliile relatării într-un mod care a fost 
calificat drept o „alegorizare“. Totuşi, şi aici este greu de explicat de 
ce a fost spusă pilda sub această formă dacă nu s-a intenționat ca 
toate detaliile să fie observate (de altfel, nici în Pilda semănătorului 
nu primesc o aplicaţie toate detaliile relatării). Identificarea detaliilor 
în v. 37-39 nu implică vreo îndepărtare de la ceea ce aparent este 
tema intenționată a pildei, şi, drept urmare, n-ar trebui să fie respinsă 
ca nelegitimă. Dacă intenţia lui Isus nu a fost ca istorisirea să fie 
înțeleasă astfel, atunci ce a intenționat El spunând-o? Nu există niciun 
alt răspuns evident.! Este adevărat că partea de la urmă a tâlcuirii 
(v. 40-43) se focalizează mai degrabă pe separarea finală decât pe 
chemarea la răbdare care este proeminentă în istorisire; însă, tocmai 
de aşteptarea acestei ultime separări se leagă apelul la răbdare. 

De obicei, pilda aceasta este înțeleasă ca o descriere a amestecului 
care caracterizează Biserica, în care credincioşi adevărați şi falşi 
coexistă până la judecata finală. Însă, în lucrarea personală a lui Isus 
aceasta încă nu era o problemă, iar în v. 38 solul este identificat mai 
degrabă cu „lumea“ decât cu Biserica. Aşadar, tabloul este mai vast 
decât problema specifică a disciplinei în sânul Bisericii. Domnul Isus 
a vestit Împărăţia lui Dumnezeu, iar acest fapt va conduce pe mulți 
dintre ascultătorii Lui să aştepte o dezagregare cataclismică a societății, 
o divizare imediată şi absolută între „fiii luminii“ şi „fiii întunericului“, 
aşa cum oamenii de la Qumran au prezentat-o. Totuşi aparent lucrurile 
continuau la fel ca înainte. Pilda era îndreptată îndeosebi tocmai spre 
această lipsă de răbdare. Împărăţia lui Dumnezeu produce divizare, 
iar această divizare este finală; dar dacă în principiu ea este deja 
actuală, totuşi, manifestarea ei deplină depinde de Dumnezeu s-o 
realizeze la judecata de apoi, nu de om s-o anticipeze prin segregare 
umană. Desigur că acest principiu îşi are aplicația lui practică pentru 
a aspira la o „Biserică curată“ aici pe pământ, însă, perspectiva este 
mai vastă. La fel ca în cele două pilde care urmează, este vorba despre 
acel contrast dintre tăinuirea actuală a Împărăției lui Dumnezeu şi 


l „Aspectul principal al interpretării este exact acela al pildei ca atare“: 
Hill, p. 235. 

realizarea ei deplină în viitor, când „cei neprihăniti“, care acum abia se 
disting de „fiii Celui Rău“, vor „străluci ca soarele“ (v. 43). 

Această realizare desăvârşită va avea loc la judecata de apoi, care 
ajunge în centrul atenției în v. 40-43. Aici interpretarea trece de la 
identificarea simplă a detaliilor la a dezvolta mai deplin apogeul scurt 
al pildei. Astfel aduce în centrul atenției separarea fundamentală a 
oamenilor în două categorii, divizare care am văzut că este esențială 
pentru tot capitolul şi care este implicită în pildă. 

24. Poate fi comparată cu/se aseamănă cu (cf. cu „este ca/se aseamănă 
cu“ în v. 31, 33, 44, 45, 47 şi o formulare similară care introduce alte 
pilde despre Împărăția cerurilor), elementul esențial al comparaţiei în 
toate aceste cazuri nu este strict substantivul care urmează, ci pilda ca 
întreg: nu omul care a semănat este comparat cu Împărăţia cerurilor, ci 
situația care rezultă din semănatul său. Noi am putea parafraza: „Aşa 
este atunci când Dumnezeu Se află la lucru“. 

25-30. Negbina este probabil o buruiană, o plantă otrăvitoare care 
prezintă unele asemănări exterioare cu grâul, şi care practic nu se 
poate distinge de acesta până când nu apar spicele. A semăna neghină 
printre firele de grâu ca un act de răzbunare era o faptă pasibilă de 
pedeapsă în legislaţia romană, care sugerează că pilda descrie un fapt 
real de viață.! O invazie minoră a neghinei putea fi rezolvată printr-o 
plivire atentă, dar anumite greşeli n-ar fi fost inevitabile, plantele fiind 
uşor de confundat. În cazul unei invazii de proporții, rădăcinile mai 
puternice ale neghinei se încolăceau cu ale grâului, făcând plivirea 
selectivă imposibilă.? 

36. Pentru semnificaţia casei, vezi remarcile introductive ale 
cap. 13. 

37-39. Acest „lexicon“ detaliat al pildei asigură un ghid foarte 
potrivit pentru interpretarea ei fără o focalizare asupra unui singur 
aspect esențial sau trasarea aplicației generale. Versetele următoare 
vor dezvolta rolul Fiului omului de a fi nu numai semănătorul, ci şi 
secerătorul principal, precum şi stăpânul Împărăției (cf. cu 25.31 şi 
urm., unde într-un mod asemănător funcţiile divine sunt acordate 


1 Vezi NBD, p. 948. 
2 Vezi mai departe, Jeremias, PJ, p. 224-225. 

Fiului omului). Pentru cuvântul /ume, vezi introducerea la această 
secțiune. Pentru fiii Împărăției, vezi comentariul nostru la 8.12; aici, 
însă, termenul nu este ironic. 

40. Restul versetelor dezvoltă scena finală a relatării într-o descriere 
a judecății de apoi asemănătoare cu cea din 25.31-46 (cf şi cu 
13.49-50). Se focalizează asupra sfârșitului veacului, punctul final de 
cotitură când perioada creşterii tainice a Împărăției lui Dumnezeu 
alături de activitatea continuă a Celui Rău va fi încheiată, iar noua 
eră care a fost inaugurată în principiu la lucrarea pământească a 
Domnului Isus va fi încheiată într-un mod glorios. 

41. Compară cu 24.31, unde Fiul omului Îşi trimite îngerii Săi 
(cf. şi cu 16.7; 25.31) să-i adune pe cei aleşi. Cele două misiuni sunt în 
mod necesar complementare acolo unde există o separare absolută în 
două categorii. Din Împărăția Lui nu implică în mod necesar că „fiii 
Celui Rău“ erau odată în ea, ci înseamnă că ei nu vor avea niciun loc 
în Împărăţia lui Dumnezeu atunci când ea va fi pe deplin instaurată 
(cf. cu 8.12). Împărăția care este atribuită aici Fiului omului (la fel ca 
în 16.28; cf. cu 20.21) este numită în v. 43 „Împărăţia Tatălui lor“. 
Acestea nu sunt două împărăţii separate (una pe pământ, cealaltă în 
Cer, cum susțin unii comentatori); împărtăşirea atributelor divine între 
Dumnezeu-Tatăl şi Fiul omului este caracteristică scenelor judecății 
din această Evanghelie (cf cu 16.27-28; 25.31 şi urm.).! Sintagmele 
toate pricinile de păcătuire (ad litteram „pietre de poticnire“) şi tozi cei 
ce săvârșesc fărădelegea sunt un ecou al textului ebraic din Ţefania 
1.3 (vezi RSV mg. ad loc), unde sunt descriși subiecții judecății 
escatologice a lui Dumnezeu; aici corespunde „fiilor Celui Rău“ 
(v. 38). Pricinile de păcătuire nu sunt lucruri, ci oameni, ca în 16.23, 
unde Petru este descris prin acelaşi cuvânt (cf. cu folosirea verbului 
provenit din aceeaşi rădăcină în 18.6). 

42. Imaginea cuptorului de foc provine chiar din pildă (v. 30 — 
buruienile erau material folositor pentru încălzit acolo unde lemnele 
nu erau suficiente), cuptorul de foc nu este, la drept vorbind, o 
imagine a Noului Testament pentru Iad (deşi doar focul este, desigur, 


1 Vezi J.D. Kingsbury, The Parables of Jesus in Matthew 13 (Pildele lui 
Isus în Matei 13) (1969), p. 98. 

deseori folosit astfel). În legătură cu p/ânsul şi scrâşnirea dinților, 
cf. cu 8.12. 

43. Gloria finală a „fiilor Împărăției“ este descrisă în imagini care 
reflectă cele afirmate în Daniel 12.3 şi care se află într-un contrast 
izbitor cu „tăinuirea“ lor precedentă în timpul perioadei de „creştere 
împreună“. Referitor la cine are urechi de auzit, să audă vezi comentariul 
nostru la 11.15. 


(b) Grăuntele de muștar (13.31-32) Pentru cuvintele este ca/se 
aseamănă cu folosite aici şi în v. 33, vezi comentariul nostru la 13.24. 
Termenul de comparaţie nu este sămânța ca atare, ci ceea ce se 
întâmplă atunci când aceasta este semănată. Sămânza de muştar era 
proverbial foarte mică (cf cu 17.20 şi Mishnah Niddah 5.2; etc.), deşi, 
cu siguranță, nu este literalmente cea mai mică sămânță cunoscută. 
Aspectul esenţial al pildei se află în contrastul dintre acest început 
neînsemnat şi cel mai mare dintre toți arbuştii care rezultă. Expresia 
este ad litteram „mai mare decât zarzavaturile“! şi pune în contrast 
arbustul ajuns la maturitate (în condiţii normale atingea 
circa 3 metri înălțime) cu alte plante de grădină. Este o exagerare 
să numeşti muştarul copac, însă limbajul utilizat sugerează că Isus Se 
gândea la imaginea copacului în Vechiul Testament ca simbol al unui 
mare imperiu (vezi mai ales Ezec. 17.23; 31.3-9; Dan. 4.10-12 etc.). 
Din aceste pasaje provine şi imaginea păsărilor care își fac cuiburi pe 
ramurile lui; acolo păsările reprezintă națiunile adunate sub protecția 
autorităților imperiului (Ez. 31.6; Dan. 4.20-22) şi este posibil ca 
aici cuvintele lui Isus să prevadă intrarea Neamurilor în Împărăția 
cerurilor.? Însă, aspectul principal îl reprezintă pur şi simplu extinderea 
imensă a acestei Împărăţii care s-a dezvoltat din asemenea începuturi 
nesemnificative. 


(c) Aluatul (13.33) Avem aceeaşi temă a contrastului, de data 
aceasta între cantitatea mică de aluat şi mărimea efectului său. Trei 


1 Chiar aşa este tradusă această sintagmă în vers. Cornilescu, 1923. N.R. 
2 Cf cu T.W. Manson, The Teaching of Jesus (Învățătura lui Isus) (1935), 
p. 133n. 

măsuri de făină de grâu reprezintă cantitatea din care s-ar putea face 
suficientă pâine pentru hrana a 100 de oameni, o coacere remarcabilă 
pentru o femeie obişnuită, însă scoate în evidență aspectul esențial cu 
claritate! În Biblie, drojdia (aluatul) este de obicei un simbol pentru 
puterea de penetrare a răului; însă, puterea sa de pătrundere, şi nu 
conexiunile metaforice, este ceea ce se are în vedere aici. Verbul a 
ascunde nu-şi are locul aici în mod natural, dar trebuie să fie conceput 
pentru a sublinia felul tainic, discret în care Împărăția cerurilor începe 
să-şi facă efectul. 


Aşadar, toate cele trei pilde ale creşterii se concentrează asupra 
paradoxului începuturilor ascunse sau neînsemnate urmate de un 
apogeu triumfător. În lucrarea Domnului Isus, acesta a fost un fapt 
real: pentru cei dinafara grupului ucenicilor, a afectat credibilitatea 
unui anunţ al domniei lui Dumnezeu care aparent avea puţine lucruri 
de arătat; pentru ucenici, era nerăbdarea firească de a vedea Împărăția 
lui Dumnezeu în toată gloria ei şi nimicirea totală a tuturor celor care 
i se opuneau. Pentru ei, dar şi pentru noi care am putea aştepta azi 
ca Dumnezeu să acţioneze dramatic şi fără întârziere, Domnul Isus 
scoate în evidenţă faptul că o creştere deplină (grâul ajuns la coacere, 
muştarul devenit copac, plămădeala dospită) este asigurată deja din 
momentul în care sămânţa este semănată, oricât de nepromițătoare ar 
fi apariţia ei şi oricât de mare va fi opoziția întâmpinată în creşterea 
ei. Calea lui Dumnezeu nu este cea a ostentaţiei, ci a succesului final. 
Ceea ce este mic şi neînsemnat ajunge mare acolo unde Dumnezeu 
este la lucru. 


(v) Scopul pildelor (13.34-35) 

Tema v. 10-17 este aici rezumată pe scurt, într-un al doilea 
interludiu, înaintea celui de-al doilea set de trei pilde (vezi mai sus 
notele introductive asupra structurii capitolului ca întreg). Restul 
secţiunilor va fi adresat doar ucenicilor. Referitor la concentrarea de 
aici încolo, în învățătura publică, asupra pildelor, vezi comentariul 
nostru la 13.10. Practica aceasta, care a fost anterior explicată din 
Isaia 6.9-10, este văzută acum ca o împlinire a Psalmului 78.2. În 
titlu, psalmul este atribuit lui Asaf, care era considerat profet (1 Cron. 

25.2; 2 Cron. 29.30); însă, menţiunea lui Matei privind un profet ca 
autor al unui psalm reflectă credința lui că tot Vechiul Testament era 
„profetic“ (cf cu 11.13) şi că el aştepta „împlinirea“ profeţiei (cf. cu 
5.17).1 Psalmul descrie doar propria intenţie a scriitorului, însă, la fel 
ca în 12.40-41 şi 13.13 şi urm., rolul lui Isus este văzut ca „împlinirea“ 
acelui exemplu întemeiat pe un principiu tipologic (vezi comentariul 
nostru la 13.14-15). Cuvântul pi/de (în ebraică, mâsâ/; vezi comentariul 
nostru la 13.10) este cel care face legătura, dar /ucrurile care erau 
ascunse (traducând ebraicul Pîz6z, „enigme“, afirmaţii care necesitau 
perspicacitate sau explicare pentru a fi înţelese) rezumă în mod 
adecvat explicaţia anterioară a lui Matei privind procedura lui Isus de 
relatare a pildelor în faţa mulțimilor, dar descifrând semnificaţia lor 
numai ucenicilor. Vezi în continuare, comentariul nostru la v. 52. 


(vi) Tălcuirea Pildei negbinei (13.36-43) 
Vezi mai sus, în (iv) Cele trei pilde ale creșterii (13.24-33) 


(vii) Alte trei pilde (13.44-50) 

Primele două dintre aceste pilde se află în strânsă legătură, 
dezvoltând tema unei reacții pozitive, din toată inima, faţă de 
Evanghelie cu care s-a încheiat Pilda semănătorului. A treia este 
îndeaproape legată de Pilda neghinei şi subliniază din nou separarea 
pe care o va aduce predicarea Împărăției lui Dumnezeu. 


(a) Comoara (13.44) În legătură cu expresia este ca/se aseamănă 
cu, folosită aici, în v. 45 şi în v. 47, vezi comentariul nostru la v. 24. 
Obiectele de valoare precum monedele sau bijuteriile erau deseori 
ascunse într-un vas îngropat în pământ (cf cu 25.25), iar descoperirea 
unor asemenea comori era o temă preferată a poveştilor populare. 


1 Referitor la faptul că i se atribuie lui Isaia unele citate în câteva 
manuscrise biblice importante (vezi RSV mg.) vezi Gundry, UOT; 
p. 119n.; „profetul“ nu este specificat nici în 1.22; 2.5, 15; 21-4, iar 
Isaia, corect sau greşit, era un candidat popular la atribuirea de citate 
livreşti! 

Omul care găseşte comoara este probabil un muncitor cu ziua. Cât 
priveşte caracterul faptei lui, nu acesta reprezintă elementul esențial 
al pildei. Mai degrabă accentul cade atât pe bucuria trăită de un ucenic 
la „găsirea“ Împărăției cerurilor (adică în relaţia cu Domnul Isus care 
ia naştere astfel), cât şi în disponibilitatea lui de a renunța la orice 
altceva pentru aceasta (cf. cu 10.37-39, 19.27-29). Însă, este greşit să 
se descrie „renunțarea“ lui ca un „sacrificiu“; de fapt, omul a vândut 
ceea ce avea urmărindu-şi propriul interes, ca să cumpere ceva mult 
mai măreț. „Renuntarea“ ucenicului se înscrie în contextul bucuriei! 


(b) Mărgăritarul (13.45-46) Mesajul este acelaşi ca în pilda 
anterioară. Mărgăritarele erau foarte apreciate în lumea antică.? 
Acţiunea negustorului (un comerciant important, şi nu un negustor 
local), în timp ce este mai puțin probabilă sub aspect economic decât 
a celui care a găsit comoara, captivează imediat imaginația.’ În fața 
„bogăției care demonetiza toate celelalte valori“,* calcularea prudentă 
făcea loc unei acțiuni extravagante. 


(c) Năvodul (13.47-50) Aceasta este cea de-a treia pildă însoțită 
de o interpretare oficială (v. 49-50). Faptul că cea mai mare parte a 
interpretării este repetată cuvânt cu cuvânt din v. 40-42 (deşi cuptorul 
este mai puţin adecvat pentru îndepărtarea peştilor decât a neghinei 
sau a buruienilor), indică legătura foarte strânsă din punct de vedere 
tematic dintre Pilda neghinei şi Pilda năvodului. Mai precis, Pilda 
năvodului repetă „actul“ final al Pildei neghinei: separarea binelui de 
rău. Năvodul este „plasa“ cea mare care era întinsă între două corăbii 


1 Pentru Justificarea, din punct de vedere legal şi moral, a acţiunii lui față 
de angajatorul său, vezi Derrett, p. 1-16. 

2 Vezi Jeremias, PJ, p. 199 pentru prețurile fantastice la care puteau 
ajunge mărgăritarele. 

3 Vezi R. Schippers în Studia Evangelica Il (1964), p. 236-241 pentru o 
expunere excelentă în lumina deciziei cu care s-a confruntat omul bogat 
în 19.21-22. 

4 A. M. Hunter, The Parables, Then and Now (Pildele, atunci şi acum) 
(1971), p. 79. 

sau prin funii de la țărm, pentru a prinde peştii şi alte viețuitoare 
acvatice dintr-o anumită zonă, care trebuiau apoi să fie 2/ese pentru 
a se îndepărta ceea ce era rău, adică necomestibil. Referinţa, la fel ca 
în Pilda neghinei, nu vizează în primul rând o biserică amestecată, 
ci separarea lumii în general pe care judecata de apoi o va aduce la 
lumină. Vezi în continuare, comentariul nostru la v. 40-42. 


(viii) O pildă de încheiere: Pilda gospodarului (13.51-53) 

În timp ce v. 52 nu este în mod normal listat ca una din pildele 
acestui capitol, le este asemănător prin formularea este ca/se aseamănă 
cu, prin preocuparea faţă de Împărăţia cerurilor şi prin apelul la o 
ilustrație obişnuită; sub aspect structural, este o paralelă a pildei 
introductive a semănătorului.! 

51. În v. 36 ucenicii ceruseră o explicaţie. Acum Isus verifică dacă 
învățătura pe care le-a dat-o îndeosebi lor şi nu mulțimilor s-a dovedit 
folositoare, dacă ei au înfe/es ce trebuie. (Pentru acest cuvânt-cheie, 
vezi mai sus V. 13, 14, 15, 19, 23: înze/egerea este prerogativa specială a 
ucenicului căruia îi sunt descoperite tainele Împărăției). 

52. Concluzia de aceea trebuie să se refere la versetul anterior; 
într-un asemenea caz, Pilda gospodarului are legătură cu capacitatea 
ucenicilor de a înțelege lucrurile. Acest aspect, precum şi faptul că 
pilda vorbeşte oricărui cărturar ne spun — contrar percepţiei generale 
— că aceasta este o descriere făcută de evanghelist asupra propriului 
său rol.? În timp ce grecescul grammazeus defineşte în mod normal un 
cărturar în sensul tehnic de învățător profesionist al Legii evreieşti 
(5.20; 7.29; 8.19 etc.), acest înțeles literal pare puţin relevant pentru 
acest context şi este mai probabil că Isus îi desemnează pe ucenicii 
Săi (care n-au avut nicio pregătire oficială) în calitate de „cărturari“ 
ai Împărăției cerurilor. Învățătura pe care El le-a dat-o i-a pregătit 
pe ei. (Numele grecesc Mathëteutheis şi termenul redat prin „ucenic“ 
provin din aceeaşi rădăcină; însă, la diateza pasivă, este mai natural 


1 Pentru clasificarea ei ca o pildă, vezi şi D. Wenham, NTS 25 (1978/9), 
p. 516-517. 

2 Aşa susţine în special Bonnard (p. 210-211), preluând perspectiva lui 
von Dobschiitz, că evanghelistul este un cărturar convertit. 

să fie tradus prin „instruit“ decât prin expresia „făcut ucenic“). Prin 
compararea lor cu un gospodar care scoate din vistieria lui... Isus 
nu doar îi descrie pe ucenici, dar, ca de obicei în pilde, îi provoacă 
să-şi împlinească rolul: ei au primit o „comoară“ prin instruirea Lui 
— dar acum ei trebuie „s-o scoată afară“ prin învățarea altora. Ce 
este nou şi ce este vechi ca o descriere a învățăturii creştine ar putea 
include o reevaluare a cărturarilor evrei, care pot produce doar ce era 
vechi! De asemenea, aceste cuvinte se referă la v. 35, de care ne-am 
ocupat anterior, unde noua învățătură a lui Isus este identificată ca 
întorcându-se la „întemeierea lumii“. Este nouă şi revoluționară, dar 
validitatea ei stă în faptul că este înrădăcinată în adevărurile eterne ale 
lui Dumnezeu, acum aduse în sfârşit la lumină. 

53. Asemenea formulării paralele de la sfârşitul celorlalte colecții 
majore de învățături (vezi comentariul nostru la 7.28-29), acest 
verset concluzionează învățătura şi totodată introduce narațiunea 
care urmează, nu există nicio întrerupere perceptibilă de paragraf, iar 
versetele următoare vor descrie o reacție mixtă la învățătura Domnului 
Isus care ilustrează amplu o mare parte a învățăturii în pildele 
precedente privind reacția oamenilor față de Împărăția cerurilor. 


G. DIVERSE REACȚII FAŢĂ DE ÎNVĂŢĂTURA ȘI 
MINUNILE DOMNULUI ISUS (13.54 — 16.20) 


În capitolele 11 — 12 Matei a prezentat o colecţie de întâmplări 
care dezvăluie activitatea mesianică a lui Isus şi reacţiile variate 
față de ea. O altă colecţie asemănătoare urmează acum, modelată 
îndeaproape după Marcu 6.1 — 8.30. Există o schimbare subtilă 
de accent, prin aceea că în locul unei lucrări relativ stabile în 
cetăţile de pe țărmul Lacului Galileii, Îl găsim pe Isus mai mult 
în mişcare şi călătorind prin unele regiuni mai izolate. Probabil că 
aceasta este mai mult decât o schimbare scenică, fiindcă secțiunea 
începe cu ultima consemnare a învățăturii lui Isus într-o sinagogă 
(13.54), iar respingerea Lui în Nazaret duce la reacţii din ce în 
ce mai ostile față de învățătura Sa. Tema divizării care străbate 
pildele din capitolul 13 este ilustrată acum, ca urmare, printr-o 
polarizare crescândă în felul în care-L percep oamenii pe Isus. 
De-a lungul întregii secțiuni, de la respingerea din Nazaret 

şi identificarea greşită a lui Irod până la mărturisirea lui Petru, 
întrebarea principală va fi: „Cine este Isus?“ 


(i) Nazaretul Îl respinge pe Isus (13.54-58) 


54. Patria lui Isus, deşi nu este numită, e clar că aici este vorba 
numai despre satul Nazaret, nu de Galileea în întregime. (Pasajul 
„paralel“, Luca 4.16-30, este mai explicit). Aceasta este ultima vizită 
a lui Isus într-o sinagogă, consemnată de Matei, care sugerează că 
modelul de lucrare conturat în 4.23; 9.35 nu va mai fi acum posibil; 
acest episod arată de ce. Mirarea oamenilor se datorează aceluiaşi motiv 
ca în 7.28 (într-adevăr orice folosire a termenului grecesc ekplēssomai 
în Evanghelii are legătură cu rezultatul învăţăturii şi minunilor lui 
Isus). Este din nou o problemă de autoritate: o asemenea înze/epciune 
şi asemenea fapte pline de putere necesită mai mult decât o origine 
umană. Aceeaşi problemă a dus deja la acuzaţia de putere demonică 
(9.34, 12.24) şi va apărea din nou în 21.23. 

55-56. Însăşi natura obişnuită şi modestă a provenienței familiale 
a lui Isus este cea care cauzează uimirea (cf cu loan 6.42). Marcu ÎI 
descrie aici pe Isus ca „tâmplarul“; probabil că Matei a considerat o 
asemenea descriere prea înjositoare pentru Mesia, dar fiul fâmplarului 
ar împărtăşi ocupaţia tatălui său. Îndeletnicirea familiei nu este 
menţionată altundeva în Noul Testament. Era o meserie iscusită, 
implicând probabil o afacere de construcţie locală înfloritoare.! Nu 
cunoaştem alte detalii despre familia lui Isus în afară de cele prezentate 
aici. Iacov a devenit un conducător în biserică (Gal. 1.19; etc.) şi Iuda 
ar putea fi „fratele lui Iacov“ din Iuda 1. Nu se cunosc alte detalii 
despre ceilalți frați şi surori. 

57. Pentru pricină de poticnire, vezi comentariul nostru la 11.6. 
Acelaşi cuvânt a fost folosit în 13.21. Este opusul reacției pozitive 
a credinței. Afirmația lui Isus a ajuns proverbială; este dezvoltată 
în Evanghelia lui Toma 31, cu declaraţia neobişnuită şi nu tocmai 
potrivită că un doctor nu tratează pe aceia care-l cunosc. Câteva 
observații asemănătoare despre filozofi sau oameni faimoşi au fost 


1 Pentru alte detalii, vezi AB, ad loc., unde termenul a fost tradus mai 
bine prin „constructor“. 

păstrate din Antichitate, pe tema „Tu îi dai degetul, iar el îţi apucă 
toată mâna“. Proorocu/ din afirmaţia lui Isus nu era doar o ilustrație 
ipotetică, fiindcă însuşi rolul Său profetic a fost deja o problemă 
dezbătută public (16.14; cf cu 21.11, 46). 

58. Matei omite declarația lui Marcu potrivit căreia Isus era 
„uimit“ de necredința lor şi „n-a putut“ să facă „nicio“ minune acolo. 
Probabil că el a considerat asemenea expresii nepotrivite pentru Fiul 

P P 
lui Dumnezeu; însă, ca de obicei, Matei prescurtează versiunea lui 
) ) ) 
Marcu, iar legătura între necredință şi lipsa de minuni rămâne. Puterea 
Domnului Isus nu este nici magică, nici automată, iar importanţa 
Bica, ) ( 
credinței în această conexiune a fost deja accentuată (cf cu 8:10, 13; 


9.2, 22, 28-29). 


(ii)Irod Antipa crede că Isus este loan Botezătorul înviat (14.1-12) 


Faimoasa relatare a mortii lui Ioan, drastic prescurtată față 
de versiunea lui Marcu, îşi găseşte locul aici ca o notă de subsol la 
consemnarea lui Matei despre ceea ce Irod Antipa gândea cu privire 
la Isus; conducătorul oficial al Galileii se alătură astfel şirului de 
reacții față de Isus ale celorlalți. Într-adevăr, chiar el însuşi, cu toată 
împotrivirea lui, depune mărturie în favoarea adevăratei semnificaţii 
a lui Isus, ca Acela spre care arătase misiunea lui Ioan. În acelaşi timp, 
cele petrecute cu loan proorocul (v. 5) prevestesc la ce Se poate aştepta 
şi Isus profetul din partea propriului Său popor (13.57); (c£ cu 17.12 
pentru paralelă). 

1-2. În vremea aceea este una din expresiile de legătură ale lui 
Matei (cf cu 11.25; 12.1) care nu trebuie să fie forțată cronologic, 
din moment ce v. 13 şi urm. vor continua să relateze cum a reacționat 
Isus la aflarea veştii despre moartea lui loan, eveniment prezentat în 
aceste versete deja ca un fapt împlinit. Irod Antipa este menţionat doar 
aici în Matei, şi este desemnat în mod corect ca zetrarh (cârmuitor, 
un conducător local de rang inferior) spre deosebire de tatăl său, 
„împăratul“ din 2.1. (Antipa a solicitat fără succes titlul de „rege“, 
iar în uzanța populară se continua probabil să i se acorde fiului titlul 
tatălui, ca în v. 9; cf. cu Mc. 6.14.) Executarea lui Joan a provocat 
nemulțumire pe scară largă (astfel Josephus, 4nz. xviii. 116-119) şi 
v. 9 indică faptul că nici Irod n-a fost mulțumit de această întâmplare; 

ca urmare, nu trebuie să ne mirăm de credința lui superstițioasă în 
învierea lui loan.! 

3-4. Pe lângă faptul că a divorțat nejustificat de prima lui soție 
(şi a provocat astfel război cu tatăl ei, regele de la Petra) pentru a se 
căsători cu lrodiada, Antipa a încălcat Legea evreiască luând-o de 
nevastă pe soţia fratelui său vitreg (Lev. 18.16). Protestul lui Ioan 
ar reprezenta prin urmare opinia evreiască ortodoxă şi ar fi dăunat 
prestigiului lui Irod Antipa printre supușii lui evrei. În plus, probabil 
că a fost mai mult decât o remarcă trecătoare: loan ĉi zicea, verbul este 
la indicativ imperfect, ceea ce poate sugera o „campanie“ continuă. 
Prin urmare, percepția lui Josephus că Irod Antipa l-a executat pe 
loan pentru „răzvrătire“ (Ant. xviii. 118) n-ar fi totalmente fără 
legătură cu motivul relatat în Evanghelii. Fi/ip este numit astfel şi 
în Marcu, dar Josephus îl numeşte simplu „Irod“ (4n4 xviii. 109) şi 
consemnează că Filip tetrarhul era căsătorit cu Salome, fiica Irodiadei 
(Ant. xvii. 136-137).2 

5. Faptul că Irod Antipa ar fi vrut să-l omoare este confirmat şi 
explicat mai complet de Josephus (4n£. xviii. 117-118). În v. 9 se 
spune că lui i-a părut totuşi rău să procedeze astfel, probabil datorită 
modului în care s-a produs moartea lui loan, mâna lui fiind forțată 
prin întinderea unei curse, dar şi datorită atitudinii ambigue a unui 
om amenințat de cineva a cărui integritate el se vede silit s-o respecte; 
(pentru o imagine mai completă, vezi Mc. 6.20). În legătură cu 
popularitatea de care se bucura Ioan, vezi 3.5-6; 11.7-9. Şi Isus ar 
fi fost protejat de aceeaşi reputație populară (21.46, un verset care 


1 Una dintre excentricităţile remarcabile ale unor „savanţi“ este 
perspectiva lui Enoch Powell M.P., conform căreia loan Botezătorul, şi 
nu Isus, ar fi cel care a înviat din morti, iar relatările despre lucrarea lui 
Isus ar fi de fapt denaturări ale consemnărilor mai timpurii ale lui loan 
înviat. Temeiul acestei teorii este Matei 14.2; probabil că Irod Antipa ar 
fi fost flatat să fie tratat atât de serios! 

2 Pentru posibilitatea ca soţul Irodiadei să se fi numit şi (Irod) Filip, vezi 
H.W. Hoehner, Herod Antipas (lrod Antipa) (1972), p. 131-136. Cartea 
lui Hoehner oferă un studiu exhaustiv asupra diverselor probleme legate 
de această istorisire, p. 110-171. 

îl repetă deliberat pe acesta, subliniind în continuare paralela dintre 
Ioan şi Isus). 

6-11. O istorisire edificatoare, relatată cu un realism curat care 
transmite atmosfera unei Curți orientale imorale. [Pentru fiica 
Irodiadei (Salome), vezi comentariul nostru la v. 3-41]. Fază (v. 11) 
este un termen care poate fi folosit cu referire la o tânără de vârsta 
căsătoriei; ea era cel puţin o adolescentă. Executarea lui loan a fost 
o acţiune în contradicţie cu Legea lui Moise, pe de o parte pentru că 
nu s-a judecat niciun proces, pe de alta pentru că execuţia a avut loc 
prin decapitare. 

12. Raportul dat lui Isus indică o legătură strânsă şi permanentă 
între cele două mişcări. Matei subliniază astfel relația evidențiată în 
11.2-19, unde lucrarea lui Isus, cu toate contrastele ei, este văzută ca 
succesiunea legitimă a lucrării lui loan. Tocmai această continuitate 
este cea în favoarea căreia presupunerea bizară a lui Irod Antipa din 
v. 2 depune acum iarăşi mărturie, iar Matei va continua să reliefeze 
aspectul central pe măsură ce istorisirea lui îşi urmează cursul. 


(iii) Isus hrănește o mare mulțime de oameni(14.13-21) 


Încercările de a reformula această relatare sub o formă naturalist 
acceptabilă (de exemplu, că multe persoane din acea mulțime 
şi-au adus pachete cu mâncare şi le-au împărțit cu alții, sau că 
Isus a distribuit doar nişte fărâme de hrană simbolice) nu justifică 
nicidecum textul lui Matei. Intenţia evanghelistului este să prezinte 
acest eveniment ca pe un miracol, ca pe un fapt în sine, nu ca pe o 
„pildă“. Faptul că toți patru evangheliști o consemnează (iar Matei şi 
Marcu au notat şi un al doilea eveniment asemănător) arată că pentru 
ei era important să-L înțeleagă bine pe Isus. 

Dar care era importanţa minunii? Cu certitudine, era o dovadă a 
puterii miraculoase a lui Isus; însă, doar câteva minuni ale Evangheliei 
sunt consemnate (sau au fost săvârşite) doar pentru acest scop. În 
special Ioan, prin discursul care urmează acestui incident în capitolul 
6 al Evangheliei lui, indică faptul că minunea avea o valoare simbolică, 
iar Matei arată şi el (16.9) că evenimentul în sine includea lecţii 


] Vezi şi Hoehner, op. cit., p. 151-157. 

pentru ucenici şi că a-l interpreta doar la nivelul asigurării materiale 
înseamnă a pierde din vedere esențialul. 

Două pasaje din Vechiul Testament ne vin în minte: asigurarea 
miraculoasă a pâinii într-un „loc pustiu“ (ad litteram „deşert“) 
aminteşte de mana din Exodul 16, iar detaliile întâmplării sunt în 
toate privințele un ecou al minunii lui Elisei care a hrănit 100 de 
oameni cu 20 de „pâini“ (2 Împ. 4.42-44). În ambele cazuri un profet 
a asigurat pâine propriu-zisă, iar Isus, marele Profet, face la fel (deşi pe 
o scară cu mult mai vastă în comparaţie cu Elisei); aşteptarea de către 
evrei a unei întoarceri a manei când vine Mesia (2 Baruch 29.8; cf. cu 
Apoc. 2.17) sugerează că înmulțirea pâinilor a fost un gest mesianic. 

Însă, această masă a însemnat mai mult decât o hrănire fizică (vezi 
comentariul nostru la v. 15); mâncatul împreună este un simbol al 
unității. În loc de a fi îndepărtate şi împrăştiate (v. 15), mulțimile sunt 
binevenite într-o nouă comunitate. (Vezi comentariul nostru la v. 19 în 
legătură cu rolul lui Isus de „cap al familiei“). Mulţi exegeți consideră 
masa aceasta ca o anticipație a „ospățului mesianic“ (vezi comentariul 
nostru la 8.11); chiar dacă o masă cu pâine şi peşte fără vin ar putea fi 
cu greu socotită un „ospăț“, totuşi ea simbolizează adunarea poporului 
lui Dumnezeu care se va realiza atunci într-un mod desăvârşit. loan 
vedea clar în acest eveniment un element euharistic, şi în timp ce 
această conotaţie specifică aparține perioadei de după Cina cea din 
urmă, nu este surprinzător că incidentul a ajuns să fie privit, în lumina 
ultimei Cine, chiar ca un simbol al comuniunii şi ca o pregustare a 
bucatelor ospățului mesianic (26.29). 

13. Încă o dată succesiunea episoadelor nu respectă ordinea 
cronologică pentru că, nu-i aşa, cum ar fi putut Isus să Se retragă 
din Nazaret (13.53-58) înzr-o corabie? Dar aspectul important este 
deplasarea Lui înzr-un loc pustiu ca urmare a veștii despre moartea 
lui Ioan Botezătorul. (În legătură cu asemenea „retrageri tactice“, 
vezi comentariul nostru la 4.12.) Deplasările lui Isus consemnate de 
Matei pentru a evoca lucrarea Lui în Galileea includ un timp mult 
mai mare petrecut singur /a o parte, îndeosebi în regiuni dinafara 
provinciei lui Irod Antipa. Departe de ameninţarea oprimării politice 
şi uşurat de presiunea mulțimilor din Galileea, El este astfel în stare 
să Se concentreze mai direct pe instruirea privată a ucenicilor Lui. 

Luca ne spune că „locul pustiu“ era aproape de Betsaida, peste lacul 
din tetrarhia lui Filip: se afla cam la patru mile de Capernaum pe 
uscat. Nu era un „deşert“ în sensul pe care-l acordăm noi acestui 
termen (vezi folosirea cuvântului „iarbă“ în v. 19 şi menţiunea satelor 
din apropiere în v. 15). Referitor la motivul multimilor de a-L urma 
pe Isus, vezi comentariul nostru la v. 22. 

14. Pentru i/a lui Isus şi rezultatul ei, vezi comentariul nostru la 
9.36. Aici Matei menţionează vindecarea, Marcu învățătura şi Luca 
pe amândouă! Lucrarea lui Isus a fost un tot unitar, în care nevoile 
fizice şi cele spirituale erau întâmpinate împreună. 

15-16. Literal, fraza ziua este acum pe sfârșite înseamnă „ora deja 
a trecut“, referindu-se la timpul normal pentru masa de seară. A 
pierde o masă pe zi n-ar cauza o mare problemă, iar hotărârea lui 
Isus de a asigura masa trebuie să fie considerată mai mult în termenii 
semnificației ei (vezi mai sus) decât ai necesităţii fizice. Porunca dată 
ucenicilor (ca ecou al celor consemnate în 2 Împ. 4.42-43) îi implică 
deliberat în acţiune (vezi şi partea lor activă în v. 19-20), astfel că ei îşi 
vor aduce aminte de această minune şi vor învăța din ea. 

17-19. Pâinea şi peştele erau alimente de bază în Galileea; era 
o masă foarte obişnuită. Însă, porunca de a sza jos (literal, grecescul 
anaklinomai înseamnă „a se apleca“), în timp ce poate reflecta doar 
efectul şederii pe pământ mai degrabă decât la masă, poate fi şi un 
indiciu al unui ospăț mai formal la care invitaţii stăteau înclinați pe 
canapele. Aceasta nu este o gustare ocazională, ci o ocazie formală; 
vezi mai sus pentru o conotație posibilă a „ospățului mesianic“. 
A binecuvântat este însăşi rugăciunea de mulțumire rostită în mod 
normal înainte de masă, aceasta fiind responsabilitatea capului 
familiei evreieşti. (Este vorba mai degrabă despre „binecuvântarea“ 
lui Dumnezeu pentru mâncare decât despre „binecuvântarea“ 
mâncării). Acţiunea şi cuvintele sunt aceleaşi ca la masa din Emaus 
(Lc. 24.30) şi fără îndoială la alte mese unde Isus prezida cercul 
familiar al „ucenicilor“. Este uimitor faptul că cele patru verbe „a lua“, 
„a binecuvânta“, „a frânge“ şi „a da“ apar cu variații minore nu numai 
în cadrul celor 6 relatări ale celor două hrăniri miraculoase, precum 
şi la masa din E maus, dar şi în cele patru consemnări ale ultimei 
Cine (inclusiv 1 Cor. 11.23-24). Era un ritual evreiesc zilnic; însă, în 

memoria colectivă creştină acesta a ajuns plin de o semnificație mai 
profundă, aşa cum ambele aceste experiențe în „locul pustiu“ şi ultima 
masă din „odaia de sus“ arătau spre acel mare ospăț la care Domnul 
Isus va fi gazda tuturor alor Săi din orice rasă. 

20. Coșurile erau folosite de regulă pentru a transporta hrană şi 
echipament, aşa că disponibilitatea lor în mijlocul unei mulțimi aflate 
în aer liber timp de o zi nu este surprinzătoare. Nu există niciun 
motiv de a vedea numărul doisprezece ca un lucru simbolic; că fiecare 
dintre cei doisprezece care „au slujit“ putea să-şi umple coşul lui cu 
firimituri subliniază doar belşugul hranei asigurate. 

21. Literal, expresia grecească redată prin ca la înseamnă „ca şi 
cum“; aşadar, numărul este mai degrabă impresionant decât exact. 
Faptul că Matei menţionează femeile şi copiii probabil nu este doar 
o simplă pedanterie; poate reflecta o clauză similară adăugată la 
numărul poporului din vechime al lui Dumnezeu în Exodul 12.37. 
Niciun grup social nu este exclus din noua comunitate a Domnului 
Isus, indiferent de convențiile societății. 


(iv) Isus merge pe apă (14.22-33) 

Acest episod este strâns legat de relatarea precedentă a hrănirii 
miraculoase în Evangheliile după Matei, Marcu şi Ioan (Luca n-o 
consemnează) nu numai într-o succesiune narativă neîntreruptă, ci 
şi prin faptul că ambele incidente împlinesc rolul dual al dezvăluiri: 
puterii supranaturale a Domnului Isus (astfel încât v. 33 rezumă de 
o manieră adecvată impactul comun al celor două evenimente) şi 
al învățăturii transmise prin simboluri despre natura şi privilegiile 
uceniciei. Acest aspect simbolic este mai cu putere subliniat de 
includerea de către Matei (v. 28-31) a unei tradiţii independente 
despre încercarea lui Petru de a copia actul lui Isus, o puternică lecție 
despre rolul credinței în umblarea pe urmele Domnului Isus. În 
acelaşi timp, sunt amintiri trainice ale altui eveniment de asemenea 
simbolic când Isus a potolit furtuna (8.23-27). [Cf cu Schimbarea la 
față (17.1-8) pentru o experiență la fel de „hrănitoare“ care dezvăluie 
statutul supranatural al lui Isus). 

22. I-a făcut, literalmente „i-a silit“, este un cuvânt neobişnuit de 
puternic. loan 6.14-15 ne spune că reacția mulțimilor față de Isus 

ca urmare a hrănirii prin înmulțirea pâinilor a fost aclamarea Lui ca 
„Proorocul cel aşteptat“ şi încercarea de a-L sili să-Și asume un rol 
politic. Cum şi ucenicii împărtăşeau această concepţie periculoasă (iar 
16.5-12 arată că ei nu reuşiseră să înțeleagă că adevărata semnificație 
a minunii nu era la nivelul asigurării materiale), a fost nevoie ca 
Isus să-i expedieze urgent pentru a-i împiedica să fie afectaţi de 
entuziasmul popular. În mod normal, de cealaltă parte ar însemna 
țărmul vestic al Lacului Galileii, de unde veniseră în aceeaşi zi, dar 
exact acolo îi găsim ajunşi în v. 34. Lucru ciudat, din moment ce 
obiectivul călătoriei pare să fi fost acela de a abandona teritoriul lui 
Irod Antipa (14.12-13); drept urmare, s-a sugerat că prima intenție 
a fost să ajungă într-un alt punct pe țărmul răsăritean (cf cu Mc. 
6.45, „la Betsaida“), dar că furtuna menţionată în v. 24 i-a forțat să-şi 
schimbe direcția trecând de partea cealaltă spre vest.! Totuşi, loan 
6.17 sugerează că destinația intenționată era țărmul vestic. 

23. A dat drumul noroadelor sună mai organizat decât sugerează 
consemnarea lui loan, unde o posibilă interpretare a v. 15 din cap. 
6 este că Isus a „fugit“ în munți! Situaţia era serioasă, iar acesta era 
un moment crucial în relația lui Isus cu mulțimile galileene. De aici 
decurge, fără îndoială, şi importanța rugăciunii Lui în singurătate, 
consemnată de Matei doar aici şi în Ghetsimani. Literal, expresia 
tradusă prin se înnoptase înseamnă „când s-a făcut târziu“ — în realitate, 
judecând după tot ce se petrecuse de la v. 15 şi până la v. 25, era chiar 
foarte târziu. 

24-26. Nota marginală „afară pe mare“ înseamnă literalmente „în 
mijlocul mării“; prin urmare fiecare traducere exclude sugestia că ei 
erau aproape de țărm şi L-au văzut pe Isus umblând fie pe țărm, fie 
pe apă la o mică adâncime. Ce au văzut ei în ceața dinaintea zorilor 
(cea de-a patra strajă are corespondent în sistemul nostru orele 3-6 
dimineaţa) era o „imposibilitate“ fizică şi în asemenea circumstanțe, 
după o zi tensionată şi o noapte istovitoare fără pic de odihnă, nu este 
de mirare că ei au înregistrat o nălucă (ad litteram „arătare“, termen 
folosit cu referire la orice vedenie nenaturală, adică a unui spirit). 


l Vezi McNeile, p. 217. 
2 Chiar aşa a fost redată această expresie în vers. Cornilescu, 1923. N.R. 


292 MATEI 14.27 - 31 


27. Cuvântul îndrăzniri, la fel ca în 9.2, 22, exprimă o asigurare 
pentru cineva care are un motiv întemeiat de frică: nu indică 
faptul că o criză n-ar fi reală, ci că în prezenţa lui Isus frica 
poate fi îndepărtată. Eu sun (în greceşte: egă eimi) este o expresie 
folosită de Isus şi cu ocazia altor descoperiri asemănătoare (Mc. 
14.62; Lc. 24.39; loan 8.58; 18.5-6) şi avem toate motivele de a 
vedea în aceasta un ecou al Numelui divin din Exodul 3.14, aici 
identificându-L pe Cel care are putere asupra mării cu Dumnezeul 
care a făcut marea. 

28-31. Cu alte ocazii, Matei îl prezintă pe apostolul Petru ca 
purtătorul de cuvânt al ucenicilor sau ca ucenicul tipic, în care ne-am 
putea recunoaşte pe noi înşine, şi se pare că această întâmplare a fost 
relatată cu acelaşi scop. Este o lecţie ilustrativă despre credință. În 
acelaşi timp, reflectând personalitatea impulsivă dar totuşi vulnerabilă 
a lui Petru, episodul respectiv se prezintă ca fiind experiența lui 
concretă, nu doar o poveste de avertizare. 

Comentatorii au opinii diferite cu privire la oferta lui Petru: a 
fost ea sau nu un obiectiv intenționat pentru imitare. Dacă da, atunci 
învăţăm de aici că ucenicul se poate aştepta să fie părtaş puterii 
Învățătorului său şi în ascultare față de chemarea Lui (observați că 
Petru nu porneşte fără o „poruncă“ explicită, v. 28-29) să facă ceea 
ce în mod natural este imposibil. Aceasta depinde de credință, iar 
pierderea credinței lui Petru (grecescul o/igopiszos, redat prin sintagma 
putin credinciosule este un cuvânt preferat de Matei pe care l-a mai 
folosit în 6.30; 8.26, 16.8; 17.20; este efectiv un termen care denotă 
mai degrabă necredință decât o credință inadecvată), deoarece constă 
în a permite unei realități materiale (vântul) să cântărească mai greu 
decât puterea lui Isus. Literal, cuvântul redat prin îndoială înseamnă 
„a fi împărţit în două“; adevărata credință este centrată cu devoțiune 
asupra Domnului Isus. 

Alţi comentatori sugerează că departe de a fi, cel puţin în situația 
respectivă, un erou al credinței, Petru este dezvăluit aici ca un personaj 
pripit şi copilăros, un exemplu de abordare greşită a uceniciei. Dorința 
lui de a-L imita pe Isus este cutezătoare (vezi şi comentariul nostru la 
4.5-7, în legătură cu „testarea lui Dumnezeu“), iar scopul cu care Isus 
i-a acceptat cererea a fost acela de a-i da ocazie să înveţe din propria 

sa greşeală.! Totuşi, versetul 31 pare să implice faptul că' greşeala 
lui Petru a constat mai degrabă în pierderea încrederii lui, decât în 
propunerea sa inițială; aşa că ar fi de preferat ca această relatare să 
fie citită ca un exemplu de credință adevărată care nu a supraviețuit 
crizei. 

32-33. Pentru închinare, vezi comentariul nostru la 2.2; în acest 
context, gestul respectiv înseamnă în mod clar mai mult decât o 
convenție socială. Dacă un cititor al lui Matei va vedea în expresia 
Fiul lui Dumnezeu o declaraţie a relaţiei unice a lui Isus cu Dumnezeu 
(ceea ce, fără îndoială, a şi fost intenţia lui Matei), totuşi, în contextul 
original, la fel ca în 27.54 unde sunt folosite iarăşi aceleaşi cuvinte, 
ele reprezintă mai mult reacția instinctivă în faţa unei manifestări a 
puterii supranaturale (cf cu Mc. 6.51, care vorbeşte despre „uimirea şi 
înmărmutrirea“ ucenicilor, dar nu consemnează totuşi aceste cuvinte). 
În timp ce ucenicii căutau cuvintele potrivite pentru a-şi exprima 
percepția că Isus era mai mult decât un om obişnuit, le-a venit în 
minte tocmai această expresie, probabil datorită conotaţiei sale 
mesianice (vezi comentariul nostru la 3.17; există o oarecare evidenţă 
pentru ideea referitoare la Mesia ca Fiul lui Dumnezeu în iudaismul 
primului secol). Totuşi, reacția ucenicilor în această împrejurare nu 
umbreşte folosirea intenționată de către Petru a titlului cristologic în 
16.16, ci pregăteşte calea într-acolo.? 


(v) Popularitatea lui Isus ca vindecător (14.34-36) 


Ghenezaretul era un ținut (şi nu doar un oraş) pe țărmul vestic 
al Lacului Galileii, la sud de Capernaum. (Referitor la întoarcerea 


1 Tasker (p. 145-146) sugerează că încercarea era un eşec de la început; el 
interpretează verbul „a umblat“ (v. 29) ca fiind la timpul aorist incoativ, 
„a început să umble“ (aşa apare şi în vers. Cornilescu, 1923. N.R.), iar 
în loc de forma verbală „şi a venit“ în acelaşi verset, el adoptă varianta 
de traducere „ca să vină“ (la fel ca versiunile AV şi RV). Totuşi, cei mai 
mulţi cercetători moderni şi majoritatea versiunilor consideră traducerea 
„Şi a venit“ ca fiind cea originală; în acest caz, încercarea lui Petru a fost 
reuşită iniţial. 

2 Vezi şi Stonehouse, p. 214-219. 

surprinzătoare pe teritoriul lui Irod Antipa, vezi comentariul nostru 
la v. 22). Era o regiune în care Isus devenise foarte cunoscut, iar din 
aceste versete reiese că El încă era agreat de oamenii obişnuiţi mai 
ales ca vindecător (în contrast cu ostilitatea oficială din secțiunea 
următoare). Impresia prilejuită de aceste versete (ca şi de 4.23-24; 
8.16; 9.35; 12.15; 15.30-31) este aceea a unei vindecări în masă (704 
bolnavii, toti câți s-au atins), care contrastează cu caracterul individual 
specific al vindecărilor consemnate altundeva. De asemenea, metoda 
(să se atingă de poala bainei Lui) sună impersonal şi aproape mecanic în 
contrast cu interesul şi credința persoanelor descrise de obicei. Însă, un 
rezumat scurt nu poate intra în asemenea detalii, iar relatarea despre 
femeia vindecată doar prin acest mijloc în 9.20-22 ne arată că într-un 
caz individual metoda respectivă era departe de a fi impersonală. 
Ceea ce Matei subliniază este puterea de vindecare a lui Isus, larga 
Lui recunoaştere şi reacțiile evocate, precum şi compasiunea Lui care 
se extindea spre oameni în general, mai ales asupra celor cărora El le 
propovăduia Împărăţia lui Dumnezeu. 


(vi) Disputa cu fariseii şi cărturarii pe tema pângăririi rituale (15.1-20) 
Amestecarea lui Isus cu mulțimile de oameni obişnuiţi şi chiar 
posibilitatea de a fi atins de unii care, datorită unei anumite boli, 
erau necurați din punct de vedere ritual, reprezintă o introducere 
potrivită pentru o amplă tratare în această Evanghelie a problemei 
pângăririi. Dezbaterea se naşte dintr-o problemă specifică, aceea a 
spălării ceremoniale înainte de masă, dar declaraţiile cărora le dă 
naştere au o aplicație mult mai vastă, mergând direct la rădăcina 
problemei privitoare la tipul de curăție pe care o cere Dumnezeu. 
Marcu scoate cu vigoare în evidență efectul învățăturii lui Isus asupra 
legilor Vechiului Testament referitoare la curăție („El făcea astfel toate 
bucatele curate“, Mc.7.19). Totuşi, Matei este atent să limiteze discuția 
explicită la problema spălării rituale, care ţinea nu de Legea Vechiului 
Testament, ci de o tradiţie evreiască mai târzie. Însă, chiar şi la acest 
nivel învățătura Domnului Isus este radicală şi plină de îndrăzneală, 
într-o confruntare deliberată cu nişte păstrători autoritari (în ebr., 
halakab) ai datinilor bătrânilor. Legile scripturale privitoare la curăție 
au constituit o problemă mult mai vastă iar continuarea dezbaterilor 

pe tema aceasta chiar şi în Biserica apostolică face improbabil faptul 
că Isus dăduse o declarație explicită asupra subiectului. Cu certitudine, 
Matei nu consemnează niciuna, iar clauza enigmatică a lui Marcu este 
un comentariu editorial, independent din punct de vedere gramatical 
de afirmaţia în care este specificat. Însă, dacă problema nu era totuşi 
direct discutată, principiile evidenţiate în cuvintele lui Isus în v. 11 
şi 17-20 făceau ca abandonarea de către Biserică a legilor Vechiului 
Testament referitoare la mâncare să devină inevitabilă. 

1. Referitor la farisei şi cărturari, vezi comentariul nostru la 5.20. 
Chiar dacă ei nu trebuie să fie confundați, într-o problemă ca aceasta 
interesele lor erau foarte apropiate. Formularea lui Matei sugerează 
prezența unei delegaţii oficiale venită să testeze conformarea lui Isus 
față de Legea lui Moise, iar adăugarea cuvintelor din Ierusalim poate 
sugera preocuparea manifestată în Capitală, cu standardele ei mai 
stricte, față de mişcarea aparent „neortodoxă“ din Galileea. 

2. Problema specifică ridicată de farisei şi cărturari era prilejuită, 
ne spune Marcu, de ceea ce au văzut ei înşişi că practicau ucenicii 
lui Isus. Un rabin era responsabil pentru viața ucenicilor lui la fel 
ca şi pentru teologia lor, iar practica lor este apreciată corect ca un 
indiciu al faptului că Isus îi învățase să încalce traditia bătrânilor. 
Această frază se referă la legea orală, o sursă interminabilă de reguli 
pentru viaţa cotidiană întemeiate pe Legea Vechiului Testament, dar 
mergând cu mult dincolo de litera ei, rânduieli care s-au dezvoltat 
în cele din urmă în regulile incredibil de amănunțite din Mishnah. 
Pentru farisei (partidă căreia îi aparținea majoritatea cărturarilor), 
această tradiție era o autoritate aflată pe acelaşi plan cu Legea 
Vechiului Testament. Importanța relativă a acestor două autorități va 
fi aspectul central al primei părți din acest pasaj. Vechiul Testament 
solicita o spălare rituală a mâinilor în anumite situații cultice (vezi, de 
exemplu, Ex. 30.18 şi urm.; Dt. 21.6); însă, spălarea regulată înainte 
de masă descrisă de Marcu 7.3-4 se pare că fusese adoptată doar cu 
puţin timp înainte de venirea lui Isus. Nu era totuşi un lucru la care 
te-ai fi aşteptat din partea oamenilor obişnuiţi, dar Isus, ca „rabin“, ar 
fi trebuit să ştie mai bine! 

3. La fel ca în 12.1-8, Isus nu neagă acuzaţia, ci subminează 
semnificația sa. Ei încălcaseră tradiția bătrânilor, dar care era valoarea 

acelei tradiții? Problema actuală a pângăririi nu este supusă discuţiei 
până în v. 11; însă, înainte de aceasta, trebuia rezolvată problema 
autorității. Astfel că acest verset stabileşte un contrast puternic între 
poruncă şi tradiție şi între cele două autorități de la care provin (a lui 
Dumnezeu; a voastră). Apărarea lui Isus nu ia forma unei respingeri 
a tuturor regulilor în favoarea unei poziții antinomiene libere, dar 
nici a unei respingeri a întregii „tradiţii“ ca atare (care era poziția 
saducheilor), ci era o problemă de prioritate. O tradiţie care se 
încumeta să treacă peste autoritatea poruncii lui Dumnezeu nu merita 
niciun respect. 

4-6. Cele două porunci, de la Exodul 20.21 (cf cu Dt.5.16) şi Exodul 
21.17 (cf. cu Lev. 20.9) sunt atribuite explicit lui Dumnezeu (Marcu îl 
are pe „Moise“) pentru a sublinia seriozitatea contraacuzaţiei lui Isus. 
Observati că interpretarea lui Isus a cinszei cuvenite părinţilor include 
responsabilitatea financiară a copilului. Această responsabilitate era 
evitată cu încuviințarea cărturarilor, printr-o „extindere“ convenţională 
a prevederilor Vechiului Testament în privința jurămintelor. 
Legislaţia amplificată fiind legată de formularea Korban (Mc. 7.11, 
prezentată aici prin dat lui Dumnezeu) sau Conam acoperă un întreg 
tractat din Mishnah (Negarim). La Josephus este folosit atât pentru 
un jurământ care dedica o persoană lui Dumnezeu (Ant. iv. 73, 
bazat pe Lev. 27.1-8, unde termenul încă nu apare), cât şi pentru 
un simplu jurământ, formularea de genul acesta fiind criticată în 
Matei 23.16-17 (Apion i. 167). S-a sugerat că această întrebuințare 
din urmă este cea care se află în spatele acuzaţiei formulate aici de 
Isus: dacă un om ar fi făcut un jurământ (Korban) că nu-şi va onora 
responsabilitățile față de părinții lui, el era obligat să-şi respecte 
jurământul. Însă, mai probabil este că o posesiune pe care cineva a 
declarat-o Korban, este dedicată lui Dumnezeu, şi prin urmare nu era 
disponibilă părinţilor lui. Aparent, această declaraţie convențională 
lăsa în continuare posesiunea la dispoziția celui care făcuse juruința, 
însă îi priva pe părinții lui de vreun drept asupra ei. Legislaţia rabinică 
de mai târziu îngăduia ca un asemenea jurământ să fie abandonat 
în favoarea ascultării de a cincea poruncă (Mishnah, Nedarim 9.1), 
însă, este clar că el nu era abandonat de fiecare dată pe vremea lui 
Isus. O asemenea fraudă pioasă este în contradicție directă cu voia 

lui Dumnezeu exprimată în porunca a cincea a Legii lui Moise. 
Astfel, pentru Domnul Isus, o zradizie care lua în deșert Cuvântul lui 
Dumnezeu nu avea nicio autoritate. 

7-9. În legătură cu termenul redat aici prin făzarnici, vezi 
comentariul nostru la 6.2. Ideea dominantă în acest pasaj este 
legată de inconsecvenţa celui care declară că vrea să-l facă plăcere 
lui Dumnezeu, dar în realitate se opune voii Lui. Cuvintele lui Isaia 
(29.13) se refereau iniţial la contemporanii lui; însă, Domnul Isus 
a văzut în ele o corespondenţă („tipologie“) între falsa lor religie şi 
cea a propriilor Săi contemporani, ceea ce face din cuvintele lui Isaia 
o „proorocie“ şi cu privire la ei.! Forma citatului în Septuaginta, cu 
ideea de zădărnicie (în desert) a unei asemenea religii, oferă un punct 
în plus acuzaţiei lui Isus, deşi textul în ebraică este suficient pentru a 
scoate în evidență faptul că o religie a unei închinări doar de formă 
şi a unei ascultări de reguli şi reglementări este inutilă dacă, aşa cum 
zice Domnul, inima lor este departe de Mine? Este un gând specific 
opoziției pe care Şi-o manifestă permanent Domnul Isus față de o 
religie legalistă, după cum am văzut deja, de exemplu în 6.1-18; 12.1-14 
şi adusă la punctul culminant în capitolul 23. 

10. Termenul grecesc redat aici prin oameni este acelaşi cuvânt 
tradus prin „mulțime(i)“ în 13.2, 34, 36. Acolo mulțimii îi erau 
spuse pilde, dar fără interpretare, aceasta fiindu-le rezervată numai 
ucenicilor. Aici, nişte oameni se află la mijloc între conducătorii 
religioşi şi ucenici, prin aceea că lor le este dată o învățătură nouă 
în opoziţie cu învățătura cărturarilor; însă, această învățătură (v. 11) 
rămâne doar o „pildă“ (vezi comentariul nostru la v. 15) care din nou 
le este explicată în mod specific ucenicilor. 

11. Această maximă, care este rezumatul învățăturii publice a 
lui Isus pe acest subiect, proclamă un principiu al religiei lăuntrice 
destinată să abroge cu timpul pentru Biserica creştină întregul sistem 
elaborat al purității rituale a Vechiului Testament şi al iudaismului de 
mai târziu. Acest mesaj rămâne suficient de criptic pentru a nu putea 
fi perceput imediat în toată noutatea lui radicală şi pentru a necesita 


1 Pentru alte probe asemănătoare, vezi lucrarea mea, JOT, p. 68-70. 
2 Asupra formei textului, vezi şi lucrarea mea, JOT, p. 248-250. 

o explicație suplimentară pentru ucenici. Esenţa acestor cuvinte este 
un ecou al afirmațiilor consemnate în 12.33-37; cuvintele care ies din 
gură constituie o contrapondere adecvată pentru pângărirea prin ce 
intră în gură. La fel ca în expunerea Lui pe tema ascultării creştine 
din 5.21-48, Domnul Isus pătrunde în spatele actului exterior şi 
al respectării concrete a unor reguli ajungând la ceea ce „izvorăşte 
din inimă“ (v. 18). Cuvintele Lui sugerează o percepţie a „păcatului 
originar“, adică acel păcat care decurge din ceea ce este omul în sine 
însuşi, nu din mediul în care trăiește. 

12-14. Nu trebuie să ne surprindă faptul că fariseii au găsit pricină 
de poticnire, că s-au simţit ofensați de o afirmaţie care săpa la rădăcina 
concepției lor asupra religiei. Departe de a-Şi cere scuze, Isus declară 
respingerea lor în calitate de conducători ai poporului lui Dumnezeu. 
Israel era descris ca un răsad al lui Dumnezeu, de exemplu în Isaia 
60.21; 61.3; o metaforă reluată în scrierile de la Qumran (CD 1.7; 
1Q$ 8.5; 11.8), precum şi de către fariseul care a elaborat apocrifa 
Psalmii lui Solomon (14.2-3). Prin urmare, implicaţia celor spuse aici 
de Domnul Isus este că pretenţia fariseilor de a fi adevăratul popor 
al lui Dumnezeu este falsă. Cuvintele Lui sunt ecoul condamnării 
fariseilor de către loan Botezătorul în 3.10, 12. Adevăratul Israel 
este localizat altundeva. Ilustraţia cu un orb care călăuzește pe un alt 
orb inversează cu îndemânare pretenţia evreilor care se cred „călăuza 
orbilor“ la care face referire şi Pavel (Rom. 2.19). Eşecul lor de a 
percepe natura adevărată a voii lui Dumnezeu este dezastruos nu 
numai pentru ei înşişi, ci şi pentru cei care urmează învățătura lor şi 
împărtăşesc abordarea lor privind religia. 

15-16. Pilda este o exprimare codificată a v. 11. Grecescul parabolë, 
folosit de Matei şi altădată într-un sens mai restrâns a ceea ce 
înțelegem noi de regulă prin „pildă“, acoperă şi înțelesul termenului 
ebraic mâsâ/, un proverb sau o maximă, o zicală ale cărei înțelegere 
şi aplicare necesită de obicei o anumită perspicacitate. Ca atare, 
asemenea pildelor din capitolul 13, necesită o interpretare ulterioară 
pentru cei care sunt privilegiați să aparțină „cercului intim“ al lui Isus. 
Surpriza degajată din răspunsul Său ar putea sugera că El le dăduse 
deja o învățătură pe tema aceasta; sau, şi mai probabil, că abordarea 
generală a respectării îndatoririlor religioase care fundamentează 

învăţătura Lui în ansamblu ar fi trebuit de acum să le fi fost suficient 
de clară pentru ca această afirmaţie să nu le cauzeze nicio problemă. 

17-18. Efectele pur fizice ale sintagmei orice intră în gură sunt 
indicate cât se poate de firesc (cuvintele merge în pântece sunt un 
eufemism pentru înțelesul concret este aruncat afară în hazna). 
Prin contrast, inima este adevărata sursă a caracterului unui om, şi 
prin urmare izvorul curăției sau necurăției lui. Pentru inimă, vezi 
comentariul nostru la 5.8; inima nu este numai sediul emotiilor, dar ea 
reflectă adevărata identitate a unei persoane, cum este ea în realitate 
şi nu doar ceea ce arată în exterior (cf cu folosirea acestui cuvânt în 
6.21; 11.29; inima cuiva este „ceea ce îl face să vibreze“). 

19. Această relatare lipsită de menajamente cu referire la unele 
instincte de bază ale omului (vezi comentariul nostru la v. 11 
privind „păcatul originar“) este parțial modelată de a doua secțiune 
a Decalogului, dar includerea gândurilor rele reflectă clar încă o 
dată preocuparea Domnului Isus pentru ceea ce se află dincolo de 
aparenţe. Literal, termenul redat prin defăimare este „blasfemie“ (vezi 
comentariul nostru la 12.31), ceea ce presupune că sunt incluse aici 
deopotrivă atitudinea față de Dumnezeu şi atitudinea față de oameni, 
incluzând aşadar prima secțiune a Decalogului; v. 19 întăreşte accentul 
pus pe necurăția exprimată prin cuvinte, aspect deja notat în v. 11 şi 
expus în 12.33-37. 

20. Ultima clauză nu apare în versiunea lui Marcu, şi s-a sugerat 
uneori că printr-o asemenea concentrare deliberată asupra spălatului 
înainte de masă (o problemă legată de tradiția cărturarilor, şi nu de 
Legea Vechiului Testament) Matei evită implicațiile mai vaste şi mai 
radicale ale învățăturii lui Isus în legătură cu prescripţiile Vechiului 
Testament privitoare la mâncare. Un alt aspect frapant considerat că 
merge pe aceeaşi linie este omiterea expresiei „făcând toate bucatele 
curate“ care apare în Marcu 7.19. Însă, limitarea atentă a lui Matei 
la problema originală din v. 2 poate să prezinte destul de bine tema 
dezbaterii, aşa cum a avut ea loc pe vremea lui Isus; principiul pentru 
abandonarea legilor referitoare la mâncare este subînţeles, dar nu 
există totuşi nicio declarație explicită pe tema aceasta. Stipularea lui 


| Aşa a şi fost redat în vers. Cornilescu, 1923. N.R. 

Marcu scoate în evidenţă corect rezultatul inevitabil al cuvintelor lui 
Isus, dar problema trebuia tranşată direct. 


(vii) Credința unei femei dintre Neamuri (15.21-28) 


O comparație cu Marcu 7.24-30 arată că Matei a comprimat la 
minimum relatarea acestui act de exorcizare, dar în acelaşi timp a 
extins dialogul, aspect care reprezintă pentru el o trăsătură importantă 
a istorisirii. Rămâne o relatare a minunii, însă, la fel ca în cazul 
robului sutaşului (8.5-13), unde din nou dialogul preia întâietatea în 
cadrul istorisirii, interesul principal se concentrează asupra reacției lui 
Isus faţă de credința unei persoane dintre Neamuri. Într-adevăr, cele 
două relatări sunt îndeaproape înrudite în multe privințe, nu numai 
prin faptul că reprezintă singurele consemnări din Evangheliile 
Sinoptice privind o vindecare de la distanță, dar şi prin implicațiile 
de ordin rasial, cu aparenta reţinere a lui Isus de a răspunde cererii 
unui neevreu, reticență întâmpinată de credinţa persistentă care îi 
asigură în cele din urmă răspunsul Lui. Întrebarea ridicată de 15.1-20 
referitor la atitudinea lui Isus față de ideile evreieşti despre curăţie, cu 
toate implicaţiile ei cruciale privind misiunea printre Neamuri, este 
supusă aici testului practic al dorinței unui străin de a se împărtăşi din 
beneficiile aduse de Mesia al evreilor. 

21-22. Referitor la „retragerile“ lui Isus, vezi comentariul nostru la 
4.12. Această scurtă vizită pe teritoriul Neamurilor avea ca scop, aşa 
cum reiese clar din v. 24, nu o lucrare de evanghelizare, ci mai degrabă 
are alura unei „retrageri“ determinată de presiunile controversei 
şi popularității.! Cuvântul canzaneancă nu mai este folosit în Noul 
Testament, şi are o conotaţie uşor învechită, probabil tocmai pentru 
a sublinia că femeia aparținea popoarelor păgâne care s-au opus lui 
Israel în Vechiul Testament. În greacă, verbul a szriga este la forma 
de imperfect, indicând un apel repetat mereu (aşa cum o confirmă 
însăşi reacția ucenicilor în v. 23). Apelativul Doamne, care apare în 


1 Fapt că femeia a venit la Isus nu înseamnă că El nu S-a dus efectiv pe 
teritoriul Neamurilor, fiindcă v. 21 se traduce ad litteram „în ţinutul“; 
pentru a-L întâlni pe Isus, ea „a venit din ținuturile acelea“, fie de acasă, 
fie dintr-o regiune învecinată mai izolată. 

v. 22, 25 şi 27 (la fel ca în 8.2 etc.), nu este necesar a fi mai mult 
decât o formulă de politețe; însă titlul de Fiul lui David cu care I se 
adresează străina sună straniu în gura unui neevreu. Probabil că ea 
avea informatii vagi provenite din speculațiile evreiești referitoare la 
mesianitatea lui Isus (vezi comentariul nostru la 12.23) şi s-a gândit 
că titlul respectiv i-ar face plăcere acestui vizitator evreu; dar dialogul 
care se dezvoltă (îndeosebi în v. 27) sugerează o conștientizare mai 
profundă a semnificației rolului lui Isus ca Mesia evreu. 

23. Referitor la aparenta ezitare a lui Isus de a răspunde 
cererii de vindecare adresată de o persoană dintre Neamuri, vezi 
comentariul nostru la 8.7. Aici El devine mai categoric, pe măsură 
ce tăcerea descurajantă din acest verset este întărită de declarațiile 
ferm negative din v. 24 şi 26. Cererea ucenicilor, Dă-i drumul, 
deşi în mod clar motivată de dorința după pace şi linişte (să fie 
vorba despre acelaşi lucru în 19.13?), nu implică neapărat că ei 
dezaprobau cererea femeii, ci mai degrabă că împlinirea sa putea fi 
calea cea mai simplă pentru a scăpa de ea. (Acelaşi verb folosit în 
Lc. 2.29 se aplică îndepărtării unei persoane a cărei dorință fusese 
satisfăcută. Cf. cu Mt. 14.22; 15.39; Lc. 14.4). Dacă ei îi susțin astfel 
cerința, atunci declarația categorică a lui Isus legată de obiecția Lui 
în v. 24 urmează mai convingător decât dacă şi ucenicii s-ar fi opus 
cererii ei. Există un principiu aflat în joc aici care trebuie să fie 
mai degrabă subliniat decât ignorat în favoarea replicii unei cât mai 
slabe rezistențe. 

24. Principiul exprimat aici a fost deja enunțat în 10.5-6, fiind 
acela al unei misiuni limitate la Israel. Acolo a fost o poruncă pentru 
ucenici, aici este dat propriul exemplu de lucrare al lui Isus. (Vezi 
comentariul nostru la 10.5-6 pentru relația între această limitare în 
perioada lucrării pământeşti a Domnului Isus şi lărgirea ulterioară 
a misiunii creştine la toate naţiunile). Declaraţia de aici este însăşi 
explicația dată de El ucenicilor privind surprinzătorul Său răspuns 
nu prea binevoitor adresat unei femei în nevoie; probabil că ea însăşi 
nu-l va fi auzit fiindcă abia în v. 25 se apropie mai mult de Domnul. 

26. F.W. Beare descrie aceasta ca o „afirmaţie cumplită“, 
exprimând o „insolenţă incredibilă“ şi bazată pe „cel mai rău tip de 
şovinism“. Câini era un termen evreiesc insultător față de străini 

folosit în mod curent, iar sugestia că grecescul kynaria, un diminutiv, 
ar fi o aluzie afectuoasă la câini ca animale de casă îndrăgite, în 
timp ce face apel la sentimentalismul occidental modern, este 
nepotrivită datorită lipsei unei asemenea idei în iudaism sau a unei 
forme de diminutiv cunoscută pentru a o exprima în aramaică. 
Aşadar, Isus exprimă atitudinea evreiască disprețuitoare faţă de 
Neamuri pentru a explica de ce anume cererea acestei femei nu 
se potriveşte cu misiunea Lui pentru Israel. Însă, cuvintele scrise 
nu pot transmite licărirea ochilor, şi n-ar fi exclus ca Isus să-i fi 
prezentat mai mult în glumă limbajul la care ea se putea aştepta 
din partea unui evreu, iar asta ca să vadă cum va reacționa femeia. 
Aspectul esenţial este unul serios: o misiune pentru Israel trebuie 
să-şi aibă limitele ei; însă, tonul trebuie să nu fi fost acela al unei 
impoliteţi lipsite de umor. 

27. Exprimarea Da, Doamne, nu reprezintă o acceptare umilă 
a cuvintelor aspre ale lui Isus, ci mai degrabă o obiecţie („Da, este 
adevărat...“, sau „Da, ajută-mă“); literal cuvântul redat prin dar 
înseamnă „pentru (aceasta)“ şi explică de ce nu era ea pregătită să 
accepte acel „nu este bine“ al lui Isus. Dar, argumentul ei că, de 
fapt, câinii primesc cel puţin frimizurile, în timp ce respinge refuzul 
implicat al cerinței ei, acceptă poziția fundamentală a lui Isus, că 
misiunea Lui principală este pentru Israel. Însă, această misiune le 
îngăduie şi altora să devină părtaşi binecuvântărilor lui Israel, chiar 
dacă numai ca un efect secundar. Dacă ea este doar un „câine“, cel 
puţin să i se permită să aibă porțiile câinelui! Cu siguranță, răspunsul 
femeii nu este mai puţin ironic decât provocarea plină de tachinare 
a lui Isus. 

28. Nimeni n-a mai primit din partea lui Isus distincția Mare este 
credința ta! (deşi sutaşul din 8.10 ar fi echivalentul cel mai apropiat 
al acestei persoane). A fost oare doar persistența ei în aşteptarea unui 
răspuns, în ciuda refuzului aparent („prin credință, nu prin vedere“)? 
Sau este şi ideea percepţiei ei spirituale în recunoaşterea azâz a 
principalei sfere a misiunii lui Isus pentru Israel, câz și a faptului că 
aceasta nu avea să fie limita ei finală? Aşadar, asemenea sutaşului, 
ea prevesteşte timpul când Israelul adevărat va depăşi barierele de 
cultură şi naţionalitate. 

(viii) Lucrare de vindecare printre Neamuri (15.29-31) 


Întoarcerea lui Isus /ângă Marea Galileii nu se referă la o regiune 
evreiască, ci în jurul țărmului nordic față de regiunea Neamurilor 
la est de lac (referința la Dumnezeul lui Israel în v. 31 cu siguranță 
necesită ca mulțimea adunată să aparțină Neamurilor, iar paralela 
lui Marcu specifică faptul că El a trecut prin Decapole, ținut al 
Neamurilor, Mc. 7.31). Referitor la munte, vezi comentariul nostru la 
5.1, unde originalul grecesc foloseşte acelaşi termen. Pentru această 
împrejurare, Marcu menţionează doar o singură vindecare, dar Matei 
îşi întăreşte consemnarea privind răspunsul lui Isus la credinţa cuiva 
dintre Neamuri printr-un nou sumar al mai vastei Sale lucrări de 
vindecare (cf. cu 4.23-24; 8.16; etc.) culminând în tributul de uimire 
al unei mulțimi dintre Neamuri acordat puterii Dumnezeului lui 
Israel. Este ca şi cum Matei ar fi fost neliniștit ca nu cumva răspunsul 
aparent şovăitor al lui Isus față de cineva dintre Neamuri să fie 
confundat cu întreaga istorisire. Totuşi, pesemne principiul enunțat 
în 15.24 pretinde ca această lucrare de vindecare să fie văzută tot ca 
ceva excepțional; de remarcat că nici aceste versete, nici istorisirea 
următoare nu se referă la învățătura lui Isus printre Neamuri, ci doar la 
întâmpinarea de către El a nevoilor fizice. Lista de suferinţe vindecate 
este ecoul celor spuse în Isaia 35.5-6 (cf cu Mt. 11.5); binecuvântările 
mesianice ale lui Israel sunt tocmai ceea ce şi aceste persoane dintre 
Neamuri au privilegiul să-şi însuşească. 


(ix) A doua hrănire a unei multimi (15.32-39) 


Atât Matei cât şi Marcu o consemnează ca un eveniment separat 
de cel din 14.13-21, iar 16.9-10 subliniază faptul că au fost două 
asemenea evenimente. În timp ce forma de bază a relatărilor este 
asemănătoare, detaliile diferă, atât în privinţa cifrelor implicate, cât 
şi în dialogul care conduce la minune. Aşadar, Matei şi Marcu fac cât 
se poate de clar faptul că două asemenea minuni au avut loc. De ce 
ar trebui să evidenţieze ei acest fapt, când atât de multe alte minuni 
au fost incluse în nişte sumare generale? Pesemne este suficient că 
tradiția amintea două asemenea evenimente, iar faptul că o astfel de 
minune remarcabilă care, spre deosebire de numărul mare de vindecări 

de „rutină“, s-a petrecut de două ori, era suficient de izbitor pentru a fi 
demnă de consemnat. Însă, faptul că această a doua hrănire urmează 
după cele două relatări ale lucrării lui Isus în Galileea și pare să fie 
vorba despre aceleaşi noroade dintre Neamuri care tocmai „slăveau 
pe Dumnezeul lui Israel“ (v. 31), sugerează că avem aici un indiciu 
deliberat conform căruia beneficiile acordate poporului Israel de către 
Mesia al său aveau să fie disponibile şi în afara cercului evreiesc. În 
acest caz, pasajul 15.21-39 ca întreg formează o scurtă „proclamație“ 
pentru extinderea misiunii creştine către lumea neevreiască. (Pentru 
caracteristicile generale şi semnificația narațiunii, vezi comentariul 
nostru la 14.13-21). 

32-33. Mulțimea de oameni care se aflau cu Isus în pustie 
(adică departe de civilizaţie) deja de zrei zile trebuie să fi fost 
remarcabil impresionată de puterea şi „carisma“ Lui. Sperau 
oare şi ei, asemenea mulțimii de evrei din 14.13-23, într-o evoluţie 
dramatică sub autoritatea acestui conducător popular? (Vezi 
comentariul nostru la 14.22). Spre deosebire de ocazia precedentă, 
de data aceasta Domnul Isus este Cel care ia inițiativa prin a le 
sugera ucenicilor că este necesar să se asigure hrană mulțimii. 
De asemenea, este remarcabil că după experiența lor anterioară, 
ucenicii încă par să gândească doar în termenii unor surse de 
aprovizionare obişnuite (afară numai dacă nu cumva acel noi al 
lor era emfatic, pentru a indica propria lor neputinţă şi a-l lăsa 
cale liberă lui Isus spre a rezolva iarăşi problema El Însuşi). Însă, 
probabil că ei îşi însuşiseră prea literal cuvintele Lui din 15.24, 
şi astfel nici nu le păsa prea mult, nici nu aşteptau ca Isus să-Şi 
folosească puterea Lui mesianică, atunci când mulțimea era una 
alcătuită din neevrei. 

34-38. Diferenţele semnificative faţă de ocazia precedentă includ: 
(a) un număr diferit de pâini, coşuri şi oameni, deşi scara generală a 
minunii este totuşi extraordinară; (b) folosirea euchariszesas (după ce 
a multumit), care face prevestirea Cinei Domnului şi mai evidentă; 
şi (c) folosirea adecvată în acest context neevreiesc a unui cuvânt 
diferit pentru coșuri — coșnite, acestea fiind nişte coşuri flexibile pentru 
uz general (cu un asemenea coş a fost coborât Pavel de pe zid în 


F.A. 9.25!), pe când modelul de coş împletit din 14.20 era întâlnit 

mai degrabă printre evrei.! (Pentru alte detalii ale formulării, vezi 
comentariul nostru la 14.17-21). 

39. Magdala este un nume necunoscut (ca şi „Dalmanuta“ din Mc. 
8.10) şi de aceea, fără îndoială, unele manuscrise biblice timpurii sunt 
martore ale substituirii „Magdalei“, pesemne ținutul natal al Mariei 
Magdalena. După cum o cere firul povestirii, Magdala era situată în 
partea vestică a Lacului Galileii, în teritoriul evreiesc. Că Magdala 
era un nume alternativ, că indica o regiune învecinată sau că rezultă 
dintr-o eroare textuală — toate acestea nu sunt decât pure speculații. 


(x) Isus îi respinge pe farisei şi saduchei (16.1-12) 

După o prezentare sumară a vizitelor lui Isus pe teritoriul 
Neamurilor, Matei ne readuce acum la disputele cu liderii evrei din 
preajma cărora El „Se retrăsese“ în 15.21. Cooperarea neașteptată a 
celor două grupuri diametral opuse, fariseii și saducheii, aflați împreună 
doar aici şi în 3.7 (vezi comentariul nostru ad /oc.), indică probabil 
o „alianță nesfântă“ cu scop pragmatic vizând un învățător care în 
diferite moduri le amenințase deopotrivă interesele. 

1-4. Cererea inopinată a unui semn din Cer formulată de liderii 
evrei contrastează puternic cu reacţia celor dintre Neamuri față de 
minunile lui Isus (15.31). Dacă astfel de semne nu înseamnă nimic 
pentru conducătorii evrei, atunci ce rost ar mai avea săvârşirea altora? 
Dar, în orice caz, cererea nu era sinceră; ei voiau să-L testeze, Îi 
întindeau o cursă menită să-L discrediteze dacă El îi refuza (potrivit 
cu 12.38 şi urm., ei se aşteptau la una ca asta). (Referitor la v. 1 şi 
4, vezi comentariul nostru la 12.38-39, unde o cerere asemănătoare 
este întâmpinată de acelaşi răspuns, iar misteriosul semn al lui Iona, 
neexplicat aici, este evidenţiat în 12.40-41.) Versetele 2-3 lipsesc din 
multe manuscrise şi versiuni timpurii importante, şi astfel s-a acreditat 
opinia generală că ele ar fi o adăugire mai târzie, inspirată probabil 
din Luca 12.54-56, unde diferite semne ale vremii sunt folosite într-un 
mod asemănător.? Este interesant că în acest text obscur intervine 


] Vezi BADG, p. 447b. 
2 Cazul pentru aceste versete ca parte a textului original este argumentat 
de B.C. Butler, The Originality of St. Matthew (Originalitatea Sf. Matei), 

singura apariţie în tot Noul Testament a expresiei semnele vremurilor, 
deseori folosită astăzi în legătură cu prezicerile escatologice, aici 
referindu-se însă la capacitatea de a discerne semnificația lucrării 
pământeşti a Domnului Isus (îndeosebi astfel de „semne“ cum tocmai 
au fost consemnate în 15.21-39). 

5-12. Acest dialog nu este uşor de urmărit, deoarece în cadrul său 
se împletesc două teme diferite: în primul rând, abordarea exclusiv 
materialistă a ucenicilor preocupați de lipsa pâinii (v. 5, 7), preocupare 
pe care Isus o îndepărtează, amintindu-le cazul când o lipsă de pâine 
cu mult mai mare a fost acoperită mai presus de toate aşteptările 
(v. 8-10); iar în al doilea rând, avertismentul Lui referitor la „aluatul 
fariseilor şi saducheilor“ (v. 6), pe care ucenicii n-au reuşit inițial să-l 
înțeleagă datorită preocupării lor pentru pâinea propriu-zisă 
(v. 11-12). Nu este clar dacă Isus a folosit înadins preocuparea lor 
pentru pâinea propriu-zisă spre a-Şi prezenta avertismentul privind 
„aluatul“ metaforic; sau dacă cele două subiecte nu aveau nicio legătură, 
dar semănau confuzie din cauza preocupării ucenicilor pentru nevoia 
lor trupească. 

8-10. Referitor la sintagma puzină credinză, vezi comentariul nostru 
la 6.30. Este o expresie preferată de Matei, înlocuită printr-o acuzaţie 
de lipsă de înţelegere şi împietrire a inimii în Marcu 8.17-18. Nu 
numai că ucenicii au eşuat în înțelegerea învățăturii metaforice a lui 
Isus datorită preocupării lor pentru problema materială, dar chiar şi la 
nivel material ei nu au izbutit să înveţe lecţia unei hrăniri miraculoase 
a noroadelor (vezi comentariul nostru la 14.22). În legătură cu eşecul 
lor de a pricepe, de a putea privi dincolo de aparente, cf cu 15.16. 

11-12. Ce este atunci aluatul fariseilor şi saducbeilor împotriva 
cărora i-a avertizat Domnul Isus? Este specificat ca fiind învăzăzura 
lor; însă, faptul acesta stârneşte mirarea, fiindcă învățătura acestor 
două grupuri era în cele mai multe privințe diametral opusă. Mai mult 
ca atât, în Marcu 8.15 se face referire la „aluatul fariseilor şi aluatul 
lui Irod“ — iar Irod nu era renumit pentru „învățătura“ lui! Probabil 
un punct în care „învățătura“ fariseilor şi saducheilor (şi Irod) putea 
coincide ar fi însăşi percepția lor asupra împuternicirii lui Mesia, ori 


(1951), p. 141-142, şi pe temeiuri diferite, de Gundry, p. 323-324. 

tocmai această problemă a fost aceea care a provocat dialogul din 
v. 1-4. Ceea ce a reprezentat miezul discuţiei era atitudinea lor de 
ostilitate față de pretenţiile lui Isus şi eşecul lor de a-L percepe pe 
Dumnezeu implicat în lucrarea lui Isus. Æ/uatul împotriva căruia 
Isus Şi-a avertizat ucenicii este aici un simbol al puterii penetrante a 
răului (vezi, mai sus, comentariul nostru la 13.33 şi cf. cu 1 Cor. 5.6-8; 
Gal. 5.9), şi a fost efectul perfid al atitudinii dezvăluite prin cererea 
unui semn. 


(xi) Isus este Mesia (16.13-20) 


Mărturisirea lui Petru despre Isus ca Mesia reprezintă punctul 
culminant al lungii secţiuni care a început în 4.17 cu învățătura 
publică a lui Isus în Galileea. Pe tot parcursul acestei secţiuni, 
întrebarea pusă de Isus în v. 13 revine tot mai mult în centrul 
atenției. În timp ce Matei şi-a prezentat clar în prima parte a 
Evangheliei sale (1.1-4.16) convingerea personală că Isus este 
Cel în care scopurile lui Dumnezeu şi-au găsit împlinirea şi a 
redat nişte declaraţii clare din partea lui Dumnezeu (3.17) şi din 
partea demonilor (8.29) despre cine este Isus, el încă nu a notat 
nicio declarație explicită din partea lui Isus privind rolul Său ca 
Mesia (deşi o bună parte a învățăturii consemnate până aici arăta 
clar în această direcție). Mai degrabă am văzut uimirea frecventă 
a mulțimii în faţa autorităţii pe care El Şi-a manifestat-o prin 
cuvinte şi fapte (4.24-25; 7.28-29; 9.8, 26, 31, 33; 13.54; 15.31), 
care a dus la speculaţia dacă nu cumva ar fi El Fiul lui David 
(12.23; de asemenea, respectivul titlu I-a fost acordat de cei care- 
I adresau cereri stăruitoare în 9.27; 15.22) şi ceea ce, de fapt, a 
determinat autorităţile religioase să-I ceară un semn din Cer care 
să autentifice presupusele Lui pretenții (12.28; 16.1). În plus, Ioan 
Botezătorul a arătat spre „Unul care avea să vină“ (3.11-12) şi L-a 
identificat cu titlu experimental pe Isus în acest rol „mesianic“ 
(11.2-6), în timp ce Irod a confundat lucrarea lui Isus cu cea a lui 
loan Botezătorul (14.1-2). Aşa stând lucrurile, sosise momentul 
potrivit pentru clarificarea problemei; însă, este semnificativ că, în 
conformitate cu principiul scos în evidenţă în 13.11-17, clarificarea 
le este dată ucenicilor în particular, aici şi în 17.1-13. Mulţimile 

rămân într-o stare de incertitudine, iar aceasta, aşa cum o va arăta 
clar v. 20, se produce în mod deliberat. 

13-14. Locul acestei întruniri secrete a fost bine ales în zinutul 
Cezareii lui Filip, o regiune locuită de neevrei, situată aproape de 
cursul superior al Iordanului, şi unde nu s-ar fi aşteptat să se adune 
oameni proveniți din Galileea. Întrebarea lui Isus, în Evanghelia după 
Matei conține expresia Fiul omului, pe când Marcu şi Luca au doar 
pronumele „Eu“; această înlocuire confirmă perspectiva enunțată mai 
sus (vezi Inzroducere, p. 51-53) că „Fiul omului“ era perceput ca fiind 
pentru Isus un mod special de a Se referi la Sine Însuși, dar nu un 
titlu cu un conținut deja făcut, lăsând astfel deschisă întrebarea „Cine 
este acest Fiu al omului?“ (cf cu Ioan 12.34). Răspunsul dezvăluie un 
consens crescând în a-L identifica pe Isus drept unul dintre prooroci, 
fiindcă toate persoanele individuale menționate intră în această 
categorie. În ce priveşte identificarea Sa cu loan Botezătorul, vezi 
comentariul nostru la 14.1-2 (iar pentru rolul profetic al lui Ioan, vezi 
11.9-14); pentru aşteptarea unei întoarceri a lui Jie, vezi comentariul 
nostru la 11.14. Ieremia era o identificare plauzibilă, mai ales prin 
aceea că, asemenea lui Isus, el era un profet al judecății, anunțând 
ruina iminentă sub pedeapsa lui Dumnezeu a propriei națiuni şi fiind 
prin urmare combătut şi persecutat de conducătorii evrei.! Însă, dacă 
un rol profetic nu era adecvat pentru a-l înțelege nici măcar pe loan 
Botezătorul (11.9), cu atât mai mult n-ar fi corespuns adevărului 
despre Isus. 

15-16. Conştientizarea ucenicilor a progresat deja dincolo de acest 
punct, în ciuda mustrării deja pronunțate în 16.8-11. Experiența lor 
privind autoritatea lui Isus i-a condus la o mult mai înaltă treaptă de 
evaluare a identităţii Lui (8.27; 14.33). În plus, învățătura lui Isus 
a fost angrenată spre o descoperire mai completă pentru ei decât 
cea rezervată mulțimilor (13.11-17). Ca urmare, a doua întrebare 
a lui Isus aşteaptă şi primeşte un răspuns mai adecvat. Simon Petru 
exprimă o convingere care era fără îndoială embrionară în ei toți. 
(Referitor la titlul Cristosul, vezi Introducere, p. 49-51). Acest titlu a 


| Opinie exprimată, de exemplu, de J. Carmignac în G. Jeremias (ed.), 
Tradition und Glaube (Tradiţie şi credință) (1971), p. 283-298. 

apărut până acum doar în notele editoriale ale lui Matei (1.1, 16, 17, 
18; 2.4; 11.2), nu în vorbire indirectă. În 11.2 indică semnificaţia din 
spatele referinţei lui Ioan la „Cel care avea să vină“, însă, aceasta este 
prima dată când e rostit în mod deschis. Cuvintele Fiul Dumnezeului 
celui viu sunt adăugate doar în versiunea lui Matei (unde ele conduc 
la o secțiune lungă adresată lui Petru, v. 17-19, care apare doar în 
Matei); aparent Matei doreşte ca noi să înțelegem că mărturisirea 
lui Petru, în ciuda naturii potenţial înşelătoare a limbajului mesianic 
(vezi Introducere, p. 49-51) şi a incapacității lui Petru de a-i înțelege 
implicațiile practice (vezi v. 22-23), trece dincolo de o simplă fervoare 
naționalistă ajungând până la o conştientizare a relației speciale a lui 
Isus cu Dumnezeu. (Referitor la titlul „Fiul lui Dumnezeu“, vezi 
comentariul nostru la 3.17 şi 14.33). Adjectivul viu (care are, desigur, 
o sănătoasă origine vechi-testamentară) s-ar putea să fi fost inclus 
pentru a-L pune în contrast pe singurul Dumnezeu adevărat cu 
zeitățile locale (Cezareea lui Filip era un centru al cultului zeului Pan). 

17. Versetele 17-19, adresate lui Petru, au fost considerate ca o 
adăugare mai târzie menită să sprijine o pretenţie timpurie referitoare 
la primatul episcopului Romei. Că ele conferă sau nu un asemenea 
suport, fapt este că nu există nicio dovadă textuală despre adăugarea 
lor la Evanghelie după conceperea sa inițială, iar specificul semitic 
foarte pronunțat al limbajului acestor versete indică o origine relativ 
timpurie într-un mediu palestinian.! 

Domnul Isus îl „fericeşte“ (referitor la semnificaţia cuvântului 
ferice, vezi comentariul nostru la 5.3-10) numai pe apostolul Petru; 
s-ar putea ca şi ceilalți ucenici să fi împărtăşit iluminarea lui, dar 
Petru a exprimat-o, potrivit stilului său caracteristic. De altfel, Matei 
ilustrează deseori locul lui Petru în fruntea grupului de ucenici (cf cu 
10.2, unde el este primul pe listă; 14.28 şi urm.; 15.15; 17.24-27, 18.21, 
toate specifice lui Matei). Petru este purtătorul de cuvânt, pionerul, 
liderul natural. Priceperea care i-a fost acordată de Dumnezeu pentru 
a înțelege adevărul privitor la Domnul Isus subliniază poziția-cheie 


1 Pentru o apărare a originalității acestor cuvinte ca afirmaţii ale Domnului 
Isus făcute în timpul lucrării Lui, vezi Ladd, cap. 10 (cu referință 
specială la ideea de „biserică“) şi Meyer, p. 186-197. 

de care dispunea şi astfel reprezintă fundamentul pentru declarațiile 
remarcabile din v. 18 şi 19. 

18. Fraza și Eu îti spun cu pronumele care, în originalul grecesc, 
ies în relief în mod emfatic, marchează cuvintele care urmează ca 
replică din partea lui Isus la mărturisirea lui Petru. El a dezvăluit 
adevărata semnificaţie a lui Isus; acum era rândul lui Isus să dezvăluie 
unde se afla Petru în desfăşurarea planului lui Dumnezeu. Şi după 
cum mărturisirea lui Petru a fost cuprinsă într-un titlu, „Cristosul“ 
(Mesia), la fel şi Isus rezumă acum semnificaţia lui Petru într-un 
nume, Petru. Nu este redat acum pentru prima dată, fiindcă Matei 
l-a folosit pretutindeni, preferându-l numelui „Simon“ (care nu apare 
niciodată fără „Petru“ până la v. 17), iar Marcu 3.16 şi loan 1.42 indică 
faptul că i-a fost atribuit mai devreme. Dar ceea ce dezvăluie Isus aici 
este semnificaţia acestui nume. Aparent era o alegere făcută iniţial 
de Isus Însuşi, fiindcă nu se cunoaşte un alt caz anterior când Petros 
(sau aramaicul képā’, „Chifa“) să fi fost folosit ca nume de persoană!); 
acum El dezvăluie de ce l-a ales. Numele acesta descrie nu atât de 
mult caracterul lui Petru (el nu s-a dovedit a fi „ca piatra“ în termenii 
stabilităţii sau încrederii), ci funcţia lui, ca piatră de temelie a Bisericii 
lui Isus. Cuvântul feminin pentru piatră, petra, este în mod necesar 
schimbat în masculinul pezros (piatră) ca să ofere numele unui bărbat, 
însă jocul de cuvinte este neîndoielnic (în aramaică avea să fie chiar 
şi mai evident, chiar dacă aceeaşi formă kepâ' va apărea în ambele 
locuri). Este doar reacţia exagerată protestantă la pretenţia romano- 
catolică (care, desigur, nu are niciun fundament în text), că ceea ce 
este spus aici despre Petru se aplică şi episcopilor de mai târziu ai 
Romei, care a determinat pe unii să susțină că „piatra“ despre care se 
vorbeşte aici n-ar fi nicidecum Petru, ci credința pe care el tocmai a 
mărturisit-o. Jocul de cuvinte şi toată structura pasajului cer ca acest 
verset să fie întocmai declaraţia lui Isus despre Petru, după cum v. 16 
era declaraţia lui Petru despre Isus. Desigur că pe temeiul mărturisirii 
lui Petru declară Isus rolul său ca temelie a Bisericii, dar metafora 


1 Cuo singură excepţie, în Egipt în sec. V î.Cr.; vezi J.A. Fitzmyer în Text 
and Interpretation. Studies presented to Matthew Black, ed. E. Best şi 
R. McL. Wilson (1979), p. 126-130. 

pietrei se aplică lui Petru personal, nu mărturisirii lui. Şi, desigur, este 
un fapt istoric că Petru a fost conducătorul recunoscut al grupului de 
ucenici şi al Bisericii care s-a dezvoltat în anii ei de început. Imaginea 
pietrei de temelie se aplică în Noul Testament în primul rând lui 
Cristos Însuşi (1 Cor. 3.10 şi urm.; 1 Pet. 2.6-8; etc.), însă cf. cu 
Efeseni 2.20; Apocalipsa 21.14 pentru apostoli ca temelie.! 

Una dintre obiecțiile principale față de autenticitatea acestui 
pasaj este că discuţia despre „clădirea unei biserici“ trădează un 
interes eclesiastic care ar fi imposibil în timpul lucrării lui Isus. 
Însă, aceasta înseamnă să citeşti toate conotaţiile de mai târziu ale 
termenului ekklēsia („biserică“) într-un cuvânt care în termenii 
contextului Vechiului Testament (unde Septuaginta obişnuia să 
traducă ebraicul gâ/â/, unul din termenii obişnuiţi pentru „adunarea“ 
sau „comunitatea“ poporului lui Dumnezeu) ar fi absolut adecvat să 
descrie „comunitatea mesianică“ a ucenicilor lui Isus. Într-adevăr, „un 
Mesia fără o comunitate mesianică ar fi fost de neconceput pentru 
un evreu“. Metafora clădirii este una care fireşte poate fi folosită în 
conexiune cu numele Petros şi nu solicită ideea unei structuri ierarhice 
incipiente. (De asemenea, ar putea fi o reflectare a speranţei că Mesia 
va reclădi Templul, idee în legătură cu care vezi comentariul nostru la 
26.61). Noua comunitate a oamenilor curățiți de Dumnezeu se afla 
în centrul misiunii lui loan Botezătorul şi era rezultatul necesar al 
lucrării lui Isus, cu efectul ei de separare a oamenilor după credința 
sau necredinţa lor (vezi mai ales notele introductive la capitolul 
13). Ceea ce ne frapează aici nu este atât de mult ideea de a „clădi 
o comunitate“, ci mai degrabă îndrăzneala lui Isus de a o numi nu 
Biserica lui Dumnezeu, ci Biserica Mea. 

Sintagma Portile Locuinfei morților (RSV mg.) apare în Isaia 
38.10 (reprezentând în ebraică „porţile Şeolului“); expresia mai apare 
în Înţelepciunea lui Isus Sirach 16.13 şi în alte surse evreieşti, unde 
înseamnă la fel „porţile morţii“ (Ps. 9.13; 107.18 etc.), locuința celor 


l Vezi O. Cullmann, Peter: Disciple, Apostle, Martyr (Petru: ucenic, 
apostol, martir) (1962), p. 220-228 pentru o discuție detaliată asupra 
semnificației acestei imagistici. 

2 Cf. cuAB, p.195 

morți. A spune că puterile mortii (aşa traduce RSV, în mod corect) nu 
vor birui comunitatea înseamnă a spune că ea nu va muri şi nu va fi 
încercuită de „porțile morţii“. Cuvintele nu indică un atac din partea 
„puterilor Celui Rău“, ci doar procesul morţii. Cu atât mai puțin 
sprijină textul ideea pitorească a unui atac din partea Bisericii asupra 
porților morţii. (Ce ar putea însemna aceasta? Un fel de descensus ad 
inferos săvârşit de către Biserică?!) Aşadar, Petru are să fie piatra de 
temelie a noii comunităţi a Domnului Isus, a poporului restaurat de 
Dumnezeu, o comunitate care va dăinui pentru totdeauna. 

19. Nu numai că Petru are un rol de lider, însă, acest rol implică 
un grad intimidant de autoritate (deşi nu o autoritate pe care o 
deţine el singur, după cum se poate vedea din repetarea părții din 
urmă a versetului în 18.18 cu referire la grupul ucenicilor în general). 
Imaginea cheilor (plural) sugerează probabil nu atât de mult portarul, 
care controlează admiterea în casă, cât mai ales administratorul care 
reglementează administrarea ei (cf. cu Is. 22.22, împreună cu 22.15). 
Atunci problema nu este aceea a admiterii în Biserică (iar Biserica 
nu este totuna cu Împărăția cerurilor; vezi Introducere, p. 53-55), ci o 
autoritate derivată dintr-o „delegare“ a suveranităţii lui Dumnezeu. 
Această autoritate este exercitată în /egare şi dezlegare, care erau 
termeni tehnici pentru declaraţiile rabinilor asupra a ceea ce era sau 
nu era permis (a /ega însemna a interzice, a dezlega a permite). Prin 
urmare, acest verset se referă probabil în primul rând la o autoritate 
„legislativă“ exercitată în Biserică, deşi asemenea decizii trebuie 
să aibă în mod clar implicații directe cu privire la ce poate sau nu 
poate fi iertat, iar această aplicaţie va fi reluată în 18.18. (acest aspect 
din urmă este tocmai cel care a fost exprimat în afirmaţia aparent 
similară din loan 20.23). O instanţă primară a exercitării de către 
Petru a acestei autorităţi a fost atunci când el a fost ales să inițieze 
şi să autorizeze acceptarea de către Biserică a convertiților dintre 
Neamuri (F.A. 10 — 11; cf cu FA. 15.7-11). În originalul grecesc, 
timpul verbelor va fi legat şi va fi dezlegat este viitorul perfect („va fi 
fost legat“ şi „va fi fost dezlegat“) şi deoarece viitorul perfect sună la 
fel de bombastic în greacă şi în engleză (dar şi în română), se pare că 
Isus a optat înadins pentru această formulare. În acest caz, trebuie 
înțeles că nu Cerul este cel care va ratifica hotărârile independente 

ale lui Petru, ci că Petru va transmite hotărâri care au fost deja luate 
în Cer. 

20. Referitor la porunca dată de Isus ucenicilor de a păstra tăcerea, 
vezi mai sus comentariul nostru la 8.4. Aici subiectul este îndeosebi 
mesianitatea Lui. Versetele 21-23 vor arăta cum nici Petru însuşi nu 
înțelesese încă adevărata natură a misiunii Domnului Isus, ca o misiune 
mai degrabă de respingere şi suferință decât de popularitate şi triumf. 
Pericolul unei înțelegeri greşite într-un cadru mai lărgit era cu mult 
mai mare (vezi comentariul nostru la 14.22), căci folosirea explicită a 
termenului Cristos (Mesia) cu o anumită încărcătură din perspectivă 
naționalistă ar putea doar alimenta un asemenea entuziasm înşelător 
şi să împiedice astfel adevărata misiune a lui Isus. Mărturisirea lui 
Petru, înţeleasă corespunzător, era adevărată şi dată de Dumnezeu; 
însă, doar titlul „Cristos“, fără interpretarea pe care v. 21 i-o oferă, ar 
fi fost ceva rău, nu doar inadecvat. 





III. LUCRAREA PRIVATĂ ÎN GALILEEA. 
PREGĂTIREA UCENICILOR (16.21 - 18.35) 


La fel ca în 4.17, formularea „De atunci încolo, Isus a început...“ 
marchează o fază nouă a lucrării lui Isus. În 4.17 s-a indicat caracterul 
primei faze ca început al propovăduirii şi expunerii în mod deschis în 
fața mulțimilor din Galileea, cu o insistență crescândă asupra întrebării 
„Cine este acesta?“, care duce la punctul culminant din 16.13-20. 
Acum, atât stilul cât şi conținutul învățăturii lui Isus intră într-o nouă 
fază. El Se concentrează asupra instruirii private a ucenicilor Lui, iar 
conținutul acestei instruiri ține de adevărata natură a misiunii Lui 
mesianice ca una de suferință şi respingere, în care ei trebuie să-L 
urmeze. (Vezi Introducere, p. 67-71, despre structura Evangheliei). 


A. ÎNVĂŢĂTURA DESPRE MISIUNEA DOMNULUI ISUS 
(16.21 — 17.27) 


(i) Primul anunţ al suferinţei şi morții lui Isus (16.21-23) 

Pornind de la un punct de vedere literar, 16.21 marchează un 
început nou, iar învățătura lui Isus intră acum într-o fază decisiv 
nouă, dar aceste versete se leagă direct de v. 13-20 şi pot fi înțelese 
numai în acest context. Mesianitatea pe care Petru a declarat-o de 
o manieră triumfală trebuie să aibă caracteristici foarte diferite de 
ceea ce şi-a imaginat el. Petru rămâne în centrul atenţiei, atât în 
privința incapacității sale de a înțelege misiunea lui Isus, cât şi prin 
promptitudinea lui de a o proclama. Comportamentul său este şi aici 
tipic grupului de ucenici, al cărui purtător de cuvânt încă este fără 

nicio îndoială. Vedem acum de ce mărturisirea pe care Isus o acceptă 
favorabil în 16.16-17 avea să fie urmată de porunca de „a nu spune 
nimănui că El este Cristosul“. Dacă ucenicii înşişi aveau o idee atât 
de vagă despre misiunea Lui mesianică, ce ar fi făcut cu ea mulțimile? 
„Gafa“ lui Petru ilustrează în mod grăitor cât de greu, datorită noutății 
sale absolute, trebuie să fi fost pentru orice evreu să înțeleagă ideea lui 
Isus despre Mesia, stabilită totuşi favorabil. 

21. În timp ce majoritatea versiunilor au aici doar cuvântul Isus, 
câteva dintre cele mai vechi manuscrise au „Isus Cristos“, un titlu 
rar folosit în Matei (doar în 1.1,18; cf cu 1.16; 27.17, 22 pentru 
„Isus care este numit Cristos“) dar care poate fi foarte bine adevărata 
interpretare contextuală, reluându-se titlul din mărturisirea lui Petru 
în v. 16 şi (probabil cu o notă de ironie?) îi conferă un înțeles pe care 
Petru nu-l poate accepta. Motivul pentru care aceste lucruri zrebuie 
să se întâmple nu este prezentat aici, însă din învățătura lui Isus 
consemnată altundeva reiese clar că modelul stabilit de El aici este 
tocmai cel pe care l-a văzut enunțat pentru misiunea Lui în Vechiul 
Testament.! Bătrânii, preoții cei mai de seamă şi cărturarii erau cele trei 
grupuri care împreună alcătuiau Sanhedrinul, cea mai înaltă instanță 
de judecată a Israelului; Isus trebuia să fie executat în mod oficial. 
Aşadar, înstrăinarea dintre Isus şi conducerea evreiască oficială este 
deja irevocabilă. Prezicerea că El va trebui să fe înviat (observă diateza 
pasivă a verbului — învierea lui Isus este aproape întotdeauna descrisă 
în Noul Testament mai degrabă ca un lucru pe care Dumnezeu l-a 
făcut pentru El decât ca pe o realizare personală) nu reiese explicit 
din nicio proorocie vechi-testamentară, deşi faptul că Dumnezeu 
Îl va apăra şi-L, va glorifica pe Robul Său care suferă este o temă 
care se poate desprinde din context? (vezi, de exemplu: Is. 52.13- 
15; 53.10-12; cf cu Ps. 16.10-11; 118.17-18, 22). Expresia a reia zi 
(care idiomatic este echivalentă cu „după trei zile“ a lui Marcu — nicio 
expresie nu este atât de mult preocupată de durata exactă a intervalului 
cât mai ales de scurtimea lui) este deseori văzută ca provenită din Osea 
6.2-3, unde „învierea“ avută în vedere vizează renaşterea națională a 


l Vezi lucrarea mea, JOT, p. 125-132, 148-150. 
2 Vezi, de exemplu, Lindars, p. 60-61. 

lui Israel. Lucrurile ar putea foarte bine să stea astfel," însă dacă este 
aşa, motivul nu-i acela că Isus ar fi vorbit numai despre o înviere 
metaforică a lui Israel, pe care ucenicii Lui au interpretat-o mai târziu 
în lumina evenimentului de Paşte ca o prezicere a propriei Lui învieri, 
ci mai degrabă că aici, la fel ca în 4.1-11, Isus a văzut în misiunea 
Sa „împlinirea“ speranţelor şi destinului lui Israel, şi astfel înțelegea 
acest text despre Israel ca un indicator al destinului Său personal. 
(Cf cu folosirea tipologică, într-un mod asemănător, a lui Iona 1.17 
în Matei 12.40 şi comentariul nostru ad /oc.). Subiectul acestui anunț 
este soarta proprie a lui Isus, nu viitorul lui Israel. 

22-23. Verbul a mustra (în greceşte, epitimað),care în unele 
manuscrise biblice apare şi în v. 20, nu transmite neapărat o notă 
critică, ci mai degrabă un avertisment sever, este ceea ce înțelegem noi 
prin „a-i ţine cuiva o morală“. Petru este îngrozit atât de caracterul 
neobișnuit al noțiunii lui Isus despre mesianitate cât şi de implicaţiile 
inacceptabile pentru soarta Învăţătorului său (oare era el îngrijorat şi 
de soarta sa proprie?). Sintagma să Te ferească Dumnezeu reprezintă o 
expresie idiomatică grecească însemnând probabil „Fie ca Dumnezeu 
să Se îndure de Tine“, adică să Te cruțe de această soartă. Petru nu 
poate înțelege că un asemenea „dezastru“ putea fi scopul sau intenția 
lui Dumnezeu. Isus S-a întors ca să-l privească în față pe Petru, dar nu 
numai pe el ci şi pe ceilalți ucenici din spatele lui (vezi Mc. 8.33), câtă 
vreme şi ei aveau nevoie să învețe din greşeala lui Petru. Mustrarea 
Lui contrastează izbitor cu binecuvântarea pronunțată în v. 17-19: pe 
când declaraţia anterioară era inspirată de Dumnezeu, aceasta era de 
la Sazan, şi aceasta până acolo încât Petru însuşi este implicat în rolul 
de ispititor al lui Satan (cf cu 4.10); şi în timp ce Petru era declarat 
acolo o piatră pe care să se clădească, aici el este o piatră de poticnire 
(piedică este cuvântul potrivit pentru „piatră de poticnire“ — vezi 
comentariul nostru la 13.41 precum şi cele spuse asupra verbului cu 
aceeaşi rădăcină folosit în 5.29-30; 11.6; referitor la piatră ca simbol 
aplicat lui Cristos pentru a-L defini atât ca temelie cât şi ca piatră 
(prilej) de poticnire, cf cu Rom. 9.33; 1 Pet. 2.6-8). A fi de partea 


este o parafrazare neobişnuită a unui verb care înseamnă simplu „a 


] Vezi lucrarea mea JOT, p. 54-55. 

gândi“; atitudinea minții lui Petru este omenească, nu divină. Dacă 
mărturisirea lui în v. 16 era inspirată de Dumnezeu, cuvintele lui 
ulterioare dezvăluie o interpretare a acestei mărturisiri în termenii 
unor considerente omeneşti naturale. 


(îi) Ucenicia va implica şi suferință (16.24-28) 

Dacă ucenicie înseamnă identificare cu Învățătorul, atunci ei 
trebuie să se aştepte să împărtăşească soarta pe care El tocmai Şi-a 
conturat-o. Aspectul esenţial este scos în evidenţă de o versiune mai 
extinsă a cuvântării deja consemnate la însărcinarea dată ucenicilor 
în 10.38-39, împreună cu amintirea faptului că mizele finale sunt 
importante. 

24-26. Vezi comentariul nostru la 10.38-39 pentru o mare 
parte a detaliilor acestor versete. Dacă acolo „purtarea crucii“ era o 
metaforă vie, aici, după v. 21, a devenit în mod dureros o posibilitate 
reală. Prin urmare, „pierderea vieţii“ poate fi la fel de concretă 
pentru ucenic cum va fi efectiv pentru Învățătorul său. Desigur că 
o aplicare mai generală pentru cerințele radicale ale uceniciei, aşa 
cum au fost ele scoase în evidență mai sus în comentariul nostru la 
10.38-39, este la fel de adecvată şi aici; însă, în contextul capitolului 
16, aplicarea literală a cuvintelor lui Isus este adusă acum în centrul 
atenției. Într-un asemenea context, faptul de a se Jepăda de sine nu 
trebuie să fie banalizat printr-o chemare la un ascetism temperat; 
lepădare de sine înseamnă renunțarea la dreptul lui la viață. Acest 
gen de ucenicie nu este rezultatul unei conformări uşoare, ci al 
unei decizii deliberate şi irevocabile: verbul a voi folosit în v. 24 
implică o alegere — „a hotărî să“. În v. 25-26 ambiguitatea lui psyche 
(„„suflet/viață“) este exploatată ca în 10.39; indiferent de câştig 
(inclusiv salvarea propriei viezi fizice), dacă prețul este viaza ta (eul 
tău adevărat, văzut ca subspecie aeternitatis), este prea mare. Apoi 
aceste versete apelează la un simț adevărat al valorilor şi îi amintesc 
ucenicului că el se confruntă cu o alegere fundamentală a locului 
în care se află realmente loialitatea lui, cu Dumnezeu sau cu lumea 
(vezi comentariul nostru la 6.24). 

27. Seriozitatea alegerii este indicată prin judecata viitoare pe care 
o va face Fiul omului (cf. cu comentariul nostru la 13.41). În Vechiul 

Testament judecata era prerogativa lui Dumnezeu, iar cuvintele din 
Psalmul 62.12 (cf cu Pv. 24.12) care formează cea de-a doua parte 
a acestui verset sunt cuvinte care-L vizează pe Dumnezeu. Tratate 
împreună cu versetul următor care include atribuirea unei Împărășii 
Fiului omului, fac loc unei remarcabile presupuneri privind rolul divin 
acordat lui Isus în gloria Sa viitoare. El va veni în slava Tatălui Său, 
ceea ce înseamnă că El este părtaş la această glorie şi autoritate. În 
lumina acestei autorități finale trebuie decise loialitatea şi supunerea 
ucenicului. 

28. Versetul 27 se referea la viitoarea „venire“ a Domnului Isus 
ca Judecător; acest verset precizează, cu toată siguranța exprimată în 
cuvintele solemne ale lui Isus Agevărar vă spun (vezi comentariul 
nostru la 5.18), că această „venire“ (ca Rege, de unde şi autoritatea 
Lui de a judeca) va fi văzută de unii dintre ascultătorii Lui înainte ca 
ei să moară. Aceasta repune în discuţie problema apărută în 10.23, 
referitor la o aparentă prevestire a „parousiei“ în cadrul primului 
secol. (Vezi comentariul nostru la 10.23, la care s-ar putea adăuga că 
aici „venirea“ este mai specific una de judecată şi autoritate regească). 
O altă trăsătură distinctă a acestei afirmaţii este că ea precedă 
imediat consemnarea Iransfigurării lui Isus, care i-a condus pe unii 
să concluzioneze că acest eveniment, cu „viziunea lui proleptică“ 
asupra gloriei lui Isus, era aici „vederea“ specifică prezisă. (Sugerează 
2 Pet. 1.16-18 această identificare?) Dar Transfigurarea cu greu ar 
putea fi luată ca o împlinire a „venirii Fiului omului cu îngerii Săi 
ca să răsplătească fiecăruia după faptele lui“ (v. 27), deşi poate fi o 
anticipare a unei asemenea veniri. Ar fi mai bine să nu căutăm un 
eveniment specific, ci să vedem împlinirea acestei prevestiri, cu ecoul 
ei neîndoielnic din Daniel 7.13-14, în autoritatea lui Isus cel înviat 
care va fi proclamat (din nou în termenii proveniţi din Dan. 7.14) în 
28.18. Nu există aici un motiv mai mare decât în 10.23 de a interpreta 
„venirea“ ca o venire pe pământ; ca în Daniel 7.13-14, este o venire 
inaintea lui Dumnezeu pentru a-Şi primi Împărăria Lui. Va fi „văzut“ 
nu atât de mult într-un singur eveniment, cât în percepţia că Isus, 
înviat şi glorificat la dreapta lui Dumnezeu, este acum în poziția 
de autoritate supremă, o autoritate care îşi va atinge apogeul atunci 
când Isus Cristos, Fiul omului, Se va descoperi ca Judecător la ultima 

şedinţă a Tribunalului Suprem (vezi în plus comentariul nostru la 


25.31 şi urm.). 


(iii) O viziune a gloriei lui Isus (17.1-13) 

„Schimbarea la față“ este strâns legată în toate cele trei Evanghelii 
Sinoptice de mărturisirea lui Petru şi de prima învăţătură ulterioară 
despre rolul suferințelor şi mortii lui Isus. Succesiunea este instructivă: 
euforia sugerată de recunoaşterea lui Isus ca Mesia a fost spulberată 
de revelaţia a ceea ce va implica mesianitatea Sa, atât pentru El cât 
şi pentru ucenicii Lui; însă, acum acest eşec aparent la nivel uman 
este echilibrat de o descoperire a realităţii supranaturale care se află 
în spatele lui. Cel care are să sufere este Mesia, Alesul lui Dumnezeu, 
Fiul Lui, a cărui natură adevărată este descoperită în glorie divină. 
Aşadar, żheologia crucis şi theologia gloriae sunt într-un mod proeminent 
aşezate alături; niciuna nu este completă fără cealaltă. 

Experienţa ucenicilor este descrisă în v. 9 ca o vedenie, [în grecește, 
horama, un substantiv folosit şi altundeva în Noul Testament (toate 
în Faptele Apostolilor) doar pentru experienţe aparent „interioare“]. 
Probabil că nu este de folos să întrebăm cât de „fizică“ a fost experiența; 
cel puțin l-a impresionat pe Petru ca fiind suficient de reală pentru a 
solicita ridicarea colibelor! Însă, tot scenariul este în mod clar o „hrană 
sufletească“ — lumină, strălucire, norul (vezi comentariul nostru la v. 
5), o voce din Cer, teama ucenicilor, apariţia şi dispariţia subită a celor 
doi oameni de demult. Nu mai întâlnim ceva asemănător altundeva 
în Evanghelii (nici măcar în apariţiile lui Isus de după înviere); este o 
scurtă licărire în spatele scenelor. 

O temă subsidiară este cea a descoperirii lui Isus ca noul Moise 
(vezi mai sus comentariul nostru la 2.13-23; 5.1-2), sugerată de 
câteva ecouri ale relatării întâlnirii lui Moise cu Dumnezeu pe munte 
în Exodul 24 şi 34, şi prin aluzia la Deuteronom 18.15 în v. 5, şi care 
vor fi toate consemnate mai jos. 

1. Notaţia după şase zile este neobişnuit de precisă. Subliniază 
continuitatea prin acest episod a scenei precedente din 16.13-28 şi 
probabil un ecou al experienței lui Moise pe munte din Exodul 
24.15-18. Petru, Iacov şi loan ca „cercul intim“ de ucenici apar iarăşi 
ca însoțitorii aleşi ai lui Isus într-un moment de comuniune privată 

cu Dumnezeu în 26.37 (cf cu Mc. 5.37); şi Moise a avut trei însoțitori 
speciali pe munte (Exod.24.1,9). Pesemne era Muntele înalt, deoarece 
acest incident survine după „retragerea“ în regiunea Cezareii lui Filip, 
una din culmile izolate din vecinătatea lanţului Hermon, deşi tradiția 
a localizat incidentul pe muntele Tabor în Galileea (care, totuşi, nu 
era atât de mult /a o parze, pe culmea lui existând o aşezare rurală). 

2. Traducerea tradițională a termenului zransfigurar (din latină) 
redă un verb tradus altundeva prin „transformat“ (Rom. 12.2) sau 
respectiv „schimbat“ (2 Cor. 3.18). Înţelesul lui în acest context 
este pus în evidență de clauzele care urmează. Enunţul faza Lui a 
strălucit ca soarele aminteşte de Moise în Exod 34.29-35, iar hainele 
albe ca lumina sugerează o ființă cerească (cf. cu 28.3; Lc. 24.4); cf. cu 
descrierea slavei viitoare a „celor neprihăniți“ în 13.43. 

3. Semnificaţia pe care o au aici Moise şi Ilie a fost înțeleasă diferit: 
(a) ei ar reprezenta Legea şi Proorocii (deşi faptul că Ilie nu apare 
printre autorii scrierilor profetice ale Vechiului Testament contravine 
acestei sugestii); (b) doi dintre cei trei oameni ai lui Dumnezeu din 
Vechiul Testament care în mod tradițional n-au murit (celălalt era 
Enoh; conform cu Dt. 34, Moise a murit, dar înmormântarea lui 
de către Dumnezeu se dezvoltase prin sec. I d.Cr. într-o credință 
în „adormirea“ lui); (c) doi conducători mari care au vorbit cu 
Dumnezeu pe muntele Sinai (Gundry); (d) cei doi a căror „întoarcere“ 
era aşteptată în conexiune cu epoca mesianică. Ultima interpretare 
pare mai relevantă în acest context, unde apariția lor subliniază rolul 
mesianic al lui Isus, cu toate că drept urmare niciuna din celelalte nu 
este înlăturată. De asemenea, se poate să fie relevant că atât Moise cât 
şi Ilie în misiunile care le-au fost date de Dumnezeu au avut parte 
de respingere şi suferință. Aşadar, Isus Cristos este indicat ca Acela 


] Referitor la această credință despre Ilie, vezi mai sus comentariul nostru 
la 11.14 şi mai jos, asupra v. 10-12; referitor la Moise, vezi promisiunea 
din Deuteronom 18.15-18 privind „un prooroc ca Moise“ care avea să 
vină şi dovada citată în TDNT, IV, p. 856-864 în legătură cu credințele 
evreieşti de mai târziu; o aşteptare că atât Moise cât şi Ilie se vor 
întoarce împreună se află în Deuteronomy Rabbah 3.17, deşi aceasta 
este posterioară perioadei Noului Testament. 

în care exemplul slujitorilor lui Dumnezeu din Vechiul Testament își 
atinge împlinirea lui finală. 

4. Propunerea lui Petru de a clădi adăposturi pentru Isus şi 
pentru auguştii Săi vizitatori s-ar putea să nu fi fost mai mult decât o 
spontană şi mai curând stângace tentativă de a conferi acestei ocazii 
ospitalitatea adecvată. Sau poate că el dorise să „instituționalizeze“ 
vedenia fugitivă (aşa cum Moise a ridicat „Cortul întâlnirii“ în Exod. 
33.7-11); dacă este aşa, atunci încă o dată el a înteles greşit misiunea 
lui! Isus, care nu era aceea de a sta pe muntele sfânt, ci de a merge 
jos la cruce. Colibele (în mod normal, acest cuvânt înseamnă „cort/ 
umbrar“) erau nişte adăposturi temporare confecționate din ramuri, 
aşa cum se proceda cu prilejul Sărbătorii Corturilor; însă nu există 
niciun indiciu în context care să sugereze că incidentul se întâmpla în 
timpul acelei festivități. 

5. În Vechiul Testament, un nor este deseori văzut ca un semn al 
prezenţei lui Dumnezeu (de exemplu, Ex. 24.15-18; 40.34-38) şi prin 
adăugarea adjectivului szră/ucitor Matei subliniază că acesta nu este un 
nor obişnuit, ci Shekinah, adică norul gloriei vizibile a lui Dumnezeu. 
La fel ca în Exodul 24.16, Dumnezeu vorbeşte din nor. Prima parte 
a declaraţiei este aceeaşi ca în Matei 3.17 (vezi comentariul nostru 
acolo). Cuvintele de El să ascultați care au fost adăugate trebuie să fie 
înțelese probabil ca un ecou al textului din Deuteronom 18.15, 19, 
unde aceeaşi cerere este formulată cu referire la proorocul asemănător 
lui Moise promis lui Israel. Probabil că în acest context este implicat 
un reproş la adresa recentului eşec al lui Petru de a înțelege învățătura 
lui Isus despre rolul lui Mesia (16.21-23). 

6-8. Explicabila reacție de groază a ucenicilor (expresia redată prin 
plini de spaimă înseamnă literal „înspăimântați foarte tare“) ca răspuns 
la o asemenea experiență supranaturală este cu blândețe potolită prin 
familiarul nu vă temeti rostit de Domnul Isus (cf cu 14.27) şi prin 
ocazia de a-L vedea, literalmente, pe „Isus Însuşi singur“ — adică, 
probabil, aşa cum ÎI ştiau ei pe El. 

9. Referitor la porunca lui Isus de a păstra tăcerea, vezi 
comentariul nostru la 8.4; 16.20. Acum ucenicii aveau ceva şi 


| Vezi NBD, p. 1101-1102. 

mai spectaculos decât o simplă declaraţie verbală despre care să 
vorbească (şi să se laude?), iar pericolul entuziasmului mesianic 
în popor era sporit de implicarea lui Moise şi Ilie. Această 
tăcere trebuia menţinută doar până după înviere, fiindcă nicio 
interpretare a afirmațiilor lui Isus în termenii politicii naționale 
n-ar fi fost posibilă atunci când respingerea şi moartea Lui care 
fuseseră prezise deveneau o realitate, iar El nu mai era acolo să 
conducă o răzmeriță. 

10. Apariţia lui Ilie a ridicat întrebarea privind modul în care 
aşteptata lui întoarcere are legătură cu rolul mesianic al lui Isus. 
Cuvântul apoi poate sugera şi o legătură mai strânsă cu v. 9; dacă 
Ilie a venit acum (aşa cum ei tocmai au văzut), de ce n-am putea 
proclama acum mesianitatea Ta? Probabil că şi menţiunea învierii 
(şi prin urmare a morții) li se părea inconsecventă cu rolul lui Ilie în 
„restaurarea tuturor lucrurilor“ (v. 11). Gândirea lor escatologică este 
în întregime una confuză! 

11-13. Isus confirmă aşteptarea cărturarilor (v. 11), însă, continuă 
să le arate că realitatea este atât de diferită de modul în care ei au 
descris-o fiindcă Kie a și venit, dar ei nu l-au cunoscut (v. 12). El 
trebuie să restaureze toate lucrurile (timpul viitor vizează nădejdea 
cărturarilor, şi nu prezicerea din partea lui Isus a unei viitoare veniri 
a lui Ilie) reflectă Maleahi 4.6 (3.24, în Scripturile ebraice), unde 
acelaşi verb este folosit numai cu referire la „întoarcerea“ de către 
Ilie a inimilor părinţilor către copii (în legătură cu „restaurarea“ mai 
amplă care i s-a acordat acum, vezi comentariul nostru la v. 10). De 
aici eşecul de a-l recunoaşte pe loan Botezătorul ca Ilie care s-a 
întors (vezi comentariul nostru la 11.14); şi soarta lui arată spre 
o soartă asemănătoare pentru Fiul omului care, la rândul Său, nu 
reuşeşte să Se încadreze în tiparul dezvoltat de aşteptările poporului 
evreu. 


1 Referitor la aşteptarea lui Ilie, vezi comentariul nostru la 11.14; în 
Eclesiastic 48,10 se spune că el va „restaura seminţiile lui Iacov“, iar în 
legătură cu aşteptările cărturarilor vezi, de exemplu, Mishnah Eduyoth 
8.7; BM 3.4-5, unde rolul lui este văzut mai ales legat de rezolvarea 
problemelor legislative. 

(iv) Puterea credintei (17.14-20) 


Când a coborât de pe munte, Moise s-a confruntat cu apostazia 
lui Israel (Exod. 32); la fel la întoarcerea Lui de pe munte, Isus intră 
într-o atmosferă de conflict spiritual (v. 18) şi necredință (v. 17, 
20). Relatarea, care în Marcu este o consemnare însufletită a unei 
vindecări spectaculoase, în Matei este redusă la aspectele esenţiale 
cele mai simple (devenind aproape prozaică prin comparaţie), astfel 
încât atenţia este concentrată asupra a ceea ce reprezintă pentru Matei 
punctul principal: necredinta ucenicilor şi învățătura lui Isus despre 
puterea pusă la dispoziţia celor ce au credință. Însăşi consemnarea 
remarcabilă a credinței şovăitoare a tatălui (Mc. 9.21-24) este omisă 
astfel încât eşecul ucenicilor stă în contrast izbitor cu autoritatea lui 
Isus.] 

14-15. Dacă „muntele“ din v. 1 era Hermonul, atunci prezența 
unei asemenea multimi în acest loc este surprinzătoare. Oare Se 
întorseseră Domnul Isus şi cei trei ucenici separat în Galileea, unde 
i-au găsit pe ceilalți ucenici deja în dificultăți? Sau poate că acest 
episod, datorită întregii potriviri a contrastului cu gloria din v. 1- 
13, nu se află într-o succesiune cronologică? Cuvintele esze epileptic 
sunt o interpretare a verbului grecesc selēniazomai (folosit mai rar şi 
care literal înseamnă „a fi afectat de lună“), căruia în greaca vulgară îi 
corespunde mai degrabă sensul de „lunatic“. Simptomele consemnate 
aici (dar îndeosebi în relatarea mai completă din Marcu) se aseamănă 
cu ceea ce noi am numi epilepsie, însă v. 18 va indica faptul că în 
realitate era vorba despre un caz de posesiune demonică.? 

16. Ucenicii ar fi trebuit să fie în stare să se ocupe de acest caz: 
vezi 10.1, 8. Eşecul lor ilustrează o combinaţie prea frecventă dintre 
autoritatea acordată de Domnul şi mica lor credință care avea nevoie 
să fie exercitată. 

17. Referitor la afirmațiile lui Isus care condamnă „această generatie“ 
pentru eşecul ei de a răspunde misiunii Lui, vezi comentariul nostru 


] Pentru o consemnare completă a lucrării editoriale a lui Matei asupra 
acestei relatări, vezi H.J. Held, TIM, p. 187-192. 
2 Vezi în plus ISBE, I, p. 959. 

la 12.38-45. Există o aluzie aici la verdictul rostit de Moise asupra 
contemporanilor lui în Deuteronom 32.5, 20. „Puțina credință“ a 
ucenicilor este ceea ce provoacă această nemulțumire; însă, nu doar 
singuri reprezintă ei generația lipsită de credință. Prin eşecul lor de a 
se încrede în Dumnezeu în cadrul acestui test practic, ucenicii sunt în 
general exponentii atitudinii contemporanilor lui Isus; şi astfel chiar 
în sânul grupului de ucenici se reflectă necredinţa „acestei generații“. 
Această expresie de exasperare este o oglindire rară a frustrării 
resimtite de Isus din partea unei lumi nereceptive față de apelul Său. 

18. Referitor la natura nemulțumirii, vezi comentariul nostru la 
v. 14-15. Descrierea ne oferă indiciile clare ale unui act de exorcizare, 
dar adăugarea precizării Păiatul s-a tămăduit sugerează că fusese vorba 
nu numai despre o posesiune demonică, dar şi despre o tulburare fizică 
(probabil epilepsie); de obicei, consemnările evanghelice referitoare la 
exorcizări nu se referă la „vindecarea“ persoanei afectate (cf cu acelaşi 
verb „a vindeca“ folosit în v. 16). 

19-20. În legătură cu sintagma pufină credință, vezi comentariul 
nostru la 6.30; 14.31. Aici din nou, aşa cum o arată însuşi răspunsul 
lui Isus, nu exista măcar o credință mică dar adevărată, ci mai degrabă 
o lipsă de credință. Fiindcă chiar şi credința cea mai mică (referitor 
la semnificația proverbială a seminzei de muştar, vezi comentariul 
nostru la 13.31) poate muta muntii (din nou o expresie proverbială, 
pentru apariția cea mai improbabilă; vezi Is. 54.10; 1 Cor. 13.2; cf 
cu Baba Bathra 3b). O promisiune asemănătoare a posibilităților 
nelimitate pentru cei care au credință va apărea în 21.21. Este o 
ilustrație izbitoare a faptului că, pentru Domnul Isus, credința este 
nu o problemă de consimţire intelectuală, ci un act de încredere 
practică într-un Dumnezeu viu. Este important să observăm aici că 
nu „măsura“ de credinţă este cea care face ca imposibilul să devină 
posibil, ci puterea lui Dumnezeu, care este pusă la dispoziția chiar a 
„celei mai mici“ credinţe.! 


1 Majoritatea manuscriselor biblice de mai târziu adaugă aici v. 21, 
preluat din Marcu 9.29, unde constituie răspunsul la întrebarea care în 
Matei îşi află răspuns prin v. 20; nu apare în mărturiile cele mai timpurii 
pentru textul de aici şi e clar că nu fusese iniţial parte din Matei. 

(v) Al doilea anunt al suferințelor şi mortii Domnului Isus (17.22-23) 


Împreună cu 16.21 şi 20.17-19, acest scurt pasaj constituie o parte 
a accentului insistent pus asupra unui nou aspect al învățăturii lui Isus, 
care serveşte la creşterea tensiunii pe măsură ce naraţiunea se apropie 
de confruntarea finală în Ierusalim. Cuvântul strângere este neobişnuit 
şi sugerează o adunare, probabil după întoarcerea micului grup de pe 
munte; însă, mai probabil ar putea fi vorba despre strângerea grupului 
de ucenici care erau împreună ca să călătorească pentru Sărbătoarea 
Paştelor la Ierusalim, acolo unde prevestirile lui Isus aveau să fie 
împlinite. (Călătoria va începe, după o altă învățătură, în 19.1). 
Conţinutul prevestirii este asemănător cu cele spuse în 16.21 (vezi 
comentariul nostru ad loc), însă cuprinde acum ideea de a fi (pre)daz. 
Este acelaşi cuvânt care va fi folosit mai târziu pentru trădarea lui 
Iuda (26.15-16,21 etc.) şi care este deseori utilizat în Noul Testament 
pentru a descrie misiunea lui Isus de suferință (F.A. 3.13; Rom. 4.25; 
8.32; 1 Cor. 11.23 etc.). În timp ce este foarte adecvat pentru acțiunea 
oamenilor (ca în 27.2), pasivul de aici al verbului a da poate fi şi 
ecoul frecventelor referinţe ale Vechiului Testament la Dumnezeu 
care dădea pe cineva în mâinile unui duşman (Exod. 21.13; 23.31; 
Num. 21.2-3, 34; Dt. 1.27 etc.), restabilind astfel necesitatea divină a 
suferințelor Domnului Isus exprimată prin imperativul „trebuie“ din 


16.21. 


(vi) Întrebarea despre taxa pentru Templu (17.24-27) 


O taxă anuală de o jumătate de shekel (siclu) — monedă de argint 
la evrei (bazat pe Exod. 30.11-16, deşi nu era acolo o plată regulată) 
era plătită pentru susținerea slujbelor de închinare în Templu de către 
majoritatea evreilor bărbați adulți, rezidenţi sau nu în Palestina. Spre 
deosebire de taxele romane, care vor fi dezbătute în 22.15-22, taxa 
pentru Templu era o problemă de mândrie patriotică. Totuşi, era şi 
o problemă de controversă, de vreme ce saducheii dezaprobau taxa, 
iar oamenii de la Qumran o plăteau numai o dată pe tot parcursul 
vieții. Aşadar, care avea să fie atitudinea lui Isus? Şi-ar asuma El 
în privința aceasta, ca şi cu alte ocazii, o direcţie independentă şi 
astfel să-i îndepărteze pe majoritatea evreilor patrioți? Răspunsul 

este caracteristic (cf. cu 22.21), independent fără a fi ofensiv — Isus 
afirmă că El nu este obligat s-o plătească, dar este gata să procedeze 
astfel pentru a evita un „scandal“ care ar putea în mod inutil să-l 
prejudicieze misiunea.’ 

După anul 70, când Templul a fost distrus de către romani, aceştia 
au deturnat această taxă către templul lui Jupiter din Roma, după 
care a încetat să fie o problemă de patriotism şi a devenit un simbol 
al supunerii evreilor față de o putere păgână; faptul că relatarea 
este totuşi consemnată reprezintă unul din indiciile ocazionale că 
Evanghelia după Matei ar trebui datată înainte de anul 70. 

24. Aceasta este ultima vizită la Capernaum, şi se pare că grupul 
locuieşte iarăşi în casa lui Petru (v. 25; vezi comentariul nostru la 
4.13; 8.14-15), aşa că în mod natural cei care strângeau darea l-au 
abordat pe Petru, ca stăpân al casei, deşi Isus este recunoscut a fi 
Învățătorul, conducătorul grupului. Rabinii erau scutiți de la plata 
acestei taxe; la fel şi preoții din Ierusalim. Va pretinde Isus o scutire 
asemănătoare? Întrebarea presupune că El plăteşte regulat, iar Petru 
este de acord. Plata putea fi făcută personal la Ierusalim cu prilejul 
Sărbătorii Paştelor (de aici existenţa meselor schimbătorilor de bani 
în 21.12, de vreme ce erau acceptate numai monedele tiriene speciale, 
care nu circulau în mod obişnuit); însă, colectele erau făcute în alte 
regiuni ale Palestinei şi în afară cu o lună mai devreme. Prin urmare, 
acest incident s-a petrecut cu circa o lună înainte de Paşte. 

25-26. Probabil că Isus auzise întrebarea şi răspunsul de afară; în 
orice caz, El ştia că o întrebare fusese ridicată în mintea lui Petru. 
Analogia Lui nu echivalează taxa pentru Templu cu impozitul sau 
birul pretins de o putere imperială, ci doar explorează fundamentul 
taxării. Niciun domnitor nu impune taxe propriei lui familii. Însă, 
aceasta este taxa lui Dumnezeu, şi în consecință Fiul lui Dumnezeu 
nu este obligat s-o plătească. Aceasta pare să fie logica argumentului, 
deşi pretenţia lui Isus de Fiu al lui Dumnezeu nu este formulată în 
prea multe cuvinte. În spatele argumentului se ascunde principiul 
enunțat în 12.5-6, şi anume că ritualul Templului arată spre „Unul 
mai mare“, principiu pe baza căruia creştinii au ajuns curând să 


|] Vezi şi Banks, p. 92-94. 

abandoneze închinarea în Templu şi jertfele lui considerându-le 
înlocuite de Cristos. 

27. Totuşi, Domnul Isus va plăti taxa pentru a evita aducerea unei 
ofense. (Vezi mai sus comentariul nostru la 11.6; 13.57; 15.12 pentru 
acest înțeles al termenului skandalizð). Isus n-a ezitat să „aducă o 
ofensă“ atunci când problema în discuţie viza esența misiunii Lui, 
însă o afirmare prematură a independenței Lui față de ritualul 
evreiesc n-ar fi fost de niciun folos scopului Său. Și astfel i-a zis lui 
Petru să meargă şi să caute banii! în gura unui peşte! Însă, nu ni se 
spune că el a şi făcut lucrul acesta; unii au sugerat în mod plauzibil că 
vorbele lui Isus erau doar un comentariu în glumă privind lipsa lor de 
bani disponibili. Atât literatura păgână cât şi cea evreiască furnizează 
povestiri populare referitoare la bogăţia găsită într-un peşte care a 
fost prins, iar Isus se poate să nu fi intenţionat ca „porunca“ Lui să 
fie luată ad litteram. (Referitor la posibilitatea ca ceea ce pare înscris 
cu fermitate asemeni unei declaraţii serioase să fi fost rostit pe un 
ton mai puţin serios, vezi comentariul nostru la 15.26). Oricum, nu 
acest „miracol“ este elementul esenţial al relatării. Suntem lăsați să 
presupunem că, oricare ar fi fost situaţia, Isus a plătit taxa. Relatarea 
este astfel o ilustrare a bunăvoinței Sale mai degrabă de a Se conforma 
convențiilor societății căreia îi aparținea decât să cauzeze o ofensă 
inutilă — un principiu care are aplicație mai vastă decât problema 
specifică a taxei pentru Templu. 


B. ÎNVĂŢĂTURILE DOMNULUI ISUS DESPRE RELAȚIILE 
DINTRE UCENICI (18.1-35) 


A patra colecție importantă a învățăturilor Domnului Isus, care 
este concluzionată cu obișnuita formulare consemnată în 19.1 (vezi 
Introducere, p. 69-71), se ocupă de relaţiile care ar trebui să existe între 
cei care-L urmează pe Isus, şi care sunt văzuți clar ca o comunitate 
distinctă (potrivit aşteptărilor pe care ni le-au trezit cele spuse în 


1 Un starter este echivalentul, în sistemul monetar acceptat, a două 
jumătăți de monedă de argint evreiască. 

2 Herodotus iii. 41-42; Shabbath 119a, Genesis Rabbah 11.4, aşa cum 
este citat în SB, I, p. 614. 

16.18). În cadrul unei asemenea comunități, există atât oportunitatea 
de a răni, cât şi aceea de a le purta de grijă şi altora, iar sănătatea şi 
eficienţa grupului vor depinde de atitudinile pe care le încurajează 
unii față de alții. De vreme ce conținutul acestui capitol va fi relevant 
chiar în timpul lucrării lui Isus, Matei l-a condensat în această formă 
compactă având în vedere nevoile Bisericii în curs de dezvoltare. Nu 
este atât de mult un „Manual de disciplină“, cu reguli echivalente celor 
din documentul cu acelaşi nume de la Qumrani, cât un ghid pentru 
relații: doar în v. 15-17 sunt remarcate unele proceduri specifice, iar 
acestea nu sunt atât de mult „disciplinare“ cât mai ales pastorale. 

La fel ca în capitolele 10 şi 13, o secţiune mai scurtă de învățătură 
în Marcu (9.35-48) este tratată ca fundament al colecţiei; însă, este 
extinsă prin adăugarea altor afirmaţii ale lui Isus, dintre care unele 
au paralelă în Luca, dar cele mai multe sunt caracteristice lui Matei. 
Pentru înlesnirea discuţiei, capitolul poate fi divizat în câteva secţiuni 
care pun în evidență diverse teme, chiar dacă se constată o continuare 
a gândirii de-a lungul întregului capitol, ceea ce face ca astfel de 
diviziuni să fie artificiale şi determină comentatorii să se separe 
în încercarea de a stabili dacă, de exemplu v. 5, aparține secţiunii 
precedente sau celei următoare. 

Cuvintele respective sunt adresate „ucenicilor“. Unii comentatori 
au opinat că ele i-ar viza numai pe cei doisprezece, o perspectivă care 
are implicații importante mai ales pentru aplicația din v. 18-20. Însă, 
este mai probabil că toți ucenicii sunt avuţi în vedere, şi nu doar o 
elită conducătoare.? 


(i) Adevărata mărire (18.1-5) 

Marcu 9.33-34 consemnează o dispută între ucenici privind 
importanța lor relativă, care dă naştere învățăturii Domnului Isus 
despre adevărata mărire. În Matei situaţia este prezentată mai 
mult ca o chestiune „academică“, dar principiul este evidențiat mai 
explicit. 

1. În greacă, întrebarea ucenicilor începe cu o particulă care 


l Vezi Davies, p. 221 şi urm. 
2 Vezi Thompson, p. 71-72, 83-84. 

înseamnă „aşadar“. Cuvintele lui Isus din 17.25-26 au deschis o nouă 
perspectivă: dacă El pretinde o relaţie specială cu „Regele“ cerului, 
atunci în ce mod structurile de autoritate ale acestei noi Împărării a 
cerurilor au legătură cu acelea ale „regilor pământului”?! Atunci, nu 
este o întrebare doar despre ierarhia în Biserică, şi cu atât mai puțin 
despre treptele de importanță în Cer după această viață, ci despre 
întreg principiul evaluării importanţei în ochii lui Dumnezeu. (Vezi 
în Introducere, p. 53-55, notaţiile referitoare la „Împărăţia cerurilor“). 
Societatea omenească tratează problemele de rang într-un mod 
foarte serios; atunci cum trebuie să fie tratați ei în societatea lui 
Dumnezeu? 

2-3. Răspunsul lui Isus este elocvent şi radical. Echivalează cu o 
răsturnare a sistemului de evaluare al lumii. În societatea evreiască, 
un copi/ era o persoană fără importanță, supus autorității celor mai 
în vârstă, neluat în serios decât sub aspectul responsabilității pe 
care o implica, cineva de care trebuie să te îngrijeşti, dar nu să-l şi 
cinsteşti. Prin urmare, a vă întoarce la Dumnezeu şi a vă face ca nişte 
copilaşi însemna o reorientare radicală prin trecerea de la mentalitatea 
concurenţei acerbe la acceptarea lipsei de însemnătate. Traducerea din 
AV, „fiţi convertiți“, nu este corectă, dacă se sugerează o semnificaţie 
teologică de ordin tehnic pentru verbul szrephomai („a se întoarce“), 
însă, arată corect spre natura radicală a schimbării implicate (pentru 
o imagine similară, cf. cu Ioan 3.3). Atunci, aspectul esenţial este mai 
degrabă statutul copilului decât orice presupusă calitate specifică 
acestuia, cum ar fi umilinţa, inocența, receptivitatea sau încrederea 
(dar oare câți părinți ar considera cel puţin primele două drept calități 
caracteristice copiilor?) 

4. Sublinierea pe care am văzut-o în v. 2-3, aici este făcută şi mai 
explicită. Adevărata mărire o vei afla în a fi mic sau neînsemnat, 
adevărata importanţă în a fi neimpresionant. Acesta este efectul 
Împărăției cerurilor asupra sistemului de evaluare al lumii. Acţiunea 
de a se smeri nu se referă la un ascetism arbitrar sau la o modestie 
falsă; nici nu descrie o trăsătură de caracter (ICC spune: copiii nu sunt 


1 Vezi Thompson, p. 95-99, pentru firul gândirii. 
2 Vezi Davies, p. 228, pentru atitudinile manifestate la Qumran. 

„tentaţi de autopromovare“ — cu adevărat?), ci acceptarea unei poziții 
inferioare (aşa cum a făcut şi Isus; vezi Filip. 2.8, unde este folosită 
aceeaşi expresie). 

5. „Copilaşul“ din v. 2-4 îi reprezintă pe „cei neînsemnați“ 
(credincioşi nesemnificativi) din v. 6, 10, 14, iar în acest verset tranziția 
a început deja. Prin urmare, un copi/aș ca acesta nu este o referință 
la copii ca atare, ci la aceia care în calitate de ucenici ai Domnului 
Isus (în Numele Meu), tineri sau adulți deopotrivă, au acceptat 
statutul unui copil. „Importanţa“ unor asemenea „copii“ (v. 4) constă 
în relaţia lor cu Isus. (Referitor la principiul de a-L primi pe Isus 
Însuşi primindu-i pe „cei foarte neînsemnați“ ai Lui, vezi 25.31-46.) 
O aplicaţie a acestui principiu poate fi, aşa cum sugerează Gundry!, 
pentru „acceptarea oamenilor neînsemnați, creştini «obişnuiţi» şi mai 
ales tineri, de către conducătorii eclesiastici“. 


(îi) Despre pietrele de poticnire (18.6-9) 

Aceste afirmaţii sunt legate împreună de cuvintele skandalizð 
(„pricină de păcătuire“, v. 6, 8,9) şi skandalon „prilejul de păcătuire“/ 
„tentaţia (de a păcătui)“] folosit de 3 ori în v. 7), o „piatră de poticnire“ 
este ceva care te face să te împiedici şi să cazi. (Referitor la aceste 
cuvinte, vezi comentariul nostru la 5.29-30; 11.6; 13.41; ele mai apar 
în: 13.21, 57, 15.12; 16.23; 17.27; 24.10; 26.31, 33 şi reprezintă o 
temă importantă a relatării lui Matei.) Ucenicii sunt vulnerabili, iar 
pietrele de poticnire sunt un pericol real. Ele pot fi găsite atât în noi 
înşine (v. 8-9) cât şi în alți membri ai grupului de ucenici (v. 6-7); de 
aici relevanța acestei secțiuni în cap. 18. Parafrazările din traducerile 
englezeşti RSV şi NIV sunt prea limitate — cineva poate fi „poticnit“ 
printr-o atitudine de desconsiderare, printr-o lipsă de preocupare şi 
grijă pastorală, sau printr-un refuz de a fi iertat, precum şi prin crearea 
unui „prilej de păcătuire“. 

6. Trecerea de la copilaşul care constituia ilustrația în v. 2-4 la cei 
neînsemnați este acum completă (vezi comentariul nostru la v. 5). Un 
limbaj asemănător a fost folosit cu referire la ucenicii lui Isus în 10.42 
şi 11.25 şi va fi reluat în „aceşti foarte neînsemnaţi“ din 25.40, 45. Aşa 


1 Vezi Gundry, p. 361. 

apar ei în ochii lumii: slabi şi neînsemnati; (cf. cu „cei săraci în duh“, 
„blânzi“ şi „prigoniţi“ din 5.3-12). 

Aşadar, cei neînsemnați de aici nu sunt în mod necesar numai 
membrii mai puţin importanţi sau mai vulnerabili din congregatie, 
deşi ce se spune aici li se aplică mai ales lor. Oricine este o piedică 
pentru un ucenic confrate, fie prin atitudine, fie prin acțiune sau chiar 
prin neputinţa de a acţiona, îşi atrage o asemenea judecată încât, prin 
comparaţie, înecarea sa rapidă ar fi un act de indulgență! (Ar fi mai 
bine pentru el să. ..poate sugera doar că va fi benefic pentru congregație 
să scape de el; însă, originalul grecesc clarifică lucrurile indicând că şi 
pentru el este de preferat o astfel de soartă). 

7. Aparentul „fatalism“ sugerat de acest verset este un ecou 
al realismului din 13.37-43 unde se admite că skandala (13.41), 
pricinile de păcătuire vor rămâne în lume până la desăvârşirea finală. 
Până atunci, suntem cu toții vulnerabili. Acesta este vaiu lumii în 
general şi al oricărui ucenic, a cărui viață nu va fi niciodată scutită de 
skandala. Însă, acest fapt nu înlătură responsabilitatea celor care sunt 
cauza poticnirii altora — pentru ei există un vai ulterior. (Referitor la 
semnificația cuvântului „vai“, vezi comentariul nostru la 23.13-36). 
Acest paradox al responsabilităţii individuale în cadrul unei lumi 
guvernate de „inevitabil“ va fi ilustrat de o manieră expresivă în cazul 
lui Iuda Iscarioteanul. 

8-9. Practic, aceleaşi spuse au fost consemnate în 5.29-30; (vezi 
comentariul nostru ad loc). În afară de variațiile superficiale privind 
modul de prezentare al aspectului esenţial şi de includere a piciorului, 
a mâinii şi a ochiului, diferenţa principală este că aici destinația celor 
care pricinuiesc „poticnirea“ altora este specificată ca fiind focul vesnic, 
o expresie care va reapărea în 25.41 (vezi comentariul nostru ad Joc) 
şi care dezvoltă ideea „distrugerii în lad“ enunțată în 10.28. În 
5.29-30 punctul esenţial era o avertizare împotriva lucrurilor din 
viaţa ucenicului care îl pot face să cadă în păcat. În acest context al 
relațiilor par deplasate, şi unii au sugerat că mâna, piciorul şi ochiul 
se referă aici la alți ucenici care sunt un pericol pentru noi şi care ar 
trebui „tăiați“ fie prin excluderea lor din congregatie, fie prin simpla lor 
evitare. Însă, repetițiile žu, Zu, de la tine arată cu siguranță spre aceeaşi 
aplicație personală ca în 5.29-30, probabil cu gândul că propriul tău 


332 MATEI 18.10 - 13 


păcat poate fi cauza poticnirii altuia, şi prin urmare trebuie evitat cu 
orice preț.’ 


(iii) Grija pentru „cei micuti“ (18.10-14) 

„Cei micuți“ au apărut deja în versetele precedente sub înfăţişarea 
unor creştini obişnuiţi, care datorită vulnerabilităţii lor au nevoie 
de grija ucenicilor confraţi. Acest mesaj este acum amplificat prin 
ideea că grija lui Dumnezeu se revarsă asupra fiecăruia dintre ei. 
Tocmai în această conexiune Matei a inclus Pilda cu oaia rătăcită. 
La fel ca în Luca 15.3-7, este o pildă despre grija „pastorală“ a 
lui Dumnezeu. Versetele 15 şi următoarele vor arăta modul în 
care ucenicii trebuie să imite preocuparea Lui în grija lor pentru 
confrații rătăciți. 

10. A dispretui chiar pe unul dintre aceşti micuți (şi o persoană 
individuală poate fi uşor ignorată de cineva care are grijă de „biserică“) 
înseamnă să arăţi că nu ai înțeles principiul adevăratei măriri (v. 1-5). 
De asemenea, înseamnă să te sustragi părtăşiei cu Jază/ ceresc pentru 
care toți oamenii sunt importanți. Îngerii sunt menţionaţi în Daniel 
10 şi 12 ca reprezentanți cereşti ai națiunilor, iar în Apocalipsa 1.20 
ca reprezentanți ai bisericilor. Aici, chiar şi indivizii îşi au proprii 
reprezentanți în ceruri, care văd pururea Faza lui Dumnezeu, o expresie 
folosită în limbajul diplomatic pentru a indica accesul neîngrădit al 
unui curtean în prezenţa regelui. Aşadar, chiar şi cel mai neînsemnat 
dintre „cei micuţi“ se poate bucura în permanență de acces personal 
înaintea lui Dumnezeu. 

12-13. În Luca această parabolă îi vizează pe oponenții Domnului 
Isus, care obiectau în legătură cu preocuparea Lui „evanghelistică“ 
față de persoanele indezirabile; aici este adresată ucenicilor, pentru 
a le aminti că grija „pastorală“ a lui Dumnezeu s-a extins asupra 
tuturor celor „micuţi“ ai Lui. Faptul că aceeaşi imagine a păstorului 
se poate aplica atât de eficient ambelor situații dezvăluie probabil 
artificialitatea categorisirilor făcute de noi. Aici se aplică într-un mod 
adecvat faptului că oaia nu este încă „pierdută“ ca în Luca (iar v. 14 
chiar ne asigură că niciunul dintre „cei micuţi“ nu se va pierde), ci doar 


] Aşa susţine, de pildă, Thompson, p. 116-117, 119-120. 

s-ar putea răfăci.! Este interesant că Evanghelia lui Toma a pierdut 
totalmente din vedere (şi într-adevăr a inversat) aspectul central al 
pildei, făcând din oaia pierdută oaia „cea mai prețioasă“, aceea la care 
păstorul „ține mai mult decât la toate celelalte nouăzeci şi nouă“! 

14. Morala este clară şi implicația pentru ucenic este pesemne 
aceea că el trebuie să împărtăşească preocuparea lui Dumnezeu 
pentru fiecare dintre „cei micuţi“ şi să nu-l disprețuiască pe niciunul 


(v. 10). Versetele 15 şi urm. vor arăta ce înseamnă aceasta în practică. 


(iv) „Dacă fratele tău a păcătuit împotriva ta...“ (18.15-20) 

Dacă, după toate probabilitățile, v. 15-17, 18 şi 19-20 au fost inițial 
fragmente separate, aici ele sunt aşezate împreună într-o strânsă 
conexiune unde cursul gândirii în ansamblu prezintă importanță. 
Acest pasaj este deseori văzut ca un ghid pentru liderii Bisericii în ce 
priveşte aplicarea disciplinei. Însă, v. 15-17 ţi se adresează la singular, 
ție însuți ca persoană, ucenicul individual, iar ținta avută în vedere 
nu este pedepsirea autorului unei ofense, ci încercarea de a salva un 
„frate“ expus pericolului din pricina comiterii unui păcat. Pasajul 
este astfel un ghid practic pentru modul în care un ucenic poate imita 
preocuparea Tatălui său pentru oaia care s-a rătăcit (v. 10-14). 

15. Cuvintele împotriva ta lipsesc din câteva manuscrise biblice 
importante şi nu sunt probabil o parte originală a textului? În acest 
caz, în timp ce v. 21-22 se ocupă de reacția ucenicului față de o ofensă 
care i-a fost adusă lui însuşi, preocuparea contextului vizează mai 
degrabă păcatul fratelui, oricare ar fi el, decât destrămarea personală 
a relaţiilor. Ucenicul nu trebuie să ignore o greşeală pe care el o vede 
în confratele său, ci să-l confrunte cu ea, cu speranța că el se va pocăi 


| Pentru o consemnare fascinantă a obiceiurilor păstorilor care să 
completeze istorisirea, vezi Jeremias, PJ, p. 133-134. Imaginea 
lui Dumnezeu ca păstorul care-şi caută oaia rătăcită îşi are ecoul în 
Ezechiel 34.1-16, pasajul care la fel se află în spatele lui Luca 19.10; 
această asociere este fără îndoială cea care explică inserarea în multe 
manuscrise biblice ulterioare a formulării din Luca 19.10 care astfel 
devine aici v. 11, unde se întrerupe cursul argumentaţiei. 

2 Vezi Thompson, p. 176-177. 

şi va fi astfel câștigat (referitor la cazul când acest verb face aluzie la 
convertirea unui străin, cf. cu 1 Cor. 9.19-22; 1 Petru 3.1; însă aici el 
se referă la un ucenic care este salvat din ruină spirituală). Această 
preocupare pastorală poate degenera cu uşurinţă într-un spirit critic 
distructiv (vezi comentariul nostru la 7.1-5); însă una din trăsăturile 
ei distincte este aceea că, pe cât posibil, trebuie să se exercite între 
tine şi el singur. Doar dacă aceasta eşuează este necesară o „expunere“ 
într-un cerc lărgit. (Grecescul e/enchő redat prin a-i spune greșeala lui 
este acelaşi verb folosit şi în Lc. 3.19, „a mustra“; loan 3.20, „a da la 
iveală“; loan 8.46, „a dovedi“). 

16. Următorul recurs trebuie să implice unul sau doi înşi. Rolul lor 
este să adauge forță convingerii; dacă cel în cauză nu va asculta de unul, 
poate fi convins de doi sau trei martori (Dt. 19.15). În Deuteronom 
19, Legea are legătură cu o „acţiune în justiție“; însă, aici nu este vorba 
despre aşa ceva (şi în niciun caz nu se va recurge acum la „unul sau 
alți doi“ martori care au asistat la ofensarea inițială). Ofensatorul nu 
este „la proces“ (în contrast cu folosirea aceluiaşi text în 2 Cor. 13.1; 
1 Tim. 5.19). Aspectul esenţial al referinţei Vechiului Testament este 
principiul că mărturia multiplă este mai convingătoare şi nu aplicarea 
judiciară specifică. 

17. În cele din urmă, şi numai dacă este necesar, ucenicul poate 
informa Biserica (adică adunarea ucenicilor; referitor la acest cuvânt, 
care acolo viza comunitatea urmaşilor Domnului Isus ca întreg, 
pe când aici este folosit mai practic cu referire la grupul local, "vezi 
comentariul nostru la 16.18). Şi totuşi, obiectivul urmărit nu este ca 
„Biserica“ să ia o măsură disciplinară, ci ca ofensatorul să asculte; asta 
înseamnă că acesta este nivelul ultim de convingere pentru a conduce 
vinovatul la pocăință. Biserica se întâlneşte nu să judece o dispută, ci 
pentru un apel pastoral.! Dacă apelul eşuează, acest verset nu spune 
nimic despre excomunicare sau altă măsură disciplinară din partea 
Bisericii, ci prescrie atitudinea pe care 7 (la singular) ar trebui s-o ai 
atunci față de ofensatorul nepocăit. Proverbial, un păgân și un vamej 


] Referitor la toată această orientare pastorală din v. 15-17, contrară 
interpretării „disciplinare“ susţinută în mod obişnuit, vezi mai ales 
Thompson, p. 176-188. 

erau oamenii față de care un bun evreu păstra o anumită distanță. 
În timp ce Domnul Isus respingea această atitudine în aplicarea ei 
concretă (vezi, de exemplu, 8.5-13; 9.9-13 etc.), El poate folosi totuşi 
expresia în mod metaforic pentru cineva care să fie evitat („ostracizat“, 
Gundry; „pus în carantină“, Bonnard), exact aşa cum noi putem vorbi 
despre „trimiterea (cuiva) la Coventry“ (ignorarea cuiva), fără a avea 
în mod necesar o aversiune personală față de Coventry ca oraş! După 
ce toate încercările de convingere au eşuat, un umăr distant s-ar mai 
putea să-l ajute să-şi vină în fire; în orice caz, nu poate exista nicio 
părtăşie adevărată cu un ucenic care s-a răzvrătit atât de ostentativ 
împotriva judecății unite a confraților săi. 

18. Formularea introductivă (despre care vezi comentariul nostru 
la 5.18) şi înlocuirea pronumelui zu cu voi în v. 18-20 sugerează că 
Matei a adăugat o afirmaţie din aplicația inițial mai vastă, fiindcă 
el a văzut relevanţa ei pentru problema pastorală din v. 15-17. În 
afară de folosirea pluralului verbelor, această formulare este aproape 
identică cu cea din 16.19 — autoritatea legislativă a lui Petru este prin 
urmare investită aici în grupul de ucenici ca întreg. Temeiul apelului 
adresat celui păcătos de către Biserică în v. 17 era convingerea unită 
a celorlalți referitor la ce însemna pentru un ucenic o conduită 
corectă sau greşită; acest verset le asigură credincioşilor dreptul de a 
avea o asemenea convingere; şi, prin urmare, refuzul lor de a permite 
păcatul fratelui să treacă fără mustrare atrage după sine sancţionarea 
prioritară din partea Cerului (referitor la structura perfectă viitoare, 
vezi comentariul nostru la 16.19). Aici, la fel ca în 16.19, verbele a 
lega şi a dezlega au complemente de gen neutru (nu este vorba despre 
„oricine“, ci despre orice) şi se referă mai degrabă la pronunțarea a 
ce este sau nu este păcat, decât în mod direct la condamnarea sau 
iertarea păcătosului, deşi aceasta din urmă survine clar. Bonnard 
remarcă pertinent că o asemenea autoritate divină, împotriva căreia 
nu există niciun apel, trebuie să fie folosită de către Biserică cu grijă 
şi compasiune! Desigur, nu există în acest verset niciun indiciu 
referitor la modul sau mijlocul prin care trebuie să fie exercitată 
această autoritate a adunării, nicio menţiune nu se face cu privire la 
un conducător al Bisericii sau prezbiter (pentru câteva precauţiuni 


pertinente, cf. şi cu 23.8-12). 

19-20. Formula introductivă repetată indică o altă afirmaţie 
independentă a Domnului Isus, însă firul gândirii este menţinut nu 
numai de doi sau trei care este ecoul v. 16, ci şi de repetarea promisiunii 
că deciziile luate pe pământ vor fi ratificate în Cer. Promisiunea nu 
este limitată la „Biserică“ văzută ca întreg, ci se extinde la cererea în 
acord a doi dintre voi, fiindcă dacă întâlnirea lor are loc în Numele 
Domnului Isus, atunci El Însuşi este parte a acelei întâlniri. Davies’ 
numeşte aceasta „un pic de rabinism cristificat“, fiindcă este ecoul unei 
credințe rabinice potrivit căreia „dacă doi stau împreună şi cuvintele 
Legii (sunt) între ei, Shekinah (prezența lui Dumnezeu) se odihneşte 
în mijlocul lor“ (Mishnah 4207 3.2). Însă, acum „Prezenţa divină“ 
o reprezintă Isus Însuşi. El, care putea rosti cuvintele din 28.20 şi la 
adresa căruia putea fi folosit numele Emanuel (1.23), îi asigură aici pe 
ucenicii Săi că acel adevăr universal măreț se aplică şi la nivel personal. 
Și aceasta conferă o nouă şi deplină dimensiune întâlnirii aparent 
neînsemnate a doi sau trei ucenici interesați. Fără îndoială, aplicația 
primară vizează rugăciunea lor pentru cel păcătos din v. 15-17, dar 
principiul prezenţei lui Isus printre ai Săi, şi prin urmare eficacitatea 
cererii lor în acord, cu greu s-ar putea limita la această situaţie specifică 
(deşi, ca şi în cazul altor promisiuni asemănătoare consemnate în Mt. 
17.20; loan 14.12-14 etc.,-nici aceasta nu trebuie considerată ca o 
formulă magică pentru reuşită acolo unde rugăciunile deşi se află în 
acord, sunt incompatibile cu Cel în Numele căruia sunt rostite). 


(v) Iertarea ofenselor personale (18.21-35) 


Interesul pentru păcatul unui frate în v. 15-17 nu era în mod 
necesar motivat de rănirea sau jignirea cuiva, ci mai degrabă de o 
preocupare pastorală pentru propria ucenicizare a fratelui respectiv, 
care ar putea să necesite chiar şi o atitudine de ostracizare. Dar o 
asemenea reacție nu trebuie să fie motivată de răzbunare personală 
(vezi comentariul nostru la 5.38-42); astfel v. 21-35 subliniază acum 
prioritatea şi aplicația nelimitată a iertării în sfera relaţiilor personale 
ale unui ucenic. Este un subiect diferit de cel din v. 15 şi următoarele, 
dar unul care constituie o completare esenţială la aceste versete; 


| Vezi Davies, p. 225. 

severitatea specifică a v. 17 trebuie să fie echilibrată de o atitudine 
iertătoare care reflectă experiența proprie a ucenicului de acordare a 
unei iertări mult mai cuprinzătoare. 

21-22. Rabinii au discutat întrebarea şi au recomandat nu mai 
mult de trei ori.! Ca urmare, acel ge sapte ori al lui Petru este generos, 
dar răspunsul lui Isus pune capăt tuturor limitelor şi calculelor 
omeneşti. Aluzia Lui la Geneza 4.24 pune atât de bine în contrast 
răzbunarea nelimitată a lui Lameh cu iertarea nelimitată a ucenicului. 
În originalul ebraic, textul din Geneza 4.24 înseamnă clar de şaptezeci 
si șapte de ori (aşa traduce RSV mg.) şi, de asemenea, aceasta este 
interpretarea cea mai naturală din greacă?, însă, a ne interesa dacă 
cifra este 77 sau 490 înseamnă să ne întoarcem la calcularea pedantă 
pe care Domnul Isus o respinge! 

23-34. Motivul pentru care iertarea trebuie să fie nelimitată este 
explicat într-o pildă expresivă. Mărimea de neimaginat a datoriei 
inițiale (zalantul era unitatea cea mai mare a sistemului monetar, iar 
zece mii numărul cel mai mare în greacă — în termenii noştri am spune 
„un miliard de lire sterline“ pentru a transmite impresia respectivă) 
se ridica la emfaticul zoază această datorie din v. 32. Dacă aceasta este 
măsura iertării pe care ucenicul a primit-o, orice limitare a iertării pe 
care el i-o acordă fratelui său este de neconceput. Faptul că datoria 
celui de-al doilea rob este de şase sute de mii de ori mai mică decât a 
celui dintâi subliniază nepotrivirea absurdă a poziției păcătosului iertat 
în privinţa propriilor lui „drepturi“. Totul reprezintă un comentariu 
de neuitat asupra textului din Luca 6.36. 

Derrett explică detaliile istorisiri”, incluzând imensa sumă 
implicată aici în termenii contabilităţii primului ministru al unui 
împărat oriental pentru dobânzile impozitului unei mari provincii. 
În acest caz, cererea din v. 26 ar fi nerealistă, dar ar fi pentru 
permisiunea de a raporta evaluarea unui an în următorul. Dar chiar 
şi aşa, răspunsul regelui în v. 27, care nu este de amânare a plății ci de 
anulare a datoriei, depăşeşte cu mult cererea, şi fără îndoială Domnul 


| Vezi ICC, ad loc. 
2 Vezi Gundry, VOT, p. 140. 
3 Vezi Derett, p. 32-47. 

Isus a inclus această trăsătură pentru a sublinia fundamentul gratuit 
al iertării lui Dumnezeu. (Expresia T s-a făcut milă este aceeaşi cu cea 
folosită pentru a exprima „compasiunea“ lui Isus în 9.36; vezi notaţiile 
noastre ad loc)!. Cuvântul zemniceri folosit în v. 34 este un eufemism 
nejustificabil; termenul original grecesc înseamnă 7orfionari”, a căror 
menire este să exercite presiune asupra condamnatului şi a familiei lui 
pentru a stoarce bani. Desigur, această imagine este parte a scenariului 
pildei şi nu a fost utilizată cu intenţia de a-L descrie pe Dumnezeu ca 
fiind plin de cruzime în aplicarea sancţiunilor. 

35. Aplicația lui Isus alege anume ultima scenă a parabolei, dar ea 
se întemeiază pe toată pilda ca un întreg. Aceia care nu-i vor ierta pe 
alții nu se pot aştepta să fie iertați. Aspectul central a fost evidențiat cu 
fermitate în Rugăciunea Domnească şi în comentariul care îi urmează 
(6.12, 14-15), iar folosirea în acel text a cuvântului „datorii“ pentru 
păcate este prezentată aici sub o puternică lumină prin accentul pus pe 
datorie (fiecare dintre v. 24, 28, 30, 32, 34 foloseşte acelaşi cuvânt sau 
altele sinonime). Dacă Biserica este comunitatea celor iertaţi, atunci 
toate relaţiile dintre ei vor fi marcate de o iertare care nu se reduce 
la o simplă formulă de exprimare, ci este o caracteristică esenţială; 
expresia din toată inima exclude tot ce ține de cazuistică şi legalism. 


1 Pentru alte detalii ale contextului istorisirii, vezi articolul lui Derrett, 
precum şi Jeremias, PJ, p. 210-214. 
2 Chiaraşa a fost tradus în versiunea Cornilescu, 1923. N.R. 





IV. LUCRAREA DOMNULUI ISUS ÎN IUDEEA 
(19.1 — 25.46) 


Secţiunea a III-a (16.21 — 18.35) L-a văzut pe Isus, încă în 
Galileea, pregătindu-Şi ucenicii pentru conflictul care urma cu liderii 
națiunii, culminând în respingerea, suferințele şi moartea Lui. Acum 
pe scenă apare Iudeea, locul conflictului final. În 19.1 — 20.34 ÎI vedem 
pe Isus în drum spre Capitală, învățând şi acţionând cu o autoritate 
care nu putea fi ignorată; în capitolul 21 provocarea este lansată, iar 
confruntarea ajunge publică, ea conducând la apogeul inevitabil în 
relatarea patimilor din capitolele 26 — 28. 


A.ÎN DRUM SPRE IERUSALIM (19.1 — 20.34) 
(i) Introducere (19. 1-2) 


Ştim din Evanghelia lui loan că Isus a mai făcut câteva vizite 
la Ierusalim înainte de vizita Lui finală de Paşte, dar Matei nu le 
menționează, relatând numai despre călătoria culminantă în capitala 
Israelului. Progresia simplă care reiese din Galileea la Ierusalim este 
foarte potrivită ca intrigă dramatică, iar călătoria care survine este 
cea care fixează cadrul pentru următoarele două capitole. (Luca 
a dezvoltat această călătorie astfel încât să cuprindă nu mai puţin 
de zece capitole între lucrarea lui Isus în Galileea şi intrarea Sa în 
Ierusalim). Tinutul Iudeii dincolo de Iordan pare să indice spre Pereea, 
parte a ransiordaniei la est de Iudeea; însă, de vreme ce aceasta nu 
era o regiune propriu-zisă a ludeii, expresia serveşte probabil ca un 
indiciu general al unei deplasări spre sud care-L va aduce pe Isus în 

cele din urmă la Ierusalim (20.17; 21.1) de la est prin Ierihon (20.29). 
La acest punct, Marcu Îl prezintă pe Isus învățând mulțimile, în timp 
ce Matei (la fel ca în 14.14) înlocuieşte învăţarea lor cu vindecarea; 
desigur că cele două acțiuni erau aspecte de neseparat ale lucrării Lui 


(cf. cu 4.23; 9.35). 


(ii) Învățătura despre divort şi căsătorie (19.3-12) 

Problema divorțului a fost deja discutată în 5.31-32. (Referitor 
la contextul dezbaterii cu cărturarii şi la poziția esenţială a lui Isus 
în relaţie cu această dezbatere, vezi comentariul nostru ad loc.) Este 
important să amintim că problema în discuţie nu era „divorțul“ în 
sensul modern de anulare, aprobată legal, a unei căsătorii la inițiativa 
unuia dintre parteneri (sau prin înțelegerea ambilor), ci dreptul 
bărbatului evreu (nu al femeii) de a-şi repudia soția printr-o simplă 
declaraţie unilaterală împotriva căreia nu exista niciun apel. 

3. Pentru a testa, cf. cu comentariul nostru la 4.1, 3; 16.1, unde 
este folosit acelaşi verb. Cunoscând punctele de vedere ale lui Isus, 
ei puteau spera fie să-L incrimineze pentru o abordare aparent cu 
uşurinţă a „legii“ din Deuteronom 24.1-4, fie să-şi piardă sprijinul 
popular prin condamnarea divorțului care era practicat fără oprelişti 
de către contemporanii Săi. În plus, printre acei contemporani se 
număra şi Irod Antipa, al cărui divorț recent atrăsese deja focul lui 
loan Botezătorul, cu urmări dezastruoase (14.3-12). Aşadar, era o 
întrebare explozivă. Întrebarea este în versiunea lui Matei despre 
temeiurile permisibile ale divorțului („Va fi orice cauză validă, sau 
există anumite limite?“)! Însă, în spatele acestei întrebări se ascunde 
întreaga problemă, şi anume dacă divorțul este cât de cât permis 
(adică aşa cum se citeşte întrebarea în Marcu), şi tocmai acesta este 
nivelul la care răspunde Domnul Isus. 

4-6. Discuţia, aşa cum o consemnează Marcu, este restructurată 
de Matei, în timp ce lasă conţinutul intact, astfel încât să producă 


4, 


o ordine mai „logică“: declaraţia principiului biblic de bază (v. 4-6) 


1 Vezi, mai sus, comentariul nostru la 5.31; cf. şi cu Josephus, Ant. iv 
253, parafrazând Deuteronom 24.1, „Cel care doreşte să divorţeze (...) 
pentru orice cauză — şi multe asemenea cauze pot apărea (...)!“ 

— obiecţia dintr-o altă Scriptură (v. 7) — explicarea modului în care 
Scriptura B se leagă de Scriptura A (v. 8) — pronunțarea care rezultă 
(v.9). Aşadar, Matei ÎI prezintă pe Isus ca fiind mai mult Prooroc decât 
Învățător’, trecând dincolo de dezbaterea cu cărturarii la principiul 
esenţial al voii lui Dumnezeu. Principiul este extras din Geneza 1.27 
şi 2.24, care arată nu doar că unirea sexuală este intenţia originară a 
lui Dumnezeu pentru om, dar şi că această unire este exclusivă şi nu 
poate fi destrămată. Un singur trup exprimă cu vigoare o perspectivă 
asupra căsătoriei, aceasta fiind ceva mult mai profund decât orice 
conveniență umană sau acord social, realitate scoasă în evidență prin 
declaraţia răsunătoare a Domnului Isus (adecvat şi magnific subliniată 
în slujba de oficiere a căsătoriei), Ce a împreunat Dumnezeu, omul să 
nu despartă. A vedea divorțul ca destrămarea de către om a lucrării lui 
Dumnezeu aşază întreaga problemă într-o perspectivă radical nouă. 
7-8. Tocmai acest gen de declaraţie radicală este aceea pe care 
„testul“ (v. 3) era menit s-o scoată în relief. Acum cursa este dată în 
vileag. Isus, insinuează ei, tocmai a repudiat ceea ce Moise a poruncit. 
Desigur, în Deuteronom 24.1-4 nu se porunceşte explicit sau nici 
măcar nu se aprobă divorțul, ci îl acceptă cu siguranță numai ca o 
reală posibilitate, iar aceasta era tratată ca o sancțiune divină pentru 
viața practică. Însă, Domnul Isus preia verbul folosit de farisei: 
divorțul nu a fost poruncit ci îngăduit, iar această concesie era o 
adaptare la împiezrirea inimii umane (ideea implicită nu este atât 
de mult o referință la cruzimea bărbaţilor față de soțiile lor, cât mai 
ales o aluzie la lipsa lor de receptivitate față de gândul şi voia lui 
Dumnezeu). Prin urmare, Isus refuză să permită o concesie necesară 
pentru ca păcătoşenia omenească să fie ridicată la rangul de principiu 
divin. Idealul are să fie găsit mai degrabă în întoarcerea la principiile 
primare, la ceea ce a fost Ja început. O etică nouă, care să reflecte cu 
adevărat voia lui Dumnezeu trebuie să fie clădită nu pe concesii, ci pe 
principii de bază. Acesta este un element crucial de-a lungul întregii 
sfere a dezbaterii etice şi unul care nu a fost întotdeauna respectat 
atunci când creştinii au eşuat să distingă care sunt „problemele mai 
importante ale Legii“. Apelul lui Isus la principiile primare are efectul 


| Aşa opinează Bonnard, p. 281. 

stabilirii unui pasaj al Scripturii într-o aparentă contradicţie cu un 
altul, dar asta nu în sensul respingerii unuia în favoarea celuilalt, ci 
insistându-se asupra faptului că fiecăruia îi este acordată funcția lui 
adecvată, unul ca declaraţie a voinţei ideale a lui Dumnezeu, celălalt 
ca o prevedere (regretabilă dar necesară) pentru acele ocazii când 
păcătoşenia umană a eşuat în păstrarea ordinii ideale. 

9. La fel ca în 5.32, este conturată implicația conform căreia 
divorțul şi recăsătorirea sunt adulter, din moment ce o nouă unire 
sexuală ia locul unirii indisolubile pe care Dumnezeu a stabilit-o. În 
5.32 recăsătorirea soţiei divorțate a fost desemnată ca adulter; aici 
este recăsătorirea soțului.! Însă, şi aici este admisă o excepție în cazul 
unui divorț care este rezultatul infidelitătii soției (referitor la rațiunea 
acestei excepţii şi la relația ei cu forma absolută a interdicției din 
Marcu şi Luca, vezi comentariul nostru la 5.32); un „divorț“ într-un 
asemenea caz este îngăduit doar pentru a se recunoaşte că în fapt 
căsătoria a fost deja destrămată, şi nu pentru a iniția o destrămare acolo 
unde căsătoria este încă intactă). Formularea declaraţiei sugerează 
că, în cazul unui divorț pe temeiul infidelității conjugale, soțului i se 
permitea să se recăsătorească.? În acest caz, în ciuda idealului unei 
uniri irevocabile într-un „singur trup“ scoasă în evidenţă în v. 4-6, 
Domnul Isus, asemenea lui Moise în Deuteronom 24, a ţinut seama 
de împietrirea inimii oamenilor. Există o tensiune de netăgăduit 
între idealismul absolut din v. 4-8 şi acceptarea unui eşec real privind 
atingerea idealului în v. 9 (sub forma prezentată de Matei) şi pericolul 
este să facem şi noi ceea ce a făcut legalismul evreiesc, şi anume că 
ne vom clădi aşteptările mai degrabă pe concesie decât pe ideal. Însă, 
într-o lume decăzută, etica creştină va fi mereu supusă unor asemenea 
tensiuni; uneori, situațiile păcătoase fac imposibilă o implementare a 
idealului, iar în asemenea cazuri s-ar putea să fim nevoiți să alegem 


1  Variaţiile în text evidenţiate în RSV.mg. reprezintă unele încercări 
pentru asimilarea acestui verset în 5.32. 

2 Această chestiune a fost disputată mai ales de către exegeţii romano- 
catolici, urmând codul disciplinar al Bisericii postapostolice; însă, ideea 
unui „divorţ“ fără dreptul de a se recăsători se pare că nu era curentă în 
secolul întâi. 

între două opţiuni dintre care niciuna nu lasă loc pentru vreun regret. 
Important este ca procedând astfel să nu pierdem din vedere idealul 
şi să acceptăm „răul mai mic“ în locul a ceea ce este „rău“, chiar 
acolo unde cel mai bun făgaş este deschis înaintea noastră în cadrul 
circumstanțelor. Tocmai în acest punct diferă accentul lui Isus de al 
cărturarilor, deosebindu-se chiar şi de acela mai riguros al Școlii lui 
Shammai. 

10. Reafirmarea de către Isus a idealului căsătoriei ce nu poate 
fi destrămată îi provoacă pe ucenici să reflecteze mai degrabă cu 
slăbiciune la faptul că un asemenea angajament solicitant ar putea 
fi evitat fără a te mai căsători vreodată! (A fost aceasta o sugestie 
serioasă, sau aceste cuvinte au fost rostite cu un zâmbet disimulat pe 
care cuvintele tipărite nu-l pot reda?!) 

11-12. Răspunsul lui Isus este deseori interpretat ca o susținere 
a sugestiei ucenicilor şi ca o recomandare a celibatului. Dar într-un 
asemenea caz, s-ar intra în conflict cu v. 3-9, care prezintă clar 
căsătoria ca o instituție stabilită de Dumnezeu, atât de mult prețuită 
încât nu trebuie să fie violată prin divorț; de altfel, Domnul Isus 
nu sugerează niciodată celibatul ca ideal. Această declarație este ad 
litteram „acest cuvânt“, care poate fi considerat ca o referire la: (a) 
comentariul ucenicilor în v. 10, sau (b) învățătura lui Isus despre 
căsătorie în v. 3-9, mai ales aspectul său practic care culminează în 
v. 9. În varianta (a), sugestia aparentă a acestor versete ar fi aceea 
că propunerea de celibat a ucenicilor este una bună, dar că nu toți 
sunt în stare să rămână celibatari; în acest caz, celibatul devine un 
ideal „mai înalt“ pentru cei care pot să-l atingă. Pe de altă parte, în 
varianta (b), comentariul ucenicilor este lăsat deoparte, cu precizarea 
că idealul căsătoriei (v. 3-9) este într-adevăr unul solicitant, la care 
nu oricine este chemat, dar că el reprezintă o responsabilitate care nu 
trebuie să fie evitată de cei pe care Dumnezeu îi cheamă la aceasta. 
Cea de-a doua interpretare este de preferat, de vreme ce evită apariția 
unei contradicții între v. 10-12 şi v. 3-9. În acest caz, v. 11 şi ultima 
parte a v. 12 sunt în acord cu opinia ucenicilor conform căreia numai 
aceia cărora le este dat (referitor la aceeaşi idee despre un privilegiu 


| Aşa apare în versiunea Cornilescu, 1923. N.R. 

special acordat ucenicilor, cf cu 13.11) pot primi (literal: „găsesc loc 
pentru“ sau „fac față“) cerința adevăratei căsătorii creştine. Pentru 
„bărbat“ (v. 10; termenul grecesc este anz/răpos, ființă umană, nu anër, 
bărbat ca opus al femeii) de unul singur (prin propria-i străduință) 
lucrul acesta esze prea greu; însă, acolo unde „darul“ lui Dumnezeu o 
face posibil, el trebuie să fie primit. În continuare, v. 12 adaugă (ca 
un fel de paranteză) o listă a celor cărora nu le este „dat“, adică cei 
a căror chemare nu este de fi căsătoriți. Celibatul era ceva foarte rar 
în societatea evreiască, şi n-ar fi deloc exclus ca Isus Însuşi să fi fost 
ponegrit ca eunuc sau famen (întotdeauna un termen de dispreț, dacă 
nu chiar de ponegrire) fiindcă El nu era căsătorit;! atunci acest verset 
poate reflecta un element de apărare pentru propria Lui condiție, în 
timp ce El scoate în evidență faptul că incapacitatea fizică (naturală 
sau cauzată de om) nu este singurul motiv legitim pentru celibat, ci că 
unii se poate să fie chemaţi la celibat de bunăvoie (s-au făcut ei înșiși 
fameni; evident, nu în mod literal) datorită cerințelor speciale ale 
rolului lor în Împărăzia cerurilor. Isus Însuşi era un asemenea om. Însă, 
aceste versete subliniază faptul că dacă cineva este sau nu căsătorit 
aceasta nu reprezintă o problemă de „mai bine“ şi „mai rău“, ci aici se 
vorbeşte despre darul lui Dumnezeu, care nu este același pentru toți 
ucenicii. 


(iii) Binecuvântarea copiilor (19.13-15) 

Era un obicei evreiesc să se aducă un copil la cei bătrâni în 
seara Zilei Ispăşirii „ca să-l binecuvânteze şi să se roage pentru el“ 
(Mishnah Sopherim 18.5). Or tocmai acesta s-ar putea să fi fost 
contextul respectivului incident. Atunci obiecţia ucenicilor putea 
fi determinată fie de presupunerea populară că Isus trebuia să fie 
identificat cu un „bătrân“ obişnuit, fie de sentimentul că Învățătorul 
lor avea preocupări mai importante decât să fie deranjat de nişte 
copii. (Referitor la o estimare în general înjositoare a importanței 


1 Vezi J. Moloney, JSNT 2 (1979), p. 50-52. 
In greacă nu apare aici cuvântul oameni, ci se spune pur şi simplu „ei“; 
iar dacă, aşa cum sugerează construcţia gramaticală în versiunea lui 
Matei, cei pe care „i-au certat“ ucenicii au fost copiii înşişi, atunci 

copiilor, vezi comentariul nostru la 18.2-3); atât aici, cât şi acolo, 
Isus inversează valorile convenționale şi îi socoteşte importanți 
pe cei pe care societatea (şi chiar proprii Săi ucenici) îi disprețuia. 
Formularea Împărăria cerurilor este a celor ca ei constituie un alt mod 
de a enunţa principiul adevăratei măriri scos în evidență în 18.1-5. În 
timp ce copiii înşişi sunt cei pe care Isus îi primeşte cu bunăvoință de 
dragul lor, sintagma celor ca ei arată dincolo de ei spre toți aceia care, 
indiferent de vârstă, prin acceptarea unui statut ca al copiilor sunt 
considerați mari după noua scală de evaluare introdusă de Domnul 
Isus, acolo unde cei neînsemnați şi respinşi — bolnavi, marginalizați, 
păcătoşi dintre Neamuri, femei, copii — dobândesc cu toţii o nouă 
acceptare şi importanță. În Evanghelii, gestul punerii mâinilor peste 
cineva este asociat în general cu un act de vindecare (de câteva ori 
în Marcu; vezi şi Mt. 9.18), însă aici este mai mult un act general 
de identificare şi acceptare, ca să nu mai spunem că este şi o reacție 
naturală de afecțiune față de copii. 


(iv) Tânărul bogat (19.16-22) 

Într-o cultură unde bogăția era considerată un semn al 
binecuvântării lui Dumnezeu şi unde drept urmare era de aşteptat ca 
un învăţător religios să fie cel puţin moderat înstărit, stilul de viață al 
lui Isus şi al ucenicilor Lui era în mod vădit unul diferit. Prin urmare, 
relația dintre bogăţie şi ucenicie era o problemă importantă, inclusiv 
pentru ucenici. Această relatare serveşte ca introducere pentru 
dezbaterea care va avea loc în secțiunea următoare. 

16. Doar Matei ne spune că acel om era tânăr (v. 20, 22); Luca 
adaugă un detaliu, sugerat chiar de marea lui avere: bărbatul era un 
membru de frunte al societății (literal, „conducător'“). Întrebarea lui, 
de a cărei sinceritate nu avem niciun motiv să ne îndoim, vizează 
în mod adecvat preocuparea pentru viața veșnică (cf. cu 25.46); 
însă, întrebarea reflectă şi presupunerea comună că viața veşnică 
va fi obținută mai degrabă prin ceea ce eu zrebuie să fac decât prin 
ceea ce eu zrebuie să fiu. În adevăr, cuvintele ce bine să fac sugerează 
că el avea în minte o anumită faptă bună pentru a câştiga favoarea 


contrastul de atitudini este şi mai intensificat. 

lui Dumnezeu, probabil un act spectaculos de milostenie, în locul 
unei vieți de ascultare consecventă. Pentru motive care vor apărea 
în versetul următor, Matei a transferat adjectivul un din formula de 
adresare „Învăţătorule“ la conţinutul întrebării. 

17. Răspunsul lui Isus preia cuvântul bun şi explorează implicațiile 
lui. Întrebarea omului localizase „bunătatea“ în „fapta bună“ propusă 
şi făcuse astfel din ea o calitate umană, ca şi cum omul ar putea fi, din 
punct de vedere moral, autosuficient. Însă, în termeni absoluți, bun 
este doar Unul singur; ceea ce înseamnă că „bunătatea“ omenească este 
relativă față de bunătatea dumnezeiască; şi astfel bunătatea trebuie 
căutată nu în propriile noastre resurse, ci în acceptarea standardelor 
lui Dumnezeu şi în reflectarea caracterului Său. Aşadar, prin păzirea 
poruncilor lui Dumnezeu, şi nu prin „faptele bune“ realizate potrivit 
propriului nostru plan, putem noi să intrăm în viată (referitor la 
această expresie, cf. cu 7.13-14). Poruncile funcționează astfel nu ca 
un paşaport automat pentru viață, ci ca un indicator spre bunătatea 
absolută a Celui care le-a dat.! 

Formularea lui Marcu ar putea îngădui (chiar dacă n-o pretinde 
explicit) deducția că Isus a făcut o diferențiere între El şi Dumnezeu- 
Tatăl într-un mod care era stânjenitor pentru o concepţie cristologică 
deja cristalizată. Noi am fi putut să înlăturăm această falsă concluzie 
posibilă prin adăugarea unui note de subsol; Matei, însă, realizează 
lucrul acesta printr-o adaptare a formulării care, totuşi, nu afectează 
cursul principal al dialogului (dialog care nu este preocupat de 
problema cristologiei) şi îndeosebi păstrează declarația crucială că 
numai în Dumnezeu trebuie căutată adevărata bunătate. 

18-20. Poruncile a cincea, a şasea, a şaptea, a opta şi a noua din 
Decalog se ocupă în principal de modul în care trebuie să-i tratăm 
pe ceilalți oameni, şi astfel sunt rezumate corespunzător în Leviticul 
9.18: Să iubesti pe aproapele tău ca pe tine însuți (pentru o utilizare 
asemănătoare, cf. cu Mt. 22.39). Aceste porunci (spre deosebire de 


1 Pentru modificarea de către Matei atât a întrebării cât şi a răspunsului 
față de forma în care apar ele în Marcu, vezi N.B. Stonehouse, Origins 
of the Synoptic Gospels (Originea Evangheliilor Sinoptice) (1963), 
capitolul V. 

a zecea) se ocupă în primul rând de acţiuni care pot fi observate; aşa 
că este relativ uşor de remarcat performanța cuiva pe baza lor (deşi 
în Mt. 5.21-28, Domnul Isus a arătat că aceasta este o perspectivă 
inadecvată de a le „păzi“). Or, tocmai pe această bază poate pretinde 
omul, probabil foarte sincer, că ar fi păzit toate acestea, deşi o asemenea 
pretenție trădează o înțelegere îngrozitor de superficială a poruncii de 
a-ți iubi aproapele ca pe tine însuți, care este astfel „interpretată prin 
golirea de conținut“.! Totuşi, el însuşi este conştient de insuficiența 
unui astfel de bine, şi nu avem niciun motiv să ne îndoim că întrebarea 
Ce-mi mai lipsește? denotă o percepție corectă a faptului că simpla 
păzire a regulilor exterioare nu poate atinge adevărata „bunătate“. 
Tasker sugerează că tânărul bogat ar fi remarcat că Isus omisese cea 
de-a zecea poruncă şi că în privința acesteia „conştiinţa lui îl mustra... 
El devenise un sclav al averilor lui. Exista multă bogăţie în casa lui, 
dar mare sărăcie în sufletul său.“ 

21-22. Termenul desăvârşit a mai fost folosit în 5.48 (vezi 
comentariul nostru ad /oc.), şi acolo tot în contrast cu o aplicare greşită, 
legalistă a textului din Leviticul 19.18. Acest cuvânt indică o abordare 
a bunătății care depăşeşte neprihănirea cărturarilor şi fariseilor 
(5.20), trecând dincolo de reguli şi ajungând la voia şi caracterul lui 
Dumnezeu, Cel ce este El Însuşi „desăvârşit“ (5.48). Acest verset nu 
prezintă un „nivel mai înalt“ de ucenicie (o „desăvârşire“) pe care doar 
câțiva inițiați l-ar putea atinge prin nişte extraordinare sacrificii de 
sine, în timp ce alții ar trebui să se mulțumească doar cu „intrarea în 
viață“ printr-o simplă păzire a poruncilor (v. 17). Zozi ucenicii lui Isus 
sunt chemaţi la „neprihănirea care o întrece“ pe aceea a cărturarilor 
şi fariseilor (5.20) şi li se cere să fie „desăvârşiți“ (5.48). Prin această 
cerință mai scrupuloasă, Isus îi arată acelui om cât de inadecvată era 
de fapt pretinsa lui neprihănire (v. 20); el n-a atins-o sub aspectul 
esențial al intereselor lui reale. Faptul de a păzi „în mod desăvârşit“ 
porunca din Leviticul 19.18 îl va angaja într-o renunțare practică 
pentru care, însă, el nu s-a dovedit pregătit. Ca urmare, el a plecat din 
fața lui Isus, şi nu există vreun indiciu că s-ar mai fi întors vreodată 


| Vezi TIM, p. 102. 
2 Vezi Tasker, p. 187. 

sau că presupusa lui „păzire“ a poruncilor l-a dus la „viața“ pe care o 
căuta! 

Condiţia suplimentară pusă de Isus cuprinde două elemente: mai 
întâi, să-şi vândă averea şi s-o dăruiască; apoi să-L urmeze pe El. Cele 
două cerințe nu trebuie să fie separate ca şi cum doar „milostenia“ l-ar 
putea face „desăvârşit“ pe cineva. De vreme ce vinderea şi dăruirea 
vor fi o aplicație practică a poruncii din Leviticul 19.182, acestea 
reprezintă în primul rând necesara completare a mersului pe urmele 
lui Isus, aşa cum se va vedea clar în v. 27-29: şi apoi ucenicia, nu doar 
milostenia, este ceea ce constituie esența problemei. 

Dar atunci este oare sărăcia pentru oricine o condiţie esenţială a 
uceniciei? Versetul 26 va lua în calcul posibilitatea ca un om bogat să 
fie mântuit, iar printre cei care-L urmau pe Isus se aflau şi unii oameni 
bogaţi de a căror bogăţie se pare că depindeau El şi însoțitorii Lui cei 
mai apropiați pentru traiul lor (vezi comentariul nostru la 8.14-15 
referitor la casa şi posesiunile lui Petru). Cerinţele uceniciei vor fi 
variabile în funcţie de indivizi şi de situaţii. Însă, ele nu vor însemna 
niciodată mai puțin decât o disponibilitate totală față de pretențiile 
lui Isus, oricât de diferit se aplică acestea în practică. „Faptul că Isus 
nu le-a poruncit tuturor ucenicilor Săi să-şi vândă toate averile oferă 
o consolare doar acelei categorii de oameni pentru care El va voi să 
rostească această poruncă.” 


(v) Bogăfie şi răsplată (19.23-30) 

Omul bogat din secțiunea precedentă ilustrează un principiu 
general, şi anume: contrar aşteptărilor populare, bogăția este un 
obstacol în relația cu „Împărăția cerurilor“, acolo unde ideile 
pământeşti referitoare la priorități şi răsplătiri sunt răsturnate. 

23-24. Dacă Împărăția cerurilor cere o renunțare totală la drepturile 


2 ? 


şi posesiunile personale aşa cum se vede în v. 21, atunci bogătia este 


| Referitor la cuvântul „desăvârşit“ folosit în 5.48 şi 19.21, vezi şi: TIM, 
p. 95-99; Davies, p. 209-215; J. Piper, Love Your Enemies (lubeşte-ţi 
duşmanii) (1979), p. 146-148. 

2 Vezi Jeremias, NTT, p. 221-223. 

3 Vezi Gundry, p. 338. 

un handicap (cf cu 13.22). În modul Său specific, Isus ilustrează 
aspectul esenţial făcând o paralelă ridicolă (cf cu 7.3-5): cămi/a, 
animalul socotit de obicei cel mai mare (cf cu 23.24), încercând să 
se strecoare prin cea mai mică gaură care se poate imagina. Diversele 
încercări stângace de a face această ilustrație mai puţin ridicolă (de 
exemplu, mai târziu s-a tradus cuvântul kamilos prin „funie groasă“, 
iar „gămălia“ a fost luată drept o poartă dosnică imaginară numită 
„Urechea acului“) nu numai că eşuează în a-l aprecia lui Isus simțul 
umorului, dar conduc şi la pierderea din vedere a elementului esențial, 
respectiv că omeneşte este ceva „imposibil“ (v. 26). 

25-26. Tributari gândirii evreieşti curente, ucenicii au rămas de-a 
dreptul 4/uizi. Bogaţii erau cei pe care Dumnezeu îi binecuvântase: 
şi atunci, dacă nici ei nu pot să fie mântuizi, cine ar mai putea fi? În 
Evanghelii, grecescul s6ză, „a mântui“, indică de regulă acțiunea de 
a izbăvi dintr-un pericol sau o boală; însă aici, unde echivalează cu 
„a intra în Împărăţia lui Dumnezeu“, anticipează înțelesul „teologic“ 
ulterior. Răspunsul lui Isus este ecoul gândului din Geneza 18.14 şi 
plasează cu fermitate „mântuirea“ în cadrul lucrării supranaturale a 
lui Dumnezeu (în contrast cu speranţa tânărului de a dobândi viaţa 
veşnică prin „fapte“). Pe această bază, în timp ce bogăția poate fi un 
handicap, nicio circumstanță pământească nu poate determina soarta 
unui om. 

27. Întrebarea lui Petru sună aproape ca a unui mercenar, şi 
probabil că aşa a şi fost. Însă, dacă atitudinea lui ar putea fi pusă 
la îndoială, ideea răsplătirii, chiar „compensaţia“, nu este deloc una 
inadecvată, aşa după cum o va evidenția cu claritate însuşi răspunsul 
lui Isus (vezi comentariul nostru la 5.12). 

28. Mai întâi, „răsplata“ pe care o menționează Isus va fi 
acordată în noua lume/la înnoirea tuturor lucrurilor (literal, grecescul 
palingenesia înseamnă „renaştere“; termenul mai este întrebuințat în 
Noul Testament o singură dată în Tit 3.5). Cuvântul ca atare este 
caracteristic mai curând filozofiei decât mediului evreiesc, dar el 
exprimă efectiv speranța escatologiei evreieşti vizând „cerurile noi şi 


1 Referitor la toate aceste lucruri, vezi K.E. Bailey, Through Peasant 
Eyes (Cu ochii ţăranului) (1980), p. 165-166. 

pământul cel nou“ în era mesianică (Is. 65.17; 66.22 etc.). Isus vede 
această speranță împlinită atunci când Fiul omului va fi întronat ca 
rege (cf cu 25.31-34, iar pentru limbaj cf cu 1 Enoh 62.5; 69.27-29 
etc.). Ideea este preluată din Daniel 7, unde tema tronurilor, gloriei, 
judecății şi domniei se asociază nu numai cu „unul ca un fiu al 
omului“ (v. 9-14), dar această domnie este dată şi „poporului sfinților 
Celui Preaînalt“ (v. 22, 27). Aşadar, aici urmaşii Fiului omului Îi sunt 
părtaşi la domnie; dar, în timp ce în Daniel 7 poporul Israel este cel 
care conduce astfel peste natiuni, în Matei 19 cei doisprezece ucenici 
ai lui Isus (referitor la semnificaţia alegerii celor doisprezece, vezi 
comentariul nostru la 10.1) sunt cei care judecă (probabil în sensul 
vechi-testamentar al domniei, cf. cu Jud. 3.10 etc.) cele douăsprezece 
semintii ale lui Israel. Acest transfer remarcabil de imagine ilustrează 
grăitor tema unui „adevărat Israel“ alcătuit din urmaşii lui Isus care 
iau locul naţiunii necredincioase, o temă care apare într-o bună parte 
a învățăturii lui Isus în această Evanghelie (cf cu 8.11-12; 21.43). 
(Referitor la o dezvoltare ulterioară a temei despre părtăşia ucenicilor 
la domnia lui Isus, vezi 1 Cor. 4.8; 6.2; Ef. 2.6; Apoc. 20.4). De 
asemenea, ea se află în spatele cererii soţiei lui Zebedei în Matei 
20.21. 

29. În Marcu 10.30 promisiunea lui Isus include o compensație 
însutită: „acum, în veacul acesta“, pe când viata veșnică este „în veacul 
viitor“. Omiterea de către Matei a acestor expresii sugerează oare 
că el vedea răsplata ca ceva care aparține exclusiv celeilalte lumi?" 
El nu spune asta, iar folosirea celor două verbe diferite (a primi şi 
a moșteni) sugerează că există încă o distincţie. Însă, dacă textul lui 
Marcu ar putea fi luat ca o promisiune a unei „compensații“ foarte 
concrete, versiunea lui Matei ne îngăduie pe de o parte să înțelegem 
cuvântul „însutit“ într-un sens mai larg (în definitiv, câți şi-ar dori o 
sută de case, taţi, mame şi copii?), iar pe de altă parte să realizăm că 
viața veșnică nu este ceva total separat de binecuvântările uceniciei 
de aici şi acum. Aspectul esenţial nu este o succesiune a stadiilor de 
răsplătire, ci o asigurare că pierderile pe care le poate implica ucenicia 
vor fi compensate cu generozitate. 


1 O chestiune dezbătută, de exemplu, în TIM, p. 29. 


MATEI 19.30 - 20.1-16 351 


30. Această „deviză“, care mai apare în Matei 20.16, precum şi 
în Luca 13.30 (cf şi cu Mc. 9.35), exprimă în chip strălucit efectul 
general al învățăturii lui Isus în răsturnarea sistemului de valori 
al lumii. Aici El Se referă foarte clar la discuția anterioară despre 
bogăţie consemnată în v. 23-26 şi la cazul omului bogat care n-a 
reuşit să-şi atingă scopul (v. 16-22), probabil şi la inversarea valorilor 
convenționale în v. 13-15. Însă, cuvintele Domnului Isus ar putea 
include şi un avertisment pentru Petru, ca să nu-şi imagineze că 
„sacrificiul“ lui (v. 27-29) i-ar fi asigurat un loc de onoare specială; 
aceasta va fi tema următoarei secțiuni, la finalul căreia această deviză 
va fi repetată. Ca urmare, v. 30 funcţionează aici atât ca o concluzie 
pentru 19.13-29, cât şi ca prima parte a „cadrului“ care delimitează 


20.1-15. 


(vi) Pilda plătilor egale pentru muncă inegală (20.1-16) 

F.W. Beare a intitulat, pe bună dreptate, această parabolă 
„Angajatorul excentric“. Istorisirea nu este menită să reflecte o 
practică economică normală, nici să fie un exemplu pentru relațiile 
de muncă. Într-o perioadă de şomaj ridicati, când nu exista nici o 
securitate socială din partea statului pe care să te sprijini şi nici o 
putere a sindicatelor care să-l protejeze pe lucrător, când un angajator 
îşi putea permite efectiv „să facă ce ar fi vrut cu ceea ce era al său“ 
(v. 15), gestul acestui angajator de a accepta nişte lucrători suplimentari 
a căror productivitate era imposibil să corespundă retribuţiei cu care 
au fost plătiți ar putea fi considerat „comportamentul unui om cu 
inimă largă care este plin de compasiune şi înțelegere pentru cei 
săraci“.2 Aspectul esenţial al pildei este că Dumnezeu procedează 
în felul acesta; generozitatea Lui transcende ideile omeneşti despre 
corectitudine. Niciunul nu primeşte mai puțin decât merita; însă, 
unii primesc cu mult mai mult decât li s-ar fi cuvenit. Dar această 
generozitate este contestată de însuşi resentimentul natural al celor 
care au primit doar o plată corectă. Atunci cui îi este adresată această 
pildă? Putem să-i identificăm pe cei vizați atât în persoana norocoşilor 


1 Cf. cu Josephus, Ant. xx. 219-220. 
2 Vezi Jeremias, PJ, p. 37, 139. 

veniți în ultimul ceas, cât şi pe ceilalți lucrători obişnuiţi copleșiți de 
invidie? 

Pildele Mântuitorului sunt, în mod caracteristic, o „mină de 
învățături“, iar o regulă generală pentru interpretarea lor este 
următoarea: „Dacă şapca aceasta ți se potriveşte, atunci poartă-o!“ 
Totuşi, uneori este posibil şi folositor de a contempla situaţia care 
i-a provocat pe ei iniţial. În acest caz, un indiciu important poate fi 
asemănarea acestei parabole cu Pilda fiului risipitor, care este la fel 
structurată în jurul contrastului dintre cel care primeşte (şi merită) un 
tratament corespunzător şi cel care nu merită nimic — însă, îi este dat 
totul, şi invidia care rezultă. După cum acea pildă le-a fost destinată 
liderilor religioşi care Îi obiectau lui Isus faptul că El accepta vameşii 
şi păcătoşii (Lc. 15.1-3), s-ar putea foarte bine ca scopul iniţial al 
acestei pilde să fi fost acelaşi: harul lui Dumnezeu acordat celor care 
nu-l merită ar trebui să fie o pricină de bucurie, şi nu de invidie. 
La o dată ulterioară acelaşi mesaj avea să se aplice adecvat acceptării 
Neamurilor în poporul lui Dumnezeu, precum şi la un nivel personal; 
cazuri cum este acela al tâlharului pocăit din Luca 23.39-43 ar putea 
fi înţelese pe acelaşi temei în comparație cu cei ale căror vieți au fost 
devotate slujirii Evangheliei. 

Însă, Matei ne-a dat un indiciu mai specific, prin modul în care el 
a prezentat pilda. Urmează după (şi este concluzionată de) declarația 
că Multi din cei dintâi vor fi cei din urmă, şi multi din cei din urmă vor 
fi cei dintâi, sugerând că mesajul este, în termeni generali, acela că 
standardele lui Dumnezeu nu sunt cele ale răsplătirii stricte pentru 
slujirea oferită, astfel încât niciunul dintre noi nu are o pretenţie ca 
drept cuvenit pentru bunătatea lui. Mai specific, aceasta urmează 
discuţiei despre răsplătire din 19.27-29; presupunerea (validă) a lui 
Petru că Dumnezeu nu va rămâne dator nimănui nu trebuie să fie 
considerată drept o sugestie a faptului că o slujire loială ar garanta o 
răsplată mai mare, că primii ucenici „care au suferit greul şi zăduful 
zilei“ vor avea prioritate față de cei care vin după ei. „Răsplătirile“ 
oferite de Dumnezeu nu sunt calculate astfel (vezi comentariul 
nostru la 5.12), iar din perspectiva echităţii omeneşti ele pot arăta 
uneori mult prea generoase. 

Faptul că noi simţim o simpatie firească față de plângerea din 

v. 12, oricât de mult acceptăm logica serioasă din v. 13-15, reprezintă o 
dimensiune a neputinței noastre de a împărtăşi valorile lui Dumnezeu. 
Stein scrie: „Este înspăimântător să realizăm că identificarea noastră 
cu primii lucrători, şi ca urmare cu oponenții lui Isus, dezvăluie în 
mod esențial cât de lipsiţi de dragoste şi de neîndurători suntem noi. 
S-ar putea să fim în gândirea noastră mai mult «sub Lege» şi mai 
puțin «sub har» decât ne dăm seama. Dumnezeu este bun şi plin de 
compasiune depăşind cu mult înţelegerea copiilor Lui!“ 

1-7. Ziua era alcătuită din 12 ceasuri, de la răsăritul soarelui până 
la apusul lui, astfel că momentele menţionate în parabolă ar fi cu 
aproximație: 6 dimineața, 9 dimineața, 12 la prânz, 3 după-amiază 
şi 5 după-amiază. Dinarul reprezenta plata unui lucrător? pentru 
o zi normală de muncă. Prin ce va fi cu dreptul (v. 4) trebuie să se 
înțeleagă o fracțiune corespunzătoare dintr-un dinar. Aici nu este 
deloc necesar să se explice dacă angajarea de lucrători suplimentari la 
ceasuri diferite era o practică normală — aceasta este o pildă, şi nu un 
studiu sociologic! Nici nu-i nevoie să decidem dacă explicaţia din v. 7 
era autentică sau doar o scuză neîntemeiată pentru lenevie. Aspectul 
esențial nu este motivaţia lor, ci faptul că, indiferent de motiv, ei sunt 
„fără lucru“ (este sensul literal al grecescului argos, redat în RSV prin 
„a sta degeaba“, care nu este neapărat peiorativ) şi ca urmare vor 
flămânzi cu siguranță. 

15. Termenul /i7piză folosit în RSV redă înțelesul literal din greacă. 
(Referitor la „ochi rău“ ca expresie pentru invidie şi lăcomie, vezi 
comentariul nostru la 6.22-23). 


(vii) Al treilea anunt al suferințelor şi mortii Domnului Isus (20.17-19) 


Anunţurile anterioare din 16.1 şi 17.22-23 au conturat deja 
tiparul a ceea ce-L aştepta pe Isus la Ierusalim; însă, acum când 


| Vezi Stein, p. 128. 

2 Cf. cu Tobit 5.14, „drahma“ era echivalentul dinarului grecesc; 
încercările de a da acestei monede o valoare modernă au înregistrat o 
variație de la 9,5 penny vechi (McNeile) până la 25 de cenți (Gundry), 
dar orice asemenea „echivalent“ este total inadecvat dacă ținem seama 
de puterea lui actuală de cumpărare. 

punctul culminant al ultimei călătorii (începută la 19.1) se apropiase, 
imperativul urgenței devine tot mai presant, iar mențiunea specifică 
şi repetată a Ierusalimului ca ţintă în v. 17 şi 18 arată insistent spre 
drama finală devenită iminentă. Elementele principale ale Patimilor 
au fost deja incluse în 16.21 şi 17.22-23 (vezi comentariul nostru ad 
loc.); însă, acest anunţ final este mai specific. Face explicit ceea ce a 
fost implicat în 16.21, respectiv că El va fi osândit la moarte într-un 
proces care oferă expresia formală pentru respingerea de către națiune 
a lui Mesia. Însă, implică totodată în acest proces şi Neamurile; în 
plus, nu numai că adaugă mai multe detalii privind natura suferințelor 
Lui (batjocorit şi chinuit, vezi comentariul nostru la 27.26-31), dar 
şi precizează pentru prima dată felul morţii Lui: să fie răstignit (cf. 
cu afirmaţiile despre „luarea crucii“ de către ucenici în 10.38; 16.24, 
afirmații care n-au continuat, totuşi, prin a spune explicit că aceasta 
va fi literalmente soarta Învăţătorului). Efectul este să sublinieze nu 
numai amploarea respingerii (care însumează conducătorii evrei şi 
Neamurile), dar şi umilirea şi durerea sfâşietoare; finalul nu are să fie 
un martiraj glorios, ci un măcel josnic, mârşav. Este, aşadar, tot mai 
izbitor să citeşti încă o dată aici că E/va învia a treia zi; contrastul şi 
puterea miraculoasă care-l creează sunt mai evidente decât oricând. 
Versetul 28 va continua să explice paradoxul: aparent, această moarte 
tragică este de fapt un act de slujire, o sursă de viață pentru „mulți“. 


(viii) Iacov şi loan: măreție în slujire (20.20-28) 

În vreme ce acest episod este unul de sine stătător, el îndeplineşte şi 
rolul de a aduce împreună, într-un mod expresiv, mesajele paragrafelor 
precedente. Ideea răsplătirilor cereşti (19.27-29) şi tema celui dintâi 
devenit cel din urmă (19.30, ilustrată în 20.1-15 şi repetată în 20.16) 
sunt reluate aici printr-o cerere specifică a răsplătirii în termenii de 
„a fi primul“, iar aceasta în contextul „Împărăției“ Domnului Isus 
(19.28). Opusul acestei ambiţii fireşti este exemplul lui Isus, al cărui 
rezultat în „slujire“ a fost conturat în 20.17-19 în termeni de suferință 
şi respingere; însă, în timp ce v. 17-19 au lăsat acest rezultat neexplicat, 
v. 28 arată acum că nu avea să fie un sacrificiu fără sens: moartea dă 
naştere vieții. 

20. Mama fiilor lui Zebedei era un membru obişnuit al grupului 

de ucenici care-L însoțea pe Isus (27.56), aşa că implicarea sa în 
proiectul ambițios al fiilor ei nu este prea surprinzătoare. Marcu nu 
o menţionează, fiindcă Iacov şi loan se aflau în mod clar în centrul 
întâmplării. (Cf cu comentariul nostru la 8.5, unde Matei face la 
fel, omițându-i pe purtătorii de cuvânt pentru a se concentra asupra 
persoanei care a inițiat cererea). Sugestia că implicarea mamei ar fi o 
ficţiune concepută de Matei pentru a-i prezenta pe cei doi apostoli 
într-o lumină mai favorabilă „este interesantă doar ca un exemplu 
de ignoranță în privinţa căilor şi mijloacelor folosite de mamele 
îngrijorate pentru fiii lor“ (4B)! (Referitor la expresia I s-a închinat/a 
îngenuncheat înaintea Lui, vezi comentariul nostru la 2.2 şi 8.2). 

21. Promisiunea din 19.28 creează cadrul acestei cereri; „scaunele 
de domnie“ sunt deja asigurate, punându-se doar problema întâietății. 
Și din moment ce Iacov şi loan formau împreună cu Petru „cercul 
intim“ (vezi comentariul nostru la 17.1), cererea era foarte firească 
din punct de vedere omenesc. Poate că „dojenirea“ lui Petru în 16.23 
şi mustrarea lui implicată în 19.30, păreau să le ofere lui Iacov şi loan 
şansa de a-l surclasa (referitor la un alt indiciu posibil al unei rivalități 
între Petru şi loan, cf. cu loan 21.20 şi urm.). 

22-23. Referitor la pahar ca metaforă pentru o suferință 
predestinată, cf. cu 26.39 şi multe alte întrebuințări în Vechiul 
Testament (de exemplu: Is. 51.17; ler. 25.17 şi urm.; Ezec. 23.31 
şi urm.). Conexiunea necesară între pahar şi tron, între suferință şi 
glorie, este una care devine din ce în ce mai clară de-a lungul Noului 
Testament, însă, Domnul Isus deja o învățase începând din 16.21-28. 
Aşadar, pretenţia celor doi frați: noi putem, ca Petru în 26.33, 35 nu 
era formulată în necunoştință de cauză; ei erau bine intenţionaţi, deşi 
la momentul oportun nu s-au ridicat la nivelul aşteptărilor (26.56). 
Dar într-o zi ei aveau să bea paharul: Iacov în Faptele Apostolilor 
12.2, loan probabil în închisoare pe insula Patmos. Însă, chiar Şi aşa, 
„locul“ lor în Împărăţia Domnului Isus nu avea să fie câştigat ci, cum 
a spus El, este pregătit de Tatăl Meu (cf. cu 25.34). 

24. Indignarea era cauzată de „invidie, şi nu de umilință sfântă“ 
(Bonnard) — cei zece nu sunt mai liberi față de ambiţie decât cei doi 

frati. 


25-27. Chiar dacă s-ar putea să existe o notă de dezaprobare în 


356 MATEI 20.27 - 28 


verbele greceşti katakyrieuð şi katexousiază („a stăpâni peste“ şi „a 
exercita autoritate peste“), fiindcă autoritatea omenească este rareori, 
dacă nu cumva niciodată, exercitată fără pic de egoism, totuşi aceşti 
termeni ca atare nu au în mod necesar o notă peiorativă, iar aceste 
versete nu sugerează nicidecum că societatea omenească nu ar avea 
nevoie de nicio autoritate adecvat structurată. Elementul esențial 
este că valorile societăţii seculare nu se aplică ucenicilor (între voi 
să nu fie așa); autoritatea şi „mărirea“ printre ucenicii Domnului 
Isus sunt contrariul lucrurilor cu care lumea s-a obişnuit; adevărata 
mărire constă în slujire. Aici, ca şi în alte sfere ale valorilor umane, 
Isus a răsturnat lumea cu susul în jos. (Vezi, mai sus, comentariul 
nostru la 18.1-5; 19.13-15, 23-30; 20.1-16; etc. În legătură cu alte 
învățături asupra „măririi“, cf. cu 5.19; 11.11; 18.1-5 etc.) Importanța 
de sine, dorința de a fi remarcat şi respectat, ambitia de a impresiona 
pe cineva şi de a se impune asupra altora — iată, aceasta este scala 
de evaluare a concurenţei acerbe, dar nu şi a Împărăției lui Isus 
Cristos. 

28. În privința aceasta, Fiul omului este un exemplu, nu în sensul că 
şi ucenicii Lui ar putea la fel să-şi dea viața ca preţ de răscumpărare, 
ci printr-o atitudine de slujire (punându-i pe alţii pe primul loc) care 
a inspirat unicul Său sacrificiu de Sine. Forma slujirii noastre va fi 
diferită de a Lui, dar motivaţia ei trebuie să fie aceeaşi: n-a venit 
să I se slujească, ci El să slujească. Tocmai aceasta a fost misiunea 
Lui specială, şi anume aceea de a împlini rolul Robului Domnului 
din Isaia 52.13 — 53.12, care avea să-Şi dea viața pentru păcatele 
poporului Său.! Expresia să-și dea viata ca pret de răscumpărare pentru 
mulți este una dintre cele mai clare declarații ale Noului Testament 
referitoare la efectul mântuitor al morții lui Isus. Substantivul /yzroz 
(„preț de răscumpărare“) şi prepoziția anfi (care în greacă are sensul 
de „pentru“, şi literal înseamnă „în locul“) punctează lămurit ideea că 
Domnul Isus este „Locţiitorul“ nostru, după cum achitarea unei sume 
echivalente de bani obține eliberarea unui captiv (sau, în Vechiul 
Testament, „răscumpărarea“ a ceea ce fusese dedicat lui Dumnezeu; 


1 Pentruo discuție asupra autenticităţii acestei declaraţii şi a fundamentului 
ei în Isaia 53, vezi lucrarea mea, JOT, p. 116-121. 

vezi Lev. 27 pentru o legislație relevantă).! Desigur, nu este posibilă o 
analogie perfectă între moartea Domnului Isus şi un asemenea limbaj 
al răscumpărării, de aceea textul nu ne cere să ne întrebăm cui îi este 
făcută plata sau în ce mod este calculat „echivalentul“. Aspectul esențial 
este că o anumită „plată“ era necesară pentru a obţine „eliberarea“ 
multora, iar moartea Domnului Isus a oferit prețul respectiv. Moartea 
înlocuitoare a Robului Domnului din Isaia 53 oferă modelul cel mai 
adecvat pentru această izbăvire spirituală, după cum acelaşi pasaj ni-L 
arată şi dintr-un alt unghi: El „a luat asupra Lui“ bolile fizice (vezi 
comentariul nostru la 8.17). În acelaşi pasaj din Matei, mai apare şi 
termenul neaşteptat multi (cf. cu Is. 53.11-12), care va fi repetat în 
26.28, din nou într-un context de suferință în locul altora, ca ecou 
la Isaia 53. La Qumran şi în unele scrieri rabinice, „cei multi“ este 
un termen care defineşte comunitatea legământului, datorat probabil 
folosirii lui în Isaia 53.11-12 şi Daniel 12.2-3, 10; însă, influenţa 
vizibilă a lui Isaia 53 în aceste două declaraţii ne oferă o explicaţie 
satisfăcătoare pentru folosirea de către Isus a termenului respectiv. 
Aşadar, misiunea lui Isus de „a mântui poporul Său de păcatele sale“ 
(1.21) este dezvăluită acum sub aspectul morții substituente pe baza 
exemplului Robului Domnului din Isaia 53. 


(ix) Doi oameni orbi (20.29-34) 


Această scurtă istorisire ocupă un loc strategic în Evanghelie: ea 
încheie relatarea lucrării itinerante a lui Isus, iar cadrul în care este 
plasată, când au ieşit din Ierihon, arată spre următorul oraş către care 
călătoreau: Ierusalimul. Misiunea mesianică dezvăluită în capitolele 
precedente îşi atinge acum punctul culminant, mesianitatea Lui 
fiind aclamată public (v. 30; în 21.9, va fi luat pe sus de mulțime) în 
timp ce Se apropie de oraş. Însă, lucru caracteristic lui Isus, El Îşi 
exprimă mesianitatea printr-un act de „slujire“ (vezi v. 25-28), slujire 


1 Pentru implicaţiile „substituţionare“ ale unui asemenea limbaj, vezi L. 
Morris, The Apostolic Preaching of the Cross (Propovăduirea Crucii de 
către Apostoli) (1965), p. 29-35. 

2 Ca urmare, AB traduce aici prin „comunitate“; vezi discuţia pe această 
temă în AB, p. 243-247. 

pe care mulțimea I-o consideră înjositoare pentru demnitatea Lui 
(vezi comentariul nostru la v. 31). Lucrarea premergătoare intrării în 
Ierusalim se încheie într-un mod adecvat cu o minune de vindecare. 

O vindecare asemănătoare a doi oameni orbi a fost consemnată 
în 9.27-31 (referitor la relaţia dintre cele două consemnări, vezi 
comentariul nostru ad /oc.). Aici, cu obișnuita lui conciziune, Matei 
relatează povestea omului pe care Marcu îl numeşte Bartimeu (Mc. 
10.46-52). Însă, la fel ca în 8.28-34, Matei menţionează doi oameni 
acolo unde Marcu relatează doar despre unul singur (pentru o 
posibilă explicaţie, vezi comentariul nostru la 8.28). Pentru că Marcu 
îi indică numele, mulți cercetători au opinat că Bartimeu era cunoscut 
în comunitatea creştină ca ucenic, caz în care este posibil că Marcu 
a omis să-l menționeze pe celălalt nevăzător anonim tocmai ca să 
concentreze atenţia asupra lui Bartimeu, cel mai cunoscut dintre ei. 

29-31. Multimea numeroasă, compusă fără îndoială în mare parte 
din alți pelerini care se îndreptau spre Ierusalim pentru sărbătoarea 
Paştelui, va deveni un adevărat alai în 21.9. (Referitor la titlul Fiu? lui 
David, vezi ultimele două paragrafe din Introducere, p. 49-51, precum 
şi comentariul nostru la 9.27); s-a sugerat că deoarece oamenii orbi şi 
Neamurile sunt cei care-L recunosc pe Isus şi apelează la El ca atare, 
acest fapt ar trebui privit ca un reproş la adresa conducătorilor evrei 
care n-au reuşit să înțeleagă un lucru care era atât de evident!! În acest 
pasaj, mulțimile Îl văd clar pe Isus în aceeași lumină ca în 21.9, şi prin 
urmare doresc ca „Mesia“ al lor să nu fie deranjat de o problemă atât 
de minoră cum ar fi lipsa de vedere a unui cerşetor. 

32-34. Probabil că a te opri când eşti însoţit de o mulțime aşa de 
entuziastă nu va fi fost un lucru prea uşor. Dar Isus răstoarnă iarăşi în 
mod deliberat percepția populară privitoare la priorităţile pe care ar fi 
trebuit să le aibă Mesia. Chiar la acest stadiu de confruntare iminentă, 
când cineva s-ar fi putut aştepta ca mintea Lui să fie îndreptată spre 
„lucruri mai importante“, El este motivat de milă (în greacă este 
folosit acelaşi verb ca în 9.36; 14.14 etc.). 

Bonnard scrie: „În această simplă «oprire» a Fiului lui David, pe 
drumul spre Ierusalim, se află toată diferența dintre Isus şi un Mesia 


1 J.M. Gibbs, NTS 10 (1963/4), p. 463-464. 

politic şi triumfător, sau la fel dintre Isus şi un geniu religios absorbit 
de propria lui meditaţie; chiar apropierea propriei Lui suferințe 
decisive nu stă în calea slujirii Lui (v. 28) pentru oameni“. Cuvântul 
utilizat pentru ochi în v. 34 este rar şi are o tentă poetică, fiind utilizat 
uneori cu referire la „ochii sufletului“; probabil folosirea de către 
Matei tocmai a acestui termen, precum şi mențiunea că orbii au mers 
după El sugerează că această vindecare fizică arată spre o orbire mai 
grozavă pe care Domnul Isus o poate înlătura, una care a putut fi 
remarcată în ambiția lui Iacov şi loan (20.20-28) şi care va deveni 
tot mai clară la conducătorii evrei pe care El îi va întâlni acum la 
Ierusalim. 


B. SOSIREA DOMNULUI ISUS LA IERUSALIM (21.1-22) 


Matei nu a consemnat nicio altă vizită anterioară a lui Isus la 
Ierusalim, deşi noi ştim din Evanghelia după loan că El mai fusese 
acolo de câteva ori pe parcursul lucrării Lui, iar unele indicii mai 
vechi despre această lucrare există şi în Matei (vezi 23.37, 26.55).2 
Însă, începând de la 16.21 Matei a continuat să ne pregătească pentru 
această vizită culminantă,când confruntarea dintre Isus şi conducătorii 
evrei trebuie să atingă apogeul (cf cu 19.1; 20.17-18). Acum Ierihonul 
a rămas în urmă, iar Isus şi ucenicii Săi au atins vârful cel mai înalt al 
Muntelui Măslinilor de unde poate fi văzută cetatea Ierusalimului. 
Însă, ei nu coboară singuri, fiindcă se apropie Paştele, perioada când 
mii de alți pelerini galileeni aveau să sosească la Ierusalim pe aceeaşi 
rută. Încadrați în această mulțime de oameni şi cu suportul lor vocal, 
sosirea lui Isus este o adevărată „demonstrație“, o secvență dintr-un 
şir de acțiuni simbolice menite să aibă un impact evident asupra 
autorităţilor deja suspicioase ale Ierusalimului (vezi comentariul 
nostru la 15.1). „Intrarea triumfală“ în cetate şi demonstraţia care îi 
urmează în Templu se constituie pentru liderii religioşi într-o clară şi 
publică provocare de a face față unei pretenții mesianice devenită şi 
mai impresionantă prin prezentarea sa mai degrabă în fapte decât în 


1 Vezi Bonnard, p. 301. 
2 Cf. cu L. Morris, Studies in the Fourth Gospel (Studii asupra celor patru 
Evanghelii) (1969), p. 40-45. 

cuvinte. Împreună cu aceste două acte publice, Matei consemnează o 
minune la fel de simbolică ai cărei martori au fost ucenicii şi care se 
leagă strâns, în privința însemnătății sale, de evenimentele petrecute 
în Templu. Prin urmare, 21.1-22 stabileşte irevocabil scena apropiatei 
confruntări dintre conducătorii evrei şi Mesia al lor. 


(i) Intrarea lui Isus în Ierusalim (21.1-11) 


Isus făcuse pe jos tot drumul din Galileea până aici, şi cu siguranță 
nu avea nevoie să meargă călare pe un măgăruş ultimele două mile. 
Versetele 2-3 ar putea sugera foarte bine existenţa unui plan aranjat 
mai dinainte; însă, chiar dacă n-ar fi fost aşa, folosirea unui măgar acum 
(singura dată când ni se spune că Isus călătoreşte pe uscat altfel decât 
pe jos) nu putea fi decât un gest deliberat.! Matei va scoate în evidență 
implicațiile mesianice ale acestui fapt în v. 4-5, iar alte detalii variate 
ale relatării care vor fi observate în comentariile următoare, întăresc 
impresia că Isus Se prezintă aici ca Însuşi Împăratul iudeilor. 

Anumite detalii ale istorisirii i-au condus pe anumiţi cercetători să 
sugereze că, în ciuda succesiunii aparent directe de la capitolul 21 la 
relatarea Patimilor în capitolele 26 — 28, acest eveniment s-a petrecut 
de fapt la Sărbătoarea Corturilor? sau la cea a Dedicării.* Aceasta ar 
însemna că evenimentele care au avut loc în ceea ce cunoaştem sub 
denumirea de „Săptămâna Mare“ s-au desfăşurat de fapt de-a lungul 
unei perioade de câteva luni, iar constituirea în mod dramatic rapidă 
a confruntării cu care suntem familiarizați s-ar datora mai degrabă 
abilității literare a lui Marcu decât unui fapt istoric. Totuşi, cea de- 
a patra Evanghelie este foarte explicită în datarea tuturor acestor 
evenimente în timpul săptămânii premergătoare Paştelui (vezi 
loan 12.1, 12),* şi în timp ce ovaţiile de „Osana“, ramurile de finic 


1 Mishnah Hagigah 1.1 sugerează că era de aşteptat ca pelerinii care erau 
capabili să ajungă mergând pe jos, să procedeze astfel. 

Vezi T.W. Manson, BJRL 33 (1950/1), p. 271-282. 

Vezi B.A. Mastin, N7S 16 (1969/70), p. 76-82. 

„Curăţirea Templului“ este relatată în loan 2.13 şi urm., desigur nu 
ca parte a istorisirii despre Săptămânii Patimilor, dar şi aceasta este 
explicit datată la Paşte (2:13). 


P U N 

(menţionate numai de loan!) şi alte aspecte ar corespunde celorlalte 
două sărbători, nu există niciun motiv să le considerăm legate exclusiv 
de acestea, sau să credem că nu ar fi fost posibile în atmosfera de 
„petrecere“ a pregătirilor de Paşte şi în conexiune cu sosirea Regelui 
mesianic. 

1. Betfaghe era o „suburbie“ a Ierusalimului, de care depindea din 
punct de vedere administrativ, dar fiind separată de oraş prin valea 
abruptă a Chedronului. În timp ce drumul care traversa Muntele 
Măslinilor era ruta obişnuită când veneai dinspre est, poate că prin 
folosirea în momentele acelea a unui măgăruş, Isus a intenţionat să le 
amintească pelerinilor de împăratul David care s-a întors la Ierusalim 
în pace şi triumfător dinspre acelaşi munte peste care fugise în timpul 
rebeliunii lui Absalom (2 Sam. 15.30), probabil venind şi el călare pe 
un măgar (vezi 2 Sam. 16.1-2). 

2-3. Cum a ştiut Isus ce aveau să găsească apostolii? Era aceasta 
o dovadă a cunoaşterii Lui supranaturale? Sau a presupus El că 
la fiecare colț de uliţă erau legaţi nişte măgari? În ultimul caz, se 
punea problema rechiziţionării primelor animale corespunzătoare pe 
care le-ar fi găsit, pe temeiul dreptului de „rechiziție“ (în grecește, 
angareia) de care beneficia împăratul, dar era pretins şi de rabini, 
un drept cuvenit şi lui Isus, care Se prezintă ca fiind Domnul: 
Pentru prima eventualitate, se sugerează că Isus plănuise totul şi că 
măgăriţa şi mânzul erau deja pregătiți pentru a fi dezlegați atunci 
când „parola“ stabilită avea să fie pronunţată (se pare că într-un mod 
foarte asemănător au fost aranjate mai dinainte lucrurile şi cu privire 
la camera de sus pentru ultima Cină; Mc. 14.12-16); noi ştim că El 
avea prieteni în Betania aflată în apropiere (v. 17; loan 11.1-3; 12.1). 


1 Măsură excepţională prin care un organ al administraţiei de stat obligă 
pe cetăţeni la cedarea temporară a unor bunuri mobile sau imobile, 
DEX. N.R. 

2 Vezi J.D.M. Derrett, NovT 13 (1971), p. 243-249. 

3 Sau „Stăpânul lor“, în accepțiunea lui Derrett, care consideră că „lor“ 
trebuie asociat mai degrabă cu Kyrios („Domnul“ sau „Stăpânul“) decât 
cu „trebuinţă“ — o interpretare posibilă, dar nu obligatorie a textului 
grecesc. 

Este imposibil să stabilim cu certitudine circumstanțele, şi tocmai 
de aceea nu putem clădi prea mult pe acea descriere unică pe care 
Şi-o face Isus Însuşi prezentându-Se sub denumirea de Domnul. 
Sensul normal al acestui termen este „Dumnezeu“, astfel că răspunsul 
ucenicilor putea să însemne: „Ei sunt necesari pentru slujire divină“. 
Însă, expresia Po kyrios poate însemna „stăpânul“ (măgarilor), cu 
referire fie la Isus, stăpânul „adevărat“ (ca în percepţia lui Derrett 
menţionată mai sus), fie la stăpânul actual, care s-ar fi putut afla în 
grupul celor care-L însoțeau pe Isus. Cuvintele îndată îl va trimite 
ar putea să se refere fie la „oricine“ de la începutul versetului (aşa 
au cele mai multe versiuni în engleză), fie la „Domnul“ (caz în care 
propoziția aceasta ar face parte tot din răspunsul ucenicilor, ca în Mc. 
11.3: „Domnul ... şi îndată îl va trimite înapoi aici.“). 

Numai Matei menționează două animale, motiv pentru care unii 
au presupus uneori că el a exploatat în mod deliberat (prin paralelismul 
ebraic) dubla mențiune cu măgărița şi mânzul în citatul din Zaharia 
care urmează pentru a prezenta un al doilea animal (imaginar). Cu 
greu ne-am putea închipui că dintre toţi scriitorii Noului Testament 
Matei ar fi unul care să nu poată recunoaşte paralelismul, procedeu 
specific literaturii ebraice, şi nu prea înțelegem ce ar câştiga el prin 
separarea deliberată a celor două părți ale descrierii poetice pentru 
a produce două animale. Însă, dacă el a avut motiv să creadă că au 
fost două animale, atunci prin constatarea unei „aluzii“ în această 
repetiţie poetică ar fi în armonie cu ceilalți.! În plus, Marcu ne spune 
că mânzul încă nu fusese încălecat niciodată (Mc. 11.2), aşa că ar fi 
fost o precauție suplimentară să fie adusă şi mama lui pentru a-l feri 
de panică în mijlocul unei mulțimi aşa de zgomotoase.? 

4-5. Citatul tip formulă (vezi Introducere, p. 46-47) este extras în 
principal din Zaharia 9.9; însă, prima propoziţie provine din Isaia 
62.11,un alt pasaj care prezice venirea unui Mântuitor. Regele promis 
în Zaharia 9.9-10 este unul care avea să fie (ad litteram) „răzbunat şi 
izbăvit“ (Matei omite aceste cuvinte), blând şi smerit — toate acestea 
fiind într-un contrast izbitor cu militarismul agresiv al Mesianismului 


l1 Vezi Stendahl, p. 200; cf. cu Lindars, p. 114. 
2 Vezi şi Gundry, UOT, p. 197-199. 

popular. În versiunea lui Matei, accentul cade pe umil (este acelaşi 
cuvânt grecesc redat prin „smerit“ în 11.29 şi prin „blând“ în 5.5; cf cu 
portretul Robului Domnului din 12.18-21:), o trăsătură demonstrată 
prin folosirea unui măgar, nu fiindcă gestul acesta ar fi ceva înjositor 
pentru demnitatea Sa regală (vezi mai sus comentariul nostru la v. 1), 
ci din pricină că măgăruşul contrastează cu calul de război al unui 
comandant de oşti. Matei subliniază astfel ceea ce cu siguranță actul 
simbolic al lui Isus era menit să arate, şi anume că El este realmente 
Mesia, dar un Mesia al cărui marş triumfal Îl coboară prin suferință 
şi umilință, şi nu reprezintă o demonstraţie de forță.” 

6-7. Hainele slujesc ca aşternut de şa improvizate, aşezate pe ambele 
animale, însă, din precizarea că Isus a stat deasupra (literalmente 
„deasupra lor/peste ei“, unde „ei/ele“ se puteau referi la fel de bine la 
haine cât şi la măgari), nu trebuie nicidecum să înțelegem că Domnul 
a mers călare succesiv pe ambele animale. Măgărița fusese adusă 
pentru a înlesni stăpânirea mânzului în timp ce Isus călărea pe el, 
iar ca urmare amândouă animalele au fost împodobite corespunzător 
pentru ocazia festivă. 

8. Expresia cei mai mulți din norod ar putea fi tradusă mai bine 
prin „mulțimea cea foarte mare“; Matei doreşte să realizăm că acest 
eveniment era unul impresionant, nu doar o recunoaştere trecătoare 
făcută de câțiva oameni. „Covorul roşu“ improvizat (referitor la o 
folosire asemănătoare a hainelor, vezi 2 Împ. 9.13) marchează sosirea 
unui mare demnitar. 

9. În timp ce versiunea lui Matei despre strigătele mulțimii nu 
include o menţiune explicită a regalității (în contrast cu Mc. 11.10; 
Lc. 19.38; loan 12.13), probabil ca să evite un ton prea „politic“, nu 
există nicio îndoială că entuziasmul lor provenea dintr-o recunoaştere 
a aluziei făcute de el la „Împăratul“ din Zaharia 9.9 şi folosirea titlului 
Fiul lui David în acest context arată în aceeaşi direcție. Oricât de 
atent selectase Isus profeția pe care o împlinea, era inevitabil ca ideile 
populare despre ceea ce însemna regalitatea mesianică să nu apară 
imediat. Osana este o formă grecească a expresiei ebraice tradusă 


l1 Vezi, în continuare, TIM, p. 125-131. 
2 Vezi şi lucrarea mea, JOT; p. 105-106. 

prin „Doamne mântuieşte/ ajută“ în Psalmul 118.25, o expresie care 
ajunsese deja să fie folosită în cultul evreiesc! mai mult ca o exclamație 
de laudă decât ca o rugăciune. Din versetul următor al Psalmului 118 
provin şi cuvintele: Binecuvântat este Cel ce vine în Numele Domnului! 
Acesta este ultimul din Psalmii Hallel (113-118), care erau cântaţi 
antifonic la toate sărbătorile mari ale lui Israel, aceste două versete 
fiind punctul culminant al interpretării imnului. Ca o expresie a 
entuziasmului religios, aceste exclamații ar apărea în mod natural la o 
mulțime de pelerini de Paşte. 

10-11. Când magii au venit să-L caute pe Împăratul iudeilor, „tot 
Ierusalimul“ s-a tulburat (2.3). Acum, când Împăratul soseşte, /oază 
cetatea s-a pus în mișcare (ad litteram, „s-a cutremurat“, şi este cuvântul 
de la care provine termenul „seismic“!). Nu este clar dacă aceasta era o 
explozie de entuziasm sau o mişcare de neliniște. Într-adevăr, impresia 
este că populaţia oraşului nu ştia ce să facă în legătură cu această sosire 
dramatică, astfel că pelerinii galileeni care-L însoțeau pe Isus au 
fost cei care au clarificat lucrurile. Cuvintele Proorocz/ din Nazaretul 
Galileii sună aproape ca un anticlimax? după fervoarea pozitiv 
mesianică a versetelor precedente (pentru „prooroc“, vezi comentariul 
nostru la 16.13-16, iar legat de „Nazaret“ vezi comentariul la 2.23); 
însă, nu este improbabil faptul că, la fel ca identificarea străinului 
pentru poporul Ierusalimului, expresia făcea aluzie la speranţa venirii 
„profetului“, întemeiată pe Deuteronom 18.15-18, care era un factor 


semnificativ în aşteptarea escatologică a multor evrei (cf. cu loan 
6.14). 


(îi) O demonstraţie a autorității lui Isus la Templu (21.12-17) 


Cu toate că denumirea tradițională „curățirea Templului“ conţine 
un adevăr important, totuşi pierde mult din semnificația acestui 
eveniment. Este continuarea şi apogeul intrării voit simbolice în 
cetate; vedem acum şi felul în care Îşi prezintă Mesia pretenția la 


] Vezi Gundry, VOT, p. 41-43. 

2  Anticlimax: opoziţie într-un context a două gradaţii, una ascendentă şi 
alta descendentă. (Dicționar de Neologisme, Ed. Academiei, Bucureşti, 
1978). N.R. 

sanctuarul central al poporului Său. Meyer spune: „Plănuită pentru 
prima dată şi fiind o expunere maximă, a reprezentat o «demonstraţie» 
calculată menită să întrerupă afacerile obişnuite şi să aducă iminența 
domniei lui Dumnezeu abrupt şi cu putere în atenţia tuturor... A fost 
deodată o demonstrație, o critică profetică, un eveniment al împlinirii 
şi un semn al viitorului“.! 

Maleahi 3.1 a fost deja citat în Matei 11.10 pentru a-l identifica 
pe loan ca „solul“ ce pregăteşte calea Domnului care vine în Templul 
Său ca să curățească felul de închinare (v. 1-4). În Zaharia 14.21 s-a 
promis deja venirea unei zile când „nu vor mai fi negustori în Casa 
Domnului oştirilor“. Vremurile mesianice aşteptate de evrei includeau 
credința (întemeiată pe vedeniile din Ezec. 40 — 48 şi centrate pe 
Zah. 6.12-13) că Mesia va înnoi şi purifica Templul, care fusese 
desacralizat nu numai de cuceritori păgâni (Antioh Epifanul în 167 
î.Cr., Pompei în 63 î.Cr.) dar şi prin închinarea falsă a propriului popor 
al lui Dumnezeu. Acestea şi alte speranţe sunt motivate de acţiunea 
lui Isus atunci când El vine ca Domn al Templului ca să-l purifice. 
Aşadar, demonstraţia Lui vorbeşte nu numai despre degradarea 
abordării evreieşti curente a cultului Domnului, dar şi despre propria 
Lui autoritate mesianică. De asemenea, este o provocare deliberată şi 
clară la fel ca intrarea în Ierusalim călare pe un măgăruş, iar focalizarea 
ei asupra a ceea ce constituia punctul central al religiei lui Israel o face 
imposibil de ignorat.? 

12. Matei nu consideră necesar că menționeze intervalul unei 
nopți pe care Marcu 11.11-15 îl consemnează între prima apariție 
a lui Isus în Templu şi acțiunea Lui. Aşadar, evanghelistul face ca 
legătura directă dintre evenimentele relatate în v. 1-11 şi cele din 
v. 12-13 să fie mai evidentă; însă, notația lui Marcu este importantă 
în scontarea noţiunii că actul lui Isus era mai degrabă unul de mânie 
spontană decât de plănuire deliberată. Scena nu are loc în clădirea 
propriu-zisă a Templului, ci în Curtea Neamurilor, o imensă anexă în 


1 Vezi Meyer, p. 197. 

2 Referitor la semnificaţia mesianică a evenimentului, vezi şi B. Gärtner, 
The Temple and the Community (Templul şi Comunitatea) (1965), p. 
105-111; precum şi Meyer, p. 197-202. 

jurul Templului, unde era instalată piața cu cele necesare sacrificiilor, 
sub colonadele care mărgineau curtea respectivă. Piaţa îndeplinea un 
rol de mare folos şi într-adevăr necesar prin furnizarea de animale 
pentru jertfă celor veniţi de la mare distanță, precum şi monede 
tiriene cerute pentru taxa către Templu (vezi comentariul nostru la 
17.24), iar localizarea pieţei în Curtea Neamurilor era aprobată de 
autoritățile preoțești. Nu ne este clar dacă negustorii profitau neapărat 
într-un mod nedrept de poziţia lor privilegiată. Acţiunea Domnului 
Isus nu este îndreptată împotriva negustorilor ca atare (şi prin urmare 
ca un protest în favoarea pelerinilor exploataţi), ci contra żuturor 
celor ce cumpărau precum şi a tuturor celor ce vindeau, adică împotriva 
pelerinilor care veniseră să jertfească precum şi a negustorilor. Aşadar, 
se pare că ceea ce condamnă Isus nu este o practică specific negativă, 
ci întregul sistem de închinare prin intermediul jertfelor care se 
transformase într-o mare afacere, şi mai ales autorităţile Templului 
care îngăduiseră aspectului comercial să ajungă păstrat cu sfințenie 
în incinta Templului (vezi v. 13 pentru această subliniere). Procedând 
astfel, Isus nu numai că Se aşeza deasupra autorităților religioase din 
fruntea poporului Său, dar revendica şi dreptul (care, desigur, I se 
cuvenea numai lui Mesia) să declare că întregul sistem de închinare 
prin jertfe, în ciuda originii lui scripturale, se transformase în ceva 
care nu mai era acceptabil înaintea lui Dumnezeu. 

A fost un gest dramatic, o pildă interpretată, pentru cei ce aveau 
ochi să vadă, că „aici este Unul mai mare decât Templul “ (12.6). 
Nu există vreun indiciu, sau vreo probabilitate, că ar fi intervenit 
vreo reformă trainică; nu există nicio îndoială că mesele n-ar fi fost 
reaşezate pentru restul săptămânii, iar Isus nu a luat nicio altă măsură. 
Însă, elementul esențial fusese scos în evidență, şi n-a putut trece 
neobservat de autorități. 

13. Expresia Casa Mea se va chema o casă de rugăciune provine din 
Isaia 56.7, unde este parte a promisiunii lui Dumnezeu că în vremurile 
viitoare ea va fi un loc pentru surghiuniți şi străini ca să se închine 
lui Dumnezeu împreună cu poporul Său. Marcu continuă cu expresia 
„pentru toate Neamurile“, iar localizarea pieții în Curtea Neamurilor 
sugerează că Isus a avut în minte acest amănunt al textului profetic. 
Însă, punctul său principal este că Templul avea să fie un loc de 

închinare nestânjenită, şi nu de comerț. Descrierea de către Ieremia 
a Templului din zilele lui ca o peșteră de tâlhari (Ier. 7.11) se referea 
nu atât de mult la ceea ce se petrecea în interiorul Templului, cât mai 
ales la modul în care cei ce se închinau acolo se purtau în viaţa zilnică; 
însă, acuzaţia lui Ieremia privind încrederea pusă greşit într-o închinare 
ipocrită şi ameninţarea ulterioară a judecății asupra Templului pângărit 
(7.1-15), formează un temei adecvat pentru prezicerile lui Isus despre 
distrugerea viitoare a Templului (23.38; 24.2 etc.). 

14. Conform cu 2 Samuel 5.8, orbul și șchiopul erau excluşi din casa 
(lui Dumnezeu) printr-o lege dată de David. Dar Fiul lui David (Mt. 
21.15) îi primeşte şi îi vindecă în Templu. De vreme ce aceasta este 
singura consemnare a unei vindecări făcute de Isus în Templu, ea este 
cu siguranţă semnificativă în ce priveşte începutul unei noi ere în care 
vechile bariere rituale fac loc planului lui Dumnezeu de binecuvântare 
universală (cf cu comentariul nostru la versetul precedent asupra 
profeţiei din Is. 56.7). 

15-16. Copiii au preluat sloganele mulțimii din v. 9. După 
evenimentele descrise în v. 12-14 era surprinzător ca Domnul Isus 
să nu fie însoțit de o suită gălăgioasă, chiar dacă aceste aclamații nu 
aveau prea multă profunzime teologică. (Însă, referitor la abilitatea 
copiilor de a percepe adevărul spiritual pe care cei învățați eşuau să-l 
înțeleagă, cf. cu 11.25. Iar în legătură cu asocierea neobişnuită dintre 
cărturari şi preoti de seamă, cf. cu 2.4). Până acum, opoziția faţă de 
Isus provenise din partea cărturarilor şi fariseilor; însă, acțiunea Sa 
arbitrară în Templu a determinat acum şi autoritățile preoțești să se 
alieze împotriva Lui. Isus ia apărarea entuziasmului copiilor printr-un 
citat extras din Psalmul 8.2, în Septuaginta.! Însă, Psalmul 8 vorbeşte 
despre lauda oferită lui Dumnezeu, şi nu despre aclamarea lui Mesia 
sau a oricărui alt om, într-adevăr într-o distincţie clară de un „simplu 
om“ (v. 4). Atunci oare tocmai ideea acceptării laudei copiilor este cea 
la care Se referă Isus, sau este implicată aici o pretenţie la un statut 
chiar mai înalt decât acela de „Fiul lui David“? 

17. În săptămâna Paştelui, cei mai mulți pelerini aveau să găsească 


1 Referitor la relaţia acestui text în Septuaginta cu cel din ebraică, vezi 
lucrarea mea, JOT, p. 251-252. 

loc de găzduire pe timpul nopții în afara cetății, iar Isus şi grupul Său 
se pare că au procedat astfel pe tot parcursul acestei săptămâni (cf cu 


Lc. 22.39). 


(iii) Lectia smochinului (21.18-22) 

Scopul lui Matei în includerea acestei întâmplări este clar 
acela că există lecţii spirituale care pot fi extrase din ea, ca dovadă 
includerea v. 21-22. Puţini cititori au fost în stare să găsească prea 
multe lucruri valoroase în această istorisire: într-adevăr, mulți au 
fost jenaţi de natura ei distructivă şi chiar de răzbunarea aparent 
meschină. În general, întâmplarea este văzută mai mult ca un act 
simbolic, nu doar în întrebuințarea pe care i-o dau evangheliştii, ci 
şi în intenţia inițială a lui Isus. Ca atare, faptul are legătură cu cele 
două mari acțiuni simbolice redate în v. 1-17, iar Marcu a făcut 
legătura mai evidentă prin împletirea celor două episoade succesive 
privind tratamentul aplicat de Isus Templului şi apoi smochinului 
(Mc. 11.11-25). Acest simbolism este amplu explorat în cartea lui 
W.R. Telford, The Barren Temple and the Withered Tree (Templul 
inutil şi pomul uscat) (1980); Templul cu ritualul său nefolositor este 
lipsit de rod la fel ca smochinul, şi este destinat distrugerii. Matei a 
desfăcut narațiunea întrețesută a lui Marcu, dând impresia că cele 
două evenimente au avut loc în acelaşi timp, şi procedând astfel a 
produs o mai uimitoare istorisire a minunii (de aici şi folosirea de 
două ori a cuvântului deodată, în v. 19 şi 20); natura simbolică a 
pomului ca o imagine a Templului sau a iudaismului este astfel mai 
puțin accentuată, însă, rămâne totuşi să fie dedusă din succesiunea 
întâmplărilor.! 

18-19. Textul din Mica 7.1, cu imaginea lui despre un smochin 
fără rod, prezentând o descriere a eşecului moral şi religios al lui Israel 
(cf. cu ler. 8.13), se poate să fi inspirat „pilda în acţiune“ a lui Isus 
privind eşecul iudaismului din zilele Lui. După cum ni se aminteşte 
în Marcu 11.13, în mod normal, smochinele coapte nu erau de 
aşteptat la vremea Paştelui, dar se poate ca Isus să fi sperat să vadă 
fructul mic timpuriu şi cu gust neplăcut care apare în unii smochini 


l1 Vezi şi NIDNTT, 1, p. 724-725. 

odată cu primele frunze în acest sezon.! În orice caz, un pom care 
promite fructe, dar fără să ofere niciunul, este un simbol potrivit al 
unei religii fără evlavie, iar distrugerea la scurt timp a copacului poate 
doar să arate în aceeaşi direcţie ca demonstraţia lui Isus la Templu 
(vezi comentariul nostru la v. 13 şi cf cu Pilda smochinului neroditor 
din Lc. 13.6-9). 

20-21. Nu aspectul simbolic al evenimentului este ceea ce observă 
ucenicii, ci puterea cuvântului lui Isus, iar răspunsul lor implică 
întrebarea: „Am putea şi noi să facem asemenea minuni?“ A avea 
credință şi a nu te îndoi niciodată sunt mai degrabă două expresii 
sinonime decât o descriere a unui gen special de credință puternică, 
fiindcă însuşi răspunsul asemănător din 17.20 a indicat deja că şi „cea 
mai mică“ credință este suficientă. Cuvintele muntele acesta puteau 
viza fie Muntele Măslinilor, fie colina Templului; însă, nu există temei 
pentru a vedea în această afirmaţie o referință specifică fie la despicarea 
escatologică a celui dintâi (Zah, 14.4), fie la o viitoare „îndepărtare“ a 
celui din urmă;? ci este mai degrabă o exprimare plastică a proverbialei 
idei despre mutarea munţilor (vezi comentariul nostru la 17.20), 
adică un mod pitoresc de a spune că pentru Dumnezeu nimic nu este 
imposibil. 

22. Lecţia este rezumată în cuvinte care ne duc cu gândul 
la 7.7-11, dar cu precizarea importantă că această „carte albă“ este 
oferită numai celor care au credinză. lar „credinţa“ este mereu în 
Evanghelia după Matei nu o calitate a celui ce se roagă, ci o relaţie de 
încredere practică în Cel căruia Îi este adresată rugăciunea (8.10; 9.2, 


22, 29; 15.28; 17.20). 


C. CONTROVERSE ÎNTRE DOMNUL ISUS ŞI LIDERII 
EVREI (21.23 — 23.39) 


Sosirea lui Isus la Ierusalim a fost marcată până acum de acziuni 
provocatoare şi simbolice; dar acum (v. 23), El revine la activitatea de 
Învățător în pridvoarele care mărgineau Curtea Neamurilor, din care 
tocmai îl izgonise pe negustori. Însă, Matei nu ne spune nimic despre 


l1 Vezi NBD, p. 377. 
2 Cum susține Telford, op. cit. , cap. 4. 

învățătura Lui ca atare, fiindcă ceea ce urmează este o serie lungă de 
dialoguri între Isus şi oficialitățile poporului şi care vor duce (în cap. 
23) la o amplă şi violentă acuzare a celor care s-au erijat în păzitori 
ai conştiinţei morale şi religioase a națiunii: cărturarii şi fariseii. 
Confruntarea care a început în 21.15-16 este astfel continuată până 
în punctul unei respingeri mutuale totale, care trebuie să ducă imediat 
la eliminarea lui Isus ca perturbator al liniştii publice. 

De-a lungul acestei secţiuni, oponenții lui Isus sunt descriși în 
mod variat ca preoți de seamă şi cărturari (21.15), preoți de seamă şi 
bătrâni ai poporului (21.23), preoţi de seamă şi farisei (21.45), farisei 
şi irodieni (22.15-16), saduchei (22.23), farisei (22.34, 41). Diferite 
grupuri influente în iudaism, care nu aveau puncte comune în alte 
privinţe, se văd totuşi mobilizate pe diferite căi pentru a se constitui 
într-o opoziţie activă contra lui Isus. Însă, acest lucru este valabil doar 
pentru conducătorii poporului, fiindcă oamenii obişnuiţi sunt în mod 
explicit porniţi împotriva lor, în timp ce rămân „uimiţi de învățătura 
Lui“ (22.33) şi-L acceptă pe Isus ca Prooroc, spre nemulțumirea 
autorităților (21.46; cf. cu 21.26). În 23.1-12, Isus chiar apelează la 
mulțimi peste capetele celor ce sunt presupuşii lor mentori religioşi. 
Aşadar, conducătorii lui Israel, şi nu poporul în ansamblu, sunt cei 
care intră aici în mod clar în coliziune cu Mesia al lui Israel. (Însă vezi 
şi comentariul nostru la 27.20-25). 


(i) Întrebarea despre autoritate (21.23-27) 


23. Preoții cei mai de seamă şi bătrânii împreună cu cărturarii 
formau Sanhedrinul, care era responsabil pentru menținerea ordinii 
în treburile civile şi religioase. Această delegație era una de nivel înalt. 
Pesemne expresia aceste lucruri se referă la acţiunile lui Isus din 
v. 1-13; însă, problema fundamentală o reprezentau pretenţiile clare 
implicate de aceste acțiuni care conduseseră la reacția de recunoaştere 
a mesianității lui Isus din partea mulțimii (v. 9, 15) faţă de care 
conducătorii iudei deja obiectaseră. 

24-25. În răspunsul Său, aparent evaziv, Isus recurge de fapt la 
o metodă rabinică recunoscută a dezbaterii prin contra-întrebări. În 
definitiv, El nu le pune cu „abilitate“ o întrebare-capcană, irelevantă 
pentru problema în discuţie, fiindcă autoritatea lui Isus era strâns 

legată de cea a lui Ioan, care deja vorbise despre „Cel ce va veni“ şi 
a cărui misiune Isus o confirmase public. Faptul de a-i acorda credit 
lui loan ar conduce nemijlocit la acceptarea lui Isus ca trimis al 
lui Dumnezeu. Bozez// lui loan, pe lângă faptul că fusese cea mai 
distinctă trăsătură a lucrării lui, era în mod evident şi cea mai ofensivă 
prin implicaţiile ei radicale asupra calităţii de membru al adevăratului 
Israel (vezi comentariul nostru la 3.5-6, 9). La acest moment, mesajul 
lui Isus era astfel în deplin acord cu mesajul lui Ioan, după cum va 
reieşi cu claritate din pildele care urmează. 

26-27. Dilema conducătorilor nu era una de reală incertitudine 
(ei nu acceptau împuternicirea lui Ioan), ci de diplomaţie. Însă, prin 
refuzul de a da un verdict „oficial“ referitor la loan, a cărui lucrare 
era atât de clar în acord cu cea a lui Isus, ei şi-au pierdut dreptul de a 
provoca public autoritatea lui Isus. 


(îi) Trei pilde polemice (21.28 — 22.14) 

Chiar dacă aceste pilde diferă între ele, plasarea lor împreună în 
acest moment în Evanghelia după Matei le intensifică mult impactul 
şi este un moment important de remarcat în interpretarea fiecăreia în 
mod individual. Toate sunt clar direcționate împotriva conducătorilor 
evrei şi toate se ocupă de întrebarea cu privire la cine este realmente 
acceptabil înaintea lui Dumnezeu, cine sunt cu adevărat oamenii Lui. 
Tema eşecului şi respingerii Israelului oficial care apare de-a lungul 
acestor pilde este una care reapare mai proeminent în Evanghelia 
după Matei decât în celelalte, atingând expresia ei cea mai explicită 
în 21.43. Am observat această temă deja în pasaje ca: 3.7-10; 8.11-12; 
12.38-42; 13.10-17, 15.1-9; 16.5-12. De asemenea, tema respectivă 
este implicită atât în tensiunea crescândă dintre Isus şi rânduiala 
existentă, cât şi într-o bună parte a învățăturii Lui, care sugerează 
că adevăratul Israel va fi găsit acum în El Însuşi şi în aceia care-L 
urmează. Acest lucru a fost scos în evidență lămurit în acest capitol 
atât prin demonstrația din Templu, cât şi prin distrugerea simbolică a 
smochinului; şi va apărea cu o nouă forță în denunțările din capitolul 
23, culminând cu prevestirea distrugerii Templului care va constitui 
tema principală a capitolul 24. Tocmai în cadrul unei asemenea 
concentrări susținute aceste trei pilde ocupă un loc important. 

(a) Pilda celor doi fii (21.28-32) 28-31. Istorisirea este clară şi 
simplă, iar elementul esenţial este evident: ceea ce contează nu este 
promisiunea, ci înfăptuirea. La fel ca în 7.15-27, accentul este pus pe 
ceea ce noi facem (v. 31; cf. cu comentariul nostru la 7.24-27). Aplicația 
lui constă în contrastul dintre voi (preoții cei mai de seamă şi bătrânii, 
v.23) şi vameșii și curvele, oamenii cei mai dispreţuiți şi socotiți ca fiind 
cei mai puţin susceptibili de a plăcea lui Dumnezeu (vezi comentariul 
nostru la 9.9-10). În spatele acestei pilde, se află reacţia conducătorilor 
religioşi care se scandalizaseră din pricina asocierii lui Isus cu astfel 
de persoane proscrise (vezi 9.9-13, etc.), reacţie care, de asemenea, a 
dat naştere unei alte pilde despre cei doi fii în Luca 15. Paradoxul este 
deliberat, intens şi neplăcut; la fel ca în 8.11-12, mesele sunt răsturnate 
şi cei la care nu te-ai fi aşteptat sunt acceptaţi pe când cei „religioşi“ 
sunt excluşi. (În timp ce prin cuvintele merg înaintea voastră Domnul 
declară în mod răspicat prioritatea vameşilor şi prostituatelor, El nu-i 
include, dar nici nu-i exclude explicit din Împărăția lui Dumnezeu pe 
conducătorii religioşi; însă, atitudinile diametral opuse ale celor doi 
fii din pildă şi chiar mesajul mai clar din v. 41-43, sugerează că verbul 
indică o dislocare şi nu doar o prioritate). Legătura pildei cu dialogul 
precedent în v. 23-27 dovedeşte că eşecul conducătorilor nu era doar 
în materie de sinceritate sub aspect moral şi religios, ci în faptul că 
ei, conducătorii poporului lui Dumnezeu, eşuaseră să recunoască şi să 
accepte opera mântuitoare a lui Dumnezeu săvârşită prin lucrarea lui 
Isus, căreia cei proscrişi îi răspunseseră cu înflăcărare. Acest fapt a fost 
ceea ce i-a exclus din Împărăția lui Dumnezeu. (Această sintagmă, 
mai potrivită decât „Împărăţia cerurilor“ care este o expresie curentă 
în Evanghelia după Matei, este folosită aici şi în v. 43, în legătură cu 
respingerea conducătorilor religioşi, probabil pentru a sublinia atât 
aspectul personal al reacției lor, cât şi relația cu Dumnezeu în privința 
căreia ei au eşuat). 

32. Acest verdict este ilustrat în reacţia celor două grupuri față 
de Joan. Conducătorii evrei puteau să nu recunoască pentru ei înşişi 
calea nepribănirii (echivalentul semitic pentru „calea dreaptă“; cf cu 
Pv. 8.20) pe care loan a predicat-o şi a urmat-o, dar măcar că ei au 
văzut cum erau schimbaţi vameşii şi prostituatele prin mesajul lui, 
nici chiar acest fapt n-a fost suficient pentru a-i convinge. La fel ca 

în v. 25-27 (vezi şi comentariul nostru la 3.2), Isus sprijină aici cu 
fermitate şi se aliază pe aceeaşi linie cu mesajul lui Ioan. Dacă ei l-ar 
fi crezut pe loan, L-ar fi acceptat şi pe Isus! 


(b) Pilda vierilor (21.33-46) Parabola aceasta este considerată 
de obicei o „alegorie“, din moment ce povestirea ar trebui înțeleasă 
neapărat ca o înlănțuire corespunzătoare a diferitelor faze în relaţiile 
lui Dumnezeu cu Israel, aplicaţia fiind făcută explicit în v. 43. Cei mai 
mulți comentatori consideră această folosire alegorică a istorisirii ca o 
adaptare ulterioară a unei pilde, simplă inițial, a Domnului Isus, care 
este diferit reconstituită pentru a justifica oferta Evangheliei către cei 
săraci,! un atac la adresa zeloţilor? ale căror tactici se bazau pe folosirea 
forţei, o elogiere a unui oportunism ferm ca acela al ispravnicului 
nedrept” şi multe altele. Toată această încercare de reconstituire este 
una speculativă; nu există nicio îndoială că pilda aceasta, sub forma 
în care a ajuns până la noi, vorbeste despre eşecul poporului Israel în 
ce priveşte responsabilitatea lui față de Dumnezeu şi despre riscul 
ulterior, iar Trilling* a argumentat într-un mod convingător că 
acesta a fost sensul ei original, folosind v. 43 ca o concluzie logică la 
proclamarea lui Isus, şi nu doar la interpretarea lui Matei. Chiar în 
forma ei cea mai simplă, aşa cum se găsea în Evanghelia lui Toma, 
pilda transmite de o manieră adecvată acest mesaj, deşi nu se spune 
nimic despre represalii după omorârea fiului. Derrett” completează în 
mod folositor cadrul social şi economic al istorisirii şi argumentează 
că toate detaliile sună bine şi n-au nevoie să fie atribuite cerințelor 
alegoriei, deşi restructurarea făcută de el impune o atentă citire printre 
rânduri. 

33. Pe vremea Noului Testament, o nouă zie era o investiţie 
majoră şi pe termen lung, de la care nu se putea aştepta nici un venit 
timp de cel puțin patru ani. Pe atunci, gospodaru/ era un om cu capital 


Vezi Jeremias, PJ, p. 70-77. 
Vezi J. E. şi R.R. Newell, NovT 14 (1972), p. 226-237. 
Vezi D. Crossan, JBL 90 (1971), p. 451-465. 
Vezi Trilling, p. 55-65. 
Vezi Derrett, p. 286-312. 

şi proprietate funciară care îşi arenda pământul, pe când vierii erau 
producătorii propriu-ziși, care trebuiau să-i restituie proprietarului 
un anumit procent din venitul obținut. Limbajul acestui verset este 
în mod clar un ecou al celor spuse în Isaia 5.2, o altă relatare celebră 
despre o vie care dezamăgeşte. Aici, însă, motivul eşecului este diferit 
(vierii, nu viţa-de-vie); însă, niciunui evreu care ar fi ascultat parabola 
nu i-ar fi fost greu să recunoască în stăpân şi vie o descriere a lui 
Dumnezeu şi a poporului Său, Israel. (Pentru o imagine asemănătoare, 
cf. cu Ps. 80.8 şi urm.; ler. 2.21; Ezec. 19.10 şi urm.). 

34-36. Toate versiunile acestei parabole diferă uşor între ele în 
privința unor detalii cum ar fi numărul slujitorilor trimişi la vieri 
sau a modului în care au fost tratați, dar tema apelului repetat al lui 
Dumnezeu, îndeosebi prin profeti, este clară întotdeauna. 

37. Evanghelia lui Toma spune că stăpânul (generos) a atribuit 
respingerea primului slujitor eșecului vierilor de a-l recunoaşte. Însă, 
cu fiul său nu poate fi vorba nicidecum despre o asemenea scuză; el 
vine cu autoritatea deplină a tatălui său. (În legătură cu ideea că Fiul 
reprezintă ultimul cuvânt al lui Dumnezeu în succesiunea profeților, 
cf. cu Evrei 1.1-2). Chiar dacă aspectul esențial nu este aplicat în 
mod explicit, este greu de crezut că după revelațiile din Matei 3.17 
şi 17.5, şi după afirmații cum a fost cea din 11.27, mai putea folosi 
Isus cuvântul fiu în istorisirea Lui fără a intenționa să arate spre 
propria Lui relație cu Dumnezeu. Dacă lucrurile stau astfel, atunci, 
în conformitate cu Matei, aceasta ar fi prima dată când El a pretins 
public, chiar dacă nu într-un mod explicit, că este Fiul lui Dumnezeu 
şi Se poate aştepta la o acuzație cum va fi cea a lui Caiafa din 26.63. 

38-39. Dacă vierii nu credeau că tatăl este mort, aşa cum 
sugerează Jeremias‘, atunci cum puteau ei să se aştepte ca uciderea 
moştenitorului să le dea dreptul asupra viei? Derrett argumentează 
că eşecul proprietarului de a obţine procentul cuvenit timp de patru 
ani ducea la pierderea dreptului de proprietate?. Însă, istorisirea lasă 
impresia de impertinență mai curând printr-o respingere instinctivă 
şi o lăcomie necugetată decât printr-un raționament prudent asupra 


| Vezi Jeremias, PJ, p. 75-76. 
2 Vezi Derrett, p.300-306. 

legalității; iar respingerea de către Israel a suveranitătii lui Dumnezeu 
şi prin urmare a Fiului Său este mai mult problema unei „reactii 
fireşti“ decât a unei strategii întelepte. 

40-41. La fel ca în v. 31 (cf şi cu v. 25-27), oponentii lui Isus sunt 
determinaţi printr-o întrebare să declare ceea ce va deveni propria 
lor condamnare, aşa cum a fost şi David determinat să procedeze de 
către Natan (2 Sam. 12.1-7). Cine vor fi acei alzi vieri vom afla din 
v. 43, însă şi acolo şi aici se subliniază că dreptul lor de folosință va 
depinde tot de producerea roade/or cuvenite, nu există loc pentru noul 
popor al lui Dumnezeu să se complacă (cf. cu argumentaţia lui Pavel 
din Rom. 11.20-22). 

42. De la fiul respins în parabolă, ne întoarcem la piatra respinsă 
din Ps. 118.22-23, probabil susținută în cuvintele originale ale lui 
Isus de binecunoscuta armonie în ebraică dintre cele două cuvinte 
(Zen şi eben) (vezi comentariul nostru la 3.9). Psalmul se referea iniţial 
la izbăvirea lui Israel dintr-o situație în care se părea că duşmanii lui 
triumfaseră, o izbăvire care putea fi atribuită doar unei intervenții 
miraculoase a lui Dumnezeu pentru poporul Său ales. Isus şi alți 
scriitori ai Noului Testament urmând exemplul Său (F.A.4.11; 1 Petru 
2.4, 7) au văzut în aceasta o prefigurare a propriei Lui respingeri şi 
glorificarea ulterioară atunci când Dumnezeu L-a înviat din morti şi 
L-a aşezat la dreapta Sa.! Citatul de aici slujeşte la completarea pildei 
prin asigurarea elementului care lipseşte în prezentarea respingerii lui 
Isus de către iudei, adică apărarea şi glorificarea Lui ulterioară prin 
înviere. Nu este sigur dacă prin expresia din capul unghiului trebuie să 
se înțeleagă piatra principală de la temelie (aceasta ar fi semnificația 
aparentă în Ef. 2.20) sau piatra din vârful zidului’; în orice caz, este 
piatra de care depinde structura clădirii. 

43. Formularea ge aceea vă spun indică o declaraţie solemnă şi 
urmează cea mai explicită afirmaţie din Evanghelia după Matei cu 
privire la perspectiva nevoii de un nou popor al lui Dumnezeu în 
locul Israelului din Vechiul Testament. Este exprimat în termenii 


| Referitor la folosirea de către Isus a unor asemenea psalmi, vezi lucrarea 
mea, JOT, p. 55-59. 
2 Vezi NIDNTT, Ul, p. 388-390. 

transferului Împărăriei lui Dumnezeu; s-a sugerat! că a fost folosită 
aici forma personală a expresiei (fiind preferată formulei curente 
„Împărăţia cerurilor“, cf cu 21.31) tocmai pentru a indica „prezenza 
lui Dumnezeu în istoria poporului Său şi lucrarea Lui mântuitoare 
plină de har“. Ceea ce înseamnă că sfera în care trebuie să-L căutăm 
pe Dumnezeu la lucru în mântuire nu mai este poporul Israel ci un 
alt neam. Aceasta nu vizează Neamurile ca atare (într-o asemenea 
eventualitate, ar fi fost nevoie de pluralul eznesin, nu de singularul 
ethnei), ci un popor al lui Dumnezeu provenit din toate națiunile, 
evrei şi Neamuri, care acum, potrivit cu pasajul clar din 1 Petru 2.9, 
constituie „un neam sfânt, un popor pe care Dumnezeu Şi l-a câştigat 
ca să fie al Lui“, ceea ce potrivit cu Exodul 19.5-6 fusese prerogativa lui 
Israel. Aşadar, există atât continuitate cât şi discontinuitate: domnia 
lui Dumnezeu continuă şi rămâne concentrată asupra unui „popor“, 
dar alcătuirea acelui „popor“ s-a schimbat, nu doar prin înlocuirea 
conducătorilor ei, al căror eşec deja l-a evidențiat Pilda vierilor, ci 
prin noul principiu de apartenenţă care a fost stabilit în Matei 3.8- 
10; 7.15-23; 8.11-12; 12.39-42; 21.28-31, etc.; este un popor care 
va aduce roadele cuvenite, şi nu unul în care calitatea de membru s-ar 
obține în mod automat. 

44. Versetul redat în RSV mg. este practic identic cu Luca 20.18, 
care adaugă metaforei pietrei din Psalmul 118.22 alte două aluzii 
vechi-testamentare la pasaje despre „piatră“, respectiv Isaia 8.14-15 
şi Daniel 2.34-35, 44-45. Din moment ce multe dintre manuscrisele 
mai vechi ale textului lui Matei omit v. 44, acesta a fost îndeobşte 
considerat ca o inserare mai târzie din pasajul corespondent în 
Luca. Colecţia asemănătoare de pasaje referitoare la „piatră“ din 
1 Petru 2.4-8 (cf. cu Rom. 9.32-33) arată că aceste texte ocupau 
un loc important în interpretarea cristologică timpurie a Vechiului 
Testament. 

45-46. Atât loan cât şi Isus au beneficiat de o cotă de popularitate 
care i-a făcut de ruşine pe liderii religioşi (cf. cu v. 26). Tema se va 
repeta în 26.3-5 (cf cu 26.55) şi va crea cadrul care a făcut trădarea 
lui Iuda o necesitate pentru ei. 


1 Vezi Trilling, p. 85. 

(c) Pilda nunții fiului de împărat (22.1-14) Comentatorii petrec 
mult timp dezbătând care a fost forma inițială şi scopul acestei 
pilde. Comparaţia cu Luca 14.16-24 şi Evanghelia lui Toma 64 îi 
determină pe cei mai mulţi să concluzioneze că aceste versiuni 
sunt mai apropiate de o istorisire simplă inițială despre o petrecere 
de seară la care toți invitaţii îşi scuză neparticiparea, locul lor fiind 
luat de oamenii neinvitaţi inițial şi aflați pe ulițele cetății. Morala 
povestirii era atunci un avertisment de a accepta invitația lui 
Dumnezeu, pe când aceasta încă era în vigoare (aşa reiese îndeosebi 
din Evanghelia lui Toma) şi/sau o justificare a acceptării de către Isus 
a celor marginalizați sau proscrişi sub aspect social şi religios în locul 
celor respectabili (aşa reiese îndeosebi din Evanghelia după Luca). 
Dar în privinţa lui Matei, s-a conchis de obicei că el a transformat 
această istorisire simplă prin schimbarea gospodarului într-un rege, 
cina într-o sărbătoare de nuntă şi (singurul) slujitor într-o serie 
de delegați sau împuterniciți, practic prin ignorarea scuzelor celor 
invitați inițial şi prin adăugarea în loc a temei foarte nepotrivite a 
uciderii mesagerilor, care a rezultat într-o expediție militară pentru 
a nimici prin ardere cetatea ofensatorilor (pe când cina se răceşte?); 
apoi, ca să complice problemele şi mai mult, Matei a adăugat o pildă 
inițial separată despre un oaspete îmbrăcat inadecvat (care abia se 
potriveşte situației descrise în v. 10). Procedând astfel — ni s-a spus 
— Matei a transformat istorisirea simplă a lui Isus într-o alegorie 
a istoriei mântuirii care să se potrivească astfel cu 21.33-43, cu o 
referință explicită ex evenu în v. 7 la distrugerea Ierusalimului în anul 
70 d.Cr., pentru a face aplicaţia clară. 

La baza acestei percepții, se află presupunerea că toate cele 
trei versiuni provin dintr-o singură formă inițială, deşi ele sunt 
prea diferite pentru a se crede că au aceeaşi sursă imediată. Este 
o presupunere îndoielnică. Cei mai multi predicatori vor folosi o 
ilustrație bună de mai multe ori şi în forme diferite pentru a se 
potrivi fiecărui context, şi nu există nicio îndoială că şi Isus at fi 
procedat la fel.! În orice caz, aceasta pare o metodă mai bună de 
a examina textul lui Matei, mai degrabă aşa cum se prezintă, şi de 


1 Vezi H. Palmer, NovT 18 (1976), p. 255. 

a vedea dacă are sens în proprii lui termeni, decât ca o presupusă 
adaptare a unui original pierdut. 

lar la textul lui Matei contextul este important. Ca parte a 
dialogului continuu dintre Isus şi liderii religioşi şi în succesiunea celor 
două pilde din 21.28-43, ar fi ciudat dacă această istorisire n-ar avea 
ceva de spus despre eşecul lor de a împlini cerințele lui Dumnezeu şi 
despre o schimbare ulterioară în alcătuirea poporului lui Dumnezeu. 
Cu alte cuvinte, conţinutul „alegoric“ al povestirii va trebui probabil 
în acest caz alăturat celor spuse în 21.33-43, lucru esenţial pentru 
funcţia pildei. Cu toate că, la un moment dat, faptele istorisite par 
să frizeze absurdul; şi ce dacă? La urma urmei, avem de-a face cu o 
pildă, şi nu cu o naraţiune istorică echilibrată, iar pildele sunt menite 
să transmită învățături, nu să fie oglinzi ale vieții reale. 

1-5. La fel ca în 8.11 şi în 25.1 şi urm, un ospăț simbolizează 
binecuvântările mântuirii lui Dumnezeu. Cei pofziri la nuntă primiseră 
deja şi acceptaseră o invitație; era obiceiul să se trimită din nou o solie 
pentru a-i informa când masa era deja pregătită; şi tocmai această a 
doua invitație este făcută în v. 3 şi repetată în v. 4. Prin urmare, dublul 
lor refuz ne face să ne întoarcem la promisiunea lor anterioară, ca şi în 
cazul fiului neascultător din 21.30 şi al vierilor din 21.35-36, al căror 
contract inițial implica o promisiune de a-şi îndeplini obligațiile. 
Atunci, şi această pildă îi vizează pe cei deja religioşi, nu pe nişte străini 
care resping invitația lui Dumnezeu de la prima auzire. Ei acordă 
prioritate fermei şi afacerii lor, căci ei nu pot sluji şi lui Dumnezeu, 
şi lui Mamona (6.24). Versiunea parabolei în evanghelia lui Toma 
accentuează acest aspect prin următoarea concluzie: „Cumpărătorii şi 
negustorii nu vor intra în locaşurile Tatălui Meu“. 

6-7. Aici aplicaţia a împins parabola dincolo de limitele probabile 
ale vieții reale, deşi Derrett subliniază că faptul de a refuza invitația 
la nuntă a unui rege putea fi echivalat cu o insubordonare politică.? 
Tratamentul aplicat slujitorilor ne aminteşte de cele petrecute în 
21.35-36 şi probabil că s-a avut în vedere aici respingerea de către 


| Vezi K.E. Bailey, Through Peasant Eyes (Cu ochii ţăranului) (1980), p. 
94-95. 
2 Vezi Derrett, p. 139. 

Israel a profeților (şi a ucenicilor lui Isus?). Ceżatea lor, expresie care 
apare foarte ciudat în contextul istorisirii (oare toţi invitaţii trăiau 
într-o singură cetate, care nu era şi cetatea regelui?), este folosită 
intenţionat în acest caz ca o aluzie la Ierusalim, iar acest verset trebuie 
să se refere atunci la distrugerea Ierusalimului în anul 70 d.Cr. Acest 
aspect a fost considerat deseori ca o dovadă a unei origini târzii în 
primul secol pentru cel puţin această trăsătură a pildei; însă, Robinson 
argumentează că este vorba despre un limbaj figurat care nu doar că nu 
necesită o cunoaştere ex eventu, dar de fapt nici nu corespunde exact 
cu ceea ce s-a întâmplat în anul 70 d.Cr., fiindcă cetatea n-a fost arsă, 
ci numai lemplul.! Din Matei 23.37-38 şi 24.2 (oare şi din 26.61?) 
reiese clar că Domnul Isus Se aştepta ca respingerea mesajului lui 
Dumnezeu de către Israel să aibă ca rezultat distrugerea Templului. 

8-10. Tema unui popor al lui Dumnezeu diferit şi neaşteptat 
care să ia locul celor care au eşuat să răspundă mesajului Său a 
fost şi concluzia pildelor precedente (21.31-32, 41-43). În timp ce 
Evanghelia este predicată unui cerc mai extins (care, ca în 21.43, nu 
este alcătuit în mod necesar doar din Neamuri) va atrage deopotrivă 
buni și răi, şi tocmai această problemă este cea care necesită o extindere 
în continuare a istorisirii în v. 11-13, conducând la un sumar general 
în v. 14. 

11-13. O haină de nuntă nu este un tip aparte de vestimentaţie, 
ci o îmbrăcăminte curată (de preferință albă) care de regulă se va 
deteriora la o ocazie specială; să vii în haine murdare ar fi fost o 
insultă pentru gazdă.” Fiecare oaspete era responsabil pentru propria 
lui îmbrăcăminte. Sugestia lui Augustin motivată teologic că gazda 
asigura haine speciale nu este sprijinită de o dovadă relevantă. Era 
sugerată de întrebarea, cum putea un om tocmai adus înăuntru de 
pe stradă să fi avut oportunitatea să meargă acasă şi să se schimbe; 
însă, aceasta este doar o altă trăsătură unde pilda se îndepărtează de 
probabilitățile vieții reale ca să pună în evidenţă o învățătură. lar acea 


l Vezi Robinson, p. 20-21. 

2 Astfel opinează Derrett, p. 142, şi conform unei interesante pilde 
similare, dar mai târzie, a lui Johanan ben Zakkai în Shabbath 153a (vezi 
Jeremias, PJ, p. 188). 

învățătură este că, deşi accesul la mântuirea lui Dumnezeu este liber 
pentru toți, totuşi aceasta nu înseamnă lipsa oricăror standarde sau 
permisiunea de a fi tratat cu uşurătate. Avertismentul că şi noii vieri 
trebuie să aducă roadele cuvenite (21.41, 43) este întărit aici sub o 
altă formă. Pretenţia de apartenenţă la poporul ales fără o schimbare 
adecvată a vieții era ceea ce caracteriza pe vechii israeliți, atitudine 
greşită care a adus respingerea naţiunii; noul popor al lui Dumnezeu 
nu trebuie să cadă în aceeaşi greşeală. Probabil că metafora haină 
nu trebuie forțată ca să reprezinte în mod specific pocăința sau 
îndreptățirea sau orice alte „fapte“ specifice; este doar imaginea unei 
vieți adecvate unei persoane care face parte din noul popor al lui 
Dumnezeu. Fără aceasta, nu poate exista garanţia siguranței cuiva, 
aşa după cum deja s-a putut vedea clar în Matei 7.13-27. Desigur că 
şi tratamentul aplicat ofensatorului este descris tot în termeni care 
reflectă mai mult aplicaţia istorisirii decât situaţia vieţii reale; (pentru 
termenii folosiţi, vezi 8.12; 13.42, 50). La fel ca în Pilda neghinei şi în 
Pilda năvodului, numai judecata finală este cea care va dezvălui cine 
sunt adevărații oaspeți prezenți la ospăț. 

14. Această zicală foarte cunoscută rezumă în moduri diferite 
mesajul ambelor părți ale pildei. Cei care mergeau la ferma şi 
afacerea lor fuseseră chemati, dar nu erau alesi. Şi chiar printre 
cei chemati de pe străzi, am văzut pe unul (reprezentant al multor 
persoane) care s-a dovedit la sfârşit să nu fie 4/65, în ciuda răspunsului 
său la invitație. Însă, în fiecare caz greşeala a fost a celor în cauză, 
în timp ce cuvântul aleşi ne sugerează că soarta lor depindea de 
„alegerea“ făcută de altcineva (Dumnezeu), ridicând astfel toate 
problemele familiare doctrinei despre alegere. Jeremias vede în 
grecescul eklektoi („aleşi“) „un termen tehnic pentru comunitatea 
mesianică a mântuirii ”, accentul fiind pus pe calitatea de membru, 
nu pe mijloacele dobândirii ei. Cu siguranță, aceasta se potriveşte 
contextului, şi faptul că ek/ekzoi poate fi folosit în legătură cu această 
pildă sugerează că distincția noastră logică între „alegerea“ divină 
şi respingerea vinovată de către om a ofertei lui Dumnezeu nu este 
uşor de impus asupra Noului Testament. Mesajul versetului este 


1 Vezi Jeremias, NTT, p. 131. 

acela al Pildei semănătorului: este o mare diferență între răspunsul 
inițial fată de Evanghelie şi rodnicia finală. 


(iii) Întrebarea despre taxele imperiale (22.15-22) 


Impunerea taxei romane directe a fost scânteia care a declanșat 
revolta lui Iuda Galileanul! în anul 6 d.Cr., iar ideologia lui Iuda era 
cauza principală pentru multe dintre mişcările de rezistență pe care, în 
mod corespunzător, le indicăm prin denumirea colectivă de „zeloţi“. 
A fi de acord cu a plăti taxa romană (birul către Cezar) însemna a te 
opune în mod deschis acestui nationalism militant care se bucura de 
un puternic sprijin popular; şi, fără îndoială, cei care-L chestionau acum 
pe Isus sperau că El avea să-i piardă astfel pe mulți dintre urmaşii Lui. 
Insă, răspunsul opus ar fi fost o dovadă convenabilă privind atitudinea 
Lui de trădător, pe care ar fi folosit-o să convingă guvernatorul roman 
să acţioneze împotriva Lui. Prin urmare, întrebarea era o „capcană“ 
iscusită [înţelesul ad /izzeram este a prinde (pe cineva) în cursă; v. 15]. 
Dacă a existat vreodată un moment când fariseii erau ochi şi urechi la 
cuvintele lui Isus, cu siguranță acela era acum. 

15-16. Irodianii, care nu apar decât aici în Matei, erau pesemne 
partizani ai familiei irodiane (şi, prin urmare, îndeosebi ai lui Irod 
Antipa) şi, deci, în mod indirect, aceştia îşi manifestau loialitatea 
politică față de Roma. În consecință, colaborarea irodianilor 
cu fariseii, mai degrabă improbabilă decât posibilă, reprezintă 
aici cele două fațete ale dilemei, fiindcă de vreme ce fariseii 
nu se remarcau de obicei prin activitatea lor politică, era puțin 
probabil ca autoritatea lor asupra poporului lui Dumnezeu să fie 
recunoscută cu toată inima de stăpânirea Neamurilor. Termenii de 
adresare față de Isus, deşi conţin un element de linguşire, reflectă 
totuşi ceea ce de fapt însemna în mod sigur reputația Lui propriu- 
zisă, aceea de învăţător neînfricat şi polemist. Tot ce se întâmplase 
din momentul sosirii Sale la Ierusalim ilustra din plin bunăvoința 
Lui de a vorbi deschis. [Literal, formularea grecească redată prin 
a considera pozitia (cuiva) înseamnă „a căuta la faţa (cuiva)“, o 
expresie idiomatică tradusă prin cuvântul „părtinitor“, de exemplu 


| Vezi Faptele Apostolilor 5.37. N.R. 

în F.A. 10.34, sau prin „a nu avea în vedere fața omului“ în: Rom. 
2.11; Ef. 6.9; Iac. 2.1,9]! 

17. Taxa/birul (în greacă substantivul este la singular) reprezenta 
în mod specific impozitul pe cap de locuitor impus tuturor iudeilor 
şi plătit direct Romei. Existau alte taxe indirecte pe vânzări, vămi 
etc., dar aceasta era caracteristica principală a supunerii lor politice 
față de o putere străină. Verbul a se cădea (a se cuveni) nu se referă la 
legea romană (nu exista nicio îndoială în legătură cu aceasta!), ci la 
Legea Domnului. Oare îi este îngăduit poporului lui Dumnezeu să 
manifeste supunere față de un împărat păgân? 

18-21. Referitor la termenul făzarnici, vezi comentariul nostru 
la 6.2. Aici este proeminentă mai degrabă ideea nesincerității decât 
aceea a inconsecvenței. Banul birului sau moneda pentru taxă era 
dinarul roman (vezi comentariul nostru la 20.1-7), o monedă pe 
care evreii habotnici o găseau inadmisibilă deoarece purta o efigie a 
împăratului (iar Decalogul interzicea facerea de imagini) precum şi o 
inscripție care-l descria ca „fiu de zeu“.? Pentru comerțul obişnuit, din 
respect față de susceptibilitățile evreieşti, erau bătute monede speciale 
de aramă fără aceste semnalmente; astfel niciun evreu nu avea nevoie 
să folosească inadmisibilul dinar decât pentru a-şi plăti taxa, unde era 
obligatoriu. Faptul că cei care-L chestionau pe Isus I-au putut oferi 
o monedă la cerere a făcut să li se ia pământul de sub picioare — ei 
foloseau banii Cezarului, deci să plătească şi ei taxele lui! Într-adevăr, 
verbul întrebuințat de Isus întăreşte acest aspect: dazi înseamnă în 
general „daţi înapoi“ (pe când verbul pe care îl utilizaseră ei în v. 17 
era pur şi simplu „a da“). Este verbul folosit pentru achitarea unei 
note de plată sau a unei datorii; ei îi erau datori Cezarului. 

Însă, răspunsul lui Isus nu se opreşte la o simplă acceptare a taxei 
romane. Fraza și lui Dumnezeu ce este al lui Dumnezeu a fost considerată 
uneori că ar anula practic cuvintele precedente, din moment ce dreptul 
lui Dumnezeu este mai presus decât cel al Cezarului. Însă, aceasta n-ar 
da sens argumentului lui Isus care a rezultat din prezentarea monedei. 
Adăugirea serveşte mai degrabă să aşeze întreaga problemă într-o 


| Cf. cu NEB, „fără a se ploconi în faţa niciunui om“! 
2 Vezi Derrett, p. 329-331. 

perspectivă mai vastă. Tocmai loialitatea lor fată de Dumnezeu era 
ceea ce reprezenta temeiul protestelor „zeloților“ față de taxa romană; 
însă, Isus, fără a diminua cerințele loialității către Dumnezeu, indică 
faptul că supunerea politică chiar față de un stat păgân nu este 
incompatibilă cu ea. Aceasta nu este o divizare rigidă a vieţii în „sacru“ 
şi „secular“, ci mai degrabă o recunoaştere a faptului că „secularul“ 
îşi găseşte locul potrivit în cadrul revendicării atotcuprinzătoare a 
„sacrului“. Ce ar trebui să se întâmple atunci când cele două intră 
în conflict nu este problema pusă în discuţie aici; în situația politică 
a vremii Sale, Isus, spre deosebire de „zeloţi“, nu vede nicidecum un 
asemenea conflict. 

22. A fost dat un răspuns cu care niciun zelot nu putea fi mulțumit, 
dacă înțelegea intenţia lui Isus; însă, cuvintele Lui nu puteau fi 
interpretate clar dacă El Se pronunțase ferm pentru sau împotriva 
opțiunii „zeloților“. Aşadar a fosz un răspuns chibzuit de care ei s-au 
minunat. Însă, dacă interpretarea dată mai sus este corectă, atunci 
Isus nu doar a evitat capcana cu o ambiguitate iscusită, ci a enunțat 
un principiu important pentru ucenicii Săi care aveau să înfrunte 
curând problema legitimităţii autorităţii seculare, deşi nu există nicio 
regulă uşoară la îndemână prin care să aplici acest principiu la fiecare 
situație specifică. 


(iv) Întrebarea despre înviere (22.23-33) 


„Saducheii susțin că sufletul piere odată cu trupul“.! Prin urmare, 
pentru ei, întrebarea lor nu este mai serioasă decât cea a fariseilor şi 
irodianilor. Într-adevăr, ea are aerul unui exemplu speculativ, destinat 
să ridiculizeze credința în înviere printr-o reducere la absurd (reductio 
ad absurdum). Însă, ca şi în cazul precedent, Isus transformă întrebarea- 
capcană într-o ocazie de a transmite o învățătură pozitivă. 

23. Aceeaşi zi subliniază pentru cititor că toată succesiunea 
dezbaterii din 21.23 până la 23.39 formează un tot unitar, în lumina 
căruia trebuie înțeles fiecare argument în parte. Negarea de către 
saduchei a unei învieri era o consecință a insistenței lor de a considera 
numai Pentateuhul ca autoritate scripturală valabilă. Pasaje precum 


l Vezi Josephus, Ant. xviii. 16. 

Isaia 26.19; Daniel 12.2, pe care fariseii îşi întemeiau credinţa (vezi 
F.A. 23.8), erau prin urmare pentru saduchei o deviere ulterioară de 
la religia lui Moise. 

24. Lemeiul „obiecţiei“ lor este legea leviratului din Deuteronom 
25.5-6; rezumatul acestei legi făcut de ei se încheie cu câteva cuvinte 
din Geneza 38.8, un exemplu actualizat al aplicării acestui principiu 
în familia lui Iuda. Cuvântul grecesc redat prin a se căsători nu 
este cel specific căsătoriei, ci un termen tehnic pentru îndeplinirea 
îndatoririlor prevăzute de legea leviratului.! Cuvântul a ridica (în 
greacă, anastesei) este ecoul învierii (în greacă, anastasis) menţionate 
în v. 23 şi poate sugera că o asemenea „continuitate“ fizică este singura 
formă de „înviere“ recunoscută de saduchei. 

25-28. Se pare că legea leviratului a rămas în vigoare, din moment 
ce rabinii continuau să discute despre asemenea cazuri (Mishnah 
Yebamoth). S-ar putea deci ca istorisirea să nu fie în întregime 
ipotetică, deşi asemănarea ei cu cea a Sarei din Tobit 3.8-15 îi poate 
indica originea în poveştile populare. 

29. Remarca sunteti greşiți/vă rătăciți se aplică atât cazului 
specific citat (de care Isus Se ocupă în v. 30), cât şi problemei 
reale pe care se fundamentează (şi care va fi abordată în v. 31-32). 
Desigur că saducheii cunosteau Scripturile (cel puțin acele cărți pe 
care ei le considerau ca atare) într-un mod superficial; însă, ei nu 
pătrunseseră înțelesul lor adevărat şi nu descoperiseră astfel puzerea 
lui Dumnezeu; aşadar, nu există aici două cazuri separate de eroare, 
ci un eşec de înţelegere a Scripturilor care conduce la incapacitatea 
de a aprecia ceea ce poate Dumnezeu să facă. Perspectiva lor era 
esențialmente aceea a unui om secular, care nu poate concepe un 
Dumnezeu a cărui lucrare merge dincolo de experiența umană 
actuală; o cunoaştere a Scripturilor (fie şi numai a Pentateuhului, 
din care Isus va argumenta în v. 31-32) ar fi trebuit să-i ducă dincolo 
de situaţia în care se aflau ei. 

30. Problema specifică pe care o citaseră ei era inadecvată, deoarece 
presupunea că o viață de după înviere ar trebui să fie supusă aceloraşi 
condiţii ca viaţa de pe pământ. Însă, „puterea lui Dumnezeu“ (v. 29) 


1 Referitor la legea leviratului, vezi şi NBD, p. 745. 

creează un tip de viață absolut nou, şi nu doar o reluare a celei pe 
care o experimentăm acum (vezi argumentaţia din 1 Cor. 15.35- 
50). În această viață nouă fără de moarte, nu va exista niciun loc 
pentru procreare şi, în consecință, relația exclusivă în cadrul căreia 
se produce aceasta pe pământ nu se va mai aplica. Tocmai acest 
aspect al căsătoriei este mai degrabă cel pe care argumentul lui Isus 
îl exclude din viața de după înviere, decât sugestia că relaţiile pline 
de iubire nu au niciun loc acolo. Întrebarea saducheilor se poate să 
fi fost cinică; însă, problema pe care o ridică este una reală pentru 
cei care s-au căsătorit de mai multe ori; răspunsul lui Isus le indică o 
posibilitate de împlinire a acestor relaţii în viața de după înviere pe 
care natura exclusivă a relaţiilor conjugale în viaţa pământească ar fi 
considerat-o de neconceput. Gelozia şi excluderea nu vor avea nici 
un loc acolo. 

31-32. Adevărata problemă a saducheilor nu era chestiunea 
căsătoriei, ci eventuala posibilitate a învierii. Isus Îşi extrage 
argumentul din Exodul 3.6, parte a Scripturilor pe care saducheii 
o acceptau. Este atât de condensat încât ar părea foarte 
neconvingător. Însă, studiul contextului din care e luat citatul 
sugerează un raționament teologic mai profund decât ce pare a fi 
la o abordare superficială. Când Dumnezeu i-a vorbit lui Moise 
la rugul aprins, Avraam, Isaac şi Iacov erau morţi de mult timp, 
şi totuşi Dumnezeu Se identifica fără echivoc ca Dumnezeul lor. 
Dar putea fi El Dumnezeul celor morti? Şi Calvin comentează: „Aşa 
după cum nici un om nu poate fi tată fără copii, nici un om nu 
poate fi rege fără popor, la fel, strict vorbind, Domnul nu poate 
fi numit decât Dumnezeul celor vii“. Tocmai în acest context Îşi 
descoperă Dumnezeu Numele: Iahve, adică EU SUNI CEL CE 
SUNT (Exod. 3.14-16), iar obiectivul acestei descoperiri este să-l 
asigure pe Moise de prezența activă, mântuitoare a lui Dumnezeu 
în mijlocul poporului Său ca să-l izbăvească din Egipt. Putea acest 
Dumnezeu viu, mântuitor şi care Îşi ține legământul să stabilească 
o relaţie cu Avraam, Isaac şi Iacov doar pentru a îngădui ca ea să 
fie încheiată prin moarte? „A fi Dumnezeul (cuiva)“ implică față 
de acea persoană o relaţie de grijă şi protecţie care este la fel de 
permanentă ca Însuşi Dumnezeul cel viu care o stabileşte. „Cu o 

concizie de neîntrecut această propoziție spune despre credința în 
Dumnezeu că ea include certitudinea biruinţei asupra morții“.! 

33. Nu ni se spune ce au făcut saducheii în legătură cu argumentul 
lui Isus; citim doar că El /e-a astupat gura/ i-a redus la tăcere (v. 34). 
Însă, Isus n-a intenționat ca această argumentaţie să fie doar pentru 
saduchei, fiindcă multimea a recunoscut-o ca ceva nou şi remarcabil. 
(Referitor la faptul că noroade/e au rămas uimite de învățătura lui Isus, 
vezi şi comentariul nostru la 7.28-29). Pe tot parcursul dialogului 
purtat de Isus cu liderii religioşi în capitolele 21 — 23, această „mulțime“ 
este un participant important, deşi tăcut (cf cu 21.46; 23.1). Mare 
parte din învăţătură este spusă intenționat pentru consumul public. 


(v) Cea mai mare poruncă (22.34-40) 


Combinarea celor două texte, Deuteronom 6.5 şi Leviticul 19.18, 
pentru a alcătui un sumar al cerințelor Legii lui Dumnezeu, care este 
esența acestui episod, apare iarăşi în Luca 10.25-28 ca răspuns dat de 
un învățător al Legii, răspuns pe care Isus îl aprobă şi care conduce 
la Pilda samariteanului milostiv pentru a defini sfera „aproapelui“ 
menționat în Leviticul 19.18. Pasajele sunt suficient de diferite pentru 
a indica două ocazii separate când această combinare a textelor vechi- 
testamentare juca un rol central în învățătura etică a Domnului Isus; 
într-adevăr, este probabil ca El să fi folosit frecvent un asemenea 
sumar creativ (referitor la un „sumar al Legii“ alternativ, cf cu 7.12). 
Într-o dezbatere etică evreiască, se făcea frecvent trimitere la ambele 
texte; însă, ele n-au fost găsite îmbinate astfel în scrierile evreieşti. 
Această învățătură despre întâietatea dragostei este preluată de Pavel 
când el declară că „dragostea este împlinirea Legii“ (Rom. 13.8-10; 
cf. cu Gal. 5.14; lac. 2.8) şi a rămas de atunci încoace în centrul eticii 
creştine, deşi echilibrul adecvat între dragostea pentru Dumnezeu şi 
dragostea pentru „aproapele“ a fost şi rămâne o sursă de tensiune în 


1 Vezi Jeremias, NTT, p. 184. 

2 Îndemnul „Să iubeşti pe Domnul şi pe aproapele tău“ în Testamentul 
lui Isahar 5:2 (cf. cu Testamentul lui Dan 5:3) ar putea foarte bine să se 
bazeze pe aceste texte; pasajul poate reflecta o influenţă creştină, deşi 
nu există niciun citat direct al textelor ca atare. 

cadrul cerintelor uceniciei referitoare la „lumea cealaltă“ şi „lumea 
aceasta“. 

34-36. Rezultatul acestei „discuţii“ va fi o bogată învățătură 
pozitivă, dar motivaţia ei este din nou ostilă. Fraza s-au strâns la un 
Joc ar putea fi ecoul deliberat al uneltirii necredincioşilor în Psalmul 
2.2 împotriva Unsului Domnului), iar întrebarea este, la fel ca în 16.1; 
19.3, 22.15-18,un zesz. Desigur, a fost o întrebare complet legitimă, iar 
discuţiile referitoare la importanţa relativă a poruncilor i-au preocupat 
frecvent pe rabini.? Distincția între porunci „grele“ şi „uşoare“, chiar 
între cele „de importanță“ mai mare sau mai mică, era permisă; însă, 
în principiu, orice poruncă (iar cărturarii distingeau 613 porunci în 
Legea Vechiului Testament) era în aceeaşi măsură obligatorie. Un 
răspuns imprudent din partea lui Isus ar fi putut sugera că El respinge 
unele dintre aceste porunci şi-L făcea astfel ținta unei acuzații de 
„anulare a Legii“ (cf cu comentariul nostru la 5.17). 

37-38. Deuteronom 6.4-7, de unde provine acest citat, era repetat 
de două ori pe zi de evreii pioşi la începutul rugăciunii Shema, Yisrael’. 
Prin urmare, juca un rol-cheie în viața religioasă evreiască, iar accentul 
pus de Isus pe textul acesta nu putea cauza nicio surpriză. Inimă, 
suflet şi cuget nu sunt „părți“ diferite ale omului, ci moduri diferite de 
gândire cu privire la omul ca persoană în relația lui cu Dumnezeu; 
nicio distincţie clară nu poate fi trasată între ele. Grecescul dianoia 
(„minte/cuget“) indică probabil mai mult angajamentul intelectual; 
însă, acesta este parte şi a semnificației biblice a cuvântului inimă (vezi 
comentariul nostru la 5.8; 15.18). Cele trei substantive indică împreună 
natura esenţială a omului, loialitatea lui ultimă, fundamentală, şi nu 
doar o supunere superficială.” 


1 Vezi Gundry, VOT, p. 141. 

2 Vezi Banks, p. 165-166; spre exemplu, SB, I, p. 901-905. 

3 În diferitele versiuni ale textului Vechiului Testament, precum şi în 
citatele preluate de aici în Noul Testament, se manifestă o variație 
considerabilă a substantivelor folosite (pentru detalii, vezi Gundry, 
UOT, p. 22-24). Marcu şi Luca au fiecare câte patru substantive; Matei, 
revenind la familiarul trei din textul Vechiului Testament, a omis 
cuvântul „putere“, care traduce un substantiv ebraic redat în Targumuri 

39. Isus spune că porunca din Leviticul 19.18 este asemenea celei 
din Deuteronom 6.5; adică amândouă stau împreună, fiecare pe 
propriile picioare, ca un îndrumător pentru toate celelalte porunci 
ale Legii. Niciuna nu trebuie să fie înălțată deasupra celeilalte; fiecare 
depinde de cealaltă pentru forța ei reală. Acest text a fost deja citat 
şi interpretat în Matei 5.43-47, unde s-a arătat clar că aproapele nu 
este, ca în Leviticul, doar confratele israelit, ci include şi „vrăjmaşul“. 
Expresia ca pe tine însuți presupune, mai degrabă decât poruncește, 
o orientare absolut egocentrică, pe care Isus îi cere ucenicului s-o 
învingă. 

40. Cele două mari porunci nu se dispensează de tot restul Legii 
(un asemenea răspuns ar fi fost o soluţie riscantă pentru „test“), însă, 
restul depinde de ele (literalmente „atârnă“, un termen tehnic pentru 
legi care sunt derivate din altele). Ele rămân poruncile lui Dumnezeu, 
dar îşi află coerenţa în principiul cuprinzător al dublei porunci de a 
iubi. Atunci cuvintele lui Isus de aici nu sunt o recomandare în favoarea 
a ceea ce a ajuns cunoscut sub denumirea de „etică situațională“, 
percepția că nu există niciun alt principiu pentru conduita creştină 
decât a face în orice împrejurare lucrul cel mai plin de dragoste. Mai 
degrabă cuvintele Lui ne conduc să înțelegem şi să aplicăm poruncile 
Legii în contextul datoriei de a iubi pe Dumnezeu şi pe om, datorie 
căreia poruncile ca atare îi sunt expresii particulare.! 


(vi) Mesia, Fiul lui David (22.41-46) . 

Seria „discuţiilor“ se sfârşeşte cu o inițiativă luată de Isus Însuşi. 
Întrebarea pe care o pune El este, cel puţin la suprafață, una de 
teologie „academică“ — este corect să-L descrii pe Mesia ca fiind 
„Fiul lui David“? Totuşi, în acest context, nu poate fi doar o chestiune 
academică, fiindcă El tocmai fusese întâmpinat de noroade cu urale 


de genul „Osana, Fiul lui David!“ (21.9, 15), iar titlul I-a mai fost 


prin aramaicul mâmonă' (referitor la acest cuvânt, vezi comentariul 
nostru la 6:24); Matei a produs astfel o versiune care se concentrează 
mai puţin asupra implicaţiilor practice ale dragostei faţă de Dumnezeu 
decât asupra consistenţei sale lăuntrice. 

| Vezi şi G. Barth, TIM, p. 75-85. 

atribuit de câteva ori în cursul lucrării Sale publice (9.27; 12.23; 
15.22; 20.30-31). Desigur, în conştiinţa colectivă, Mesia cel aşteptat 
de evrei avea să vină ca fiu al lui David şi succesor al său pe tronul 
Împărăției lui Iuda (vezi mai ales Psalmii lui Solomon 17), şi tocmai 
în această lumină era perceput rolul lui Isus de cel puţin unii dintre 
urmaşii Lui. Însă, titlul nu va fi folosit din nou, fiindcă o cruce şi nu 
un tron este ceea ce-L aşteaptă pe Isus. Şi atunci, în ce sens mai este 
El Fiul lui David? 

Am văzut în mod repetat că pentru Matei era important să susțină 
că Isus este descendent al lui David. (Vezi Inzrogucere, p. 49-51, 
ultimele două paragrafe şi, de asemenea, comentariul nostru la 1.1, 
17; 9.27). Atunci nu se poate ca Matei să fi crezut că Isus Şi-a negat 
aici originea lui davidică. Şi dacă El ar fi făcut una ca asta, cu greu ar 
fi putut Biserica Primară să proclame că Isus este Fiul lui David (în 
legătură cu o asemenea mărturie a unui creştin din primul veac, vezi 
Rom. 1.3). Aici aspectul esenţial este mai degrabă acela că titlul este 
inadecvat, dacă nu chiar derutant, ca îndrumător spre natura misiunii 
mesianice a lui Isus. El nu este doar succesorul sau copia autentică a 
lui David, ci mai degrabă El este Domnul lui David, cu o autoritate cu 
mult mai mare decât aceea a unui simplu tron național pământesc. 

Acelaşi text din Vechiul Testament (Ps. 110.1) va fi folosit 
în Matei 26.64 pentru a scoate în evidență acelaşi aspect esenţial. 
Metoda argumentării este una familiară în dezbaterea rabinică, 
aceasta constând în setarea a două teme scripturale care aparent s-ar 
afla în conflict (o „antinomie“) şi de a căuta o soluție. Evangheliile 
consemnează doar antinomia (Fiul lui David/Domnul lui David), dar 
nu şi soluția; însă, noi am putea presupune corect că aceasta se află 
în recunoaşterea a două niveluri ale mesianității; la fel ca în Romani 
1.3-4, Isus este declarat „descendent al lui David după trup“ dar și 
„Fiul lui Dumnezeu în putere...“ Aşadar, aceste două adevăruri nu 
se exclud, ci se completează reciproc. Într-adevăr, Isus este Fiul lui 
David, dar este mult mai mult ca atât. lar conotaţiile politice pe care 
le conţine titlul „Fiul lui David“ l-au făcut, de unul singur, un titlu 
potenţial înşelător, pe care Isus nu l-a pretins niciodată pentru Sine, 
deşi El a apărat dreptul celor care I l-au aplicat (21.14-16). 

41-42. Ceea ce apare ca un monolog al lui Isus în Marcu şi Luca 

se prezintă ca un dialog în Matei. Aşadar, titlul Fiul lui David apare 
direct pe buzele fariseilor; şi Îi vine rândul lui Isus de a pune la îndoială 
acest limbaj tradiţional. În acelaşi timp, întrebarea explicită 47 cui 
fiu este Cristosul? sugerează că o evaluare alternativă este necesară; 
dacă El nu este fiul lui David, atunci al cui este? Dacă El nu este 
„corespunzător“ lui David, atunci de unde provine autoritatea Lui? 
Întrebarea este lăsată fără răspuns, însă, implicaţiile ei sunt evidente. 

43-45, Concluzia că Mesia este Domnul lui David a fost trasă din 
Psalmul 110.1, un verset care a devenit unul dintre pasajele-cheie 
ale Vechiului Testament menite să contribuie la înțelegerea rolului 
lui Isus de către primii creştini.! Argumentul depinde de percepția 
explicită a lui Isus că Psalmul a fost scris de David şi că el se referă 
la Mesia (niciunul din aceste două elemente n-a fost însuşit de 
majoritatea exponenţilor criticii liberale), dar se pare că ambele erau 
unanim acceptate de contemporanii lui Isus.” Termenul grecesc redat 
prin Domnul (meu) (care în ebraică nu este acelaşi cu „DOMNUL, 
unul dintre Numele lui Dumnezeu) implică lămurit faptul că cel 
descris astfel se află într-o poziție superioară vorbitorului (David). Şi 
când David a folosit acest termen, el a fost inspirat de Duhul (foarte 
literal, „în Duhul“), ceea ce înseamnă că el vorbea ca profet. Aşadar, 
Mesia este desemnat în mod divin ca fiind superior lui David. 

46. Este evident ce răspuns implica argumentația lui Isus; însă, 
nimeni nu I-a putut răspunde un cuvânt, fiindcă întrebarea — aşa cum a 
formulat-o Isus — nu era doar una academică, iar a accepta argumentul 
Lui ar fi însemnat să recunoşti că El era „mai mare decât David“ (ar fi 
trebuit folosită formularea din 12.6, 41, 42; vezi şi comentariul nostru 
la 12.3-4). Teama de o altă dezbatere sugerează că tăcerea lor era în 
sine o acceptare dăunătoare, iar ei nu puteau risca să fie manevraţi 
pentru a admite şi alte lucruri. Aşadar, la finalul întregii dezbateri care 
a început în 21.23, Isus iese învingător. De acum încolo, El nu va mai 
polemiza cu autorităţile, ci va trece dincolo de ele către noroade. 


1 Vezi D.M. Hay, Glory at the Right Hand [Glorie la dreapta (Domnului)] 
(1973). 

2 Pentru un argument în favoarea validității acestor presupuneri, vezi 
lucrarea mea, JOT, p. 163-169; cf. cu Gundry, VOT, p. 228-229. 

(vii) Esecul cărturarilor şi fariseilor (23.1-36) 
y 


Această lungă secțiune, în timp ce poate fi împărțită în mod 
justificat în două secțiuni în ce priveşte stilul şi audiența căreia îi este 
adresată, este în întregime fundamentată pe o singură temă şi, la fel ca 
în cazul altor asemenea „discursuri“ (cap. 5-7, 10, 13, 18) constă parțial 
din materiale aflate în locuri diferite în celelalte Evanghelii Sinoptice. 
Se pare că Matei a preluat, ca punct de plecare, denunţarea concisă 
din Marcu 12.38-40 şi a extins-o adăugându-i alte afirmaţii ale lui 
Isus păstrate în mod independent (mai ales unele aflate şi în Luca 
11.37-52, unde au fost consemnate ca fiind rostite pe când cinase în 
casa unui fariseu!). Capitolele 24 — 25 vor vorbi despre judecata care 
va veni asupra poporului Israel, iar acest capitol pregăteşte terenul 
pentru această temă, scoțând în evidență putreziciunea din măduva 
iudaismului oficial; versetele 37-39 vor face legătura între cele două 
cuvântări. 

După dezbaterile şi parabolele cu care ne-am întâlnit în capitolele 
21 - 22,vom asista acum la un atac direct care va expune fără milă eşecul 
conducătorilor religioşi care fusese anticipat în capitolele precedente. 
Tonul este aspru, iar atacul a fost caracterizat de unii vădit nedrept, 
ba chiar „calomniator“.! Dar oare erau zoži cărturarii şi fariseii la fel de 
răi ca aceştia? Cel puţin textul din Marcu 12.28-34 sugerează altceva. 
Însă, atacul lui Isus din Matei 23 nu este îndreptat doar (sau măcar 
în principal) împotriva ipocriziei conştiente, ci împotriva greşelilor 
inerente în abordarea fariseică a religiei, până şi sub aspectele sale 
cele mai pozitive. Chiar cei mai scrupuloşi dintre farisei urmau un 
sistem care tindea să înțeleagă neprihănirea în termenii respectării 
unor prescripții legale tot mai amănunțite şi care drept urmare puteau 
distorsiona în mod periculos toată chestiunea referitoare la ceea ce 
înseamnă să fii plăcut lui Dumnezeu. Întunecând astfel calea spre o 
„neprihănire care o întrece“ (vezi 5.20), cărturarii şi fariseii erau aşadar 
vinovaţi, într-un mod inconştient totuşi, de un eşec mai fundamental 
şi mai dăunător decât acela de a nu se ridica măcar la standardele 
declarate de ei înşişi. 


1 Vezi sumarul reacțiilor evreieşti fată de acest capitol în Garland, p. 1-2. 

Versetele 2-12 sunt adresate g/oazelor și ucenicilor Săi, descriind 
cărturarii şi fariseii la persoana a treia şi avertizând împotriva lor; 
în v. 13-36, stilul se schimbă, recurgându-se la adresarea directă sub 
forma unei serii de şapte „vaiuri“. Însă, pe tot parcursul celor spuse, 
scopul urmărit de Isus este să-i „expună public“ pe conducătorii 
religioşi şi să lanseze astfel o provocare contra pretenției lor de 
a conduce; ţinta adevărată a întregului discurs sunt mulțimile 
şi ucenicii care au nevoie să se elibereze de legalismul fariseic. 
(Referitor la joncţiunea „cărturari şi farisei“, vezi comentariul 


nostru la 5.20; 15.1). 


(a) Isus Se adresează multimilor (23.1-12) 1. Referitor la cuvântul 
mulțimi, vezi comentariul nostru la 22.33. În timp ce se diferenţiază 
de ucenici care erau mai dedicați, mulțimile sunt alcătuite cel puţin 
din potenţiali adepţi ai lui Isus, iar acest demers public este destinat să 
apeleze peste capetele liderilor la aceia care au fost atraşi de învățătura 
lui Isus şi au văzut în ea o cale nouă şi mai bună.! 

2-3. Scaunul lui Moise este o expresie figurativă care se referă la 
autoritatea învățăturii (cf. cu „scaunul“ unui profesor actual) sau la 
cei care dețineau în mod oficial responsabilitatea de interpretare 
şi aplicare a Legii lui Moise.? Aşadar, Domnul Isus acceptă aici 
legitimitatea funcţiei cărturarilor, însă, pune la îndoială modul în 
care ei şi-o exercită. Porunca zoaze lucrurile, pe care vă spun ei să le 
păziri, păziți-le şi faceți-le este surprinzătoare în lumina atacului 
lui Isus la adresa tradiţiei cărturarilor consemnat în 15.1-20, şi în 
special pe seama învățăturii fariseilor în 16.6-12 (vezi disputele 
Lui cu ei pe tema sabatului, 12.1-14, a divorţului, 19.3-9 etc.). În 
plus, v. 4 continuă să atace regulile lor legale. Atunci, probabil că 
v. 3 ar trebui citit ca un întreg, unde accentul este pus pe a doua 
jumătate, iar prima funcţionează doar ca fond pentru el şi rostit, 
poate, pe un ton ironic. Cineva ar putea parafraza astfel: „Desigur, 


l Vezi şi Garland, p. 34-41. 

2 Un obicei ulterior de a se referi la scaunul din faţă în sinagogă ca fiind 
„scaunul lui Moise“ derivă din această folosire figurativă, însă el nu 
este atestat anterior secolului I. 

voi puteți să faceți ce vă spun ei, dacă vă place, dar să nu faceţi ce 
face“? 

De-a lungul întregului capitol 23, Isus Se focalizează asupra unei 
vieți care, conştient sau nu (şi fără îndoială unii cărturari şi farisei ar 
intra într-o categorie, alții în cealaltă), nu se potriveşte declaraţiei lor 
de loialitate fată de Dumnezeu. 

4. Dacă prima jumătate a v. 3, luată separat, ar putea fi tratată 
ca o confirmare generală a învăţăturii cărturarilor, v. 4 interzice o 
asemenea interpretare. (Referitor la sensul tehnic al cuvântului orġi, 
vezi comentariul nostru la 16.19; 18.18; acest sens se poate afla şi 
în spatele acestui verset, accentul căzând prin urmare asupra naturii 
prohibitive a legislației rabinice). Garland scrie: „Ei au sporit «numărul 
de modalităţi prin care un om poate să-L ofenseze pe Dumnezeu», 
însă, au dat greş în a-l ajuta să-l fie plăcut lui Dumnezeu“.? Aşadar, 
„Isus critică aspru aici legalismul, care poate impune reguli, însă, nu 
poate sau nu va da ușurare călcătorului de lege“.* Poveri/e grele puse 
pe umerii oamenilor contrastează cu „jugul bun“ şi „sarcina uşoară“ 
oferite de Isus care, în 11.28-30, le promite „odihnă“ celor „trudiți şi 
împovărați . 

5-7. Referitor la lăudăroşenia fariseică, vezi, mai complet, 6.1-18. 
Filacteriile sunt nişte cutii mici din piele care conțin suluri cu texte 
din Exodul şi Deuteronom. Probabil le fac late se referă la mărimea 
fâşiilor prin care acestea erau (şi sunt) legate de fruntea şi braţul stâng 
al bărbatului evreu atunci când era la rugăciune; dar, s-a sugerat că 
expresia respectivă s-ar putea referi şi la purtatul filacteriilor (zefillim) 
în restul zilei, şi nu doar — aşa cum era prescris — la orele de rugăciune. 
Mărimea ciucurilor (vezi comentariul nostru la 9.20) era o problemă 
de dezbatere, Şcoala lui Shammai prescria unii mai lungi decât Şcoala 
lui Hillel. Acestea şi alte practici erau menite să confere o figură mai 
pioasă în societatea evreiască, pentru a obține respectul exprimat în 
titlul de rabin (literal, înseamnă „măreţul meu“), care nu era totuşi doar 
un termen tehnic pentru cărturarii ordinați (ca „reverend“ al nostru!), 


1 Vezi în plus, Banks, p. 175-177. 
2 Vezi Garland, p. 51. 
3 Vezi AB, p. 278. 

însă, era folosit cu referire la un învățător respectat (iar în societatea 
palestiniană de pe vremea lui Isus nu era nimeni mai important ca un 
învătător-conducător). 

8-10. Aceste versete, în timp ce comentează încă asupra 
practicilor cărturarilor şi fariseilor, se adresează direct ucenicilor 
lui Isus, avertizându-i împotriva adoptării unei atitudini de căutare 
a puterii. Rabin (v. 8) şi dascăl (v. 10) funcţionează aici probabil ca 
sinonime. Ele sunt titluri potrivite numai pentru singurul învățător 
(v. 8), Cristosul (v. 10), în relație cu care toți ucenicii Lui se află între 
ei pe picior de egalitate ca frazi. Isus Îşi declară printre altele propria 
Lui autoritate unică. El singur este îndreptățit să dețină dreptul la 
„scaunul“ lui Moise. În afară de această autoritate unică, ucenicii Lui 
trebuie să evite folosirea titlurilor onorifice unii pentru alții („rabinism 
creştin“, Bonnard) — un îndemn pe care ar fi avantajos ca Biserica de 
azi să-l trateze mai serios, nu numai în relaţie cu titlurile eclesiastice 
formale („cel mai mare reverend“, „Domnule Episcop“ etc.), şi mai 
semnificativ stima excesivă pentru calificările academice sau pentru 
statutul de autoritate în biserici. 

În acest context, este surprinzător să vedem pus în discuție 
cuvântul zază (v. 9). Nu există nicio dovadă pentru folosirea lui ca 
titlu asemănător celor de „rabin“ şi „învățător/dascăl, fie în cercurile 
evreieşti, fie printre creştinii din această perioadă. Faptele Apostolilor 
7.2; 22.1 ilustrează folosirea termenului în semn de respect colectiv față 
de „bătrâni“ în Israel şi probabil aşa s-a ajuns să fie folosit individual 
pentru aceia dintre rabini care erau învățătorii cei mai importanți. 
Insă, în învățătura lui Isus, „tată“ este întotdeauna un titlu exclusiv 
pentru Dumnezeu (nici chiar pentru Isus Însuşi, spre deosebire de 
„rabin“ şi „dascăl“), iar întrebuinţarea lui pentru vreun om (exceptând, 
desigur, sensul pur literal!) trebuie privită ca ceva regretabil. Într-un 
sens diferit, Pavel se putea autodenumi ca „singurul tată“ al celor 
pe care îi condusese la Cristos (1 Cor. 4.15; cf cu Filip. 2.22), însă, 
termenul nu este folosit ca titlu. 

11-12. Cele două îndemnuri la slujire şi smerenie au apărut 
separat mai înainte (pentru v. 11, cf. cu 20.26-27, pentru v. 12, cf. cu 


1 Vezi R.S. Barbour, ExpT 82 (1970/1971), p. 139. 


MATEI 23.13 - 36 395 


18.4); acum, aduse împreună, ele dau o forță suplimentară atitudinii 
absolut neconvenţionale pe care Isus o cere din partea ucenicilor Săi, 
în contrast cu conştientizarea statutului cărturarilor şi fariseilor. 


(b) Denuntarea cărturarilor şi fariseilor (23.13-36) Această 
denunţare directă (la persoana a doua) ia forma a şapte acuzaţii, toate 
(mai puţin v. 16) introduse prin expresia Vai de voi, cărturari şi farisei 
fătarnici! Pentru că..., urmată de un scurt medalion care le ilustrează 
eşecul de a trăi la nivelul poziției lor de gardieni/păzitori şi interpreţi 
ai Legii lui Dumnezeu (23.2). (Referitor la cuvântul făzarnici, vezi 
comentariul nostru la: 6.2; 7.5; 15.7, 22.18; este clar că făzarnic are o 
bătaie mai lungă în Evanghelia după Matei decât în vorbirea curentă, 
lucru demonstrat de cele şase întrebuințări ale lui în acest capitol). 
Accentul general cade mai puțin asupra nesincerităţii conştiente 
decât asupra eşecului lor de a percepe că practica şi învățătura lor 
religioasă sunt de fapt inconsecvente cu dorinţa de a fi pe placul lui 
Dumnezeu, dorință care de altfel era şi intenţia lor declarată (fără 
îndoială sinceră). Întregul lor sistem religios este conceput greşit 
într-un mod atât de fundamental încât ajunge la o „răsturnare radicală 
a voii lui Dumnezeu“.! Atunci, pasajul întreg; „nu este doar un atac la 
adresa contradicţiei etice în viața personală a cărturarilor şi fariseilor, 
ci şi o caracterizare a eşecului lor ca lideri ai lui Israel numiţi în mod 
divin, îndeosebi cu referire la responsabilitatea lor în interpretarea 
Legii .7 

Cuvântul vai exprimă uneori în Matei o lamentare plină de regret 
(vezi 24.19); alteori, mai exprimă o „redutabilă şi incriminatoare 
judecată asemănătoare unui blestem“, ca în 11.21. În 18.7 este folosit 
de două ori, aparent în fiecare sens. O asemenea serie de „vaiuri“ este 
cunoscută de la profeţii Vechiului Testament (de exemplu, Is. 
5.8-23; Hab. 2.6-19), unde tonul este unul de condamnare, acelaşi 
ton fiind foarte evident şi aici. Rolul „vaiurilor“ este să exprime 


1 Cf. cu Garland, p. 115-116. 

2 Ibidem, p. 124. 

3 Cf. cu Garland, p. 87; vezi discuţia lui extinsă referitoare la „vaiuri“, p. 
64-90. 

opusul „fericirilor“ din 5.3-12; în timp ce fericirile scot în evidență 
calea adevărată de a fi plăcut lui Dumnezeu, de partea lor, vaiurile 
descriu calea greşită şi pronunță judecata asupra celor care merg pe 
ea învățându-i şi pe alții cum s-o țină. 

13. Primul vai descrie efectul legalismului fariseic asupra intrării 
în Împărătia cerurilor, o expresie care a fost folosită în versete-cheie 
ca: 5.20, 7.21; 18.3, 19.23-24 pentru a descrie o relație cu Dumnezeu 
aducătoare de mântuire. Nu numai că propria lor atitudine împiedică 
o asemenea relaţie, dar şi învățătura lor o face imposibilă pentru toți 
cei care, în dorința lor sinceră de a-I fi plăcuți lui Dumnezeu, adoptă 
calea fariseică. Fapt care se subînţelege, Isus a deschis adevărata cale 
a mântuirii şi doar cei care-L urmează pe El pot şi să intre pe ea, şi să 
înlesnească intrarea altora. 

14. Versetul tipărit pe margine provine din Marcu 12.40, însă, nu 
apare în cele mai bune manuscrise ale lui Matei. 

15. A umbla după prozelizi (convertiți religioşi) nu este în sine o 
greşeală; Isus Însuşi le va spune ucenicilor Lui să facă lucrul acesta 
(28.19). Însă, dacă cel care face prozeliți este el însuşi un fu al gheenei 
(adică un om destinat pentru Iad — vezi comentariul nostru la 5.22; 
10.28; expresia aceasta nu este atât de mult o formulare abuzivă, cât 
mai ales o declaraţie de fapt), atunci a câştiga convertiți înseamnă 
doar a spori populația Iadului. Fraza aceasta ar putea fi tradusă mai 
literal astfel: „faceţi din el un copil al Iadului de două ori mai rău 
(adică viclean, ipocrit) decât sunteți voi“, probabil o aluzie la tendința 
frecventă a convertiților de a-i depăşi în zel (pervertit) pe cei care-i 
convertesc.! 

16-22. În 5.33-37 subiectul jurămintelor a fost deja abordat, iar 
Isus a parcurs toată cazuistica pentru a declara că toate jurămintele 
sunt inadecvate pentru un ucenic. Însă, o discuţie exhaustivă asupra 
validității relative a jurămintelor era o preocupare caracteristică 
genului de legalism pe care El îl atacă aici şi care astfel Îi slujeşte 
acum ca să ilustreze sistemul lor de valori deformat. Contextul 
acestui atac constă în tendința populară (încă răspândită şi azi) de 


1 În legătură cu prozelitismul evreiesc din primul secol î.Cr., vezi Hare, 
p. 9-10. 

a înlocui „jurămintele“ triviale cu unele serioase (şi, ca urmare, mai 
„riscante“). Aici se afla un teren fertil pentru „pierderea în detalii“ 
a cărturarilor, şi pe această temă aveau loc multe dispute.! Însă, 
la fel ca în 5.34-35, Isus arată din nou cum un jurământ implică 
un altul, şi în final toate Îl implică pe Dumnezeu al cărui Nume 
este invocat (v. 21-22). În cap. 5, s-a tras concluzia că tocmai de 
aceea jurămintele ar trebui evitate definitiv. Aici, scopul lui Isus 
nu este o recomandare pozitivă adresată ucenicilor, ci o expunere 
a absurdităţii dezbaterilor provocate de cărturari şi, fără îndoială, 
„lipsa lor de evlavie“. „Leologiei lor virtuoase, intens perceptivă, îi 
lipseşte reverenţa faţă de Dumnezeu“? În privinţa cuvântului orgi, 
cf. cu 15.14, iar pentru nebuni (v. 17), vezi comentariul nostru la 
5.22; aici cuvântul nu este folosit nici ca o insultă nechibzuită, nici 
cu amărăciune personală, ci ca o incriminare chibzuită a lipsei lor 
de discernământ. 

23. Al patrulea vai nu are legătură cu păzirea minuțioasă de către 
cărturari şi farisei a legii zeciuielii din Vechiul Testament (Lev. 27.30; 
Dt. 14.22), fiindcă Isus o acceptă ca fiind adecvată (fără neglijarea 
celorlalte), ci vaiul al patrulea le vizează mai degrabă simţul proporției. 
Fi au fost atât de preocupați să aplice legea zeciuielii până la ultima 
plantă din grădină încât dreptatea, mila și credința au fost ignorate. 
Această expresie evocă rezumatul religiei adevărate (în contrast cu 
sacrificiul extravagant) din Mica 6.8, mai ales că aici prin credință 
ar trebui probabil să se înțeleagă „credincioşie'“. Prin descrierea 
acestui trio al virtuților Vechiului Testament sub denumirea de cele 
mai importante lucruri din Lege, Domnul Isus repetă astfel perspectiva 
profetică potrivit căreia o neprihănire lăuntrică este mai importantă 
decât păzirea rituală şi este singura care îi conferă însemnătate. (În 
legătură cu alte „rezumate ale Legii“ similare, vezi 7.12; 22.40). Tocmai 
această focalizare face posibilă „neprihănirea care o întrece pe aceea 
a cărturarilor şi fariseilor“ (5.20), fiindcă „ei se concentrau asupra 
unei pioşenii minore şi practicabile în defavoarea principiilor vaste 


l Vezi Garland, p. 133-136. 
2 Cf. cu Jeremias, NTT, p. 146. 
3 Acesta este cuvântul folosit în versiunea Cornilescu, 1923. N.R. 

şi inepuizabile“.! La fel ca în 23.3, acceptarea regulilor cărturarilor 
implicate în fraza pe acelea să nu le lăsaţi nefăcute slujeşte doar ca fundal 
pentru prescripția pozitivă mai importantă a declaraţiei. Din nou am 
putea parafraza: „Păziţi regulile voastre minuțioase dacă vă place, însă, 
nu neglijați ca urmare lucrurile care contează cu adevărat“ .? 

24. Această lipsă a unui simț al proporţiei este caricaturizată 
într-un mod delicios în imaginea ridicolă a strecurării unui Zânzar 
dintr-o băutură pentru a evita impuritatea (Lev. 11.20-23), pe când 
o cămilă (la fel impură, Lev. 11.4) este înghițită întreagă. Gluma se 
poate să fi fost amplificată de jocul de cuvinte existent în aramaică 
între galma (ţânţar) şi galma (cămilă). 

25-26. Al cincilea şi al şaselea vai se concentrează amândouă 
(evident că al patrulea a făcut acest lucru într-un mod diferit) asupra 
eşecului de a distinge între corectitudinea exterioară şi puritatea 
interioară. Dezbaterile rabinice asupra importanței relative a 
interiorului şi exteriorului ustensilelor în privința curățirii ceremoniale 
sunt bine documentate,“ dar Isus nu întră în această dezbatere, ci mai 
degrabă o foloseşte ca o ilustrație pentru distincția mai importantă 
dintre problemele morale exterioare (precum răpirea și necumpătarea).* 
Principiul enunțat în v. 26 este acelaşi ca cel din 15.11, 18-20 şi 
consideră întregul argument rabinic de prisos. Eşecul cărturarilor şi 
fariseilor de a vedea lucrul acesta a fost rădăcina „ipocriziei“ lor. 

27-28. Mormintele erau văruite regulat cu prilejul sărbătorilor 
pentru a se asigura că trecătorii nu le vor atinge din neatentie şi astfel 
să se pângărească (Mishnah Shekalim 1.1; cf. cu Ma'aser Sheni 5.1). 
Acest obicei este presupus în general a fi fost contextul cuvintelor lui 
Isus; însă, acea văruire nu era un semn al frumuseţii ci mai degrabă un 
avertisment asupra necurăţiei, mai curând un aspect respingător decât 


1 G.B.Caird, The Language and Imagery of the Bible (Limbajul şi 
imagistica Bibliei) (1980), p. 92. 

Vezi Banks, p. 179-180. 

Vezi Black, p. 175-176. 

J. Neusner, NTS 22 (1975/6), p. 486-493. 

H. Maccoby în JSNT 14 (1982), p. 3-15, analizează benefic argumentul 
în relatie cu contextul lui rabinic. 

atrăgător. Literal, cuvântul grecesc redat aici prin vărziz înseamnă 
„acoperit“ (cu var), iar S.T. Lachs! a sugerat că aluzia viza urnele 
funerare sau osuarele (colectoare de oase) care erau înfrumusețate cu 
var şi marmură. Această percepţie oferă un contrast mai adecvat între 
atracția exterioară şi murdăria interioară.? Aşadar, aspectul esențial 
este acelaşi ca în v. 25-26. 

29-31. Cel de-al şaptelea vai descrie ostilitatea cărturarilor şi 
fariseilor faţă de mesagerii adevărați ai lui Dumnezeu şi continuă să 
prezică rezultatul acestei atitudini. În sec. I d.Cr., se punea un mare 
accent pe construcția de morminte măretțe, unele dintre ele fiind 
ridicate în memoria unor celebrități dispărute de mult (de exemplu, 
noul monument de marmură al lui Irod edificat peste mormântul lui 
David’). Isus consideră aceasta ca un simbol al dorinţei de a onora 
profeții şi oamenii nepribăniţi, în ciuda faptului că mulți dintre ei, 
conform Vechiului Testament (şi cu mult mai mulți, potrivit tradiţiei 
de mai târziu) fuseseră persecutați şi omorâţi de către autoritățile 
vremii. (Cf cu F.A. 7.52). Însă, prin toate cuvintele lor subtile, liderii 
actuali arată că sunt fiii părinților lor, aşa cum o demonstrează însăşi 
atitudinea lor față de mesagerii lui Dumnezeu de azi (v. 34). 

32. Acest imperativ ironic introduce ideea care va domina v. 34-39, şi 
anume că generația de pe vremea lui Isus este aceea în care răzvrătirea 
evreilor împotriva lui Dumnezeu îşi atinge punctul culminant, şi prin 
urmare va atrage după sine pedeapsa ei finală. [În legătură cu această 
idee a unei măsuri depline a răzvrătirii evreieşti văzută în atitudinea 
iudeilor față de Isus (şi, în acel context, opoziţia lor față de misiunea 
creştină pentru Neamuri) cf cu 1 Tes. 2.14-16]. 

33. În Matei 3.7, loan Botezătorul îi descrisese pe liderii evrei ca 
pui de năpârci care fug de mânia ce va veni; Isus preia descrierea şi 
declară că fuga lor este inutilă. 

34. Proorocii, înfeleptii şi cărturarii erau purtătorii de cuvânt ai 


1 HTR 68 (1975), p. 385-389. 

2 Compară cu /storisirea lui Ahikar 2.2 (o povestire armeană) pentru 
aceeaşi metaforă aplicată aici unei femei frumos aranjată, dar 
periculoasă! 

3 Vezi Josephus, Ant. xvi 179-182 

lui Dumnezeu în Vechiul Testament şi în dezvoltarea iudaismului. 
Acum Isus Însuşi! îi trimite la evrei pe ucenicii Săi cu acelaşi rol 
(referitor la continuitate între profeţii Vechiului Testament şi ucenicii 
lui Isus, cf. cu 5.11-12; 10.40-41). După cum El a indicat deja în 
5.11-12, ucenicii Săi nu se pot aştepta din partea „fiilor“ (v. 31) la 
un tratament mai bun decât cel de care au avut beneficiat profeții 
din partea „părinţilor“ (v. 30). Includerea verbului vă vor răszigni 
pe lista persecuțiilor este surprinzătoare, întrucât iudeii nu voiau şi 
nici nu puteau executa pe cineva prin crucificare; de asemenea, nu 
există nicio consemnare că ei ar fi instigat romanii să-l răstignească 
pe vreunul dintre ucenicii lui Isus.? Se pare că propria misiune a 
lui Isus este atât de strâns legată de a ucenicilor Săi încât soarta 
Lui s-a identificat cu soarta lor. Fraza îi vezi prigoni din cetate în 
cetate ne aduce aminte de avertizarea lui Isus din 10.23. Aşadar, 
răzvrătirea evreilor avea să-şi atingă punctul culminant nu numai 
prin respingerea lui Isus, dar şi prin persecutarea ucenicilor Lui, iar 
aceasta va contribui şi ea la pedeapsa viitoare. 

35. Efectul cumulativ al respingerii şi uciderii tuturor purtătorilor 
de cuvânt ai lui Dumnezeu este expresiv trasat de la Abel la Zaharia, 
care erau primul şi ultimul martir din Vechiul Testament, de vreme ce 
2 Cronici era ultima carte din canonul ebraic, iar uciderea lui Zaharia 
este relatată în 2 Cronici 24.20-22.53 În ambele consemnări, cererea 
de răzbunare este formulată explicit (Gen. 4.10; 2 Cron. 24.22), 
astfel încât justificarea alegerii acestor două exemple pentru tema 
lui Isus privind culmea vinovăţiei pentru sângele vărsat este dublă. 
Zaharia despre care se vorbeşte în 2 Cronici 24 (indicat clar aici prin 
menţiunea locului specific unde a fost omorât) era fiul lui Iehoiada; 


1 În Luca 11:49 cuvinte asemănătoare sunt atribuite „Înţelepciunii lui 
Dumnezeu“; ar putea fi un citat dintr-o sursă pierdută, însă nu există 
nicio îndoială că aici sunt avuţi în vedere mesagerii lui Isus, şi nu 
mesagerii lui Dumnezeu de altă dată. 

2 Cf. cu Hare, p. 90-91. 

3 Întâmplător în engleză (şi în română) ei se înscriu în formularea 


exhaustivă „de la A la Z“; însă , în alfabetele ebraic şi grecesc, Z nu este 
ultima literă. 

Barachia/Berechia era tatăl profetului Zaharia care a trăit după exilul 
babilonian (Zah. 1.1), însă cei doi Zaharia erau frecvent confundați 
în tradiția evreiască.’ 

36. Situaţia decisivă a acestei generatii a fost deja observată 
(11.16-19; 12.38-45; 17.17), iar tema îşi va atinge punctul 
culminant în capitolul următor, ducând către prezicerea din 24.34. 
Venirea lui Isus şi respingerea Lui de propriul popor a adus 
răzvrătirea lui Israel în punctul în care judecata nu mai putea fi 
întârziată. Versetele 37-39 vor scoate mai pe larg în evidență acest 


fapt. 


(viii) Soarta Ierusalimului (23.3 7-39) 


Pasajul constituie o punte între condamnarea iudaismului oficial 
în capitolul 23 şi prevestirea mai explicită a unei judecăți ulterioare 
asupra națiunii israelite materializată în distrugerea Templului ei, 
prezicere care este fundamentul capitolului 24. Aşadar, se constituie 
un punct culminant potrivit, dacă nu chiar solemn, pentru învățătura 
publică a lui Isus. Acestea sunt, în Matei, şi ultimele Lui cuvinte 
pentru poporul Său. 

37. Ierusalimul simbolizează națiunea a cărei capitală este. 
Tratarea de către Israel a mesagerilor lui Dumnezeu (aspect deja scos 
în evidență în v. 29-36) arată că o alegere finală a fost făcută. Era 
misiunea lui Isus să abată pedeapsa prezisă în v. 35-36 prin aducerea 
lui Israel la pocăință; El S-a arătat binevoitor (literal, termenul 
grecesc redat prin am vrut înseamnă „am dorit“) dar ei L-au refuzat 
(n-ati vrut, este acelaşi verb). Imaginea unei găini (în greacă este doar 
O „pasăre“ oarecare) care-şi protejează puii este folosită în Vechiul 
Testament ca ilustrație a protecției acordate de Dumnezeu 
poporului Său (Ps. 17.8; 91.4; Is. 31.5 etc.), acum Isus venise 
personal să exercite acea funcție divină. (În legătură cu refuzul de 
a accepta oferta protecției lui Dumnezeu, cf. cu Is. 30.15). Remarca 
unei dezamăgiri amarnice în această lamentaţie este o importantă 
compensație pentru violența unora dintre acuzaţiile din v. 1-36; lui 


|] Vezi Gundry, UOT, p. 86-88, notă. 
2 Cf. cu Jeremias, NTT, p. 135. 

Isus nu-I făcea nicio plăcere să pronunte judecata asupra celor pe care 
El venise să-i mântuiască. 

38. În timp ce casa se putea referi la Israel în general (cf. cu 10.6; 
15.24), contextul, care duce direct la cap. 24, arată că referinţa imediată 
priveşte Templul (aici cuvintele sunt rostite), a cărui soartă va simboliza 
judecata lui Dumnezeu asupra poporului Său. Literal, versetul se 
poate traduce astfel: „Iată, casa ta îţi este lăsată (sau „abandonată“) 
pustie“.! Verbul este cel folosit, de exemplu, şi în v. 23 („a neglija/ 
lăsa“) sau în 19.27, 29. Prin urmare, se vorbeşte nu atât de mult despre 
condiţia fizică a Templului, cât mai ales despre faptul că Dumnezeu 
S-a depărtat de el (cf. cu Ezec. 10.18-19; 11.22-23). Distrugerea lui 
fizică (24.2) nu-i decât completarea vizibilă a respingerii divine, care 
va fi exprimată simbolic în 24.1 când Isus părăseşte definitiv Templul. 
Repetarea pronumelui de persoana a doua (din nefericire, „ta...îţi“ s-a 
omis în RSV) subliniază faptul că este vizată chiar acum nu casa lui 
Dumnezeu, ci „casa 74“. (Referitor la o avertizare asemănătoare, care a 
precedat o distrugere anterioară a Templului în anul 587 î.Cr. de către 
babilonieni, cf. cu Ier. 12.7). Contextul teologic al acestei teme a fost 
pus în evidență în 1 Împărați 9.6-9. Templul este un simbol al relației 
lui Dumnezeu cu poporul Său; când această relație se rupe, Templul 
va fi abandonat. 

39. Iarăşi este aici o traducere ineficientă, neizbutind să 
cuprindă importanta expresie grecească ap’arti folosită de Matei 
care înseamnă „de acum încolo“ şi pe care a mai întrebuințat-o în 
26.29; 26.64. În fiecare caz, împreună cu introducerea Eu vă spun, 
arată spre o situație nouă care începe în acel moment, o schimbare 
escatologică. Acum Isus părăseşte scena vieții publice evreieşti, unde 
El Şi-a făcut auzită chemarea căreia însă, nu i s-a acordat atenţia 
cuvenită; următoarea întâlnire va fi foarte diferită. Binecuvântat este 
Cel ce vine în Numele Domnului este ecoul salutului (preluat din Ps. 
118.26) rostit la intrarea Lui anterioară în Ierusalim (21.9). Atunci, 


1 Ultimul cuvânt este omis de unele manuscrise, pesemne pentru a se 
armoniza cu Luca 13:35, însă, probabil că el aparţinea textului original 
al lui Matei. 

2 Aşa apare în vers. Cornilescu, 1923. N.R. 

înseamnă aceasta că va veni o vreme când Ierusalimul Îl va primi 
bine din nou, când Israel Îl va accepta ca Mesia al lui? Este aceasta 
o aluzie la învățătura lui Pavel despre mântuirea viitoare a lui Israel 
(Rom. 11.25-26)? Doi factori se opun acestei interpretări. În primul 
rând, în greceşte, cuvintele până când veți zice exprimă mai degrabă o 
posibilitate nedefinită decât o prezicere fermă; aceasta este condiția 
pe baza căreia ei Îl vor vedea iarăși; însă, aici nu există o promisiune 
privitoare la împlinirea condiţiei.! În al doilea rând, o prezicere despre 
pocăinţa viitoare ar fi cât se poate de mult în afara continuării nu 
numai a şirului gândurilor sau ideilor de-a lungul cap. 23 (dintre care 
acesta este punctul culminant) şi cap. 24 care se ocupă de judecata 
viitoare, dar şi a perspectivei Evangheliei în general, care a vorbit în 
mod repetat despre ultima şansă acordată lui Israel şi despre un nou şi 
internațional popor al lui Dumnezeu (8.11-12; 12.38-45, 21.40-43; 
22.7, 23.32-36 etc.). Chiar mai clar, conjuncţia căci cu care începe 
versetul îl leagă în mod evident de abandonarea de către Dumnezeu 
a casei Lui în v. 38. Toate acestea sugerează că acest verset, în timp 
ce exprimă condiţia pe baza căreia Israel ar putea să-L vadă din nou 
pe Mesia al lui, nu face nicio promisiune că această condiție va fi 
împlinită.? 


D. ÎNVĂŢĂTURA DOMNULUI ISUS DESPRE VIITOR 
(24.1 — 25.46) 


Acesta este al cincilea şi ultimul dintre măreţele „discursuri“ sau 
colecţii de învățături ale Domnului Isus, delimitat de formularea 
concludentă repetată care se află în 7.28; 11.1; 13.53, 19.1 şi 
26.1. Tema lui o constituie repercusiunile viitoare ale lucrării Lui, 
instaurarea finală deplină a Împărăției cerurilor. În centrul acestui 
pasaj se află tema judecății: judecata asupra Ierusalimului, în 
24.1-35; judecata asociată cu „parousia“, în 24.36-51; două mari 
pilde ale judecății, în 25.1-30; şi scena judecății finale, în 25.31-46. De 


vreme ce judecata era şi o temă-cheie a capitolului 23, este uneori 


1 Referitor la natura condiţională a prezicerii, vezi D.C. Allison, JSNT 18 
(1983), p. 75-84. 
2 Vezi discuția completă în Garland, p. 204-209. 

argumentat că de fapt capitolele 23 — 25 formează un singur discurs 
despre judecată. Cu certitudine, există o continuitate a temei, după 
cum vom vedea în 24.1-2; însă, cele două pasaje sunt concepute diferit, 
cap. 23 ca învățătură publică în opoziție cu cărturarii şi fariseii, cap. 
24-25 ca învățătură privată pentru ucenici. Schimbarea clară a scenei 
şi audienței în 24.1-3 ne arată că Matei a văzut capitolele 24 — 25 ca 
un discurs separat. Perioada învățăturii publice a lui Isus este acum 
încheiată; acesta (asemenea celor cinci mari discursuri, cu excepția 
parțială a cap. 13) conţine învăţătură doar pentru ucenici. 

Capitolul 24 pune probleme mari celui care vrea să-l interpreteze. 
Începe prin a vorbi despre distrugerea viitoare a Templului (care 
avea să aibă loc în anul 70 d.Cr., ca rezultat al reprimării de către 
oştile romane a rebeliunii izbucnite în anul 66 d.Cr.), însă, spre 
sfârşitul capitolului, devine evidentă schimbarea scenei prin trecerea 
la „parousia“, adică a doua „venire“ a Fiului omului. Cele două 
evenimente sunt combinate în v. 3 în întrebarea ucenicilor care 
declanşează discursul şi care specifică în continuare că „parousia“ 
va marca „sfârşitul veacului“. Atunci, ce legătură există între aceste 
două evenimente şi cum putem decide care părți ale capitolului se 
ocupă de unul şi care de celălalt? În ce măsură este acest capitol o 
prevestire a evenimentelor în cadrul „acestei generaţii“ (v. 34) şi cât 
de mult se preocupă el de sfârşitul tuturor lucrurilor? Sau sunt cele 
două evenimente atât de strâns legate încât ar trebui să conchidem 
că din greşeală Isus Se aştepta ca „parousia“ Lui şi „sfârşitul veacului 
acestuia“ să aibă loc înăuntrul „acestei generaţii“? Aceste întrebări se 
vor afla în mod necesar la baza comentariului detaliat care urmează; 
însă, câteva remarci generale în acest moment pot ajuta la conturarea 
unei priviri de ansamblu asupra acestui comentariu.! 

(a) Faptul că distrugerea Templului şi „sfârşitul veacului“ pot 
fi tratate împreună în acest capitol dovedeşte că există o /egăzură 
teologică apropiată între ele. Ambele sunt aspecte ale realizării depline 


1 Alți comentatori iau poziţii diferite; referitor la o critică a modului meu 
de abordare, vezi D. Wenham în H.H. Rowdon (ed.), Christ the Lord: 
Studies in Christology (Cristos Domnul; studii în cristologie) prezentate 
lui Donald Guthrie (1982), p. 127 şi urm., îndeosebi p. 138-142. 

a lucrării lui Isus. Ambele implică o judecată care va demonstra că 
El este Cuvântul adevărat şi final al lui Dumnezeu pentru poporul 
Său. Am observat mai înainte modul în care limbajul despre „venirea 
Fiului omului“, provenit din Daniel 7.13, poate fi aplicat unor faze 
diferite de îndeplinire a misiunii lui Isus (vezi comentariul nostru la 
10.23; 16.28, precum şi la 26.64, mai jos), aceasta înseamnă că noi 
trebuie să fim pregătiți pentru a găsi un limbaj asemănător aplicat 
unor situaţii istorice diferite care întruchipează, fiecare în felul ei, 
împlinirea progresivă a misiunii lui Isus ca Fiul al omului. 

(b) Un scop clar al acestui capitol este să prevină un entuziasm 
prematur în legătură cu „parousia“. Această temă va apărea din nou şi 
mai clar în v. 4-5, 6b, 8, 14, 23-28, 36 şi ținta întregului capitol pare 
a fi mai degrabă să atenueze decât să promoveze o aşteptare a unui 
imediat „sfârşit al veacului“. Un asemenea accent s-ar potrivi într-un 
chip foarte ciudat cu declarația că „parousia“ zrebuie să aibă loc în 
cadrul acestei generații. 

(c) O legătură teologică între evenimentele din anul 70 d.Cr. şi 
„sfârşitul veacului“ nu implică eventualitatea că ele trebuie să aibă loc 
în acelaşi timp. Această implicaţie se găseşte mai degrabă în formulări 
ca: „îndată după acele zile de necaz“ (v. 29) şi „generația aceasta nu 
va trece până când...“ (v. 34). Tensiunea între asemenea cuvinte 
(dacă ele sunt interpretate ca referințe la „parousia“) şi sublinierea 
generală menţionată în paragraful anterior este izbitoare. lar această 
tensiune nu este prea mult diminuată prin enunțarea (lucru pe care 
comentatorii îl fac mereu) unei „perspective profetice“ care comprimă 
evenimente mai apropiate şi mai distante; dacă Isus a sugerat primul 
secol ca dată specifică pentru „parousia“, nicio semnificaţie atribuită 
„perspectivei profetice“ nu poate face o întârziere de 1900 de ani 
acceptabilă. Totuşi, atunci când descoperim că v. 36 neagă în mod 
deschis orice cunoştinţă din partea lui Isus despre „ziua aceea şi 
despre ceasul acela“, pare îndoielnic faptul că El puzea să prevadă o 
asemenea dată specifică. 

(d) Toate acestea (şi multe altele) arată spre perspectiva că aluziile 
privitoare la timp din v. 29 şi 34 (prin urmare şi conţinutul versetelor 
care survin) nu se referă, aşa cum s-a presupus în general, la „parousia“, 
ci la judecata viitoare asupra Ierusalimului. Am argumentat acest 

caz (cu referire la pasajul paralel din Marcu) în lucrarea mea, JOT; 
p. 227-239, iar în comentariul care urmează voi încerca să-l explic mai 
detaliat. Totuşi, pe scurt, această perspectivă este că v. 36 marchează 
o deliberată schimbare a subiectului; acolo Isus trece de la răspunsul 
la prima parte a întrebării ucenicilor („când se vor întâmpla aceste 
lucruri?“, respectiv distrugerea Templului) la cea de-a doua parte („şi 
care va fi semnul venirii Tale şi al sfârşitului veacului acestuia?“). Ca 
urmare, versetele 4-35 ne spun că Templul va fi distrus în timpul 
„acestei generații“, dar că acest eveniment nu trebuie să fie identificat 
cu „parousia“; din contră, v. 36 şi următoarele arată că data „parousiei“ 
n-o ştie nimeni, nici chiar Isus Însuşi, consecința fiind un apel la 
o pregătire constantă. Oricât de apropiată este legătura teologică 
între cele două evenimente, ele sunt aşadar nu doar implicit ci foarte 
deliberat prezentate ca distincte din punct de vedere istoric. 

(e) Tot conținutul acestui capitol este tributar limbajului vechi- 
testamentar, şi asta nu prin metoda citatelor directe, ci prin folosirea 
constantă a limbajului specific fragmentelor apocaliptice ale Vechiului 
Testament (mai ales din cartea lui Daniel). Uneori există o aluzie 
clară la un pasaj specific; mai des limbajul este un ecou al temelor 
apocaliptice recurente. În interpretarea acestui capitol, este important 
să se recunoască asocierile convenționale ale unui asemenea limbaj şi 
să nu se încerce o interpretare literală a acelor termeni care aveau o semni- 
ficatie figurativă acceptată în asemenea contexte. În tratarea v. 29-31, 
vom avea motive de a păstra mai ales acest factor în minte.! 


1 Vocabularul este atât de specific limbajului apocaliptic evreiesc încât 
s-a susținut mereu că o mare parte a conţinutului acestui capitol n-ar 
proveni din partea lui Isus, ci dintr-o apocalipsă evreiască necreştină 
încorporată (cu adăugiri creştine) de Marcu în Evanghelia lui şi preluată 
de Matei împreună cu o elaborare suplimentară din perspectivă creştină. 
Totuşi, nu există niciun motiv pe baza căruia să admitem că Domnul 
Isus n-ar fi folosit limbajul apocaliptic standard, iar cuprinsul capitolului 
nu se potriveşte de fapt cu temele apocaliptice evreieşti obişnuite aşa 
de complet cum o cere această teorie: vezi, de exemplu, Jeremias, NTT, 
p. 125-126. Pentru o discuție completă despre originile acestui capitol, 
vezi D. Wenham, The Rediscovery of Jesus’ Apocalyptic Discourse 

Pentru interpretarea adoptată aici, versetele 4-35 formează un tot 
unitar referitor la judecata viitoare asupra Ierusalimului; însă, pentru 
uşurarea înțelegerii, am putea subdiviza capitolul în câteva unități 
mai mici. 


(i) Isus prezice distrugerea Templului (24.1-2) 


După cum am văzut la 23.38, părăsirea Templului de către Isus 
simbolizează sfârşitul relevantei lui în planul lui Dumnezeu. Faptul 
că El pleacă de acolo în Muntele Măslinilor (v. 3) poate fi un ecou mai 
îndepărtat al episodului din Ezechiel 11.23 unde „slava Domnului“, 
după ce a părăsit Templul, s-a oprit în acelaşi loc. Ca urmare, 
preocuparea ucenicilor pentru clădirile Templului s-ar putea datora nu 
numai unei fascinatii de turist (pe care ele o meritau din plin — vezi 
descrierea lui Josephus în Anz. xv. 392-402, 410-420), dar şi îndoielii 
că Isus ar fi putut respinge o asemenea structură nobilă dedicată gloriei 
lui Dumnezeu, şi încă aflată în proces de finalizare. Însă, drept răspuns, 
Isus trece dincolo de renegarea Templului la prezicerea distrugerii lui 
totale. Mica (3.12) şi Ieremia (7.12-14; cf cu 26.1-19) îndrăzniseră 
să facă o prezicere asemănătoare despre Templul lui Solomon, care 
s-a şi împlinit în anul 587 î.Cr., însă, credința apocaliptică evreiască 
din vremea lui Isus era că Templul nu putea fi distrus. Prezicerea 
lui Isus a ajuns cunoscută şi a fost citată sub o formă denaturată la 
procesul Lui (26.61) şi la execuţia Sa (27.40). Această prezicere a fost 
o expresie strictă a respingerii de către El a naţionalismului evreiesc 
şi a acelor lideri a căror putere era concentrată asupra Templului şi a 
ritualurilor lui. 


(îi) Avertisment împotriva aşteptării premature (24.3-14) 

3. În Marcu 13.4 întrebarea ucenicilor pare să ţintească doar spre 
data distrugerii Templului. În Matei este extinsă ca să acopere nu 
numai aceasta, dar şi semnul venirii Domnului Isus și al sfârșitului 
veacului acestuia. În greacă, această expresie finală este dominată 
de un singur articol hotărât, ceea ce arată că „venirea“ (parousia) şi 
„sfârşitul veacului“ sunt descrieri ale aceluiaşi eveniment. Efectul este 


(Redescoperirea discursului apocaliptic al lui Isus) (GP, IV, 1984). 

de a îngădui răspunsului dat de Isus în restul capitolului să distingă 
acest eveniment escatologic de distrugerea Templului, iar acest lucru 
s-a realizat consecvent. Însă, îmbinarea de către ucenici a celor două 
evenimente arată că distrugerea Templului avea în acele momente o 
semnificație aşa de puternică încât pentru ei (şi fără îndoială pentru 
toți care au auzit prezicerea lui Isus) părea că trebuie să se producă 
începutul sfârşitului. Atunci, era de datoria lui Isus să le lărgească 
orizontul, pentru a-i face să realizeze că o continuare fără existența 
Templului până la „sfârşitul veacului“ este posibilă, că sfârşitul 
Templului (şi odată cu acesta a statutului special al iudaismului) nu 
înseamnă în mod necesar şi sfârşitul tuturor lucrurilor. Grecescul 
parousia („venire“) este folosit doar în acest capitol în Evanghelii 
(v. 3,27, 37,39), deşi în Epistole este utilizat de câteva ori cu referire la 
revenirea Domnului Isus în glorie. Sensul literal este „a fi de față“ (ca 
în 2 Cor. 10.10); dar era folosit, de asemenea, pentru vizitele oficiale ale 
unor persoane de rang înalt, vizite de stat cât şi pentru vizite divine; de 
aici folosirea tehnică pentru „vizita“ finală a lui Isus. Expresia sfârșizu/ 
veacului (în greacă, synteleia tou aiânos) va reapărea în 28.20; în sensul 
său strict, s-ar putea referi la încheierea unei ere oarecare (nu neapărat 
epoca finală); de aceea uneori s-a crezut că aici s-ar referi la sfârşitul 
„erei evreieşti“, adică ar marca momentul trecerii de la poporul lui 
Dumnezeu alcătuit dintr-o singură națiune la cel alcătuit din toate 
națiunile lumii. Însă, în general, în context apocaliptic, asemenea 
expresii indică spre o încheiere mai „îndepărtată“, spre una finală’, iar 
expresia a apărut deja în acest sens în 13.39, 40, 49. 

4-5. Răspunsul lui Isus începe imediat cu ceea ce are să fie una 
din temele principale, pericolul de a fi înşelat, de a trage prea repede 
concluzii escatologice. În Numele Meu nu înseamnă că impostorii vin 
cu autoritatea Lui sau că o pretind, ci mai degrabă că ei intenționează 
s-o uzurpe (să pună mâna pe locul Lui). El este singurul Cristos şi orice 
altă persoană care pretinde acest rol este un impostor. În perioada 
premergătoare Războiului Iudaic, au existat mulți lideri naționalişti 
care strângeau în jurul lor o suită populară de adepți (în F.A. 5.36-37; 
21.38 sunt menţionaţi doar câțiva dintre aceştia); şi chiar dacă nu s-a 


1 Pentru referințe, vezi Gundry, p. 477. 

consemnat o eventuală pretenţie din partea lor că ar fi Mesia, există 
puţine îndoieli că adepții lor nu tindeau să-i vadă într-o asemenea 
lumină.! 

6-8. Tot astfel, războaiele şi dezastrele naturale ar putea fi 
interpretate şi deseori au fost în lumea antică, ca „semne ale sfârşitului. 
Însă, aceste lucruri sunt şi au fost dintotdeauna, parte a istoriei omenirii; 
ele zrebuie să se întâmple ca parte a planului atotcuprinzător al lui 
Dumnezeu, şi nu în sensul că ar avea în mod specific vreo legătură cu 
sfârșitul. Versetul 7 prezintă aspectul esenţial ca ecou al profeției din 
Isaia 19.2, care prezicea evenimente asemănătoare pentru vremurile 
Vechiului Testament. Începutul durerilor (sensul literal este „durerile 
naşterii“, un termen tehnic folosit în limbajul apocaliptic pentru 
perioada de suferință care trebuie să conducă la epoca cea nouă) 
sugerează că, în timp ce toate astfel de evenimente au o legătură finală 
cu vremea sfârşitului, ele sunt departe de a fi precursorii ei imediaţi 
şi ca atare nu pot fi folosite ca să reprezinte apropierea ei. Atunci, tot 
ce e menţionat în v. 5-8 este tocmai prezentat ca nefiind „semnele 
sfârşitului“. 

9-12. Şi aceste versete vorbesc în termeni generali despre 
suferințele care vor veni, nu în relație acum cu lumea în general, ci 
mai mult cu referire la ucenicii lui Isus. Ei vor fi persecutați şi urâţi 
aşa cum El deja a prevestit. [Cf cu 10.17-22, un pasaj strâns legat de 
acesta şi mai apropiat în formulare cu pasajul paralel din Mc. 13.9-13. 
Este interesant că aici, în contrast cu Mt. 10.17-22 şi Mc. 13.9-13, 
persecuția va proveni de la zoate națiunile, nu doar din partea evreilor; 
în Mt. 10, a fost avută în vedere o misiune numai printre evrei 
(10.5-6, 23), însă, acum este contemplată o implicare internațională 
a ucenicilor, aşa cum va fi ea pusă în evidenţă în 28.18-19]. Această 
persecuție va avea ca efect faptul că multi vor cădea (sens literal, „vor 
fi prinşi în cursă“, acelaşi verb folosit în 5.29-30;, 13.21, 18.6-9 etc.; 
aici este ecoul mai ales al lui Dan. 11.41), iar grupul de ucenici ca 
atare va fi scena trădării, urii, profeției false şi nelegiuirii (literal, 
„fărădelegii“). Iar fărădelegea va duce la răcirea dragostei, o conexiune 
de remarcat. Fraza tradusă prin dragostea celor mai multi oameni este 


l1 Vezi Bruce, p. 320-322. 

literalmente „dragostea celor mulți“, care ar putea însemna dragostea 
ucenicilor penzru „cei mulți“ dinafară; însă, succesiunea ideilor în 
aceste versete, unde însuşi grupul ucenicilor este cel care se află sub 
presiune, sugerează sensul că „majoritatea“ ucenicilor se vor răci în 
dragostea lor, fie față de Dumnezeu, fie față de semenii lor. Este o 
imagine sumbră a unei Biserici în declin. Contextul arată că toată 
situaţia aceasta este parte a istoriei care trebuie să-şi urmeze cursul 
înainte ca să vină „sfârşitul“; însă, nu există niciun indiciu cu privire la 
relația temporară dintre o asemenea situaţie şi „sfârşitul veacului“. 

13. Răbdarea este o temă apocaliptică proeminentă (cf., de exemplu, 
cu Dan. 12.12-13). Când majoritatea „se răceşte“, numai cei care 
rabdă vor fi mântuiți, adică doar ei se vor bucura de binecuvântările 
epocii noi. Expresia până la sfârșit nu arată în mod necesar spre 
încheierea apocaliptică (de parcă cei care au trăit într-o altă epocă nu 
pot fi mântuiţi!), ci este o expresie standard pentru „până la capăt“ (îi 
lipseşte articolul hotărât -l, care i-ar fi necesar, ca în v. 6 şi 14, dacă ar fi 
să indice „capătul/sfârşitul“). Versetul repetă integral a doua afirmaţie 
din 10.22, unde vizează situaţia din timpul misiunii în Israel, şi nu 
„sfârşitul veacului“. 

14. Referitor la expresia Evanghelia Împărăției, vezi comentariul 
nostru la 4.23. Versetul 9 („de toate națiunile“) a făcut aluzie deja 
la o extindere a misiunii ucenicilor dincolo de limitele impuse în 
10.5-6 şi 15.24, iar acum Isus arată clar spre o vreme când prioritatea 
specială a lui Israel va fi depăşită, iar Evanghelia pe care Israel 
(prin conducătorii lui — vezi cap. 23) a respins-o pe scară largă va fi 
propovăduită Neamurilor. Cuvântul /umea redă grecescul oikoumeng, 
care literal înseamnă „zona locuită“, un termen standard folosit inițial 
pentru lumea greacă (în opoziție cu barbarii), apoi pentru Imperiul 
Roman şi ulterior pentru întreaga lume cunoscută pe atunci; aşadar, nu 
reprezintă atât de mult un termen geografic care trebuie să cuprindă 
orice regiune şi orice comunitate cunoscută acum pe pământ, ci mai 
degrabă un indiciu privind oferta universală a Evangheliei vestită 
tuturor națiunilor, adică în afara granițelor comunității evreieşti. 
(Desigur, această extindere nu implică nicidecum încetarea misiunii 
creştine printre evrei; vezi comentariul nostru la 10.23). Fraza atunci 
va veni sfârşitul poate părea la prima vedere o oportunitate de a se 

stabili date pentru sfârşitul lumii; însă, aceasta avea să depindă de 
definirea unui timp specific sau a unei situații care putea fi considerată 
ca „predicarea Evangheliei în toată lumea“. 

Intr-un anumit sens, Pavel putea susține cu mult înainte de anul 
70 d.Cr. că predicase pretutindeni Evanghelia într-o regiune întinsă 
din Asia şi Furopa (Rom. 15.19); şi de atunci încolo, de multe ori, 
pretenții similare puteau fi ridicate cu referire la o regiune cu mult 
mai vastă decât acea oikoumenë cunoscută pe vremea lui Isus. Însă, 
cuvintele Sale nu permit un asemenea calcul. Sfârșizu/ nu poate veni 
până când Evanghelia n-a fost răspândită cu mult în afara lumii 
evreieşti, însă, aceasta nu ne oferă nicio garanție pentru a hotărî când 
trebuie să vină. 


(iii) Criza iminentă în Iudeea (24.15-28) 

Versetele 4-14 au fost într-un sens o digresiune, care indică ceea ce 
nu trebuie să fie considerat unele „semne ale sfârşitului“. Ne întoarcem 
acum mai direct la întrebarea din v. 3: „Când se vor întâmpla aceste 
lucruri?“ Versetele 15-22 descriu criza care va veni curând asupra 
Iudeii şi care va fi preludiul distrugerii Templului prezisă în v. 2; apoi, 
v. 23-28 continuă să ofere alte avertismente împotriva unor aşteptări 
escatologice premature chiar în acea situaţie teribilă — dar nici chiar 
atunci, „sfârşitul nu va fi încă “. 

15. Sacrilegiul dezolant este o interpretare literală în greacă a 
expresiei traduse prin „urâciunea pustiirii” în Daniel 11.31; 12.11, 
care în sine este ecoul limbajului asemănător din Daniel 9.27. O 
„urâciune“ în vocabularul Vechiului Testament este un afront idolatru 
la adresa adevăratei închinări aduse lui Dumnezeu, iar referința lui 
Daniel avea să fie la statuia păgână pe care Antiochus Epiphanes 
a ridicat-o în Templul de la Ierusalim în anul 167 î.Cr., „pustiind“ 
astfel cultul practicat în Templu. Aşadar, Domnul Isus priveşte către 
o repetare a acestui act de sacrilegiu, comis în Locul sfânt (care, în mod 
normal, va însemna Templul ca atare, nu doar cetatea Ierusalimului 
— cf. cu FA. 6.13; 21.28); expresia cine citeşte să înteleagă! îi cheamă 
pe cei care citesc cuvintele lui Daniel să le aplice propriei lor situații 
(cf. cu Dan. 12.10). Sfidând regulile gramaticale, Marcu 13.14 face 


din forma szând a verbului a sta un participiu masculin (în greacă), 

sugerând o „urâciune“ personificată; Matei l-a înlocuit mai corect cu un 
neutru şi probabil că aşa înțelegea Domnul Isus să fie văzut un „lucru“ 
comparabil cu statuia lui Antiochus. Sugestii pentru identificarea 
unei asemenea „urâciuni“ formulate în perioada premergătoare 
distrugerii Templului cuprind şi încercarea împăratului Gaius de a-şi 
ridica o statuie uriașă lui însuşi în Templu (în anii 40-41 d.Cr., şi ca 
urmare cu mult prea devreme ca să fie precursor imediat al crizei, aşa 
cum o cere contextul de aici — în orice caz, planul n-a fost niciodată 
dus la îndeplinire); profanarea Templului de către zeloți în iarna lui 
67/68 d.Cr.,! cu puţin timp înainte de a începe asediul roman (tocmai 
timpul spre care arată textul nostru, însă, nu implica strict niciun 
simbol idolatru); sau apariţia standardelor romane (considerate de 
iudei ca idolatre) în Templu la distrugerea lui în anul 70 d.Cr. Acest 
final avea să fie efectiv prea târziu pentru a mai putea permite scăpare 
din Ierusalim; însă, v. 16 nu vorbeşte despre cetate ci despre Iudeea, 
care avea să sufere o devastare sălbatică în timpul şi după asediul 
Ierusalimului. Oricât de precisă este împlinirea avertismentului lui 
Isus, pare clar din ceea ce urmează că exact în evenimentele legate de 
Războiul Iudaic dintre anii 66-70 d.Cr. vedea El repetarea sacrilegiu /ui 
dezolant al lui Daniel. 

16-18. Apariția urâciunii pustiirii este un indiciu pentru o fugă 
urgentă; cei din regiunea Iudeii trebuie s-o ia spre dealuri când 
romanii vin să devasteze fermele şi satele. Omul care se odihneşte 
pe acoperişul său plat nu va mai avea timp să-şi strângă lucrurile de 
valoare, iar cel care munceşte pe câmp trebuie să scape în hainele lui 
de lucru. Este o descriere vie a unei crize urgente. Eusebiu [H. E. 
(Istoria eclesiastică) iii. 5.3] spune că înainte de asediu unii creştini 
din Ierusalim, ca răspuns la „un oracol dat prin revelație“, au fugit la 
Pela în Transiordania. Aceste cuvinte cu greu ar putea fi acel „oracol“ 
(Pela nu este localizată în „munți“, şi nici nu se întâmplase încă nimic 
cu „Locul sfânt“), dar avertismentele lui Isus pot să fi inspirat acel 
„oracol“ de mai târziu. 

19-20. Soarta unui refugiat este suficient de grea fără alte 
impedimente. În Palestina, jarna, din pricina noroiului, drumurile 


1 Josephus, BJ iv. 150-157 etc. 

erau realmente impracticabile,! iar pe timpul sabarului porțile aveau să 
fie închise şi proviziile greu de obținut.? 

21-22. Referitor la ororile asediului, vezi Jewish War (Războiul 
Iudaic) al lui Josephus, de exemplu v. 512-518. Cuvintele lui Isus ne 
aduc aminte de Daniel 12.1, o viziune escatologică pe care El o vede 
ca fiind cel puțin prevestită în aceste evenimente catastrofice. Însă, nu 
i se va îngădui distrugerii să-şi desfăşoare cursul pe deplin: ziele acelea 
vor fi scurtate, probabil ca să le permită ce/or aleși să supravieţuiască sau 
poate că prezenţa celor aleşi în lume atenuează severitatea judecății 
lui Dumnezeu (cf cu „cel neprihănit“ în Sodoma, Gen. 18.23-32). 
Forma de pasiv a verbului a scurta („vor fi scurtate“) indică probabil 
că înseşi ororile războiului omenesc se produc în cadrul controlului 
providenţial al lui Dumnezeu căruia Îi aparțin şi „cei aleşi. 

23-25. O asemenea criză va fi o oportunitate de aur pentru genul 
de pretendenți mesianici deja prezişi în v. 5; dată fiind urgenţa nevoii 
lui Israel, ei vor fi cu ardoare bine primiți ca răspuns al lui Dumnezeu 
la problemele poporului. Deseori în istoria Bisericii (şi pe alocuri 
astăzi) o perioadă de criză lasă poporul lui Dumnezeu foarte deschis 
la pervertirile plauzibile ale adevărului, îndeosebi dacă ele sunt 
însoțite de semne mari şi minuni. În Biblie, activitatea „miraculoasă“ 
nu este nicidecum de fiecare dată lucrarea lui Dumnezeu (cf cu Dt. 
13.1-3, pe care s-ar putea baza acest pasaj). Într-o asemenea situație, 
cei aleși au nevoie să fie avertizați mai dinainte (v. 25) dacă ei nu au să 
fie înșelafi într-o aşteptare prematură a „sfârşitului“. 

26. Speranţa populară era că Mesia avea să apară în pustie (de 
aici probabil parte a entuziasmului în legătură cu loan Botezătorul; 
vezi comentariul nostru la 3.1-3), iar câțiva conducători răzvrătiți 
ai primului secol au operat în realitate de acolo (vezi comentariul 
nostru la v. 5). Odăize/e ascunse (sensul literal este „cămări/magazii “) 


|] J. Jeremias, Jerusalem in the Time of Jesus (lerusalimul în timpul lui 
Isus) (1969), p. 58. 

2 Referitor la faptul că această interpretare este preferabilă ipotezei că 
ucenicii lui Isus aveau să se simtă obligaţi să nu se deplaseze pe timpul 
sabatului din motive de legalism, vezi, Banks, p. 102-103. 

3 Vezi şi Josephus, Ant. xx. 97-99, 167-172. 

indică probabil un loc secret (ca în 6.6) şi poate reflecta aşteptarea de 
către evrei a unui Mesia „ascuns“, care va ieşi din obscuritate (cf cu 
Ioan 7.27). Asemenea noţiuni sunt uşor interpretate pentru a crea o 
aşteptare falsă în absența vreunei evidențe, iar Domnul Isus insistă că 
a doua venire a Lui (spre deosebire de prima) nu va fi deloc tăinuită 
aşa încât, la urma urmei, unii ar putea da greş s-o recunoască. 

27. Dimpotrivă, va fi la fel de clară şi universal vizibilă precum 
lumina fulgerului. (Fulgerul este la fel neaşteptat şi poate fi parte 
a simbolismului; însă, versetele precedente şi referinţa la sfera în 
care este vizibil, de /a răsărit ...până la apus, arată că nu acesta este 
aspectul principal). Aşadar, scopul cu care este menţionată „parousia“ 
în acest pasaj este tocmai să indice că ea nu trebuie să fie aşteptată 
în evenimentele haotice ale războiului evreiesc, ci va fi ceva cu totul 
diferit. 

28. Acelaşi aspect al venirii neîndoielnice a Fiului omului este 
evidenţiat prin această afirmaţie proverbială, bazată pesemne pe 
Iov 39.30, deşi afirmaţii asemănătoare se mai întâlnesc în literatura 
antică.! Probabil că referința vizează o specie de vulturi de pradă, şi nu 
acvila (care, în mod normal, nu se hrăneşte cu stârvuri); în definitiv, 
identificarea cu precizie a speciilor nu este preocuparea scriitorilor 
biblici, şi oricum aramaica a folosit acelaşi termen pentru ambele 
specii de păsări răpitoare, de talie mare. După cum prezenţa vulturilor 
indică fără eroare unde este stârvul, tot astfel nu va fi necesară 
nicio cercetare pentru confirmarea venirii Fiului omului — ea va fi 
evidentă. 


(iv) Apogeul crizei din timpul „acestei generații“ 
(24.29-35) 

Versetele 15-28 au vorbit despre criza care urma să se producă 
în ludeea, însă, fără să descrie punctul culminant al acestei crize: 
distrugerea Templului. Totuşi, aceasta a fost întrebarea care a dat 
naştere întregului discurs (v. 2-3). Ca urmare, de vreme ce v. 29 
vorbeşte despre un eveniment cataclismic „îndată după acele zile 


1 A. Ehrhardt, The Framework of the New Testament Stories (Cadrul 
istorisirilor Noului Testament), (1964), p. 53-58. 

de necaz“, ar fi firesc să ne aşteptăm acum ca Domnul Isus să 
completeze relatarea cu o menţiune specifică referitoare la soarta 
Templului. Şi totuşi, aceste versete nu conțin nicio mențiune 
explicită cu privire la Templu. În schimb, v. 29-31 se constituie 
într-un colaj al limbajului apocaliptic al Vechiului Testament, care 
pentru urechile omului modern sună ca o descriere a „parousiei“ şi 
a „sfârşitului veacului“ (adică un răspuns la cea de-a doua parte a 
întrebării ucenicilor din v. 3). Totuşi, evenimentele descrise astfel 
sunt explicit datate în timpul „acestei generaţii“ (v. 34), în timp ce 
„parousia“ nu poate fi datată şi ea (v. 36); iar în v. 27 tocmai s-a 
făcut o distincţie explicită între „parousia“ şi evenimentele legate 
de asediul Ierusalimului. Toate acestea sugerează nevoia unei 
reexaminări a limbajului folosit în v. 29-31 pentru a vedea care este 
referința adecvată a terminologiei Vechiului Testament din care au 
fost ele compuse.! 

29. După expresia introductivă (care elimină de una singură 
o referință la un eveniment aşteptat la o vreme îndepărtată de 
Războiul Iudaic), cuvintele acestui verset sunt extrase din Isaia 13.10 
şi 34.4. Primul dintre aceste pasaje descrie, într-un limbaj simbolic 
de apocalipsă, căderea Babilonului şi cea de-a doua judecată a lui 
Dumnezeu asupra „tuturor națiunilor“, dar mai ales asupra Edomului. 
Un limbaj asemănător despre judecata lui Dumnezeu pe parcursul 
istoriei asupra cetăților şi națiunilor, este folosit şi în alte locuri (de 
exemplu: Ezec. 32.7; Ioel 2.10; Amos 8.9). În timp ce un asemenea 
limbaj poate fi considerat ca o prevestire a dezintegrării cosmice 
finale, aplicația lui imediată este totuşi o judecată temporară şi legată 
îndeosebi de prăbuşirea puterilor politice. Dacă un asemenea limbaj viu 
este adecvat pentru căderea unor națiuni păgâne, cum ar fi Babilonul, 
cu siguranță el este şi mai potrivit pentru a descrie distrugerea 
Ierusalimului, cu toate implicaţiile importante pe care trebuie să 
le aibă asupra statutului şi destinului poporului lui Dumnezeu. O 
aplicaţie literală a acestui verset la dezintegrarea universului este, prin 
urmare, total inadecvată. „Numai o biată minte prozaică şi-ar putea 


1 Vezi mai sus, în paragraful (d), observaţiile mele asupra pasajului 
paralel din Marcu, pe care se bazează comentariul care urmează. 

imagina că Domnul Cristos S-a referit aici la o cădere propriu-zisă a 
stelelor pe pământ'.! 

30. Limbajul despre Fiul omului venind pe norii cerului (aici n-a 
fost folosit grecescul „parousia“) este în mod clar o aluzie la Daniel 
7.13-14, care, după cum am observat mai sus (vezi comentariul nostru 
la 10.23; 16.28), nu vorbeşte despre o „venire pe pământ“, ci despre o 
înfăţişare înaintea lui Dumnezeu pentru a primi susținere şi autoritate. 
„Venirea Fiului omului pe norii cerului n-a fost niciodată concepută 
ca o formă primitivă de călătorie prin spaţiul cosmic, ci ca un simbol 
pentru o enormă răsturnare a realizărilor prestigioase din cursul 
istoriei ca şi la nivel național“.? Prin urmare, un asemenea vocabular 
se potriveşte foarte bine limbajului apocaliptic folosit în v. 29 pentru a 
descrie distrugerea Templului, văzută ca un act de judecată divină, pe 
când autoritatea lui Isus este revendicată asupra orânduirii existente 
evreieşti care L-a respins. (În legătură cu o asemenea înțelegere a 
semnificației distrugerii Templului, cf cu 23.29-39.) Limbajul acestui 
pasaj este mai degrabă aluziv decât specific, iar forța lui de sugestie 
este condiționată de o anumită familiarizare cu imagistica Vechiului 
Testament care, din nefericire, nu este împărtăşită de toți cititorii 
moderni! 

Semnul Fiului omului (arătat) în cer a fost interpretat în moduri 
diferite. La o dată foarte timpurie, a fost înțeles ca o apariție vizibilă 
a unei cruci pe cer, însă textul nu spune aşa ceva, iar în lumina 
limbajului simbolic din v. 29, n-ar trebui să ne aşteptăm la o asemenea 
interpretare literală. Unii argumentează că „semnul“ esze Fiul omului 
însuşi, văzut în triumful Său. Alţii scot în evidență faptul că termenul 
grecesc semeion este traducerea în Septuaginta a cuvântului „stindard“ 
sau „steag“, la care se face referire în Vechiul Testament ca fiind 
un semn pentru mobilizarea poporului lui Dumnezeu; (vezi, de 
exemplu: Is. 11.12; 49.22). Cuvintele „steag“ şi „trâmbiță“ (aceasta 
este menţionată şi aici, în v. 31) sunt asimilate împreună în limbajul 


1 D. Lamont, Christ and the World of Thought (Cristos şi lumea ideilor) 
(1934), p. 266. 

2 G.B. Caird, Jesus and the Jewish Nation (Isus şi națiunea evreiască) 
(1965), p. 20. 

liturgic evreiesc care evocă „strângerea laolaltă a evreilor exilați“.! În 
orice caz, este clar că suntem încă în sfera simbolismului apocaliptic, 
iar o identificare literală a „semnului Fiului omului“ nu pare posibilă. 

Triumful Fiului omului va fi întâmpinat de jalea prezisă în Zaharia 
12.10-14.2 Sintagma żoate semințiile pământului ar putea fi tradusă 
mai bine prin „toate semințiile (familiile) țării“, fiindcă în Zaharia 
12.10-14 jalea este în mod explicit restricționată la familiile lui Israel.” 
Atunci, ce se are în vedere aici nu este atât de mult o lamentare a lumii 
întregi, ci răspunsul copiilor lui Israel când vor fi martorii glorificării 
„Aceluia pe care ei L-au străpuns“. În Zaharia 12, jalea apare ca o 
expresie a pocăinţei; aşa că Domnul Isus face aluzie aici la o pocăință 
viitoare a lui Israel, sau am forța textul descifrând aici o asemenea 
aluzie? 

31. Din nou limbajul este evident inspirat din Vechiul Testament. 
(Referitor la zrâmbiza răsunătoare, vezi 15.27.13, precum şi comentariul 
nostru la versetul precedent în legătură cu „semnul“ Fiului omului; 
iar cu privire la expresiile ulterioare, vezi îndeosebi Dt. 30.4 şi Zah. 
2.6, în Septuaginta.) Asemenea pasaje se referă la aducerea în țară 
a israeliților împrăștiați printre popoare, însă, cei care vor fi adunați 
sunt numiți acum aleşii Domnului (de remarcat că acest cuvânt 
mai apare în versetele 22 şi 24, precum şi în 22.14). „Poporul Fiului 
omului“ nu mai este alcătuit doar din membrii națiunii israelite, ci (la 
fel ca în 8.11-12) dintr-o rămăşiţă aleasă, provenită din toate colțurile 
pământului. Acesta va fi corolarul necesar al glorificării Fiului omului. 
Grecescul angeloi ar putea fi tradus prin „soli“ (ca în 11.10) şi se referă 
fie la mesagerii Evangheliei, oamenii care o vor propovădui în lumea 
întreagă (caz în care se sugerează puterea supranaturală care se află în 
spatele unei asemenea predicări), fie la îngeri, potrivit sensului propriu 
al cuvântului (după cum limbajul aproximativ paralel pentru cele două 


1 Vezi T.F. Glasson, JTS 15 (1964), p. 299-300. 

2 Cf cu Apoc. 1.7, în legătură cu o altă combinare a lui Daniel 7.13-14 
cu Zaharia 12.10 şi următoarele, unde „străpungerea“ celui jelit este 
explicit reluată, ca în loan 19.37. 

3 Vezi lucrarea mea, JOT, p. 237, 257. 

4 Vezi lucrarea mea, JOT, p. 63-64, 256-257. 

cazuri din 13.14 şi 16.27 ar putea să ne-o sugereze). Însă, în timp ce 
„îngerii Fiului omului“ în 13.41 îi szrâng pe cei răi pentru a-i scoate 
afară („smulg din Împărăţia Lui pe cei ce săvârşesc fărădelegea“), aici 
ei îi sfrâng pe cei aleși în ea. Prin urmare, aici cuvântul îngeri nu se 
referă, ca în 13.41, la judecata de apoi, ci la extinderea Bisericii în 
lumea întreagă (vezi mai sus comentariul nostru la v. 14), care este 
ulterioară sfârşitului statutului special al poporului Israel, simbolizat 
în distrugerea Templului. 

Aşadar, dacă semnificația imagisticii Vechiului Testament este 
înțeleasă corect, atunci v. 29-31 pot fi recunoscute, aşa cum de altfel 
o şi cere contextul, ca o descriere profund simbolică a semnificației 
teologice a distrugerii viitoare a Templului şi a consecințelor acestei 
distrugeri. Următoarele patru versete vor sublinia în continuare 
iminența împlinirii „tuturor acestor lucruri“, înainte ca v. 36 şi 
următoarele să continue să facă o distincţie clară între momentul 
necunoscut al „parousiei“ şi evenimentele întrezărite în aceste 
versete. 

32-33. Majoritatea copacilor care cresc in Palestina sunt mereu 
verzi, astfel încât lipsa de frunze a smochinu/ui pe timpul iernii este 
foarte evidentă. Frunzele lui mari nu apar până primăvara târziu, un 
semn sigur al apropierii verii. Toate aceste lucruri (adică, probabil, 
evenimentele vădite menţionate în v. 15 şi urm.) sunt în mod 
asemănător un semn sigur că este aproape.! După cum discursul lui 
Isus a fost determinat de întrebarea când avea să fie distrus Templul, 
este firesc să se vadă această referință aici; „urâciunea pustiirii 
şi evenimentele care o însoțesc marchează cu siguranță sfârşitul 
Templului şi a tot ce reprezenta el. 

34. Timpul acestui eveniment catastrofic este acum şi mai 
minuţios specificat, iar solemnul AZevărar vă spun reliefează acest 
lucru ca o declaraţie de remarcat. Cei care văd în acest pasaj o aluzie 
la „parousia“ trebuie deci fie să concluzioneze că interpretarea lor 
s-a dovedit inexactă, fie că expresia această generație nu aduce cu sine 


1 Formularea din RSV „El este aproape“ este cam gratuită. Contextul nu 
oferă niciun indiciu asupra genului adverbului grecesc engys, „aproape“, 
iar subiectul predicatului verbal este aproape nu-i specificat. 

aici înțelesul ei propriu. Spre exemplu, s-a crezut că ea semnifică 
„rasa evreiască“ sau „iudaismul necredincios“. Este neverosimil că un 
asemenea înțeles improbabil pentru substantivul generaţie avea să fie 
mai mult sau mai puţin sugerat fără forțarea unui impediment de 
ordin apologetic! Nici nu se poate admite cu uşurinţă că expresia zoare 
aceste lucruri ar exclude evenimentele descrise în versetele imediat 
precedente. Privind fireşte semnificația acestui verset s-ar conchide 
fie că Isus Se afla într-o eroare (sau Matei L-a înțeles greşit), fie că 
discursul Său încă nu a tratat direct întrebarea din v. 3b referitoare 
la „semnul parousiei Tale şi al sfârşitului veacului acestuia“, ci mai 
degrabă s-a concentrat în întregime până acum asupra primei părți a 
întrebării ucenicilor: „Când se vor întâmpla aceste lucruri (distrugerea 
Templului)?“ 

35. Cuvintele Domnului Isus (asemenea cuvântului lui Dumnezeu, 
Is. 40.8!) pot fi totalmente demne de încredere; acesta este un alt 
obstacol major pentru aceia a căror interpretare face ca v. 34 în cel mai 
bun caz să inducă într-o eroare! 


(v) Parousia neașteptată a Fiului omului (24.36 — 25.13) 


În timp ce răspunsul lui Isus la întrebarea ucenicilor (v. 3) trece 
la „semnul parousiei Sale şi al sfârşitului veacului acestuia“, accentul 
persistă de-a lungul acestui pasaj pe faptul că timpul acelei „parousii“ 
nu este descoperit şi că ea se va petrece atunci când va fi cel mai puțin 
aşteptată — adică nu va exista niciun „semn“ în sensul unei avertizări 
anterioare. Cei mai mulți vor fi surprinşi pe neaşteptate, însă, ucenicii 
trebuie să fie gata în orice moment. Îndemnul din 25.13 este ecoul 
celor spuse în 24.36 şi delimitează astfel această întreagă secțiune ca 
o discuţie lărgită cu privire la „ziua“ şi „ceasul“ care nu sunt cunoscute, 
o temă care reapare într-un mod explicit şi în v. 39, 42, 43, 44, 50, în 
timp ce implicațiile ei sunt scoase în evidență în diferitele pilde şi alte 
afirmații scurte care alcătuiesc secțiunea aceasta. Versetele 36 şi 42 
au paralele în Marcu 13, iar unei însemnate părți din ce rămâne 
de la v. 37 până la finalul capitolului îi corespund pasaje din Luca 
12 şi 17, pe când pilda fecioarelor din 25.1-13 apare doar în Matei 
(deşi tema ar putea fi sugerată de Luca 12.35-37); astfel, se pare că 
această secțiune, la fel ca o parte însemnată a discursurilor lungi din 

Matei, este o colecţie de cuvântări relevante ale Domnului Isus aduse 
împreună pentru a sublinia aspectul esenţial prezentat inițial de v. 36. 

36. Expresia dar despre ziua aceea și despre ceasul acela marchează 
o schimbare deliberată a subiectului prin trecerea de la „aceste 
lucruri“ despre care s-a discutat în v. 33-34. Timpului în care urma 
să se petreacă „aceste lucruri“ putea să i se stabilească o limită 
clară (v. 34), dar nu este cunoscut niciun moment definit pentru 
„Ziua aceea şi ceasul acela“. După cum v. 3 a propus două momente 
diferite pe agenda cuvântării lui Isus, mai întâi „aceste lucruri“ şi apoi 
„parousia Ta şi sfârşitul veacului“, se pare că cel de-al doilea este luat 
în considerare aici. Acest fapt este confirmat de versetele 37 şi 39 
care vorbesc specific despre „parousia“, un cuvânt care a fost în mod 
evident absent din v. 4-35 (excepţie fiind declaraţia din v. 27 conform 
căreia „parousia“ trebuia să fie distinsă de perioada aflată atunci în 
discuţie). La urma urmelor, data „parousiei“ este necunoscută nu 
numai oamenilor şi chiar îngerilor, ci şi Fiului. Acest titlu pentru 
Isus apare şi în 11.27 (vezi comentariul nostru ad loc.); omiterea lui 
din multe manuscrise şi versiuni timpurii ale textului Evangheliei 
(vezi RSV mg.) se datorează probabil dificultății doctrinare privind 
neştiința atribuită lui Isus, un aspect care este absolut improbabil că ar 
fi fost exprimat benevol în tradiţie (şi care, oricum, este cu certitudine 
parte integrantă a textului original din Marcu 13.32). Aceasta este 
declarația cea mai clară în tot Noul Testament referitoare la o limitare 
a cunoaşterii lui Isus, şi probabil are o semnificaţie faptul că a fost 
exprimată în limbajul Tată/Fiu, o relaţie care îmbină ideea unității 
intime cu aceea a dependenței filiale.! 

37-39. Dacă timpul este necunoscut, îi va prinde pe oameni 
nepregătiți. Analogia cu zilele lui Noe sugerează că judecata are să 
fie o trăsătură majoră (deşi nu este întreaga imagine) a venirii Fiului 
omului. Însă, punctul principal este nepregătirea contemporanilor lui 
Noe. În timp ce Noe şi familia lui erau pregătiţi, oricare dintre ceilalți 
continua să trăiască nepăsător față de amenințarea judecății, şi astfel, 
în timp ce Noe a fost mântuit, ei au fost nimiciti. Aplicația este că te 


1 În Evanghelia lui loan ambele teme se împletesc în mod constant: vezi, 
de exemplu, loan 5.19-30; 14.6-11. 

poți pregăti pentru „parousia“, nu prin calcularea datei ei, ci printr-o 
viață de pregătire constantă şi răspuns la avertismentele şi profețiile 
lui Dumnezeu. Aparent, vor exista numai două categorii de oameni: 
cei pregătiți (şi prin urmare mântuiți) şi cei nepregătiți (şi ca urmare 
pierduţi). 

40-41. Această diviziune radicală este întărită de două portrete 
expresive luate din viața de toate zilele întreruptă brusc. Ambii 
bărbaţi sunt implicați în aceeaşi muncă pe câmp, amândouă femeile 
în aceeaşi activitate de măcinat la moară. Nu o anumită diferență 
determinată de muncă sau de situație este ceea ce cauzează separarea, 
ci o diferență în pregătire. (Referitor la ideea unei coexistențe, până 
la judecata de apoi, între cei „mântuiți“ şi cei „pierduţi“ cf. cu 13.30.) 
Acelaşi verb a /ua mai este folosit, de exemplu, în: 1.20; 17.1; 18.16; 
20.17; semnificaţia termenului implică acţiunea de a lua pe cineva 
pentru a fi cu sine, şi ca urmare arată aici mai degrabă spre mântuire 
decât spre distrugerea celui „luat“. Nu se dă niciun indiciu despre 
locul unde sunt duşi cei „luați“; aspectul esenţial este pur şi simplu 
despărțirea certă pe care „parousia“ o va impune. 

42. Concluzia practică ce va putea fi trasă din v. 36-41 este 
aceea a unei pregătiri constante, care va fi şi aspectul esenţial până 
la finalul capitolului şi, de asemenea, al primelor 13 versete din 
capitolul următor. Versetul corespondent în Marcu (13.35) este 
concluzia la o pildă scurtă despre un portar, pildă pe care Matei 
o omite (fără îndoială, fiindcă ea prezintă acelaşi aspect esențial 
ca pilda ceva mai lungă consemnată de el în v. 45-51). Domnu/ 
vostru (în greceşte, kyrios) este redat în versiunea lui Marcu prin 
„stăpânul (Zyrîos) casei“, făcând din nou trimitere la pildă; Matei a 
scos în evidență rezonanța cristologică tainică a cuvântului (cf. cu 
comentariul nostru la 7.21). 

43-44. Aspectul central al v. 36-42 este rezumat într-o mică 
pildă care are corespondent în Luca 12.39-40. Dacă un spărgător de 
case (literal, cuvântul redat prin a sparge înseamnă a „săpa prin“, o 
metodă facilă de a pătrunde într-o casă cu pereți de pământ) le-ar da 
un avertisment prealabil celor din interior, nimeni n-ar fi luat prin 
surprindere; Fiul omului, asemenea unui hoţ, nu anunță timpul sosirii 
Lui. Ca urmare, singura precauţie posibilă este o pregătire constantă. 

În faţa unor declaraţii aşa de clare este uimitor să mai vedem creştini 
care încearcă să afle data „parousiei“! 

45-51. O altă pildă, ceva mai lungă, scoate în evidență un aspect 
esenţial asemănător, dar indică şi ce va însemna „să fii gata“ în termeni 
practici. Pilda prezintă un s/ujizor (literal „rob“) căruia îi este acordată 
autoritate generală ca ispravnic în timpul absenței stăpânului său 
(cf. cu responsabilitatea acordată robilor în 25.14 şi urm.). Robul 
îşi poate exercita isprăvnicia bine (v. 45-47) sau rău (v. 48-51). 
Modul în care sunt descrise aceste opțiuni ajută la conturarea unei 
înțelegeri mai concrete a ceea ce înseamnă să fii „gata“; asta nu 
înseamnă să aştepţi stând cu mâinile în sân, ci să ai grijă de gospodărie 
(v. 45-46) — cu alte cuvinte, prin slujirea altora ne pregătim noi 
pentru „parousia“. Prin contrast, nepregătirea constă în exploatarea 
egoistă a altora (v. 49). Aşadar, „«a veghea» înseamnă o slujire activă, 
laborioasă, responsabilă“. Răsplata pentru credincioşie este un loc 
de responsabilitate permanentă şi mai mare (v. 47; cf. cu 25.21, 23); 
pedeapsa pentru eşec este literalmente a fi „tăiat în bucăți“ (v. 51 
— vezi RSV mg.), o scenă de sălbăticie a parabolei care aminteşte de 
„chinuitorii“ din 18.34 (cf cu 1 Sam. 15.33; Evr. 11.37). Dar, la fel 
ca în 22.13 şi 25.30, aplicaţia îşi găseşte şi de data aceasta drumul în 
parabolă, şi astfel pedeapsa aplicată robului este descrisă mai departe 
în termenii folosiți mai devreme pentru soarta finală a celui rău 
(cf cu 8.12; 13.42, 50). Această soartă el o va împărtăşi împreună 
cu făzarnicii, ca urmare, ucenicul necredincios nu se poate aştepta să 
aibă o soartă mai bună decât „fățarnicii“, care au fost criticați aspru 
în capitolul 23 pentru că nu făceau ceea ce poziţia lor declarată le 
impunea să facă. 

25.1-12. Pilda fecioarelor este o argumentație suplimentară în 
favoarea aceleiaşi chemări la o pregătire constantă pentru o „venire“ 
care va avea loc la o dată pe care nimeni n-o poate prezice. Această 
temă a condus deja la accentul pus pe o divizare între cei pregătiți şi 
cei nepregătiți (24.40-41, 45-51), şi care este acum pusă în evidență 
şi mai clar prin destinele care vor contrasta „în ziua aceea“ ale celor 
înțelepte şi neîntelepte (v. 2, 8-9). Aceşti termeni au fost deja folosiți 


1 Lambrecht, in Didier, p. 328. 

pentru a marca o separare asemănătoare în 7.24-27 şi în 24.45, iar în 
fiecare caz persoanele „înțelepte“ au fost descrise ca unele care sunt 
angajate în acţiuni corespunzătoare statutului lor declarat. Aşa că 
şi această pildă este preocupată în primul rând de luarea de măsuri 
adecvate în legătură cu „ziua“ care va veni, pentru a nu fi surprinşi 
nepregătiți. Când ziua aceasta a sosit, va fi prea târziu să te mai 
pregăteşti, iar ușa va fi închisă. 

Este disputat în ce măsură detaliile pildei sunt menite să ofere 
identificări „alegorice“. Faptul de a-L vedea în spatele mirelui pe 
Isus Însuşi pare să aibă o justificare în lumina afirmației din 9.15. 
Aceasta ar fi o înfăţişare proeminentă ca El s-o folosească, de vreme 
ce Vechiul Testament Îl descrie frecvent pe Dumnezeu (nu pe Mesia) 
ca fiind Mirele, iar Israel mireasa (Is. 54.4-5,; 62.5; ler. 2.2; Osea 
1 — 3 etc.), însă, acesta n-ar fi singurul caz din pildele lui Isus 
care-L plasează într-un rol atribuit expres lui Dumnezeu în Vechiul 
Testament.! În acest context, unde focalizarea este pe „parousia“ Fiului 
omului, această identificare pare necesară; şi în acest caz probabil este 
rezonabil a vedea în petrecerea de nuntă ospățul mesianic, aşa cum a 
fost menţionat în 22.1-14 (vezi comentariul nostru la 8.11). Însă, a 
căuta identificări specifice pentru untdelemn (credinţa? faptele bune?) 
sau pentru fecioarele respective, dincolo de a fi nişte reprezentanți ai 
celor care sunt pregătiți sau nu, pare să depăşească ceea ce presupune 
contextul. Parabola, cu detaliile sale foarte evidente, este în esență 
un avertisment de a-ţi lua toate măsurile necesare pentru a nu fi 
surprins nepregătit, o avertizare care se poate aplica unor grupuri 
diferite din vremuri diferite. A fost un avertisment adresat în mod 
specific membrilor Bisericii declarate pentru a nu-şi închipui cumva 
că viitorul lor le-ar fi fost asigurat în mod necondiționat, toate cele 
zece fecioare aşteaptă să fie la festivitate, şi până când nu vine acest 
moment, nu există nicio diferență aparentă între ele — criza este aceea 
care va separa pe cei pregătiți de cei nepregătiți. 

1-4. Conjuncţia atunci leagă în mod clar pilda aceasta de 
avertismentul precedent; nu este o descriere a Împărăției cerurilor în 


) 


general, ci a ceea ce se va întâmpla atunci când planul suveran al 


1 Vezi P.B. Payne, GP, II, p. 338-341. 

lui Dumnezeu va atinge punctul său culminant la „parousia“ Fiului 
omului. Detaliile parabolei nu sunt toate clare, de vreme ce obiceiurile 
de nuntă de pe vremea aceea nu ne sunt pe deplin cunoscute. Fecioare/e 
s-ar putea să fie nişte însoţitoare ale miresei sau slujitoare în casa 
mirelui, sau poate prietene şi vecine. (Expresia „însoțitoarele miresei“ 
din titlul nostru nu trebuie să fie interpretat în mod necesar într-un 
context cultural modern!) Ele aşteaptă să-l însoțească pe mire în cadrul 
festivităților nupțiale, probabil în ultimul stadiu al ceremoniilor, în 
timp ce el îşi aduce mireasa acasă pentru ospățul de nuntă. Aparent, 
este vorba despre o defilare cu torţe, cande/e/e fiind probabil mai 
degrabă nişte „torţe“ (bucăți de stofă îmbibate cu ulei înfăşurate pe un 
baston) decât lămpi sau candele, care sunt descrise printr-un cuvânt 
diferit în 5.15 şi 6.22; cuvântul folosit aici înseamnă în mod obişnuit 
„torțţă“ sau „făclie“.! Adăugirea „şi a miresei“ la sfârşitul v. 1 (vezi RSV 
mg.) are suportul unui manuscris timpuriu; însă, este mai probabil să 
fi fost adăugată pentru a completa descrierea (o nuntă fără mireasă 
este neobişnuită — dar Isus nu povesteşte o întâmplare completă!), 
decât să fi fost omisă de către o Biserică care fusese învățată să se 
considere pe ea însăşi ca „mireasa lui Cristos“ (Ef. 5.23-32). 

5. Jeremias? argumentează plauzibil că mirele a întârziat din 
pricina unor negocieri îndelungate privind problemele financiare. 
Tema unei veniri întârziate a apărut deja în 24.48 şi va fi reluată în 
25.19; fără îndoială că era deja o problemă atunci când şi-a scris Matei 
Evanghelia — cum se putea ca o venire „iminentă“ să fie atât de mult 
întârziată? Această pildă, la fel ca ultima (vezi 24.50), insistă asupra 
faptului că întârzierea nu este o scuză pentru a nu fi pregătit în orice 
moment. Că fetele au afipit și au adormit (sensul formelor verbale în 
greacă este că fecioarele „au moțăit şi au adormit profund“) nu este o 
greşeală în sine, fiindcă atât cele „înțelepte“ cât şi cele „neînțelepte“ 
au făcut acest lucru; pe timpul „întârzierii“, viaţa trebuie să continue, 


1 Jeremias (PJ, p. 172-174) discută pe larg detaliile parabolei, dar se 
sprijină prea mult pe obiceiurile arabe moderne! Referitor la o discuţie 
mai moderată, vezi A.W. Argyle, ExpT 86 (1975), p. 214-215. În legătură 
cu „torţele“, vezi şi NBD, p. 672. 

2 Vezi Jeremias, PJ, p. 172-174. 

şi nu putem trăi într-o alertă permanentă. Ceea ce făcea diferența era 
dacă ele se pregătiseră deja pentru întâmpinarea mirelui sau lăsaseră 
pregătirea pentru ultima clipă, când avea să fie prea târziu. 

6-10. Și-au pregătit candelele este ad litteram „şi-au aranjat torțele“. 
Le-au aprins pentru procesiune. O torță bine îmbibată va arde 
aproximativ un sfert de oră, dar cele fără ulei foarte curând nu mai 
luminau şi se stingeau. Riposta dată de cele înze/epre celor neînzelepre 
(care ar trebui tradusă probabil mai puternic decât în RSV, „Sigur că 
nu; nu va fi niciodată suficient...“) nu este o dovadă de egoism şi lipsă 
de preocupare faţă de ceilalți, ci scopul prezenței sale în pildă ar putea fi 
să ne aducă aminte că nimeni nu se poate sprijini în ultimă instanță pe 
starea de pregătire a altuia. De asemenea, finalitatea formală a expresiei 
s-a încuiat ușa cu greu se potriveşte atmosferei unei nunți sătești; însă, 
scoate în evidență cu eficiență aspectul esențial, şi anume că există un 
„prea târziu“ în timpul sau planul lui Dumnezeu (cf. cu Evr. 3.7-4.13). 

11-12. Aplicația nuanțează intens parabola. Apelul fetelor şi 
răspunsul mirelui aminteşte de cuvintele înfiorătoare din 7.22-23; 
aici, la fel ca acolo, Nu vă cunosc este mai degrabă o formulă decisivă 
de respingere decât o simplă declarație vizând o stare de fapt (care cu 
greu putea fi valabilă referitor la jumătate din procesiunea nupțială!). 
Formularea din 22.14, „Mulţi sunt chemati, dar puţini sunt aleşi“, ar 
rezuma în mod corespunzător aspectul esenţial, care este asemănător 
celui menționat în 22.11-13: nu este suficient să te afli „în acțiune“, 
pentru a fi un ucenic declarat; ucenicul trebuie să fie pregătit şi 
pentru întâlnirea finală. Cum trebuie să ne pregătim, această pildă nu 
specifică, dar următoarea parabolă va relua acest aspect. 

13. Acest verset rezumă mesajul întregii secțiuni care a început în 
24.36. Chiar dacă nu se potriveşte literalmente celor întâmplate în 
pilda tocmai relatată (nici fecioarele înțelepte, nici cele neînțelepte 
„n-au stat treze“ — ceea ce literal înseamnă a veghea), foloseşte totuşi 
o metaforă diferită pentru a scoate din nou în evidență apelul pentru 
o pregătire constantă. 


(vi) Pilda talantilor (25.14-30) 


Tema de „a fi gata“, care a dominat ultima secțiune, se găseşte în 
centrul acestei pilde, care din nou descrie o „venire“ şi urmările ei 

pentru cei care ar fi trebuit să se pregătească să-i facă faţă.! Însă, această 
parabolă reia întrebarea pe care Pilda celor zece fecioare a lăsat-o 
fără răspuns: ce este „pregătirea“? Nu este o problemă de „aşteptare“ 
pasivă, ci una de activitate responsabilă, producând rezultate pe care 
„stăpânul“ care vine le poate vedea şi aproba. Fiindcă timpul de 
aşteptare n-a fost conceput să fie o „întârziere“ zadarnică, fără sens, ci 
o perioadă a oportunităţilor care să permită o întrebuințare eficientă 
a „talanților“ încredinţaţi „robilor“ săi. 

Folosirea în limba engleză (ca şi în română) a cuvântului „talant“ 
pentru o aptitudine naturală (sau supranaturală) provine din această 
pildă şi reprezintă o aplicaţie obişnuită a ei la nevoia de „a trăi la 
nivelul întregului nostru potențial“. Însă, desigur, grecescul ża/anton 
indică pur şi simplu o sumă de bani, parte a conţinutului întâmplării 
relatate în pildă, iar interpretarea noastră n-ar trebui să fie influențată 
de folosirea ulterioară a termenului în engleză sau română. În 
contextul lucrării Domnului Isus, sumele de bani încredințate robilor 
aveau să reprezinte nu atât aptitudinile naturale acordate oamenilor 
în general, ci mai degrabă privilegiile şi oportunitățile specifice ale 
Impărăţiei cerurilor. Oportunităţile deschise unui ucenic pot să difere 
în privința caracterului şi mărimii lor; însă, toate acestea trebuie să 
fie exploatate cu credincioşie înainte ca stăpânul să se întoarcă. Prin 
urmare, „pregătirea“ constă în a avea deja îndeplinite cu credincioşie 
responsabilitățile noastre ca ucenici, indiferent dacă ele au fost mici 
sau mari. Stăpânul este cel care alocă mărimea responsabilității; 
datoria robului este doar de a-şi duce la îndeplinire cu credincioşie 
rolul încredințat lui. 

O pildă asemănătoare consemnată în Luca 19.12-27 evidenţiază 
în esență acelaşi aspect, deşi diferă substanțial în detalii. Cele 
două parabole au fost considerate de obicei variante ale aceleiaşi 
pilde iniţiale rostită de Isus, deşi părerile sunt împărţite în privința 
identificării versiunii care se apropie cel mai mult de cea originală. 
Totuşi, este cel puţin posibil ca Isus să fi spus parabole asemănătoare 
cu mai multe ocazii, schimbând detaliile pentru a sublinia sfere 


1 J. Lambrecht (în Didier, p. 311) consideră Matei 24.:36 — 25.30 ca o 
singură secţiune pe care o include sub titlul „Îndemn la veghere“. 

diferite ale aplicației în funcţie de audiență. În orice caz, fiecare pildă 
ar trebui să fie interpretată pe temeiul propriilor ei termeni, şi nu prin 
intermediul celeilalte. 

14-18. Conjuncţia fiindcă (în româneşte, atunci) indică o 
legătură apropiată cu tema dezvoltată în 24.36 — 25.13 şi îndeosebi 
cu îndemnul din v. 13. Robii (slujitori este eufemismul obişnuit 
pentru acest cuvânt) se ridicau deseori la poziții de mare influență şi 
responsabilitate (cf cu 18.23 şi urm.; 21.34-36; 24.45 şi urm.). Chiar 
şi aşa, sumele încredințate lor sunt uriaşe: un ża/ant varia de la un loc 
la altul şi depindea de metalul folosit pentru scopuri monetare; însă, 
în general, era considerat echivalentul a 6.000 de dinari (referitor 
la dinar, vezi comentariul nostru la 20.1-7), astfel încât în termenii 
puterii de cumpărare moderne reprezintă mii de lire sterline (vezi 
comentariul nostru la 18.23-34). Alocarea acestor sume uriaşe după 
puterea/abilitatea fiecăruia nu vizează doar flerul comercial, ci este 
o recunoaştere a faptului că Dumnezeu Se relaționează cu poporul 
Său luând fiecare ins ca persoană individuală ale cărei circumstanțe 
şi personalitate diferă de ale celorlalți. Al treilea slujitor a dat greş să 
recunoască intenția stăpânului său şi a înlocuit slujirea cu siguranța. 
Pentru acest scop (greşit) acțiunea lui era în totalitate adecvată. „Banii 
pot fi păstraţi doar prin îngroparea lor în pământ“, observa un rabin 
de mai târziu (Baba Metzia 42a). Însă, cf. cu 13.44 pentru rezultatul 
posibil! 

19-23. În legătură cu intervalul de timp (după multă vreme), vezi 
comentariul nostru la 25.5. Le-a cerut socoteala scoate în evidență 
cu claritate faptul că lor le fuseseră dați banii special pentru negoţ 
— profitul acumulat nu era un bonus neaşteptat, ci era ceea ce s-a 
urmărit de la început (vezi această idee şi în Lc. 17.10). Schweizer 
observă că „răsplata“ dată pentru îndeplinirea cu credincioşie a acestei 
responsabilități nu este „o pensie bună, ci o responsabilitate şi mai 
mare“.! De remarcat că ambii robi primesc o apreciere identică, în 
ciuda diferenţei de responsabilități acordate; procentajul beneficiilor 
realizate de ei a fost acelaşi, deşi înzestrarea lor iniţială fusese diferită. 
Intră în bucuria stăpânului tău nu prea este un limbaj comercial (nici 


1 Vezi Schweizer, p. 471. 

chiar în mai mondena versiune GBN, „Intră şi fii părtaş fericirii 
mele“!); aici, la fel ca în v. 30, aplicaţia se strecoară din nou în relatarea 
întâmplării. 

24-28. Robul al treilea a eşuat pur şi simplu prin înțelegerea 
eronată a naturii responsabilității sale. Eşecul lui s-a datorat nu 
atât de mult leneviei cât mai ales „unui gen de fatalism religios şi 
oriental“ (Bonnard). La baza acestuia era percepţia sa despre stăpânul 
lui (care, puțin mai târziu, în v. 26, o acceptă cu o ironie cruntă) ca 
un „capitalist nesăţios“ (Beare). Desigur că această caracterizare 
nu este o descriere alegorică a lui Dumnezeu, mai mult decât prin 
intermediul altor personaje nu tocmai ideale care-L reprezintă 
pe El în alte pilde (Lc. 11.5-8; 16.8; 18.2-5 etc.). Totuşi, chiar pe 
baza acestei percepții nemăgulitoare a stăpânului, acțiunea robului 
a fost iresponsabilă; reprezintă o ucenicie care constă în a te păstra 
în siguranță (autoprotejare) şi astfel nerealizând nimic (în contrast 
cu 10.39): este ceea ce Schweizer numeşte „o religie preocupată 
numai de a nu comite ceva greşit“.! „A fi pregătit“ nu constă doar în 
a-ți păstra viața curată, ci într-o slujire activă, responsabilă, plină de 
credincioşie care produce rezultate. 

29-30. Versetul 29 este o repetare a celor spuse în 13.12 (vezi 
comentariul nostru ad loc.). În v. 30, la fel ca în 24.51, parabola a fost 
„invadată“ de aplicaţia ei, iar descrierea tradițională privind soarta 
celor răi (cf cu 8.12; 13.42, 50) scoate în evidență explicit faptul că 
pilda trebuie să fie înţeleasă (precum v. 21, 23 deja indicaseră) în 
termenii fundamentului final al mântuirii sau condamnării. 


(vii) Judecata finală (25.31-46) 


Tema judecății care se repetă în capitolele 23 — 25 atinge aici 
apogeul ei superb. În particular, chemarea de a fi pregătiți pentru 
„parousia Fiului omului“ a ridicat în mod sporit întrebarea referitoare 
la ce anume constituie pregătirea, la modul în care cineva poate fi 
pregătit. Secţiunea precedentă a început să răspundă la această 
întrebare; acum suntem duşi mai departe pentru a înţelege criteriile 
pe care trebuie să fie întemeiată judecata. 


1 Vezi Schweizer, p. 473. 

Această descriere plină de putere a judecății de apoi este uneori în 
mod eronat luată drept o „pildă“. De fapt, în timp ce versetele 32-33 
conțin metafora unui păstor, aceasta este de altfel o scenă a judecății 
directe, asemănătoare în concepţia ei cu viziunile apocaliptice şi 
profetice privind „ziua Domnului“, viziuni aflate în Vechiul Testament 
şi în literatura evreiască de mai târziu; însă, depăşindu-le cu mult în 
cel puțin trei moduri: (a) Însuşi Fiul omului este în centru, atât ca 
Judecător cât şi ca Acela căruia oamenii trebuie să-I răspundă pentru 
a fi declaraţi „binecuvântați“ (v. 34); (b) „toate naţiunile“ sunt judecate, 
nu numai Neamurile; (c) criteriul judecății nu este atitudinea lor față 
de Israel sau nici măcar față de Legea lui Dumnezeu, ci modul în care 
i-au tratat pe „frații neînsemnați“ ai lui Isus. 

Până nu de mult s-a presupus în general că acest pasaj ar susține 
mântuirea veşnică pe baza faptelor de bunătate față de toți cei aflați 
în nevoie şi că, prin urmare, mesajul acestui text ar fi un fel de etică 
umanistă, cu niciun conţinut specific creştin. Ca atare, a apărut o 
dificultate pentru cei care şi-au întemeiat înțelegerea Evangheliei pe 
învățătura lui Pavel conform căreia omul este justificat prin credința 
în Cristos şi nu pe baza „faptelor bune“. Şi atunci Matei (sau Isus) ar 
fi împotriva lui Pavel? 

Totuşi, comentatori mai recenți au insistat că o asemenea 
interpretare nu face dreptate descrierii celor în nevoie ca frazi ai lui Isus, 
nici folosirii în altă parte în Matei a limbajului despre „aceşti micuţi/ 
neînsemnați“ (vezi mai jos, comentariul nostru la v. 40). Ca urmare, 
este tot mai acreditată ideea că respectivul criteriu al judecății nu este 
bunătatea față de cei în nevoie în general, ci răspunsul naţiunilor față 
de ucenicii aflaţi în nevoie. Pasajul este uneori descris ca o extindere 
a temei din 10.40-42, unde dăruirea unui pahar cu apă cu motivaţia 
specifică „pentru că el este un ucenic“, aşa că „cine vă primeşte pe voi 
pe Mine Mă primeşte“. Părerile sunt împărțite cu privire la faptul 
dacă Isus i-a avut în mod specific în minte pe misionarii creştini 
(cum ar sugera-o contextul în cap. 10), sau pe pastori şi învățători, 
sau un alt grup special din numărul ucenicilor (acei neînsemnați 
care sunt „cei mai mari în Împărăţia cerurilor“, 18.3-4). Însă, pe baza 
oricăreia dintre aceste perspective, criteriul decai devine nu doar o 
problemă de filantropie, ci răspunsul oamenilor la Împărăția cerurilor 

atunci când aceasta le este prezentată în persoana „fraților“ lui Isus. 
Prin urmare, la fel ca în 7.21-23, este în ultimă instanţă o întrebare 
privind relaţiile lor cu Isus Însuşi. 

Această linie de interpretare, care pare mai verosimilă în armonie 
cu accentul teologic al Evangheliei în general, va fi asumată în 
comentariile următoare.! 

31. Unele referințe la venirea Fiului omului în slava Sa, cu toti sfinții 
îngeri au apărut deja în 16.27-28; 24.30-31; iar scaunul de domnie al 
slavei Sale este ecoul afirmației din 19.28. Cu prilejul comentării 
acelor pasaje (şi 10.23) am sugerat că această împlinire a vedeniilor 
din Daniel 7 este un fapt la care Isus Se aştepta din ce în ce mai 
mult, de-a lungul întregii perioade dintre învierea Lui şi „parousia“ 
Lui, pe măsură ce „stăpânirea Lui, care este o stăpânire veşnică“ 
prezisă în Daniel 7.14 devine din ce în ce mai evidentă. Aici vedem 
punctul culminant al împlinirii progresive, fiindcă pare clar din cele 
ce urmează că suntem acum transpuşi în fața manifestării culminante 
a acelei autorități prin judecata finală asociată cu „parousia“ (care a 
fost centrul întregului discurs de la 24.36 încoace). Însă, Isus trece 
dincolo de vedenia lui Daniel 7, fiindcă dacă în acest pasaj tronul Îi 
aparţine lui Dumnezeu Judecătorul, acum Însuşi Fiul omului este Cel 
care şade pe el ca Rege (v. 34); în plus, expresia cu fozi sfintii îngeri 
este probabil ecoul profeţiei din Zaharia 14.5, unde ei Îl însoțesc 
— cum zice profetul — pe „Domnul, Dumnezeul tău“ la venirea Lui 
pentru judecată. Şi în v. 32 limbajul aminteşte de strângerea tuturor 
națiunilor pentru judecată în Ioel 3.1-12, unde din nou Dumnezeu 
este Cel care şade la judecată.? Totuşi, această Persoană divină încă Se 
referă la „Tatăl Meu“ ca fiind Cel care a pronunţat judecata; contextul 
ideilor pare apropiat de cel din loan 5.19-29,unde Tatăl I-a dat Fiului 
„putere să judece, întrucât este Fiu al omului“ (v. 27). 

32-33. Aspectul esențial al metaforei păstoru/ui este destinat 


l Pentru o evidenţiere folositoare a interpretărilor sugerate, vezi G.E. 
Ladd în R.N. Longenecker şi M.C. Tenney (editori.), New Dimensions 
in New Testament Study (Noi dimensiuni în studiul Noului Testament) 
(1974), p. 191-199; de asemenea, mai recent, Stein, p. 130-140. 

2 Vezi şi lucrarea mea, JOT, p. 157-159. 

să sublinieze încă o dată despărfirea finală a celor care până în acel 
moment au fost amestecați împreună (aşa cum este cazul de obicei 
cu oile şi caprele în turmele palestiniene, caprele fiind mai greu de 
deosebit de oi la o privire superficială, pentru că acestea nu seamănă 
cu varietățile albe din Europa!). (În legătură cu acest accent asupra 
separării, care a fost şi tema-cheie din 24.38, cf cu pildele Împărăției 
cerurilor din cap. 13). Nu există teren de mijloc între cei mântuiți 
şi cei pierduţi. O;/e (care sub aspect comercial au mai mare valoare 
decât caprele) sunt o imagine obişnuită în Vechiul Testament pentru 
poporul lui Dumnezeu, şi astfel îi simbolizează în mod adecvat pe 
cei „binecuvântați“ aici. Locurile /a dreapta şi la stânga în cultura 
evreiască, precum şi în numeroase alte culturi, simbolizează favoarea 
şi respectiv dizgraţia, reuşita şi nereuşita. 

34. În legătură cu Fiul omului văzut ca Împăratul, cf. cu 13.41; 
16.28; 19.28. Titlul reflectă destinul culminant al Fiului omului 
conform cu Daniel 7.14. Însă, dacă E7/ este Rege, atunci ce fel de 
Împărăție pot moșteni cei neprihăniți? Matei 19.28 sugera că ucenicii 
Săi vor fi părtaşi autorităţii Lui împărăteşti, iar în 25.21, 23 „răsplata“ 
este definită ca o importantă sporire a autorității. Aşadar, limbajul 
folosit aici poate indica nu numai ideea „intrării“ în „Împărăția Lui“, 
dar şi aceea a unei delegări sau împărtăşiri a autorității Lui, o „domnie“ 
a lor proprie, sub autoritatea Lui. În legătură cu (împărăția) pregătită, 
cf. cu 20.23, unde din nou este vorba despre o împărtăşire a autorității 
lui Isus „în Împărăţia Lui“. A şti că această Împărăţie este stabilită a 
la întemeierea lumii, sigură şi de neschimbat, este o asigurare solidă 
pentru ucenicii persecutați într-o lume ostilă. 

35-36. Greutățile listate aici evocă promisiunile din cap. 10 făcute 
de Isus ucenicilor Săi referitoare la misiunea lor şi repetate în mod 
vădit de Pavel când el şi-a descris experiențele de misionar creştin 
în 2 Corinteni 11.23-27. Gesturile de bunătate aşteptate ca răspuns 
la aceste greutăți amintesc de Isaia 58.7; lista este repetată de patru 
ori în acest pasaj cu intenţia clară de a fi amintită ca un ghid pentru 
ucenicie practică. Tocmai prin asemenea fapte se poate pregăti cineva 
pentru judecată. 

37-39. În timp ce denotă de obicei caracterul şi purtarea unui 
om integru, cuvântul neprihănit poate avea şi un sens juridic, acela 

de „achitat“, şi astfel îi indică aici pe aceia în favoarea cărora a fost 
pronunțat un verdict favorabil (cf. cu 13.43, 49). Neputinţa lor de 
a recunoaşte pe cine ajutau este o mărturie elocventă a bunăvoinţei 
Regelui care este prezent în mod necunoscut în ucenicul Său cel mai 
umil. 

40. Referitor la fratii lui Isus, cf. cu 12.48-50;, 28.10. Este un 
termen special pentru ucenicii Lui, nu pentru oameni în general. 
Referința la cei mai neînsemnați dintre ei în această conexiune ne 
aminteşte de „aceşti micuţi“ pomeniţi în 10.42, expresie preluată 
mai complet în 18.6, 10, 14. (Vezi, mai sus, comentariul nostru la 
aceste versete, precum şi la 18.5). În 10.42, referința vizează îndeosebi 
ucenicii trimişi în Numele Stăpânului; în cap. 18 se referă mai mult la 
relațiile din cadrul Bisericii. Ca urmare, pare inadecvat să-i relaționezi 
pe „cei mai neînsemnați frați“ ai lui Isus de aici la un grup specific. 
Este un fapt că în orice frate al lui Isus, oricât de neînsemnat ar fi el, 
Isus Însuşi este slujit, şi drept urmare tocmai aceasză slujire constituie 
criteriul judecății, întrucât indică modul în care cineva reacționează 
față de Isus Însuşi. Este important să observăm că în fiecare dintre 
pasajele care se referă la „aceşti micuţi/neînsemnaţi“, aspectul esenţial 
este să declare importanța unor asemenea oameni tocmai datorită 
identificării lor cu Domnul Isus (vezi mai ales 10.40, 42; 18.5). La 
acest punct, Green face următoarea remarcă: „Este punctul cel mai 
apropiat în care Matei sau tradiţia sinoptică în general, ajung să 
perceapă Biserica întocmai ca Trup al lui Cristos“. 

41. La fel ca în 7.23, afirmația finală este Zepărzari-vă de la Mine, 
ceea ce înseamnă pierderea părtăşiei cu Domnul Isus. Referitor la foc 
ca o imagine a Iadului, cf. cu 5.22; 13.42, 50; 18.8-9. Aici, la fel ca în 
18.8, focul este veșnic, un cuvânt care poate transmite fie sensul de a 
„continua veşnic“, sau acela de „apartenență la veacul care va veni“. 
În primul caz, ar putea fi vorba fie despre un foc care nu se stinge 
niciodată fiindcă este în permanență alimentat cu alt combustibil, deşi 
materialul pus pe foc nu dăinuieşte veşnic, fie despre experienţa unei 
arderi nesfârşite cunoscută de cei b/estemati. Prin urmare, este clar 
că terminologia folosită în versetele 45 şi 46 nu rezolvă diferendul 


| Vezi Green, p. 206. 

dintre cei care cred că Iadul constă într-un chin conştient fără sfârşit 
şi cei care îl înțeleg ca pe o anihilare.! În timp ce la v. 34 se spune că 
„Împărăţia“ a fost pregătită pentru cei binecuvântați, focul din v. 41 
nu este pregătit pentru cei blestemaţi, ci mai degrabă pentru diavol şi 
îngerii lui; cei blestemaţi se îndreaptă spre o soartă care nu le fusese 
rânduită lor. 

42-45. La fel ca în v. 37-39, nota dominantă este un element de 
surpriză. Modul lui Isus de evaluare a slujirii nu este cel care apare 
natural; aşa după cum, deseori, învățătura Lui consemnată aici 
răstoarnă standardele lumii. „Vina“ celor blestemaţi provine nu atât 
de mult din săvârşirea unor lucruri greşite sau rele, cât mai ales din 
eşecul lor de a face binele. La fel ca în 25.1-12 şi 14-30, a nu face 
nimic este văzut ca fiind drumul spre condamnare. 

46. Pe tot parcursul acestui pasaj au fost menţionate doar două 
categorii de oameni, cei binecuvântați şi cei blestemați: cei „pentru“ şi 
cei „contra“ (cf. cu 12.30). Aşadar, este normal să existe şi numai două 
destine (cf. cu Dan. 12.2). (Referitor la cuvântul veșnic, vezi comentariul 
nostru la v. 41). Dar, în timp ce focul şi pedeapsa pot duce cu ele ideea 
anihilării, viaza prin însăşi natura ei exclude posibilitatea terminării. 
Dacă cuvântul „durabil“ ar fi o „traducere greşită nefavorabilă“ în 
legătură cu soarta celor răi, este clar că el exprimă o parte esenţială a 
ceea ce trebuie să ne transmită expresia viaza veşnică? 


l A traduce aionios prin „durabil“ în loc de „veşnic“ ar avea ca efect 
prescrierea acestei probleme prin admiterea doar a acelui sens al 
cuvântului aionios care, în opinia adepților teoriei „anihilării“, n-ar fi 
cerut în acest context. De aici şi comentariul lui Tasker (p. 240) privind 
folosirea în AV a termenului „durabil“ în v. 41 şi 46: „Cu certitudine, 
ar fi dificil să exagerăm efectul dăunător al acestei traduceri greşite 
nefavorabile“! 

2 Pentru relevanta acestor versete într-o discuţie despre soarta celor răi, 
vezi C. Brown, NIDNTT, III, p. 98-100. 





V. MOARTEA ŞI ÎNVIEREA DOMNULUI ISUS 
(26.1 — 28.20) 


Ajungem acum la evenimentele care, îndeosebi de la 16.21, au 
fost prezise cu insistenţă ca fiind scopul esenţial şi încununarea 
lucrării Domnului Isus. Aceasta nu mai este o „anexă“ sau 
un „epilog“ (aşa cum au sugerat uneori cei care văd structura 
Evangheliei alcătuită din cinci „cărţi“ încheiate cu câte unul din 
cele cinci mari discursuri; vezi Introducere, p. 69-71); mai degrabă 
Martin Kăhler a pus accentul la locul potrivit când a descris 
Evangheliile (cu o anumită exagerare!) ca „narațiuni ale Patimilor 
cu introduceri extinse“. 

De acum încolo, Matei urmează naraţiunea lui Marcu foarte 
îndeaproape (spre deosebire de Luca şi Ioan care, amândoi, în timp 
ce menţin o ordine de bază a evenimentelor, s-au inspirat din tradiții 
independente importante). Practic totul în Marcu 14 — 15 reapare 
în Matei 26 — 27 (cu excepţia câtorva detalii narative mai puțin 
esențiale) şi puţin este adăugat dincolo de aluziile caracteristice ale 
lui Matei la Scriptură şi modul său propriu şi specific de relatare a 
aceloraşi evenimente. Secţiunea cea mai evident diferită de Marcu 
din cap. 26 — 27 este consemnarea morții lui Iuda în 27.3-10, iar 
aceasta, asemenea narațiunilor din cap. 1 — 2, este realmente o relatare 
a împlinirii, structurată în jurul unuia dintre citatele tip formulă ale 
lui Matei. Remarcabil este faptul că în aceste capitole învățăturile 
lui Isus lipsesc cu desăvârşire; cu excepția câtorva afirmaţii-cheie, 
Isus păstrează tăcerea. Timpul pentru învățătură şi ca urmare timpul 

pentru a da un răspuns la apelul lui Isus, trecuse. Rămânea de făcut 
doar lucrarea pentru care El venise în lume. 

De-a lungul acestor capitole se repetă două sublinieri 
complementare. Pe de o parte, Isus Se îndreaptă cu ascultare spre un 
destin care „trebuie“ să se întâmple în vederea împlinirii Scripturilor. 
Fiul lui Dumnezeu duce la îndeplinire cu bunăvoință planul Tatălui. 
Nu există nicio percepţie că El ar fi o victimă nefericită în fața unor 
forțe prea puternice; El este în control. Însă, în acelaşi timp, există un 
accent egal pus pe acțiunile deliberate şi responsabile ale celor care sunt 
hotărâți să-L piardă — în principal conducătorii evrei, dar şi mulțimea 
evreilor şi în special trădătorul Iuda. Aşadar, planul de mântuire al lui 
Dumnezeu şi voința cea rea a oamenilor sunt împletite aici împreună 
într-o dramă extrem de alertă, şi care se va încheia în capitolul 28 cu 
triumful final al Cristosului înviat ca Domn al tuturor. 


A. PREGĂTIREA PENTRU PĂTIMIRE (26.1-46) 


(î) Introducere (26.1-2) 


Formula lui Matei folosită acum pentru ultima dată (cf cu 7.28; 
11.1; 13.53; 19.1) include cuvântul zoaze, probabil pentru a sublinia 
că acesta este sfârşitul învățăturii lui Isus. Se poate să fie un ecou 
deliberat al formulei similare care a încheiat învățătura lui Moise 
în Deuteronom 32.45. Evocarea de către Isus a prevestirilor Sale 
anterioare privind pătimirea Sa (16.21; 17.22-23; 20.18-19) are 
ca scop sublinierea faptului că ceea ce este pe cale să se întâmple 
fusese planificat de Dumnezeu (chiar mai înainte de a fi „plănuit“ de 
oameni în v. 3-5!) şi că Isus cunoaşte mai dinainte şi aceste lucruri 
şi le acceptă. Faptul că se întâmplă la Paște nu este o coincidență; 
comemorarea izbăvirii lui Israel din Egipt este timpul potrivit pentru 
realizarea actului final al răscumpărării.! Semnificația tipologiei 
Paştelui va deveni mai evidentă în v. 17-30. După două zile înseamnă 


1 Cf. cu Targumurile palestiniene despre Exodul 12.42 care identifică 
„patru nopţi“ ce trebuie amintite, dintre care noaptea Paştelui este cea 
de-a treia şi noaptea răscumpărării mesianice viitoare cea de-a patra. 
Vezi B.D. Chilton în GP, I, p. 28-32. 

probabil „poimâine“. „Ziua Paştelui“ ca atare era 14 Nisan, în seara 
căreia mieii erau înjunghiați, dar această expresie era folosită în mod 
liber pentru toată perioada sărbătorii, incluzând în special servirea 
mesei pascale, în noaptea către Nisan 15 (la evrei, „ziua“ începea la 
apusul soarelui). Prin urmare, data când se petrec cele relatate aici 
putea să fie Nisan 12 sau 13. Cronologia va fi discutată când vom 
comenta v. 17. 


(îi) Uneltirea împotriva lui Isus (26.3-5) 


3-4. O întâlnire a preotilor celor mai de seamă şi a bătrânilor 
prezidată de marele preot sună ca o întâlnire semi-formală a cel puţin 
unui subcomitet al Sanhedrinului, în care aceste două grupuri erau 
parte dominantă. Este uimitor că fariseii şi cărturarii, care fuseseră 
până acum adversarii cei mai proeminenți ai lui Isus în Evanghelie, 
nu sunt menționați acum când momentul acțiunii oficiale a sosit. 
Într-adevăr, fariseii apar din nou numai în 27.62, iar cărturarii în 
26.57; 27.41 (câteva menționări ale „cărturarilor“ în Marcu 14 — 15 
sunt omise de Matei). Ei erau reprezentaţi în Sanhedrin, dar aici în 
Ierusalim ceata preoţilor şi grupul aristocratic sunt cele care joacă 
rolul conducător, iar accentul pus de Matei pe inițiativa lor de acum 
încolo pune clar în evidență faptul că acum reprezentanții oficiali 
ai lui Israel sunt cei care L-au respins pe Mesia în cele din urmă. 
Caiafa, care este numit de Marcu, a fost mare preot între anii 
18-36 î.Cr. 

5. Teama de o tulburare printre oameni a fost una reală în lumina 
primirii lui Isus în 21.8-11, 15-16. Insă lor le venea foarte greu să 
amâne omorârea lui Isus după sărbătoare, moment în care El ar fi 
putut să părăsească Ierusalimul, în timp ce o arestare înainte de 
sărbătoare nu prea ar fi indicată, de vreme ce mulțimea era deja acolo 
şi dăduse ascultare timp de câteva zile învățăturii „provocatoare“ a lui 
Isus. Ca urmare, Jeremias! a sugerat că expresia grecească en të heortë 
nu semnifică „în timpul sărbătorii“ ci „prin mulțimea de la festivități; 
ceea ce ar însemna că ei şi-au dorit să-L aresteze pe Isus în prezența 
unui public cât mai redus. Această traducere nu este sigură; însă, arată 


1 Vezi Jeremias, EWJ, p. 71-73. 

corect spre dilema lor; o arestare era posibilă doar în timpul sărbătorii 
şi putea fi împiedicată să producă tulburare numai dacă s-ar fi putut 
face prin vicleșug sau pe ascuns (v. 4). Acestei dileme oferta lui Iuda i-a 
asigurat soluţia nebănuită (v. 14-16). 


(iii) Ungerea cu mir în Betania (26.6-13) 

În loc de a continua în mod direct cu relatarea soluţiei la dilema 
autorităților, Matei, urmându-l pe Marcu, relatează mai întâi o 
întâmplare care se prezintă dramatic în atmosfera de intrigă şi 
ostilitate din v. 3-5, 14-16. (În plasarea întâmplării tocmai în acest 
loc, Marcu a urmat tehnica lui frecventă, acea metodă de „sandviş“, 
prin care o istorisire este inserată în mijlocul alteia pentru a atrage 
atenţia la modul în care una o interpretează sau o balansează pe 
cealaltă). Este o relatare despre această ungere cu mir care trebuie să 
sugereze inevitabil misiunea mesianică a lui Isus („Mesia“ = „Unsul“), 
şi-L arată pe Isus pregătit pentru moarte în vederea împlinirii acelei 
misiuni. Aşadar, în spatele uneltirilor omeneşti ale preoților şi ale lui 
Iuda, se află acceptarea deliberată din partea lui Isus a suferințelor 
mesianice. 

Toate cele patru Evanghelii prezintă o istorisire despre o femeie 
care-L unge cu mir pe Isus. Matei, Marcu şi loan o plasează cu toţii în 
Betania, în contextul patimilor lui Isus, deşi Ioan diferă de ceilalți în 
detalii (cuprinzând data — el o plasează înaintea intrării în Ierusalim). 
Totuşi, Luca 7.36-50 diferă foarte mult atât în privința locului cât şi 
a conținutului (faptul se petrece în Galileea, în casa fariseului Simon, 
implică o „păcătoasă“ şi dă naştere învățăturii lui Isus despre iertare 
şi dragoste), încât poate fi legat de un incident separat şi ceva mai 
timpuriu; în acest caz, acțiunea femeii (fără nume dat, cu excepţia lui 
Ioan) de aici poate fi o imitare deliberată a acelui tribut al dragostei 
de mai devreme. 

6. Betania, unde Isus avea prieteni apropiaţi (loan 11.1-2; 12.1-2; 
cf. cu Lc. 10.38-42), a fost localitatea în care Isus şi ucenicii Săi au 
petrecut cel puțin prima noapte din această săptămână pascală (vezi 
comentariul nostru la 21.17, dar şi mai jos, la v. 30, 36). De altă parte, 
Simon leprosul ne este necunoscut. Pesemne că el era o figură locală 
binecunoscută, probabil un bărbat pe care Isus îl vindecase (dacă ar fi 

continuat să fie /epros, Simon nu putea găzdui oaspeți la cină), însă, a 
rămas cu această poreclă ca o amintire a bolii lui anterioare. 

7. Unguentul foarte scump este identificat de Marcu şi loan cu 
„nardul“, adică mir, un produs de lux extrem de scump importat din 
India şi folosit în special pentru ungerea trupului morţilor! Acest 
ultim fapt confirmă comentariul lui Isus din v. 12, dar nu există nicio 
sugestie că şi femeia l-a văzut în acea lumină; nu era ceva neobişnuit 
ca participanţii la un ospăț să fie unşi cu miresme, dar folosirea unui 
unguent aşa de scump era un act de devoțiune absolut ieşit din comun. 
S-ar putea foarte bine ca femeia să fi făcut acest lucru pentru a-şi 
exprima convingerea că Isus este Mesia. 

8-9. Obiecţia nu este exprimată, ca în Marcu, de „unii“; totuşi, 
mai puţini ca în loan, doar de Iuda; ci de ucenici. Probabil prin 
consemnarea aceasta Matei doreşte să-şi avertizeze cititorii că este 
posibil pentru creştinii sinceri să adopte o asemenea înțelegere 
neechilibrată a valorilor încât să considere ca risipă ceea ce este de 
fapt un act „frumos“ de devoțiune față de Isus. Preocuparea lor pentru 
cei săraci este de admirat, dar este o chestiune de priorități. 

10-11. Răspunsul lui Isus stabileşte prioritățile adecvate pentru 
această situație. Acesta a fost un act frumos (probabil că „nobil“ sau 
„admirabil“ ar transmite mai fidel sensul grecescului kalon), fiindcă 
recunoştea natura specială a acestei ocazii când Isus era încă prezent. 
Obligaţia permanentă de a ajuta pe cei săraci nu este câtuşi de puțin 
discreditată; într-adevăr v. 11, cu ecoul lui din Deuteronom 15.11, 
presupune că această obligație se va aplica mereu ucenicilor lui Isus. 
Insă, această datorie nu trebuie să fie transformată într-o regulă rigidă 
care nu permite niciun loc pentru expresia spontană (şi chiar ieşită 
din comun) a devoțiunii față de Isus. 

12. Desigur că în mod normal un żrup n-ar fi uns pentru îngropare 
înainte de a fi mort! Mai degrabă acest lucru era făcut pentru trupul 
unui mort (vezi Mc. 16.1; Lc. 23.56 — 24.1; loan 19.39-40). Prin 
urmare, interpretarea lui Isus privind fapta femeii pare să lase loc 
presupunerii că moartea Lui va fi aceea a unui criminal, al cărui trup 
nu avea să fie îngropat cu ceremonialul adecvat, Matei nu va face ca 


| Vezi NBD, p. 855. 

atare nici o altă mențiune a ungerii cu mir în legătură cu îngroparea 
lui Isus. 

13. Actele individuale de milostenie pentru cei săraci sunt repede 
uitate; nu tot aşa se va întâmpla cu acest „act ieşit din comun“ plin 
de iubire. Această Evanghelie este o expresie remarcabilă pentru a 
fi folosită de Isus în acest context. Expresia a fost folosită deja în 
24.14, din nou cu referire la predicarea Evangheliei „în toată lumea“ 
(deşi cuvântul întrebuințat aici este kosmos, care exprimă ideea unei 
sfere şi mai largi decât oikoumene — vezi 24.14); însă, în timp ce 
acolo „Evanghelia Împărăției“ s-ar putea să fi fost considerată doar 
ca învăţătura lui Isus, aici este clar că include şi viața Sa, mai ales 
evenimentele care au de-a face cu patimile Lui. 


(iv) Iuda se alătură uneltirii (26.14-16) 


14. Acum se reia firul întrerupt la v. 5 şi dăm peste soluţia la dilema 
preotilor celor mai de seamă. Astfel, Iuda Iscarioteanul, care anterior 
fusese menționat doar în lista celor doisprezece din 10.4, devine 
acum actorul principal în dramă (toate pasajele următoare: 26.14-16, 
21-25, 47-50; 27.3-10 sunt focalizate asupra lui). Implicarea lui Iuda 
este din proprie inițiativă şi apare în v. 15 ca o propunere de afacere 
distantă. Motivul pentru acțiunea lui poate fi doar bănuit. loan 12.6 
ne spune că el acorda o atenţie deosebită câştigului financiar, iar suma 
implicată (echivalentă cu 120 de dinari, pentru care vezi comentariul 
nostru la 20.2) nu este nesemnificativă, dar puţini au putut să creadă 
că aceasta a fost suficientă pentru a cauza o asemenea schimbare 
radicală. Dacă el era singurul din Iudeea în grupul ucenicilor (vezi 
comentariul nostru la 10.4), s-ar putea să se fi simţit ofensat de 
conducerea pescarilor galileeni; însă, chiar şi mândria culturală cu 
greu l-ar fi întors împotriva Celui în care el credea. Mai probabil el a 
fost deziluzionat că ideea de mesianitate a lui Isus (deja confirmată 
expresiv în v. 12) nu era cea pentru care se alăturase el mişcării; cu 
amenințarea represaliilor oficiale iminente în locul unei conduceri 
triumfătoare a lui Israel la care s-ar putea ca el să fi sperat (cf. cu 
19.28), era timpul să scape înainte de a fi prea târziu. N-ar fi exclus 
ca el să fi concluzionat chiar în mod sincer (cum a făcut-o şi Saul 
din Tars) că, la urma urmei, Isus era un profet fals, care trebuia să fie 

distrus. Indiferent de motivaţia lui, Matei nu ni-l prezintă ca pe un 
informator şovăielnic. (În ce priveşte locul deciziei lui în planul lui 
Dumnezeu, vezi comentariul nostru la v. 24). 

15. Expresia Î/ voi da în mâinile voastre ar însemna în acea situaţie 
să-i informeze, aşa cum numai unul dintre însoțitorii Săi permanenţi 
putea s-o facă, ceea ce ar fi creat posibilitatea ca printre toate mulțimile 
adunate de Paşte la Ierusalim Isus să poată fi arestat în secret, pentru 
a se evita un vacarm popular. Treizeci de arginți era suma stabilită 
drept compensație plătită unui stăpân pentru pierderea unui sclav 
(Exod. 21.32); însă, intenţia clară cu care Matei a menționat acea 
sumă specifică era de a fi un ecou al profeţiei din Zaharia 11.12, unde 
aceeaşi sumă este „cântărită“ (în Septuaginta apare acelaşi cuvânt 
redat aici prin plărit)! ca „plată“ derizorie a păstorului respins, care 
era o figură mesianică. 

16. Din acel moment este aceeaşi expresie folosită în formularea din 
4.17; 16.21 pentru a marca un început nou. Implică faptul că acțiunea 
a fost pusă în mişcare acum, iar tot ce rămâne de făcut este găsirea 
unui prilej nimerit. 

Aşadar, scena este deja aranjată. „Prevestirea calmă a lui Isus 
contrastează cu uneltirile ascunse ale conducătorilor evrei. Devoţiunea 
femeii credincioase care-L pregăteşte pe Isus pentru moarte este 
contrastată de trădarea calculată a lui Iuda... Secţiunea 26.1-16 este 
o introducere remarcabilă pentru evenimentele şi temele Patimilor în 

TE 


Evanghelia lui Matei“. 
(v) Ultima cină (26.17-30) 

În ciuda uneltirilor din v. 3-5, 14-16, acest pasaj ni-L arată pe 
Isus fiind în control asupra situației. El cunoştea intenția preoţilor 
înainte ca ei să şi-o exprime (v. 2) şi El era perfect conştient de rolul 


lui Iuda (v.21-25). Acesta inițiase acum procesul care va conduce, fără 
întrerupere, de-a lungul acestor capitole, către punctul său culminant 


| Acelaşi termen, cântărit, apare şi în vers. Cornilescu, 1923. N.R. 

2 În legătură cu folosirea de către Matei a acestui pasaj din Vechiul 
Testament, vezi şi comentariul nostru la 27:9-10. 

3 Vezi Senior, p. 50. 

care va fi moartea Sa pe cruce. Contextul — nu trebuie uitat nicidecum 
— este Paştele, iar odată cu masa „pascală“ a lui Isus, care dă o nouă 
însemnătate uimitoare unui ritual familiar, procesul începe. 

17. La drept vorbind, Praznicul Azimilor decurgea de la Nisan 15 
până la 21, însă ziua Paştelui ca atare, 14 Nisan, era cuprinsă în această 
perioadă (de fapt, încă din seara în care începea 14 Nisan aluatul 
trebuia să fie îndepărtat din case. Mishnah Pesahim 1.1-3) şi astfel se 
face referire la ea aici ca fiind prima zi a Praznicului Azimilor.! 

Expresia să mănânci Paştele arată clar spre masa pascală, servită 
oficial în seara în care începea 15 Nisan. (Amintiţi-vă că ziua la 
evrei începea la apusul soarelui, şi nu ca la noi la miezul nopții). Însă, 
Evanghelia lui Ioan (vezi mai ales Ioan 13.1; 18.28; 19.14) datează 
clar Ultima Cină în noaptea în care începea 14 Nisan (adică noaptea 
dinaintea mesei pascale obişnuite), aşa că, de fapt, Isus a murit în 
după-amiaza de la sfârşitul lui 14 Nisan, pe vremea când mieii pascali 
erau înjunghiaţi. Această dată este sugerată şi de limbajul lui Pavel 
referitor la Cristos fiind „jertfit ca Paştele nostru“ (1 Cor. 5.7) şi este 
sprijinită de tradiția evreiască independentă potrivit căreia Isus a fost 
executat „în ajunul Paştelui“, precum şi de faptul că în conformitate 
cu calculele astronomice, între anii 27 şi 34 d.Cr., 15 Nisan nu a căzut 
niciodată într-o zi de vineri. 

Atunci, este Matei (urmându-l pe Marcu) greşit în descrierea 
Ultimei Cine ca o masă pascală şi în datarea pregătirii ei pe 14 Nisan? 
Problema este prea complexă pentru o discuție completă aici şi a dat 
naştere la numeroase teorii, dintre care multe depind de presupunerea 
foarte nefondată că Isus ar fi operat după un calendar diferit de cel 
al iudaismului oficial. Soluția cea mai simplă şi care a fost asumată în 
acest comentariu, este că Isus, ştiind că El avea să fie mort înainte de 
a sosi momentul obişnuit pentru masa pascală, a ținut-o intenționat 
în taină cu o zi mai devreme. Luca 22.15-16 indică dorința puternică 
a lui Isus pentru o asemenea masă cu ucenicii Săi înainte de moartea 


1 Josephus la fel se referă la ziua de 14 Nisan ca fiind „ziua Praznicului 
Azimilor“ (BJ v. 99); vezi şi Gundry, p. 524, referitor la confundarea 
frecventă de către Josephus a Paştelui cu Praznicul Azimilor. 

2 Vezi Finegan, p. 292-296. 

Sa, precum şi faptul că El era conştient de timpul scurt care-l stătea 
în față. Desigur, era absolut incorect să tii „Paştele“ altădată decât în 
seara de 14/15 Nisan; însă, Isus nu era cineva care să se lase constrâns 
de reguli formale într-o situație de urgență! (Aceasta ar explica şi 
lipsa oricărei menţiuni a unui miel, caracteristica principală a mesei 
pascale; mieii trebuiau să fie sacrificați după ritual în Templu, iar acest 
lucru nu putea fi făcut până în ziua următoare. Ca urmare a fost o 
masă de Paşte în intenţie, dar fără miel). 

Data pregătirii şi servirii mesei era, prin urmare, după cum declară 
Matei, 14 Nisan (adică, seara care începea acea zi; sacrificarea mieilor 
urma să aibă loc mai târziu în aceeaşi „zi“, adică înainte de apusul 
soarelui în după-amiaza următoare, aşa cum se indică în Mc. 14.12) 
şi nu data normală de 15 Nisan. Tocmai necunoaşterea de către noi a 
felului de calculare a zilelor la evrei este ceea ce i-a determinat pe cei 
mai mulți comentatori să creadă să vorbind despre 14 Nisan Marcu şi 
Matei s-au referit mai degrabă la seara posterioară sacrificiului decât 
la cea care-l preceda. În termeni evreieşti, sacrificarea mielului după- 
amiază şi masa pascală obişnuită în aceeaşi seară aveau loc în „zile“ 
diferite.! 

18-19. Matei a făcut abstracţie de relatarea pitorească oferită 
de Marcu legată de ucenicii care-l urmează pe omul cu ulciorul, 
înlocuind pe un anume, o expresie grecească al cărei echivalent este 
„cutare“, pentru a indica faptul că Isus a dat detalii complete; însă, 
Matei nu le include. În special din consemnarea lui Marcu ar reieşi 
că Isus avusese o înțelegere prealabilă cu proprietarul casei pentru 
folosirea unei camere spaţioase (era puţin probabil ca o asemenea 
cameră să fie disponibilă la Ierusalim pe timpul Paştelui fără un 
aranjament prealabil). Grecescul kairos (timp) se referă deseori la un 
moment culminant, hotărât, timpul împlinirii sau realizării depline 
(vezi, de exemplu: 8.29; 13.30; 21.34). Asemenea notaţiilor lui loan 
referitoare la „ceasul“ lui Isus (loan 2.4; 7.30; 12.23, 13.1 etc. Matei 
foloseşte şi el acest cuvânt în 26.45), Zairos arată împlinirea în mod 
deliberat de către Isus a unui plan hotărât mai dinainte. 


| Am scos în evidență mai pe larg această înțelegere a cronologiei în 
Hokhma 9 (1978), p. 9-14. 

20. Când s-a făcut seara sugerează un moment la scurt timp după 
apusul soarelui; însă, în greacă opsias genomenes înseamnă mai general 
„când s-a făcut târziu“. Dacă datarea pregătirii mesei pe 14 Nisan 
(şi, prin urmare, nu înainte de apusul soarelui) făcută de Matei va 
fi tratată cu precizie, atunci masa ca atare trebuie să fi început ceva 
mai târziu. (Cf cu folosirea aceleiaşi expresii în 14.23 pentru un 
moment destul de îndepărtat față de cel menţionat în v. 15, unde 
opsias genomenăs fusese deja folosit!) Luate literal, cuvintele au șezut 
la masă induc ideea că „s-au înclinat“, postura normală pe vremea 
Noului Testament cel puțin pentru o masă specială ca Paştele.! 

21-22. Cuvintele lui Isus în versiunea lui Marcu conțin expresia „cel 
ce mănâncă cu Mine“, în general acceptată drept o aluzie la Psalmul 
41.9. În timp ce noi ne-am fi aşteptat ca Matei să rețină o aluzie 
atât de potrivită la împlinirea Scripturii, probabil că el n-a considerat 
necesar s-o facă atât de explicit, de vreme ce întreaga istorisire din v. 
21-25 (mai ales v. 23) aminteşte inevitabil de acest psalm celor care-l 
cunoşteau. Este pentru prima dată când prezicerile lui Isus despre 
patimile Sale au inclus explicit trădarea din partea unuia dintre voi, 
deşi cuvântul grecesc folosit aici pentru a zrăda/vinde este acelaşi cu 
„a da“ din 17.22; 20.18; 26.2, unde persoana răspunzătoare nu era 
specificată. Foarte întristați este mai degrabă o traducere insuficientă 
pentru o expresie care conţine cuvântul preferat al lui Matei pentru 
emotie intensă, chiar şoc (folosită în 17.6, 23; 18.31; 19.25; 27.54). 
Ucenicii sunt atât de tulburaţi încât nu pot avea încredere nici măcar 
în propria lor cunoaştere de sine — deşi forma întrebării lor ar suna 
mai bine astfel: „Nu-i cu putinţă să Te poti referi la mine, nu-i aşa?“ 

23. Din moment ce masa era servită dintr-un blid comun spre 
care toți cei prezenţi aveau să-şi întindă mâna mereu, identificarea 
aceasta nu este mai specifică decât cea din v. 21. Este greu să ne 
imaginăm că, dacă Iuda ar fi fost identificat public ca trădător, asta 
i-ar fi permis să părăsească nestânjenit încăperea (desigur, numai 
dacă ucenicii n-au crezut cumva că Isus vorbea despre un moment 


] Vezi Jeremias, EWJ, p. 48-49. 
2 Vers. Cornilescu, 1923, a redat-o prin ei s-au întristat foarte muit. 
N.R. 


444 MATEI 26.23 - 26 


nedefinit în viitor). Lipsa de claritate în cuvintele lui Isus este încă 
o dovadă a bunăvoinţei Lui de a lăsa evenimentele să-şi urmeze 
cursul. (Chiar şi textul din loan 13.21-30, cu o identificare aparent 
specifică, se încheie cu cei unsprezece înşelați cu privire la intenția 
lui Iuda; vezi loan 13.28). 

24. Aici este paradoxul întregii relatări a Patimilor în rezumat — 
evenimentele trebuie să se întâmple așa cum este scris; însă, acest lucru 
nu scuză trădarea deliberată. Acelaşi paradox al planului suveran al lui 
Dumnezeu şi responsabilitatea omului se reliefează în propovăduirea 
crucii în Biserica primară (vezi F.A. 2.23; 3.13-19; 13.27-29; referitor 
la acelaşi paradox într-un context mai vast, cf. cu 18.6-7). 

25. Numai Matei consemnează această întrebare şi răspunsul direct, 
iar în vederea lipsei generale a unei identificări clare observate la v. 23, 
trebuie să presupunem că a fost o conversație privată. Iuda, desigur 
cu ipocrizie, foloseşte aceeaşi formă neîncrezătoare de întrebare ca 
ceilalți (vezi comentariul nostru la v. 22), dar este interesant că în 
loc să I se adreseze lui Isus cu apelativul Kyrie („Doamne“ — vezi 
comentariul nostru la 7.21), luda foloseşte, aici şi în v. 49, termenul 
Rabi (Învăţătorule), un cuvânt adecvat pentru orice învăţător evreu 
şi care nu este folosit deloc de ceilalți ucenici în Matei. Aşadar, 
întrebarea lui, în comparaţie cu a lor, sună nesincer, iar Isus are nevoie 
doar să i-o întoarcă: După cum ai spus. În 26.64 şi 27.11 există un 
element de calificare (nu de eschivare) în această formă de exprimare, 
în aceea că acuzaţiile făcute, chiar dacă sunt adevărate, nu-s exprimate 
în cuvintele pe care Isus Însuşi le-ar fi ales; este astfel „o afirmaţie 
modificată doar dintr-o preferință de a nu declara problema expressis 
verbis“! Însă, în toate aceste cazuri, este clar afirmativă, preluând şi 
acceptând răspunsul deja propus de întrebare (asemenea expresiei 
idiomatice americane „You got it“, adică „Ai priceput“!). 

26. J. Jeremias?” a conturat într-un mod folositor cursul normal 
al mesei pascale, care (cu excepția mielului) am putea presupune 
că a urmat „Paştele“ anticipat de Isus. Mulţumirea pentru pâine şi 
pahar consemnată în v. 26 şi 27 va fi, ca urmare, o parte obişnuită 


1 D.R. Catchpole, NTS 17 (1970/71), p. 217. 
2 Vezi Jeremias, EWJ, p. 84-88. 

a secțiunii principale a mesei (făcând acesta cel de-al treilea dintre 
cele patru pahare ale Paştelui) şi am putea presupune în mod 
rezonabil că Isus folosea cuvintele tradiționale de mulțumire. Verbul 
a binecuvânta se referă, desigur, la binecuvântarea lui Dumnezeu, 
nu la binecuvântarea pâinii; forma cuvintelor era: „Binecuvântat fii 
Tu, o Doamne, Dumnezeul nostru, Împăratul universului, care faci 
ca pământul să producă pâinea. Însă, Matei, considerând aceste 
cuvinte binecunoscute ca ceva de la sine înțeles, consemnează doar 
cuvintele evident necunoscute pe care Isus le-a adăugat şi care aveau 
să continue de acum încolo temeiul pentru masa creştină care a 
luat locul Paştelui din vechime. Ritualul Paştelui conţinea propriile 
cuvinte care explicau semnificația mâncării şi băuturii, având legătură 
cu evenimentele petrecute cu prilejul eliberării israeliților din robia 
Egiptului; însă, acum Isus îi oferă o interpretare nouă în termenii 
unei noi şi grandioase eliberări.! 

Descriind pâinea frântă ca fiind zrupul Mew, Isus prezintă foarte 
clar cel puţin faptul că El va fi omorât cu violență; orice speranţe pe 
care le-ar mai fi putut nutri ucenicii despre o posibilă renunțare la 
planul Său de a muri la Ierusalim sunt acum dramatic risipite. A fost, 
fără îndoială, un lucru destul de greu de acceptat, însă, poruncindu-le 
în mod specific să mănânce (şi în v.27 să bea-— doar Matei include aceste 
imperative, făcând mai explicite cuvintele: „Să faceți lucrul acesta...“ 
din 1 Cor. 11.24-25), Isus merge mai departe şi prezintă conceptul 
unei participări personale la rezultatele acelei morți, un concept scos 
în evidență şi mai expresiv în loan 6.48-58. După cum participarea 
la masa pascală avea rolul să identifice israelitul cu răscumpărarea din 
Egipt, tot astfel „mâncatul“ şi „băutul“ de aici le transmit beneficiile 
jertfei pascale a lui Isus tuturor celor care iau parte la masa Lui. 

27-28. Cuvintele rostite în privința paharului au completat 


1 În legătură cu formele diferite în care au fost consemnate cuvintele lui 
Isus şi cu o propunere pentru forma iniţială ebraică sau aramaică, vezi 
Jeremias, EWJ, p. 138-203 şi sumarul lui în NTT, p. 288-292. 

2 Verbul este, aici şi în v. 28, n-ar trebui, desigur, să fie luat în sens absolut 
literal; cf. cu 13.19-23, 37-39, unde acelaşi verb este folosit peste tot ca 
să indice o echivalență simbolică. 

această idee. Formularea sângele ...care se varsă aparține, în mod 
evident, limbajului jertfelor ca atare, iar expresia aluzivă pentru mulți 
(referitor la acest cuvânt, vezi comentariul nostru la 20.28) identifică 
acea „vărsare“ cu aceea a Robului Domnului din Isaia 53.12, care „S-a 
dat pe Sine Însuşi la moarte“, ca „jertfă pentru păcat“ (Is. 53.10). 
Astfel, tot conținutul ideii de suferință în locul altuia, de jertfă 
înlocuitoare pentru păcatele poporului lui Dumnezeu care apare de 
mai multe ori în Isaia 53, subliniază aceste cuvinte. Matei prezintă 
acest aspect chiar şi mai explicit prin adăugarea cuvintelor pentru 
iertarea păcatelor. lar această ultimă expresie, împreună cu menţiunea 
legământului, constituie ecoul profeției lui Ieremia (31.31-34) despre 
un „legământ nou“ care conduce la iertarea şi uitarea păcatelor 
poporului lui Dumnezeu.? Expresia sângele /egământului (ecou al 
celor spuse în Exod. 24.8) repetă principiul potrivit căruia relaţiile 
lui Dumnezeu cu poporul Său au depins întotdeauna de vărsarea 
sângelui unei ființe aduse ca jertfă, iar acest nou legământ nu este 
nicidecum o excepție. 

Aşadar, aceste cuvinte, bogate în asocieri cu texte vechi- 
testamentare, indică faptul că moartea lui Isus va inaugura noua relație 
dintre Dumnezeu şi poporul Său pe care profeții au anticipat-o. A vorbi 
despre un legământ înseamnă a vorbi despre o comunitate a poporului 
lui Dumnezeu. De acum încolo, această comunitate va fi constituită 
pe temeiul jertfei Domnului Isus şi va fi alcătuită din aceia care 
„mâncând“ şi „bând“ din pâine şi vin sunt părtaşi beneficiilor morţii 
Celui ce S-a jertfit pentru ei. Prin urmare, aici se găseşte fundamentul 
teologic pentru tema care a ieşit în evidență pe tot parcursul acestei 
Evanghelii, referitor la noul temei al calității de membru al poporului 
lui Dumnezeu. Paştele care a dus la formarea lui Israel ca naţiune sub 
legământul de la Sinai (cf cu aluzia la Exod. 24.8) arată acum spre 


1 În vers. engl., „Şi-a vărsat sufletul Lui în moarte“. N.R. 

2 Cuvântul „nou“ precedă termenul /egământ în multe manuscrise biblice 
timpurii, aici precum în textul disputat din Luca 22.20, şi fără îndoială 
în 1 Corinteni 11.25. Însă, chiar dacă n-ar fi fost parte a textului original 
în Matei (aşa cum ar putea să pară), o aluzie la leremia 31 este clar 
implicată în cuvintele pentru iertarea păcatelor 


MATEI 26.29-30; 31-35 447 


o răscumpărare nouă care duce la constituirea unui Israel adevărat, 
deosebit de comunitatea strict națională a Vechiului Legământ. 

29. Cuvintele rostite de Domnul Isus cu privire la pâine şi pahar 
s-au concentrat asupra morții. Însă, dincolo de acea moarte, se află 
viaţa, în Împărăția Tatălui Meu. Cuvântul iarăși introduce importanta 
expresie folosită de Matei ap’arti, care înseamnă „de acum încolo“ (în 
legătură cu aceasta, vezi comentariul nostru la 23.39); fraza „de acum 
încolo“, afirmă Trilling,! „slujeşte la marcarea unui moment decisiv 
care separă cele două situații de «acum» şi «într-o zi»“. O nouă zi 
începe acum. Cuvintele rodul vizei erau parte a mulțumirii obişnuite 
cu privire la pahar (v. 27), pe care şi Isus avea s-o folosească (referitor 
la aceasta, vezi Mishnah Berakoth 6.1). La următoarea „masă festivă“ 
de felul acesta la care vor sta iarăşi împreună, va fi servit vinul nou al 
ospățului mesianic (vezi comentariul nostru la 8.11). Versiunea lui 
Marcu privind această afirmaţie pare să se refere doar la o perspectivă 
fericită pentru Isus Însuşi, dar adăugirea lui Matei cu voi face clar 
faptul că ospăţul nu este o sărbătoare privată, ci un act de părtăşie. 
Compania lui Isus cu ucenicii Săi, pe care atât de curând moartea 
Lui avea s-o destrame, va fi restabilită în Împărăția Tatălui (o expresie 
neobişnuită şi plăcută care-L include chiar şi pe Tatăl în acea viitoare 
reuniune de familie a lui Isus şi a ucenicilor Săi). Aşadar, accentul 
pus asupra morții Lui în cuvintele precedente conduce nu către o 
finalitate sumbră, ci constituie o anticipație fericită a vieții noi trecând 
prin moarte. 

30. Imnul era pesemne Psalmii 115-118, ultima parte a ciclului 
Hallel, care se cântau la finalul mesei pascale. Muntele Măslinilor era 
pe drumul spre Betania (vezi comentariul nostru la v. 6), dar Isus nu 
are nicio intenţie să Se întoarcă acolo pentru această noapte. Conform 
cu Luca 21.37; 22.39 ei dormeau regulat mai degrabă pe povârniş 
decât în Betania, aşa cum făceau la Paşte mulți pelerini. 


(vi) Isus prezice lepădarea lui Petru (26.31-35) 


Acest dialog scurt pe drumul spre Muntele Măslinilor ilustrează 
preocuparea remarcabilă a lui Isus pentru grupul Său de ucenici aleşi. 


1 Cf. cu Trilling, p. 86-87. 

Chiar în faţa propriei Lui suferințe iminente, El este conştient că 
încercarea grea care urmează va fi prea mult pentru ei, şi astfel El 
continuă să le dedice timp pentru avertizarea, lămurirea şi pregătirea 
lor. În acest mod, deşi ei încă vor mai da greş la început în privința 
Lui, probabil că vor învăţa mai târziu din propriile experiențe. Ca de 
obicei, Petru apare în rolul de lider, în eşec şi restaurare precum şi în 
slujire loială. 

31. Literal, expresia a găsi o pricină de poticnire înseamnă „a fi făcut 
să se împiedice“, acelaşi verb care mai apare în 5.29-30; 11.6, 13.21, 
57; 15.12; 18.6-9; 24.10 (vezi comentariul nostru ad loc., îndeosebi la 
11.6 şi 18.6-9). Este opusul acceptării cu care răspunde credința. Din 
pricina Mea indică faptul că propria dramă a lui Isus este ceea ce îi va 
„face să se poticnească“. Eșecul lor se va datora nu numai fricii privind 
siguranța personală, dar şi neputinței de a înţelege scopul suferințelor 
lui Isus. Această aşteptare şocant de neeroică a sorții lui Mesia şi a 
ucenicilor Săi este arătată atunci ca fiind una despre care deja s-a 
scris în Zaharia 13.7, un pasaj mai degrabă tainic decât explicit şi 
care probabil trebuie să fie înțeles ca una dintr-o serie de descrieri în 
Zaharia 9 — 14 a persoanei umile a unui Mesia respins, Regele-păstor. 
În Zaharia 13.7-9 păstorul care „stă alături de“ Dumnezeu este lovit 
de sabia Lui, iar turma este risipită; însă, în cele din urmă, o treime 
din oile Sale, curățite şi purificate, sunt restaurate pentru a deveni 
poporul lui Dumnezeu. Aşadar, suferințele lui Mesia au efectul lor 
devastator şi asupra poporului Său (zurma; cf. cu Le. 12.32), însă, vor 
duce cu timpul la constituirea lor în comunitatea mesianică. 

32. Această afirmație, o altă prevestire clară a învierii (cf cu 16.21 etc.), 


1 Pentru o explorare profitabilă a acestei teme, vezi F.F. Bruce, This is 
That (Acesta este Acela) (1968), p. 100-114. 

Vezi şi lucrarea mea, JOT, p. 208-209. 

3 Vezi şi lucrarea mea, JOT, p. 65, 107-109, 154 pentru semnificaţia 
citatului; şi de asemenea, p. 241, 246 pentru forma textului. Verbul la 
persoana întâi, Voi lovi, care înlocuieşte un imperativ în textul Vechiului 
Testament, nu schimbă sensul sub aspectul conţinutului, sub forma 
imperativă Domnul adresându-Se sabiei Lui; în orice caz, în mod clar, 
Dumnezeu este Cel care acționează. 

include o altă conotaţie asupra unei părtăşii înnoite cu ucenicii după 
pătimire. Ea va fi reluată în 28.7, 10 şi împlinită în 28.16-20, unde 
turma împrăştiată va fi adunată din nou în Galileea. Promisiunea 
voi merge înaintea voastră poate fi o continuare a ideii păstorului în 
ilustrația cu păstorul care îşi conduce turma (cf cu acelaşi verb folosit 
în 2.9); însă, verbul proagă înseamnă atât a merge înainte cât şi a 
ajunge acolo primul (de exemplu, 14.22; 21.31), iar istorisirea din 
capitolul 28 sugerează acest înțeles aici. Când ei pleacă spre Galileea, 
mai degrabă decât să lase în urmă un trup neînsuflețit la Ierusalim, ei 
vor găsi un Domn înviat care este deja acolo înaintea lor! 

33-35. În legătură cu ideea negării/Jepădării lui Isus, vezi 
comentariul nostru la 10.32-33. Alternativa, pentru urmaşul unui 
Mesia crucificat, este a se nega pe sine însuşi (16.24). Petru (şi ceilalți, 
v. 35b) încă nu are nicio idee asupra alegerii cu care se va confrunta; 
pentru el lucrurile sunt simple: negru sau alb. Însă, prevestirea lui Isus 
în v. 31 era întemeiată pe o cunoaştere mai intimă a presiunilor, atât 
interne cât şi externe, pe care ei aveau să le întâmpine. Omiterea de 
către Matei (împreună cu Luca şi loan) a expresiei „a doua oară“ a lui 
Marcu, referitoare la cântatul cocoşului este caracteristică tendinței 
lui de a lăsa la o parte detaliile narative care nu i se par necesare. 
Cocoşii erau aşteptaţi să cânte cam la aceleaşi ore în timpul nopții; cel 
de-al doilea cântat (în jur de 1,30 dimineaţa) era cel mai important 
pentru măsurarea timpului, şi astfel se putea vorbi despre cântatul 
cocoşului.! 


(vii) Rugăciunea lui Isus în Ghetsimani (26.36-46) 


Această naraţiune remarcabilă, care se află probabil în spatele lui 
Ioan 12.23-28 şi Evrei 5.7-10, precum şi a consemnărilor explicite din 
Evangheliile Sinoptice, ne oferă probabil cunoaşterea cea mai intimă 


l Referitor la punctualitatea cântatului cocoşilor în Ierusalim, vezi 
H. Kosmala, Annual of the Swedish Theological Institute 2 (1963), 
p. 118-120; 6 (1968), p. 132-134; cf. şi cu Senior, p. 9% n. 5. Încercarea de a 
face o problemă de armonizare istorică din această simplificare evidentă 
este desigur un lucru pedant: vezi exemplul notoriu în H. Lindsell, The 
Battle for the Bible (Bătălia pentru Biblie) (1976), p. 174-176. 

asupra naturii relației lui Isus cu Tatăl Său ceresc, precum şi asupra 
costurilor misiunii Lui mesianice. Istorisirea aceasta îmbină realitatea 
umanităţii Lui cu unicitatea poziţiei Sale ca Fiu al lui Dumnezeu. În 
acelaşi timp, ilustrează slăbiciunea ucenicilor şi ne pregăteşte pentru 
eşecul lor ulterior. 

Dunn oferă o dezbatere folositoare a obiecţiilor ridicate 
împotriva istoricității consemnării, îndeosebi observaţia că ucenicii 
cu greu ar fi putut să consemneze cuvintele care au fost rostite câtă 
vreme ei au dormit!! Remarcilor lui Gundry? li se poate adăuga 
faptul că, pe baza relatării lui Luca referitoare la patruzeci de 
zile de învățătură după înviere, Domnul Isus a avut la dispoziţie 
numeroase oportunități pentru a-i informa pe ucenici prin ce 
trecuse El în această noapte memorabilă. De altfel, istorisirea este 
prezentată întru totul mai degrabă din punctul de vedere al lui 
Isus decât acela al ucenicilor (în contrast cu, să spunem, relatarea 
din 17.1-8). 

36. Ghetsimani (nume care înseamnă „teasc de ulei“) era o „grădină“ 
(loan 18.1), probabil o livadă de măslini împrejmuită, pe povârnişul 
Muntelui Măslinilor. Era un loc de întâlnire regulat pentru Isus 
şi ucenicii Săi (loan 18.2; cf cu Le. 22.39-40), probabil adăpostul 
lor peste noapte pe timpul sărbătorilor de Paşte (vezi, mai sus, 
comentariul nostru la v. 6, 30), astfel că Iuda ştia unde să-i găsească. 
Isus putea foarte uşor să-i dea peste cap planul prin alegerea altui loc 
pentru noaptea aceea; însă, după cum am văzut la v. 23, nu aceasta a 
fost intenţia Lui. 

37-38. Cei trei ucenici care L-au însoţit pe Domnul Isus cu 
ocazia Schimbării la față (vezi comentariul nostru la 17.1) se află 
acum împreună cu El aparent doar pentru companie. Însă, poate fi 
semnificativ faptul că aceştia trei sunt cei care şi-au declarat explicit 
disponibilitatea de a împărtăşi soarta lui Isus (20.22; 26.35); ei 
sunt chemaţi acum să participe alături de El la pregătirea pentru o 
asemenea soartă, dar chiar şi la acest nivel ei vor da greş. Formularea 
plin de întristare şi mâbnire cu greu ar putea reda intensitatea verbelor 


1 Vezi Dunn p. 17-20. 
2 Vezi Gundry p. 533. 

din textul original care sugerează un chin cumplit.! Sufletul Meu 
este foarte întristat (din nou o traducere insuficientă a cuvântului 
neobişnuit perilypos, care literal înseamnă „adânc mâhnit“;? cf cu Mc. 
6.26) este un ecou al refrenului Psalmilor 42 — 43, în Septuaginta: 
„Pentru ce te mâhneşti, suflete, şi gemi înăuntrul meu ...?“, jalea unui 
om neprihănit care suferă şi care ştie că speranța lui în Dumnezeu va 
fi în cele din urmă îndreptățită. Expresia chiar până la moarte indică 
probabil măsura mâhnirii Lui (ca în Iona 4.9); însă, ar putea defini 
şi cauza ei — este o mâhnire în timp ce El Se apropie de moarte. 
În această tulburare emoțională, Isus doreşte o companie (cuvintele 
impreună cu Mine sunt o adăugire a lui Matei pentru a scoate în 
evidență acest fapt); că Fiul lui Dumnezeu ar dori „sprijinul moral“ 
a trei pescari (şi că El avea să fie dezamăgit, v. 40) este o ilustrație 
supremă a paradoxului Întrupării. 

39. În timp ce alţii uneori cădeau cu faza la pământ înaintea lui 
Isus (17.6; cf. cu Le. 5.12; 17.16), aceasta este singura dată când se 
spune despre Isus că S-a prosternat El Însuşi. O asemenea postură 
indică forța emoţiei care conduce la rugăciune. Însă, apelativul 
Tatăl Meu (cf. cu comentariul nostru la 6.9; 11.25-27) ridică întreg 
episodul de la contextul unui apel jalnic la comuniunea intimă a 
Fiului lui Dumnezeu cu Tatăl ceresc, a cărui voință El este încântat 
s-o împlinească. Problema nu este dacă Isus ar accepta sau nu planul 
Tatălui, ci dacă acel plan trebuie să includă paharul înspăimântător 
al suferinței în locul altora, sau dacă nu cumva există şi o altă cale. 
De aici rezultă şi amestecul remarcabil în acest verset al unei cereri 
clare cu acceptarea că cererea aceasta putea, totuşi, să nu fie împlinită 
— un amestec care ar putea foarte bine să fie imitat în mare măsură şi 
în rugăciunile noastre, care conţin deseori cereri imperative. Singura 
problemă care contează este cunoaşterea limitelor voii lui Dumnezeu. 
Rugăciunea lui Isus este o explorare a acelor limite; însă, nu încearcă 
niciodată să le încalce sau să le depăşească. 


1 De remarcat traducerea lui Cornilescu: „a început să Se întristeze şi să 
Se mâhnească foarte tare“. N.R. 

2 Cf. cu versiunea Cornilescu: „Sufletul Meu este cuprins de o întristare 
de moarte“. N.R. 

40-41. Vegheari înseamnă simplu „staţi treji“, şi acesta este cu 
certitudine sensul primar aici şi în v. 38. Ispiza specifică de care aveau 
să fie întâmpinați aceşti trei ucenici era aceea a tăgăduirii lui Isus 
(v. 31-35), iar neputinţa lor de a ieşi biruitori atunci când au fost puşi 
în fața faptului s-a datorat eşecului lor de acum de a fi părtaşi pregătirii 
lui Isus pentru încercarea cea grea. Ei aveau să fie, aproape literal, 
„surprinşi dormind“. Însă, am văzut că acelaşi cuvânt vegheazi este 
folosit metaforic în 24.42-43, 25.13, şi fără îndoială Matei aşteaptă 
ca îndemnul din v. 41 să fie aplicat dincolo de problema incapacității 
de a sta treji în aceste momente de criză unică. Slăbiciunea cărnii este 
o problemă permanentă a uceniciei creştine, care cheamă la veghere 
constantă şi la rugăciunea pe care Isus deja a prescris-o în 6.13.1 

42. A doua rugăciune a lui Isus este o „îmbunătăţire“ a celei 
anterioare; „dacă este cu putință“ din v. 39 face loc acum unei 
exprimări hotărâte, şi astfel cererea provizorie este înghițită de 
acel ferm facă-se voia Ta. Această exprimare care este un ecou direct 
al cererii din 6.10, reprezintă de fapt al treilea ecou al Rugăciunii 
„Tatăl nostru“ în rugăciunea lui Isus din Ghetsimani (cf. apelativul 
, Lată“din v. 39, cu 6.9; şi v. 41 cu 6.13). Într-adevăr, Isus practică ceea 
ce le predicase ucenicilor Săi! 

43-44. Faptul că Matei menţionează explicit trei rugăciuni înălțate 
de Isus cu această ocazie s-ar putea datora intenției sale de a le pune 
în contrast cu cele trei lepădări relatate în v. 69-75 care vor rezulta din 
eşecul lui Petru de a lua parte la rugăciunea lui Isus. 

45-46. Cele mai multe versiuni moderne consideră primele 
cuvinte ale lui Isus din aceste versete ca o întrebare, asemenea celei 
din v. 40. Dacă sunt interpretate ca imperative, aşa cum apar în 
versiunile mai vechi, atunci ori au fost rostite pe un ton foarte ironic, 
ori a trebuit să treacă un interval de timp semnificativ înainte de a 
fi urmate de porunca Scu/azi-vă din v. 46. [În legătură cu (a venit) 
ceasul, vezi comentariul nostru la v. 18]. Timpul pregătirii s-a sfârşit, 


1 Cuvintele duh şi carne, neobişnuite în Evanghelii, sunt folosite aici 
pentru „voia omului şi slăbiciunea lui fizică“; vezi D. Hill, Greek 
Words and Hebrew Meanings (Cuvintele greceşti şi semnificaţiile lor în 
ebraică“ (1967), p. 242. 

iar acțiunea este pe punctul de a începe. Să mergem ar putea sugera 
o dorinţă de a scăpa, dar verbul implică o trecere la acțiune, mai 
degrabă a înainta decât a se retrage. Isus merge acum de bunăvoie 
să întâmpine pe păcătoşii prin care voia Tatălui Său va fi împlinită. 
Folosirea de către Isus a cuvântului păcătoşi doar de data aceasta 
în cadrul prevestirilor privind patimile Sale, indică probabil câteva 
din motivele felului în care a reacţionat El în fața „acestui pahar“ 


(v. 37-39). 
B. ARESTAREA ŞI JUDECAREA LUI ISUS (26.47 — 27.26) 


(î) Arestarea (26.47-56) 


Mişcările lui luda n-au fost menţionate din momentul în care 
Isus l-a lăsat să ştie că El era conştient de intenţiile lui (26.25). Acum 
vedem că el nu a fost inactiv de atunci, iar planurile lui sunt pe cale să 
se materializeze. Însă, deşi la suprafață Iuda este cel care ia iniţiativa 
în acest moment, mesajul repetat al acestor versete este că de fapt Isus 
controlează situația. Lucrurile care se întâmplă se întâmplă numai 
pentru că Isus refuză să le împiedice, ceea ce El ar fi putut face cu 
mare uşurinţă. 

47. Iuda este descris ca unul din cei doisprezece nu doar pentru a-l 
identifica (aceasta abia dacă mai era necesar după v. 14-16, 25), ci 
pentru a sublinia împlinirea şocantă a prezicerii lui Isus din v. 21. 
Referitor la structura acestei mari multimi, Blinzler! concluzionează 
că era vorba despre un detaşament de „poliție“ aflat la dispoziția 
Sinedriului (sprijinit, conform cu loan 18.3, 12 de o ceată de „ostaşi“, 
care erau de fapt gardieni ai Templului evreiesc) şi sugerează că 
numărul celor veniți să-L aresteze, deşi este „mare“ în comparaţie 
cu grupul de ucenici nepregătiți, n-ar trebui să fie supraestimat 
— în definitiv, s-a intenționat ca această acţiune să fie o operaţiune 
desfăşurată „pe ascuns“ (v. 3-5). 

48-49. Gestul unui ucenic de a-şi săruta rabinul (pe mână 
sau chiar pe picioare) nu era un salut de fiecare zi, ci un semn 
de onoare specială. Niciodată un ucenic n-ar fi îndrăznit să facă 


1 Vezi Blinzler, p. 61-70. 


454 MATEI 26.49 - 52 


lucrul acesta din proprie iniţiativă; a face aşa ceva neinvitat era 
o „insultă premeditată“.! Apelativul Rabi adresat lui Isus în 
acest context este prin urmare o ironie pură (vezi în v. 25, o altă 
folosire a acestui titlu tot de către luda, cu precizarea că acestea 
sunt singurele în Evanghelia după Matei). Aşadar, acţiunea lui 
Iuda nu numai că-L identifică pe Isus în fața participanţilor la 
arestare, ci marchează şi propria sa respingere publică a autorității 
lui Isus. 

50. Isus îi răspunde lui Iuda numindu-l prieten, cuvânt folosit 
uneori pentru un „comesean“, probabil pentru a-i aminti că au stat 
împreună la masa din seara aceea; celelalte două folosiri ale acestui 
apelativ în Matei (20.13, 22.12) au şi o conotaţie de mustrare. Fraza 
care urmează este obscură şi eliptică, putând fi interpretată ca o 
poruncă (cum a fost redată în RSV mg.),ca o dorință („Vreau ca scopul 
cu care ai venit aici să fie dus la îndeplinire“) sau chiar ca o exclamaţie 
(„Cu ce misiune ai venit!“). Structura interogativă adoptată de RSV 
este mai puțin plauzibilă; Isus este pe deplin conştient de misiunea lui 
Iuda; însă, cu toate acestea, El nu Se împotriveşte, ci chiar încurajează 
realizarea ei. 

51-52. Spre deosebire de Matei, loan oferă atât numele ucenicului 
(Petru) cât şi al robului marelui preot (Malhu), iar Luca relatează 
punerea la loc a urechii tăiate. Insă, Matei prezintă simplu doar 
faptele pentru a scoate în evidență mesajul respingerii de către Isus 
a rezistenței violente, mesaj cu care Matei va pune în contrast 
în v. 53-54 ajutorul supranatural de care ar fi putut beneficia Isus 
dacă alegea să procedeze astfel. În felul acesta este scos în evidență 
controlul suveran exercitat de Domnul Isus asupra evenimentelor 
în care El apare ca victimă neajutorată. Tozi cei ce scot sabia, de sabie 
vor pieri este probabil nu doar o maximă proverbială (ca observație 
generală n-ar fi validă pentru toate cazurile), dar ar putea fi un ecou 
al interpretării lui Isaia 50.11, reflectat în Targum, care interpretează 
„aprinderea focului“ ca o scoatere a sabiei. Aşadar, Isus pune în 
practică principiul nonrezistenței pe care El le-a cerut ucenicilor Săi 
în 5.39-42 să-l aplice. Tocmai problema neopunerii lui Isus constituie 


| Vezi AB, p. 329. 

contextul acestei declaraţii; o aprobare totală a pacifismului necesită 
un sprijin mai mare decât această singură instanță specifică. 

53-54. Ucenicul care a încercat să opună rezistență prin forța 
armelor interpretase greşit situația. Isus nu era o victimă neajutorată, 
care ar fi avut nevoie de orice sprijin omenesc disponibil. El este arestat 
fiindcă El alege asta; dacă ar fi dorit ajutor, putea solicita mult mai 
mult decât câteva săbii. (O /egiune era alcătuită din 6.000 de soldați. 
Să fi fost cele douăsprezece legiuni de fiecare câte una: pentru Isus şi 
cei unsprezece apostoli rămaşi?) Refuzul Lui de a rezista planurilor 
duşmanilor Săi fie prin evadare (vezi comentariul nostru la v. 36), fie 
prin apelul la o putere supranaturală decurge din convingerea pe care 
Şi-a exprimat-o în mod repetat că misiunea Lui trebuie să fie una de 
respingere şi suferință (vezi comentariul nostru la 16.21; 17.22-23; 
20.17-19, 28). În spatele acestor prevestiri mai timpurii, nu a fost 
greu să se discearnă Scripturile ca sursă a convingerilor lui Isus; acum 
această sursă este menţionată explicit. Şi pentru Isus nu există nicio 
altă opțiune decât ca Scripturile să fie implinite. Această problemă a 
fost stabilită în Ghetsimani. 

55-56. Atitudinea lui Isus face ca folosirea forței de către 
conducătorii evrei să fie total inadecvată. În ce priveşte cuvântul 
fâlhar, vezi comentariul nostru la 27.38, unde apare din nou acelaşi 
termen. Departe de a conduce o rebeliune, Isus szăzea jos învăzând 
aşa cum făceau rabinii. Însă, chiar şi în această asociere greşită, fiind 
luat drept un tâlhar, Isus vede împlinindu-se cele scrise prin prooroci, 
gândindu-Se pesemne mai ales la Isaia 53.12, „El a fost pus în 
numărul celor fărădelege“. Fuga ucenicilor împlineşte imediat o altă 
profeție, Zaharia 13.7, după cum deja o prezisese Isus în v. 31. 


(îi) „Procesul“ evreiesc (26.57-63) 


Isus a fost dus la palatul lui Caiafa noaptea şi de acolo transferat 
dimineața la reşedinţa guvernatorului (27.1-2). În această privință 
toate patru Evangheliile cad de acord. loan nu ne spune nimic despre 
ce s-a petrecut acolo cu excepţia lepădării lui Petru. Luca 22.66 
sugerează că orice proceduri legale au fost amânate până dimineața 
devreme, după lepădarea lui Petru; însă, Matei îl urmează pe Marcu 
în aşezarea faptelor pe timpul nopții, înaintea lepădării lui Petru, 

cu verdictul final rostit în cursul dimineţii. Conform dispoziţiilor 
stipulate în Mishna, un proces capital nu putea fi ținut pe timpul 
nopții, şi astfel este posibil ca „procesul“ lui Isus să fi avut loc în două 
stadii: mai întâi o adunare informală întrunită în grabă pentru a stabili 
acuzaţia împotriva lui Isus, urmată de un verdict mai formal pronunțat 
de întreg Sanhedrinul dimineaţa. Însă, pesemne este mai probabil că 
Matei şi Marcu vorbesc despre o singură şedinţă prelungită care a 
ajuns în cele din urmă la verdictul ei în zori.! 

Este incert în ce măsură toată această audiere de către autorităţile 
religioase evreieşti poate fi descrisă ca proces, sau într-adevăr s-a 
intenționat a fi, un „proces“ legal. Dacă avea să rezulte într-o execuţie 
nu putea fi într-un asemenea caz decât o dezbatere preliminară 
judecății oficiale a guvernatorului roman (vezi comentariul nostru la 
27.1-2). Câteva trăsături ale consemnării (după cum se ştie foarte 
condensate) nu corespund regulilor stabilite pentru procesele capitale 
şi menţionate în Mishnah Sanhedrin 4-7, deşi este oricum incert dacă 
aceste reguli de la sfârşitul sec. al II-lea d.Cr., erau în vigoare şi pe 
timpul lui Isus. În mod normal, întrunirile oficiale ale Sanhedrinului 
nu erau ținute în palatul marelui preot?, astfel că în timp ce 27.1 
sugerează că (cel puţin la sfârşitul audierii) Sanhedrinul se adunase în 
întregime, este probabil mai bine să vedem acesta nu ca un „proces“ 
propriu-zis, ci ca o adunare ad hoc pentru a da posibilitatea autorităţilor 
evreieşti să cadă de acord, mai întâi, asupra nevoii de a obţine sentința 
capitală asupra lui Isus (aceasta fiind o problemă a Legii evreiesti), şi 
în al doilea rând, pentru a discuta o tactică potrivită de a-l convinge 
pe guvernatorul roman să aplice pedeapsa cu moartea (care, desigur, ar 
necesita o acuzaţie pe care legislația romană s-o admită).* Indiferent 
de statutul oficial al întrunirii, evangheliştii nu lasă nicio îndoială 
în legătură cu faptul că nu a fost o audiere imparţială, ci convocată 
special „ca ei să-L poată omori“ (v. 59)! 

Însă, Matei doreşte în mod clar ca noi să vedem în acest episod 


1 Interpretare susținută mai ales de Sherwin-White, p. 44-46; cf cu. 
Blinzler, p. 145-148. 

2 Vezi Blinzler, p. 112-114. 

3 Cf. cu Derrett, p. 407. 

ceva mai mult decât o manipulare mârşavă din partea preoţilor. Este 
şi ocazia când luăm act de declarația culminantă a lui Isus făcută în 
fața celor mai înalte autorităţi ale lui Israel, cu privire la misiunea Lui 
mesianică. Cel ce părea a fi o victimă neajutorată a suprimării oficiale 
este în mod progresiv dezvăluit ca ziditorul noului Templu, Mesia, 
Fiul lui Dumnezeu şi Cel care urmează acum să fie întronat ca Domn 
la dreapta lui Dumnezeu. Așadar, o amplă ironie este substratul 
întregii scene, iar cititorului i se oferă posibilitatea să vadă că, de fapt, 
„judecătorii“ înşişi sunt cei judecați. 

Între timp, în planul din spatele scenei se află figura deprimată a 
lui Petru, iar mărturia plină de îndrăzneală a lui Isus este reliefată în 
contrast accentuat cu eşecul lui Petru de a-L mărturisi pe Domnul 
său; (vezi în plus comentariul nostru la v. 69-75). 

57. Vezi comentariul nostru la v. 3-4; formularea asemănătoare de 
aici sugerează că acelaşi grup era implicat şi faptul că ei se adunaseră 
(deja) confirmă că aceasta este desfăşurarea plănuită a deciziei 
luate atunci. Chiar dacă doar o minoritate din cei 71 de membri ai 
Sanhedrinului fuseseră convocați, deciziile luate doar de o treime 
erau recunoscute. 

58. Cei doi protagonişti sunt acum la locul lor; mai întâi, se 
produce încercarea grea a lui Isus, apoi aceea a lui Petru. Introducerea 
lui Petru la acest moment îi oferă cititorului posibilitatea de a reține 
ambele acţiuni ca să compare şi să pună în contrast acțiunea celor 
doi „martori“.! Curtea era zona împrejmuită din exteriorul palatului 
unde slujitorii şi „oaspeţii nepoftiţi sau persoanele inoportune“ care 
nu erau implicate în audiere aveau să se adune; (pentru accesul limitat 
vezi loan 18.15-16). 

59-60. Doi martori în acord erau esenţiali pentru o condamnare 
la moarte pe temei legal (Num. 17.6; 19.15; regula era fundamentală 
pentru toată Legea evreiască), şi autoritățile, în ciuda scopului lor 
clar ostil, erau preocupate să aibă un caz valid. Indiferent de acuzația 
oficială care va fi formulată în fața guvernatorului, era important ca 


1 În sprijinul acestei percepții a compoziţiei dramatice a lui Matei, vezi 
comentariul nostru la v. 69-75 şi, de asemenea, o dezvoltare mai amplă 
în B. Gerhardsson, JSNT 13 (1981), p. 49-51. 

Isus să fie cunoscut pentru a fi corect condamnat sub Legea evreiască. 
Forma verbală căzzau este la timpul imperfect, ceea ce sugerează o 
căutare prelungită. Afirmația lui Matei că ei cãutau vreo mărturie 
mincinoasă nu este necesar să însemne că ei doreau să fie falsă, ci poate 
fi un mod concis de a spune că ei căutau orice mărturie pe care s-o 
poată face să reziste — de altfel, ceea ce ei au depus la momentul 
oportun s-a dovedit a fi fals. Însă, acuzaţia formulată în v. 61 nu este 
declarată (la fel ca în Marcu) a fi o mărturie „falsă“, iar Matei, prin 
specificarea faptului că mărturia provenea de la doi, pare că ar vrea să 
ne conducă la concluzia că, oricât de plină de rea-voinţă şi de greşit 
interpretată este, ea se sprijină totuşi pe o afirmație adevărată a lui 
Isus. 

61. Niciuna dintre Evanghelii nu a consemnat aceste cuvinte 
exacte ca fiind rostite de Domnul Isus; însă, este clar că El folosise de 
mai multe ori cuvinte care puteau da această impresie. „Echivalentul“ 
cel mai apropiat este în loan 2.19 (pe care Ioan îl interpretează ca o 
prezicere a învierii). Această afirmaţie nu conține nicio „amenințare“ 
împotriva Templului, dar Matei a consemnat deja prezicerile lui Isus 
(într-un context al judecății meritate) despre distrugerea Templului 
(23.38; 24.2) şi poziția Lui în general „antitemplu“ a fost ilustrată 
în 12.6 şi 21.12-13. Învățătura pusă pe seama lui Ştefan în Faptele 
Apostolilor 6.13-14 dă o nouă greutate probabilității că Isus fusese 
perceput a fi ameninţat să distrugă şi să înlocuiască Templul, iar 
Sanhedrinul trebuie să-şi fi asumat în mod necesar o perspectivă 
foarte gravă în privinţa unui asemenea limbaj, atât din punct de 
vedere al teologiei, cât şi din acela al moralei naţionale. „A evoca, chiar 
şi condiţionat, distrugerea «acestui Templu» însemna să te atingi nu 
doar de piatra şi aurul Templului, sau doar de bunăstarea generală, ci 
de istoria şi nădejdea evreilor, de identitatea națională, conştiinţa de 
sine şi mândria lor“.! Era atât un sacrilegiu, cât şi un act de trădare. 

Este clar din pasajul deja menţionat că Isus a crezut într-adevăr 
că, în urma misiunii Lui, lemplul avea să nu se mai afle în centrul 
relaţiilor lui Dumnezeu cu poporul Său şi că avea să fie înlocuit 
de „ceva mai mare“ (12.6). Însă, nu există nicio sugestie undeva în 


l Vezi Meyer, p. 183. 

învăţătura Lui că aceasta avea să însemne o reclădire propriu-zisă (iar 
Marcu 14.58 prezintă explicit că noul templu nu avea să fie „făcut 
de mâini omeneşti“. (În ce priveşte natura a „ceva mai mare“, noua 
congregație a poporului lui Dumnezeu concentrată nu asupra unei 
clădiri ci asupra lui Isus Însuși, vezi mai sus comentariul nostru la 
12.6; 16.18.) În trei zile este o expresie idiomatică pentru un timp 
scurti, şi nu este nevoie să fie luată literal; însă, nu este surprinzător 
şi probabil nici nemotivat faptul că ucenicii lui Isus au văzut repede 
într-un asemenea limbaj (la fel ca în afirmaţia tot aşa de tainică din 
12.39-40, o paralelă sugestivă la aceasta) o prezicere a învierii, aşa 
cum notează şi loan (2.21-22). 

Trecerea de la „amenințarea“ lui Isus împotriva Templului la 
întrebarea privind pretenţia Lui mesianică (v. 63) nu este vizibilă 
tuturor; însă, va fi evidentă oricui este versat în privința vremurilor 
mesianice aşteptate de evrei. Zaharia 6.12 spunea că „Odrasla“ 
(mesianică) avea să „clădească Templul Domnului“,iar profeția aceasta 
împreună cu viziunile lui Ezechiel din capitolul 40 şi următoarele, au 
dus la o aşteptare larg răspândită conform căreia distrugerea Templului 
existent şi înlocuirea lui cu unul nou şi perfect va fi o trăsătură a epocii 
mesianice.” Astfel, întrebarea marelui preot din v. 63 poate fi privită 
ca o deducție provenită în mod natural din v. 61. 

62-63. Tăcerea lui Isus poate fi interpretată ca un alt exemplu al 
refuzului Său de a împiedica cursul evenimentelor (cf cu comentariul 
nostru la v. 23, 36, 53-54) — El putea, în măsura evidenţei noastre, să fi 
negat în mod corect că n-a rostit o ameninţare împotriva Templului în 
termenii citați. Însă, fără îndoială, Matei a văzut în tăcerea Domnului 
Isus şi împlinirea proorociei din Isaia 53.7. Tăcerea Lui i-a permis 
marelui preot să presupună că Isus ar fi acceptat acuzația şi, ca urmare, 
să impună implicațiile teologice ale unui asemenea limbaj. Ze jur este 
o expresie oficială şi rară (în legătură cu o formulare asemănătoare 
în Vechiul Testament, cf cu 1 Regi 22.16), invocând Numele lui 
Dumnezeu pentru a forța obținerea unui răspuns adevărat. Prin 
urmare, acesta este punctul culminant al audierii, iar răspunsul lui 


1 Vezi Jeremias, NTT, p. 285. 
2 Vezi Senior, p. 170-171; Meyer, p. 200-202. 

Isus va fi dovada crucială. Chiar dacă (pe baza principiului enunțat în 
5.34-37) Isus dezaprobă conceptul de „jurământ“ în întrebare, totuşi 
El n-are cum să dea greş prin a nu răspunde acum. 

Însă, în orice caz, El n-avea să dorească să rămână tăcut, fiindcă 
forma întrebării marelui preot merge la centrul propriilor pretenţii 
ale lui Isus cu privire la misiunea Lui şi Îi oferă un fundament potrivit 
pe baza căruia acele pretenții pot fi reafimate şi clarificate. Întrebarea 
dacă Isus era Cristosul (Mesia) fusese deja o problemă de discuţie 
publică, chiar înainte de acuzaţia din v. 61 (vezi 12.23; 21.9-11, 
15; 22.41 şi urm.); şi, fără îndoială, Iuda făcuse o scurtă expunere 
autorităților asupra a ceea ce spusese Isus în particular printre ucenici. 
Fiul lui Dumnezeu, în timp ce n-a fost folosit frecvent ca un titlu al lui 
Mesia, nu prezenta în mod necesar o idee nouă, după cum 2 Samuel 
7.14 spusese despre fiul lui David, care „va clădi o casă pentru Numele 
Meu“, că „El va fi fiul Meu“; şi pe această bază (împreună cu Ps. 2.7) 
cel puțin oamenii de la Qumran erau familiarizați cu ideea despre 
Mesia ca Fiu al lui Dumnezeu.! În orice caz, aceasta la fel fusese 
o trăsătură a învățăturii publice a lui Isus, cel puţin prin implicație 
(vezi comentariul nostru la 21.37). Formularea întrebării lui Caiafa 
(mai ales în Marcu) sugerează probabil că nu suna nici măcar ca o 
interogare imparțială: „Tu eşti Mesia?“ (tu, deţinutule abandonat, 
nenorocit!), Lohmeyer? descrie pe bună dreptate întrebarea ca 
„sarcastică sau furioasă“. 

64. Oricât de sarcastice s-au vrut a fi, cuvintele marelui preot 
au corespuns pretențiilor lui Isus. Atunci, nu există nicio îndoială 
că expresia żu ai spus-o trebuie să fie înțeleasă, la fel ca în v. 25 (cf 
şi cu 27.11), ca un răspuns afirmativ, deşi „şovăitor şi indirect în 
formulare.” Elementul de şovăială, în timp ce trebuie pus probabil 
în parte pe seama atitudinii lui Isus de dezaprobare a formulării de 
genul jurământului (vezi comentariul nostru la v. 63) şi se datorează 
înțelegerii marelui preot a cuvintelor pe care le-a folosit (şi mai 


1 Cf. cu 4Q Florilegium; probabil şi 1QSa 2.11-12. 

2 Cf. cu Das Evangelium des Markus, p. 328. 

3 D.R. Catchpole, NTS 17 (1970/71), p. 226; vezi, mai sus, şi comentariul 
nostru la v. 25. 

ales implicaţiile politice pe care poate că şi le va trage din ele) este 
departe de concepţia lui Isus privind rolul Său mesianic. Aşadar, 
în timp ce nu refuză titlurile oferite, Isus continuă să le modereze 
semnificaţia. Ba mai mult, vă spun că... Şi această moderare 
transferă întreaga chestiune a mesianităţii din sfera politicului 
pământesc evreiesc în aceea a autorităţii cereşti, în vreme ce 
titlul „Cristos“ este ocolit tacit în favoarea titlului Fiul omului 
(în legătură cu acesta, vezi Introducere, p. 51-53). Fraza șezând la 
dreapta (puterii lui Dumnezeu) este ecoul Ps. 110.1, despre care 
deja am discutat în comentariul la 22.41-46, acum fiindu-l în 
mod explicit aplicat lui Isus. Cuvântul puzere folosit aici este un 
termen de reverență, caracteristic religiei evreieşti, folosit pentru a 
se evita pronunţarea Numelui sacru al lui Dumnezeu (care putea 
să-L facă pe Isus susceptibil în faţa acuzaţiei de blasfemie, deşi, 
ca o ironie, tocmai aceasta a fost acuzaţia pe temeiul căreia avea 
să fie condamnat la moarte, v. 65!). Cuvintele venind pe norii 
cerului (împreună cu expresia „Fiul omului“) sunt o aluzie clară 
la Daniel 7.13, deja sugerată asemănător în 24.30. (Referitor la 
semnificaţia unui asemenea limbaj, vezi comentariul nostru la 
10.23; 16.27-28; 24.30). Am văzut că — fiind aplicaţia naturală în 
termenii sursei sale din Vechiul Testament — expresia „venind pe 
norii cerului“ vizează glorificarea şi întronarea Fiului omului în 
Cer, şi nu se referă la o coborâre a Sa pe pământ. Ca urmare, în 
acest verset, este al doilea termen al paralelismului sau o expresie 
corespondentă pentru „şezând la dreapta puterii lui Dumnezeu“; 
cele două expresii se referă la aceeaşi stare de înălțare, nu la două 
situații sau evenimente succesive. Aici, natura adecvată a acestei 
interpretări este subliniată de precizarea că un asemenea fapt va 
deveni realitate „de acum încolo“ (ge aici este o traducere foarte 
eronată a cuvântului zp'arti, care este mult mai specific în greacă, 
la fel ca în 23.39 şi 26.29, şi indică o nouă perioadă începând 
de acum). Într-adevăr, este o realitate pe care înşişi anchetatorii 
lui Isus o vor vedea (să fie un ecou al proorociei din Zah. 12.10, 
ca în 24.307), fiindcă faptul acesta va deveni foarte evident prin 
însăşi desfăşurarea evenimentelor care vor avea loc în următoarele 
câteva săptămâni (ca să nu mai vorbim despre creşterea ulterioară 

a Bisericii), dovedindu-se că „blasfemiatorul“ pe care ei au crezut că-L 
lichidaseră este de fapt acum în poziţia de autoritate supremă.! 

Prin urmare, aici, în prima Sa declaraţie deschisă despre cine 
este El, Isus ridică pretenții la un nivel diferit de cele referitoare la 
„Cristos“ aşa cum erau percepute acestea în mentalitatea colectivă, 
şi procedând astfel „îi oferă marelui preot arme mai bune decât ar fi 
putut visa el vreodată“.? 

65-66. În Vechiul Testament, blasfemia/hula atrăgea după sine 
pedeapsa cu moartea prin împroşcarea cu pietre (Lev. 24.10-23); 
prin urmare, era în Legea evreiască un temei suficient pentru o 
condamnare la moarte. Ritualul sfâșierii hainelor (vezi Mishnah 
Sanhedrin 7.5) marca seriozitatea momentului, mai ales că o 
asemenea acţiune era expres interzisă marelui preot, chiar într-un 
context de jale personală (Lev. 21.10). În ce mod au fost cuvintele 
lui Isus exact o blasfemie rămâne de discutat. El evitase cu grijă 
pronunțarea Numelui lui Dumnezeu (vezi comentariul nostru 
la v. 64), care era definiţia strictă de mai târziu a blasfemiei 
(Mishnah Sanhedrin 7.5). Pretenţia Sa mesianică cu greu putea 
fi privită în sine ca o blasfemie — la urma urmei, lucrul acesta 
putea să fie adevărat! Însă, a pretinde că eşti Unsul lui Dumnezeu 
într-o asemenea situație improbabilă (neajutorat, abandonat de 
ucenicii Săi, respins de conducătorii poporului lui Dumnezeu) 
putea prea bine să fie văzut ca o „luare în deşert a Numelui lui 
Dumnezeu“, mai ales când titlul de „Fiu al lui Dumnezeu“ fusese 
inclus în formularea pretențiilor Sale şi când cuvintele din v. 64 
sunt adăugate la acesta („şezând la dreapta puterii lui Dumnezeu“), 
pretenția în ansamblul ei constituie într-adevăr „o încălcare 
ofensivă a prerogativelor lui Dumnezeu“ — desigur, afară de cazul 
când tocmai aceasta era realitatea. Aşadar, cuvintele lui Isus lăsau 
autorităţilor evreieşti doar două opţiuni: fie să accepte pretenţia 


1 Pentru semnificaţia acestei referinţe la Dan. 7.13 vezi şi lucrarea mea, 
JOT, p. 140-142. 

2 Gerhardsson, JSNT 13 (1981), p. 57. 

3 D.R. Catchpole, The Trial of Jesus (Procesul lui Isus) (1971), p. 126; 
pentru o tratare completă a chestiunii, vezi ibid, p. 126-148. 

Lui, fie să-L condamne pentru această „blasfemie“. Aparent, ei 
n-au socotit că au de făcut o alegere dificilă. 

67-68. Pronumele e; ar trebui să indice autorităţile care tocmai 
au pronunţat sentinţa (deşi Marcu îi menţionează aici şi pe „aprozi“; 
literal „slujitori“). Dacă un asemenea comportament s-ar părea că 
se află în contradicţie cu demnitatea de preot, Derrett! sugerează, 
mai întâi, că numai printr-o asemenea acțiune exterioară se puteau ei 
disocia vizibil de „blasfemia“ lui Isus; şi în al doilea rând, că provocarea 
prooroceşte-ne, cine te-a lovit? (adresată, aşa cum ni se explică în Mc. 
14, unui om legat la ochi) era în sine o testare a pretenţiei Lui, câtă 
vreme era de aşteptat ca Mesia să poată face aşa ceva. În orice caz, 
am observat deja că întrunirea respectivă s-ar părea că n-a fost o 
„judecată“ formală, niciun grup imparţial. Este probabil că Matei a 
văzut în această maltratare, la fel ca în tăcerea lui Isus din v. 63, o altă 
împlinire a profeţiilor referitoare la Robul Domnului (vezi Is. 50.6). 
De asemenea, este o ocazie pentru Isus de a exemplifica propria Lui 
învățătură consemnată în 5.39. 


(iii) Esecul lui Petru (26.69-75) 

Un articol valoros al lui B. Gerhardsson? interpretează acest episod, 
împreună cu cel precedent, ca o pereche de exemple contrastante pe 
tema mărturisirii şi a lepădării. Mărturisirea plină de îndrăzneală a lui 
Isus înaintea autorităţilor celor mai înalte contrastează cu eşecul lui 
Petru de a face la fel înaintea slujitorilor lor. În cadru se află cuvintele 
lui Isus despre importanța recunoaşterii Lui înaintea oamenilor 
(10.32-33). 

Îndemânarea dramatică a lui Matei este mai departe văzută în 
agravarea progresivă a păcatului lui Petru, atât în natura intens publică 
a provocării (o fată — o fată vorbind celor care erau martori — martorii 
ca grup) şi în răspunsul lui Petru (eschivare — tăgăduire sub jurământ 
— blestemarea lui Isus). 

69-70. Literal, o fază este „o slujnică“ (un diminutiv pentru 
slujitoare), în mod sigur o descriere deliberat ironică. Petru cel 


1 Vezi Derrett p. 407-408. 
2  JSNT 13 (1981), p. 46-66. 

îndrăzneţ se pierde cu firea în faţa unei fete! Descrierea lui Isus drept 
Galileeanul este probabil pe buzele cuiva din ludeea, mai degrabă 
defavorabilă decât să transmită (aşa cum ar fi putut s-o facă în 
anumite cercuri oficiale) sugestia de „revoluţionar“.! Prima „lepădare“ 
a lui Petru (încă nu explicită) se petrece înaintea tuturor, accentuând 
astfel vina lui în lumina afirmațiilor din 10.33. 

71-74. Un accent galileean era vădit şi era o problemă de oarecare 
ridiculizare în societatea din ludeea.? Jurământul lui Petru în v. 72 
ar fi intenționat să confirme veridicitatea declarației lui (contrar 
principiului enunțat de Isus în 5.34-37); însă, &/estemul din v. 74 este 
diferit. Cuvintele „pe sine însuşi“ nu există în greacă, iar verbul folosit 
aici (katathematizð, echivalentul lui anazhemaziză din Evanghelia după 
Marcu, a „declara anatema“, pentru care cf cu 1 Cor. 12.3; 16.22) nu 
se referă în altă parte la un blestem asupra cuiva în afară de cazurile 
unde (la fel ca în F.A. 23.12, 14, 21) acest lucru este explicit declarat. 
Atunci, a pronunţat Petru în fapt un blestem asupra lui Isus (aşa cum 
li se cerea mai târziu creştinilor să procedeze, ca o dovadă a apostaziei 
lor)” Dacă Matei şi Marcu s-au abținut de la declararea explicită a 
acestui aspect, motivul este lesne de înțeles: implicația probabilă a 
cuvintelor folosite de Petru. 

75. În timp ce toate celelalte Evanghelii lasă cel puţin să se 
presupună reabilitarea ulterioară a lui Petru (cel mai explicit este în 
Ioan 21.15 şi urm.), Matei nu-l va mai menţiona pe nume. Probabil, 
în perspectiva istoriei ulterioare a lui Petru, el presupune că faptul 
este evident; şi, fără îndoială, Matei aşteaptă ca cititorii lui să-şi 
amintească de pasaje precum 16.17-19; 19.27-28. Se poate ca el să 
fi oferit chiar indicii deliberate în acest sens în 12.32 şi în „pilda în 
acțiune“ din 14.28-31. Totuşi, aici eşecul şi remuşcarea lui Petru sunt 
neatenuate, iar prezicerea şocantă a lui Isus în v. 31-34 este din belşug 
împlinită. 


1 Vezi Vermes, p. 46-48. 

2 Vezi Vermes, p. 52-57. 

3 Acest lucru este în mod convingător argumentat de H. Merkel în E. 
Bammel (ed.), The Trial of Jesus (Procesul lui Isus) (1970), p. 66-71, 
sprijinit de Gerhardsson, art. cit., p. 54-55. 

(iv) Isus este transferat guvernatorului roman (27.1-2) 


La încheierea audierii lor de o noapte întreagă (referitor la 
chestiunea noapte/dimineaţă, vezi comentariul nostru la 26.57-68), 
autoritățile evreieşti trebuie acum să găsească o cale pentru a-şi vedea 
verdictul implementat. Pedeapsa cu moartea putea fi impusă numai 
prin ordinul guvernatorului roman (loan 18.31; Sherwin-Wbhite! 
a infirmat efectiv îndoielile de mai devreme cu privire la această 
asigurare constituțională), dar o acuzaţie de „blasfemie“ n-ar avea 
nicio semnificaţie pentru el. Prin urmare, a fost necesar să fină sfat în 
legătură cu o acuzaţie potrivită, şi de asemenea, fără îndoială, privind 
tacticile persuasive potrivite. Ei nu se puteau aştepta la o cursă uşoară, 
de vreme ce Pilat guvernatorul (26-36 d.Cr.; aparent, titlul său oficial 
era „praefectus“) era notoriu pentru îndărătnicia lui în refuzul de a 
da ascultare prejudecăţilor evreieşti, portretul lui în sursele evreieşti 
necreştine fiind în mod considerabil mai puțin lăudabil decât cel din 
Evanghelii! El avea să locuiască la Ierusalim pe timpul Paştelui, dar 
problema dezbătută este dacă reşedinţa lui (prezoriu/ din v. 27) era, aşa 
cum s-a crezut în mod tradițional, în Fortăreața Antonia situată în 
partea de nord-vest a curții Templului, sau în Palatul lui Irod, primul 
edificiu de pe colina vestică’; majoritatea comentatorilor mai noi 
înclină pentru a doua variantă.‘ 


(v) Moartea lui Tuda (27.3-10) 


Această istorisire întrerupe desfăşurarea procesului lui Isus, în 
maniera unui interludiu dramatic. Într-adevăr, abia dacă se poate 
potrivi cronologic între hotărârea din 27.1-2 (care pare a fi cauza sa 
imediată) şi consecinţa ei în v. 11 şi urm., în timp ce prezintă preoții 
probabil aflați în Templu, cu răgazul de a dezbate cumpărarea unui 
lot de pământ! Însă, Matei a inserat aici în mod adecvat tradiția a ce 
s-a întâmplat cu Iuda, probabil pentru a constitui un contrast sugestiv 


1 Cf. cu Sherwin-White, p. 35-43. 

2 Vezi mai ales Josephus, Ant. xviii. 55-62, 85-89; Filo, Legatio ad Gaium 
299-305. Cf cu. Luca 13.1. 

3 Opinie împărtăşită de către Blinzler, p. 173-176. 

4 Vezi, în plus, Wilkinson, p. 137-141. 


466 MATEI 27.1 - 4 


cu soarta lui Petru. Astfel, fiecare dintre ei este privit din perspectiva 
împlinirii prezicerii lui Isus (26.24 pentru Iuda; 26.34 pentru Petru); 
însă, plânsul amar al lui Petru (de pocăință? Vezi comentariul nostru 
la 26.75) contrastează cu remuşcarea disperată şi sinuciderea lui Iuda. 
Concentrarea uimitoare a lui Matei asupra lui Iuda (26.14-16, 21-25, 
47-50) este adusă astfel la apogeul ei într-o avertizare sumbră privind 
urmările apostaziei deliberate (opuse greşelii temporare a lui Petru 
sub presiune).! 

Pasajul culminează într-un citat tip formulă (vezi Introducere, 
p. 46-47) şi ca de obicei există o interacţiune reciprocă între text şi 
relatare, textul fiind adaptat astfel încât să prezinte clar modul în care 
evenimentele îl „împlinesc“, iar evenimentele fiind istorisite într-un 
asemenea mod încât să sugereze textul.? „Textul“ citat în v. 9-10 
este în esență derivat din Zaharia 11.13, dar cuprinde şi elemente 
provenite din cartea lui Ieremia (pentru detalii, vezi comentariul 
nostru la v. 9-10; însă, între timp este necesar să fim conştienţi de 
influenţa acestor pasaje în relatarea istorisirii în v. 3-8). 

Acum se acceptă pe scară largă că liniile principale ale istorisirii au 
ajuns la Matei ca o tradiţie independentă care i-a sugerat atunci lui 
(sau comentatorilor timpurii) textele relevante — mai degrabă decât 
perspectiva mai veche că Matei a creat istorisirea pe baza textului.” 
Mai recent, D. Moot concluzionează că „avem motive să ne îndoim 
dacă vreo parte importantă a narațiunii din Matei 27.3-8 a fost creată 
sub influența pasajelor din Vechiul Testament“. 

3-4. S-a (po)căit nu este cuvântul tradus de obicei astfel în Noul 
Testament (care de regulă implică şi acordarea iertării), ci înseamnă 
„a regretat“, „s-a răzgândit“; singurele locuri în care mai este folosit 


în Noul Testament sunt: 21.29, 32; 2 Corinteni 7.8; Evrei 7.21. 


] Vezi, în plus, Senior, p. 347-352, privind rolul acestei istorisiri în cadrul 
narațiunii lui Matei referitor la Patimile lui Isus. 

2 Vezi Senior, p. 392-393, pentru detalii: 

3 Vezi, de exemplu, Stendahl, p. 196-197; Lindars, p. 25, 116-122; şi 
mai ales abordarea foarte completă de către Senior, p. 343-397 (cu un 
rezumat asupra acestei probleme, p. 391-396). 

4 GP UI, p. 157-175. 

Este astfel potrivit să transmită ideea de remuşcare a lui Iuda fără 
sugerarea mântuirii lui. (Pentru aluzia la Zaharia 11.12-13 în expresia 
treizeci de arginti, vezi comentariul nostru la 26.15). Sânge nevinovat 
este o expresie cunoscută din Vechiul Testament, care apare spre 
exemplu în leremia 19.4 (vezi, mai jos, comentariul nostru la v. 6-8, 
9-10). Întrebarea despre responsabilitatea pentru „sângele“ lui Isus va 
reapărea în v. 24-25, unde aceleaşi cuvinte vor fi folosite, împreună 
cu formula de disociere: Treaba za (te priveşte). Aşadar, în ciuda 
remuşcării lui, luda este incapabil să se descotorosească de vina lui; 
dar în acelaşi timp returnarea şi folosirea banilor de sânge îi amestecă 
iarăşi pe preoții cei mai de seamă şi bătrâni (observați desemnarea 
„oficială“ a conducerii, ca în 26.3; 27.1), adăugând astfel încă ceva la 
vina de sânge acumulată deja şi scoasă în evidenţă în 23.29-36. 

5. Fraza a aruncat argintii în Templu este ecoul proorociei din 
Zaharia 11.13; acolo a fost un gest de sfidare din partea păstorului 
respins împotriva autorităților națiunii; la fel şi aici, folosirea 
cuvântului redat prin Templu (în greacă, naos, indică în mod clar 
sanctuarul interior, unde doar preoţii aveau voie să intre) poate 
fi menită pentru a-i implica pe preoți, care vor fi acum obligați să 
ridice arginţii care sunt preț de sânge.! S-a spânzurat este un cuvânt 
(mai deloc surprinzător!) care n-a fost folosit în altă parte în Noul 
Testament; însă, Septuaginta descrie în 2 Samuel 17.23 sinuciderea 
lui Ahitofel, prietenul lui David, care l-a trădat pe rege; prin urmare, 
l-a folosit oare Matei deliberat cu referire la trădătorul Fiului lui 
David? Întrebarea în ce măsură este acest fapt compatibil din punct 
de vedere fizic cu relatarea înspăimântătoare din Faptele Apostolilor 
1.18 a fost subiectul multor speculații sinistre, dar declarația lui Matei 
privind faptul în sine nu sugerează că el ar fi fost interesat de cauza 
precisă a morții lui Iuda. 

6-8. Decizia preoților de a cumpăra ogoru/ olarului cu monedele 
care erau preț de sânge este fundamentală pentru împlinirea Scripturii 
în versetele următoare; însă, oferă şi o proveniență sugestivă pentru 
numele tradițional Acheldama, Ogorul sângelui, pe care Faptele 
Apostolilor 1.18-19 îl asociază cu moartea lui Iuda, deşi într-un 


l Vezi Garland, p. 199, notă. 

mod diferit.! Poziția tradițională a țarinei Acheldama este în valea 
lui Hinom, locul de unde se scotea lutul olarului (de aici şi numele 
anterior de „ogorul olarului“?). Dacă Matei cunoştea această locaţie, 
asocierea cu Ieremia 19.1-13 ar fi evidentă, din moment ce acel pasaj 
vorbeşte despre înmormântări în Valea lui Hinom, care a ajuns un 
„loc plin de sânge nevinovat“, să fie numit „valea măcelului“, întreaga 
scenă fiind concentrată asupra unui „vas de pământ al olarului“. Însă, 
olarul apare în mod misterios şi în Zaharia 11.13, ca destinatarul 
a treizeci de monede de argint „în Casa Domnului“. Versiunea 
siriacă a cărții lui Zaharia, prin modificarea unei litere, traduce prin 
„vistierie“ termenul redat de alte versiuni prin „olar“ (RSV a adoptat 
această interpretare) şi s-a sugerat deseori că Matei cunoştea ambele 
interpretări şi a explorat varianta în „expunerea“ lui. Însă, „comoară“ 
nu joacă aproape niciun rol în naraţiunea lui — tocmai „olarul“ şi 
„Casa Domnului“ (ambii termeni apar în textul ebraic) sunt cele care 
constituie trăsăturile acestor versete şi care prin urmare sunt cheia 
pentru pretenţia împlinirii. Vistieria, probabil sursa din care banii 
fuseseră plătiți lui Iuda, ar fi locul natural pentru depozitarea arginților 
lăsați în Templu; însă, folosirea lor ca prez de sânge îi făcea necurați. 
Un loc de îngropare (în sine un loc necurat) era o întrebuințare 
potrivită pentru ei. 

9-10. Până acum ecourile din Ieremia 19.1-13 şi din Zaharia 
11.13 în naraţiunea precedentă au clarificat intenţia lui Matei pentru 
cititorul atent care cunoaşte Scripturile profetice de unde citează el. 
Însă, acum, împlinirea este prezentată într-un „citat“ care se bazează 
pe Zaharia 11.13, text ebraic (cu ordinea propoziţiilor drastic 
rearanţată), dar care cuprinde şi aluzii din Ieremia (în legătură cu 
asemenea „citate combinate“, vezi, mai sus, comentariul nostru la 2.6; 
11.10). Probabil o/arul misterios din Zaharia 11.13 a atras atenţia lui 
Ieremia, profetul a cărui asociere cu olarul era memorabilă (Ier. 18.1- 
6; 19.1, 11). Reminiscenţele variate din Ieremia 19.1-13 care au fost 
menţionate mai sus ar fi atunci observate, iar în proces cumpărarea 
ogorului olarului ar putea aminti de cumpărarea faimoasă de către 
Ieremia a unui ogor (deşi nu de la un olar!) în Ieremia 32.6-9; de 


| Vezi NIDNTI, |, p. 93-94. 

aici a rezultat includerea în „citat“ a expresiei pentru ogorul olarului. 
Întregul citat compus este atribuit lui Teremia, acesta fiind mai bine 
cunoscut dintre cei doi profeți din care este extras. (Cf cu atribuirea 
unui citat combinat lui Isaia în Mc. 1.2-3).: 

Zaharia 11.4-14 este unul dintr-un grup de pasaje în Zaharia 
9 — 13 care descriu un „Rege-păstor“, conducătorul lui Dumnezeu 
pentru poporul Său, pe care israeliţii Îl resping şi care în consecință 
este „străpuns“ şi „omorât“? Ca urmare, aflată în spatele folosirii 
creştine a acestui pasaj, este imaginea lui Isus ca Mesia cel care 
suferă; Matei a inclus anterior referințe la „Regele-păstor“ al 
lui Zaharia în 21.4-5; 24.30; 26.31. Aici relevanţa clară a „celor 
treizeci de arginţi“ din Zaharia 11.12-13 pentru istoria lui Iuda 
i-a sugerat lui Matei o succesiune complexă a meditaţiei asupra 
împlinirii Scripturii, care pentru cititorul modern pare un mod 
ciudat de scriere a istoriei. Însă, dacă este să-i facem dreptate lui 
Matei, trebuie să recunoaştem că aceasta nu este o colecție de idei 
vechi-testamentale fără legătură între ele şi aruncate împreună la 
întâmplare, ci rezultatul unui studiu teologic atent care ține seama 
nu numai de „coincidenţele“ lingvistice superficiale, ci şi de temele 
fundamentale ale aşteptării profetice. 


(vi) Procesul roman (27.11-26) 


Acesta este procesul oficial al lui Isus şi totuşi, descrierea seamănă 
mai puţin cu o audiere judiciară formală fiind mai degrabă un 
exemplu macabru de negociere orientală. Pilat, ca prefect al Iudeii, 
deţinea singur autoritatea să achite sau să condamne şi să determine 
sentința. Iniţial a existat o încercare superficială de examinare formală 


1 Pentru explicaţii mai puţin satisfăcătoare ale atribuirii lui Ieremia, vezi 
Gundry, VOT, p. 125-126, nota. O altă nuanţă este sugestia lui Senior că 
nu s-ar fi intenționat să fie o atribuire a calității de autor, ci mai degrabă 
o referinţă la „stilul lui Ieremia“ în profeția Vechiului Testament, viz. 
profeţii de judecată şi condamnare, în cadrul cărora acest text al lui 
Zaharia ar fi clasificat; opinie îmbrăţişată de Senior, p. 367-369. 

2 Vezi F.F. Bruce, This is That (Acesta este Acela) (1968), p. 100-114, 
pentru întreg conceptul. 

a deținutului; însă, din ce în ce mai mult forța dominantă nu este 
rolul oficial al guvernatorului, ci pretenţiile conducătorilor evrei 
sprijiniți de „popor“. Aici se concentrează atenţia lui Matei, astfel 
încât evaluarea lui Trilling privind rolul lui Pilat, deşi exagerată, se 
încadrează totuşi în limitele normale: el „are rolul unui «superior» 
sau probabil al unui catalizator care ajută la definirea clară a poziției 
poporului față de Mesia“.! 

loan oferă o consemnare mai completă şi independentă a 
procesului desfăşurat în fața lui Pilat (loan 18.28 — 19.16), care în 
câteva privinţe ajută la completarea descrierii scurte a lui Matei, 
îndeosebi la explicarea atitudinii neobişnuit de ambivalente a lui Pilat 
însuşi.? 

11. În ce priveşte locaţia, vezi comentariul nostru la 27.2. 
Procesul a avut loc probabil pe o platformă ridicată în fața reşedinţei 
guvernatorului şi astfel în public. Întrebarea Eşti Tu Împăratul 
iudeilor? repetă pesemne acuzația prezentată lui Pilat de conducătorii 
evreilor (cf cu Lc. 23.2). Răspunsul încorporează categoric admiterea 
de către Isus a mesianităţii Lui într-o formulare cu insinuare politică 
maximă. Titlul Împăratul iudeilor este folosit în Matei numai de 
Neamuri (2.2; 27.29, 37; în 27.42 conducătorii evrei înlocuiesc 
termenul prin „Împăratul lui Israel“) şi provenind de la omul care de 
fapt deținea autoritate politică asupra iudeilor aduce cu sine un ton 
clar ironic, chiar disprețuitor. În sensul în care Pilat a înțeles pesemne 
titlul, Isus putea foarte bine să-l nege. Însă, exprima o temă a profeției 
Vechiului Testament pe care El venise s-o împlinească şi pe care 
într-adevăr o adoptase deliberat în 21.1-9. Ca urmare, El foloseşte 
iarăşi formularea de „consimțământ calificat“ folosită deja în 26.25, 
64 (vezi comentariul nostru ad loc.). În acest caz, spre deosebire de 
26.64, calificarea nu este prezentată; dacă ar fi fost, fără îndoială ar fi 
fost în termenii unei concepții total diferite a „regalității“, ca în loan 
18.33-37. 

12-14. Ca şi în 26.62-63, tăcerea lui Isus este din nou accentuată, 


1 Cf. cu Trilling, p. 73. 
2 În legătură cu semnificația unor detalii din relatarea lui Ioan, vezi F.F. 
Bruce, GP 1, p. 7-20. 

fără îndoială cu Isaia 53.7 în minte. Pentru Pilat nu era un aspect 
de surpriză (după cum a remarcat Holtzmann: „Tăcerea nu era, 
în mod sigur, privită ca o slăbiciune obişnuită a pârâţilor evrei“!); 
era şi o dificultate judiciară, de vreme ce „judecătorilor romani 
le displăcea condamnarea unui pârât lipsit de apărare“ (cf cu FA. 
25.16), iar instanțele de judecată au stabilit practica de a i se oferi 
unui învinuit lipsit de apărare trei oportunități de a răspunde înaintea 
condamnării. 

15. Existența acestui obicei de amnistie nu este atestat în afara 
Evangheliilor, deşi unii au găsit un indiciu al lui în Mishnah Pesahim 
8.6.2 Dacă era doar o concesie locală şi probabil temporară (pesemne 
propria inovaţie a lui Pilat pentru a încerca să menţină bunăvoința 
supuşilor săi dificili), acest lucru nu prea este surprinzător. Avantajul 
politic al unei asemenea recunoaşteri a percepţiei populare poate 
fi imediat evaluat din folosirea amnistiilor în lumea modernă, iar 
acceptarea sa în lumea romană este bine ilustrată de Blinzler.? 
Consemnarea presupune că nici Isus, nici Baraba încă nu erau 
condamnați în mod oficial; acordarea clemenţei unui condamnat era 
exclusiv prerogativa împăratului. 

16-18. Pluralul ei aveau este surprinzător, s-ar putea referi la 
„noroade“ (v. 15), care aveau candidatul lor pentru amnistie deja 
selectat? Baraba (înseamnă „fiul lui Aba“, însă, în aramaică pronunțarea 
numelui aduce foarte mult cu „fiul tatălui“, o ironie pe care Matei se 
poate s-o fi observat bine) este descris de Marcu ca un „rebel“ implicat 
într-o răscoală violentă recentă (cf cu v. 38, unde „tâlharii“ probabil 
sunt la fel nişte „briganzi“ motivaţi politic), şi de aceea popularitatea 
lui se poate să fi fost aceea a unui tip de Robin Hood, un erou popular. 
Termenul tradus prin veszif redă un cuvânt care poate avea fie un 
sens pozitiv, fie unul negativ; fără îndoială, pentru autorități Baraba 
era „notoriu“, dar pentru popor era aparent „binecunoscut, popular“. 
În orice caz, încercarea lui Pilat de a se degreva de responsabilitatea 
condamnării unui învinuit lipsit de apărare împotriva unei acuzaţii 


|] Vezi Sherwin-White, p. 25-26. 
2 Vezi Blinzler, p. 218-221. 
3 Vezi Blinzler, p. 205-208. 

false (lucru sugerat de v. 18) era o mare inepţie. Chiar dacă Isus Se 
bucura încă de un oarecare sprijin popular (vezi, mai jos, comentariul 
nostru la v. 22), o mulţime naționalistă nu era dispusă probabil să 
accepte candidatul desemnat pentru ocuparea puterii ca un candidat 
pentru amnistie; ei erau deja hotărâți. 

Unii cititori au fost șocați din motive lesne de înțeles când NEB 
a tipărit în ambele versete 16 şi 17 numele Isus Baraba (cf cu RSV 
mg.; GNB). Însă, cei mai mulți exponenți ai criticii textuale moderne 
sprijină această traducere pe temeiul că aceeaşi aversiune naturală 
față de problema numelui lui Isus fiind împărtăşită de Baraba 
explică îndepărtarea deliberată a numelui „Isus“ din majoritatea 
manuscriselor care s-au păstrat. Origen, scriind înainte de apariția 
oricăruia dintre manuscrisele noastre existente în greacă, a scris că 
„în numeroase copii nu se afirmă că Baraba era numit şi Isus“ — ceea 
ce implică faptul că în cele mai multe acest lucru era afirmat! Este 
foarte greu să ne imaginăm nişte scribi creştini „adăugând“ numele 
Isus la Baraba dacă acesta nu era deja în text; însă, este foarte uşor să 
înţelegem suprimarea lui de către ei (aşa cum Origen însuşi a dorit să 
facă), mai ales când niciuna din celelalte Evanghelii nu menţionează 
primul lui nume. N-ar fi deloc improbabil ca Baraba chiar să fi purtat 
numele de Isus.! Ca urmare, este posibil ca gafa lui Pilat să fi provenit 
dintr-o eroare reală, dacă mulțimea a strigat pentru Isus (Baraba) şi el 
a crezut că ei se refereau la celălalt Isus. Cu siguranță, textul lui Matei 
se prezintă mai dramatic cu cei doi purtători ai aceluiaşi nume. „Pe 
care Isus îl doriți: pe fiul lui Aba sau pe așa-zisul Mesia?“ 

19. Doar Matei o menționează pe sofia lui Pilat şi visul ei, şi nimic 
altceva nu se cunoaşte din alte surse; însă, ea cu greu ar fi un personaj 
de genul celor pe care ne-am putea aştepta ca legenda să le inventeze. 
S-ar putea ca ea să fi fost una dintre acele femei neevreice care au 
manifestat un interes ascuns față de iudaism”; de aici şi interesul 
ei pentru cazul lui Isus. (Cunoştința ei sugerează că Pilat ar fi avut 


1 Josephus menţionează cel puţin 12 purtători separați ai numelui în sec. I 
d.Cr., inclusiv patru dintre marii preoţi! Pentru un alt purtător al acestui 
nume, vezi comentariul nostru la v. 24. 

2 Vezi Blinzler, p. 217 şi n. 32. 

parte de avertizare mai dinainte în privința intențiilor conducătorilor 
evrei?) În orice caz, Matei a inserat acest verset împreună cu v. 24-25 
ca să sporească impresia nevinovăţiei legale a lui Isus — chiar o femeie 
păgână putea s-o vadă! Însă, în vreme ce ea este deschisă la vocea lui 
Dumnezeu (din partea căruia vin visurile; cf cu 1.20; 2.12, 13, 19, 
22), conducătorii evrei sunt surzi faţă de glasul Domnului. Aşadar, 
„Matei foloseşte cuvântul femeii provenită dintre Neamuri ca o 
evidenţiere luminoasă în timp ce vinovăția iudeilor este reliefată şi 
mai întunecat“.! 

20-23. Nu există niciun motiv pentru a presupune că liderii evrei 
au înduplecat noroadele împotriva voinței lor, ei doar au întărit o 
preferință existentă. Prin accentuarea faptului că e; cu fozii au strigat 
pentru răstignirea lui Isus, Matei ne pregăteşte pentru apogeul 
înspăimântător din v. 25; aceasta este mai mult decât o minoritate 
vocală. Dacă în perioada dinaintea arestării lui Isus se pare că Matei a 
făcut cu grijă o anumită distincţie între popor în general („noroadele/ 
mulțimile“) şi conducătorii lor (vezi comentariul nostru la 21.23-27; 
22.31-32;, 23.1-4 şi, de asemenea, notele introductive la 23.1-36), 
acum nu mai există nicio deosebire: toți împreună strigă cerând 
moartea lui Isus. (Termenul redat prin noroade în v. 20 este acelaşi 
cuvânt care a fost folosit în 21.9, 46; 22.33, 23.1). Nu există niciun 
motiv pentru a presupune că mulțimea adunată în fața reşedinței 
dregătorului era alcătuită doar din aceiaşi oameni care L-au 
întâmpinat pe Isus la sosirea Lui în Ierusalim şi care I-au aplaudat 
învățătura; într-adevăr, nu este improbabil ca liderii evrei să-şi fi luat 
măsurile necesare pentru a se asigura că de data aceasta mulțimea va 
simpatiza cu cauza lor. Însă, fără îndoială, Matei intenţionează să ne 
facă să observăm o schimbare în reacţiile populare față de Isus; cei 
care înainte erau indecişi, chiar înclinați să-L favorizeze, erau porniţi 
acum împotriva Lui, influenţaţi fără îndoială de vestea că liderii lor 
religioşi Il judecaseră pentru blasfemie. Strigătul Să fe răstignit! este 
de remarcat pe buzele unei mulțimi de evrei, fiindcă răstignirea era 
o pedeapsă romană, detestabilă pentru majoritatea evreilor (vezi 
comentariul nostru la v. 32 şi urm.). Însă, era consecința necesară 


1 Cf. cu Trilling, p. 68. 

deciziei de a-L aduce pe Isus înaintea lui Pilat pe temeiul unei acuzaţii 
politice, de vreme ce aceasta era metoda obişnuită a execuţiei romane 
pentru rebelii provinciali. 

24. Gestul dramatic al lui Pilat şi strigătele pe care le-a scos „tot 
norodul“ (v. 25), precum şi episodul din v. 19, au fost menţionate 
doar în Matei. Efectul întregului complex este să sublinieze în modul 
cel mai puternic responsabilitatea „evreilor“ pentru moartea lui 
Isus. Spă/area simbolică a mâinilor ne aminteşte de ritualul prescris 
în Deuteronom 21.6-9 şi de limbajul metaforic al Psalmilor 26.6; 
73.13. (Cf. cu declaraţia asemănătoare a lui David din 2 Sam. 3.28 
privind propria lui nevinovăție în legătură cu omorul care probabil 
avea să-i fie atribuit lui). S-a argumentat uneori că acest act are sens 
doar într-un context evreiesc şi că nu are niciun precedent în cultura 
greco-romană. Dar simbolismul este suficient de evident (amintiți-vă 
de Lady Macbeth!), iar îndepărtarea vinei pentru sângele vărsat era 
o preocupare majoră într-o bună parte a literaturii păgâne.! Prin 
folosirea aceleiaşi formule de disociere ca în v. 4, Treaba voastră, Pilat 
intenționează să se disculpe de ceea ce el consideră în mod clar că era 
o anihilare nedreaptă.? Există o paralelă interesantă la Josephus, B/vi. 
300-309, unde un procurator de mai târziu, confruntat cu un alt Isus, 
un profet al judecății de apoi denunțat de autorităţile evreieşti, a decis 
să-l „declare maniac şi să-l lase să plece“. Pilat ar fi făcut acelaşi lucru 
cu bucurie; dacă liderii evrei nu erau pregătiți să accepte aceasta, ei 
trebuiau să poarte vina. 

25. Degrevarea lui Pilat de responsabilitate este echilibrată de 
acceptarea ei, aparent cu entuziasm, de către of norodul, care a strigat: 
Sângele Lui să fie asupra noastră şi asupra copiilor noştri! Niciun verb 


nu este folosit în greacă, şi adăugarea lui „să fie“ în RSV, NEB, NIV, 


1 În legătură cu spălarea trupului pentru a îndepărta pângărirea contractată 
prin omucidere, vezi, de exemplu, Sofocle, Ajax 654; Virgil, Aeneid ii. 
719. 

2 Adăugarea termenului neprihănit la text în numeroase manuscrise face 
acest lucru explicit, fiind ecoul v. 4 şi 19; nu a fost probabil în textul 
original, însă, interpretează corect scopul lui Matei în consemnarea 
incidentului. 

făcând din declaraţie o dorință, este nejustificată. Propoziția este 
mai degrabă o declaraţie care acceptă ceea ce Pilat tocmai a spus 
— „responsabilitatea este a noastră“. Isus a fost „condamnat“ sub 
Legea evreiască; şi, prin urmare, ei vor fi răspunzători de moartea 
Lui în faţa Romei sau a oricui altcuiva. (Referitor la o formulare 
corespunzătoare de acceptare a responsabilităţi, cf cu los. 2.19; 
iar în legătură cu limbajul metaforic: „sângele“ să fie „asupra“ unei 
persoane, cf. cu Dt. 19.10, 13; Ezec. 18.13, 33. 4-6; F.A. 18.6.) De 
aceea, a interpreta această declaraţie ca un „blestem“ veşnic asupra 
rasei evreieşti înseamnă să se forțeze limbajul dincolo de contextul 
lui biblic.! În consemnarea acestor cuvinte solemne, şi îndeosebi a 
expresiei și asupra copiilor noștri, Matei a avut probabil în minte mai 
ales soarta evreilor aparținând „acestei generaţii“ în Războiul Iudaic 
din anii 66-70 d.Cr., o soartă deja prevestită în 23.35-39 ca rezultat 
al respingerii mesagerului final al lui Dumnezeu. A fost o soartă care 
avea să cadă asupra naţiunii în general şi avea să semnaleze sfârşitul 
statutului ei privilegiat (vezi comentariul nostru la 21.43). Probabil 
tocmai pentru acest motiv atribuie Matei strigătul pe care l-a scos 
fot norodul, folosind acum nu termenul general pentru „noroade/ 
mulțimi“ ca în v. 15, 20, 24, ci /zos, denumire folosită în Septuaginta 
mai ales de Ieremia 26.8-9 pentru aceia care l-au atacat pe profet şi 
au riscat astfel atragerea de „sânge nevinovat“ asupra lor înşişi (v. 15), 
o paralelă pe care probabil Matei o avea în minte. Desigur că acolo 
s-a aflat doar o minoritate redusă din sânul naţiunii, şi a înțelege prin 
aceste cuvinte un „blestem“ asupra tuturor iudeilor pentru totdeauna 
este o absurditate (la urma urmei, Matei şi confrații lui apostoli erau 
evrei!); însă, Matei doreşte ca cititorii lui să înțeleagă că pierderea 
statutului special al lui Israel care este atât de evidentă în Evanghelia 
lui trebuie să fie interpretată în lumina faptului că ei L-au respins pe 
Isus. 

26. Cu tot gestul şi protestul lui, Pilat tot a fost nevoit să pronunţe 
ultimul cuvânt, şi a făcut-o prin ceea ce probabil a fost din partea sa 
o formă de sadism caracteristic: el a avut acest om „nevinovat“ biciuit 


] Vezi o dezbatere completă a temei de către H. Kosmala, Annual of the 
Swedish Theological Institute 1 (1968/9), p. 94-126. 

precum şi răstignit! Cuvântul biciuiz ascunde o realitate îngrozitoare, 
fiindcă această pedeapsă, deseori aplicată ca o etapă preliminară 
executiei’, nu era o bătaie simbolică/de avertisment, ci deseori, la fel ca 
în cazul celuilalt Isus menţionat mai sus?, însemna a fi „jupuit până la 
os“; uneori era ea însăşi mortală. În Luca 23.16, 22 şi loan 19.1 bătaia 
pare să fie o pedeapsă independentă impusă înainte de a fi pronunţată 
sentința de moarte şi ca o încercare de a o înlătura. Ca urmare, acest 
verset în Marcu şi Matei acoperă în mod aparent o succesiune mai 
complexă (şi brutală) decât se prezintă la prima vedere. 


C. RĂSTIGNIREA LUI ISUS (27.27-56) 


(i) Batjocura din partea ostașilor (27.27-31) 


Batjocurile evreilor (26.67-68) sunt acum contrabalansate de un 
ultraj asemănător din partea Neamurilor. loan 19.1-5 indică faptul 
că aceasta a avut loc înainte ca Pilat să ajungă la verdictul final; în 
acest caz, Marcu, urmat de Matei, „a aranjat“ o succesiune complexă 
a evenimentelor prin separarea maltratării fizice a lui Isus (inclusiv 
bătaia, vezi comentariul nostru la v. 26) de procedura judiciară, în 
contextul în care a avut loc de fapt. 

27. Pentru pretoriu (praetorium), vezi comentariul nostru la v. 1-2. 
Ostașii dregătorului erau trupe auxiliare, nu legionari romani, şi aveau 
să fie recrutaţi dintre neevreii care locuiau în regiunile înconjurătoare 
(de exemplu, fenicieni, sirieni, probabil şi samariteni), care nu aveau 
nicio simpatie față de evrei. Faptul de a avea un „rege“ evreu la mila lor 
avea să fie prin urmare o oportunitate binevenită de a se complăcea în 
acelaşi gen de prejudecată antievreiască care a condus la un incident 
similar în Alexandria câţiva ani mai târziu.? Într-adevăr, adunarea 
intregului batalion (în jur de 600 de oameni, dacă termenul este folosit 
în sensul lui tehnic) pentru un asemenea tratament rar n-ar fi deloc 
o exagerare. AB traduce astfel: „întregul batalion a defilat împreună 
înaintea Lui“ — o „gardă de onoare“ ridicolă. 


| Vezi Sherwin-White, p. 26-28. 
2 Cf. cu Josephus, BJ vi. 304. 
3 Cf. cu Philo, In Flaccum 36-39. 

28-30. Mantaua de purpură este literalmente pelerina roşie a unui 
soldat, care a fost folosită pentru a parodia roba roşie a împăratului. 
Trestia reprezintă un sceptru regal, iar cununa de spini o coroană regală. 
Isus este întronat astfel ca rege şi I se oferă omagiul închinării pe care 
un domnitor elen îl impunea. Urarea P/ecăciune, Împăratul iudeilor! a 
fost probabil rostită chiar cu intenția de a parodia salutul formal, Ave 
Cezar. Întreaga scenă, în timp ce se degenerează în v. 30 în abuz fizic, 
este în primul rând una de batjocură mai degrabă decât de tortură. 
H. St). Hart! argumentează că de fapt „coroana“ era făcută să imite 
coroana cu raze ca ale soarelui purtată de câțiva conducători orientali, 
astfel că „spinii“ (probabil ţepii de la baza frunzei palmierului) erau 
destinati să iasă mai degrabă în afară decât în interior. 

31. De obicei, criminalii erau duşi afară din cetate pentru crucificare 
în pielea goală. Faptul că pe Isus L-au îmbrăcat cu hainele Lui a fost 
probabil o concesie obişnuită față de sensibilitatea religioasă a evreilor, 
care considerau goliciunea o ofensă. Hainele vor reapărea în v. 35. 
Niciun indiciu nu este dat referitor la faptul dacă a fost îndepărtată 
şi „coroana“ cu celălalt însemn regal; Blinzler? argumentează că aşa 
a fost, deoarece soldaților nu le-ar fi fost permis să-i batjocorească 
pe evrei (în persoana „regelui“ lor) în mod public, şi că prin urmare, 
includerea tradițională a coroanei de spini în tablouri sau picturi ale 
răstignirii este incorectă. 


(îi) Răstignirea (27.32-44) 

Versetele 22-26 ne-au pregătit pentru evenimentul îngrozitor pe 
care-l descrie această secțiune. Răstignirea, deşi n-a fost niciodată 
aprobată de Legea evreiască, era o privelişte obişnuită în Palestina 
primului secol şi de mai târziu; era pedeapsa folosită de romani mai 
ales pentru rebeli politici şi criminali violenţi, dusă la îndeplinire 
cu maximă publicitate, astfel încât să fie un factor de intimidare 
sau înspăimântare pentru ceilalți.” Ar fi uşor şi este o practică 


| JTS3 (1952), p. 66-75. 

2 Vezi Blinzler, p. 244-245. 

3 Pentru o descriere a modului în care era dusă la îndeplinire, vezi 
Blinzler, p. 248-251 şi pentru o discuţie mai completă a semnificației ei, 

frecventă în predicarea creştină, să se insiste în detaliu chinuitor 
asupra naturii suferințelor cauzate de această pedeapsă barbară. Însă, 
autorii Evangheliei nu fac acest lucru, iar Matei trece într-un mod 
remarcabil peste legarea propriu-zisă de cruce doar printr-un verb 
la participiu (v. 35a). Interesul lui se concentrează mai mult asupra 
semnificației evenimentului, iar accentul cade iarăşi, la fel ca în 
v. 27-31, pe elementul de batjocură, acum nu din partea Neamurilor, 
ci din partea iudeilor care aduc injurii „regelui“ lor. Lucru şi mai 
remarcabil, în această situație greu de presupus ajung să fie exprimate 
şi câteva dintre cele mai înalte titluri cristologice: Împăratul iudeilor, 
Ziditorul Templului, Fiul lui Dumnezeu, Împăratul lui Israel şi iarăşi 
Fiul lui Dumnezeu. Prin însăşi batjocura lor, ei întăresc ironic acele 
titluri, fiindcă tocmai în degradanta moarte de cruce rezidă faptul că 
misiunea nobilă a lui Isus a fost împlinită. Paradoxul şocant al unui 
Mesia răstignit cu greu putea să fie mai intens accentuat. 

32. Era doar braţul crucii cel pe care condamnatul îl căra până la 
locul execuţiei — cel vertical era deja în poziție pregătit să-l primească. 
Chiar şi aşa, greutatea era considerabilă şi nu este surprinzător faptul 
că solicitarea a fost mai presus de puterile lui Isus după bătaie şi 
maltratare. „Recrutarea“ unui purtător de poveri (referitor la practica 
respectivă, vezi comentariul nostru la 5.41; acelaşi verb este folosit 
şi aici) nu era probabil un rezultat neobişnuit. Simon apare ca un 
trecător întâmplător, însă, amintirea numelui lui (şi a familiei sale, 
Mc. 15.21) sugerează că el s-ar fi putut alătura ucenicilor lui Isus ca 
urmare a acestei experiențe. 

33-34. Golgota era pesemne un loc obişnuit de execuţie în 
afara cetății, într-un loc public proeminent astfel încât efectul de 
intimidare al răstignirii putea funcţiona. În timp ce nicio determinare 
cu certitudine nu este posibilă, amplasamentul Bisericii Sf. Mormânt 
(care este în afara zidului cetății Ierusalimului de pe vremea lui Irod) 
pare a fi locația cea mai probabilă. Băutura obținută din vin amestecat 
cu fiere („smirnă“, în Marcu) este de obicei înțeleasă ca fiind un narcotic 


M. Hengel, Crucifixion (Crucificare) (1977); mai pe scurt, vezi NBD, 
p. 253-254. 
l Vezi NBD, p. 161-162 şi mai complet Wilkinson, p. 145-150. 

pentru a reduce durerea răstignirii, iar Sanhedrin 43a ne spune că o 
astfel de băutură era oferită de doamnele nobile din Ierusalim celor 
aflați pe punctul de a fi executaţi (o practică inspirată de Pv. 31.6-7). 
Dacă este aşa, atunci refuzul lui Isus poate însemna că El era hotărât 
să-Şi îndure soarta pe deplin conştient.! În orice caz, pentru Matei 
semnificaţia principală a acestei băuturi se află în amintirea afirmației 
din Psalmul 69.21 (intensificată de faptul că Septuaginta a folosit aici 
cuvântul fiere, nu „smirnă“), care va fi repetat în v. 48. Acest psalm, 
împreună cu Psalmul 22, vor fi ecoul repetat de-a lungul relatării 
crucificării, prezentându-L. astfel pe Isus ca împlinirea descrierii 
„celui neprihănit care suferă“ din aceşti psalmi. 

35-36. Tot ce aparținuse celui executat trecea în mod normal la 
plutonul de execuţie. Însă, în această circumstanță foarte obişnuită, 
Matei vede un ecou al Psalmului 22.18. Strigătul lui Isus de pe cruce 
în v. 46 atrage atenţia fără îndoială mai întâi spre acest psalm, iar câteva 
ecouri ale lui apar în relatare; vezi şi v. 39, 43. Era datoria obişnuită 
a soldaților să-i păzească pe cei răstigniţi, fără îndoială pentru a 
preveni interferența sau chiar o posibilă încercare de scăpare; însă, 
paza lor este importantă pentru Matei deoarece pavează drumul spre 
exclamaţia lor din v. 54, care constituie apogeul teologic al istorisirii. 

37. Învinuirea scrisă (sau titulus) era de obicei purtată înaintea 
unui criminal pe drumul spre execuţie, sau atârnată în jurul gâtului 
lui, iar apoi avea să fie fixată pe crucea lui, întărind astfel efectul de 
intimidare şi înspăimântare al pedepsei. Titlul Împăratul iudeilor 
folosit într-un asemenea context este desigur ironic, un avertisment 
pentru alți pretinşi eliberatori; însă, fără îndoială, Matei aşteaptă ca 
cititorii lui să vadă în spatele ironiei adevărul paradoxal al regalității 
lui Isus atins prin moartea Sa. Deasupra capului Său indică pesemne 
că crucea lui Isus era mai degrabă de forma tradiţională t, decât de 
forma T frecvent folosită. 

38. Tâlhari (în greacă, /&szes) este cuvântul folosit şi în 26.55, şi cu 
referire la Baraba în loan 18.40. Se poate aplica unui bandit de drumul 


1 Vezi, totuşi, Gundry, VOT, p. 202, n. 6 pentru percepţia că aceasta era 
mai degrabă o băutură intenționat neplăcută, mai degrabă o batjocură 
decât un act de milă. 

mare (Lc. 10.30; 2 Cor. 11.26), dar este folosit de Josephus cu referire 
la răzvrătiţii politici (ca Baraba), aşa că aceşti doi indivizi s-ar putea 
să fi fost nu atât de mult tâlhari obişnuiţi cât nişte rebeli politici (care 
era, desigur, şi acuzația împotriva lui Isus). Astfel Isus moare, ironic, 
ca unul dintr-un trio de rebeli tip „zelot“, însăşi optiunea de care El Se 
disociase în mod clar în timpul lucrării Lui. Matei s-a gândit probabil 
la Isaia 53.12: „El a fost pus în numărul celor fărădelege“. 

39-40. Își băteau joc şi dădeau din cap sugerează un alt ecou al 
Psalmului 22, de data aceasta al v. 7, sau chiar şi mai clar al Plângerilor 
lui Ieremia 2.15. Batjocorirea membrilor poporului lui Dumnezeu 
în necazurile lor de către cei necredincioşi este o temă frecventă 
în Vechiul Testament; (vezi, în continuare, comentariul nostru 
la v. 41-43). Aspectul central al batjocurii este acum amenințarea 
pretinsă a lui Isus de a Zărâma Templul şi a-l reclădi în trei zile. Vestea 
despre această acuzaţie formulată când L-a audiat Sanhedrinul (vezi 
comentariul nostru la 26.61) ajunsese deja oare la trecătorii obişnuiţi? 
Sau acea acuzaţie ca atare era întemeiată pe ceea ce se credea în 
general a fi fost scopul declarat al lui Isus? Însă, un alt ecou al acelei 
audieri apare în titlul Fiul lui Dumnezeu (vezi comentariul nostru la 
26.63). Folosirea titlului aici are din nou în mod clar o tentă ironică; 
însă, clauza întreagă „Dacă eşti Fiul lui Dumnezeu“ aduce cu sine 
probabil şi un ecou sinistru al cuvintelor de testare ale lui Satan 
din 4.3, 6. Aici, la fel ca acolo, ar fi încă posibil pentru Isus să Se 
folosească de statutul Său privilegiat, şi astfel să scape de consecințele 
îngrozitoare ale misiunii Lui. Ispita deja înfruntată şi respinsă în 
Ghetsimani este astfel repetată. Şi, ca o răsturnare tulburătoare a ceea 
ce privitorii intenționau să spună, tocmai datorită faptului că El este 
Fiul lui Dumnezeu, El continuă să accepte voia Tatălui şi nu coboară 
de pe cruce. Acest adevăr paradoxal, nerecunoscut de evreii care-L 
batjocoreau, este adevărul pe care soldaţii romani îl vor mărturisi în 
v. 54. | 

41-43. Listarea completă a demnitarilor evrei, la fel ca în 26.57 
(în definitiv, cărturarii n-au fost menţionaţi în cap. 26 — 27), este 
destinată să sublinieze respingerea totală a lui Isus de către iudaismul 
oficial. Fi chiar pot suporta să folosească titlul prețios Împăratul lui 
Israel în batjocorirea Celui în care au refuzat să creadă; şi din nou este 

folosit titlul Fiul lui Dumnezeu pentru a exprima disprețul lor. Însă, 
de data aceasta, conţine o altă nuanţă, fiindcă în Înţelepciunea lui 
Solomon 2.10-20 citim despre conspiraţiile celor nelegiuiți împotriva 
„omului sărac şi onest“, culminând cu bătaia de joc: „Dacă omul drept 
este fiul lui Dumnezeu, atunci Dumnezeu Îşi va întinde mâna spre el 
şi-l va izbăvi din ghearele duşmanilor săi“. Aici este un alt exemplu 
pe tema evreiască a robului lui Dumnezeu persecutat. Însă, cuvintele 
din v. 43 sunt de fapt un ecou chiar şi mai direct al unei alte părți a 
Psalmului 22, de data aceasta v. 8, care a inspirat probabil şi pasajul 
citat din Înţelepciune. 

44. La batjocura trecătorilor evrei şi a conducătorilor religioşi 
evrei se adaugă chiar şi cea a criminalilor evrei. Respingerea lui Isus 
de către poporul Său devine astfel deplină. 


(iii) Moartea lui Isus (27.45-56) 


Până acum istorisirea răstignirii s-a concentrat asupra temei 
ostilității şi batjocurii atât din partea ostaşilor păgâni cât şi a trecătorilor 
evrei, iar Isus a apărut ca o victimă pasivă, aparent neajutorată, 
care suferă în tăcere. Acum descrierea începe să se schimbe: atât 
în evenimentele concomitente, cât şi în cuvintele şi atitudinea lui 
Isus Însuşi putem vedea ceva din adevărata semnificaţie a ceea ce 
se întâmplă. Ca şi mai înainte, Matei nu arată niciun interes față de 
natura fizică a suferințelor lui Isus sau cu privire la cauza medicală a 
morții, ci printr-o serie de aluzii clare la pasaje din Vechiul Testament, 
Matei continuă să arate spre moartea lui Isus ca momentul împlinirii, 
conducând în v. 54 la o culminantă mărturisire de credință provenită 
dintr-o sursă cât se poate de neașteptată. 

45. Aceasta este prima dată când Matei menționează specific 
timpul în consemnarea răstignirii, din moment ce el n-a declarat, 
asemenea lui Marcu, că răstignirea a fost înfăptuită în al treilea ceas;! 
ca urmare, cititorii lui ar presupune probabil (după cum şi loan o 


1 Marcu 15-25 creează un conflict cu loan 19.14, unde verdictul lui 
Pilat este dat „cam pe la ceasul al şaselea“; Blinzler (p. 267-269) 
argumentează că acest verset stânjenitor nu era în textul original al lui 
Marcu. 

sugerează) că ceasul al șaselea (adică, ora prânzului) era aproximativ 
timpul răstignirii, toată dimineața consumându-se cu desfăşurarea 
procesului, biciuirea, batjocurile etc. În acest caz, cele trei ore până 
la ceasul al nouălea ar fi tot timpul în care Isus a rămas în viaţă pe 
cruce. Întreaga perioadă a fost marcată de întuneric. Nu putea fi o 
eclipsă naturală pe timpul lunii pline de Paşte; probabil că întunericul 
a fost cauzat de o furtună de praf sau de acoperirea cerului de un 
nor gros şi întunecos; însă, este mai potrivit să se înțeleagă, aşa cum 
Matei a intenţionat în mod sigur, ca un semn direct al nemulțumirii 
sau supărării lui Dumnezeu, ca în Amos 8.9. Expresia peste toată țara 
scoate în evidență mai degrabă un fenomen relativ local, asemenea 
cutremurului din v. 51, decât o dezagregare mondială după cum s-a 
sugerat în RSV mg. Referitor la această folosire a cuvântului „țară“, cf. 
cu comentariul nostru la 24.30; aici există probabil un ecou deliberat 
al întunericului la fel de amenințător care a cuprins „toată tara 
Egiptului“ în Exodul 10.22. 

46. Succesiunea de la v. 46 la 50 sugerează că acest strigăt a fost 
rostit tocmai înaintea morții lui Isus. 4 strigat (în greacă, anaboaă, 
termen folosit doar aici în Noul Testament) este un verb puternic 
indicând o emoție puternică sau un apel către Dumnezeu. Aceasta 
nu este o declaraţie teologică distantă, ci o expresie agonizată a unui 
simțământ real de abandonare, reflectând înțelesul deplin al morții 
lui Isus ca „preţ de răscumpărare pentru mulți“ (20.28). Aceasta 
este, în mod remarcabil, singura dată în Evangheliile Sinoptice 
când Isus Se adresează lui Dumnezeu fără să-L numească „lată“. 
Desigur, cuvintele sunt un citat al primului verset din Psalmul 22 
(despre care vezi, mai sus, comentariul nostru la v. 35), un psalm 
care trece de la un apel disperat la o credință triumfătoare, iar 
cititorul creştin poate vedea, printr-o înţelegere ulterioară, natura 
adecvată a acestui mesaj întreg. Însă, este injust să interpretezi 
cuvintele lui Isus ca referindu-se la partea psalmului pe care El nu 
a repetat-o. Ca pe tot parcursul scenei răstignirii, în Psalmul 22, 
suferința omului neprihănit şi nu reabilitarea lui ulterioară este 
tema la care se face aluzie. Însă, faptul că Isus mai poate să apeleze 
la Dumnezeu numindu-L „Dumnezeul Meu“ plasează sentimentul 
Său de abandonare la o distanță astronomică de o disperare nihilistă; 

în definitiv, acesta este „paharul“ pe care El l-a acceptat de bunăvoie 
din mâna Tatălui Său (26.36-46). 

Marcu 15.34 prezintă cuvintele lui Isus într-o formă aramaică. 
Eli al lui Matei (care pare necesar să explice înțelegerea greşită că 
El striga la Ilie, v. 47) este în ebraică, pe când cuvintele următoare 
rămân în aramaică; însă, din moment ce Targumul pentru Psalmul 22 
foloseşte aici tot cuvântul E/; „în ebraică“, formularea lui Matei poate 
reflecta bine versiunea curentă. 

47. Referitor la I/ie ca figură importantă a speranțelor escatologice 
evreiești, vezi comentariul nostru la 11.14; 17.3, 10-13. Pietatea 
evreiască de mai târziu a dezvoltat ideea apariției lui din Cer ca să-i 
ajute la vreme de nevoie.! Interpretarea strigătului lui Isus în acest 
mod de către cei ce l-au auzit indică probabil conştientizarea faptului 
că Isus Îşi prezentase misiunea ca inaugurând epoca împlinirii, când 
Ilie avea să apară. 

48-49. Băutura de ozez este un alt ecou al Psalmului 69.21 (vezi, 
mai sus, comentariul nostru la v. 34). Disponibilitatea ei imediată 
sugerează că era vorba despre 'poska, oțet diluat cu apă, o băutură 
obişnuită pentru înviorare, folosită de muncitori şi soldați“? pe care 
ostaşii care păzeau crucea o aveau la ei pentru uz propriu. L-a fost, 
aşadar, oferită lui Isus ca un gest de bunătates, la care unii din mulțime 
au obiectat batjocoritor că, dacă era necesară o uşurare, ar trebui să-l 
fie acordată de Iie ca răspuns la presupusul apel al lui Isus.‘ 

50. Cauza medicală a morţii de cruce poate fi doar o problemă 
de speculație, în absența evidenţei experimentale. Ce pare clar din 
relatarea lui Matei este că în cazul lui Isus nu a fost vorba despre 
o pierdere treptată a cunoștinței. Strigătul cu glas zare, asemănător 
celui din v. 46, sugerează o forță considerabilă rămasă, iar expresia 


Vezi TDNT, II, p. 930. 
Vezi Blinzler, p. 255. 
Pace Gundry, UOT, p. 203-204. 
Cuvintele suplimentare în RSV mg. sunt luate din Ioan 19.34, unde 
incidentul se produce după moartea lui Isus. Ele apar aici în câteva 
manuscrise importante în greacă, dar nu sunt şi în versiunile primare şi 
citatele patristice. 

neobişnuită a lui Matei Și-a dat duhul indică probabil un act deliberat 
de voinţă. (Acest fapt este şi mai clar în Lc. 23.46). Expresia paralelă 
în Marcu şi Luca (literal, „a expirat“) clarifică faptul că aici cuvântul 
duhul se referă simplu la „duhul“ omenesc al lui Isus (adică viaţa Lui); 
nu există nicio referire la Duhul Sfânt aici. Matei nu oferă niciun 
indiciu dacă „strigătul“ cu pricina este triumfătorul „S-a sfârşit“ din 
Ioan 19.30 sau în continuare un strigăt de agonie asemănător celui 
din v. 46; însă, folosirea verbului rază (a striga) poate fi un alt ecou al 
Psalmului 22, unde acest verb apare în Septuaginta la v. 2, 5, 24. 

Momentul morţii lui Isus a fost pesemne tot „în jurul ceasului 
al nouălea“ (v. 46). Evenimentele din v. 57-60 (mai amplu scoase în 
evidență în loan 19.31-42) cu greu puteau să se desfăşoare în mai 
puţin de trei ore, iar loan 19.31-42 prezintă clar ceea ce Matei permite 
să se presupună, şi anume că îngroparea trebuia să se facă înainte de 
apusul soarelui, când începea Sabatul. 

51. Sfâşierea perdelei dinăuntrul Templului (probabil cea care 
separa „Sfânta“ de „Sfânta sfintelor“, deşi exista o perdea şi la intrarea 
în clădirea sanctuarului din curtea preoţilor), în timp ce fizic a 
fost probabil cauzată de cutremur, este percepută în mod sigur ca 
un simbol al creării accesului la Dumnezeu prin moartea lui Isus.! 
Cealaltă latură a acestei idei este judecata lui Dumnezeu asupra 
vechiului sistem de închinare, iar în lumina cuvintelor lui Isus despre 
o viitoare distrugere a Templului, sfâşierea perdelei poate fi văzută şi 
ca o prevestire a evenimentelor mai drastice care urmau să se petreacă 
în anul 70 d.Cr. Precizarea de sus până jos se poate că a fost adăugată 
ca să arate că aceasta nu era lucrarea unui om, ci a lui Dumnezeu 
Însuşi, ca o „desacralizare“ a propriului Său Templu.? 

În afară de a da o posibilă explicație asupra modului în care s-a 
rupt perdeaua, cutremurul este prezentat şi ca mijlocul prin care au 
fost deschise mormintele. În Vechiul Testament un cutremur este un 


| Vezi Evrei 6.19-20; 10.19-20 pentru dezvoltarea acestui simbolism. 
Cf. şi cu Ef. 2.11-19. 

2 Există o amintire confuză a acestui eveniment în tradiţia rabinică 
potrivit căreia „în timpul ultimilor patruzeci de ani anteriori distrugerii 
Templului uşile sanctuarului se deschideau singure“ (Yoma 39b)? 


MATEI 27.51 - 53 485 


simbol al actelor pline de putere ale lui Dumnezeu (de exemplu, Ioel 
3.16; Naum 1.5-6).! 

52-53. Consecința extraordinară a cutremurului (el însuşi mai 
extraordinar prin faptul că nu există nicio altă consemnare a unui 
asemenea eveniment în afara lui Matei) trebuie pesemne să fie văzută 
tot ca un fapt simbolic. Teologia evreiască dezvoltase din asemenea 
pasaje — precum Isaia 26.19 şi Daniel 12.2 credința într-o înviere a 
trupului în zilele din urmă (Ezec. 37.1-14 era interpretat cu referire la 
acea înviere escatologică, iar cuvintele folosite aici sugerează că Matei 
a avut acest pasaj în minte în mod particular), iar loan 5.25-29 ÎL 
prezintă pe Isus învățând că „vine ceasul şi acum a şi venit“ când 
această speranță are să fie împlinită prin acţiunea Lui. Ca urmare, 
această consemnare prezintă o astfel de credință într-o formă 
concretă, aparent ca urmare a morții lui Isus. Totuşi, după învierea 
Lui, dacă nu reprezintă o întârziere nejustificată de două zile între 
învierea sfintilor şi venirea lor în cetatea sfântă,” sugerează probabil 
că Matei nu a consemnat aceste evenimente într-o ordine strict 
„cronologică“ şi că învierea sfinţilor este văzută nu atât de mult ca 
urmare a mortii lui Isus, cât mai ales a învierii Lui, reflectând astfel 
percepţia „că învierea lui Isus era începutul învierii generale la sfârşitul 
vremurilor“, o percepţie reluată spre exemplu în 1 Corinteni 15.20 şi 
urm. Sfinții la care se face referire sunt pesemne oameni din poporul 
lui Dumnezeu vechi-testamentar, toți cei care conform cu Evrei 11 
au murit „în credință“, aşteptând cu nerăbdare o înviere pentru o 
viață mai bună (Evr. 11.13-16, 35, 39-40); prin Isus această speranță 
ajunge la împlinire. Semnificația teologică a acestui eveniment este, 
prin urmare, importantă pentru analiza făcută de Matei asupra 
semnificației morţii lui Cristos; caracterul acestei analize ca „istorie 
sobră“ (adică ceea ce ar fi înregistrat un aparat de filmat) ar putea 


| Vezi şi Senior, p. 313-314. Referitor la incidenţa cutremurelor în 
regiunea lerusalimului, vezi D. Baly, The Geography of the Bible 
(Geografia Bibliei) (1974 ed.), p. 25; de asemenea, JSBE, II, p. 4-5. 

2 Expresia se putea aplica în greacă numai la „apariţia“ lor, însă, mai 
probabil, ca în RSV, se referă la „ieşirea“ lor din morminte. 

3 Vezi Dunn, p. 118. 

fi, doar în absenţa unor evidențe care să le confirme, o problemă de 
credință, şi nu una de demonstraţie obiectivă. În orice caz, a fost 
o apariție singulară care nu trebuie să fie judecată după canoanele 
experienţei „normale“. 

54. Versetele 51-53 (cf şi cu v. 45) au prezentat o serie încordată 
de evenimente, naturale şi supranaturale, care clădesc o demonstraţie 
plină de putere asupra semnificației profunde a morții (şi învierii) lui 
Isus. Citim acum despre efectul acestei demonstraţii a nemulțumirii 
divine asupra soldaţilor păgâni de la cruce. Marcu menţionează numai 
sutaşul; includerea de către Matei a celor care păzeau pe Isus împreună 
cu el asigură un grup care face o mărturisire pentru a contrabalansa 
grupul batjocoritor din v. 39-43, 49; şi faptul că acest al doilea grup, 
spre deosebire de primul, este alcătuit din păgâni arată spre ucenicii 
proveniţi din toate naţiunile (28.19) care îi vor înlocui pe necredincioşii 
„fii ai Împărăției“ (8.11-12; 21.43 etc.). A fi înfricoșar foarte tare (cf. cu 
17.6) este o reacţie adecvată în faţa manifestării puterii lui Dumnezeu 
(cf. cu „s-au înspăimântat“ în 9.8; 28.5 — acelaşi verb), iar mărturisirea 
„Cu adevărat acesta a fost Fiul lui Dumnezeu!“ este un ecou apropiat 
al reacției ucenicilor în 14.33, tot într-un context de teamă în fața 
puterii divine. (Vezi comentariul nostru la 14.33). Aici este chiar şi 
mai discutabil cum ar trebui să fie interpretat în frază o mare parte 
a conținutului teologic creştin din punctul de vedere al celor care l- 
au rostit (mai ales atunci când în Lc. 23.47 este exprimat într-un 
mod mai „secular“); însă, fără îndoială, Matei intenționează ca noi să 
vedem în această mărturisire interpretarea adevărată a ceea ce a avut 
loc. Titlul Fiul lui Dumnezeu, care fusese folosit în bătaie de joc în v. 
40, 43, este astfel reaşezat la locul care i se cuvine. 

55-56. Istorisirea morţii lui Isus este completată cu mențiunea 
unor martori oculari. Totodată aceste versete ne conduc către secţiunea 
următoare, fiindcă reapariția aceloraşi oameni în 27.61 şi 28.1, de 
asemenea ca martori ai îngropării şi învierii Lui, ne asigură că nu 
exista nicio posibilitate de greşeală cu privire la realitatea morții Celui 
care ulterior a înviat din morți. În Luca 8.1-3 este menționat grupul 


l Problema este discutată eficient de D. Wenham în TynB 24 (1973), 
p. 42-46. 

de femei, inclusiv Maria Magdalina, cele care se îngrijiseră de grupul 
de ucenici în Galileea; prin urmare ele erau nişte membri de lungă 
durată ai anturajului lui Isus. Maria, mama lui Iacov şi losif ar putea fi 
o descriere a mamei lui Isus (vezi 13.55 pentru numele fraților Săi); 
însă, „cealaltă Marie“ (27.61; 28.1) pare un mod puţin probabil de a 
se referi la mama lui Isus; în plus, Marcu 15.40 specifică faptul că fiul 
ei era „lacov cel mic“, care pare să indice mai degrabă un membru al 
grupului de ucenici (deosebit astfel de Iacov, fiul lui Zebedei) decât 
pe Iacov, fratele lui Isus, care probabil încă nu era ucenic, dar ulterior 
a devenit un conducător al Bisericii din Ierusalim. 


D. ÎNGROPAREA ŞI ÎNVIEREA LUI ISUS (27.57 — 28.20) 


Partea care ne-a mai rămas din Evanghelie face să cadă cortina 
peste o structură echilibrată de mare tensiune dramatică, unde 
relatarea învierii este elementul central. 

27.57-61: Isus mort şi îngropat 

27.62-66: Punerea străjerilor 

28.1-10: Mormântul gol şi Domnul înviat 
28.11-15: Raportul străjerilor 

28.16-20: Isus viu şi suveran. 


(i) Isus mort şi îngropat (27.57-61) 

Această scurtă secțiune subliniază două lucruri: a) Isus murise cu 
adevărat; şi b) contrar obiceiului, Lui I-a fost acordată o îngropare 
decentă şi reverențioasă. De regulă, romanii nu îngropau trupul 
celui ce fusese răstignit, ci pur şi simplu îl aruncau pe pământ. 
Pietatea evreiască interzicea acest lucru, dar criminalii executaţi 
erau îngropaţi într-un loc public, fără onoruri, şi nu era îngăduit să 
fie aşezaţi în mormintele familiei.! Ca urmare, acțiunea lui Iosif, în 
timp ce nu era împotriva Legii evreieşti, a fost una excepțională şi 
ieşită din comun. 

57. Marcu şi loan prezintă clar că aceasta a avut loc înainte de 
apusul soarelui, când începea ziua Sabatului; potrivit cu Deuteronom 
21.22-23, cel ce fusese spânzurat de un lemn trebuia să fie îngropat 


] Vezi Daube, p. 310-311. 


488 MATEI 27.57 - ôl 


înainte de a se lăsa întunericul.! Aflăm din celelalte Evanghelii că 
Iosif era un membru al Sanhedrinului (Marcu), care se opusese 
complotului împotriva lui Isus (Luca) şi era de fapt ucenic pe ascuns 
(loan). Faptul că era un om bogat ar explica deținerea unui mormânt 
nefolosit chiar în afara Capitalei (doar Matei ne spune că era un 
mormânt nou al lui însuși, v. 60); însă, probabil Matei menționează 
faptul şi pentru că aminteşte de Isaia 53.9, „şi mormântul Lui ...la 
un loc cu cel bogat“. 

58-61. Cererea adresată lui Pilat nu era neobişnuită — conducătorii 
evrei erau cei care ar fi putut obiecta cu privire la „ruperea rândurilor“ 
de către Iosif. Morminte săpate în stânci de pe vremea aceea încă mai 
pot fi văzute şi azi în împrejurimile Ierusalimului (unele aflându- 
se chiar în interiorul Bisericii Sf. Mormânt), deseori conținând 
mai multe încăperi, cu nişe laterale pentru câteva cadavre, unde se 
intra printr-o „uşă“ joasă cu o adâncitură în afară, de-a lungul căreia 
se rostogolea o piatră mare pentru a pecetlui intrarea împotriva 
animalelor şi a jefuitorilor de morminte.” Un mormânt nou nu 
înseamnă neapărat unul terminat recent, ci mai degrabă nefolosit, 
adică fără să aibă vreo nişă ocupată. Prin mențiunea referitoare la 
acest aspect şi la giulgiul făcut din pânză curată de în (din nou numai 
în Matei), Matei subliniază grija şi reverența cu care a tratat Iosif 
trupul Domnului. Miresmele extrem de scumpe menționate în 
Ioan 19.39-40 sunt o altă dovadă a loialității lui ieşite din comun. 
(În legătură cu supravegherea mormântului de către femei, vezi 
comentariul nostru la v. 55-56). 


(ii) Punerea străjerilor 


Străjerii, atât de importanți în consemnarea lui Matei a învierii 
Domnului, nu sunt menționați în celelalte Evanghelii. Motivul pentru 
care a menționat Matei străjerii a fost pesemne faptul că o poveste 
despre ucenicii care I-ar fi furat trupul lui Isus era folosită pentru 
a discredita declaraţiile creştine; lustin spune că asemenea poveşti 


1 În legătură cu acelaşi scrupul, în special cu privire la trupul celui 
crucificat, cf. cu Josephus, BJ iv. 317. 
2 Vezi şi Wilkinson, p. 155-159; NBD, p. 153-154. 

încă erau răspândite intens pe la mijlocul sec. al II-lea d.Cr. Însăşi 
desfăşurarea unei asemenea propagande dovedeşte imposibilitatea 
negării faptului că mormântul era gol; dar ceea ce era pus în discuţie 
era modul în care a ajuns să fie gol. (Pentru istoricitatea relatării lui 
Matei, vezi şi comentariul nostru la 28.11-15). 

62. Expresia greoaie a lui Matei „a doua zi care vine după ziua 
Pregătirii“ înseamnă simplu „de Sabat“.O asemenea delegaţie prezentă 
la Pilat şi pecetluirea mormântului în timpul sabatului festiv nu erau, 
cu siguranță, compatibile cu modul în care înțelegeau cărturarii 
Legea; însă, evitarea de către Matei a cuvântului „Sabat“ este ciudată, 
fiindcă ne-am fi aşteptat mai degrabă ca el să atragă atenția asupra 
acestei încălcări a Legii de către preofii cei mai de seamă şi farisei. 
Probabil că el recurge la această formulare neobişnuită (bazându-se 
pe expresia din Marcu 15.42, pe care el a omis-o în Evanghelia sa, 
la 27.57), fiindcă ziua importantă pentru el nu era Sabatul, ci ziua în 
care murise Isus, ziua Pregăfirii. De remarcat reapariția fariseilor (vezi 
comentariul nostru la 26.3), menţionată pentru a sublinia faptul că, în 
teama lor de influența lui Isus, cele două aripi opuse ale Sanhedrinului 
se unesc până şi în demersul de încălcare a propriilor reguli referitoare 
la Sabat. 

63-64. Impostor şi înșelător sunt cuvinte asemănătoare în greacă. 
Este aceeaşi acuzaţie pe care Isus o aruncă împotriva profeților falşi 
în 24.4, 5, 11, 24 („duc în rătăcire“), oponenții Lui Îl văd în aceeaşi 
lumină, dar faptele îi vor dovedi greşiți.“ Prezicerea la care se refereau 
ei ar putea fi cea din 12.40, de vreme ce aceasta este singura mențiune 
publică a celor trei zile pe care Matei le-a consemnat. Însă, fără îndoială, 
Iuda sau un alt informator putea să le fi expus pe scurt afirmațiile 
private mai explicite ale lui Isus (16.21; 17.22-23; 20.17-19). Prima 
înșelăciune ar fi pretenția mesianică a lui Isus, 4/fima o „înviere“ falsă 
de sprijinit. 


1 Cf. cu Justin, Dial. 108. 

2 Cuvântul grecesc planos („impostor“) arată spre acuzaţia frecvent 
îndreptată împotriva lui Isus în polemicile evreieşti de mai târziu, 
precum s-a găsit în Talmud, că El a fost un mesith, unul care amăgeşte 
pe alţii în idolatrie sau apostazie. 

65-66. Formularea Aveti o strajă ar putea însemna permisiunea 
de a folosi propriile lor gărzi (evreieşti) de la Templu în acest scop. 
Luaţi o strajă (RSV mg., o traducere la fel de posibilă) ar sugera că 
Pilat le-a acordat o cohortă din trupele sale auxiliare (neevreieşti). 
Potrivit cu 28.14, trupele respective erau răspunzătoare în faţa lui 
Pilat şi este improbabil că evreii ar fi avut nevoie câtuşi de puțin 
de permisiunea lui Pilat pentru a-şi desfăşura propria lor politică; 
mai mult, cuvântul folosit pentru szrajă este (în mod unic în Noul 
Testament) o transliterare a termenului latin custodia. Prin urmare, 
este mai probabil că trupele lui Pilat au fost cele folosite; conducătorii 
evrei solicită securitate maximă. În momentul acesta, Pilat trebuie 
să fi fost sătul până peste cap de toată povestea; de aici probabil şi 
conformarea lui surprinzător de promptă (sau resemnată?) față de 
conducătorii evrei cărora nu de mult încercase să li se opună. 


(iii) Mormântul gol şi Domnul înviat (28.1-10) 

Noul Testament nu descrie nicăieri învierea Domnului Isus.! Tot 
ce ne este dat este o consemnare a rezultatelor ei, din două puncte 
de vedere: mormântul a fost găsit gol, iar ucenicii L-au întâlnit pe 
Domnul înviat. Acest paragraf central al secțiunii de încheiere a 
Evangheliei după Matei cuprinde amândouă aceste linii de „evidență“ 
(de aici şi titlul pe care l-am dat mai sus), în timp ce paragrafele succe- 
sive le vor trata pe amândouă în continuare, mormântul gol în v. 11-15 şi 
Domnul înviat în v. 16-20. În toate acestea există, fără nicio îndoială, 
un element de apologetică creştină, având ca scop furnizarea de 
dovezi care să sprijine declarația creştină a învierii Domnului Isus. 
Însă, accentul peste tot (cu excepţia relatării despre gărzi) nu este pus 
pe dovada faptică pentru lumea necreştină, ci pe impactul adevărului 
incredibil asupra ucenicilor întâi nedumeriți şi apoi însuflețiți, asupra 
fricii şi a bucuriei lor, a îndoielii şi a siguranței lor. Matei îşi va încheia 
cartea cu restabilirea relaţiilor întrerupte dintre ucenici şi Domnul 
Isus, cu tot ce implică acest fapt pentru continuarea misiunii lor. 


1 Pentru un exemplu timpuriu al unei asemenea descrieri, vezi „Evanghelia 
lui Petru“ din sec. al II-lea ; contrastul cu moderaţia consemnărilor 
Noului Testament este remarcabil. 

Dificultatea armonizării tuturor detaliilor în consemnările 
Evangheliilor atât în ce priveşte mormântul gol cât şi apariția învierii 
este vădită.! O lipsă de consens precis în consemnările independente 
ale unei asemenea serii încurcate de evenimente abia dacă mai 
surprinde pe cineva. Până unde este relatarea lui Matei independentă 
de cea a lui Marcu lasă loc unei lungi dezbateri. Versetele 1 şi 5-8 
ale lui Matei sunt în linii mari asemănătoare cu textul lui Marcu; 
însă, el omite câteva detalii consemnate de Marcu (îndeosebi ungerea 
intenţionată şi discuția despre piatră), şi a inclus în v. 2-4 o relatare 
„supranaturală“ mult mai explicită despre „îngerul Domnului“ care 
aparent îi corespunde „tinerelului“ din Marcu 16.5. Dacă v. 9-10 ale 
lui Matei reprezintă o tradiție necunoscută lui Marcu depinde de 
întrebarea încă nerezolvată referitoare la faptul că Evanghelia după 
Marcu s-a încheiat iniţial la 16.8.2 

1. Formularea din RSV arată clar spre revărsatul zorilor de duminică 
dimineața. Prima expresie în greacă, opse ...sabbafân, tradusă mai 
natural înseamnă „târziu de Sabat“, pe când verbul epiphðskð, tradus 
prin expresia spre revărsatul zorilor (când începea să se lumineze), este 
folosit în Luca 23.54 pentru „începutul“ unei zile, fapt care la evrei 
avea loc seara. Pe acest fundament, Black” argumentează că Matei 
vorbeşte despre seara de sâmbătă. Dar aceasta ar fi în contradicţie cu 
toate celelalte Evanghelii, care stabilesc sosirea femeilor în zori sau 
chiar înainte de revărsatul zorilor. Însă, altundeva epipbăskă se referă 
la zorii dimineții, şi există paralele clare pentru folosirea termenului 
opse cu sensul de „după“ ca în RSV‘, astfel încât traducerea RSV pare 
preferabilă.* Formularea lui Marcu „dis-de-dimineaţă, pe când răsărea 
soarele“ sună foarte clar şi este greu de înțeles de ce Matei ar fi dorit 


| Referitor la o încercare scrupuloasă recentă de a face astfel, vezi J.W. 
Wenham, Easter Enigma (1984). 


tradiţie independentă căreia i s-ar datora diferenţele dintre Matei şi 
Marcu, vezi D. Wenham, 7ynB 24 (1973), p. 21-54. 

3 Vezi Black, p. 136-138; cf. cu Gundry, p. 585-586. 
Vezi BAGD, p. 610b. 

5 Cf. cu M.D. Goulder, NTS 24 (1977/8), p. 237. 

să modifice o asemenea tradiţie clară. Să vază mormântul este mai 
degrabă un motiv banal în comparaţie cu cel indicat în Marcu 16.1-2, 
mai ales că ele l-au „văzut“ deja în 27.61; însă, interesul lui Matei nu 
se îndreaptă spre intenția femeilor, ci către experiența lor neaşteptată. 
Deseori a fost remarcat faptul că rolul femeilor ca primii martori atât 
ai mormântului gol cât şi ai Domnului înviat cu greu ar putea fi o 
ficţiune apologetică, de vreme ce femeile nu erau acceptate ca martori 
în societatea evreiască. 

2. Referitor la cutremur, vezi comentariul nostru la 27.51. Acolo 
a slujit la deschiderea mormintelor „sfinţilor“; aici pesemne a fost 
mijlocul prin care este dată la o parte piatra de pe mormânt. Îngerul 
Domnului apare acum pentru prima dată după aparițiile consemnate 
în primele două capitole ale Evangheliei (vezi comentariul nostru la 
1.20). Acolo îngerul a fost purtătorul de cuvânt al lui Dumnezeu 
pentru a le transmite mesaje de explicare şi instruire lui Iosif şi 
magilor. Aici, la fel, îngerul vine să explice şi să instruiască în 
v. 5-7. Nu există nicio sugestie că deschiderea mormântului ar fi fost 
necesară pentru a permite Cristosului înviat să iasă afară; într-adevăr, 
în v. 6 este clar că El înviase deja. Femeile nu sunt chemate să-L vadă 
pe Domnul înviind (acesta este motivul central care a fost adăugat de 
„Evanghelia lui Petru“), ci pentru a vedea că El a înviat, deschiderea 
mormântului este astfel în beneficiul lor, şi nu al Lui. 

3-4. Descrierea îngerului este ecoul celei din Daniel 10.6 („faţa îi 
strălucea ca fulgerul“), iar haina lui aminteşte de vedenia lui Dumnezeu 
Însuşi î în Daniel 7.9 („îmbrăcămintea albă ca zăpada 9. În legătură cu 
reacția szrăjerilor, compară din nou Daniel 10.7-9 şi răspunsul din 
Apocalipsa 1.17 cu o vedenie care a fost descrisă tot în termeni 
extraşi parțial din Daniel 7.9-10. Aşadar, „îngerul Domnului“ este 
văzut aici, precum deseori în Vechiul Testament, ca fiind mai mult 
decât un simplu „mesager“; descrierea nu este departe de cea a unei 
teofanii. El vine cu toată maiestatea lui Dumnezeu, şi muritorii nu 
pot sta înaintea lui (de aici şi teama femeilor în v. 5, 8). 

5-7. Străjerii sunt ignorați pe tot restul paragrafului; mesajul 
îngerului este doar pentru femei. Învitaţia Veniţi de vedeți locul unde 
zăcea Domnul este în mod corect adresată aceloraşi persoane care 
supravegheaseră trupul pe când era depus în mormânt (27.60-61) 

— astfel aici nu există nicio posibilitate de confuzie: Cel care a înviat 
este acelaşi Isus care a fost răstignit. Lucrurile s-au întâmplat asa 
cum El a spus, fiindcă Matei a consemnat câteva preziceri explicite 
ale învierii (16.21; 17.23; 20.19 şi implicit 12.40). Însă prezicerea la 
care îngerul se referă specific este menționată în 26.32: „După ce voi 
învia, voi merge înaintea voastră în Galileea“, o prevestire care este pe 
cale să fie împlinită în v. 16-20. Acolo ÎI veţi vedea confirmă concluzia 
noastră cu privire la 26.32, anume că grecescul proagă în acest context 
înseamnă mai degrabă „a merge înainte“ decât „a conduce“. Ucenicii 
(spre deosebire de femei, v. 9-10) trebuie să meargă până în Galileea 
pentru a-L vedea pe Isus înviat. 

Accentul pus asupra Galileii în v. 7, 10, 16, făcând din aceasta locul 
unde întreaga istorisire se încheie într-un apogeu triumfător, este 
punctul culminant al tendinței manifestate de Matei pe tot cuprinsul 
Evangheliei de a scoate în evidență Galileea ca locul unde răsare 
lumina (4.12-16), în contrast cu Ierusalimul, cetatea în care Isus a 
fost întâmpinat cu refuz şi dat la moarte, şi pentru care El poate doar 
să plângă în timp ce îi prezice sfârşitul violent (23.37-39). Deseori s-a 
sugerat că această „predilecție“ a lui Matei (şi a lui Marcu) justifică 
faptul că el nu consemnează nicio apariție a Cristosului înviat în 
mijlocul ucenicilor la Ierusalim, pe când Luca şi loan le concentrează 
acolo (deşi loan 21 adaugă o apariţie ulterioară în Galileea). Pentru 
aceasta, vezi Stonehouse (cap. VI); el argumentează că relatarea lui 
Matei, pe lângă consemnarea explicită a unei apariţii în prezența 
femeilor la Ierusalim, nu exclude apariția lui Isus în mijlocul celor 
unsprezece la Ierusalim înaintea episodului care are loc în Galileea şi 
este menționat în v. 16-20.! 

8. Adăugarea bucuriei la frică pe care Marcu o menţionase deja, 
începe să pregătească terenul pentru apogeul de extraordinară bucurie 
care urmează în v. 17-20. Sentimentele amestecate sunt, cu siguranță, 
rezultatul firesc a ceea ce s-a petrecut mai înainte. Expresia au alergat 
să dea de veste sugerează că, aşa cum se relatează în Luca 24.9-11, 


] De asemenea, el crede că episodul de mai târziu a inclus un grup mai 
mare de „ucenici“ (p. 168-182). Totuşi, acest ultim aspect nu este 
acceptat pe scară largă; vezi şi comentariul nostru la v. 16. 

ele au transmis mesajul imediat. Contrastul cu notația lui Marcu: „Şi 
n-au spus nimănui nimic “ este izbitor; însă, este greu de crezut că 
Marcu ar fi intenționat ca acest fapt să fie înţeles altfel decât o tăcere 
temporară; afară numai dacă el dorea să arate că femeile n-au fost 
ascultătoare de porunca din v. 7. În absenţa cunoaşterii a ce avea să 
urmeze, dacă a urmat realmente ceva, în textul original din Marcu 
16.8, nu ştim sigur cum ar trebui interpretată această tăcere. 

9-10. Nicio apariţie a lui Isus în prezenţa femeilor în afara 
mormântului nu este menţionată de Luca, iar Luca 24.22-24 s-ar 
părea că nu lasă loc pentru aşa ceva. În plus, Luca 24.34 pare să 
sugereze că prima dată Isus i S-a arătat lui Petru, iar 1 Corinteni 15.5 
indică acelaşi lucru, cu condiţia ca lista lui Pavel să respecte ordinea 
cronologică. Însă, în perspectiva invalidării mărturiei femeilor, cu greu 
ne-am fi putut aşteptat ca lista întreagă de bărbaţi a lui Pavel să le 
cuprindă şi pe ele. Asemenea lui Matei, Ioan 20.11-17 consemnează 
şi prima apariție aşa cum a fost experimentată de Maria Magdalina 
(care vorbeşte în mod neobişnuit la plural în v. 2, şi astfel se poate să 
nu fi fost singură), iar două coincidenţe vădite (atingerea lui Isus şi 
mesajul către „fraţii“ Lui) sugerează că acelaşi incident se poate afla 
în spatele acestor versete. În acest caz, Matei consemnează aici un 
eveniment pe care Luca l-a omis, probabil fiindcă el era mai preocupat 
de mărturia celor unsprezece decât de cea a femeilor. 

Dunn! sugerează că o anumită ambiguitate în relatările învierii 
cu privire la rolurile jucate de „tinerel“, înger (î) şi Domnul înviat 
s-ar putea datora faptului că femeile, în „starea lor confuză de frică 
şi bucurie“, nu erau foarte sigure pe cine sau ce văzuseră. „Ele au 
ajuns să recunoască vedenia ca o apariţie a lui Isus (probabil pe baza 
experienței lui Petru); însă, relatarea vedeniei de către femei a fost 
atât de confuză încât ceilalți ucenici nu au luat-o în serios. Unii au 
ignorat-o, din moment ce mărturia femeilor nu conta oricum; unii au 
interpretat-o ca «o vedenie de îngeri»; alții au acceptat-o ca o apariție 
reală a Domnului înviat“. 

„Bucurati-vă!“ reprezintă salutul normal în greacă, un aproape 
familiar „Bună!“, în contrast cu apariția înfricoşătoare a îngerului. 


| Vezi Dunn, p. 126-128. 

Închinarea femeilor (vezi comentariul nostru la 2.2; 8.2; etc.) şi 
cuprinderea picioarelor lui Isus sunt un răspuns adecvat de bucurie şi un 
omagiu plin de reverență, iar contactul fizic (a cărui incidență explică 
probabil fraza „Nu Mă ţine“ din loan 20.17) nu este subliniat într-un 
asemenea mod încât să poată sugera că Matei l-a inclus ca un atac 
deliberat la adresa ideilor „docetiste“ ale învierii (cf cu Le. 24.39-43). 
Chiar dacă nu era astfel intenţionat, constituie totuşi o confirmare 
neprevăzută interesantă a realității fizice a Cristosului înviat. 

Cuvintele lui Isus nu doar le repetă pe cele ale îngerului. Pe lângă 
faptul considerabil că de data aceasta [ss Însuși este Cel care confirmă 
promisiunea Lui anterioară, v. 10 adaugă o poruncă specifică: să 
meargă în Galileea; şi, lucru foarte remarcabil, desemnează ucenicii 
ca frații Mei, un termen care în lumina folosirii lui în 12.49-50 şi 
25.40 trebuie să se refere în mod sigur mai degrabă la ucenici decât la 
„fraţii“ din 12.46; 13.55. (În legătură cu mărimea acestui grup, vezi, 
mai jos, comentariul nostru la 28.16). 


(iv) Raportul străjerilor (28.11-15) 


Între Galileea spre care arată v. 7 şi Galileea în care se desfăşoară 
apogeul relatat în v. 16-20, apare ultima scenă a Evangheliei care are 
loc în cetate, adică la Ierusalim. În contrast cu bucuria, speranța şi 
triumful Cristosului înviat şi al ucenicilor Lui în Galileea, vedem frica 
şi înşelăciunea josnică a preoților care s-au opus lui Isus la Ierusalim, 
cetatea întunericului (vezi, mai sus, comentariul nostru la v. 5-7). 
Astfel, situaţia este răsturnată, iar cei care au prezis o înşelăciune din 
partea ucenicilor lui Isus (27.63-64) sfârşesc prin a recurge ei înşişi la 
o mare înşelăciune în încercarea lor zadarnică de a împiedica triumful 
Lui.! 

O pură istorisire fictivă cu greu putea fi aşteptată să aibă vreo 
valoare apologetică la atâta timp după evenimentul pe care nimeni 
n-a fost în stare să-l nege printr-o cunoaştere direct de la sursă. Dacă 
Evanghelia a fost scrisă în cadrul a nu mai mult de o generaţie de 
la producerea evenimentelor (vezi Inzroducere, p. 32-35), o asemenea 


1 Pentru argumentele variate împotriva istoricităţii întregii consemnări a 
lui Matei despre străjeri, vezi D. Wenham, art. cit, p. 22-23, 47-51. 

relatare despre autorităţile evreieşti şi romane deopotrivă cu greu 
ne-am fi putut aştepta să fie crezută dacă nu era întemeiată pe fapte. 
Ar trebui observat faptul că străjerii nu sunt prezentați ca martori 
ai învierii ca atare (contrar „Evangheliei lui Petru“), ci ca martori ai 
faptului că mormântul era gol. 

O confirmare indirectă a poveştii străjerilor a fost susținută în 
edictul imperial împotriva jefuirii mormântului ipotetic aflat la 
Nazaret.! Cel puţin această inscripție confirmă că povestea născocită 
în v. 13 ar fi sunat adevărată în Palestina primului secol: oamenii luau 
trupuri din morminte. 

11. În timp ce soldaţii erau în ultimă instanță responsabili înaintea 
lui Pilat, misiunea care le fusese atribuită era iniţiată de preozii cei mai 
de seamă, şi prezenta interes mai degrabă pentru ei decât pentru Pilat; 
de aceea raportul le-a fost dat lor mai întâi. 

12-13. Povestea sugerată de preoții cei mai de seamă nu era doar 
compromițătoare pentru soldati, dar şi periculoasă, prin aceea că 
dormitul la datorie era o ofensă gravă, probabil pedepsită cu moartea. 
A-i convinge să răspândească o asemenea poveste născocită avea să 
necesite o sumă substanţială (ad litteram „destui bani“ — a trebuit să fie 
mulți!). Însă, ei puteau să fi fost mai uşor convinşi prin considerentul 
că, şi fără povestea dormitului lor, paza lor fusese un eşec. În orice caz, 
ei se puteau aştepta la puțină milă din partea lui Pilat. Improbabilitatea 
ca toți să fi dormit netulburaţi pe durata jefuirii mormântului, sau, 
într-o asemenea eventualitate, de unde au ştiut ei ce se întâmplase 
în timp ce dormeau — sunt lucruri care probabil nu le-au cam trecut 
prin minte preoţilor; dar o asemenea improbabilitate era în orice caz 
de preferat adevărului! 

14-15. Exista un motiv bun de a spera că guvernatorul nu va auzi 
de eşecul lor — era la urma urmei în esență o preocupare evreiască. 
Însă, dacă acoperirea eşua, preoții îşi cunoşteau omul lor suficient de 
bine pentru a se aştepta să fie în stare să-l satisfacă cu o mituire.? [În 
legătură cu răspândirea ulterioară a acestui zvon, vezi mai sus, (îi) ]. 


| Vezi Bruce, p. 284-286. 
2 Referitor la corupţia cunoscută a lui Pilat, vezi Philo, Legatio ad Gaium 
302. 

(v) Isus viu şi suveran (28.16-20) 


Pentru legătura cu 27.57-61, vezi, mai sus, schița de la punctul D. 
Tocmai contrastul uimitor dintre aceste două pericope echilibrate este 
cel care dă dimensiunea semnificației evenimentului relatat în v. 1-10 
în jurul căruia au fost ele structurate. „Înfrângerea“ de la Golgota este 
transformată în triumful din Galileea,şi tocmai pe această transformare 
se întemeiază misiunea Bisericii „până la sfârşitul veacului“. Aşadar, 
aceste versete încheie într-un mod magnific secțiunea finală care a 
început în 27.57; însă, ele aduc şi întreaga Evanghelie la o concluzie 
dinamică, o concluzie care, în definitiv, este mai degrabă un început 
decât un sfârşit. 

Două ecouri ale primelor capitole sunt destinate să completeze 
cadrul întregii Evanghelii. Mai întâi, v. 18 Îl prezintă pe Isus ca 
suveranul universal. În 1.1-17, El a fost prezentat ca succesorul la 
demnitatea regală, iar 2.1-12 I-a schițat portretul de adevăratul 
„Împărat al iudeilor“. Aşadar, la vremea cuvenită, El a intrat în 
Ierusalim ca regele lui (21.1-11); dar tocmai această pretenţie este 
cea care L-a dus la cruce, unde a fost expusă în batjocură (27.37). 
Însă acum promisiunea din cap. 1 — 2 s-a dovedit până la urmă a fi 
adevărată şi pe o scară mult mai extinsă decât pur şi simplu o regalitate 
evreiască, la „întronarea Fiului omului“, a cărui domnie este peste 
„toate națiunile“ (v. 19), într-adevăr, deopotrivă în Cer şi pe pământ 
(v. 18). În al doilea rând, şi încă mai minunat, 1.23 L-a prezentat pe 
Isus ca Prunc sub numele de Emanuel, „Dumnezeu cu noi“; acum, în 
versetul final, Isus, Domnul înviat, confirmă promisiunea: „Eu sunt 
cu voi, în toate zilele“. 

Luca, loan şi Pavel (1 Cor. 15.5-7) consemnează şi alte apariții ale 
Cristosului înviat. Dintre acestea doar cea din loan 21.1-23 este explicit 
localizată în Galileea şi, cu siguranță, niciuna dintre acelea nu poate fi 
identificată cu acest incident (vezi, în continuare, comentariul nostru 
la v. 16), deşi am putea continua să presupunem că a fost consemnată 
într-o încheiere a Evangheliei după Marcu care s-a pierdut. Prin 
urmare, este imposibil să fim siguri de modul în care se potriveşte 
în ansamblul descrierii. Pesemne cei unsprezece s-au întors ulterior 


| Vezi Davies, p. 197. 

la Ierusalim înainte de Înălțarea Domnului şi Pogorârea Duhului 
Sfânt la Cincizecime (FA. 1 — 2). Însă, în planul Evangheliei după 
Matei, această scenă funcționează drept cadru acestor evenimente, 
cuvântul de rămas-bun al Domnului Isus şi trimiterea ucenicilor Lui 
în misiune. B.]. Hubbard! sugerează că întreaga scenă este modelată 
după relatări vechi-testamentare privind trimiterea unor slujitori ai 
lui Dumnezeu (Avraam, Isaac, Iacov, Moise, Iosua, Ghedeon, Samuel 
şi profeţii); chiar dacă paralelele literare sunt departe de a fi exacte, 
este un fapt sigur că ambele reacții ale ucenicilor la apariţia lui Isus şi 
cuvintele pe care El le rosteşte amintesc de experiența înfiorătoare a 
celor care s-au întâlnit cu Dumnezeu şi au fost trimişi ca mesageri ai 
Lui cu asigurarea prezenţei Sale. 

16. După accentul pus de Matei asupra sfârşitului lui Iuda 
(27.3-10) este corect acum ca el să descrie „cercul intim“ sub titlul de 
cei unsprezece ucenici. Cu siguranță, o asemenea identificare specifică 
exprimă într-un mod foarte improbabil controversa lui Stonehouse? 
(vezi, mai sus, comentariul nostru a v. 7) că ar fi fost prezent un grup 
mai mare de ucenici, o controversă sugerată pe de o parte de termenul 
„Fraţi“ folosit în v. 10, şi pe de altă parte de dorinţa de a nu-i identifica 
pe „cei care s-au îndoit“ din v. 17 cu unii dintre cei unsprezece. Pe 
temeiul acestei supoziții s-a mai sugerat că- aceasta ar corespunde 
arătării Domnului „la peste cinci sute de fraţi deodată“ (1 Cor. 15.6). 
Însă, dacă lucrurile ar fi stat astfel, atunci Matei ori a fost informat 
greşit, ori s-a străduit să ascundă mărimea grupului implicat. Faptul 
de a accepta că au fost prezenți numai cei unsprezece nu necesită, 
desigur, ca noi să credem că trimiterea în misiune şi promisiunea 
din v. 18-20 s-au aplicat numai lor; aici, ca în multe alte cazuri, ei 
reprezintă întregul trup al „fraţilor“ Domnului Isus. Pentru munte, 
vezi comentariul nostru la 5.1; aici din nou nu este specificat un loc 
anume, ci cadrul general al lucrării Lui de învăţare în Galileea, spre 
care Isus îi direcționase în 26.32; 28.10. Aşadar, misiunea mai vastă 
este lansată acolo unde a început misiunea iniţială, iar continuarea de 


l The Matthean Redaction of a Primitive Apostolic Commissioning 
(Trimiterea în misiune a primilor apostoli redactată de Matei) (1974). 
2 Vezi Stonehouse, p. 175-181. 

către ucenici a învăţăturii prezentate de Învățătorul lor este subliniată 
aici. În acelaşi timp, la fel ca în 5.1-2; 17.1 şi urm., muntele poate 
fi ales intenționat ca să ne amintească rolul lui Isus ca noul Moise, 
Dătătorul de porunci noi (v. 20), deşi ceea ce urmează va dezvălui o 
autoritate cu mult mai mare decât a lui Moise.! 

17. Menţiunea vizând „apropierea“ lui Isus în v. 18 poate sugera că 
mai întâi ei L-au văzut la o anumită distanță, la fel ca în loan 21.4-7, 
astfel că la început le-a fost greu să se încredințeze că era Isus. Aceasta 
poate justifica parțial atitudinea de neobişnuită confuzie a celor 
unsprezece. Când L-au recunoscut, a fost natural că ei I s-au închinat; 
însă, toată experiența a fost atât de misterioasă şi de copleşitoare că 
unii s-au îndoit. Această expresie celebră n-ar trebui să dea de înţeles 
că unii dintre cei unsprezece au refuzat în cele din urmă să creadă, ci 
că unora (ca lui Toma în loan 20.24-28) le-a trebuit mai mult timp 
până să admită realitatea învierii decât altora. Verbul distazð nu denotă 
o necredință înrădăcinată, ci o stare de incertitudine şi ezitare (cf cu 
14.31, singurul loc unde mai apare acest termen în Noul Testament). 
Ucenicii au fost deseori mustraţi pentru „puţina lor credință“ (vezi 
comentariul nostru la 6.30; în 14.31 este combinată cu verbul „a se 
îndoi“) şi nu prea ne surprinde faptul că un asemenea eveniment 
extraordinar ca învierea i-a putut găsi „şovăitori . „Acelaşi chiaroscuro 
misterios încadrează consemnările cele mai timpurii despre reacțiile 
martorilor: când au dat greş să-L recunoască pe Cel înviat, când 
strălucirea cerească i-a orbit, când au crezut că văd o nălucă. Frica şi 
cutremurul, anxietatea, incertitudinea şi îndoiala se luptă cu bucuria şi 
închinarea“.* Dunn vede mențiunea lui Matei privind aceste îndoieli 
ca „un ecou istoric adevărat“ — cei care au fost acolo n-ar fi uitat 
niciodată conflictele emoționale şi credințele contradictorii în acea 
experiență unică. (Era oare „ezitarea“ lor sporită şi de teama că s-ar fi 
putut să nu beneficieze de o acceptare foarte prietenoasă din partea 
Celui pe care Îl abandonaseră şi ÎI tăgăduiseră recent?) 


1 Vezi Davies, p. 85-86. 

2 Jeremias, NTT, p. 303; cf. cu Dunn, p. 123-125. 

3 Pentru această interpretare, vezi K. Grayston, JSNT 21 (1984), p. 105- 
109. 

18. Ca răspuns la „ezitarea“ lor, Isus a venit şi a vorbit cu ei 
redându-le siguranța (întocmai cum a făcut El în 17.7, un alt loc, 
şi singurul!, unde Matei foloseşte verbul „a veni“ cu privire la Isus). 
Declaraţiei Lui răsunătoare, suficient de măreață în sine, îi este 
dată o semnificație mai profundă prin recunoaşterea faptului că 
cuvintele erau întemeiate pe Daniel 7.14, pasajul pe care Isus l-a 
citat în 26.64 ca fiind pe punctul de a se împlini „de acum încolo“; 
acolo era încă o chestiune de viitor — aici este un fapt împlinit. 
(Referitor la un alt caz când Isus a folosit profeția din Dan. 7.13-14, 
vezi comentariul nostru la 26.64). Acest „aorist incoativ“ (Mi-a fost 
dată) indică astfel că „profeția privind întronarea Fiului omului ca 
Suveran al universului a fost împlinită la înviere“.! Desigur, Isus 
avea deja autoritate în timpul lucrării Lui pământeşti (vezi, de 
exemplu: 7.29; 9.6, 8; 11.27, 21.23 şi urm.). Însă, acum El are zoază 
autoritatea, iar acest cuvânt zoază va fi repetat cu insistență în v. 19 
(„toate Neamurile/naţiunile“) şi în v. 20 („tot ce v-am poruncit“, 
„toate zilele“). În 4.8-9, Satan I-a oferit lui Isus „oaze împărăţiile 
lumii şi gloria lor“; acum, pe calea ascultării în suferință, El a primit 
cu mult mai mult decât Îi putea oferi Satan: toată autoritatea în cer 
şi pe pământ. 

19. Domnia universală a lui Isus necesită o misiune universală. 
Restricţionarea misiunii ucenicilor doar la Israel în 10.5-6 poate fi 
acum ridicată, fiindcă Împărăția Fiului omului, aşa cum a fost ea 
descrisă în Daniel 7.14, necesită ucenici din toate națiunile. Termenul 
grecesc ethnë („naţiuni“) este cel folosit în mod obişnuit pentru 
Neamuri şi s-a argumentat că, prin urmare, această poruncă ar exclude 
în fapt evreii din sfera misiunii ucenicilor. Însă, a-i trimite pe ucenici 
la „Neamuri“ înseamnă pur şi simplu a exzinde sfera misiunii lor, şi 
nu este nevoie să implice o încetare a misiunii în Israel care a fost 
deja poruncită, iar acum poate fi considerată ceva de la sine înțeles. 
Mai mult, expresia grecească panta ta ethne („toate naţiunile“) a fost 
folosită anterior în 24.9, 14; 25.32 în contexte care probabil includ şi 
Israelul în cuvântul „națiuni“. Şi, cu siguranță, nu se poate găsi nicio 
sugestie în Daniel 7.14 privind excluderea Israelului de sub stăpânirea 


1 Cf. cu Jeremias, NTT, p. 310. 

Fiului omului, care El Însuşi reprezintă pe Israel.! Atunci acesta este 
apogeul temei pe care am observat-o pe tot parcursul Evangheliei, 
chemarea unui popor al lui Dumnezeu cu mult mai mare decât cel 
al Vechiului Testament, în care calitatea de membru este bazată nu 
pe rasă ci pe o relație cu Dumnezeu prin Mesia al Său (vezi, mai 
sus, comentariul nostru la următoarele pasaje: 3.9; 8.11-12; 12.21; 
21.28-32, 41-43; 22.8-10; 24.14, 31; 26.13). Descrierea misiunii în 
termenii de a face ucenici subliniază acest devotament personal. S-a 
argumentat uneori că dacă Isus vorbise atât de clar, ucenicii Lui n-ar 
fi putut să fie atât de ezitantți în legătură cu admiterea credincioşilor 
dintre Neamuri cum îi vedem în Faptele Apostolilor; însă, este demn 
de observat următoarele: (a) Luca nu vede nicio inconsecvenţă între o 
poruncă la fel de clară (Lc. 24.47; F.A. 1.8) şi ezitările de mai târziu, 
şi (b) de fapt, dezbaterile în Biserica de după Paşte nu priveau atât 
de mult chestiunea dacă Neamurile ar trebui să fie admise, cât mai 
ales condițiile admiterii lor (circumcizie, respectarea legilor privind 
mâncarea etc.). 

Verbele a boteza şi a învăza (v. 20) sunt la modul participiu, fiind 
legate de verbul principal faceti ucenici; ele specifică în continuare ce 
cuprinde ucenicizarea. Botezul a fost menționat în această Evanghelie 
doar ca o activitate a lui Ioan Botezătorul, deşi Evanghelia după 
loan prezintă clar faptul că era caracteristic şi lucrării lui Isus, cel 
puțin în zilele de început pe când Ioan încă era activ (loan 3.22-26; 
4.1-3). În contextul practicii lui loan, botezul avea să fie înțeles ca 
un act de pocăință şi de identificare cu poporul curăţit şi pregătit al 
lui Dumnezeu (vezi comentariul nostru la 3.6, 9, 13). Însă, în timp 
ce botezul lui Ioan era doar unul pregătitor (3.11), Domnul Isus 
instituie acum un alt botez care are o însemnătate mai deplină. Este 
un angajament față de (literal, expresia în Numele este „întru Numele“ 
implicând intrarea într-o relaţie de dedicare) Zază/, Fiul şi Duhul 
Sfânt (interesant că toate Persoanele Sf. Treimi au fost implicate în 
evenimentul propriului botez al lui Isus, 3.16-17). Aşadar, Domnul 
Isus Îşi ia locul alături de Tatăl şi de Duhul Sfânt ca ţintă a închinării şi 
a devotamentului ucenicului. Experienţa unei părtăşii cu Dumnezeu 


1 Vezi, în plus, J.P. Meier, CBO 39(1977), p. 94-102. 

manifestat în aceste trei Persoane este fundamentul esențial al 
uceniciei. În acelaşi timp, numărul singular al substantivului nume 
(în greacă, distincția este uşor de observat; în româneşte avem aceeaşi 
formă. N.R.) subliniază unitatea celor trei Persoane. 

În fapt, pe vremea Noului Testament, atât cât ne oferă consemnările 
de care dispunem, botezul era administrat în Numele lui Isus, ceea 
ce este surprinzător de vreme ce Domnul Isus hotărâse o formulă 
trinitară înainte de înălțarea Sa. O explicaţie pentru aceasta ar putea 
proveni din argumentul că aceste cuvinte, care mai târziu au ajuns să 
fie folosite ca o formulă liturgică, nu erau iniţial astfel intenţionate şi 
folosite. Ele erau mai degrabă „o descriere a ceea ce realiza botezul“. 
Sau o altă explicație poate fi aceea că Matei rezumă, într-un limbaj 
mai explicit şi formal al Bisericii, limbaj în care el a scris, esenţa a ceea 
ce îi învățase Domnul Isus pe ucenici despre Dumnezeul căruia aveau 
să I se închine, învățătură care-L asociase în mod clar pe El Însuşi şi 
pe Duhul Sfânt cu Tatăl, chiar dacă nu într-o formulare precisă.” S-a 
argumentat că aceste cuvinte nu erau parte a textului original al lui 
Matei, din moment ce Eusebiu, în lucrările lui anterioare Sinodului 
de la Niceea, citează regulat Matei 28.19 într-o formă mai scurtă: 
„Mergeţi şi faceți ucenici din toate naţiunile în Numele Meu“; însă, 
faptul că niciun manuscris existent al lui Matei nu conține această 
traducere sugerează că aceasta a fost mai degrabă propria prescurtare 
a lui Eusebiu decât un text pe care el l-a găsit în manuscrisele 
existente.“ 

20. Până acum, Domnul Isus a fost singurul Învățător, iar verbul a 
învăța n-a fost folosit de Matei cu referire la lucrarea ucenicilor Săi. 
Acum ei preiau de la El rolul de fînuäzare, care este aplicația necesară 


1 Cf. cu AB, p. 362-363. 

2 Vezi discuţia mea despre această posibilitate în C. Brown (ed.), History, 
Criticism and Faith (Istorie, criticism şi credință) (1976), p. 130-131. 

3 Aşa prezintă foarte complet şi atractiv H. Kosmala, Annual of the 
Swedish Theological Institute 4 (1965), p. 132-147. 

4 Vezi mai ales B.J. Hubbard, The Matthean Redaction of a Primitive 
Apostolic Commissioning (Trimiterea în misiune a primilor apostoli 
redactată de Matei), p. 151-175. 


MATEI 28.20 503 


a „autorităţii“ Lui (v. 18).! Ei trebuie să-i înveţe pe ucenicii lor nu 
doar nişte idei abstracte, ci să păzească tot ce poruncise Domnul Isus; în 
greacă, verbul redat prin „a porunci“ provine din aceeaşi rădăcină cu 
substantivul „poruncă“ în 5.19; 15.3 etc. (cf cu folosirea aceluiaşi verb 
şi în 15.4; 19.7). Aşadar, există un puternic accent etic în acest sumar 
al misiunii şi uceniciei creştine, după cum a fost în învățătura lui Isus 
de-a lungul întregii Evanghelii după Matei. Acţiunea de a face ucenici 
nu este completă dacă aceştia nu sunt conduşi la o viață de împlinire 
a poruncilor lui Isus. 

Promisiunea finală a prezenței Domnului Isus este ecoul atât al 
implicaţiei numelui Emanuel în 1.23, cât şi al promisiunii făcute de 
El celor „doi sau trei adunaţi în Numele Meu“ în 18.20. (Referinţa din 
urmă confirmă că promisiunea nu li se aplică numai celor unsprezece, 
deşi doar ei erau prezenți; vezi comentariul nostru la v. 16). În 
legătură cu sfârșitul veacului, vezi, mai sus, comentariul nostru la 24.3. 
În Vechiul Testament, promisiunea prezenței lui Dumnezeu a însoțit 
deseori chemarea Lui la slujire (de exemplu: Exod. 3.12; Ios. 1.5); 
această făgăduință nu este atât de mult o asigurare reconfortantă, cât 
mai ales o echipare necesară pentru misiune. Că Domnul înviat poate 
să facă acum o promisiune asemănătoare celei făcute de Dumnezeu 
poporului Său de odinioară aduce portretul lui Isus („Dumnezeu cu 


noi“, 1.23) din Evanghelia după Matei la un apogeu grandios. 

1 Vezi Davies, p. 198-199. 

